
Magyar protestáns énekes könyv. 

ii. 

Első cikkemben (1. Egyházi Reform 1872. 12. füzetét) igye- 
keztem a figyelmet a használatban lévő prot. énekes könyvek több- 
rendbéli hiányaira fordítni, s egy közös protestáns énekes könyv 
szükségességét bebizonyitni. Most már jelöljük ki a négy énekes 
könyvből a használható darabokat. 

Vegyük fel először az Evangélikusok igen vaskos köny- 
vét. Az első cikkben erről mondottakból lehet" gondolni, hogy itt a 
dogmatikai tartalom ellen alig tehetünk kifogást, hanem inkább 
azt mondhatjuk, hogy ennél érzelmesebb és vallásosabb könyvet 
óhajtunk. Ezen óhajtásnak aránylag kevés ének felel meg ; de meg 
kell jegyeznünk, hogy épen ezen könyvben még a kihagyandó dara- 
bok közt is, igen sokban vannak oly kitűnő vonások, melyek egy al- 
más költő figyelmét és feldolgozását megérdemelnék, s nem kétlem, 
hogy kiérdemelni is fogják. 

Egészen kitűnőknek és remekeknek csak a 28, 132, 188, 246, 
255, (megvan az Erd. ref.-ben is) számú dicséretek mondhatók. 

Szinte hibátlanok, de az előbbiek magas mértókén alól álla- 
nak: az 1, 54, 55, 76, 96, 103, 121, 135, 136, 167. első verse, 187, 
242, (az Erd. ref.-ben is) 253, 290, 324, 334, 391, 402, 443 (jólle- 
het nincs benne valami magas költészet), 467, 473, 487, 488. szá- 
mú énekek. Ezek hibátlanságát ugy kell érteni, hogy sem tartal- 
mok, sem vallási irányzatok ellen nem tehetünk kifogást, s költői 
melegség is van bennök ; de azért némi nyelvezeti igazitás rajok 

fér. E tekintetben különben mind a négy könyvben, még a legjobb 
darabokban is lehet egyes szavakon igazitni. 

Használhatók és az uj könyvbe mindenesetre felveendők ; de 
több-kevesebb igazítással, hihagy ásókkal, vagy teljes átdolgozással: 
a 8, 11, 17, 75, 87, 160, 175—1 és 4 verse, 177, 207 (jóllehet ez 
mellőzhető, mivel az uj könyvet sokkal jobb pünkösti énekekkel 
láthatjuk el) 210, 214 a 3-ik verstől kezdve, s az első kettő mel- 
lőzhető is az értelem kára nélkül, 215. E három utolsó urvacsorai 
ének, egyik sem igen kitűnő költemény, de dogmatikai tartalmok 
ellen semmi kifogás nem lehet sem modern, sem orthodox kálvi- 
nista részről, s a többi könyvben még ilyeneket sem találtunk na- 
gyon sokat. A 227. bűnbánati ének felvehető volna,. há a Magy. ref. 
három ily nemű darabja oly rendkivül sokkal felül nem múlná és 
szükségtelenné nem tenné : A 243. első négy verse, s ez itt be 
is fejezhető, a 274, 280, kivéve a 8. és 9. verseket, melyeket ki- 
hagyva, az ének a húsvétiak közt foglalhat helyet, a 282 kevés 
igazítással szinte alkalmas húsvéti ének, a 297, 315, 321. első négy 
verse, a meddig elég is volna, a 337, 395 alapgondolata szép, a ke- 
resztyén ember megnyugvását és bizalmát istenben egy énekünk 
sem fejezi ki oly szépen mint ez, egyes részletei kitűnően sikerül- 
tek ; de az egész sem ezen, sem az Erd. ref. (35. dics.), igazitása 
szerint nem használható, s ujabb átnézést igényel, a 476, 478 szá- 
mú énekek. 

A magyar reformátusok énekes könyve aránylag 
ugyan több, de számszerint még kevesebb használhatót nyújt. 

Kitűnő és hibátlan ebben a 2-ik vas. d. e. invoc. (Erd. ref. 2. 
dics.) a 37. (Erd. ref. első 92.) 74. (Erd. ref. 14.) 75. (Erd. ref. 15.) 
kivévén az utolsó versét, 130, 153. de az erdélyi kóták szerint, 
162. kivéve a 2. és 5. verseket, de a melyek egyszerű kihagyása 
nem tesz kárt az értelemben és összefüggésben. Az 5-ik vers az 
Erd. ref.-ből (63. dics.) ki is maradt, azonban ott a 9-ik vers uj 
betoldás, de nem jó ; a 163 a lehető legmeghatóbb bűnbánati ének, 
de az Erd. ref. hangjegyei szerint, és a 164-nek kivált első három 
verse. Tehát mindhárom bűnbánati énekünk nagyon jó, a kalvinis- 
mus mély töredelmessége mindenikből kitűnik. A 179—1. és 10. 
verse ritka szépségű, de többi része sem itt, sem az Erd. ref.-ben 
(184. dics.) sem az Unit. igazitása szerint nem sikerült. Tűrhető 

volna még az Unit. és Erd. 2. verse és a Magy. ref. 9. verse, s e 
négy vers épen elég is. Különös furcsán ütött ki az Erd. ref. igazí- 
tásában a 4-ik vers : 

Barlangok fenekén nyugvó mérges sárkányok, 
Sötét havasokon lakozó vad oroszlánok 
Ti is iszonyú nagy cetthalak, 
Tenger örvényit kik járjátok. 

Áldassék az Ur 1 azt mondjátok. 

(azt nem tudjuk, mik légyenek azok a barlangok fenekén nyugvó 
mérges sárkányok ; de azt tudjuk, hogy az oroszlánok nem laknak 
a havasokon). 

Jók : az 1, és 2. vasárn. d. u. invocatiók, 5. dics. 22 (Erd. ref. 
78),- 25, 29, 45, 48, 69, 85, 88, 140 első négy verse, 176, 173, 237 
kivált az eleje. 

Igazításokkal és kihagyásokkal használhatók, sőt néha egyes 
részleteikben kitűnők a 2. dics., de az Unit. igazítása szerint, a 17. 
de dallama igen rósz, a 19 (húsvéti) 3-ik verse kitűnő, de a többi ré- 
sze igen gyenge, a 38-nak tartalma kifogástalan, de kidolgozás te- 
kintetében igazitni kellene-, ugyanez áll a 39-ről, a 42, kivéve a 2. 
3. 4. verseket. Ugyanez az Unitáriusoknál igazítva van, de szeren- 
csétlenül, az oly szép 5. 6. 7. versek elvetésével. Nótája a legro- 
szabbak egyike. Az 53-nak 4. verse nagyon jó, de többi része hasz- 
nálhatatlan ; a 60-nak 1. 2. 3. verse jó, a többi nem, de egy pár 
szakaszszal kiegészíthető volna; a 63-nak 3. 7. 8. versei törlendők, 
de a többi anynyira jó, hogy okvetlenül ki kellene egészitni, s az 
Erd. ref. kóta szerint énekelni. A 64. Luther gyönyörű éneke, mely- 
nek egyes részletei naivságok által meghatók ; de újra kellene for- 
dítni, mert nyelve igen tökéletlen, valószínűleg nagyon régi fordi- 
tás^elég jó a 66. is. Következik a 67. dics. „A csillagos égnek seregei", 
és a 68. „Nagy az ur, ki fényes házát", mindkettőt Kleist után né- 
metből fordította Lengyel. E két énekünket annyit magasztalták 
már reformátusok és idegenek, hogy alig merek ellenök észrevételt 
tenni, s valóban igen szép vallásos költemények is, de egy pár ver- 
sen kivül alig alkalmasak a templomi éneklésre. Kit indíthatna val- 
lásos felbuzdulásra és dalra pl. a 67, 13. verse : 

Az ő szájából kijövő szél ereje 

Miatt letörik az árbocfák erdeje, 

És a fegyvertől megfosztott hajódarabok 

Hátán rémtilt hadi népet visznek a habok. 

Itt szakadt vitorla látszik, ott egy tört kormány, 

Melyeket a szélvész játszódva fel s alá hány. 

vagy a 68. dics. 7. v., melynek még zárjel közt is van valami mon- 
dani valója : 

Te boldog remeke formáló kezének, 
Lelkével részese vagy természetének ; 
És te általlátod, (mert a te lelked okos), 
E roppant országban ki az egy főbirtokos ; 
Megismered, hogy a mesterséges világnak, 
Csudakerekei egymásba miként vágnak. 

A 67. az Erd. ref.-ben 22. dics., s ott ki is maradt a 10 — 14. 
vers ; a 68 pedig ott a 31. szám alatt fordul elő, s hiányzik belőle 
a 2, 3, 4, 5, 7, 10, 11, 14, 15, 16. vers. Tehát az Erd. ref. szerkesz- 
tői is olyan véleményben voltak e szép költemények felől, mint én 
vagyok, s kivált a másodiknál a törlésben épen nem voltak fösvé- 
nyek. Német eredetijöket nem ismerem, de azt hiszem, hogy egy 
ügyes kéz alkothatna belőlök használhatót, habár az sokkal rövi- 
debb volna a mostaninál. A 70. Dávid Ferenc éneke, s használható 
az Unit. igazítása szerint, a mi épen nem dogmatikai természetű. 
A 137-et Luther irta s a Miatyánk van benne feldolgozva. Nem 
rósz, de Luthertől jobbat is lehet átültetni, s ezen kivül az Erd. 
ref. magasztos szövegű és felséges dallamu 30-ik dicsérete is, mely 
szinte a Miatyánk feldolgozása, fölöslegessé teszi. A 139 az Evang. 
(473) szövegezése szerint, a 167-re jegyezzük meg, hogy elég jó 
gondolat úrvacsora osztás alkalmával előadni énekben a Jézus szen- 
vedéseit ; de itt a kivitel gyenge, s csak egyes vonások sikerültek ; 
az egész költészeti szempontból mind az érzelem mélységét, mind 
az alak szépségét tekintve nem teheti azt a hatást, mit tárgyánál 
fogva tennie kellene, s a helyzetnél fogva tennie szükséges volna. 
Tehát egyik urvacsota osztási énekünket sem vehetnők fel az uj 

énekes könyvbe, de nem dogmatikai okok miatt, mert hiszen én 
kétségkívül inkább elfogadom a ref. mint az evang. urvacsorai dog- 
mát ; hanem mivel gyenge művek. (1. pl. Magy. ref. 169. 3. versét 
az I. cikkben is). A 233 templomszentelési, s ha jobb nem találtat- 
nék e célra, felvehető volna ; de az Erd. ref. igazitása szerint, mely- 
től az Unit. csak pár szóban különbözik. 

£ szerint a kathekismusi énekek között kitűnő csak a 130. 
dics. és megtartható még csak n 85 és 88, s talán több ma sincs 
közülök rendes használatban. 

Az erdélyi reformátusoknál az ének ügyre mindig 
nagyobb figyelem volt fordítva, mint a Királyhágón innen. Már a 
fejedelmek korában volt nagy gonddal szerkesztett énekes könyvök, 
s a fényes góth templomokban, melyek a ref. egyház birtokába ju- 
tottak, s nagy részben ma is ott vannak, az ország fej edelme és fő- 
urai jelenlétében, kétségkívül az éneklés is művészibb volt mint 
nálunk, hol a kalvinismus Pázmány szereplése után meglehetősen 
a parasztok vallása színvonalára szállott. Az ujabb időben is két- 
szer javították énekes könyvöket, s másodikszor a dallamokat is 
szebb és élénkebb rithmusokkal látták el ; míg nálunk egy központi 
orgánum hiányában az egyház szekere mindig csak valami véletlen 
lökés által jöhetett némi lassú mozgásba. Ez az oka, hogy jóllehet 
a mi apáink már a múlt század elején belátták az énekügy rende- 
zésének szükségét, mert épen erre, s nem c$ak az énekes könyv 
igazítására volt akkor szükség, mégis nem előbb, mint száztíz óv 
alatt tudtak megállapodásra jutni, s ez az oka, hogy most is, jólle- 
het 16 év előtt már világosan látták, hogy az énekes könyvet ismét 
újra kell szerkeszteni ; de azért a kivitelre még egyetlen egy intéz- 
kedést sem tettek. 

E rövid kitérés önkéntelenül tollam alá jött, midőn az 
erdélyi reformátusok énekes könyvében a jobb darabok kijelölésé- 
hez fogtam ; mert ezen könyvecske a már kipróbált jóknak átülte- 
tése által a többinél sokkal jobb és kedvesebb lett, — nem is em- 
lítve azon alárendelt érdeket, hogy kisebb terjedelme miatt a 
mieink árának negyed részén megszerezheti a szegény falusi nép. 

Legszebb darabok az 1, 2, 14 (Magy. ref. 74 ) 15, (1. fennebb 
Magy. ref. 75.) 16, 17, 18, 30, mely a Miatyánk feldolgozása, s va- 
lamennyi előttem ismeretes ily nemű kísérletnél sokkal szebb, dal- 

láma is rendkívül szép, a magyar kath. egyházban is változatlanul 
megvan „lm arcunkra borulunk" kezdettel. A 34, melynek dallama 
is nagyon szép, 55 (Magy. ref. 153), 64 mely a Magy. ref. 163. Az 
erdélyiben a 7. v. betoldás, de roszszasága által kíri az egésznek 
szent töredelmessége közül : 

Mint kis m$dár, 
Ha szélvés* jár, 

Az égi csattogásban, 
Rejtez lyukban, 
Üres fákban, 

Az hol bátran megmarad stb. 

a 8. versen is igazított az erdélyi poézis, (a Magy. ref. 7. versén), 
de rosszul ütött ki. Maradjon változatlanul a Magy. ref. szövege. 
Az első 92 (Magy. ref. 37.) 146 (Magy. ref. 130), 210 a legszebb 
tanköltemények egyike egész irodalmunkban, valamint a temetési 
énekek nagy része szép, de kivált a 225, 226, 227, 228, 229, 233, 
238, 239, 240, 241 számúak valóban kitűnők, s ennyi elég is az ily 
nemű énekekből. 

E magas mértéken egy kevéssel talán alól állanak, de na- 
gyobbára szinte hibátlanok : a 4, 8, 9, 13 dallama a legfelségesebb 
összes énekeink közt, 21 (Magy. ref. 66), (a 22 és 31-re nézve lásd 
fennebb a Magy. ref. 67 és 68-ról mondottakat) a 29 — 1. verse, — 
kár hogy a többi nem jó, már csak a dallamáért is. A 32 (Magy. 
ref. 69), 35 (1. fennebb az Evang. 395-ről mondottakat) 49 az Evang. 
(473) szövegezése szerint, 50 első négy verse (Magy. ref. 140), 57, 
62 (Magy. ref. 164), 63 (1. fennebb Magy. ref. 162.) a 66 is bűnbá- 
nati, s dala nagyon szép, de csak az első verse jó, 67 (Magy. ref. 5) 
69 (1. fenébb Magy. ref 2.) 77 (L fenneb Magy. ref. 19.) 81, 82. 88 
(1. fenébb Magy. ref. 38), 89 (1. fennebb Magy. ref. 39), 90, 91 (1. 
fennebb Magy. ref. 42) 92 (két darab van e számmal jelölve, ide az 
invocatio tartozik), 99 (1. fennebb Magy. ref. 63), 100 (nb. a 101- 
nek dallama igen szép, de szövege a legroszszabbak közé tartozik 
az Erd. ref. -ben p. 7. v.: 

Bethlehem kis város, de nagy ; 
Mert onnan jött a főhadnagy ; 

Kenyérnek háza méltán. 
Mert ott adatik az manna, 
Kin a vén Simeon s Anna 

őrültének azértan 
Mellyel teljél kegyes lélek, 
S mondjad élek e kenyérrel, 

Hintetvén szent drága vérrel, 

Egyébaránt Erdélyben gyakori használatban van, mit kétség- 
kívül szép, vidám dallamának lehet tulajdonítani. Kár, hogy nem 
megy rá több ének), 105 (Magy, ref. 85 ) (Tehát az erdélyi kate- 
ki8musi énekek közül is csak kettő maradhat meg, melyek a Magy. 
ref.-ben is megvannak, s igy e nemből az egész maradvány csak há- 
rom darab lesz. Egyébaiánt ezen énekek a két könyvben kevés ki- 
vétellel ugyanazok), 156, 160, (1. fennebb Magy. ref. 167), 164, 
165, — e négy utóbbbi urvacsorai *ének, s az Evang.-ból átveen- 
dőkkel elég lesz. 168, 170, 171, 184 (1. fennebb Magy. ref. 179), 
202, 214, 2i8 (1. fennebb Magy. ref. 233). 

A unitáriusok énekes könyvében a dalok nincsenek szá- 
mozva, azokat tehát az első sor kiírásával és a könyv lapszámával 
jelölhetem* meg, megjegyezvén, hogy nálam az 1865-iki kolozsvári 
második kiadás van meg. 

Azon dalok közül, melyek a többi könyvben nincsenek meg, 
használhatók volnának: a 20. lapon „Mindenható fővalóság", 21 
1. „Mindenható isten", 33. 1. „Csak tebenned örök isten", 35. 1. 
„Áldott isten életemnek", 51. 1. „Tebenned szent atyám", 53. 1. 
„Adjunk hálákat", 126. 1. „Dicsérünk téged ur Jézus", 181. 1. „Di- 
csőség istennek". 

A többi egyházzal közösen használt énekek közül megtartha- 
tók : 5. 1. „Adjunk hálát mindnyájan" (l.-fennebb Magy ref. 70.), 
13. 1 „örvendezzünk örömünkben. (Magy. ref. 74, és Erd. ref. 14,) 
17. 1. „Dicsőült helyeken" (1 fennebb Magy. ref. 179, ugyanaz Erd. 
ref. 184.) 94. 1. „Örök isten kinek esztendők" (1. fennebb Magy. 
ref. 2.) 124. 1. „A pünköstnek jeles napján" (1. fennebb Magy. ref. 
42. ugyanaz Erd. ref. 91.) 142. 1. „Nagy isten kit bé nem fognak" 

(1. fennebb M&gy, ref. 233. ugyanaz Erd. ref. 2180 163. 1. „Száljon 
áldás rád az égből" (Erd. ref. 214.) 

A régi énekes könyvek javát az ujak készítésénél annyira 
kizsákmányolták az elődök, hogy nem maradt azokban különös 
fontosságú. Egyébaránt ha egy figyelmesebb és avatottabb szem ta- 
lálna, én örülnék annak legjobban. Egyes kiváló sorok és verssza- 
kok, melyek főként egyszerű naivságok által meglepők, mindeneset- 
re vannak ; de egy gyöngyszemért, kivált ha már elég van birto- 
kunkban, még sem vagyunk hajlandók házunkba fogadni egy kosár 
szemetet. A régi debreceni énekes könyvben pl. a 173-ik karácsoni 
énekben az angyalok éneke mindenesetre igen szépen van feldol- 
gozva ; de az 1. vers abban is mellőzendő volna. 

Tehát a négy protestáns énekes könyvből összesen mintegy 
134 dicséret válnék ki uj könyvünk számára, s enynyi, még néhány 
szebb zsoltárral együtt épen elég is volna. Ebből régi ismerős volna : 
az evangélikusok előtt 50 vagy 52, tehát 2 / 5 -e, a magyarországi re- 
formátusok előtt 42, tehát y 3 -a az erdélyi reformátusok előtt 64, 
tehát V 2 -e, az unitáriusok előtt 15, tehát %-e. Ez utóbbi három 
még sok ismerőst nyerne a szebb zsoltárokban. Hasonlítsuk össze 
bármelyik használatban lévő énekes könyvünket közvetlen elődével, 
látni fogjuk, hogy az újra szerkesztésnél a régieknek kisebb per- 
centjemaradt meg, mint ezen ajánlott megújítás által maradna. 

Még némi mondani valóm van e tárgyra ; de előbb szóljunk a 
zsoltárokról egy külön fejezetben. 



ni. 

Az evangélikusok énekes könyvének „élőbeszédében" a zsol- 
tárokra vonatkozólag a következő észrevételt találjuk : „Majd csak 
nem felesleg-valónak tartjuk azoknak, a kik ebben még z s i d ó s 
Zsoltárokat kívánnának, megmondani : hogy ezen könyv tele 
vagyon keresztyén zsoltárokkal, azaz : Isten dicséreteivel," — és 
ezen nézet alapján azon énekes könyvből a zsoltárok végkép kima- 
radtak. 

A rationalista ridegségét semmi sem jellemezhetné 
jobban, mint az a „zsidós zsoltárok" kifejezés, mely rész- 
ben ugyan igaz ; de a zsoltárokra általában alkalmazva nem igaz. 

A zsoltárokat, ugy a mint jelenleg magyar versekbefoglalva 
vannak, mindenesetre két osztályba kell soroznunk, a mint tettek a 
másik három énekes könyvünk szerkesztői is a megcsillagozás, s 
illetőleg a kiválogatás által. Dávid, a zsoltárok nagyobb részének 
irója, mint egyszerű pásztor fiu, lantja és vitézsége által a király kö- 
rébe jutott, majd a király haragja elől menekülni kényszerült, hosz- 
szasan bujdosott, mig végre a trónra emelkedett, s Zsidóországot 
addig nem ismert virágzásra juttatta. Egész változatos életében 
leghivebb kísérője volt az ő hárfája, melyen elpanaszolta a bujdo- 
sás szenvedéseit és fájdalmait, később megénekelte harcait és dia- 
dalait, kifejezte az országlás gondjait és veszélyeit, s megörökített 
minden intézményt, mit népe javára létesített. Az ő egész élete és 
egész birodalma él a zsoltárokban, 8 a nép az utcán és a templom- 
ban lelkesedéssel énekelte nalgy királya dalait, s megőrizte szent 
könyvei közt. Ennyiben a zsoltárok nagyobb része Dávid és a zsi- 
dó nép speciális viszonyait tárgyalja, s ennyiben, ha már tetszik e 
kifejezés, nevezhetjük azokat zsidósoknak. Azonban a vallásos szel- 
lem, mely a zsoltárokon elömlik, s mely itt a fő dolog, épen nem 
nevezhető zsidósnak. Dávid sok veszélyt állott ki, mig a juhok 
pásztorából a népek őrizőjévé emelkedett, s azután is folytonosan 
érezte isten gondviselő kezeinek őrködését. Ez benne is, mint min- 
den oly emberben, a ki kiváló állást foglal el, s nehéz próbákon 
ment át, kifejlesztette azon hitet, hogy istennek különös gondvise- 
lése alatt áll. Rá nézve az isten olyan, mint egy jó barát, s az irán- 
ta való bizalom zendül meg dalaiban, ő istent nem csak szent 
könyve betűiből, hanem élte tapasztalataiból, s szivének igaz érzel- 
meiből ismerte. E szent érzelem vonul végig még az első osztályba 
sorozott dalain is ; néhányból pedig csak ez tükröződik, minden 
vonatkozás nélkül a speciális zsidó viszonyokra. Ezért oly becsesek 
azok minden^ mélyebb kedélyű, s istenben kiválóan bizó emberre 
nézve, mert az ilyen saját szive hangját találja fel bennök, melyet 
nem lehet jobban kifejezni, mint istennek azon régi embere 
kifejezte ; nyelvünk még most is gyakran szegény az ő véghetetlen 
mély érzelmeinek visszaadására. De a zsoltárok ezen szépségét csak 

az érezheti igazán, a ti oly teljes gyermeki odaadó bizalommal van 
isten iránt, mint a keleti ember, mikor imádkozik, a ki oly csöndes 
bámulással tudja szemlélni isten nagy műveit a természetben, mint 
a kelet népei ; s általában is, a régmúlt idők naiv, ártatlan költé- 
szetének csak a csöndes, nyugodt, bizalmas lélekre van hatása, mig 
a mesterkélt gúnyos lélek nem érzi szépségöket. 

A reformátorok különösen szerették a zsoltárokat, Luther 
egész lelkületét kifejezve találta bennök, s a mikor lehetett, alkal- 
mazta kora viszonyaira ; Ealvin pedig átalakíttatta mind a százöt- 
venet az uj egyház templomi énekeivé. De a mily tévedés minden 
válogatás nélkül elvetni a „zsidós zsoltárokat, u ép oly tévedés min- 
den válogatás nélkül énekelni a valóban zsidósokat is. A Marót és 
Béza átdolgozásai ugyan kitünőleg sikerültek, s még nagyobbszerüleg 
oldotta meg feladatát Goudimel a páratlan fennségü dallamok által ; 
de azon átdolgozok nem csak Dávid érzelmeit ültették át koruk életé- 
be, hanem az ő szavait és egyéni viszonyait is, és a református em- 
ber azon néhányért, mely örök és általános érzelmeket fest utolér- 
hetlen szépséggel : hosszasan énekelte a többit is, mintha öt is ül- 
dözné Saul, mintha őt is terhelnék a királyság gondjai, átkozta az 
Edomitát és Moabitát, kik már ezred évek óta elenyésztek a föld 
színéről, 8 ezen átkot gyakran oly kegyes lelkek, vették szájokra a 
templomban, kiknek szivétől, még a templomon kivtil is, semmi 
sem állott oly távol, mint az átkozódás. Ezen dalok ugyan, pusztán 
aesthetikai szempontból tekintve, nem kevésbé szépek, mint az 
egyetemes jellemüek, ép oly erős és magas költészet van bennök 
mint azokban ; de a mostani időkben, a mi viszonyaink közt nem 
énekelhetjük isteni tiszteletünkben. S a mi különösen az iszonyú 
átkokat illeti : ezeket nem csak énekelni nem lehet keresztyén 
templomban, de még kinyomatva a nép kezébe adni sem szabad 
semmiféle liturgiás könyvben. Pl. 69. zsolt. 10. verse : 

Adja isten, hogy az ö asztalukon, 
Az önön étköktől megfulladjanak, 
ő magok hálójokba akadjanak, 
Békességök veszélyre forduljon ; 
Setétüljenek meg az ö szemek, 
Hogy azokkal egy cseppet se lássanak, 

Törd meg derekokat ő nékiek, 
Hogy egyenesen félne állhassanak. 

vagy a 109. zsolt. 4 — 7 és 11. versei: 

ő néki minden ítéletben 
Nehéz kárhoztatása legyen 
És mindennemű könyörgése 
Bűnre forduljon ő ellene. 
Hosszú élete ne legyen, 
Más álljon az ő tisztiben. 

Fiai legyenek árvákká, 
Felesége özvegy asszonynyá ! 
Gyermeki e földön szüntelen 
Elbujdossanak helyből helyben, 
Házokból kipusztuljanak, 
És dk szélyel kolduljanak. 

Az uzsorás ennek marháját, 
Ellenség vegye el jószágát, 
Ne legyen segedelme neki, 
ínségében ne száiya senki : 
Az ő árváin e földön 
Semmi nép ne könyörüljön. 

E földről minden maradéki 
Eltöröltessenek ő néki, 
Nemzete elfogyjon más részben, 
És el ne felejtse az isten 
Bűnöket ö eleiknek, 
Melyet ők cselekedtenek. 

Az átok mint a viz, belé 
Ugy folyjon, melylyel teljék bele, 
Minden csontját az ő nagy v átka, 
Mint a -ható olaj, megjárja: 
Átokban, mint öltözetben, 
övedzék minden időben. 

Midőn itt arról kell szótanunk, hogy mit csináljunk a zsoltá- 
rokkal, s illetőleg ki kell jelölnünk egyenként azokat, melyek az uj 
énekes könyvbe felveendők volnának : nem kis nehézségre bukka- 
nunk, mert a zsoltárok megítélése különböző szempontokból lehet- 
séges. Előttem kétségtelen az, hogy legnagyobb részöket át lehetne 
ültetni a mi viszonyaink közé, ha t. i, egy valódi ihletett költő, ki a 
héber nyelvet jól érti, bele élné magát azon érzelem-világba, 
mely Dávid dalait szülte, s melyet fennebb pár vonással jellemez- 
tünk, s azután kifejezné azt a mi nyelvünkön. A francia versek ké- 
szítői nem ily szempontból indultak ki, ők koruk szellemét követ- 
ve igyekeztek a lehetőségig ragaszkodni az eredeti szöveghez, s csak 
a versformát vették hozzá az ujabb kortól. Ezen eljárás akkor igen 
természetes volt, mert a bibliának minden szava istentől ihletett, 
azon tehát változtatni nem volt szabad, s a mi atyánk is az üldözd 
Saul, a kegyetlen Edomita és Moabita alatt oly tökéletesen tudtak 
érteni valakit, a kivel hasonló rósz lábon állottak : hogy azok ellen 
talán a Sionnak hegyén sem énekeltek nagyobb és igazabb keserű- 
séggel, mint pár század előtt a magyar alföldön. Mindez ma máskép 
van, és zsoltáraink nagyobb része a szolgai fordítás- következtében 
csak halt betűvé lett ránk nézve. Már a Magyar ref. énekes könyv 
szerkesztői hetven év előtt csillaggal jelölték meg az énekelhető ver- 
seket, s bizon a versek kisebbik fele részesült a megcsillagozásban ; 
mig harminc évvel később az erdélyi reformátusok már csak 31 
zsoltárban találtak énekelhető részleteket, satöbbit egyszerűen ki is 
hagyták uj énekes könyvükből, valamint az unitáriusok is csak 34- 
ből vettek fel, igen csekély különbséggel az Erd. reformátusokkal 
megegyezőleg. Éhez járul még azon körülmény is, hogy bár Szenei 
Molnár Albert, a zsoltárok magyar versbe foglalója, anya nyelvünk 
és kora tudományos fejlesztése körül halhatatlan érdemeket szerzett 
magának ; de a költészet múzsája még egyszer sem jelent meg böl- 
csőjét ringatni, s igy a magyar versek sokkal gyengébben sikerül- 
tek, mint a franciák, annyira, hogy a megtartható darabokat is egé- 
szen újra kellene fordítni. - Azonban e pontnál is igaz az, hogy 
egyes részletek néha a gyenge költőnek is kitűnően sikerülnek. A 
mi zsoltárainkban is vannak oly versek, melyeket nem lehetne job- 
ban leforditni, és oly kifejezések, melyeket nem vplna szabad meg- 
változtatni, annyira átmentek a nép életébe. Egy SzászKároly- 

hoz méltó munka .volna, hogy a zsoltárokat akár az eredeti szöveg 
alapján feldolgozza a fennebb érintett szempont szerint, akár a 
szebbeket a francia versek alapján újra fordítsa és illetőleg kijavít- 
sa. A magyar protestantismusnak, és általában a vallás ügyének ez 
által megbecsülhetlen szolgálatot tenne. Ez a szép munka csakis rá 
néz, ebben öt senki sem tudja helyettesitni. 

Azonban, mig az ujradolgozás egyik vagy másik módon meg 
nem történik : addig a zsoltárokról, mint templomi énekekről, csak 
azon alakjokban szólhatunk, melyben most vannak. Egy ujabb iga* 
zitás kétségfcivül ujabb kiválogatást tesz szükségessé ; de a mi még 
nem létezik, az nem lehet kritika tárgya. 

Ha ezen szempontból jelöljük ki az énekelhetőket, akkor csak 
keveset tudunk megtartani, s meg azon kevésnél is elengedhetlen- 
nek tartjuk az uj fordítást Mivel a felvehetőknél, igen ritka kivé- 
tellel épen a Magy. ref.-ben megcsillagozott versek használhatók 
csak ; és mivel az Erd. ref. és Unit.-ban is Igen kevés kivétellel 
épen csak a csillagosok vannak felvéve : tehát rövidség okáért mel- 
lőzöm az egyes versek megnevezését, hanem a ki a Magy. ref. éne- 
kes könyvet tartja kezében, az nézze csak a megcsillagozott verse- 
ket, az Erd. ref. és Unit.-ban 'pedig valamennyit, mert ezekből a 
kevésbé használható versek már ki vannak hagyva. És ha ezen ál- 
talános szabály alól néhány kivételt talál, nyugtassa meg magát az- 
zal, hogy azt én is észrevettem. 

Eddigi eljárásunkat követve, sorozzuk a zsoltárokat is három 
osztályba. Legjobbak : a 8, 33, 50. melynek 1-ső verse körülbelül 
legjobban sikerült a magyar fordításban, s dallama is a legszebbek 
közül való ; de többi részéből csak a 3. v. s tán szükségből a 2. 
v. használható ; a 61, de dallama mindenesetre felcserélendő volna 
a 38-ikéval, mint az Erd. ref. és Unit.-ban van ; 65 gyönyörű dalla- 
mával Bgyütt még Molnár Albert fordításában is a legszebb bemélye- 
dés isten jóságának magasztalásába ; a 75-nek csak 1. verse ; 90, 
105, 146. számúak. 

Második osztályba tegyük : az 5, 19, 23, 25, 30. 42, 62, 66, 
67 (ez sem az Erd. ref.-ben, sem az Unit.-ban nincs meg), a 77-nek 
1. és 8. verset (Erd. és Unit. 1. és 4. v.) 84, 86, 89, 130 (melynek 
dallama nem szép, de szava talál az oly szép Erd. ref. 30. dics.-re, 
s ott e szerint is éneklik.) 

Harmadik osztályba jőnek : a 24, 63 (csak a Magy. ref.-ben) 
95, 119, az Erd. és Unit. válogatása szerint, 135, 138, 139, melyet 
uj feldolgozással kitűnővé lehetne tenni, (csak a Magy. ref.-ben van 
meg) és a 141-ik. 

Az 1-ső zsolt. gyakori használatban van ugyan, de sem szava, 
sem dallama nem érdemli a megtartást ; a 16-ik is megvan az Erd. 
ref. és Unit.-ban, de sem ott, sem Magyarországon nem tartozik a 
használtak közé. A 35-ik elesnék, de szép dallama megmaradna az 
Erd. ref. 1. dicséretben. A 38-iknak szövege ugyan kimaradna, de 
nagyon szép dallamát, mint mondám, alkalmazni lehetne a 61. 
zsoltárra. 

Tehát a mostani forditást tekintve összesen barminoegy 
zsoltár maradna meg, és pedig igen kevés kivétellel épen azok, me- 
lyek az Erd. ref. és Unit.-ban megvannak, és szerencsére épen azok, 
melyeknek dallama is legszebb. A Magy. ref.-ben ugyan most is 
megvan mind a 150; de nyolc óv alatt az itt kijelölt harmincegyen 
kivül többet nem hallottam énekelni. 



IV. 

Mondani valómat ezen alkalomra bevégeztem, s még csak né- 
hány rövid észrevétellel fárasztom szives olvasóm türelmét. 

A hosszas megszokás a gyerek 9 kortól kezdve talán a késő- 
vénségig, az egyes ember előtt kedvessé tehet valamely igen gyen- 
ge dalt is, s az ilyen most fájdalommal nézi, hogy ezen, különben 
épen nem tulságps szigorú válogatás által az ő kedvenc éneke eles- 
nék. De az ily eset mindenesetre a kivételek közé tartozik, s oly 
könyvben, mely több millió ember számára készül, az egészen egyé- 
ni hangulatokat tekintetbe venni nem lehet. A templomi éneknek 
a lehetőségig oly tökéletesnek kell lenni, hogy a kritikát ne provo- 
cálja mintegy erőszakkal, mert a birálgatás a cultusban az épülés 
megölője. Már pedig a hibás természettan, hamis morál, rósz nyelv, 
erőszakolt rimelés, dalba nem illő dogmatikai és philosophiai el- 
mélkedések okvetlenül felébresztik a birálatot, s elvonják a figyel- 
met a vallásos épüléstől. Tehát mindazt, a mi e fajból való, kímé- 
letlenül el kell vetni. 

Vaunak énekek, melyeknek egyes sorai egész példabeszéddé 
lettek ; pedig azon az egy-két soron kivül egy szó sincs bennök hasz- 
nálható, pl. a 94. zsolt. 6. versének eme két sora : 

Az isten minden szívnek titkát 
Jól tudja minden gondolatját ; 

a Magy. ref. 19. dics. 3. v. 

Nincs már szivem félelmére 
Nézni sirom fenekére ; * 

a 38. zsolt. 1. verse, s ennek is főként első és negyedik sora : 

Haragodnak nagy voltában 

Megindulván 
Ne feddj meg Uram engem, 
Búsult gerjedezésedben 

Rám tekintvén, 
Ne büntess meg istenem. 

Az ilyeneket ugy fáj nélkülözni, 8 nem is szabad ; de egy pár jó 
sorért nem vehetünk fel egy rósz dalt, gondoljuk meg, hogy pl. 
ezen hatalmas kezdetű 38-ik zsoltárban vannak ilyen részletek is : 

5. v. Én sebeim elsenyvedtek. 
Megbüszhödtek. 

7. v v Mert elvajudtak ágyékim, 
Fájnak bélim. 
Kik szintén elszáradtak, stb. 

Azt hiszem a mérleget az utóbbi sorok fogják lehúzni mindenkinek 
szemei előtt, s igy az olyan classicus helyekkel nem tehetünk mást, 
mint hogy felhasználjuk egy uj dalban. 

E dolgozatban az énekeknek csak tartalmát vettem tekintetbe, 
s nem egyszersmind a dallamát is, és azt is egészen önmagában, 
elvontan azon gyakorlati szükségtől, hogy vájjon marad-e igy elég 
alkalmi énekünk. A mi az „alkalmat 5 illeti : ez alatt csak a főbb 

ianepi alkalmakat értem, s nem azt a százféle lehetőséget, a mi elő- 
fordulhat, s mostani könyveinkben meg van énekelve, pí, szárazság, 
sok eső, égi háború, sáskajárás, sőt még egy csomó szent bor-dal 
is „szüreti énekek" cime alatt. Ugy emlékszem, hogy e tárgyról 
már egyszer tüzetesebben szólottam. Az sincs itt tekintetbe véve, 
hogy vájjon ezen kiválogatás által nem leszünk-e kénytelenek túl- 
ságos sok melódiát felvenni, a mi pedig igen fontos körülmény, 
mert gondolni sem lehet, hogy a zenében teljesen járatlan nép meg 
tudjon tanulni vagy 169 dallamot, a mennyi most a Magy. ref.-ben 
van. Más körben sem kerestem most alkalmas énekeket, csak a 
használatban lévő énekes könyvekben, s a mi az ezekből megtart- 
hatók mennyiségét illeti : az épen bőven elég is volna egy könyv 
számára. Azonban néhány kitűnő darabnak még lehetne helyet ta- 
lálni. Mind e körülmények, és a melyek ezekből folynak, ujabb com- 
binatiót tesznek szükségessé ; de arra gondolni elég korán lesz ak- 
kor is, midőn a három prot. felekezet megalkotta azon bizottságot, 
mely az uj énekes könyvet fogja szerkeszteni. Én most csak énekes 
könyveink hiányait, s az orvoslás legfőbb eszközét akartam ki- 
mutatni. 

A kérdés zenei oldala nem kisebb fontosságú, mint a tartal- 
mi. A templomi éneknek nem csak aesthetikailag szép zeneműnek, 
s a szöveghez találónak : hanem könynyünek, méltóságosnak s gyü- 
lekezetileg énekelhetőnek is kell lenni. Az uj énekes könyvnél az uj 
szöveg sokkal kevesebb bajt fog okozni, mint az uj dallam, melyet 
még előbb be kell tanulni. De e tárgyat szívesen átengedem avatot- 
tabbaknak, s csak azon esetben foglalkoznám vele, ha azok 
közül senki sem tartaná fáradságra érdemesnek. 

Kovács Albert. 



A biblia és a teremtés. 

(I. Móz. 1, 1 -2, 3. 



Kezdetben teremte isten a mennyet és a földet, hat nap alatt 
teremte azt, és a hetediken megnyugovék, — e szavakba foglalható 

össze Mózes első könyve idézett szakaszának tartalma. E része a 
bibliának az ujabb kor geológusai előtt mindennapi támadás tár- 
gya, kézzelfoghatólag bebizonyítják, hogy a világ nem hat nap alatt, 
hanem számtalan ezer év alatt nyerte mostani alakját, s az ember 
megjelenése óta is nemcsak hat ezer év tölt el, a mint a Mózes 
időszámításából kitűnik, hanem nagyon sokkal több. 

Ennyi valóban oly kétségtélen bizonyos, hogy a ki ezt a biblia 
és vallás nevében kétségbe vonja, csak a bibliát és vallást compro- 
mittálja a tudomány férfiai előtt. De hát hogy állott elő a világ, és 
honnan vette Mózes, vagy bárki azon könyv irója az ott olvasható 
gyönyörű költői képet ? Az első kérdésre a tudomány még nem 
tudott kielégítő feleletet adni, ujabb meg ujabb elméletei bármily 
becses töredékek ; de mégis csak hiányos, szétszakadozott, össze- 
független krónikadarabok, melyekből még most teljes történelmet 
irni lehetetlen. Mi nem hogy félnénk azon időtől, midőn az ujabban 
előkerülő töredékek ki fogják egészíteni a hiányzó részleteket; 
hanem épen a vallás érdekében örömmel nézünk azon nap elé, 
mely isten dicsőségének oly gazdag történelmét még gazdagabbá 
teszi. Mi nem állítjuk szembe a bibliát a kutató tudománynyal, 
hadd folytassa ez szabadon és korlátlanul a maga vizsgálódásait. 
Nem igényeljük, hogy a biblia a geológiai tudományok netovábbja; 
de azért megkísértjük lélektani megfejtését adni azon kérdésnek, 
miként jutott a héber költő a világ teremtésének azon képéhez, 
mely Mózes első könyvében le van irva. 

Kezdetben teremte isten a mennyet és a föl- 
det, — ez az első szó a bibliában. A hit szava ez, s nem a tudo- 
mányé ; azon hite, hogy mindenek isten által vannak. E pontra 
nézve a tudomány sem adott még biztosabb feleletet : isten terem- 
tette a világot kezdetben. 

A szeijt költő, hogy keblének ezen boldogító hitét annál biz- 
tosabban átültethesse olvasói lelkébe, időszerű sorba foglalja a 
teremtés folyamatát. Az emberi tevékenység az idő korlátaihoz van 
kötve, mi az idő kategariáján kivül semmit képzelni nem tudunk. 
A költő nem bocsátkozik természettani kutatásokba, még azon 
ellenmondásra sem reflectál, hogy előbb lett a világosság mint a 
nap ; ö csak festi ecsetjével azon képet, melyet maga a természet 
mindennap szemei elé tár. Minden este a sötétség tengerébe tűnik 

el szemeink elől a világ, s hajnal hasadtával megint kibontakozik 
az éjből, mintegy- a semmiségből újjáteremtve. És ez igy történik 
minden nap, igy volt ezer évek előtt is. Nappal után éj, éj után 
nappal. Ezen egyszerű jelenség szolgál a szent költőnek kiindulási 
pontul. A mint kifejlik az éjszakából a nappal, ugy állott elő a 
világ a semmiség éjszakájából, isten parancsára, kezdetben, a te- 
remtés első reggelén. 

A föld pedig vala ékesség nélkül-való és 
puszta. A nap lehaladt, mélység és magasság, tenger és mező a 
sötétségbe tűntek el, barna felhő takarja az ég arculatját, minden 
alszik, csak Mózes, a zsidó nép tanitója, költője és vezére viraszt, 
és gondolkozik a világ előállása nagy kérdésén. Nincs előtte egy 
tájékozó pont, egy halvány adattöredék, egyedül keble vallásos 
hite súgja neki, hogy a világot isten teremtette, és azelőtt semmi 
sem volt. Egy gyönge szellő kél fel a tenger felől, megmozdítja a 
viz sima tükörét, az urnák lelke kezd lebegni a vizek 
fölött. 

Az éj kibontakozik sötét lepléből, a hajnal első pirja feltűnik 
a keleti láthatáron, akkor monda isten legyen vilá- 
gosság, és lett világosság. Az éjszaka volt előbb, azután a 
nappal, az éjszakából hozta elő isten a hajnalt, egy parancs- 
szavával : legyen világosság. A zsidó nép most is az estétől kezdve 
számítja a napot. Isten mindenek előtt világosságot teremtett, vi- 
lágosság a tükre saját lényének, ez jelképe az igazságnakjóságnak, 
örömnek. Előbb sötét éj, a szem nem látott egyebet a névtelen 
semminél, — most már világosság van, isten elválasztja a 
világosságot a sötétségtől, a hajnal lesz a válaszfal a 
nappal és éjszaka közt. 

Eddig az első nap. 

A hajnal felhasadt, virad, az eget és földet ködtenger köti 
össze. Majd a nap melege megszakgai^a a köd tömegét, egy része 
felszáll a magasba mint felhő, a más része lenyugszik a vizek 
tükrére. Előtűnnek a homályból a hegyek ormai, majd az egész 
égbolt is meglátszik mint egy fényes kék tábor, mint egy kiterjesz- 
tetett erősség. Ez a második periódus, melyben monda isten : 
Legyen kiterjesztetett erősség a viz fölött, mely 

elválaszsza a vizeket a vizektől, és ugy lett, és az 
isten nevezé azt égnek. 

Azután monda isten: Gyűljenek egybe az ég alatt 
való vizek egy helyre, hogy tessék meg a száraz. 
És ugy lett. A köd szétoszlott, a szem már határozottan megkü- 
lönböztetheti a hegyeket és völgyeket, bérceket és folyókat ; majd 
feltűnnek az apróbb tárgyak is, az erdő lombjai, a mező füvei, a 
föld sorban egyenként tárja fel szépségeit, — az isten paran- 
csolja a földnek, hogy hozzon elő fákat, füveket. 
Ez a harmadik nap munkája. 

A nap még nem tűnt fel a láthatáron, mikor mindezek már 
meglátszanak, az ó világ egyszerű költője nem okoskodik azon, 
hogy a napot megelőzd világosság honnan származik, az ő ihletett 
vallásos lelke csak festi a képet, melyet a természet reggeli meg- 
újulása tár elibe. Végül megjelenik a hegy mögül a királyi nap, 
sugárkoronával fején, isten parancsolja, hogy legyenek 
világító testek az égbolton. Most a sötétség és homály 
teljesen le van győzve a természetben, isten, a világosság istene, 
gondoskodik róla, hogy többé erőt se vehessen rajta, s teremti a 
holdat és csillagokat is, hogy legyenek az éj szövétnekei. 

A héber költő képzetében, mint az egész gyermek-emberi- 
ségében a föld a mindenség központja, az ember a teremtés koro- 
nája, kiért lettek nemcsak a föld lényei, hanem a nap, hold és 
csillagok is. Igenis, hiszen ezek nélkül a föld puszta ós sivatag 
volna, szemünk nem gyönyörködhetnék isten dicsősége tükörében ; 
de isten ezt nem akarta, ő a föld és az okos ember kedvéért alko- 
tott mindeneket I 

Azóta a tudomány kétségtelenül bebizonyította, hogy a föld 
távolról sem központ, hanem csak egy igen kis porszem a nagy 
ftűndenségben, még saját környezetének sem központja, hanem 
kis bolygó csillag, mely a napot kerülgeti. És vájjon mi kárt tett e 
fölfedezés vallásos hitünknek? Kevésbé hatalmas-e az isten, ha 
nemcsak néhány fényes pontocskát, hanem millió meg millió oly 
égi testet alkotott, mely nagyobb a földnél ? Vájjon a nap nem ép 
oly szelíd jósággal árasztja fényét most is földünkre, mióta tudjuk, 
hogy a föld forog a nap körül ? Hadd forogjon tehát a föld tovább 
is a teremtő által elibe szabott utón, — ne félj jámbor olvasó, 

senki sem esett le még róla. A mi boldogító hitünk nem azon alap- 
szik, hogy a föld mozdulatlanul áll a központban, hanem azon, 
hogy isten végetlen jó, mindeneket bölcsen kormányoz. Vájjon 
nincs-e többé okunk ezt hinni, mióta tudjuk, hogy a csillagok 
. nagyobbak a földnél ? Ellenkezőleg, a tudományok felfedezései mi- 
nél több nyilvánulását tárják fel naponként isten bölcs világigaz- 
gatásának : annál szilárdabb lesz istenbe vetett hitünk. A tudomá- 
nyok nem lerombolói, hanem támaszai- vallásos hitünknek. 

Az emberiség gyermekkorában élő héber költőt még nem 
győzték meg a fold forgása felől Copernik, Galilei, Kepler, ö még 
az égi testek létezésének nem tudta más célját képzelni, mint hogy 
világot és meleget áraszszanak a földre, s az idő mutatói legyenek, 
mint az óra. Vájjon hibás ő azért? Nem, ő keblének és korának 
vallásos hitét és világnézletét jegyezte fel, s mint végetlen nagy 
kincset hagyta megírva az utókor történetírása számára. A hibások 
és a vallás ügyével könnyelműen kockázok azok, kik a tudomány 
mai fényénél is az ö felfogására esküsznek, mint kijelentett po- 
sitiv isteni igazságra. Ezen ó-szövetségi világnézlet, melyet sök léha 
tudós csak az „obscurantismus" és „ képtelenség" nevével tud je- 
lölni, keletkezése korában minden létezők közt a legfejlettebb volt, 
inert az égi testek s a földi teremtmények rendeltetésének legalább 
egyik oldalát átlátta, míg a föld többi népei az ég csillagai s a föld 
állatjai és növényei előtt mint istenek előtt borultak le. 

Az ötödik napon monda isten :Hozzanak a vizek úszó 
élő állatokat, és a madarak repdessenek a föld 
fölött. A királyi nap jóltevöen szórja alá első sugarait, melyek a 
vizek szinén megtörve, előcsalják azok lakóit, a halak vidáman 
sütkéreznek a nap melegén. Majd megelevenül az erdő is, fölébred- 
nek a lég szárnyasai, s vidám röpkedésökkel- töltik be a láthatárt. 
A viz és a levegő megnépesedett. Az ébredő természet pompája 
által meghatott héber költő figyelmét először is a vizek lakói von- 
ják magokra, gyönyörködve nézi őket lábai alatt, egészen elmerül 
gondolataiban, midőn a néma csend között egyszerre élénk zsibaj 
hatja meg füleit. Fölrezzen andalgásából, s bámulva látja, hogy az 
előbb puszta léget ezer meg ezer csevegd dalnok foglalja el. Viz és 
lég, mélység és magasság telve élő lényekkel, s a költő közből áll 
ég és föld között, s hálával gondol arra, ki mind e szépséget elő- 



Digitized by LiOOQ IC 



21 

varázsolta, ki mélység alatt* és magasság fölött mindenütt jelen 
van, kit az egeknek egei be nem foghatnak ; de a kit ő hitének 
karjaival mégis átölelhet. 

Akkor monda isten : Hozzon a föld barmokat, va- 
dakat és csuszó-m aszó állatokat. És ugy lett. A 
nap egészen kibontakozott a hegyek ormai közül, s ébredésre hivta 
a szárazföldi állatokat. Mindenütt élet és mozgás, s minden élő 
állat számára teritett asztal. Minden oly szép, oly megható, min- 
den oly jól van teremtve, a költőt mélyen meghatja a természet 
háztartásának célszerűsége minden egyes ponton, — isten na- 
ponként végig tekint alkotásán, és látja, hogy az 
j ó. De a teremtés munkája még sem kész, a láncolatnak egy szeme 
még hiányzik, a teremtő és teremtés közt át nem hidalt ür tátong, 
az ég és föld egymástól elszakitva áll. Egy nemesebb lény hiány- 
zik, mely ne legyen csak a föld göröngyeihez láncolva, s éles sze- 
mével az egész teremtést tudja áttekinteni. És ismét szólt isten : 
Teremtsünk embert a mi képünkreés hasonlatos- 
ságunkra. És ugy lett. Úrrá tette őt isten az egész föld 
felett, már testének egyenes állása által kitüntette az állatok kö- 
zül ; de mindenek fölött az okos lélek képezi nála a fokozatot. 

Isten férfit és nőt teremtett, a férfiúnak adott erőt, igazság- 
érzetet és bölcsességet, — a nőnek szelídséget, szivjóságot és sze- 
retetet. A két nem eme tökélyei egybefoglalva s minden földi 
salaktól megtisztítva, alkotják az isten képét és hasonlatosságát. 
Ez a hatodik nap munkája. 

A költő kimerülve a természet szemlélésében, pihenni megy. 
Munka után oly édes a nyugalom ! Isten végig tekint még egyszer 
a teremtésen, aztán a hetedik napon megpihen, s azt a pihenés 
napjává teszi az emberre nézve is. 

. A biblia néhány egyszerű, de mesteri vonás&al rajzolja a te- 
remtés munkáját. A héber költő magától a természettől leste el e 
képet, mely minden nap megújul szemeink előtt. Költői alkotás ez, 
s nem geológiai tudomány, benne a vallásos hit fejti meg a világ 
teremtésének nagy titkát, rá nézve isten alkotott mindeneket, és 
mindeneket jól alkotott. 

EGYHÁZI BESZÉD. 

Karácson innepére. 

(Elmondatott a veszprém-palotai evang. templomban, 1872. dec. 25-én). 

Dicsőség istennek a magasságban : 

. Megváltó született ! 
Oh örvendj szivem a nagy boldogságban, 
S dicsérd istenedet ! Ámen. 



K. H. Ha én most innepi beszédemmel a járt utón haladnék, 
akkor szép, cifra szavakkal csak igy kellene szólanom, természete- 
sen kibővítve : örülj keresztyén anyaszentegyház, örülj szent gyüle- 
kezet, örüljön ég és föld, mert született nektek ma a Megtartó, 
ki az Úr Krisztus, a Dávid városában, — s ezzel rámondanám az 
áment. Igen ám, de rámondhatná-e aztán e beszédre az áment ki- 
nek-kinek a szive is ? érezhetné-e mindenki ez innep örömét, mé- 
lyen, igazán, boldogitóan, s oly meginditóan, hogy a sziv szinte re- 
pedne örömében, és könny és mosoly ülne e szent örömtől az arcon ? 
— Vagy, hogy még érthetőbben fejezzem ki magamat, azt akarom 
mondani, mert az a tapasztalásom, hogy a keresztyén szószékek 
nem ritkán beérik azzal, hogy mennyre-földre eldicsérik a ker. val- 
lást, — s nem az a hibájok, hogy a ker. vallást dicsérik, mert hisz 
ez méltán minden dicséretre méltó ; hanem tévednek abban, hogy 
elmulasztják az elmét felvilágositani arról, hogy miért szép, miért 
oly dicséretre méltó a ker. vallás; s hogy ezt tehessék, el- 
mulasztják megmagyarázni, hogy mi a vallás, különösen a Krisztus 
vallása, s mi ennek áldása, gyümölcse. Ezért van az, hogy sokszor 
ismétlődik aztán az ilyen beszédre a hallgatóknak ezen megjegy- 
zése : olyan szép volt, hogy nem is értettem ; s hogy : értem, de meg 
nem foghatom. Innen van az, hogy ez öröm-innepen is sok sziv vál- 
tig szeretne örülni, de nem tud ; mert hiába, az örömöt senkire 
sem lehet kötözni, ráerőszakolni, önként kell ennek a sziv legmé- 
lyéről előbuzogni — önként pedig ugy származik ez öröm, ha is- 

merjük ez öröm forrását, szent vallásunkat, s ha elmondhatjuk, tu- 
dom kiben hiszek s miben örülök ! Én tehát senkit sem buzdítok 
örömre, olyan örömre, mely a szívnek nem sajátja, mely az innep 
elmultával szintén elmúlik ; hanem, ha isten megsegít, igyekezni 
fogok ez órában is, hogy kiki önmaga találja meg ez örömet, hogy 
kinek-kinek sajátja legyen ez, igazi, szent és tartós öröm, mely a 
sirig elkíséri az embert. Ezen célomat pedig csak ugy érhetem el, 
ha azon vallást, melyet a ma született Krisztus hirdetett, a maga 
egyszerű tisztaságában mutatom fel előttetek, — s ugy érem még 
el célomat, ha megajándékoztok buzgó- és a tárgy fontosságához 
méltó figyelemmel s kitartással, ha talán valamivel hosszasabban 
beszélnék, mint ahogy szoktam. Innepi elmélkedésünk tárgya lesz 
tehát : 

A ma született Krisztus vallása*. 

Luk. 2, 1—14. 

Az ég örül Krisztus születésén, s öröme szent, mert a min- 
dentudó ég tudja miért örül. De a jó isten azt akarja, hogy mi, e 
.földnek lakói is megtudjuk miért örüljünk ; mert számunkra szerez- 
tetett e nagy öröm, mely oly szent, hogy még az ég is örül a föld 
örömén, még az angyalok is örülnek az embereknek örömén. Minek 
örül az ég ? mert Megváltó született ! Mi is örülni fogunk a Krisz- 
tusban s az 6 szent vallásában — s örömünket semmi el nem ra- 
bolja — ha ismerjük, erezzük és cselekeszszük a ma született Krisz- 
tus vallását. Vizsgáljuk azért : 

1. Azon vallást, mely nem a Krisztus vallása ; 

11. Azon vallást, mely a Krisztus vallása ; 

111. Azon áldást, melyet a Krisztus vallása nyújt. 

I. 

, Szent könyvünk mondja, hogy támadnak hamis próféták, An- 
tikrisztusok. Kik ezek ? Nem azon kételkedők, kiknél a kételkedést 

épen az erős, eleven vallásos érzet, az üdvösség utáni szomjúság, s 
az igazság megismerésének óhajtása kelti fel ; mert nyomról-nyom- 
ra be tudjuk bizonyítani a történetből és életből, hogy az ilyenek 
annál erősebb hitre jutottak. Az Antikrisztusok Krisztusnak hatá- 
rozott ellenségei, kik előtt — anélkül, hogy előbb vizsgálódásra 
méltatnák a vallást — az evangélium botránkozás és bolondság* 
Minden időben voltak ilyen Antikrisztusok, s ugy látszik, ma is 
elég számosan vannak. S ha róluk is beszélek, ezt épen nem azért 
teszem, mintha félteném tőlük szent vallásomat ; hanem azért, mert 
féltem a gyengébb hitüeket ez ördögöktől, kik mint az orditó orosz- 
lánok szertejárnak, keresvén kit elnyeljenek. — De nézzünk a sze- 
mük közé, s halljuk mit beszélnek az Antikrisztusok? Azt mond- 
ják, hogy a vallás nem egyéb, mint 

a) csalás és csalódás. Azt mondják, hogy a gyermek- 
nek jóidején fejébe verik a kátét, & aztán a jámbor egész életében 
sem tud tőle szabadulni. Gondoskodnak — igy szólnak ők — a val- 
lás őrei, hogy az ember már gyermekkorában megvakuljon, hogy 
aztán soha se lásson tisztán. Szép eget festenek az emberek előtt 

— igy szólnak — s hitegetik mennyországgal e siralom völgye 
után, holott az ég egy véghetetlen üresség, sehol sincs ott az isten • 
és az ő trónusa ; hanem van sors, vaktörténet vagy természeti ős- 
erő. Vagy ha szükség, hát poklot teremtenek, tüzet és kárhozotta- 
kat. Világos — mondják — hogy a kik a vallást tanítják, ámítók, 

— azok meg, a kiknek tanítják, szegény elámított, rászedett em- 
berek. Isten ! lélek ! magas erények ! halhatatlanság ! üres szavak ; 
csak a mit megmarkolhatsz, az létezik ; élj, örülje míg örökre el nem 
nyel a sir, — a vallási csalódást bizd másokra, az a papok dolga. 

— Oh ti Antikrisztusok, nem ti vagytok-e megcsalva, nem titeket 
csalt-e meg a felfuvalkodott ész, s a száraz, romlott kebel ? nem ti- 
teket csalt-e meg a világ hiu öröme, gazdagsága s a testiségnek 
vétkes szerelme ? Azt mondjátok, hogy a vallás csalódás, s mi több, 
azt, hogy a Krisztus azért született, hogy ezen csalódást még inkább 
megerősítse az emberek között, — ezért nem tudtok ti örülni e 
napnak. Én sem tudnék, ha igy volna a dolog. Jaj volna nekem és 
mindnyájunknak ! Hát azon sok ezerek, kik az élet háborúi közt a 
Krisztusnak vallásában találták fel újra lelkűknek elrablott nyu-. 

galmát, — kik itt találtak erőt s példát hogy nemesen harcolják 
meg az életnek nehéz harcát, s boldogan érezzék az istenfiuságot ; 
kik ezen édes vallomással váltak meg e földtől : nekem mind éle- 
temben, mind halálomban nyereség a Krisztus — hát ezek mind 
csalódott, rászedett emberek valának-e ? Hát azok, a kiknek lelke 
nem ismert magasztosabb örömet, mint hirdetni a megfeszíttetett 
Krisztus evangéliumát : mind ábrándozok voltak-e ? Kik a tűzre 
adták testüket, inkább, mintsem vallásos meggyőzödésüket megta- 
gadják, s még a máglya lángjai közt is dicséretet énekeltek a nagy 
istennek, s még a halál torkában is igy zengett ajkukon a hitnek 
diadalmi-éneke : Erős várunk nekünk az isten I — ezek mind csalók 
voltak ! S azok, a kiknek szive most is édesen gerjedez a vallás sza- 
vára, mind csalódottak ? S kik most is lelkünkből hirdetjük az 
igét, mind hitetők vagyunk? 

De hallgassuk csak, mit mondanak még az Antikrisztusok ? 
azt mondják, hogy a vallás 

b) fék, zabola, — arra való csak, hogy á népet féken 
tartsák vele, hogy el ne vaduljon egészen. Templomokat építenek, 
hogy ott fékeztessenefe a zabolátlan emberek. De mi — igy szólnak 
— mi tudósok, mi miveltek, mi felVilágosodottak, kik már az eget 
összejártuk, s ott nem találtunk semmit, — mi, kik már sok re- 
gényt megemésztettünk, s a bölcseséget kanállal ettük : mi már 
csak nem mehetünk az együgyű néppel együtt a templomba, ne- 
künk arra semmi szükségünk sincs, kinőttünk mi már ebből az is- 
kolából. — Öh mégcsak hagyján, ha az úgynevezett miveltek egy- 
része szólna igy, de a példa ragad ; különösen a mai korban, midőn 
a felvilágosodást sürgetjük, sokan abban keresik ezt, hogy lábbal 
akarják tapodni azt, a mi az ég szülötte, a mi a szívnek legdrágább, 
a vallást. — Oh Antikrisztusok, nem ti vagytok-e féktelenek, kik 
az istent igy kisértitek ? De hiába ! ebek elé nem vetik a drága 
gyöngyöt : drága gyöngy a vallás, nem tinéktek való az, a nem ti^ 
néktek való a karácsoni öröm ! 

Azt mondják még az Antikrisztusok, hogy a vallás 

c) üres ceremónia és betű, mely megöl. Szerintök 
az a vallás, mely a hitvallásokba tan beszorítva, s mely az ember 

lelkét megkötözi hogy ugy üdvözüljön, a hogy parancsolják, — az a 
vallás szerintök, midőn az ember letérdel és ugy morzsolja le az 
imádságot, — vallás nekik az, midőn az ember az oltárra viszi az 
ajándékot, s azt hiszi már tisztává lesz ez által, habár még mindig 
tele van is a szive haragnak és bűnnek szemetjével ; — vallás nekik, 
mely a holt betűkben irva áll : ezt tedd és ezt ne tedd ! az a vallás, 
melyet az ember betanul, s akár érti, akár nem, akár hiszi, akár 
nem, mint gép leőrli a vallási szertartásokat. Azt mondják ők, ez a 
mi vallásunk, ez a Krisztus vallása. De elég ! Ez is világosan mu- 
tatja, mily tévelygésben vannak a Krisztus ellenségei a Krisztus 
igaz vallása és az ő igaz követői felől. Oh, ha igy állna a dolog, 
nem örömre, hanem szomorúságra volna okunk karácson innepén. 
De nekünk örömet hirdetnek az ég angyalai e napon ; örömet, mert 
a vallás, s főkép a Krisztus vallása : 

n. 

a) a legédesebb igazság és valóság. Egy drága kincs 
a vallás, mely minden érző szívnek fenekén megterem, — egy ép 
érzelem, egy földöntüli szent vágy és szomjúság, mely velünk szü- 
letett, mely olyan régi, mint maga az emberiség. Ott van ez a leg- 
bölcsebb ember szivében, s ott a vadember keblében is. S ha soha 
egy szót nem hallottunk volna is vallásról, megcsendülne lelkünk- 
ben egy titkos, édes, szent szózat, mely azt mondaná, van egy 
fővalóság, a kitől függök, s bárminek nevezné is e valóságot az em- 
ber — mert a név semmi, a valóság minden — nevezné bár terem- 
tőnek, hatalomnak, szeretetnek vagy istennek ; önkénytelenül lebo- 
rulna lélekben előtte, e láthatatlan, de munkáiban a hit szemeivel 
látható, s a szívben érezhető valóság előtt. S ha nem tudja is ma- 
gának kimagyarázni az ész, de bizonyság, hogy van, az, hogy ére- 
zem, 8 oly boldogan viszhangzik szivünkben a vallás szava, mit 
a költő, a bölcs és a vallásos hivő kebel igy fejez ki : 

„Isten ! kit a bölcs lángesze föl nem ér, 
Csak titkon érző lelke óhajtva sejt ; 
Léted világit mint az égő 
Nap, de szemünk bele nem tekinthet. 

Buzgón leomlom színed előtt, dicső ! 
Majdan ha lelkem záraiból kikél, 
S hozzád közelb járulhat, akkor 
A mi után eped, ott eléri. 



Addig letörlöm könnyeimet, s megyek 
Rendeltetésem pályafutásain, 
A jobb s nemesb lelkeknek útján, 
Merre erőm s inaim vihetnek." 



Nincs-e meg ez az érzelem minden romlatlan kebelben? Nem 
hallod-e azon titkos szózatot, mely felülről jő/sugy von, ugy ragad 
fölfelé ? Nincs-e szivedben egy kimagyarázhatlan vágy, mely valami 
jobbnak, nemesebbnek elérésére sarkal, mint a mit ez a föld képes 
nyújtani ? Nincs-e lelkednek egy magasabb élete, mely felülemel 
sorson, s mindazon, a mi e földből sarjadzott, s egy örök hazát ke- 
res, s az örök hazában örökké boldogító javakat ? Nem voltak-e 
még perceid, midőn azt kellett vallanod, mintha szivedből irt vol- 
na a zsoltáriró, midőn igy szólt s te igy ^érezél : Miképen kívánko- 
zik a szarvas a folyóvizekre, aképen kívánkozik az én lelkem tehoz- 
zád, óh isten ! Szomjúhozik az én lelkem az istenhez, az élő, erős 
istenhez. — Ez az őszinte szomjuhozás istenhez, a függés érzete 
istentől, az élet istenben : ez a vallás ; Jákobnak lajtorjája ez, 
melyen a mennyország leszáll a szívbe és a lélek felszáll az égbe. 
A lélek ösztönöz, a lélek hajt, hogy higyj istenben,' s legyen vallá- 
sod. — S ezen kívül, ha nézed az eget, örökszépségü s csudáju 
csillagaival, — ha vizsgálod a mindenségnek bölcs törvényeit, ha 
vizsgálod a népek és saját életednek történetét : lehetetlen nem 
imádnod azon láthatatlan kezet, mely oly végtelen jósággal oszt 
örömet és szenvedést, s mindenkor atyai gondviselésének áldását 
harmatozza reád. Lehetetlen, hogy fel ne kiálts a tisztelet, szeretet 
és hála hangján igy : én Uram és én istenem ! — És ez igy volt 
minden időben, igy van ma és igy lesz mindvégig. Csalódás-e hát 
az, melyet milliók meg milliók lelke édesen vall ? csalódás-e isten, 
vallás, erény, örökélet? 

De azt kérdhetnétek, ha a vallás így velünk született, 8 en- 
nélfogva Jézus előtt is volt vallásuk az embereknek : micsoda érde- 
me s méltósága van eszerint Jézusnak s az ő vallásának ? Felette 
sok. Első az, hogy ő nem is tanított olyat, a mi szivünkben, mint 
vágy, ott ne szunynyadna, — ugy, hogy Jézusnak minden szavára 
rámondja a sziv ámenét, hogy ugy van, hogy ugy legyen ! De érde- 
me kivált az is, hogy a mit az emberek, tudatlanságból vagy rosz- 
akaratból a valláshoz toldottak, attól a vallást Jézus megtisztította. 
Érdeme és méltósága, hogy a sziv mélyén létező s addig kifejezhet- 
len ős gondolatoknak s érzelmeknek szavakat kölcsönzött, s olyan 
egyszerűen, s egyszerűségében is olyan nagyszerűen, olyan világo- 
san, vonzóan s elragadóan tanitá a vallást, hogy ezt a gyermek is 
megértheti, s a bölcs szivét is foglyul viszi az igazságnak. Érdeme 
s mé.ltóságá, hogy ő példájával ment elől, s ugy szeretett, ugy szen- 
vedett, ugy élt és ugy halt, mint ahogy tanított. "Érdeme s méltósá- 
ga Jézusnak, mert le'hetetlen nem látnunk, hogy őt istennek nagy 
szeretete küldé e földre. Érdeme s méltósága az ő vallásának, mert 
ez a vallás, mely Jézust, ki az írások szerint hozzánk emberekhez 
hasonlatos volt, az isten fiává nevelte : ez a vallás, mondom, arra 
van hivatva, hogy minket is az isten fiaivá szüljön. S azzá szül, mert 
a Krisztus vallása. 

b) világosság és szabadság, lélek és élet. Jézus 
a világ világossága, — s vallása nem akarja az embert értelmétől 
megfosztani, hogj vakon higyjen ; sőt inkább az igaz világosságot, 
a helyes ismeretet sürgeti, mert ebből származik az élő hit, az ele- 
ven, rendithetlen meggyőződés. Hát nem világosak ezen szavak : 
legyetek tökéletesek ! legyetek szentek ! boldogok a tiszta szivüek ! 
s nem világos-e a szeretetnek nagy parancsolatja ? Mi van ebben 
homályos, Antikrisztusok ? feleljetek ! 

S nem Jézus tanitja-e, a betű megöl, a lélek megelevenít, — 
hogy az istent, aki lélek, lélekben és igazságban kell imádni, — s 
hogy az én beszédem lélek és élet ? Nem az ő szellemében mond- 
ja-e az apostol : a szabadságban azért, melylyel minket a Krisztus 
megszabadított, álljatok meg, és ne kötelezzétek meg magatokat 
ismét szolgálatnak igájával ? Áldozatot kiván-e tőlünk isten, és 
nem inkább irgalmasságot ? Hát ceremonia-e az ő vallása, s nem 
élet-e az odafennvalókért ? Nem lélek-e : gyermekded kedély, tiszta 

sziv, és egy nemes, szent élet ? Hosszú imádságoknak lemorzsolá- 
sából áll-e az ő vallása, s nem a jótetteknek hosszú sorából ? 

Mindez szép, ugy-e, de az életben mégis sok helyen nem 
ilyen a keresztyén vallás, vetitek ellen. Elég szomorú, hogy igy 
van, hogy sok ker. templomban, sok keresztyén szivében és életé- 
ben a Krisztus nem ismerne az ő áldott szellemére ; mert az ő evan- 
géliumát sokan elfordítják, s vallásuk emberektől és nem a Jézus 
Krisztus jelentése által van, midőn a lélek helyébe' betűt és cere- 
móniát tesznek, s a kegyességet farizeussággal akarják pótolni. De 
hát érheti-e ez által a Kriszus vallását vád ? nem ez embereknek 
lelkét terheli-e ez, kik az evangélium világát véka alá rejtik, s azt 
cselekszik, hogy az evangélium sava megizétlenüljön ? ! De hisz- 
sziik, hogy a világosság áttöri a sötétséget, s mindenkinek megvi- 
lágosodik a Krisztus, — hiszszük, hogy az evangélium mindenki- 
nél meg fogja mutatni boldogító erejét s áldását. 

in. 

Mivel fejezi ki szentigénk ezen áldást ? E földön békesség 
és az emberekhez jóakarat. Békesség a szegény bűnösök- 
nek, békesség a szegény szenvedőknek s békesség a szegény 
gyász óloknak., 

A hol bűn van, ott nem lehet békesség, s a szegény bűnös 
felkiált : ah, ki adja vissza lelkemnek elrablott nyugalmát, gyér* 
mekkoromnak ártatlanságát ? A Jézus, ki tanit, hogy térjünk meg, 
s legyünk olyanok mint a gyermekek. — [Téged hívlak fel felebar 
rátom, nem voltál-e már bűnös ? nem érezted-e, hogy a bűn ugy 
emészt, ugy büntet, ugy vádol ? nem erezted-e, mintha bűnödet 
semmi le nem moshatná , s a terhet lelkedről semmi le nem emel- 
hetné ? S a Jézus vallása lemossa bűnödet, a Jézus vallása leemelte 
telkedről az iszonyú terhet. Ah ! midőn szemedből, a vallás szavára, 
az igaz bűnbánat könnyei kicsordultak, s lélekben, hittel átölelted 
a keresztfát, mely néma nyelven bár, de érezhetőén azt súgta ne* 
ked, hogy isten nem akarja a bűnös halálát, hanem, hogy megtér- 
jen és éljen, — midőn uj emberré lettél a Jézus és a szentlélek ál- 
tal, 8 most rendületlenül megállsz az Ur ösvényén : nem éregtél-e, 
s nem érzesz-e lelkedben olyan áldott békességet, melyet kifejezni 

nem lehet ? mintha az égnek angyalai együtt örülnének veled, mint- 
ha hallanád mennyei Atyádnak szavát : ime, az én fiam, elveszett 
és megtaláltatott, meghalt és feltámadott ! Mi cselekedte ezt, nem 
annak vallása-e, a kinek születése emlékére ma szentelünk innepet ? 
Nem adsz-e dicsőséget istennek, ki e békességet szerzé e napon ? 

Mi rabolja még el a békességet ? az életnek sok szenvedése. 
S mi ád balzsamot a sebhedt szivre ? Gileád nem, s nem az egész 
világ ; egyedül szent vallásunk, mely hívogat : jöjjetek én hozzám 
mindnyájan, kik megfáradtatok s megterhelve vagytok, és én meg- 
nyugosztlak titeket I A szenvedés : a próbáltatás kemencéje, 
melyben a sziv megtisztul, a lélek megedződik s megistenül. S előt- 
tünk áll Jézusnak, a nagy szenvedőnek képe, ki mindenütt nagy 
volt ; de talán soha seftp oly nagy, oly nemes, oly isteni, mint a szen- 
vedésben, midőn akaratját megnyugvással s bizalommal alárendeli 
az egyedül bölcs, az egyedül jó isten akaratjának, s igy szól : Atyám ! 
ne ugy legyen, amint én, hanem amint te akarod I — Oh édes vi- 
gasztalása szent vallásomnak, s példája szenvedő Megváltómnak, ti 
törlitek le ma is könnyeinket, ti gyógyítjátok meg szivünk sebét, 
hogy béketűréssel, békességgel viseljük az élet terhét. Legyen di- 
csőség istennek e békességért ! 

A sirhalomnál is szent vallásunk szerez békét ; mert Jézus 
meggyőzte a halált. A ki ugy él, mint ő, az meg nem hal soha : él 
az a jók emlékezetében, él az jótetteiben. S aki igy él, annak lelke 
örökéletre méltó, annak lelke halhatatlan, annak lelke kitör a sír- 
ból és eget kér, s az égi Atya megadja azt neki, mert az ő házában 
sok hajlékok* vannak. — Oh légy áldott, isten ! e magasztos remé- 
nyért, mely engem a halállal kibékít ! 

Áldást hirdet Jézus vallása az emberekhez való jóakarat, 
vagy szeretet által is. Szeretni istent és szeretni felebarátainkat, az 
a főparancsolat. Az istent akkor szeretjük, ha felebarátaink iránt 
jóakarat, szeretet él bennünk. Mily felségesen tanitá és gyakorlá 
Jézus e szeretetet ! Felségesen ellenségei iránt, midőn értük imád- 
kozik, nekik megbocsát, és áldja azokat a kik őt átkozzák. Oh, ha 
mi is boszút, haragot, gyűlölséget elfojtunk, s a szeretet eleven sze- 
nével fegyverezzük le elleneinket : a boldogságot, mit ekkor erezünk, 
neked köszönjük, oh Jézus, dicső példaadónk ! — Felségesen tanitá 
és gyakorlá még Jézus a szeretetet a szenvedők iránt is. ő volt 

amaz irgalmas samaritánus, ki példát adott, mint kell a szenvedő 
emberiség sebeit bekötözni. Oh ez a jézusi szeretet ""el még ma is, 
az Ő igaz tanítványaiban ! Nézzétek : ott jár e szeretet a szegények 
között és házat épit számukra, kenyeret tör nekik és megruházza 
őket, — ott jár a szenvedők és elhagyottak között, és aláhajol és 
gyógyítja a betegeket és könnyet törül az árvák szeméről, — ott jár 
e szeretet a foglyok között és javítja őket, Mindenütt áld, minde- 
nütt boldogít ! És boldogítók és boldogítottak ajkán fölzeng az 
apostol szava : ha angyaloknak nyelvén szólanék is, szeretet pedig 
nincsen énbennem, olyanná lettem, mint a zengő érc és pengő cim- 
balom ! — Azt mondják erre némelyek, ezt a kor humánus szelle- 
me cselekszi. De hát ezt a humánus szellemet mi teremti? nem a 
Jézus vallása-e, mely leolvasztja a részvétlen kebel fagyos kérgét, 
s oda leheli a részvétnek melegítő, áldott szent tüzét ! S az a körül- 
mény, hogy a szeretet munkáját a nem-keresztyén is gyakorolja 
már, nem azt bizonyitja-e, hogy a ker. vallás mind jobban-jobban 
áthatja a világot, s olyan lesz, mint az áldott, jó levegő, mely min- 
deneket éltet. Oh szent vallás, Krisztusom vallása, te cselekszed 
ezt ! Meghódolok isteni hatalmad előtt, s szent örömmel kiáltom : 
„Isten felséges adománya, vallás I te vagy legjobb hivem ; Midőn él- 
temet szélvész hányja, Mit tenne nélküled szivem ? Te bölcsességre 
tanitasz, S ha hanyatlók, gyámolitasz. — Oh ti, kik csúfolni meri- 
tek, Mi gáncsot találtok benne ? Mit tanítottak bölcseitek, A mi 
boldogabbá tenne ? Hol van jobb vezér utunkra, Mi visz hívebben 
célunkra ? 

Oh, Antikrisztusok ! mig a ti ajkatok gúnyosan mosolyog : a 
jobbak, a nemesebbek egy szívvel és szájjal zengik ez innepen : di- 
csőség a magasságos mennyekben az istennek ! és e földön békesség 
és az emberekhez jóakarat ! 



Emeljenek a nagyoknak szobrokat, — minden ércnél mara- 
dandóbb oszlopot emel a világ teneked, oh világ üdvözítője, a szív- 
ben és életben ! Azok az ezer meg ezer ker. templomok, melyek val- 
lásodat prédikálják, s dicső életedet állítják az emberek elé köve- 
tendő például, — azok az emberek, kiket te építettél s építesz az 
idők végéig az istennek élő templomaivá, — s mi is, kik most sziv- 

béli örömmel, s megindult hálás kebellel emlékezünk születésed 
nagy napjára : azok a templomok és mi vagyunk és szent életünk 
és tetteink az emlékoszlopok, hirdetvén áldott nagyságodat, ki mél- 
tó vagy, hogy nevedre égieknek és földieknek lelki térdei megha- 
joljanak ! S lesz még idő, azt vallja hivő szivünk, lesz még idő, mi- 
dőn még szebb oszlopot emel a világ teneked. Midőn majd az ösz- 
szes emberiség lábaidhoz telepedik le, hivő sziwel, hogy hallgassa 
az élet beszédjét, — midőn szent tudományod és életed át-meg át- 
hatja a népek társaságának minden rétegét, — midőn igazság, sze- 
retet és békesség csókolják egymást az egész föld színén, — midőn 
a mennyország a földre száll, s a tiszta szivekben vesz magának 
lakást, midőn majd minden szívben meg fogsz születni, oh Jézu- 
som : ez, ez leszen a nagy innep, a második nagy karácson, midőn 
méltó lesz az emberek ajka, hogy az angyalok énekét zengje : di- 
csőség légyen istennek a magasságban ! 

Oh boldogok mi, kiknek szivében már megszületett a Jézus 
és ujjászült minket, — mi érezzük a karácsom örömet, s ez öröm 
arra indit, hogy a hálának könnycsepje csillogjon szemünkben ! Oh, 
de megszületett-e már mindnyájunknak szivében a Krisztus ? A he- 
lyett, hogy e kérdésre nyilt feleletet mernénk adni, inkább alázzuk 
meg magúnkat, igy esedezvén : 

Leborulok lábaidhoz, 
Világ Megváltója I 
S buzgón kérlek, szivemben is 
Szülessél ma újra ! 
Veled éljek, veled haljak, 
És te veled boldoguljak ! 
Te légy nekem békességem, 
Te légy nekem üdvösségem ! 

Ámen. 

Sáviba Károly. 

A protestánsegylet irodalmi műkö- 
déséről. 

A protestánsegylet főcélja a gyakorlati életre hatni. Ezen tu- 
datának adott kifejezést, midőn alapszabályaiban „a vallás-erkölcsi 
élet megújítását" tűzte ki feladatául. Voltak az alakító gyűlésen 
olyanok, a kik azt hívék, hogy ez által egyletünk teljesen lelépett 
az elmélet, az irodalmi működés teréről, s aggódva kérdek : avagy 
lehetséges-e a vallásos élet (mint gyakorlat) átalakítása a vallá- 
sos tudat (mint elmélet) tisztázása nélkül, s vájjon ez utóbbit nem 
beható és terjedelmes tudományos és irodalmi működésnek kel- 
lene megelőzni ? Tudjuk, ,hogy ez aggodalom elég erős volt arra, 
hogy egy kis sajnálandó s némileg a nyilvánosság elé is került sza- 
kadást idézzen elő. 

S ím, a választmány legelső gyűlésén már külön irodalmi 
bizottságot neveznek ki, s a második nagy gyűlés működésének és 
intézkedéseinek igen jelentékeny részét az ezen bizottság által ja- 
vaslatba hozott s a vallástudományi irodalom teremtésére célzó aján- 
latok foglalják el ; s ez ajánlatok nemcsak elfogadtattak, hanem a 
megvalósulásokra szükséges lépések is megtétettek, ugy, hogy ha 
isten a maga áldását nem vonja meg, egyletünk rövid idő alatt ter- 
jedt irodalmi működéssel fog dicsekedhetni ! 

Honnan e jelenség ? Megváltoztatta-e célját, vagy legalább 
az eszközöket illetőleg más belátásra jött ? 

Teljességgel nem. 

Miként kezdetben teljes tudatával bírtunk annak, hogy a val- 

lásos élet megújítása együtt jár a vallásos tudat megújulásával, s 
hogy erre egyik hatalmas eszköz az irodalom : ugy most sem célunk 
visszavonulni a térről, melyre léptünk, s hol mindenek felett a val- 
lásnak a gyakorlati életbe való átültetésére akartunk hatni. 

Egy tisztán csak tudós irodalmi célokra alakult egyletet nem 
tartánk sem lehetségesnek, sem tanácsosnak. Nem lehetségesnek, 
mert hiányzottak ugy az activ mint a passiv szereplők, a tudósok 
és az olvasók egyformán. 

Theologiai irodalmunk az utóbbi évtizedben kétségkívül elég 
örvendes lendületet vett; örvendetest, kivált viszonyítva a megelőző 
teljes pangáshoz. Azonban ha őszinték akarunk lenni, kénytelenek 
leszünk bevallani, hogy az, mit e téren ezen tiz év alatt is felmutat- 
hatunk, alig egyéb, mint fordítása, átdolgozása egyes külföldi cik- 
keknek vagy műveknek ; rövid tudósítás a külföld egyházi és vallás- 
tudományi életében felmerült eseményekről, s szintoly rövid ismer- 
tetése vagy tárgyalása az ezen eseményeket mozgató szellemnek és 
főbb eszméinek,s ez is a legtöbbször belső összefüggéséből kiszakítva, 
az egészet felölelő és az egészen áthúzódó terv nélkül. Korántsem 
kárhoztatásképen mondjuk ezt. Tekintve, hogy mily kevesen voltak, 
bár enyire is képesek ; tekintve, mennyire elvoltunk maradva nem- 
csak az önfejlésben, hanem mások fejlésének ismeretében is, s te- 
kintve főleg, hogy kis olvasó közönségünk is mily kis mértékben 
birt kellő előismerettel és érdekeltséggel nagyobb és behatóbb mű- 
vek megértésére és elolvasására : bátran elmondhatjuk, hogy theo- 
logiai irodalmunknak ez volt nemcsak szükségképeni, hanem való- 
színűleg a legszükségesebb és leghelyesebb nyilatkozata és fejlődése. 
Mielőtt önálló theol. irodalomra gondolhatnánk, előbb okvetetlen 
ki kell ragadnunk magunkat azon közönyösségből és felületességből, 
a melyek egyformán jellemzik ugy vallásos életünket, mint a vallá- 
sos eszmékről való fogalmainkat ; a vallásos életet élénkebbé, ben- 
sőbbé kéli tennünk, a vallásos eszmék genesisével behatóbban, böl- 
cselmibb tekintettel kell megismerkednünk. Ezekre kétség kivül 
leghatalmasabb emeltyűül, legsikeresebb tanító mesterül szolgál 
azok szellemi működésének vizsgálása és megismerése, a kik e har- 
cot már megharcolták, E tanító mester szerepe még nem járt le 
s valószínűleg még sokáig szükségünk fog lenni rá. Ha ideje korán 
akarjuk emancipálni magunkat alóla, aligha kárát nem valljuk, 

mint a korán felszabadított gyermek. A mi theologiai fejlődésünk 
körülbelől az u. n. vulgáris rationalismusnál, sőt még inkább a még 
vulgarisabb és laposabb rationalis supranaturalismusnái szakadt 
meg. Azon innen — legalább a nagy tömeg — még nem jött. És 
ennek félreismerhetlen nyomai látszanak még ma is, s annál vilá- 
gosabban, mentől inkább önállólag ir valaki. Híjában ! abban nőt- 
tünk fel, nagyon nehéz teljesen menekedni tőle, pedig tudjuk és 
hirdetjük, hogy az már túlhaladott álláspont. De hogy m i is túlha- 
ladjuk, még sokáig kell figyelmes tanítványokként ülnünk azok lá- 
bainál, a kik legyőzték ! Ily helyzetben egy theol. tudós tár- 
saság felállítása bizonyosan sikertelen lett volna. Azt hiszem, 
nem lett volna nehéz megszámlálni azon bátor férfiakat, kik ily tár- 
saság sokat mondó és sokat kívánó igényeitől vissza nem ijednek, 
s kétségkívül még kevesebb lett volna azoknak száma, a kik ez 
igényeknek valósággal is meg tudtak volna felelni. Mert hát egy 
tudós társaságnak az egyszerű ismertető, fordító vagy átdolgozó 
szerény szerepe már derogált volna! Ott a „vallástudományi társu- 
lat" tagjainak a tudomány különböző főbb szakjai szerint beosztva,, 
azon tudomány ág"7>nálló mivelői és továbbfejtői gyanánt kellett 
volna szerepelniök, s miután ez a legnagyobb résznek (már t. i. a 
kevésből) nehezen sikerült volna, vagy nem tettek volna semmit — 
s ez a legvalószínűbb, — vagy pedig írnak olyan eredetit, a mely- 
nél egy hasontárgyu külföldi jeles mű lefordításával kétségkívül 
több hasznot tesznek, sőt — ismerve a nálunk más tudományos té- 
ren is divatozó eljárást — valószínűnek tarthatjuk azt is, hogy dol- 
goztak volna mégis csak valamely külföldi munka után, csakhogy 
elhallgatva és eltakarva, s hogy annál inkább takarhassák, az ere- 
deti értelmét elferdítve, ellapitva, az egészet a nagyon szükségesek 
kihagyásával és oda nem ülők betoldozgatásával eléktelenítve. Van 
már erre több példa ! Végül, mindezektől eltekintve is, e társulattól 
távol maradt volna nemcsak a mivelt világi elem, hanem lelkésze- 
ink legnagyobb része is, miután ők arra, hogy a tudományt tovább 
fejtsék, igényt tartani nem akarhattak, mig ellenben a vallásos és 
erkölcsi élet felelevenítése, emelése nemcsak hogy érdekelheti és 
kell is hogy érdekelje mindeniket közelről, hanem erre még tevőle- 
ges befolyást is gyakorolhat mindenik. S ha már ezen az utón a 
megindult mozgalomban egyszer már benne vannak, s az érdekelt- 

ség már tágasb körben is felkeltetett : akkor már inkább lehet arra 
gondolni, hogy jeles, de igazán jeles vallástudományi müvek ál- 
tal a vallásról való fogalmak, s ez által — a mennyiben össze- 
köttetésben vannak — az egyéni vallásos tudat tisztázására befo- 
lyunk. S ekkor aztán kikerülhetjük azon veszélyt is, a mely annyi- 
val nagyobb lett volna, mentől inkább sikerül a tudós társaság, s a 
mely eimek felállítását a siker reménye mellett sem tette volna ta- 
nácsossá, azon veszélyt, hogy hazai vallástudományunk és közönsé- 
günk vallásos tudata között nagy,betöltetlenül maradt ür támadjon, 
a mi aztán előbb-utóbb csak szakadást idézne elő ; mig ellenben a 
mostani eljárás mellett lehetségessé van téve az egyedül egészséges? 
fejlődés, a meíy a vallástudomány, a közönség vallásos tudata és a 
a kettő között közvetítő gyanánt működő lelkészek együttes szer- 
ves haladásában áll. 

Azon meggyőződésben, hogy e tekintetben a kezdeményezés 
ideje már eljött : tettem volt az irodalmi bizottságban azon indít- 
ványt, hogy kisértse meg a proi egylet egy theol. könyvtár alapítá- 
sát, oly módon, hogy három év alatt 130 — 150 ívnyi terjedelmű s 
részint külföldről átültetendő, részint eredeti jeles müveket tartal- 
mazó vállalatot indítson, s szólítsa fel a közpnséget aláírásra, 4 frt. 
évi díj fizetés mellett, három évi kötelezettséggel. Ez indítványt a 
múlt évi közgyűlés tárgyalta, lényegileg elfogadta s kivitelét a vá- 
lasztmányra bizta. Ha hasonló vállalat sikerült közelebbről az orvo- 
soknak, sikerült, még pedig fényesen, a természettudományi társu- 
latnak (holott évi 7 frtért igért annyi ivet, mint mi 4-ért) miért 
csüggednénk el a sikerülés felől a vallástudományi téren, midőn itt 
hazai prot. egyházakban többen vannak három ezernél, a kiknek ex 
professo kell foglalkozni e tudománynyal, s midőn e tudománynak 
tárgya olyan, hogy — mint általános emberi — minden embert 
kell hogy érdekeljen ? Én részemről a jó eredmény felől meg va- 
gyok győződve s inkább a kivitel akadályaitól félek, miután — 
mint a közgyűlésen is fel volt hozva — mind a választmány, mind 
az irodalmi bizottság tagjai az országban szétszórtan laknak s igy 
az ex consilio való működés szerfelett meg van nehezítve. 

Hogy legalább a megkezdés legelső nehézségein tul essünk, 
bátorkodom e helyen két felszólítást tenni közzé, az elsőt az 
irodalmi bizottság tagjaihoz:' 

Kétségkívül közös megállapodással — s igy gyűlésből — kell 
elhatároznunk azt, hogy mely műveket vegyünk fel a vállalatba. 
De hogy igy is határozhassunk, arra is tudnunk kell először, hogy 
kikből fog állani az olvasó közönség. Különbséget teend a megvá- 
lasztásnál az, ha csak is szakemberek (theologiát hallgató ifjak, 
lelkészek) vesznek részt a vállalatban, vagy pedig ha a nem szak- 
emberekből álló mivelt közönség is felkarolja. Azon szerencsés 
helyzetben vagyok, hogy egy oly kiváló jeles művet tudok ajánlani, 
a melyre nézve alig hiszem, hogy a bizottság tagjai közül vala- 
melyik kifogást tenne, s a mely ép annyira szükséges s tanúságos 
a szakemberekre nézve, a mennyire érdekes és élvezhető olvasmány 
a mivelt közönség számára is, a kikre való tekintettel irva van. Ez, 
Pfleiderer Ottó nak, a fiatal s ép ezen müve által oly gyorsan 
elhiresedett jénai theol. tanárnak müve : „A vallás lényege 
és története* („Die Religum, ihr Wesen und ihre Geschichte* 
Leipzig 1869). A Schleiermacher dogmatikája óta alig jelent meg 
theol. mű, mely nagyobb feltűnést okozott volna s azt inkább meg- 
érdemelné, mint ez. A mi igazat és jelest az ujabb lélektani val- 
lásbölcsészet és kritikai vallástörténelem szórványosan felmutatott 
ós kiderített, mindazt ezen műben együtt, rendszerezve s érdekesen, 
könnyen érthetőleg előadva találhatjuk fel. A mű két kötetből áll, a 
kettő 57 % 8° iv. Az első kötet tárgyalja a vallás lényegét, a 
második történetét. Némi tájékozásul közlöm a két kötet kir 
vonatos tartalom jegyzékét ; s ismertetésül mindkét kötetből egy 
kis mutatványt. 

A. kötet. A vallás lényege. 

I. R. A vallás, mint az emberi szellem egyik nyilatkozata. (A 
vallásbölcsészet lélektana). 

1. sz. A vallás lélektani lényege önmagára. A kegyesség a) 
A bölcsészeti vallásfogalom törtenete (Kant, Fichte, Hegel, Schleier- 
macher, Feuerbach). b) Ezek bírálata. 

2. sz. A kegyesség viszonya a többi szelleüii működésekhez, a) 
Az ismerő tehetség viszonya a valláshoz. (Tudás és hit.) b) Az er- 
köcsi gyakorlat viszonya a kegyességhez. 

3. sz. A kegyesség által létrehozott közösség. Ennek előállása, 
nyilatkozata a cultusban. 

II. R. A vallásnak, mint isten-emberi viszonynak lényege. A 
vallásos tudat tartalma. (A vallásbölcsészet metaphysikája). 

1. sz. Isten és a világ, a) A személyes isten lételének bizönyi- 
tékai ; b) istennek viszonya a világhoz (teremtés, megtartás, isten 
tulajdonai). 

2. sz. Az ember, a) Az emberiség kezdete (teremtése, önálla- 
pota, a bűn ;) b) Az emberiség végcélja (halhatatlanság, örökélet). 

3 sz v Az isteni kijelentés, a) fogalma ;b) a csuda, jövendölés, 
ihletés .dogmatikai fogalmainak birálata. 

B. kötet. .A vallás története. Bevezetés. A régiek és 
mostaniak fogalma a mythologiáróL Felosztás. 

I. R. A p ogányság. 

1. sz. A közvetlen természet-vallások a) a függés túlnyomó 
jellegével (Sémiták, Egyiptomiak) ; b) a szabadság túlnyomó jel- 
legével (az árják az Indus mellett és Németországon.) 

2. sz. A mivelt természetvallások, a) a szabadság túlnyomó 
jellegével (görögök és rómaiak) ; b) a függés túlnyomó jellegével, a 
dunaiak. 

3. sz. A természeti fölé emelkedett vallások, a) A természeti 
függés fölé emelkedés negatív erkölcsi tény által (Bráhmanismus, 
Buddhismus) ; b) a természeti szabadság fölé emelkedés az isteni 
jóra irányzott positiv erkölcsi törekvés által (Zarathustra val- 
lása ). 

II. R. A monotheistikus vallások. Zsidóság, Islam, Keresz- 
tyénség. 

E mü különös előnye gyanánt még megemlítem azt is, hogy 
az összes német irodalomban nincs vallásphilosophia, a mely 
annyira alkalmas lenne arra, hogy theologusainknak segéd-könyvül 
kezökbe adjuk, mint ez. , 

Ezek után felkérem az irodalmi bizottság tagjait, legyenek szí- 
vesek akár az elnökhez (Ballagi), akár a titkárhoz (Kovács A.) inté- 
zett levélben nyilatkozni, elfogadják-e Pfleiderer ezen művét a vál- 
lalat megkezdésére ? A vállalatba felveendő többi müvekről intéz- 
kedhetnénk személyes találkozásunk alkalmával, ha előbb nem, a 
közelebbi nagy gyűléskor. Tájékozásul addig is lehetne ilyen forma 
ajánlatokat tenni. Felvehetnénk pl. néhányat a francia „B i b 1 i o- 

théque de philosophie contemporaine" c. vállalat- 
ból, mint P. Janet „Le materialisme contemporain", A. Revil- 
1 e „Histoire du dogme de la divinité de J. Christ", Conquerel- 
től a Credo történetét, a mely már be is van jelentve — stb. A 
költségvetés és kiadás körül tudakozódni és tervet adni felkérhet- 
nők Fördőst, Ballagit és Kovács Albertet. A Pfleiderer műve lefor- 
dítását vagy felelősségem melletti lefordittatását — ha szíveskednek 
megbízni — magamra vállalom (NB. Minden fordítás ugy intézendő, 
\hogy még valaki — akár az egylet által kinevezett, akár a fordító 
által saját felelősségére felvett egyén — szigorúan revideálja. Egy 
nagy 8° ív forditására,revideálására és nyomdai correctiójára lehetne 
számítani 20 frtot, melyből 5 — 6 revisióra és correctióra esnék. A 
kiadási költséget 7 — 800 példányban, ivétől 30 írtra számítva, len- 
ne az évi kiadás 45 ív után 2,250 frt. s így 600 taggal 2,400 frt. 
meg lehetne indítani. Ha évenként csak 45 ivet adunk is, az aláírók 
mégis minden művet az eredetinek fele árán kapnának meg ; az 
aláírók számának növekedésével folyton szaparithatnók az ivek szá- 
mát is. A kiadandó müvek közül lehet egyszerre több is folya- 
matban). 

De hogy az irodalmi bizottság bár az előintézkedéseket meg- 
tegye, arra okvetlen szüksége van a siker némi előleges biztosité- 
kára. Ennélfogva bátorkodom felkérni a közönséget s különösen a 
protestansegylet tagjait, -a fiók-egyletek hivatal- 
nokait és a theologiát hallgató ifjúságot, hogy mi- 
után ők külön kiadott programm nélkül is be tudják látni vállala- 
tunk természetét, szíveskedjenek — lehetőleg csoportosulva — vál- 
lalkozásukat előre bejelenteni az egylet titkárához, vagy Ballagihoz, 
vagy „az erdélyi prot. közlöny" szerkesztőségéhez ; s folyjanak be 
ez által a vállalat megindításának siettetésére. Azokat, a kik paro- 
chialis könyvtárak felállítására törekesznek, azt hiszem, már előre 
tagokul nézheijük, mert ily könyvtárak létesithetesének csaknem 
egyedüli feltétele vállalatunk sikere. 

Mindkettő pedig nagy mértekben feltétele, — mert ténye* 
zője leend — vallásos életünk s így egyházaink felvirágozásának. 
A mit adjon meg az isten ! 

(Mutatványul álljon itt a következő cikk 2. Bánd p. 408 — 418). 

Jézus mennyország hirdetése. 

Azon tömeg között, mely a pusztában a bűnbánat hirdetőjéhez 
(Ker. Jánoshoz) Galileából is zarándokolt, s a keresztségét, mint a 
közeledő mennyországba való beavatást felvette, ott volt a nazarethi 
Jézus is, egy Jánosnál kevéssel ifjabb, ugyanazon vágyakkal és re- 
ményekkel telt, de mégis egészen más szellemű férfi. Hogy Jézust 
a János mennyországhirdetése hatalmasan megragadta, ezt nemcsak 
azon tény mutatja, hogy ő maga is megkereszteltette magát általa, 
hanem az is, sőt még inkább a z , hogy János elfogatása után az 6 
predikálását ugyanazon szavakkal folytatta tovább : „Térjetek meg, 
mert elközelített a mennyeknek országa ! a mintha ez által kétségbe- 
vonhatlanul a ker. János utódjának, s az ő prófétai műve tovább 
folytatójának akarta volna magát jelölni. Ennélfogva a tisztán tör- 
téneti tárgyalás módját követve, legalább előlegesen, nincs jo- 
gunk e szavaknak, vagy legalább a menny ekországának" Jézus szá- 
jában más értelmet tulajdonítani, mint a ker. Jánoséban. Hanem 
ha valahol, ugy itt alkalmazható a példabeszéd : sí duo faciunt idem, 
non est idem. Ugyanazon szavak, ugyanazon alaki, logikai értelem- 
mel Jézus teremtő széllemében oly vallásos alapnézletekkel állottak 
összefüggésben, mélyek egészeit más mélységüek voltak, s oly gon- 
dolat csoportozatokat hívtak életre, a melyek egészen más hord- 
erővel bírtak, mint a milyen Jánosnál valaha lehetséges lett volna. 
S ezen uj szellem nyilatkozott mindjárt azon módban is, melyen a 
Jánostól fennmaradt, megadott alakot elfogadta; amennyiben nem 
adta ugyan a mennyekországának azonnal uj felfogását és uj raj- 
zát, de újból raká s teljesen megujitá ez ország alapját az em- 
berek erkölcsi-vallásos érzületében s igy bensővé tévé a megiga- 
zul á s t, a mely az általános (ugy Jánosnál, mint a farizeusoknál 
uralkodó) felvétel szerint előfeltétele kellett hogy legyen a meny- 
nyekországa eljövetelének. Legvilágosabb tanúbizonyságot nyújt 
erről a hegyibeszéd, a mely, ha összerakását kétségtelenül az evan- 
gélium (Máté V— VH.) írójának kell is tulajdonítanunk, a ki a ren- 
dezésben bizonyos számsymbolikát követett, de egyes alkatrészeit 
véve bizonyára Jézustól származik. „Ha a ti megigazulástok nem 

jobb az írástudókénál és farizeusokénál, ugy nem juttok be a meny- 
ny éknek országába* — ez tulajdonképen a Jézus mennyország hir- 
detésének programmja. Alakilag ugyan még ezáltal sem különbö- 
zik Jézus Jánostól, mert a farizeusokat ez is viperafajzatnak, s a 
külső cselekedetre alapitott megigazulásokat polyvának nevezte, s 
ennélfogva a mennyekországában való részvétel feltételéül az övék- 
nél jobb megigazulást kivánt. De Jézus ezen „jobt| megigazulás* 
alatt valami egészen mást, sokkal mélyebbet ért. Az erkölcsi pa- 
rancsoknak a farizeusok iskolájában divatozó tágas és felületes 
magyarázatára tett bírálatában a rósz minden nyilatkozatának 
legmélyebb gyökerét a sziv gonosz érzületében találja, s ennélfogva 
oly megigazulást kivan, a mely minden akaratnyilvánulás alapjáig 
a sziv milyenségéig hatol, kívánja az erkölcsi érzék azon tisztasá- 
gát, a mely minden hamis, képmutató látszatot, — az isten aka- 
rata iránt azon feltétlen engedelmességet, mely minden kikötést, 
minden önző kivételt teljesen kizár, mert csak a jó fa teremhet va- 
lóban jó gyümölcsöket. S miként minden egyes erkölcsi cselekvényt 
tulajdonképi központjára az egyén belsőjére vezet vissza, ugy egy- 
szersmind kimutatja minden erkölcsinek a ipaga legmagasb célját 
s feltétlen zsinórmértékét is isten tökéletességében : „Legyetek tö- 
kéletesek, mint a ti mennyei atyátok tökéletes/ Ez által az erkölcsi 
eszményképet egyszerre oly magaslatra helyezé, a mely előtt min- 
den emberi valódiság, ha még oly magas volna is, mindig csak tö- 
kéletlennek fog feltűnni. („Senki sem jó, csak isten egyedül. u Máté 
19, 17) ; ennélfogva megsemmisité az embernek minden önmegiga- 
zulási dicsekvéset isten és ember előtt és az erkölcsi önbecsülést 
az alázatosság, a gyermeki egyszerűség és igénynélküliség korlátai 
közé utalá, mely sem istennel, sem felebarátjával nem akar perle- 
kedni, tudva, hogy isten előtt mindnyájan bűnösök vagyunk. Midőü 
azonban erkölcsi eszményképül a mennyei atya tökéletességét ál- 
litá, akkor egyszersmind az erkölcsiség legmélyebb alapját s leg- 
erősebb indokát is megadta azon kegyes viszonyban, a melynél- 
fogva az ember istennel szemben ugy áll, mint a gyermek az atyá- 
val. Ezen eszmében éri el tetőpontját a Jé- 
zus — s bátran hozzá tehetjük — az egész embe r i- 
seg vallásos tudata; mert bár « szót itt vagy ott már 
előbb is kimondák, de annak teljtartalmát, mely magában foglalja 

ugy a kegyességet mint az erkölcsiséget, t mégis csak Jézus hozta 
először napfényre legbensőbb öntudata aknájából, s ő közié az em- 
beriséggel. Ez istenfiuság eszméje veti meg legmélyebb alapját az 
erkölcsi kötelességnek & ez emeli egyszersmind a csupa kötelesség 
álláspontjáról a vallásos szabadság légkörébe, hol saját ösztönéből 
s belső kedvteléssel teszi mindazt, a mit az erkölcsi kötelesség csak 
megkíván. Mert ha az ember isten gyermeke, "ugy az istennel 
való rokonság lényegében fekszik, maga is isteni természetű s ren- 
deltetése az istenhez való hasonlóságra egyszersmind saját tulajdon 
lényegének teheteke ; az erre való törekvés kötelessége nem egyéb 
mint azon törvény, mely már épen magában ezen tehetőkben meg- 
van. Ez által tehát semmi olyan sem kívántatik tőle, a mi saját 
igaz lényegéhez idegen vagy azzal ellenkező volna, hanem csak 
olyan, a mi saját legbensőbb hajlamainak megfelel, saját legmélyebb 
ösztönét elégíti ki. Ennélfogva ezen legmagasb rendeltetés betöl- 
tésére való törekvés valódi kedvteléssel s saját belső ösztönből tör- 
ténhetik, a szeretet ösztönéből, a mely, midőn az atya akaratát tel- 
jesiti, önmagának tesz eleget ; a mely, midőn az atyához hasonló 
lenni törekszik, ugyanakkor s ugyanaz által egyszersmind saját ön- 
állóságra is fejlődik ; a mely, szóval, ez v atyától való legfeltétlenebb, 
legtartózkodásnélkülibb függésben egyszersmind teljes 
belső szabadságra jut. Az igaz kegyesség lényegének ezen külön- 
választhatlan két oldalát Jézus egyforma nyomatékkal emeli ki. Az 
emberi akaratnak ezen feltétlen meghódolását az isteni akarat 
előtt mindkét alakjában, mint vallásos és erkölcsi megigazulást, 
vagy mint isten és felebarátaink szeretetét, 
a jnaga legszélsőbb következményeiben előttünk gyakran merevnek 
feltűnő eszményiséggel alkalmazza. „Senki sem szolgálhat két ur- 
nák ; a ki kezét az ekére teszi és hátraféle néz, nem méltó isten 
országára ; a ki hozzám jő s nem gyűlöli atyját, anyját, testvérét, 
nejét és gyermekeit, az nem lehet az ón tanítványom ; ha szemed 
megbotránkoztat, vájd ki azt ; add el a mid van és oszd ki a sze- 
gények között ; boldogok a kik sírnak, mert ők megvigasztaltatnak, 
ellenben jaj azoknak a kik nevetnek, mert ők jajgatni fognak !" — 
Mindezen gyakran nagyon nyersen hangzó szavak mégis nem egye- 
bek, mint azon egyetlen alapeszme meg annyi különféle változatai, 
hogy isten az ember egész szivét akarja bírni, feltétlenül és osztat- 

lanul. De istennek ezen feltétlen szeretete még §em elvont, a világ- 
gal és az erkölcsi tevékenységgel semmi összefüggésben sem álló 
szeretet; sőt az igaz, munkás felebaráti szeretetet is teljesen 
magában foglalja s csak a tisztátalant, az önzőt zárjaki. Miként az 
isten iránti szeretet feltétlenségét,ugy a felebaráti szeretet önzetlen- 
ségét és korlátlanságát is a legeszményibb következményekig viszi. 
„Ne álljatok ellene a gonosznak, hanem a ki téged jobb felől ar- 
cul üt, forditsd a másik orcádat is, és a ki el akarja venni alsó ruhá- 
dat, engedd neki felső ruhádat is. Szeressétek ellenségeiteket, áld- 
játok, a kik átkoznak, jót tegyetek azokkal, kik titeket gyűlölnek, 
imádkozzatak azokért, kik titeket megsértettek és üldöznek ; nem 
elég hétszer, hanem hetvenszer hétszer kell megbocsátani annak, a 
ki ellenünk vétett." S ezen magas parancsnak alapul a menyei atya 
példája szolgál, a ki „a maga napját felhozza a gonoszokra és a 
jókra s esőt ád az igazaknak és a hamisaknak". S miként isten 
könyörületessége kimerithetlen gazdagságú, minthogy emberi téve- 
dés soha felül nem múlhatja, hanem mindig és örökre felette álland 
annak : ép ugy isten fiai is anyira felül kell hogy emelkedjenek 
m in den igazságtalanságon, hogy azzal szembe mindig csak a jónak 
önmagához mindig egyenlő, könyörületes és szabadító akarását ál- 
lítsák. — Azonban a feltétlen isten és emberszeretet ezen esz- 
ményi követelményeinek az emberek valóságos érzülete és cselek- 
vésmódja sehol sem felel meg, az emberek ugyan lényegök alapja s 
isteni rendeltetésűk szerint isten gyermekei s egymásnak testvérei, 
de tényleges állapotuk rendesen mindig kisebb vagy nagyobb 
mértékben hátra marad ezen rendeltetés mögött, azzal inkább vagy 
kevésbé ellentétben áll, szóval az emberek bűnösök. Jézus a bűnt 
túlnyomólag vallásos oldaláról fogja fel, mint a váltságra való rá- 
szorulást (Erlösungsbedürftigkeit) ; az előtte isten atyai házától 
való távollét, a viliág javai sokaságában való elveszés és eltévelyedés, 
a mely mellett a lélek mégis üres marad s vágyakozik az atyai .ház- 
ban való kielégittetés után ; a bűn ennélfogva nem egyéb, mint az 
akarás hamis szabadsága, a mely a végetlen istennel való ősalap 
összefüggésétől elszakítva, annál mélyebb függésbe sülyed a véges 
dolgoktól, azokra törekszik, azokat óhajtja, azokban keres kielégü- 
lést. Lehet-e ennél a bűnnek igazabb, komolyabb s egyszersmind 
mégis szelídebb felfogását adni ? Az istentől távol tévelygő, kielé- 

gülését a végesben kereső s azt mégis soha meg nem találó ember 
csak a részvét, a felkereső és megszabadító szeretet tárgya lehet, 
mely a tévelygőnek megmutatja az igaz utat, az elfáradottat nyu- 
galomra, az éhezőt és szomjuhozót megelégülésre hivja s a megté- 
rőt nyilt karokkal fogadja. Megtérni és olyanná lenni mint egy gyer- 
mek, ez azon kívánság, a mely intéztetik minden olyanhoz, ki ál 
szabadságban isten nélkül növekedett nagyra, először be kell látnia, 
hogy ő isten nélkül tehetetlen, semmi, s azon feltétlen függést is- 
tentől, a melynek mindig alatta állott, szabad akarattal e 1 is kell 
ismernie; csak ez által, ezen erkölcsi akarati tény által lesz 
valódilag is azzá, a mi eredetileg, mire tehetéke van, mire rendel- 
tetve : isten gyermeke, szabad szeretet-közösség által összekötve 
az atyával, korlátlanul élvezve mindazt, a mi fiz atyáé. — Ezen fel- 
tétlen függésnek istentől ép oly feltétlen szabadság, isten- 
ben való öntökéletesítés és önkielégítés felel meg. Hogy ezen két 
mozzanat szétválaszthatlan s annyira együtt járnak, egymás- 
ban kölcsönösen annyira bennefoglalvák, hogy egyik állandólag fel- 
tételezi a másikat, ezt legnyomatékosabban a következő mondat- 
ban fejezte ki : „A ki szereti az ő életét és meg akarja tartani, el- 
veszti azt, a ki azonban elveszti istenért, megtartja azt \ u azaz, mig 
az ember akarata önző, míg csak a végesben keres kielégíttetést, 
addig kielégítetlen és boldogtalan marad, ha ellenben akarata tel- 
jesen meghódol istennek, akkor ebbenfeltalálja végetlen kielégitte- 
tését és boldogságát. Ha az isteni akarat előtt való feltétlen meg- 
hódolás követelménye iga és teher is, a mely az önző emberi aka- 
ratot elnyomja ; de azért mégis könnyű teher és szelíd iga, mert a 
hamis szabadságban nyugtalanul zaklatott szellemnek nyugalmat 
és enyhülést nyújt. Különösen erre vonatkoznak a hegyi beszéd 
boldognak magasztalásai. Az, a ki önmagában semmi, a kinek 
semmije sincs, mert önmagára nem is akar lenni semmi s nem akar 
birni semmit, mert mindent csak istentől akar kapni, benne élni, 
vele lenni : az, níinden szegénysége mellett is valódi gazdag, min- 
den szenvedésében megvigasztal tátik, éhségében és szomj uságában 
kielégíttetik, kielégíttetik a legfőbb jóval, az isten általi megigazit- 
. tatással. Továbbá : kinek törekvése a legfőbbre irányul, a legfőbb 
által elégíttetik ki, annak egyebek, a kissebb javak is megadatnak. 
Isten fiai szabad élvezhetési joggal bírnak atyjok minden javaiban, 

felügyelőkké és gazdákká tévék egész háza felett ; niucs ott einiél- 
fogva helye a setét világkerülesnek, a föld javairól való aggódó le- 
mondásnak, de nyitva az ut a világ gondnélküli- élvezésére. A pusz- 
tai bűnbánat hirdetővel ellentétben Jézus mint ember az emberek 
között él, velők eszik és iszik, Vendégségekre megy s maga is Péter 
házánál Kapernaumban vendégeket fogad ; az emberek társasági 
életétől és működésétől ép oly kevéssé idegenkedik mint a termé- 
szet szép játékától, nyilt tekintettel s fogékony kedélylyel bir a ter- 
mészet és az emberélet iránt s gyöngéden ellesett vonásaikból raj- 
zolja azon képeket, melyekbe menyei igazságait öltözteti. Sőt épen 
isten gyermekei egyik kiváló szerencséjének tartja, hogy az anyagi 
élet nyomasztó gondjaitól menten, vidáman élvezik a letelt, mint a 
madarak az ég alatt, a liliomok a mezőn, melyekre a mennyei atya 
saját fáradságok és gondoskodások nélkül is gondot visel. Ezen 
jóltevően derült, valóban eszményi életnézet ellentétben látszik 
lenni a világ- és önmegtagadás azon merev követelményével, a mely 
szerint mindent el kell hagyni, sőt épen meggyülölni isten országa- 
ér^ s ép azért akar itt Renan Jézus nyilvános életében két korsza- 
kot megkülönböztetni, a melyek közül a másodikban Jézus hangu- 
latát a közben tett elkeserítő tapasztalatok elkomoriták. — Azon- 
ban ez korántsem szükséges, mert a két világnézet nagyon is meg- 
állhat együtt, egyidejűleg is ; mentől inkább feloldva a végestől való 
hamis függés s mentől feltétlenebbül áthatja az életet és szivet az 
istentől való függés, annál szabadabb az ember a véges világgal 
szemben, annál butalanabbul is élvezheti ártatlan örömeit, annál 
gondtalanabbul adhatja magát a menyei atya védelme alá, a kinek 
akarata nélkül egy hajszál sem eshetik le fejéről. Végül, szivének 
istennel való összeköttetésében szabaddá lesz az ember a betű 
törvényéhez való szolgai megkötöttségtől is. Az ember, ki 
isten akaratát szivébe vette fel, ez által végetlen becsre emelkedett, 
öncéllá lett, a mivel szemben a külső törvény csak viszonylagos be- 
csű eszközzé stilyedt. „Az ember nem a szombatért van, hanem a 
szombat van az emberért, s igy az emberfia ura a szombatnak is." 
A mózesi törvény és a farizeusi hagyomány ételtilalmával egyszer 
mindenkorra ezen tételt állítja szembe : nem az a mi az emberbe 
bemegy tisztátalanitja meg őt, hanem az, a mi tisztátalan szivéből 
kijön. Az egész szertartási rendszer, még a mindenekfelett szent 

áldozatot sem véve ki, kicsinynyé válik az isten és az emberek sze- 
retetének egyetlen nagy parancsával szemben; a régi prófétai 
szó : „könyörületességet akarok és nem áldozatot" most. találja mog 
először Jézus szájában a maga beható jelentését, a mely következe- 
tesen keresztül vive, a mózesi törvénytiszteletet is megszünteté. 
Ezen következményeket azonban Jézus maga nem húzta ki, kikél' 
ugyan a törvény azon nagyrabecsülése ellen, a mely mellett az igazi 
erkölcsiség és kegyesség háttérbe szorul (p. o. midőn a farizeus a 
templomi áldozat kedvéért szülőit nélkülözni engedi) ; de azért 
mégis meghagyja ezen szabály érvényét: az egyiket meg kell tenni, 
8 a másikat nem kell elmulasztani." Sem a körülmetélkedést meg 
nem támadta, mint később Pál, sem tanitványait,kik a theokratiai 
istennépéhez tartoztak, tényleg fel nem oldá a mózesi szertartás 
megtartása alól. Soha a mozaismus érvénytelenségét teljesen ki nem 
monda, sőt innepélyesen kijelenti, hogy nem jött a törvény és a pró- 
féták feloldására, hanem betöltésére (Itt 

tovább kifejti Jézusnak a mozaismushoz és a zsidó particularismus- 
hoz való viszonyát) A mennyekországára megkíván- 
tató „jobb megigazulás" fogalmának kifejtése oly eredményekre 
vezetett, a melyek nemcsak a Keresztelő János álláspontját halad- 
ják jóval felül, hanem általában mindazt, mit a vallások története 
eddigelő felmutat, feltétlenül túlszárnyalják s messze felül múlják. 
A vallásos tudatnak azon elmélyedése," a mely mellett az ember is- 
tentől való teljes függése érzetében egyszersmind teljes szabadsá- 
gát is érzi istenben — e z az uj, a mi egészen a Jézus sajátja, s 
ezt honnan meríthette volna egyebünnen, mint saját kegyes kedélye 
mélyéből, a melyben minden ellentétnek meg kellett találnia tény- 
leges megoldását a fiúnak a mennyei atya iránti 
szeretetében, azon szeretetben, melyben egynek érezhette 
magát az atyával, mert mindent, még a végesség korlátait is tul- 
szárnyalá ? Azonban ezen uj korántsem lépett egyedül magára fel, 
hanem eleitől fogva egybe volt kapcsolva az ő korában és környeze- 
tében meglevő vallásos eszmékkel. (Itt következik a Jézus Messiás 
tudatának, istenországáról való képzetének kifejtése, azonban itt 
félbe szakítom, hogy jövő alkalommal az elméleti (első) részből 
közölhessek egy kis mutatványt). Dr. Kovács Ödön. 



Digitized by 



Google 



47 



A zsidó messiás-remény felfogása és kifejtése Jézus által. 

Kétségen kivül áll, hogy midőn Jézus fellépett, a zsidók közt 
általánosan el volt terjedve a messiás reménye ; s tehát méltán fel 
lehet tenni azon kérdést, hogy Jézus mikép fogta fel és alakította 
át lelkében a zsidók ezen várakozását, vájjon megtartotta-e a mes- 
siás-képnek sajátságos zsidó vonásait, vájjon nem adott-e okot arra, 
a mivel később vádolták, hogy magát a zsidók királyának akarta 
kikiáltatni ? Vájjon nem ő vezette-e tanítványait szóval és tettel 
azon gondolatra, hogy ezek még halála után is ragaszkodjanak 
azon előítélethez, hogy ő csak a zsidók messiása volt, és a kik az ő 
országa áldásaiban részesülni akarnak, kénytelenek a Mózes tör- 
vényét, a körülmetélkedést, s több e féléket megtartani? 

Nemcsak nehéz, hanem — tekintve a forrásokat, melyekből 
ismeretünket meritnünk kell — néha lehetetlen is az ilyen kérdé- 
sekre kielégítő feleletet adni ; mert azon időben, mikor evangéliu- 
maink keletkeztek, már kitört a keresztyénségben a vélemények 
azon harca, mely az egyetemes és a zsidó keresztyénség között 
folyt, s ily körülmények között nem is történhetett máskép, mint- 
hogy az evangélium irói, mint pártemberek, óly szókat is adtak Jé- 
zus szájába, melyeket ő nem mondott, s melyek egészen magokon 
hordják azon vita bélyegét, mely az apostoli és ezután következő 
keresztyénséget izgalomban tartotta. De, habár kénytelenek va- 
gyunk e tárgy körül sok kérdést eldöntetlenül hagyni, anynyi 
mégis bizonyos, hogy Jézus törekvései jóval túlszárnyalták a zsidó- 

Iság határait, és hogy az ő személyisége sokkal magasztosabb és I 
hatalmasabb volt, mint hogy a zsidó korlátokat, melyek közt fellé- \ 
pett^ előbb vagy utóbb erőszakkal szét ne törte volna. Jézusban az 
emberiség igaz vallása valósággá lett. Jézus a vallás lényegét nem 
kereste és nem találta másban, csak a mit az egész emberiség sa- 
játjának mondhat. Szerinte az emberiség az tidvjavakban csakis 
oly erkölcsi tények által részesülhet, melyek az emberi szellem lé- 
nyegében alapszanak. A mennyeknek országa, melyet ő alapított, 
istennel való közösség, mely egykor mennyet és földet, időt és 
örökkévalóságot magába fog ölelni, s feltétele csak a megtérés, az 

újjászületés, vagyis a bűnbánat és a hit, vagy a mi ezzel egy : a 
szeretet. „Szeressed istent teljes szivedből, és felebarátodat 
mint önmagadat/ ez Jézus szerint a vallás alapelve, a törvény és 
a próféták rövid foglalatja és betöltése. Jézus vallása ethikai, azaz 
oly vallás, melynek szilárd alapja az ember erkölcsi természetében 
van, s azért lehet a világ vallása. 

Ennek elvi ellentéte a zsidó particularismus, mely épen 
abban áll, hogy a vallást szertartások megállapított alakjaikhoz 
köti, s ez által a mozaismus egyetemes elterjedését lehetlenné teszi. 

Hasonlókép az evangélisták egyhangú bizonysága szerint el- 
lenségesállást foglalt el Jézusnál a messiás-fogalom, a zsidó messi- 
ás-remények érzéki és földi vonásaival szemben. Sehol nem találjuk 
nyomát annak, hogy Jézus a politikai térre lépett volna, hogy célja 
lett volna Dávid összeomlott trónját ismét felemelni és hogy a zsidó 
népet állami felsőséggel kecsegtette volna a többi népek fölött. Ta- 
nítványai is, habár kezdetben álmadoztak a theokrátikus király 
jobb és bal keze felöl való ülésről : később ezen ábrándot teljesen 
erkölcsi kilátásokkal cserélték fel. 

Krisztus képe, a mint azt az uj testamentum rajzolja, az ő 
tűrő és szenvedő vonásaival 'annyi férfias bátorság mellett ; Krisz- 
tus, ki szolgál és méltatlanságot tűr, mivel mindenkit szeret, a ki 
szelid és alázatos szivti, a ki megbocsát és elfelejt, s mikor kell ön- 
ként veszi vállára a keresztet : oly jelenség, minőről az ó világnak 
fogalma sem volt, s épen ez sokkal inkább Jeltünteti mint minden 
egyéb, hogy miben kell állani a keresztyéni szellem sajátszerűsé- 
gének. 

Felkeresni és boldogitni azt, a mi elveszett, az emberek lel- 
két .megtartani, békét és boldogságot szerezni azoknak, a kik meg- 
fáradtak és megterheltettek, az emberek szemeit elforditni mind- 
attól, a mi külső és mulandó, s a kedély rejtett világára irányozni, 
melyben gyökerezni kell a Qiennyekországának minden áldásaival 
együtt ; megtanitni az emberiséget, hogy a vallást ne a külső isteni 
tiszteleti formákban, hanem a sziv belső szentségében keresse, mely 
teljes önmegtagadással istennek szenteli magát, isten országának 
kezd élni s így megigazul : im ez rövid vonásokban azon életcél, 
melyre Jézus törekedett. Hogy magát megtagadta, hogy önfeláldo- 
zása által a halhatatlan lelkeket megmentse, és hogy az 6 egész 

élete a szenvedő, megbocsátó és megmentő szeretet állandó nyilat- 
kozata volt : ez volt Jézus jellemvonása tanítványainak öszhangzó 
tudósítása szerint, ez az eredeti alak, melyet nála a messiási élet 
felöltött. Itt semmi külsőség nincs. Nem a csudatevő varázsbotjával, 
nem az angyalok légiói által, nem győzelmes hadsergekkel újul meg 
a világ és jő el isten országa, a mint azt a zsidó képzelgés várta. -Az 
embernek fia győzedelmeskedni fog, mivel önmagát megtagadva : 
szelíd és alázatos, mivel tűr, szenved és meghal. „Az alázatosak 
örökségül bírják a földet." Belölről, az ember szivéből, az élet saját- 
képi forrásából ; az ember kedélyéből, ki töredelmesség és megtérés 
által istennel kibékült ; az emberi szellemből, mely az örökké- 
való szellemmel egygyé lett; a személyiség lényegéből, mely 
szeret és hiszen : fog előállni az uj ég és uj föld. Az uj ég és uj föld 
azonnal létre jő, mihelyt az ember istenhez helyes, s az emberi szel- 
lemnek megfelelő viszonyba lép. Létre jő, mihelyt az isten mint sze- 
retet az embernél lakást talál és az ember az édes atya szavát szivé- 
ben viszhangzani hallja, s mihelyt az istentől való elidegenedés vé- 
gét éri ; midőn az ember minden utógondolat nélkül átadja magát 
istennek, s öndudatára jő isten segítő és megbocsátó szeretetének. 
Hogy a vallás ezen legmagasabb foka, a szellem és a szabad- 
ság, a szeretet és az istenfiuság vallása Krisztusban valósággá lett : 
ez az, a mit mi az uj testamentum íróival és a keresztyénség köz- 
érzületével megegyezőleg vallunk, midőn a názáreti Jézusról azt 
mondjuk, hogy ő a Messiás, a Krisztus. 



Néhány szó a felnőttek oktatásától. 

Itt a komor tél. Földműves népünk beszorult a házba. Egyet- 
len hely, hol szellemiekkel foglalkozhat : a t e m p 1 o m. Ki itt 
sem talál lelki táplálékot : egy más templomba ül, de a 
melyben idegen istennek áldoz, a szőlőfürtös, Bachusnak. A lélek- 
nek táplálék kell ép ugy, mint a testnek ; a szegény földműves- 
nek ép ugy, mint az urnák. Ez a természet örök törvénye. Az urak 
színházba járnak, casinókba, egyletek és országgyűlésre ; a szegény 

nép casinója : — a korcsma; színháza: a medve mutagatő, 
a ríngelspil, — olvasmánya : a komáromi kalendárium, mely legpon- 
tosabban megmondja az időjárást, — vagy valami ponyva-irodalmi 
rémséges história, — a -Csízió, meg az álmos könyv 

Ha volna falun is oly hely, a hol összegyűlhetnének s valami 
okos szót hallhatnának ; — ha valaki olvasna nekik olyan 
nyelven, a melyet ók megértenek, oly dologról, melyhez egy kicsit 
ők is tudnak, — ugy hogy abból tanulhatnának is, meg gyönyör- 
ködhetnének is benne — ha falun is volna ilyen 
hely: senki sem panaszkodnék jobban, mint a korcsmáros. 

Felnőttek oktatása! mily üdvös ez eszme ! — A 
szegény földműves, ki réges-régen, egy-két télen forgatta a kala- 
mu8t, aztán mihelyt felcseperedett, pátriárhális szokás szerint el- 
ment apjának barmait őrizni : most első, hogy kérgesedett kezébe 
fogja újra a pennát s kipótolja a múlt idők mulasztásait. — Az, ki 
nagy idők óta csak néha vasárnaponkint hallott a templomban ér- 
telmes és mi veit emberektől szót ; — a ki erősen hitte, hogy a jég- 
esőt a sárkány csinálja, a telegráfra fölakasztott levél végig röpül 
a drótokon, a ki erősen hitt boszorkányság és babonákban : most 
eljő hetenkint 3 — 4-szer az iskolába, hol álmélkodva hallja, hogy 
sok dolog nem ugy van, miként ő eddig hitte. — A társadalom- 
nak azon osztályát, melynek különösen szellemi müvelése oly any- 
nyira elhanyagoltatott, melylyel — valljuk meg — oly keveset gon- 
dolt eddig állam és felekezet : most versenyezve, mind a kettő fel- 
emelni iparkodik, meg levén győződve, hogy im-e, nem épen rég jo- 
gilag és szellemileg embernek alig tartott néposztály van hivatva 
arra, hogy mint erős demokráciái elem, legfontosabb tényezőjet ké- 
pezze Magyarországnak. E néposztálynak a műveltség azon fokára 
kell emelkednie, melyen a mai középosztály áll. A népnevelés nagy 
lendülete & emelkedése ezt méltán engedi remélnünk. A felnőttek 
oktatása a hid ez átmeneti korszakból a szebb jövő felé. . . . Midőn 
már a legutolsó falucskában sem lesz egyetlen írástudatlan ember, 
ha majd minden községben lesz egy virág- 
zó népkönyvtár és olvasókör, a felnőttek okta- 
tására — oly módon mint most — nem leend többé szükség. 

Ámde addig, mig e szebb kor bekövetkeznék, szent köteles- 

sége különösen a lelkészeknek és tanítóknak oktatni a felnőtteket. 
Mikép járjon el ezen, a népművelő désére kiszá- 
mithatlan jótékonysággal bíró oktatásban az a 
két férfiú, a kitől egyedül függ a népnek nem- 
csak vallási s erkölcsi, hanem szellemi s anyagi 
összes élete is — hogy mikép járjon el a felnőt- 
tek oktatása körül lelkész és tanitó: arról kivan- 
nak e sorok néhány igénytelen észrevételt tenni. 
A tanító, mielőtt megkezdené a felnőttek oktatását, mely 
mindenütt, a hol csak akarat van a tanítóban s lelkészben, 
kivihető, minden akadály nélkül, miután a legelső felhívásra öröm- 
mel sereglenek fel a munkaszünet idején, esténkint, felserdült ifjak 
és meglettek egyiránt — mielőtt megkezdené a tanitó működését : 
szükség, hogy jó eleve tervszertileg kicsinálja : melyik osztálynak 
mit és meddig tanitand a tanfolyam alatt, egy hó és egy heten, szó- 
val szükséges a rendszeres tanterv. Épen ugy, mint a kis 
iskolásokkal. A tananyag i 1 1 is ugyanaz, t. i. irás, olvasás, szám és 
természetisme. Igen célszerű még ide beosztani az alkotmány és 
gazdaságtant. A főkülönbség felnőttek és kisdedek oktatásában az 
előadásban áll. Amott nem anyira a kérdezgető, mint inkább 
afelolvasási mód követendő. Felnőtteknél nem kell, nem szabad 
a rendszerességhez ragaszkodni. Az a rövidre szabott idő nem engedi, 
hogy a tantárgyak egész rendszerűkben adassanak. Ha a rendszeres 
séghez ragaszkodunk : akkor felnőtteink a téli hónapok alatt a ter- 
mészetrajzból alig fognak egyebet tudni magánál a rendszernél, p.o. 
van állat-, növény-, és ásványország ; az állatok felosztatnak : 
emlősök, madarak, halak stbre. A törtenelemből : van ó-, közép- és 
újkor stb. — A rendszer csak burok, takaró, melyben a tudomány 
megjelen; felnőtteinknél n e m erre van szükség. Ez a rendsze- 
resség hamar unttá válik. Ennél sokkal üdvösebb — mivel felnőt- 
teknél némi előismereteket, miket az élet és tapasztalás már meg- 
adott nekik, ugy is feltételezünk^ — sokkal célszerűbb — mondom 
— a tantárgyakból egyes anyagokat adni elő. így p. o. a helyett, 
hogy a természettant, habár dióhéjba szorítva, rendszeresen tár- 
gyalnók, jobb és célszerűbb : felolvasást tartani a hó, dér, vagy al- 
kalmilag a telegráfról. — Történelemből : egyes kiválóbb esemé- 
nyek, képek, jellemvonások. A hol pedig történi nevezetességek van- 

nak p. o. várak, csatahelyek, régi pénzek stb. e z ek r ől Földrajz- 
ból : dunamelléki ember előtt igen alkalmasan lehet beszélni a Du- 
nán teendő utazásról, más vidékek népei, azok jó szokásairól; 
alföldön a hegyes, erdős vidékekről, befásitásról stb. . . . Mindezen 
példákkal csak azt akartam jelezni, hogy ez utón — a helyi viszo- 
nyok jobban szem előtt tarthatók leven — eredményesebb és 
hasznosabb dolgot cselekszünk, mintha a rendszerességhez tartjuk 
magunkat. 

Ez eljárás mellett magára a tanítóra, az anyagi s erkölcsi 
jutalmon kivtil egy nem kevésbé fontos haszon háramlik, t. i. ön- 
munkasságra s behatóbb gondolkodásra szokik. Mert a meglevő 
jeles tan- és vezérkönyvek nyomán lehet valaki jeles és jó tanitó, 
de az nem a mi kincsünk, nem a mi érdemünk, azok idegen tollak. 
Szellemi erőnk csak akkor tétetik próbára és csak akkor fejleszte- 
tik valóban, ha a mit elsajátítottunk, aztleirni próbáljuk. Az összes 
emberi tudomány nem gépies memorizálás, hanem önmunkásság 
nyomán fejlik. — Hogy sok helyen a felnőttek oktatásánál nem 
éretik el a kivánt eredmény, oka a szoros rendszerességhez való 
ragaszkodás. Épen azért, ha azt akarjuk, hogy ne csak látszat, for- 
malitás legyen a felnőttek oktatása, hanem valódi szellemi nyereség: 
a felolvasási módot kell követnünk. 

A lelkésznek is jut szerep, még pedig szép és nevezetes, 
a felnőttek oktatásánál . . . Oda kell hatnia, hogy ha netán idegen- 
kedik népe az oktatástól, az előítéleteket eloszlassa, a balvélemé- 
nyeket s nehézségeket legyőzze. Teljesen ingyen és dij- 
nélküii legyen ez oktatás, A felszerelési, világítási és 
egyéb költségeket viselje az egyház vagy község. — A népnek ne 
kerüljön egyetlen krajcárjába sem. — Mindez azonban csak köz- 
vetett szerep; — közvetlenül is részt kell a lelkésznek vennie. 
maga is tartson felolvasásokat vallás-erkölcsi s társadalmi kérdé- 
sekről. A szoros tudományosságot kerülje, alkalmazkodván népe 
felfogása s gondolkodásmódjához* mind a tárgy mind a nyelvezetre 
nézve. 

Alakítson a lelkész olvasókört, megszerezvén s magya- 
rázgatván a népének való jó ós hasznos könyveket, lapokat. — Az a 
pénz és fáradság, a mit e célra ő ós az egyház áldozand : nem vesz 

kárba ; — gazdagon kárpoKatik ; gyümölcsöt termend némely 40, 
más száz annyit. 

Nem szabad megelégednünk szorosan vett hivatalos működé- 
sünkkel. Hatnunk kell utón és útfélen. 

Széntkuthy Károly. 



EGYLETI ÉRTESÍTŐ. 

A v. palotai prot. flókegylet köréből. 

Szép innepeket szentelt a v.-palotai ev. gyülekezet, melynek 
körében alólirott olyformán alakított fiókegyletet, hogy a prot. egy- 
letnek jól felfogott magas eszméje a gyülekezetnek lassankint lehe- 
tőleg minden egyes tagját megérintse. Azért volt pedig a mi legkö- 
zelebbi inneplésünk szép és örvendetes, mert nemcsak szájjal, ha- 
nem cselekedettel dicsőitettük az Urat. 

Ugyanis alólirott — miután az ügyet megérlelte — advent 1-ső 
vasárnapján adakozásra kérte föl a híveket, a végett, hogy a befo- 
lyandó összeg a temetőnek jobb karba hozatalára és szépítésére 
fordittassék. Az adakozás folyt egész vizkereszt napjáig, s bejött 
összesen a lelkész kezeihez 140 forint. — A bibliai özvegynek fillé- 
res adakozása volt ez, mert gyülekezetünk az utóbbi mostoha esz- 
tendők alatt az anyagi jólétnek özvegységére jutott — elszegénye- 
dett. De annál becsesebb ez összeg, minél szegényebbek vagyunk. 

Ezt az ügyet különben leginkább azoknak a kedvéért hoztam 
nyilvánosságra, a kik a prot. egyletre gyanús szemmel néznek. Ha 
ezen áldozatkész buzgóságot nem kárhoztathatja a világ, — kérem, 
ne kárhoztassa akkor a prot egyletet se, mert ilyet és éhez hason- 
lót céloz egyletünk. 

Éhez hasonlót : gyülekezetünk az iskolát a még hiányzó tan- 
szerekkel, pár hóval ezelőtt, teljesen fölszerelte ; — néhány tan- 
könyvvel gyarapitá ; — a növendékeknek gyermek-lapot járat, s 
mindezt önkéntes adakozás utján. 

Több családot meglátogat a kedves „Ker. Csal." is ; — a vasár- 
napi népszerű felolvasások látogatottak. 



Digitized by 



Google 



54 

Mindezek dacára elismerjük,hogy még soknak híjával vagyunk ; 
de igyekezünk futni azon cél felé, melyet nekünk a Krisztus, és 
az ő vallása szellemében a prot. egylet kitűzött. 

Sántha Károly. 



A kassai fiókegylet elnöksége közhirré tette a helyi 
lapokban, hogy az egylet a böjt minden vasárnapján felolvatást fog 
rendezni a polgári kör nagy termében. Az első március 2-ikán d. u. 
5 órakor tartatik. Felolvasók lesznek : Szerényi Ede városi főjegyző, 
Timkó József a „Kassai közlöny" szerkesztője, Möszl Gusztáv és 
Bogsch Albert tanítók, s Ujj István és Csisko János lelkészek. 



SZEMELVÉNYEK. 

Isten igaz tisztelete csak szellemi le- 
het. Ha azonban erre érzéki alakokat használunk, ugy ezek nem 
lehetnek egyéb, mint eszköz, mely által a szellemi célt inkább elér- 
hetni reméljük ; önmagokra tekintve semmi becscsel sem birnak, 
Nem ránk rótt kötelességek azok, melyeknek teljesítése minket is- 
ten szemei előtt kedvesekké tehetne ; hanem csak külső jegyek, 
melyek által hitünknek látható kifejezést adunk, vallásos érzésün- 
ket élénkítjük, ébren tartjuk s meggyőződéseinket erősítjük. Ezek 
a cultus alakjai, de a cultus nem a vallás. A vallásnak használhat 
ugyan, de árthat is, s kétségkívül árt, valahányszor igen nagy becset 
tulajdonítunk neki. Azonban a válással soha és sehol sem szabad 
összezavarni. Az igaz istentiszteletnek egészen más jelleme van. — 
Istent, a tökélyes szellemet tisztelni nem tehet egyebet, mint saját 
szellemünket egészen istennek szentelni, önmagunkat, s mindent, 
mire hatásunk van, tökéletesíteni, istent szeretni teljes szivünkből s 
tenni mindent, mire ezen szeretet ösztönöz. S lehetne-e csak percig 
is kétséges, mely gyümölcsöket teremhet ez ? Ha csak valamely de- 
rék és nemes embert szeretünk is, nemde mindenek felett arra tö- 

rekszünk hogy mi is nemesedjünk, tetszésére méltók legyünk, s 
oda fejlődjünk, hogy abban, a mit benne tisztelünk, hozzá hason- 
lók legyünk ? Hogyan lehetne pedig a tökéletes iránti szeretet egyéb, 
mint rugó az öntökéletesítésre ? Ha isten iránti szeretetünk több 
mint szép, de paszta hang, ha az szent komolyságu : ugy nem en- 
ged nyugalmat és pihenést, mig tökéletesek nem vagyunk, mint ő 
tökéletes. Végnélküli feladatot szab élőnkbe, melynek betöltése 
soha egészen ki nem elégít ; elitéi minden tettet, minden érzelmet, 
miden gondolatot, a mely tökéletlen, s annál hangosabban és szigo- 
rúbban, mentől nagyobb ezen tökéletlenség, önmagunkat tökélete- 
síteni mi egyébben állhat, mint minden istentől kölcsönzött erőin- 
ket használatba venni, azok által szakadatlanul az igazság és vilá- 
gosságra, istenországának a földre való eljövetelére működni? 
Nem, a vallás nem ringat szunnyadozásba ; nem nyugalomra, hanem 
soha meg nem szűnő tevékenységre hangol. Nem tesz közönyössé a 
világ iránt, de buzdit a világot oly jóvá, oly széppé és szerencséssé 
tenni a mint csak erőnktől telik. Egy percre sem bocsátja el kezün- 
ket, minden utainkon kísérőnk s folyton sarkal a bátor, szünetnél- 
küli haladásra; előhaladni isten fenséges művei ismeretében, melye- 
ket a természet és a világtörténet színpadán szemlélünk ; előhaladni 
az iparban, hogy ugy a természetben mint a történelemben annál 
inkább nyilvánuljon s folyton tisztábban látható legyen a szellemi 
lények tevékenysége és a tökéletes szellem képe. A vallás nem akar 
remetéket csinálni belőlünk, kik elvonulnak az élettől, hanem hasz- 
nálható embereket, kik az életet megnemesitik és megszentelik. 
Nem áll ellenség gyanánt szemben a humanismussal, hanem lehe- 
tővé teszi azt, mert csak a vallás képesiti és bátorítja az embert való- 
dilag egész emberré, istennek földi hasonmásává lenni. 

Opzomer „Die Religion". 



Sapere aude! Legyen bátorságod bölcscsé lenni, mert 
valóban bizonyos lelki erőre és bátorságra van szükség, hogy szem- 
be szálljunk mind azon nehézségekkel, melyeket természetünk rest- 
sége s szivünk kényelem-vágya állandólag ismeret- és tudomány 

szomjunk útjába gördítenek. Épen nem jelentéktelen vonás, hogy a 
görög mythologia a bölcseség istennőjét teljesen felfegyverezve a 
Zeus fejéből szármoztatja ; ki születése órájától fogva nehéz harcot 
vivott az érzékiséggel. Vagy kép nélkül szólva: vájjon nem kell-e 
nemünk legnagyobb részének nehéz harcot vivni, hogy megszerez- 
hesse azt, a mit egy ember sem nélkülözhet? Dyen az ember; bol- 
dog ha a gondolkozás kevéssé csábitó munkájától megszabadulhat* 
s miután ismeretszomját még sem nyomhatja el egészen, örömest 
nyúl azon megállapitott formulák után, melyeket az egyház vagy 
az állam mindig készen tart számára. Sajnáljuk az ilyen szerencsét- 
leneket ; de csak azokajt vetjük meg, kiknek független állása van, s 
mégis önként meghajtják nyákokat a rabszolga járom alatt. Az 
ilyenek vonzódnak a homályos fogalmakhoz, melyek érzelmeiket 
élénken érdeklik s képzelődésöket semmiben sem korlátozzák, eze- 
ket többre becsülik, mint az igazság fényes világát, mely álomké- 
peiket mint a ködöt szétoszlatná. Szerencs éjök egész épülete csa- 
lódáson alapszik, mely azonnal romokká hull szét, mihelyt a tudo- 
mány és ismeret világa felderül fölötte; és ezt tudva ugy vélik* 
hogy az igazságot, mely meg fog semmisitni mindent, mi szemeik 
előtt oly becses volt, igen drágán kellene megvásárolniok. 

Valóban, a bölcseséget szeretni csak a bölcsek tudják ; ezt 
bizonyára érezte azon férfiú, ki a „philosophia" nevet először 
használta. 

Zeitstimmen, 1860. 



Újévi receptek a régi Prot. lapból, ho- 
gyan lehet rontani és hátra haladni az 
egyházban? 

1.) A hozott törvényeket meghiúsítani, 
írd be azokat tisztán a jegyzőkönyvbe ; köröztesd az egyházakban, 
és irasd be a protocollumba ; végrehajtásukat bizd oly esperesre, 
kinek érdemei : hogy 50 év óta pap, 30 év óta esperes és 80 évek 
óta eszik sót, kenyeret az egyházban. 

2. Lelkésznek elpóriasulni. A tudomány-el- 
lenességet és az olvasás-iszonyt vidd be veled uj faradba. Most 

v%y jószágos nőt, de neveletlent ; ne barátkozzál senkivel ; kivált 
nálad különbekkel ; ne foglalkozzál tudománynyal, kivált olyannal, 
mely non dat panem ; sőt ne olvass se könyveket, se hírlapokat, 
hanem üzd a mezei gazdálkodást teljes szivedből, teljes lelkedből 
és minden erődből. Eléred célodat bizonyosan. 

3. Gyülekezetet ^negnyomoritni. Csipkedd 
el tőle filiáit, és alakíts belőlök anyaegyházakat ; a tagosztály- 
kor ne gondolj vele mérnek-e az egyház részére is illendő részt vagy 
nem ; az alaptőkéket add ki kölcsön rósz fizető hitelezőknek ; végre 
adj nekie kevély papot és valláscstifoló iskolamestert. Meg lesz 
nyomorítva a gyülekezet. 

4. Egyházihivatalban szerencsétlenné 
lenni. Végy 2 nehezék kevélységet, ugyanannyi buzgótlansá- 
got, 2 drachma küzködést felügyelővel és gondnokkal. Légy ügyes 
társalgó, azaz : pipázó, játszó és ivópajtás. A szónoklatokhoz ne 
sokat készülj. Ne szabd magad híveidhez, hanem azt követeld, hogy 
ők szabják magokat tehozzád ; aztán taxáid őket. Adványul : nő- 
szülj oldalbordából készült kardos falubelit, pajkost, piperést és 
hirharangot. Hidd el, utján jársz a szerencsétlenségnek. 



EGYHÁZI BESZÉD. 

(Elmondatott Pesten, 1871-ben, reformatió innepén). 

„Ti magatok látjátok, mely nagy nyavalyában 
vagyunk, mert Jeruzsálem elpusztult és annak 
kapui tűzzel megégettettek: jertek, építsük meg 
Jeruzsálem kőfalait, hogy ne legyünk ezután gya- 
lázatosok." Nehém. II. 17. 

Két képet állítok élőtökbe, atyámfiai, a régen múlt idők sötét 
ködéből, a szent hajdankor történeteiből. Egyik sem uj, mindegyik 

ismerős, mert mindegyik megragadó. Az egyiken látom a zsidó ál- 
lami élet s nemzeti nagyság szédületes hanyatlását, az ős erkölcsök 
végzetes sülyedését ; látom Nabukodnezár király hódító hadait a 
szent város Jeruzsálem falainál megjelenni, hogy a zsidóság szeme- 
fényét, nemzeti létök központját, Dávid és Salamon nagyszerű al- 
kotásit romba döntsék, semmivé tegyék. A porig alázott zsidó nép 
seregenként hajtatik a babyloni fogságba . . . gyermekek, nők, öre- 
gek nehéz láncokat vonszolnak kezeiken s lábaikon ; és e tragikus 
jelenetnek teljességéül látok a szent város omladékain egy embert, 
egy reszkető öreget — az agg Jeremiást ülni, és az őkönyhul- 
latásai a,z ő orcáján lefolynak; kesergő lelke sir, pana- 
szol és jajgat, siratja a próféták városát, siratja Jeruzsálemet, si- 
ratja hazáját ! Ez szomorú kép, megrenditő jelent ! 

A másik kép egészen ellenkező, lelket felemelő, mondhatni 
bűbájosán nagyszerű eseményt ábrázol. A babyloni fogság hetven 
esztendeje — Dávidként — mint egy tűnő álom elrepült ; a kisza- 
badult és a szenvedések kemencéjében megtisztult zsidó nép, a 
honvágy ellenállhatlan hatalmától hajtatva, siet viszsza Tiazájába, 
hogy Jeruzsálemet, a tomjaiban is kedves és szent Jeruzsálemet 
megláthassa, felépíthesse. — És a nemzet jobbjainak legjobbika, 
Nehemiás, látva az általános nemzeti lelkesedést, s tudva azt, hogy 
nemzeti nagy veszedelmek leginkább kifejtik egy nemzet fiainál az 
összetartás és közegyetértés érzetét : feláll honfiai között és az egy- 
kori Jeruzsálem romjaira mutatva igy prédikál : T i magatok 
látjátok, mely nagy nyavalyában vagyunk, mert 
Jeruzsálem elpusztult és annak kapu i'tüzzel meg- 
égettettek: jertek, építsük meg Jeruzsálem kőfa- 
lai t,hogy ne legyünk ez után gyalázatos ok. S nézzétek e 
felbuzdult népet, a mint szent hevületében éjjel és nappal dolgozik 
afalakon ; és mig ifjainak egy része munkálkodik vala, 
amásik rész tart vala dárdákat és pajzsokat, sőt a 
kőfalom munkálkodók is egyik kezökkel dolgoznak, a másikkal 
fegyvert tartanak, oltalmazva, védelmezve folytonosan az épülő 
félben levő falakat, minden ellenséges támadás ellen. De nem is 
hiába, mert im ! a szent város gyorsan fölépült és a második 
templom dicsősége sebblettazelsőnél. Jeremiás kö- 
nyeit csak egy Nehemiás volt méltó letörleni, és letörlötte ! 

K. A. ! A ker. egyház is egy nagy Jeruzsálem volt, mely kez- 
detben — mig hű volt az alapító eszméjéhez — magas fokára há- 
gott a virágzásnak ; de később, önfiainak lelki kevélysége, erkölcsi 
romlottsága, valóságos Babylonná változtatták azt. A középkori 
sötét századok mutatnak ugyan fel kesergő Jeremiásokat, kik az 
egyház omladványain keserűen siránkoztak, de zokogásuk a hata- 
talom szava által mindig elfojtatott, mig nem a XYI-ik század 
Nehemiása — a nagy Luther — felrázza a nehéz álom zsibbasz- 
totta foglyokat ; felrázza, felszólítja őket a nagy munkára .-jertek, 
épitsükmegJeruzsálemkő falait, hogynelegyünk 
ezutángyalázatosok. 

A munka csakugyan megkezdetett, az uj ker. Jeruzsálem 
alapkövei lerakattak a reformatió által s negyedfél század óta foly- 
tonosan épül, épül ; s csudálatos, még ma sincs egészen felépítve ! 
Mert a protestantismus épülete nem az az épület, melyet valaha 
teljesen be lehetne fejezni ; olyan ez, hogy egy igen halvány hason- 
lattal éljek, mint az évezred óta folyton épülő nagyszerű dómok, 
melyeken mindenik korszak talál építeni, javítani valót. A mi 
prot. egyházunk nem dicsekszik a teljes tökéletességgel, sőt meg- 
engedi, hogy a megkezdett alapon folytonosan építsük és reformál- 
juk. Azért is a mai napon, midőn a reformatió évfordulati emlék- 
napját ünnepeljük, érdekesnek látom előttetek ama kérdést fejte- 
getni, hogy miként kell prot. egyházunkat ma is épí- 
tenünk, reformálnunk? 



Első kötelességünk, hogy vállvetve, egyesült erővel, 
mindnyájan munkálkodjunk. 

Hogy Jeruzsálem városa oly gyorsan felemelkedett romjaiból, 
első sorban kétségkívül Nehemiás próféta érdeme, ki az összes nép 
keblében égő vágyaknak oly hatalmas kifejezést adott ; de a kivitel 
dicsősége mégis a nemzet összegét, a népet illeti, mely erőt erőhöz, 
vállat vállhoz vetve dolgozott és fáradott a nemes célért, mely a 
távolban szemei elé ragyogott. Azon általános érdeklődés, mely a 
szent város felépítése iránt mindnyájok keblét leikesité, csaknem 
példanélküli a történetben. És ez meg is hozta gazdag gyümöl- 
cseit ! 

Atyámfiai ! Ha volt a múltban s ha van a jelenben valami 
ügy, mely az erők összesítését és az általános érdeklődést nemcsak 
megérdemli, de meg is követeli, ugy az egyház és vallás ügye 
bizonnyal olyan. A vallás nem egyes emberek és kasztok tulajdona ; 
közös kincse ez az egész emberiségnek, életadó kovásza ugy anyagi, 
mint szellemi életünknek ; a ker. egyház is nem olyan akol, mely 
csak a pásztorok menyhelyéül épült volna, hanem az egész nyáj 
számára, hogy azt a zivatartól megvédelmezze. Ily közös kincset 
tehát közös erővel is kell védelmeznünk és öregbitenünk, ha azt 
akarjuk, hogy a vallás el ne veszítse rangját a világban ; ha szivün- 
kön fekszik a kornak, melyben élünk, s a társadalomnak, melynek 
tagjai vagyunk, előhaladása. 

De tán azt mondják sokan, hogy mai napság már nem talál- 
koznak Nehemiások, nincsenek lánglelkü vezérek, kik a kor gyep- 
lőit megragadván, irányt adjanak a haladásnak s kimutassák a 
fejlődés ösvényét. Ezen aggodalom látszólag tán bir is némi alap- 
pal, de szerencsére, csak is látszólag. Igaz, hogy korúiig a vallá- 
sosság mezején nem mutat oly kimagasuló alakokat, mint a haj- 
dan ; a Mózesek, Ezsaiások és Krisztusok — ugy látszik — örökre 
letűntek a földről ; de azért nem kell aggódnunk s nem kell feled- 
nünk az emberiség fejlődésébe vetett hitünket. Hajdan, az emberi- 
ség gyermekkorában, egyes egyének tűntek ki és ezek nagyon is 
kimagasultak, minthogy a kor r - melyben éltek — igen alacsony 
volt ; ma azon nagy férfiak erényeit a kor vette át örökségül s fejti 
tovább szakadatlanul. Hajdan találkoztak egyes érző szívű ember- 
barátok, kik a szegények és ügyefogyottak közt szétosztották javai- 
kat ; ma az egész emberi társadalom gyakorolja a szeretet nemes 
tényeit. A múltban látunk egyes dicső férfiakat, kik erényes életük 
és nemes erkölcseik által tiszteletet vivtak kik nevöknek, de mel- 
lettök a kor és népek erkölcsi állapota elszomorit, gyakran iszonyt 
gerjeszt ; ma az erenyes élet nem tartozik a ritkaságok közé. Ál- 
talában a múltnak erényeit és bűneit összehasonlítva a jelennek 
erényei s bűneivel, bátran elmondhatjuk, hogy a jelen nagyobb 
a múltnál, mert közös vállvetett törekvéssel igyekszik a tökély felé ! 

A mai emberiség, atyámfiai, ugy Vallási, mint miveltségi te- 
kintetben óriási lépéseket teszen előre és ezen rohamos haladásra 
ma már nem egyes egyének, hanem a kor szelleme adja meg a jel- 

szót és irányt. Nekünk csak az a kötelességünk, hogy a kor intő 
szavát megértsük és kövessük, mint -megértették és követték a zsi- 
dók Nebemiás intő szózatát ; és ha ezt tesszük, agy haladásunk 
iránya biztos lesz, mert az egyes Nehemiások igen könnyen 8 minden- 
esetre könnyebben tévedhetnek, mint egy egész korszak, mely át- 
vette a vezérletben azok szerepét. Egyes egyének, bármily nagy 
hatást gyakorolnak is korukra, elérvén szereplésük zenithjét, alá- 
buknak 's velők együtt — ugy lehet — művök is összeomlik ; de a 
kor nem hal meg, eszméit tovább fejti, tovább épiti, hogy a leg- 
alkalmasabb időben majd életet adjon azoknak. 

Jelszó, vallási dolgokban, volt mindig sván mais. Jelszavunk, 
törekvésünk: hogy a vallás közös kincse legyen min- 
den ember lelkiismeretének, hogy az emberi termé- 
szeten alapuló felebaráti szeretet létrejöjjön és az. egyetemes papság 
megvalósuljon, mert „oly korral nézünk szembe, hol az istennek 
temploma többé nem emberi kezektől építtetik, hanem a hol azt 
a templomot magában hordja mindenki, egy oly templom ez, mely- 
ben az értelem a pap, és a hői a keresztyénség örök eszméi, mint 
szentek tiszteltetnek". *) Mi nem hisszük azt, hogy valakinek lelki 
üdve egy másik szintoly gyarló, vagy tán még gyarlóbb ember kezei- 
be volna letéve ; ellenben hisszük és valljuk, hogy kiki a maga ere- 
jéből fellelheti az idvességet, csak akarja. De épen ez az akarat, 
melyről pedig irva van, hogy hegyeket is mozdithat ki helyeikből, 
ez a közös érdeklődés látszik kihalni a keblekből ; ezt kell tehát 
élesztenünk magunkban és másokban, ennek vezérlete alatt közösen 
dolgoznunk és fáradnunk, mint a szent várost ópitő zsidók. A mese- 
beli haldokló király gyermekeinek az összetartást hagyván örök- 
ségül, gyenge vesszőszálakkal mutatta meg, hogy az egyes szál- 
vessző könnyen eltörik a kisebb erő alatt is, de sürü csomaggá 
egyesítve megdacol az erőszakkal, s ha meghajlik is, de el nem 
törhető. 

A protestáns egyháznak eleitől fogva a közösség és össze- 
tartozás érzete volt fenntartója, éltetője. Ennek szép nyilatkoza- 
tát láttuk legközelebb is, midőn egy nagy birodalom elnyomott 
protestáns lakóinak ügyében, az egész prot, világ lépett fel, hogy 



*) Keller beszédéből, a aweici protestánsok 1871- í bieli közgyűlésen. 

közös kérelmök által megindítsák a fejedelem szivét hitsorsosaik 
irányában. *) 

A szeretet, a testvériség érzete lelkesítse azért egyházunk 
minden egyes tagját az együttes működésre és 
cselekvésre, mert Krisztus is megmondá, hogy mi királyi 
papság és 8 zent nép vagyunk, kiknek közösek érdekeink, 
közös boldogságunk, lelkünk üdve s mindenünk egy közös forrás- 
hoz vezetnek, mely a Krisztus tudománya; egy közös célhoz, mely 
az isten országa. Ezen érzet a romokból is palotát emel s megépíti 
a mi Jeruzsálemünk falait. 

H. 

De a megépített falakat ellenséges kezek feldúlhatják, tiszta 
gabonánk közé konkolyt hinthetnek ; azért miután egyesültünk a 
közös munkára, másik kötelességünk az, hogy egyesüljünk 
közös harcra, közös védelemre. 

Különösen hangzik ez — mondhatjátok — egy keresztyén, s 
mi több, protestáns ember szájából : harc, háb«ru ! Hiszen a mi 
egyházunk a szeretet egyháza, mely a békességet irta zászlajára, és 
mi mégis háborút izenünk valakinek ? Igenis, háborút izenünk, há- 
borút folytatunk minden lelki kevélység s minden lelki szolgaság 
ellenében, szemeink előtt tartván az apostoli figyelmeztetést : a z 
istennek lelkét meg ne oltsátok (I. Thess. 5, 19) s le 
ne kötelezzétek magatokat szolgálatnak igájá- 
val. 

Távol legyen tőlünk, hogy az átkos emlékű vallás-háborúkat, 
még csak gondolatban is, visszaidézzük ; a mi harcunk lelki fegy- 
verekkel, a szellem hatalmával folytatandó mindazok ellen, kik 
nekünk közös ellenségeink, kik Krisztus vallását kigúnyolják vagy 
csak hitvány önérdekeik takarójául használják, kik olyanok 
mint a festett koporsó, mely kívül szép, belül 
telve minden rútsággal. 

Krisztus nem azért jött, hogy békességet bo- 
csásson e földre, hanem fegyvert. Világosság fegyve- 
rét a sötétség ellen, alázatosság fegyverét a lelki kevélység ellen, 



*) Célzás az orosz cárnál járt ev. küldöttségre. 

szeretet fegyverét a türelmetlenség és gyűlölet ellen. Ezen fegyve- 
reket diadalmasan kell forgatnunk, midőn egyházunkat építgetjük, 
mint az uj Jeruzsálem épitői, kik egyik kezökkel mig dolgoztak, a 
másikkal fegyvert forgattak, rést állván a kőfalakon s éber figyelem- 
mel kisérve az ellenséget, mely épitményét megtámadni, lerombolni 
szándékozott. 

Azzal ne ámítsunk magunkat, hogy nekünk nincsenek is el- 
lenségeink. Tekintsetek csak széllyel, atyámfiai s mindenfelől ellen- 
séget láthattok kémlelődni, mely egyházunk falait folyton éber 
figyelemmel vizsgálja s gyengíteni törekszik. Ott van ama nagy 
Babylon, melynek jármát alig hogy leráztuk nyakunkról, már ismét 
bilincseket kovácsol az emberiség lelki szabadságának, s polyp-kar- 
jait kinyújtva a világ minden tájaira, egyetlen szorítással akarja 
megfojtani a világ lelkiismeretét, hogy aztán a szolgaságot, mely 
neki éltető eleme, az egész földön szentesítse. Ki gondolta volna a 
keresztyénség kezdetekor, hogy Krisztus egyháza tizenkilenc század 
múlva oly hallatlan merényletet kövessen el, minőt elkövetett leg- 
közelebb, midőn egy bűnös embert, csak azért mert hármas koronát 
visel, csalatkozhatlanngk, istennek nyilvánított ? De az idő igazsá- 
gos, a történet kérlelhetlen ; nem hagyja bosszulatlanul eme kevély- 
séget sem, s kímélet nélkül eltiprandja, ki haladásának útját állni 
akarja. 

Addig is, mig ez ítélet elérkezik, mi csak legyünk éberek 
atyámfiai, tömörüljünk egy közös sereggé, s harcoljunk minden tu- 
datlanság és sötétség ellen, mert az éj madarainak nincs nagyobb 
ellensége, mint a világosság ; a kevélységnek, mint az alázatosság ; 
a szolgaságnak, mint a szabadság. 

De vannak nekünk nemcsak kívülről, hanem saját társasá- 
gunkban, velünk egy födél alatt lakó elleneink is, kik a világ előtt 
barátinknak nevezik magokat, de épen ezért veszedelmesek. Ezek a 
csökönösség, a helyben maradás emberei, kik minden vallási újítás- 
nak konok ellenei, azon szín alatt, hogy igy az egyház épülete 
összeomlik, a vallás elveszti tekintélyét ós befolyását a lelkekre. 
Csudálatos okoskodás ! azt kívánni a férfiutói, hogy gyermekkori 
eszével gondolkozzék, azt követelni a mai kor fiától, hogy háromszáz 
év előtt élt atyáinak szemeivel nézzen ! Ugy-e biz' ez lehetetlen ? 
S nem ép oly lehetetlen-e az is, hogy a vallás élő folyama tespedő 

tóvá változzék, melyben minden élet és tenyészet kihal, mely a lég- 
kört mindenfelől megmételyezi ? 

Akkor vesztené el a vallás minden tekintélyét, ha egyéb is- 
mereteinkkel együtt tovább nem fejlődnék, ha a kor szellemét meg- 
hazudtolná, ha lekötelezné magát szolgálatnak igájával. Isten óvjon 
ettől ! Ezt mi nem akarjuk, nem akarhatjuk, mert mi nem holt 
tetemek, hanem az istennek élő templomai vagyunk ; ép ezért 
közös erővel harcolunk azok ellen, kik elfeledték a protestantismus 
jelszavát, s nem szűnünk meg folytonosan füleikbe kiáltani : m i n- 
deneket megpróbáljatok, s a mi jó, azt megtart- 
sátok. 

Eme közös küzdelmet azonban csak lelki fegyverekkel, az 
igazság és szeretet kétélű kardjával kívánjuk megküzdeni. Mi nem 
akarjuk elleneinket megsemmisíteni, legyőzni, csak meggyőzni 
ama világosság hatalmával, mely az evangéliumból felénk su- 
gárzik. 



Jertek most már, jertek atyámfiai, igji építsük meg a mi Jeru- 
zsálemünk kőfalait, igy reformáljuk a mi egyházunkat : egyesülve a 
közös munkára s egyesülve közös harcra. Dolgozzunk folytonosan, 
hordozgassuk el lassanként a romokat, melyeket a százados idő el- 
porlasztott, s építsük fel a mi Jeruzsálemünket az evangélium örökké 
uj és szilárd alapjára. Egyesüljünk, tömörüljünk ! mint elleneink is 
tömörülnek, mert áz egyesülésben van erő, mig a szétziláltság min- 
dig veszedelem. Keljen fel minden protestáns ember, s elég sokan 
vagyunk arra, hogy ha mindenki csak egy tógladarabbal járul is az 
építéshez, felépül a mi anyaszentegyházunk, s oly szilárdan felépül, 
hogy a pokol kapui sem vesznek azon diadalmat. 
Ugy legyen ! Ámen. 

Kálmán Gyula, 
ságvári reform, lelkész. 

A csuda, jövendölés és ihletés dogma- 
tikai fogalmainak bírálata. 

(Pfleiderer „Das Wesen der Religion p. 303—410.) 
A fő hiba ezen fogalmak szokott tárgyalási módjában bizony- 
nyara abban rejlik, hogy nem tisztázzák előre mily értelemben veszik 
őket, ezért történik meg oly gyakran, hogy a védelmezők védelmezik 
azt a mit mások épen nem támadtak meg. Haacsuda alatt az em- 
beri és természeti élet folyamában felmerülő azon jelenségeket értik, 
a melyeknek előhozására az addig működésben levő véges életnyi- 
latkozatok termő ereje nem elégséges, s a melyeket csak isten ujat 
teremtő működéséből tudunk kellőleg kimagyarázni : u g y a theis- 
mus álláspontján a csuda nemcsak lehetséges, hanem ezen világnéz- 
letnél fogva épen fel is tételeztetik. Mert ezen értelemben csuda min- 
den magasb életalak fellépése az alsóbbakkal szemben ; ily csuda a 
növény a kővel, az állat a növénnyel, az ember az állattal, — s minde- 
nek felett a megváltott ember a természeti emberrel szemben. Azon- 
ban ezen csudák attól, a mit közönségesen a csuda fogalma alatt ér- 
teni szoktak, első tekintetre is különböznek, már csak az által is, hogy 
bármily rendkívüli legyen is első fellépésök,azonnal rendessé,a dolgok 
maradandó, törvényszerű természetévé válnak ; ép ezért a közönséges 
felfogás előtt rendkívüli jellemöket annyira elvesztik, hogy ezeket, 
— a mik pedig a valódi csudák, — alig tartják többé annak, sőt 
ellenkezőleg csak azon tényeket akarják itt szerepeltetni, a melyek 
különállók és mulékonyok, rendkívüliek, minden azelőtti és azutáni 
eseményektől különbözők, s különösen épen a természetélet tényeit, 
mert itt a szokott rend egyszerűbb és szembeötlőbb lévén a szokat- 
lan, a rendetlen élénkebben mutatkozik, mint a szellemélet sokkal 

nehezebben áttekinthető összefüggésében. A dogmatikai érdek 
semmiesetre sem áll magoknak az érzéki csudatüneményeknek ön- 
magokért való elismertetésében ; sőt elismerik, hogy a szellemi csu- 
dák, s mindenek felett maga a keresztyénség, mint uj szellemélet, 
az igazi, a legnagyobb csuda ; de épen mivel a szelleméletben a 
csudás jelenkezése kevésbé szembeötlő, megkívánják, hogy a szellemi 
csudát érzékiek is kisérjék, részint mint annak hatásai, részint 
hogy előtte az utat megtörjék, vagy mint jelek és bizonyítékok elő- 
készítsenek rá. S valóban ezen felfogástól bizonyos jogosultságot 
nem is lehet megtagadni ; tekintve a szellemi életnek a természe- 
tivel való tagadhatatlan összefüggését, a mint az különösen a kettő 
érintkezési pontján, a szellemi-érzéki-emberi természetben jelent- 
kezik, előre várni lehet s utólagosan is számtalan példa bizo- 
nyítja minden időkből, hogy a nagy szellemi mozgalmakkal az 
érzéki természetélet rendkivüli jelenségei is szoktak együtt járni, 
ugy is mint amazok hatásai, de ugy is mint a szellemi mozgalmak 
erősítésére, megeleveijitésére visszaható tényezők. Ennélfogva ter- 
mészetesnek fogjuk találni, hogy a legmagasb szellemi mozgalom, 
a keresztyénség fellépése és terjedése a másik téren, az emberi 
természetéletben is rendkivüli jelenségekkel járt együtt. Ide tar- 
toznak Jézus legtöbb s legjobban bizonyított csudatettei is, melyek 
nagyobbára beteggyógyitások voltak, hol az érzéki eredményt szel- 
lemi benyomás hozta létre s igy lelkileg közvetité. Hogy az igy 
lelkileg közvetített csudahatások lehetősége mily messzire terjed, 
az előlegesen nehezen határozható meg, miután — mint ezt Schleier- 
macher helyesen megjegyzi — „a lelkiállapotok ilynemű befolyása 
a testre és testi jelenségekre még nagyon kevéssé ismert mező." 
Azonban annyi mindenesetre bizonyos, hogy az ilynemű rendkivüli 
gyógyítások másutt is ugy, a szent, mint a profán történelemben, 
gyakran fordulnak elő. De ép ezért jogosulva, nemcsak, hanem kö- 
telezve is vagyunk elfogadni, hogy az ilyeknek az emberi szellem- 
életnek az emberi- testi élettel való természetes összefüggéseben 
annyira megvan a magok alapjok és törvényszerű okok, hogy a 
megadott feltételek között szükségkép be kellett következniök ; 
ennélfogva rendkivüliségök, vagy jobban mondva fellépésök szokat- 
lansága meg teljességgel nem jogosít fel arra, hogy rendetleneknek, 
a természet törvényszerű rendjével ellenkezőknek és e rendet fel- 

föggesztőknek tartsuk. — És itt azon ponthoz érénk, melynél a mi 
csuda fogalmunk elválik a dogmatikaitól. Mert az egyházi dogmatika 
szerint a csuda nemcsak valamely a természet körén belül jelen- 
kező tünemény, hanem olyan kell hogy legyen, a mely a természeti 
törvények hatásával egyenesen ellentétben s épen a természeti, erők- 
nek és ezek törvényes hatásának felfüggesztésében áll s igy tényle- 
gesen isten oly teremtői működése által hozatik létre, a mely semmi 
összeköttetésben sincs az ő megtartó működésével, az ő minden- 
hatósága rendszeres gyakorlásával, s á mely igy az ő teljesen füg- 
getlen akaratának vagy is önkényének ténye. Ezen csudának pedig 
célja kellene hogy legyen, tanúbizonyságul szolgálni az igazság, 
azaz valamely kijelentés isteni eredete felől, a mely a maga részé- 
ről haspnlóan minden közvetítés nélkül lép elő, s ép azért, mert az 
ember belsejében nincs csatlakozási pontja, nem is képes önmaga 
mutatni ki előtte igazságát, hanem oly rendkívüli bizonyítékra szo- 
rult, mint a csuda a jelzett (dogmatikai) értelemben. Hogy ez okos- 
kodásában van következetesség, el kell ismernünk. Ránk nézve azon- 
ban kérdés : 1) A mi kijelentés fo ga lmunk mellett van-e még 
szükség ily csudabizonyitékra ? és 2) istennek a világhoz való viszo- 
nyáról alkotott fogalmaink szerint ily csudák bárcsak lehetségesek-e? 
Első kérdésünk : Vájjon azon csudáknak, melyeket mi már csak 
írott hagyományokból ismerünk, van-e ránk, a mai kor fiaira, meg- 
győző erejök a keresztyénség igazvoltának bebizonyítására? Ez 
csak akkor lehetne, ha meggyőződésünk felölök szilárdabb volna, 
mint a felől, a mit bebizonyitaniok és megerősiteniök kellene. Igen 
de az utóbbi nem valamely előttünk idegen és megfoghatatlan tan- 
tétel (mint a milyen a dogmatikai-természetfeletti kijelentésfoga- 
lom szerint), hanem inkább a keresztyénség megváltó ereje, a mely 
önmagáról tesz tanúbizonyságot saját tapasztalatunk előtt azáltal, 
hogy kielégíti vallásos szükségleteinket, — ennélfogva olyan, a mi 
bensőleg mi nálunk jelentkezik, a mit mi magunk átélünk, s a mi 
ép oly közvetlen bizonyosságu mindenki előtt a ki tapasztalja, 
mint bármely külső tapasztalati tény. Ellenben a csuda (természe- 
tesen a jelzett dogmatikai értelemben) ránk nézve nemcsak hogy 
nem ily közvetlen tapasztalati tény, hanem ellenkezőleg minden 
valódi tapasztalatunkkal határozottan ellentétben áll, s ennélfogva 
legalább is" nagy mértékű kifogás alá jön, s igy távol attól, hogy 

bizonyítékul szolgálhatna, önmaga sioriilt először bébizönyitisíá. 
Előttünk tehát a viszony épen megfordítva áll : az, a mivel bizo- 
nyítani kellene (a csuda), nemcsak hogy több meggyőző erővel nem 
bír, de ép jóval kevesebbel, mint az, a mit bebizonyítania kellene, 
(hogy t. i. a keresztyénség megváltó kijelentés) Ennélfogva ránk, 
most élőkre nézve ugy álla dolog, mint Schleiermacher 
mondja : A csudák nem képesek hitet támasztani, sőt a megváltás 
bitének már valami módon létre kellett jönnie arra, hogy hajlandók 
legyünk a csudákat elhinni. Sőt oly korban, mint a miénk, midőn a 
a tapasztalai analógiája a meggyőződésen oly nagy hatalmat nyert, 
még tovább mehetünk és azt mondhatjuk, hogy a csudaelbészélések 
a helyett, hogy a hitre vezérlő eszközök lennének, inkább a hit leg- 
nehezebb járulékai s nem kevesekre nézve ép azon szirt, melyen 
keresztyén hitök fennakad ; ez utóbbi ugyancsak azáltal lesz le- 
hetségessé, hogy a magot összezavarják az őt fedő burokkal, azon- 
ban annyit még sem tagadhatni, hogy mai nap a hivők legnagyobb 
része nem a csudákért, hanem a csudák dacára hiszen. Ebből 
látszik, hogy ránk, ma élőkre nézve, a csudáknak semmi bizonyító 
erejök nincs. — De, mondják, a keresztyénség felléptekor más volt 
az eset; akkor a csudák a szemtanukra nézve a közvetlen 
érzéki tény bizonyító erejével bírtak, s mint ily bizonyítékok cél- 
szerűek és szükségesek voltak. Azonban ha a bibliai tudósításokból 
mégis saját szemeinkkel olvassuk, hogy a hit sokaknál (pl. Jézus 
első tanítványainál) létre jött minden csudajel nélkül, míg ellen- 
kezőleg még többeknél minden csudák dacára sem jött létre 
(pl. Kapernaum, Bethsaida városaiban^ a hol „legtöbb jeleket tetts 
még sem hittek"), ez csakugyan mégsem szól a mellett, mintha a 
csuda az egyedüli, avagy akár csak szükséges eszköz is volna a 
hit felébresztésére. Ha isten e végre csakugyan szükségesnek tar- 
totta volna a csudákat, ugy — az ő bölcsességéről azt feltehetni, — 
hogy e csudákat egyszersmind ugy rendezte volna be, hogy leg- 
alább a túlnyomó nagy többségnél valóban és csalhatatlanul 
felébresztették solna a hitet. S ugy látszik, hogy magok 
a Jézus korabeli zsidók is azon nézetet oszták, hogy a hitre szük- 
\ ségkép megkívántatnak a hatásos csudák, mert többször említtetik 
\ (pl. Máté 12, 38-ik sk. 16, 1 sk.), hogy Jézustól jelt kívántak (sőt egy 
iaben égből való jelt, tehát egy egészen kiváló csudát) arra, hogy 

benne higyjenek. De Jézus távol attól, hogy kívánságukat méltá- 
nyosnak találta volna „gonosz parázna nemzetségnek" nevezi őket 
csudavágyukért s utalja Jónás próféta jelére, azaz (a mint ez Lu- 
kács előadásából világosan kitűnik) az általa hirdetett ige hatal- 
mára, a mely itt sokkal nagyobb mint Jónásnál és Salamonnál, 
ennélfogva sokkal inkább igényt tarthat a hivő elfogadásra, még 
pedig épen saját belső igazságáért, minden külső csudabizonyiték 
nélkül. Jézusnak ezen csudákat visszautasító álláspontjával teljesen 
öszhangban áll azon jellemző vonás is, melyről oly gyakran tétetik 
említés (főleg Márknál), hogy hitelességét alig vonhatni kétségbe, 
hogy t. i. Jézus megtiltá, hogy azon rendkívüli eseményeket, me- 
lyeket a nép csudának nézett, tovább terjes'zszék. Ha csakugyan 
célja lett volna a csudákat eszközül használni arra, hogy maga 
iránt hitet keltsen, ugy kétségkívül mítsem óhajthatott volna inkább, 
mint hogy hirök mentől tovább terjedjen. De azon félreismerheüen 
vonakodás, melyet ép ez iránt mutatott, világosan mutatja min- 
den elfogulatlan előtt, hogy Jézusnak határozottan ellenére volt 
ily utón támasztani hitet. S ennek alapját nem nehéz felismerni; 
az ily, érzéki eszközök által keltett hit maga is csak érzéki lett 
volna, hit, nem a bűntől megváltóban, hanem az érzéki rpsztól meg- 
váltóban, a messiási népemberében. Ezen hitet pedig Jézus sem 
felkeltem, sem táplálni nem akarta, ezért Yonakodott a csüdalátvá- 
nyoktól, ezért tartózkodott az elhitt csudák terjesztésétől. De, ha 
az igazi hit felébresztésére nem szolgálhattak is, talán szükségesei* 
lehettek azért a csudák a végre, hogy a nép figyelmét Jézusra irá- 
nyozzák, hogy őt mintegy rendkívüli prófétát szélesebb körben is- 
meretessé tegyék és a tömeget arra indítsák, hogy őt hallgassák s 
szavai felett utángondoljanak. Ezen felvétel ellen is áll az ép előbb 
megbeszélt tény, hogy Jézus inkább kikerülni akarta az ilynemű 
felhívást, semhogy létrehozni törekedett volna. S az ilynemű beve- 
zetés szükségessége vagy célszerűsége meglehetősen % kétségesnek 
fog fetünni, ha meggondoljuk, hogy egy ker. Jánost illetőleg semmi 
feltűnő csudatevésről nincs említés, s a nép mégis tömegesen tódult j 
hozzá a pusztába ; mig megfordítva ez időben nagyon sok csudatevő, I 
s különösen ördögűző volt, a kiket még sem tartottak istentől kül* 
dött prófétáknak. Nem akarjuk ugyan kétségbe vonni, hogy Jézus / 
rendkívüli gyógyításainak meglett az az eredménye, hogy a nép 

figyelmét rá irányozták, de ha már az is kétséges, ha vájjon Jézus- 
nak magának céljában volt-e ezen eredmény, az teljesen kétség- 
kívüli, hogy a nép figyelmének még ezen is túlmenő feltűnőbb csu- 
dák általi felébresztése Jézusnak épen nem volt szándékában. En- 
nélfogva az erre alapított csudabizonyitékot lehetetlen bebizonyult- 
nak tartanunk. Midőn R o t h e azt állítja, hogy istennek az érzéki 
csuda általi külső kijelentése nélkül a belső hatás közvetitetlen és 
igy varázseregü volna, akkor tekinteten kivtil hagyja, hogy ily „is- 
teni varázshatás" nélkül is elég isteni nyilatkozat van ép Jézusnak 
ezen korban való fellépésében, az ő mennyország hirdetésében, a 
mely tulajdonkép a kortalány megoldó szava volt, s ennélfogva a kor 
legjobbjainál is gyújtó hatású kellett hogy legyen. S ez állítás 
nemcsak egy lehetséges feltétel, hanem Jézus kétségtelen nyilat- 
kozatán épül ; a farizeusoknak, kik tőle jelt kívántak, mondja : 
„képmutatók, az égnek ábrázatját meg tudjátok ítélni s az idők je- 
leit nem tudjátok-e? Ezen „jelek" alatt pedig csudákat nem ért- 
hetett, miután épen ezen összefüggésben kárhoztatja a csudavá- 
gyat s utasítja vissza csudakérésöket ; ennélfogva nem érthetett 
alatta egyebet, mint istenországának eljövetelét, a mennyor- 
szág hirdetésének hatását, a mely mintegy ellenállhatlan hatalom- 
mal ragadta meg a lelkeket (Máté fi, 12.). A teljes ismertető jel, 
a mi által valamely jelenség isteni kijelentésnek bizonyul be, ugy 
a világtörténelem menetében, mint az egyes jelenségeket illetőleg, 
nem áll egyébben, mint „a szellem és az erő belső kimutatásában", 
azaz abban, hogy felmerülésekor azonnal a kor talánya megfejtő 
szózatának, a kor szükségeiből kiszabadító ténynek bizonyul be s ép 
ez által azonnal legyőzhetlen életteljes szervezetté tömörül. így volt 
ez. a keresztyénség első fellépésénél s így leghátalmasb fejlődése 
korszakánál a reformationál. Minden csuda nélkül ragadta meg ott 
is az uj szellem a legrövidebb idő alatt a félkeresztyénséget ; s ha 
ez itt lehetséges volt, miért ne lett volna lehetséges a keresztyénség 
első fellépésekor ? avagy a szellem belső hatalma akkor talán kis- 
sebb lett volna, mint a reformatiokor ? Ezt bizonyára magot a csuda 
védői sem állítanák ! — Mindezekből világosan következtethetjük, 
hogy meg kell elégednünk Lessing szavaival : „Esetleges történeti 
igazságok soha sem szolgálhatnak szükségképi észigazságok bizo- 
nyítékául", a mivel Hegel is egyet ért, midőn állítja, hogy : „ A szel- 

lemit nem lehet külsőleges, szellemtelen által bizonyítani, hanem 
magamagának kell igazságát bebizonyitani ; az igazi hitnek nem 
lehet esetleges tartalma, hanem csak isten bizonyságtétele önma- 
gáról mint szellem a szellemben." 

A csudák szükséges voltának bebizonyítására tehát nincs ki- 
elégitő bizonyíték. És miként áll a dolog az ily csudák lehetősé- 
gének kérdésével ? Ezek cáfolata Spinoza óta ezen mondat- 
ban foglaltatik össze : „A csuda ellenmondás volna a természetrend- 
del, a mely megtörhetlen érvényességű." Ez ellen supranaturalis 
részről a következő kifogást teszik : „Isten, mint személyes és min- 
denható akarat, nem korlátoltatik a természeti rend által, sőt azt 
felfüggesztheti, módosíthatja, szóval létrehozhat bármely hatást a 
természeti okozatosság nélkül, vagy akár annak ellenére." Ebből 
csak annyi igaz, hogy az isteni mindenható akaratot nem kötheti 
meg valamely tőle idegen, eleibe szabott hatalom ; hanem azért az 
ő akarata még sem önkényakarat (mint fennebb kimutatók), hanem 
meg van határozva egyszer a világeszme által, a mely saját lényé- 
nek örök tükrözése, továbbá a már létrehozott teremtmény által, 
melynek ő adott önálló léteit, valamint ő^szabta meg lételének és 
működésének módját, a melyet ennélfogva ő maga újra el nem tö- 
rölhet anélkül, hogy önmagával ellenmondásba nem jöjjön ; pedig 
minden olynemü kényszer, a mely által a teremtmény kényszerít- 
tetnék természetével ellenkező működésre, ily viszonylagos eltörlés 
volna. Tehát épen azért, mert a természeti rendet isten állitá meg, 
annak csuda általi megszüntetése annyi, mint az isteni akarat kö- 
vetkezetességének, az ő erkölcsi változhatlanságának megszüntetése, 
a mely nélkül az istenfogalom mégsem gondolható. Ugyanezt, a 
világból indulva ki, igy is mondhatjuk : a csuda, mint a természet 
összefüggését a világban megtörő uj teremtésnem volna egyéb, mint, 
egy hátrányos kiigazítás, utójavitás az előbbi teremtésen, a mi az el- 
sőbb teremtés tökéletlenségét feltételezné. Csakhogy ezen tökéletlen- 
séget ne abban találjuk (a mint ez a rationalisták részéről valóban 
történt), hogy az isteni akarat a fennálló világ körén belül terem- 
tőleg tovább működik — hisz ez minden egészséges metaphysiká- 
nak épen szükségképi felvétele — hanem az elsőbb teremtés töké- 
letlensége a fennebbi felvétel szerint abban állana, hogy az nem volt 



Digitized by VjOOQIC 



12 

isten állandó és rendezett tovább működésére alapítva és számítva, 
hogy nem volt alkalmas és hozzáférhető az isteni teremtő erő foly- 
tonos és előhaladó elfogadására. Mert a világ kezdetbeli tökéletes- 
sége épen nem abban áll, hogy miután teremtetett, nem volt többó- 
szüksége az isteni behatásra, hanem megfordítva abban, hogy tör- 
vényes fejlődése minden mozzanatában fogékony az isteni behatásra, 
anélkül, hogy szigorú törvényszerűsége megszakadjon, anélkül, hogy 
állandó összefüggése megbomoljon, anélkül, hogy azon egészét átfogó 
rend, melyet teremtésekor elveszithetlentil nyert, megtörjék. 
Ez azonban aztán feltételezi, hogy a beható isteni akarat so- 
ha és seholsem önkényes, hanem mindig és mindenütt alkal- 
mazkodik a teremtménynek saj£t folytonos fejlődése által létrejött 
fogékonyságához, hogy ennélfogva behatása nem történik olkülön- 
zötten ex abrupto, hanem ugy, a mint a teremtmény által előké- 
szítve, közvetítve és feltételezve van. Találólag mondja erről 
Weisse: „Isten a világra külsőlegesen egyetlen teremtési ered- 
ményt sem erőszakol rá, hanem az uj teremtés minden egyes té- 
nyénél számításba kell venni egyfelől a természetet, a teremtés már 
meglevő fokozatai belső és külső törvényszerűségét, másfelől az uj 
eredmény céljára nézve igénybe kell venni minden egyes fokozat- 
ban meglevő fejlődési erők öntevékenységét, önkéntes közreműkö- 
dését. A természetfeletti csudafogalom megengedhetősége kérdésé- 
nél nem az jön vita alá, ha lehetséges-e uj teremtői tény a meg- 
adott és már megállapított világrend körén belől is (sőt ennek le- 
hetősége és valódisága kétségen kívüli), hanem az, ha vájjon az az 
alsóbb fokról a felsőbbre állandó folytonossággal halad-e előre ? 
Azonban a természetfeletti csudának épen az a lényeges ismertető 
jegye, hogy az a természettünemények ezen állandó összefüggésé- 
nek egyes fokozatát vagy a fokozatok egész sorát átugordja, s a ter- 
mészetre oly hatásokat kényszerit rá, a melyekre ez saját törvényei 
szerint közre nem működhetik. A szigorú természetfelettiség elvé- 
nek ezen folytonosság követelésében oly akadály áll útjában, a me- 
lyet csak ugy győzhet le, ha lemond magáról ezen követelésről s 
ezáltal egyszersmind a teremtésfogalom tudományos megértésének 
elengedhetlen feltételeiről is." Midőn Rothe megengedi, hogy 
isten mint teremtő a teremtés egyetlen fejlődési fokozatát sem rök- 
tönözheti, hogy isten a világot folytonos teremtői működése által 

ugy tökéletesiti, hogy a világ egyszersmind maga ' fejlik : ezáltal 
szemmel láthatólag elismeri Weisse idézett nézetét ; annál követke- 
zetlenebbnek fog ennélfogva feltűnni, hogy semmi kifogás alá 
esőt sem lát abban, hogy isten egyszer a természetes növekedés és 
mesterséges készités minden közvetítése nélkül „néhány kenyeret u 
„egyenesen elővarázsolt/ s igy a legszigorúbb értelemben „röktön- 
zött." Isten ily varázsténye által — teszi hozzá — teljességgel nem 
sértetett meg és fiiggesztetett fel egyetlen természeti törvény sem, 
miután ezen kenyerek épen minden természeti fejlődés nélkül, tehát 
a természeti törvényekkel való érintkezés s igy azokkal való 
összeütközés nélkül jöttek létre, tulajdonképen nem is létrejöttek, 
hanem csak egyszerre ott voltak. De hogyan ? isten ily varázsha- 
tása áital egyetlen természeti törvény se lett volna megsértve, ami- 
dőn ép a természet alaptörvénye, sőt tulajdonkép maga a termé- 
szetnek fogalma van általa felfüggesztve ? mert az a természetfo- 
galmához tartozik, hogy semmi sem állhat elő a természettünemé- 
nyek körében, a mi nem általuk* közvetittetik ; a jelenségek között 
nincs meglevő, anélkül, hogy ne lett volna, azaz anélkül, 
hogy át ne ment volna a közvetítő fokozatokon, a melyek törvényes 
sorban következtek egymásra. Ha tehát Rothe az egyenesen előva- 
rázsolt csudajelenségeknél tagadja a fokozatos előállást, a mint a 
szigorú csudánál tagadnia is kell, ugy azáltal nemcsak egyetlen 
külön természeti törvényt sért meg, hanem megtagadja magát a 
természetet lényeges fogalma szerint, mint levő (fejlődő = 
werdend) világot ; midőn azonban a természetet tagadja, azáltal 
nemcsak a világot tagadja a maga istentől megkülönböztethető va- 
lódi létezésében (a világ e szerint csak az isteni akarat lényegtelen 
tüneménye lesz), hanem tagadja egyszersmind isten akarata töké- 
letességét, mert bizonyára tökéletlenebb az oly akarat, a mely tör- 
vénytelenül önkényesen, mint az, mely saját lényege belső követke- 
zetessége szerint állandó rendszerességgel működik. — De — kér- 
dik < — miért ne törhetné át a természeti összefüggést isten szabad 
akarata ép ugy, mint ezt az ember szabad akarata tényleg 
mindig teszi? A csudának ezen gyakran hallható védelme 
kézzelfogható hamis okoskodáson nyugszik, a „természeti ösze- 
szefüggés" szó kettős értelmű használatán. Az ember, mint egyike 
azon véges okozatosságoknak, a melyek a természeti kölcsönhatás 

egészét alkotják, kétségkívül folytonosan változtatólag hat a létezők 
állapotára, de azért a törvényszerűséget oly kevéssé törheti 
át, hogy ellenkezőleg minden működése, mint a mely be van fog- 
lalva az összeható véges okozatosságok — vagy a meghatározott és 
rendezett világegyetem összeségébe — , egyszersmind kötve is van a 
lét általános törvényeihez, sőt az által teljesen feltételezve is. Mert 
minden ismerete a világ törvényeire vonatkozik s minden működése 
azon törvényekhez kell hogy alkalmazkodjék s ép ezen alkalmaz- 
kodás szolgál biztositékul arra, hogy a szándékolt eredményt eléri 
s e nélkül lehetetlenné válnék a meghatározott célra való működés ; 
e szerint az emberi szellemnek ugy elméleti, mint gyakorlati élet- 
működése csak az által van lehetővé téve, hogy bizhatik a világrend 
csalhatatlan törvényszerűségében, — se szerint az embernek a 
természethez való viszonya bizonyíték — nem a természettörvények 
megtörhetlensége ellen, hanem a mellett s igy bizonyíték a csudák 
lehetősége ellen. 

A csudák ezen tárgyilagos lehetetlenségével szoros összefüg- 
gésben áll az alanyi lehetetlenség a csudáról tudni, vagyis a csuda 
felismerhetlensége. Az események tárgyilagos törvényszerűségének 
meg kell hogy feleljen a megismerés lélektani törvényszerűsége ; a 
dolog természete szerint csakis e kettő együttes felvétele által le- 
hetséges a valódi ismeret az igazság bizonyosságával ; a hol azon- 
ban a kettő közül valamelyik hiányzik, ott megszűnik a bizonyosság 
a tapasztalati ismeret tárgyilagos valódisága felől, s igy akkor is, 
ha tárgya valamely csuda, bizonytalanná lesz annak valódisága. 
„„Saját szemeimnek nem hinnék, ha természetfeletti csudát látnék 
előttök lefolyni", ez nem túlzott, hanem tökéletesen illő kifejezés 
arra nézve, hogy a tárgyilagos biztositék valamely csuda valódisága 
iránt teljesen gondolhatatlan ; hisz maga a szemmel való látás is a 
természet törvényei szerint történik, hogyan fogadhatnám hát el 
ezen törvény alapján a törvénytelenséget?" (Weisse). Tehát vala- 
mely rendkívüli jelenség még magok a szemtanuk előtt sem volna 
felismerhető, mint szoros értelemben vett csuda, azaz, mint egy az 
érzéki közvetítéseket kizáró tény az érzéki világban. Még sokkal 
nehezebb megbizonyosodni valamely csuda valódisága felől azok- 
nak, kiket attól tér és idő választ el s igy csak másoktól tudhatnak 
róla valamit ; ha meggondoljuk, mi szokott történni az ily szájbeli 

hagyománynyal, hogy gyakran nagyon rövid idő alatt valamely na- 
gyon is egyszerű esemény ily a utón görgeteg gyanánt csudássá nö- 
vekedik : ugy a nehézség, valamely sok közvetítőn át értésünkre 
jutott csuda valódisága felől megbizonyosodni, a lehetetlenség ha- 
táráig emelkedik. Végül meg kell emlitenünk még egy a történészre 
nézve is elhatároáó pontot, s ez azon tény, hogy minden vallásban, 
sőt a vallásos téren kivtil is, midőn valamely jelentékeny szellemi 
jelenség lép fel, azt több vagy kevesebb csudás monda is nyomban 
követi. Az elfogulatlan vizsgálódás ki nem kerülheti, hogy egyiket 
mint a másikat ugyanazon mértékkel mérje ; ezen mérték pedig 
nem lehet más, minta lélektani, a mely szerint ezen csuda- 
elbeszélésekben nem a természet, hanem a vallásos tudat tünemé- 
nyeit ismerjük fel. 

A dogmatika szerint a kijelentés bizonyító eszközei közé tar- 
tozik a jövendölés is, a mennyiben az a jövő eseményekről, egyes 
részleteikkel egyetemben, oly előtudást mtitat, a mely nem szár- 
mazhatott a természetes emberi előrelátásból, s igy csak közvetlen 
isteni tudtuladás által jöhetett létre. Ily természetfeletti alapon 
nyugvó jövendölés nemcsak hogy oly isteni előtudást tételezne fel 
még a legrészletesebb és a legesetlegesebb dolgok felől is, a milyet 
nagyon sok nehézséggel járna elfogadni, hanem alanyilag is csak ép 
az egyes nevekig és számokig terjedő adatok gépies tudtuladása 
által lenne lehetségessé, holott az ilyet — a kijelentésről szóló 
részben — elvetendőnek ítéltük. A mi pedig a meglevő ily jö- 
vendöléseket illeti, azokról a beható bírálat kimutatta, hogy gyak- 
ran nem is valódi jövendölések, hanem csak a bekövetkezés után 
csináltattak (különösen az úgynevezett „apokalyptikus" irodalom- 
ban, mely a jelen rajzát régebbi próféták szájába adá jóslatkép, pl. 
Dániel könyve.) Máskor pedig megfordítva az elbeszélés a régi jós- 
latok mintájára alakíttatott át. így Jézus szenvedése történetének* 
rajzolásában, a mint az lassanként a község szájában képződött, a 
kegyes monda belemagyarázta a régi panaszzsoltárok vonásait, me- 
lyeket előbb csak ugy alkalmaztak, mint idézeteket, elmélkedése- 1 
ket, majd pedig az elbeszélés lényeges alkatrészeinek vették. A 
messiási jóslatokról átalában jogosan jegyzi meg Schleiermacher,' 
hogy azok ott, hol valósággal- és eredetileg a jövendő Messiásra és 
annak országára vonatkoznak, nem adnak hü képet Krisztusról és 

or szagáról, a mennyiben ezen régi jóslatokban a Dávid királyaágá- 
ról a főszerepet mindig a külsőleges theokratiai játszszá ; megfor- 
dítva pedig ott, hol hü képet nyújtanak, mint Jehova tanító és 
szenvedő szolgájának rajzában (Ezs. 42, 53.), ott legközelebbről, 
eredeti értelmök szerint nem a Messiásra, a dávidi királyra vonat- 
koznak, hanem csak a bennöklevő általános igazságnál fogva alkal- 
mat nyújtottak rá, hogy utólagosan arra s a keresztyénségben Jé- 
zusra alkalmazzák. Az uj testamentumi jóslatok között pedig egyik 
sem játszik oly jelentékeny szerepet, mint a Krisztus ítéletre való 
közeli visszajövetelére vonatkozó, s épen ez az, a mely legalább azon 
értelemben, a melyben jelölve van, beteljesedetten maradt. Tehát 
lehetetlen ^bennök valami különösen isten által kijelentett dolgot 
látnunk, hanem ugy kell vennünk, mint nagyon természetes kifeje- 
zését annak, mire az első keresztyének átalános kívánsága irányult ; 
a kívánság, a remény, a vágy a felébresztett képzelem által akarat- 
lanul a remélt dolog képévé alakul, a mely annál érzékibben körül- 
irt, de egyszersmind annál rejtelmesebben ábrándozó is lesz, men- 
től feszültebb és lángolóbb a remélt dolog utáni vágy. Következő- 
leg az ily jóslatok megértésére a kulcsot, ép ugy mint a csudáknál, 
a lélektan szolgáltatja. Az igaz jóslat pedig, a mely ugy a történe- 
lemben nagyban, mint az egyesek életében kicshiyben újra meg 
újra ismétlődik, az a magasb, tökéletesb fejlődésnek azon elősej- 
telme, a mely az alsóbb fokon a kielégítetlen vágy, a homályos, ha- 
tározatlan, csaknem ösztönszerű törekvés alakjában nyilvánul, s 
csak a beteljesedés által lesz világossá, A szellemi fejlődés ezen 
alapvonására kétségkívül ráillik az, mit ujabban gyakran hallhatni, 
hogy minden jóslatot csak a beteljesedés világánál érthetünk meg 
teljesen ; azonban ha e tételt a dogmatikai jövendölésfogalom meg- 
mentésére használják fel, azt nem nézhetjük egyébnek, mijitakü-. 
lönnemü felfogási módok tilaliúas összezavarásának. 

A dogmatika a kijelentéshez számítja végül a szent iratok 
ihletését (inspiratio) is ; sőt ez csaknem ugyanazonos előtte minden 
kijelentés lényegével, mig a csuda csak azt kísérő függelék az ihle- 
tés igazsága bizonyságára, a belső váltságmozzanatok pedig csak 
utólagosan következő hatását alkotják. A mi legközelebbről az irás 
ihletésének szükségességét illeti, Schleiermacher 
megcáfolhatlanul kimutatta, hogy nálunk, miként az első keresz- 

tyéneknel a Krisztustól kiinduló megváltásbán váló hü az első s 
az írásban való hit csak azután következhetik ; hogy ennélfogva az 
irás isteni eredetéről vagyis ihletéséről való meggyőződés épen-nem 
végső támaszpontja egész keresztyén hitünknek, hanem az egyedül 
igaz meggyőződési alap abban áll, hogy önmagunkban tényleg ta- 
pasztaljuk a megváltást. A hol ezen tapasztalatot tették, ott ez által 
hajlandókká tétetnek az írásnak isteni jellemet tulajdonítani, de 
csak annyiban és addig, a mennyiben tartalma oly isteni kije- 
lentéstényekre vonatkozik, a melyek egyneműek az önmagoknak tör- 
tént belső kijelentéssel. Ellenbén arról, hogy ezen iratok keletke- 
zése miként történt, a kegyesség érdekében nem áll valamit felál- 
lítani, miután annak alapja önmagában van, s így külső támaszokra 
nem szorult. Hogy pedig azon iratok keletkezése azon dogmatikai 
ihletés alatt állott volna, az lehetetlen részint önmagában, miután 
az olyforma ihletés minden egészséges lélektan nézeteivel ellenkezik 
(mint fennebb kifejtve) ; részint mivel ezen felvételt a valódi tény- 
állás megcáfolja. Mert bármely elfogulatlan tekintet az irás valódi 
minősegére eléggé mutatja mily sok abban a tisztán emberi, — 
kétségbevonhatlanul kitűnnek belőle az egyes irók egyéni sajátsa- 

, gai ; idői és helyi korlátozottságok jutnak benne érvényre ; az egyes 
iratok célja épen nem valaitiely általános tan felmutatása, hanem 
legnagyobbára alkalmi iratok, külön meghatározott céllal, a mi a 
megadott emberi viszonyokra vagy gyakran tisztán személyi ügyekre 
vonatkozott ; hasonlólag a tanmód is nagyon sokféle, az iró egyéni- 
sége és kora szerint különböző, s a különbség nem is mindig csak 
alaki, nemcsak előhaladás határozatlanabból határozottabb tan- 
képződésre, hanem némely pontokban valódi tartalmi ellentétek is 
vannak a dogmatikai felfogásban, a vallásos irányban, a keresz- 
tyénség elvi felfogásában (pl. Pál és Jakab között). Az írásnak 
csakis egyoldalulag elvont, az egyeseknek minden különös sajátsá- 
gait elsimító vizsgálásmódja hozhat csalódásba ezen tényállás felől 
s ejthet a gépies, egyhangú ihletés hamis képzetébe, eltakarva a 
minden egyes részben gazdagon és váltakozólag nyilatkozó emberi 
szelleméletet. — De — mondják — ha az irás képzetei és tana 
nem a kijelentés közvetlen eredménye, hogyan van mégis, hogy 
magok az írók is oly gyakran isteni kijelentésnek mondják, s két- 

" ségkivül annak is tartották ? Itt is újra a lélektan nyújtja a talány 

kulcsát. Ezen jelenség alapja ugyanis azon ismeróképesség lélek* 
tani alakjában fekszik, a mely legközelebbről szerepel a vallásos 
képzetek alakításánál, s ez a képzelem; ez öltözteti — mint 
fennebb kimutatok — a vallásos kedély gerjedelmeit először látha- 
tólag képzelhető alakba. Mivel azonban ezen ' képzelmi működés 
közvetlen és önkéntelen s igy még a tudatos szabad elmélkedési 
működésen innen áll, kivonja magát a világos öntudat alól s ezért 
teremtményei ugy tűnnek fel, mint a mi közvetlen ihletés, kijelen- 
tés által született. S mégis világos jeleit hordják magokon a képze- 
lem ereje általi születéseknek, a mely alakító működésében telje- 
sen a rendelkezés alatti képzetanyaghoz van kötve. Ezen képzelmi 
működésben épen közvetlenségénél fogva az a jó van, hogy az általa 
-'létrehozott alakok legalkalmasabbak arra, hogy ugy maga az alany, 
mint legközelebbi környezete és kora számára a kedély belső vallá- 
sos gerjedelmeit hiven visszatükrözzék s átalánosan érthető jelkép- 
ben kifejezzék. De nem kevésbé bizonyos, hogy ezen első alakok 
későbbi, másnemű képzet és gondolkozásmóddal bíró emberekre 
nem lehetnek a tartalom megfelelő alakjai; a mi kezdetben a he- 
lyes, az egyedül lehetséges kifejezés volt, később elfedő lepellé, 
áthatlan burokká lesz. De ezen lepelt leszaggatni, a burkot át- 
törni és azon alakot különválasztani a tulajdonkópeni maradandó 
tartalomtól, — ép ez a bölcseimi és történelmi kutatás feladata. 

Dr. Kovácsodon. 



Jézus és a pártok. 

(Mété 5, 17-20.) 

Midőn Jézus fellépett, a zsidóság különböző pártokra volt sza- 
kadva, melyek nem kisebb ingerültséggel küzdöttek egymás ellen, 
mint a mai pártok. Az akkori és a mostani idő sok tekintetben ha- 
sonló. Akkor is mint most, s mint kevés ellankadt korszak kivéte- 
lével mindig, folyt a harc arégi ésazuj közt ; a régi már na- 
gyobbára elvesztette életerejét, de még birta a külső hatalmat, az 
uj ellenben még határozatlan és a külhatalmat nélkülöző volt. Jézus 
ezen harcban komoly és önálló hivatást töltött be, őapártok 
felett állott. , 

A pártokfelett? Nagyon szép beszéd ez, — mondja ta- 
lán egyik vagy másik olvasó, — de nem sok értelme van ; szép az 
elméletben, de kivihetetlen a gyakorlatban, kivált a mi napjainkban, 
midőn az egymást kizáró irányzatok a legélesebb ellentétben álla- 
nak egymással ! Ki állhat most a pártok felett ? Csak a középszerű- 
ség, a se hideg, se meleg közöny, és ez is tulajdonképen nem a pártok 
felett, hanem a pártok között áll. Jézusról ezt nem lehet mondani. 

Lássuk tehát Jézus álláspontját a pártokkal szemben, hogy 
a közlött ellenvetésre megfelelhessünk. Vizsgálódásunkban legjobb 
vezérfonalul szolgálhatnak Jézus szavai Máté 5, 17 — 20 verseiben : 
„Ne gondoljátok, hogy jöttem a törvénynek és prófétáknak eltörlé- 
sekre. Nem jöttem, hogy eltöröljem, hanem inkább, hogy azt be- 
töltsem ; mert bizony mondom nektek, hogy mig az ég és a föld 
elmúlik, egy kis jóta vagy egy pontocska el nem múlik a törvényben, 
mig nem abban mindenek betel jesittetnek. Valaki ezért a legkisebb 
parancsolatok közül egyet megrontánd, és a képen tanitandja az em- 
bereket, a mennyeknek országában legkisebb lészen; valaki pedig a 
törvényt cselekszi és ugy tanit, a mennyeknek országában nagy lé- 
szen. Mert mondom nektek,, hogy ha a ti igazságtok feljebb nem 
bővölködik az írástudók és a farizeusok igazságánál, semmiképen 
nem mehettek bé a mennyeknek országába. u 

Midőn Jézus igy szól : Ne gondoljátok, hogy mint tanitó a 
törvény és a próféták eltörlését tűztem célul, — nyilván azoknak fe- 
lel, kik őt a Mózes isteni tisztelete és a régi zsidó intézmények fel- 
forgatójának tartották. Hogy voltak ilyenek, kitűnik onnan, hogy 
István vértanút azzal vádolták, hogy mondása szerint a názáreti 
Jézus megváltoztatja azon szokásokat, melyeket Mózes alapitott ; 
továbbá Jézus egész magaviseletéből lehet következtetni, hogy ily 
gondolatokat az ő életében is sokan tápláltak. £ gyanúnak alapul 
szolgált azon nagy szabadelvüseg, mellyel ő pl. a szombat meginnep- 
léséről, s azon szigor, mellyel a farizeusoknak az ősi intézmények- 
hez ragaszkodásáról nyilatkozott, sőt még a kezünk alatt lévő szö- 
vegben is azt mondja, hogy ő a törvényt és a prófétákat teljesebbé 
akarja tenni. Mit akart ezzel mondani ? 

Törvény és a próféták, Mózes és a próféták, nem szokatlan ki- 
fejezés az uj testamentumban, s az egész ó szövetségi intézményt 
jelenti. Legjelentékenyebb volt ebben a törvény, mely magától Je? 

hovától származott, s az egész zsidó állam alapját képezte. Éhez 
csatlakoztak a próféták, kik Jehova szelleme által lelkesítve, igye- 
keztek a törvény szellemi tartalmát érvényre emelni a nép elhajlá- 
sai és igazságtalanságai ellenében. Mindezek iránt most kijelentette 
Jézus, hogy egyátalában nincs ellenséges szándéka, hanem inkább 
szilárditfii és tökélyesitni szándékszik. Szóval nem mást akart, mint 
a törvény szellemi jelentésének érvényre emelését, a próféták által 
kezdett mű bevégzését. E biztositást még szilárdabban hangoztatja 
a következő versben : Bizony mondom nektek, hogy mig az ég ós a 
föld elmúlik egy kis jóta vagy egy pontocska el nem múlik 
a törvényben, amignem abban mindenek beteljesittetnek ; — 
és hogy Jézus e biztosításra nagy súlyt fektetett mutatja a nagyou 
komoly „bizony mondom nektek" kifejezés. 

A felületes vizsgáló azt mondhatja, hogy nagy ellenmondás 
van Jézus ezen nyilatkozata és későbbi magaviselete, valamint a ker. 
egyház egész kifejlődése közt. E biztosítás nem akadályozta öt, 
hogy később kijelentse, hogy a törvény pontosabb betöltésére nem 
Bokát ád, sőt másokat is felszabadított a törvény mellőzésére. Ki- 
tűnik ez a szombat innep kérdésében elfoglalt álláspontjából. A 
tízparancsolatban szombat napon minden munka el volt tiltva. — 
Jézus kijelentette, hogy ezen a napon is szabad a jó szándékú mun- 
ka. Kicsoda az — monda — a ki, ha az ő barma a verembe esik 
szombat napon: nem fogja kihúzni ? sőt még határozottabban is 
szólt, hogy a szombat van az emberért, s nem az ember a szombatért, 
— a minek nem lehet más jelentése, mint hogy az embert szabaddá 
teszi a szombattörvényévelszemben. így fogták fel Jézus célzatát az 
első keresztyének is, rövid idő múlva a szombat meginneplését eltöröl- 
ték, s helyette a hét első napját innepelték. Nem különben elhagyták a 
keresztyének az áldozatokat, tisztulásokat, böjtöt stb. melyek a zsidó 
törvényben fontos szerepet játszottak. És mégis Jézus azt mondta,hogy 
nem jött a törvény eltörlésére,Jiogy abból egy pontocska sem múlik el. 

Hogy ezen nehézséget megoldhassuk, tekintsük meg a zsidó - 
nép vallásos fejlődését Jézusig. Mózes a népnek törvény t adott, mely 
a teendőket a legkisebb részletekig meghatározta. Ezt a nép a leg- 
régibb időkben betű szerint megtartotta, és ez helyes volt. Akkor 
a zsidó nép gyermekkorát élte, s Szigorú engedelmesség által keí- 
iett megértenie isten akaratját. Azonban a külső formák és köte- 

lességek nem célok, hanem eszközök voltak a magasabb fejlődésre. 
A többféle áldozatnak a bün és megbocsátás hitét kellett inegszi- 
lárditni, a többféle mosakodásnak célja volt, hogy a sziv tisztasá- 
gára súlyt fektessenek. De később a nép a törvényt csak külsőleg tel- 
jesítette, elvégezte a megszabott áldozatokat, mosódásokat ; de azért 
a legnagyobb közönnyel járt a vétek utján. Ekkor felléptek a pró- 
féták, hogy érvényre emeljék a törvényt, nem betűszerinti, hanem 
magasabb és szellemi értelemben. „Nem gyönyörködöm a ti áldo- 
zataitokban, nem telik kedvem barmaitok vérében, hanem csak igaz- 
ságosságtokban és egyenes lelketekben* igy szól az ura próféták ál- 
tal. (V. ö. Ezs. 1, 11—18 ; Jerem. 7, 21—23 ; _Hos. 6, 6 ; 14, 3 ; 
Mik. 6, 6 — 8 ; Ámos 5, 21 — 24. stb). így a régi törvény szellemi 
irányzata mindig előtérbe lépett, s bár bettiszerinti jelentését még 
szigorúan megtartották, de ez elvesztette kizárólagos becsét. A baby- 
loni fogság után előállott a farizeusok sectája, mely azon törekvé- 
sében, hogy Jehova cultusát teljesen helyreállítsa, kezdetben két- 
ségkívül sok jót tett ; de a törvény külformájáért való túlzó buzgol- 
kodásában annak szellemi jelentőségéről megfeledkezett. Ez a sect a 
az utolsó időben többet aggódott a kéz és az edények, mint a sziv 
tisztasága miatt, többet a böjt, mint az istentelen beszédek miatt. 
És mit tesz Jézus ezekkel szemben ? Tovább folytatja a régi pró- 
féták munkáját, s hathatósan előtérbe állítja a törvény szellemi 
célját. Nem az teszen tisztátalanná, a mi a szájon bemegy, hanem 
a mi azon kijő. Természetesen a betűért buzgolkodók azt gondolják, 
hogy ő a törvényt megveti. Nem — szólt Jézus — nem jöttem a 
törvényt eltörölni, hanem betölteni, a törvényből egy pontocskának 
sem szabad elmúlni, önként értetik, hogy Jézus ezt szellemi érte- 
lemben veszi, mely szerint a kéz és edények ti sztasága kevéssé fon- 
tos, de a lelki tisztaság törvénye örökre érvényben marad. 

Ugyanezen szempot szerint kell értenünk a 19. verset is, mely 
mintegy alkalmazása a fennebb mondottaknak. Erre nézve jegyez- 
zük meg, hogy a „mennyeknek országa," s „isten országa" kifeje- 
zések, melyek az uj szövetségben gyakran előjőnek, jelentik a Jézus 
vallását, a mint az benne élt, s általa és apostolai által az utókorra 
maradt. Tehát a mennyeknek országában legkisebbnek lenni, azt 
teszi : Jézus vallását csak hiányosan, csak kis mértékben felfogni ; 
nagynak lenni pedig: a Jézus vallását magasabb fokon birni, annak 

szelleme által mélyen áthatva'lenni. És ha már most az érintett 
verset áttekintjük, beláthatjuk mily komoly jelentése van Jézusnál 
azon nyilatkozatnak, hogy nem akarja a törvényt eltörölni. A ki a 
törvényt, természetesen annak magasabb, szellemi jelentését meg- 
sérti, az csak félig fogta fel Jézust, az csak hiányosan vette fel ma- 
gába az ő szellemét. Valóban jó lecke volt ez azoknak, kik azt 
gondolták, hogy Jézus a törvényt megveti, hogy azon uj és maga- 
sabb eszme érdekében, melyet képviselt, "minden régit fel akar 
forgatni ; jó lecke volt a farizeusoknak, kik midőn szellemtelenül 
buzgólkodtak az ősi intézmények és törvények fenntartásában, 
megtagadták az isteni szellemet, mely azon intézményekben és 
törvényekben nyilvánult, ők legkisebbek lesznek a mennyeknek 
országában. 

Körülményesen kifejezve találjuk ezt a 20-ik versben. Miben 
állott az Írástudók és farizeusok igazsága, — vagy más szókkal : mi 
volt az ő törekvéseik célja vallási és erkölcsi tekintetben ? Az, hogy 
Mózes törvényét és az ősök minden intézményét kis lelkti pontos- 
sággal megtartsák a legapróbb részletekig. A szombatot a legcse- 
kélyebb munkával sem s?entségtelenitették meg, egy böjtöt sem 
sértettek meg, egy áldozatot sem mulasztottak el ; de aztán ebből 
állott egész vallások, ezzel mindent megtettek, ugy vélekedtek, 
hogy ha minden régi dolog változatlanul marad, istennek semmi 
egyéb kivánsága nincs. így az ő vallások nem volt egyéb, mint a 
formák hiu játéka, a tantételek, fogalmak és kötelességek szellem- 
telen rendszere, mely mellett a belső ember távol maradt istentől, 
Jehovát hideg szertartásokkal tisztelték, sziv és lélek nélkül. Ez 
nem volt a Jézus vallása, egészen más magasabb igazságosság volt 
az, melyet ő képviselt és tanított, s épen azért, kinek igazságossága 
neai áll felyül az írástudók és farizeusokénál, annak nincs része 
Jézus szellemi vallásában. 

Ezen magyarázat után térjünk vissza azon ponthoz, melyből 
kiindultunk. Ott azt mondtuk, hogy nemcsak mi, hanem Jézus is 
oly korban élt, melyben a réginek és az újnak vezérei egymással 
heves harcban állottak. Mit tesz most Jézus ? Vájjon csatlakozik-e 
az írástudókhoz és farizeusokhoz, kik a régit képviselték ? Nem, 
mert az ő bölcsességében ugy ítélt, hogy azon régi rendszer igen 
jó lehetett ugyan a nép korábbi fejletlenebb állapotához ; de most 

a szellemi fejlettség magasabb fokán elavultnak tekinthető. Belátták 
ezt a sadduceusok is, — és mit tettek ? Teljes ellentétei voltak a 
farizeusoknak, elvetettek csaknem minden régi zsidó hagyományt, 
s minden lehető alkalommal a legnagyobb megvetést tanúsították 
az ősi intézmények és szertartások iránt, ők koruk újítói és szabad 
gondolkozói voltak. És vájjon ezekhez csatlakozott Jézus ? Nem, 
mert ezek a régi intézmények elvetésénél félreismertek azon mar 
gasabb szellemi értelmet is, mely azokban foglaltatott, s ezt is 
megvetették, hogy a farizeusok lélekölő formalismusától magokat 
megóvhassák. Jézus sokkal mélyebb belátásu ember volt, minthogy 
a farizeusok kfslelkü és szellemtelen törekvését ne tudta volna fel- 
fogni, s azt meg is támadta egész erővel ; de szive nem fordult el 
vakon mindattól, a mi régi, nem volt bezárva az isteni szellem előtt, 
mely bár elavult formákban nyilatkozott, de mégis nyilatkozott a 
legkisebb törvényben is. És igy őt sem a farizeusokhoz, sem a sad- 
duceusokhoz nem számithatjuk. Hová tartozott tehát? Vájjon a két 
párt között állott, elfogadva egy gondolatot az egyiktől, a mást a 
másiktól ? Épen nem, ő nem a pártok között, hanem a pártok 
felett állott, őt azon magasabb eszme lelkesítette, melyet ^ 
mindkét párt félreismert, ő csak a sziv vallásáért buzgólkodott. így 
fogta fel Jézus hivatását azon pártharcban, melyben élt, s ezért 
mindkét pártnak áldásul szolgálhatott volna ; de épen ezért mind- 
két pártban heves ellenségekre talált, leghívebb barátjai pedig azok 
közt voltak, kik a pártszenvedélytől érintetlenül maradtak, a vidék 
egyszerű férfiai közt, kik ép oly mentek voltak a sadduceusok 
könynyelmüségétől, mint a farizeusok formalismusától. 

Pár évvel azután, hogy ezen szavakat mondotta, bevégezte 
Jézus földi életét ; de szelleme életben maradt az emberek közt, 
az ő országa és vallása máig fennáll. A farizeusok és sadduceusok 
sectája rég elenyészett ; de Jézus magasabb felfogása érvényre ju- 
tott saját isteni ereje által. Az isten és a felebarátok szeretete volt 
az ő értelme szerint az egész törvény és a próféták betöltése, s azon 
isteni erővel szemben, mellyel Jézus ezen igazságot a lelkiismere- 
tek előtt feltárta : sem a farizeusi betűhöz ragaszkodás, sem a sad- 
duceus közöny meg nem állhatott. A zsidó conservativ és újító 
párt csak egy nap számára dolgozott ; Jézus pedig magasabb hi- 

Tatást töltött be, melynek hatása nem csak néhány évre, hanem 
örök időkre terjed. 

Jézus vallása a sziv vallása, ezért tudott diadalmaskodni a 
mai. napig; s épen ebben rejlik jövője kezessége is. Mint említők, 
az ő követői között is folyt és foly különböző pártnevek és jelszók 
alatt a réginek és az újnak harca állandólag. Mindig voltak és 
most is vannak, kik e küzdelmet kárhoztatják ; de ezek legkevesebb 
hasznot tesznek a kifejlésre, a kárhoztatás igen könnyű munka ; de 
igen keveset is ér. A harc megvan, benne élünk, s a kérdés csak az mi- 
ként viseljük magunkat benne, minő hivatást kell benne betöltenünk. 

Lássuk mit tanulhatunk e tárgyban Jézus példájából. Az ő 
elve volt nem eltörölni, hanem betölteni, azaz töké- 
lyesebbé és szilárdabbá tenni. Ez lehet a mi feladatunk is. 

A mi korunk megegyezik abban a Jézuséval, hogy a réginek 
védelmezői és felforgatói most is harcolnak egymással ; de a kettő 
között különbség is van, a mit nem lehet figyelmen kivül hagyni. 
Jézus idejében a Mózes törvénye és intézményei felett folyt a harc, 
később változtak a vita tárgyai a viszonyok szerint. Három század 
előtt pl. egyik oldalon a római egyház intézményeinek és szokásai- 
nak védői állottak, a másikon pedig azok, kik mindezeket, mint 
teljesen elavult épületet végkép le akarták rontani. Azt hitték ezek, 
hogy a római egyház, mint a mely tévedésen, hazugságon, csaláson 
épült, magától össze fog omlani. De ez nem történt meg, s a meny- 
nyiben most is vannak, kik azon egyház pusztulását bizonyosnak 
tartják, el kell ismerniök, hogy a romlás ideje nagyon lassan közelget. 
A reformatió a római egyházzal szemben egy másikat alapitott, 
melynek alapjául a bibliát tette, s támaszokat azon fantételekben 
keresett, melyeket a bibliában vélt feltalálni. Ezen idő óta protes- 
tánsok és katholikusok, mint pártok álltak egymással szemben, s 
kölcsönösen jövendőigették egymás pusztulását, habár eddig leg- 
alább hiában. Mi a feladatunk ezek küzdelmében ? 

A feleletet megtaláljuk Jézus szavaiban : nem eltörölni, 
hanem betölteni. Jézusnak igen könnyű lett volna a zsidó 
törvényből előkeresni valami mellékes pontot, s annak alapján az 
egész törvényt elvetni, mint a sadduceusok tettek ; épen igy mi is 
könnyen találhatunk a római egyházban* hibás intézményeket, me- 
lyek alapján az egészet rosznak bélyegezhetjük. Azonban még a leg- 

r oeezabb intézményben is vannak jó vonások, melyekből sokat tanul- 
hatunk és a melyeket nem szabad rosszaknak mondanunk azért,mivel 
a rosszal összekeveredve jőnek elő. A romai egyházzal szemben óhaj- 
tanunk kell, hogy mindenek fölött a szív vallását, istennek lélekben 
és igazságban imádását, isten és felebarátok szeretetét érvényben 
tartsa és fejlődni engedje, — és a katholikus ember, ki ezen örök 
elvekhez ragaszkodik, jó utón van a maga sajátságos egyházi intéz- 
ményei között is, jóllehet azon intézmények, a mennyiben csak 
külső formák, ép ugy el fognak egykor enyészni, mint a zsidó tör- 
vény elavult formái. A római egyház elpusztulását hiában várjuk, 
hanem inkább kérjük istent, hogy azt mindig jobban fejlessze és 
megszentelje a Krisztus lelkével. A katholicismus és protestantis- 
mus harca is véget ér egykor ; de a Jézus vallása sem római, sem 
protestáns, — és ez egyedül megmarad az időknek végéig. 

De a Róma elleni harcon kivül még egy másiknak is folya- 
mában élünk, a protestáns egyház is pártokra van szakadva, itt is, 
foly a harc a régi és uj vezérei közt. A reformatio, mint mondtuk, 
a bibliát fogadta alapul, s támaszokat azon tantételekben keresett, 
melyeket ebben vélt találhatni. Kezdetben a harc ezen tantételek 
fölött folyt, az ujabb időben maga a biblia fölött. Az egyik oldalon 
azok állanak, kik hiven ragaszkodnak a biblia betűihez, s egy pon- 
tocskában sem szeretnének különbözni Páltól vagy Pétertől ; a másik 
oldalon lévők a bibliát, mint mesék és valótlanságok gyűjteményét 
szeretnék elvetni, s ezen elvetés lenne nézetök szerint egy jobb nap 
hajnala. E szélső pártok közt mi a feladatunk? Csatlakozzunk-e az 
egyikhez vagy másikhoz ? N "fe m eltörölni, hanem 
betölteni, monda Jézus a maga korában, és ezt most is 
ismételhetjük. 

Mi nem csatlakozhatunk a mai kor sadduceusaihoz, nem vet- 
hetjük el bibliánkat, örök életnek beszéde szól abból mi hozzánk, 
mely viszhangra talál szivünkben. De hát a másik párttal a betűbe 
fogódzunk, 8 minden eltérést vagy szabadabb magyarázatot szent- 
ségtörésnek bélyegezzünk? Ezt sem, sőt inkább kérjük istent, hogy 
óvjon meg minket azon örvénytől, melyben a farizeusok elvesztek. 
Ha mi a biblia betűiért buzgólkodunk, könnyen elmellőzzűk a ma- 
gasabb szellemi értelmet, épen mint a farizeusok, tettek Jézus ko- 
rában a Mózes törvényeivel szemben. A mi atyáink ugyan a bibliá- 

Bak- csak egyoldalú méltánylásában adtak nekünk példát, s mi azért 
még sem feledjük el, hogy tőlük yallásos tekintetben is sok áldás 
szállott reánk ; de nekünk be tölteni, tökélyesitni kella 
tolok nyert örökséget. Nekünk tovább kell haladni azon utón, mé- 
lyen ők járták, a biblia betűitől fel kell emelkednünk isten lelké- 
hez, mely azokból szól, s eként tökélyesitnünk az apák 
művét, ők is használtak az építésnél oly anyagot, mely az idők tűz- 
próbáját ki nem állotta ; de azért méltányoljuk az épületben lévő 
köveket és építsünk azokra tovább. így csakhamar észrevesszük, 
hogy a mi már elavult, magától szétmálik, ellenben a mit az urnák 
lelke áthatott, az örök ifjúságban és erőben fennmarad. 

A régi és uj régi harca most is foly és folyni fog mindig; de 
a zászlók folyvást változnak, más pártnevek keletkeznek, s a régiek 
más jelentőséget nyernek. Mi lesz a vége ? Az, hogy ezek is nem 
sokára elenyésznek, pártok és felekezetek, irányok és egyházak 
egyaránt ; de van valami, a mi ezeket túléli, a mi oly sok harcot 
túlélt, s ez a J ézus vallása. Az ő országának alapja nem a 
mai nap szenvedélye, hanem az emberi sziv legmélyebb és legszen- 
tebb szüksége. Az ő országa fennmarad az időknek végéig. 



egyleti értesítő. 

A magyarorsiági prot. egylet pénztára. 

Az 187%-ik egyleti első évre fiz ettek: Pesten Vá- 
radi Károly 100 frt alapítványának egy évi kamatját 5 írt. 

Vidéken: Vári Szabó Sámuel tiszaföldvári lelkész 1 frt, 
Máté József jászkiséri s. 1. 1 frt, Kocka József jászkiséri tanitó 1 
frt, Belohorszky Gábor újvidéki 1. és esperes 1 ft, Kérészi Mihály 
alsóvadászi 1. 2 ft, Kubinyi Károly hodászi 1. 1 ft, Litkei Péter bulyi 
1. 1 ft, Massányi Mihály lévai 1. 1 ft, Balajthi Ferdinánd beregujfo- 
lui L 1 ft 50 kr., Farkas Lajos márfai 1. 1 ft, Göncy Benő gödöllői 
1. 1 ft, Szemes László sz.-jánosi 1. Biharmegyében 1 ft, Budai István 
somogymegyei főmérnök 1 ft, Varga Mátyás enyingi közs. jegyző 1 
ft, Szabó Pál diósadi 1. 1 ft, a veszprém-palotai fiókegylet tagjai 9 
frtot, éhez járultak : Sáiftha Károly 2 ft 20 krraJ, Dukavics Lajos 1 
ft, Móroc Sándor 1 ft, Lantai István 50 kr., Horváth Pál 50 kr., 
Öreg Soós János 50 kr., Nagy Sándor 50 kr., Móroc Károly 50 kr., 

Kárász József 30 kr>, Magyari Antal 1 ft és Fadgyas József tésil. 1 
fttal, az alsó soproni fiók egylet 9 tagja 4 ft 50 krt., összesen 30 ft, 

Az 187%-ik egyleti második évre: Kelemen István 
szabédi lelkész 5 frtot, Vári-Szabó Sámuel tiszaföldvári 1. 1 ft, Máté 
József jászkiséri s. 1. 1 ft, Litkei Péter bulyi 1. 1 ft, Szilágyi Benő 
gyömröi 1. 1 ft, dr. Fejér Bartalan mármaros-szigeti tanár 1 ft, Ké- 
részi Mihály alsó-vadászi 1. 2 ft, Massányi Mihály lévai 1. 1 ft, De- 
meter Sámuel zágoni 1. 1 ft, Debreceni Sándor Szóládról 1 ft, Far- 
kas Lajos márfai 1. 1 ft, Göncy Benő gödöllői 1. 1 ft, Budai István 
somogymegyei főmérnök 1 ft, Szemes László sz.-jánosiL 1 ft, Varga 
Mátyás közs. jegyző Enyingen 1 ft, Szabó Pál diósadi 1. 1 ft, Er- 
esei Sámuel sepsei s. 1. 1 'ft. összesen = 22 firt. 

Humánisticus célokra : Litkei Péter 1 frtot. 
A mai közlemény összege = 58 frt. 



EGYHÁZI BESZÉD. 

(Elmondatott Maros-Vásárhelyen, 1837. december 25-én.) János I. 9—11. 

Olvastam valahol a mesék között, hogy bizonyos emberek nem 
állhatván a nap világát, nyilaikkal lövöldöztek e dicső égitest felé, 
magas útjáról alá ejtendők. Ennél több példát nem tudok arra, 
hogy ember a nap világának gyűlölője lett volna, s ez is, mikép mon- 
dám, csak mese. Egész emberi nem kelettől-nyugotig áldva tekint 
ez égi testre. Hogy is ne ? Mily puszta s kietlen volna e nélkül a 
természet! örök homály fedné a földet, semmi elet és elevenség,; 
semmi öröm s gyönyör nem honolna rajta. És én nem is bámulok 
midőn olvasom, hogy mint régen voltak, ugy ma is még vannak né- 
pek, melyek miveletlen gyermeki korukhoz képest, áldáshozó világá- 
ért s melegéért ép magát a napot tartva istennek, leborulva imádják * 

Azt lehetne hinni, hogy hasonlókép van a dolog az erkölcsi 
vagy lelki világban is. Sőt azt lehetne s kellene hinni, hogy minél 
nemesb a lélek a testnél, a lelki világosság a testi vagy anyagi vi- 
lágosságnál : annál nagyobb hódolat s tisztelet adatik a lelki világ 
napjainak, melyek a lelkekre hintik jótevő fénysugaraikat. De 
hiában. A tapasztalás ellenkezőt bizonyít. Azok a nagy és nemes 
lelkek, kik emberi alakban jelentek meg a földön, hogy világolja- 

nak, hogy az igazság megismerésére, a boldogság keresésére vezér- 
csillagok legyenek embertársaik előtt : ezek a nagy lelkek mondom, 
kezdet óta máig, legalább első megjelenésökkor többnyire mind leg- 
dühösebb ellenekre találtak, legnagyobb akadályokkal küzdöttek, 
legtöbb rágalmat, üldözést, fájdalmat szenvedni kénytelenittettek. 
Épen e történt amaz emberiség legfőbb világitó napjával Jézussal 
is. ő megjelent testben, hogy minden e világra, született embert 
megvilágitson, de az emberek, úgymond János evangélista, őt meg 
nem ismerték és bé nem vették, sőt mint büntetésre méltó közel- 
lennel bántak vele, mert az emberek inkább szerették a sötétséget, 
mint a világosságot. 

Vájjon mi lehet oka annak, hogy az emberek oly nehezen veszik 
be, sőt üldözik azokat, kik a lelkmlágosodást, s ez által az emberiség 
boldogságát terjeszteni törekednek? Állapodjunk meg néhány pilla- 
natige kérdés fejtegetésén él. Ha ez elmélkedésünk által bármi ke- 
véssé könnyithetjük mi a lelkek világitóinak sorsát s készithetjük a 
világosodás útját: rá fordított időnk s figyelmünk eléggé jutalmazva 
leend. Egyszersmind pedig innepelve lesz általunk is Jézus szüle- 
tése napja, kinek, mint az igaz világosodás és jótékony ujitás fej- 
delmének ennél kedvesebb, ránk nézve gyümölcsözőbb tiszteletet 
sem adhatunk. 

A világosodás akadályairól értekezendő, ugy ítélek, szükség 
lesz a tárgy tisztább felfoghatására azt mondatiom meg előbb rö- 
viden : mi a felviLágosodás? Minden egyéb előtt erre 
kérem hát becses figyelmeteket. Oly érthetőleg s egyszerűen igye- 
kezem felelni, mint csak lehet. 

Mikor éji homály fedi földünket, nem láthatjuk a körülöttünk 
levő tárgyakat tisztán azoknak, a mik és milyenek valóban. így 
például sokszor megtörtént tán mindenikünkéi, hogy sötétben a fát 
embernek, a szárazt viznek stb. láttuk, vagy képzeltük, hogy látjuk 
csalódásunkban. De mikor a feljött n^ip sugarai mindent megvilági- 
tottak körültünk : ekkor többé a fát nem embernek, az embert nem 
fának,a vizet nem száraznak, a szárazt nem viznek ; hanem ép azoknak 
tartottuk és láttuk, a mik és a milyenek voltak azok valóban. Bát-- 
ran léphettünk ekkor ; szabadon jöhettünk, mehettünk ; kétség, fé- 
lelem nem ostromolta szivünket, s célunkra akadály nélkül mun- 
kálkodhattunk, lm a nap feljöttének, s világa szétterjedésének az a 

k övetkezése lett, hogy a természeti tárgyakat olyanoknak láttuk 8 
ismertük el, a milyenek voltak, azaz felvilágosodtunk felölök. 

E példából már előre is sejthetjük, mi a felvilágosodás lelki 
vagy szellemi tárgyakra nézve. Felvilágosodás t. i. átalán oly álla- 
pota lelkünknek, miszerint az tapasztalás, elmélkedés, tanulás, ta- 
nítás által annyira fejlődik, hogy a szemmel nem látható lelki vagy 
szellemi tárgyakról is nem hiányosan, a valósággal össze nem 
illőleg ; de igazán, helyesen képes gondolni, ítélni, okoskodni s ahoz 
képest cselekedni. Költemény- s balvéleménnyel meg nem zavart, 
minél tisztább és bizonyosabb tudás és hit főként vallási tárgyak- 
ról: u. m. ezen főkérdésekről : „kitől, honnan vagyunk? miért 
élünk? mit kell tennünk hogy célunkat érjük, boldogok lehes- 
sünk ? minő jogaink s kötelmeink vannak mások irányában ? mivé, 
hová leszünk testünk halála után ? a és ezen tiszta, bizonyos tudás- 
nak, józan hitnek áthatása akaratunkba, érzéseinkbe, tetteinkbe, ki- 
tüntetése egész életünkben : ebből áll az igaz felvilágosodás. 

Fájdalom, sokszor összetévesztik az emberek a hamis vagy 
álvilágosodást az igazival. Felvilágosultnak tártnak oly embert, ki 
szépen öltözködik, eszesen él a világgal, semmit nem gondol a val- 
lással ; vagy egész népet, mely ugyan eljutott annyira, hogy a ba- 
bonát nevesse, gúnyolja a balvéleményeket, melyeknek kötelében 
sokáig fogoly volt, s lábaival tapodja ; azonban a kigúnyolt babona, 
s megtapodott balvélemények, helyett, az átellenben levő igazságot 
még meg nem ismerte, el nem tanulta, be nem szivta és gyakorolta. 
Ez álvilágosodás, melynek rettentő művei szoktak lenni. Ennek keb- 
lében tenyészik leginkább a vallástalanság, erkölcstelenség, pol- 
gári forradalom, minden romlottság és nyomor, mi csak ostorozza 
az emberi társadalmat, és a minek jelen századunk, oly sok szomorú 
példáit tudja felmutatni. Nem, nem elég az igaz felvilágosodásra a 
babonát csak megismerni, megutálni s ott megállapodni ; hanem 
meg kell a fölött ismerni az igazságot, s azt elsajátitni. Például : 
nem elég csak azt tudni, hogy a testi böjt semmit sem tesz üdvünk- 
re, hanem azt is tudni kell, hogy lelki böjt nélkül, a nemtelen in- 
dulatok s kívánságok okos mérséklése nélkül senki nem mehet be 
isten országába. Nem elég csak azt tudni, hogy egy templomban 
is a világon nem lakik isten, s a csupa templomba járás senkit szen- 
tebbé nem tesz, hanem azt is tudni kell, hogy a templom csakugyan 

eszköze a vallásos mivelődésnek, erkölcsi jobbulásnak, és ezért azt 
gyakorolni szükség. Nem elég csak azt tudni, hogy Jézusbani hit 
keresztség, úrvacsora stb. cs^k magára senkinek nem nyitja meg 
a mennyéi paradicsom ajtaját, hanem azt is tudni kell, hogy a Jé- 
zusbani hit, keresztség, úrvacsora örök üdvünk bizonyos eszközei 
lehetnek, csak akarjuk. Nem elég csak azt tudni, hogy a királyok is 
oly emberek, mint más, nem pedig isteni ivadékok, hanem azt is 
kell tudni, hogy igazgatóság, felsőbbség nélkül egy pillanatig is 
nem állhatna fenn az emberi társulat, s elenyészne minden jó rend, 
bátorság és boldogság. Ugy van, nem elég a sötétség birodalmának 
csak széléig kijönni, s ott makacsul megállni, s azzal képzelődni, 
hogy már tökéletesen megvirradt a léleknek. Ez álvilágosodás ; nem 
sokkal jobb a sötétségnél, babonánál Ebben legalább megengedi 
az ember, hogy más okosabb vezesse, s kevesebbet hibázhat Amab- 
ban pedig azt hivén magáról, hogy már elég tisztán lát, magától 
akar menni, senkitől nem vezettetni, s annál többet bukik. Át kell 
hát lépni a határszélről a világosság birodalmába, s minél ben- 
nebb hatolni. E lesz valódi világosodás, hova tovább mind teljesebb 
mértékben. 

így értvén már a felvilágosodást, mint a melytől fligg minden 
helyes cselekedet, minden emberi boldogság : kicsoda ne iiinné, 
hogy ez mindenki előtt legszentebb s kedvessebb állapot , s nincs 
ember, ki annak eleibe állni s azt kárhoztatni akarná ? Oh a tapasz- 
talás ellenkezőt bizonyit. Nincs oly rut és gúnyos név, melyet az 
emberek rá nem fogtak volna. Pokolból jött ördög koholta, isten- 
telen, átkozott dögvészes, minden rendet felzavaró, oltárt és trónt 
felforgató, s több ily borzasztó nevekkel illetik ma is az isteni tö- 
kélyre törekvést, a felvilágosodást. Annyi gátot s töltést vizár ellen, 
annyi véd s oltó eszközt tűz ellen, nem állítottak és soha semmi ne- 
mét a véteknek keményebben nem büntették, mint ez ártatlant. De 
hát e mi dolog ? Vájjon miért cselekedték ezt? Tudatlanság- 
ból, irigységből, haszonféltésből nagyobbára. Lássuk 
már ezentúl e három akadályát, ellenségét a világosságnak. 

Legelői áll a tudatlanság tábora. Szörnyű nagy 
tábor ez, melynek sorai közt minden rend- és rangbeliek találtatnak. 
Vannak itt papok, világiak, gazdagok és szegények, bíborba és da- 
rócba öltözködtek. Mikor a nagyra született az ész és erkölcs ma- 

g&s utján járó s emberi nemének jobb sorsra jutását forró kebellel 
óhajtó lelek valami olyat kezd tanitni, terjesztni, mi addig 
előttünk ismeretlen és szokatlan volt : ezek állnak legelőbb is útjába 
boldogító munkálatainak, sikerét akadályozandók. A mit rozsdában 
s miveletlenségben hagyott, gondolkodni nem tudó elméjük legott át 
nem ért és föl nem foghat : ahoz nincs semmi kedvök és vonzal- 
muk. Mihez kedvök és vonzalmuk nincs : azt hiszik, az lehetetlen, s 
ha lehetséges volna is, nem szükséges, sőt ártalmas, Mint a bagoly 
s más éji madaraknak sérti szemöket a fényes nap világa : ugy ezek- 
nek a tudatlanság homályához szokottaknak kedvetlen és sértő az 
igazság minden uj sugara, melyhez, nincsenek szokva. Ha kiáltani 
kezd egy közülök az ujitás és jobbítás ellen, a többi is mind kiált 
utána, mint mikor az erdőben vagy halmok között egyet kiáltasz, 
minden fa, minden halom viszhangozza szavadat. S jaj ekkor a 
vallás és hazáért vagy emberiségért dobogó szivü dicső embernek, 
eltapostatik, ha félre nem áll az útból. így taszítják el tudatlan- 
ságból sokan magoktól az ő boldogságokat eszközlő magas és jobb 
lelkeket. 

Annyival inkább cselekszik pedig ezt, mivel a tudatlansággal 
gyakran nagy kevélység s önhitség van párosulva. A világos fejű, 
sok szép ismeretekkel biró ember, minél fennebb áll, annál világo- 
sabban látja, mi sok tanulandó s tudandó van még előtte': azért 
érezvén önkicsinységét s hiányát, mindig szemérmes, alázatos, tu- 
dományával nem kérkedő, mindig többet tudni s tanulni vágyó 
szokott lenni. Ellenben a tudatlan, nem láthatván ki azon homály- 
ból, mely őt környezi, azt hiszi, hogy már nincs is több tudni s ta- 
nulni való, mint a mennyinek birtokába jutott. S ha valaki még is 
többet akar nála tudni, előtte ismeretlen dolgokat kezd emlegetni, 
dicsérni, terjeszteni : ez szörnyüképen bántja kevélységét, mert 
olybá veszi, mintha ez által tudatlansága lobbantatna szemére. 
Azért természetesen ellenségivé válik a magasb elméjű s szebb 
munkásságú jobbitónak. így voltak sokan tudatlanságból akadályul 
Mózesnek, a prófétáknak, Jézusnak s több másoknak átánuk, kik 
nagy pályát futottak a világban, Ma is igy van még, s igy is fog 
lenni, isten tudja meddig. 

Az ily tudatlanoknak szokott lenni egy igen kedves okosko- 
dásuk, melylyel rendszerint előállnak minden világító s jobbító uji- 

tás ellen. Ebből áll az : „eleink is igy szoktak volt, s mi is megma- 
radunk azzal, mivel ők megelégedtek, 8 boldogok voltak." Ez okos- 
kodásban két tetemes hiba van. Egyik, hogy semmikép nem igaz; 
mert csak önmagunkat véve fel, eleink idejében is mindig volt idő- 
ről-időre változtatás, jobbítás. Eleink hajdan kétségkivtil meztelen, 
minden vallásos ismeret nélkül, mély tudatlanságban kóboroltak 
Ázsia sivatag pusztáin. Azután, a rege szerint, ki tudja mikor ? nap 
vagy tüz imádók lettek, s annak megölt lovakkal áldoztak. Későbbre 
bejövén Európába ezer év előtt, addigi vallásukat felcserélték a ke- 
resztyénnel. Három század előtt a rom. kath. egyházból kiléptek, 
reformálódtak ; s egyéb tekintetben is változtattak, újítottak szün- 
telen. Nem igaz tehát az okoskodás. De más hiba is van még benne* 
Az t. i., hogy az emberi okos természettel ellenkezvén, vallástalansá- 
got, erkölcstelenséget foglal magában. Ugyanis, mint a földből kibujt 
növénynek szüntelen növekedni, levelezni, virágozni, gyümölcsözni : 
ugy az emberiségnek is természete megállapodás nélkül fejlődni. 
Belső, csudálatos ösztön készti őt mindig többet tudó, bölcsebb, 
jobb és boldogabb lenni törekedni. így szól az okosság, igy a vallás 
is hozzá : „ne állapodj meg sehol ; vizsgálj, próbálj szüntelen min- 
dent, s a mi jó, azt megtartsad." Már azok, kik mindenben ott akar- 
nak maradni, hol atyáik voltak, vagy hol ők magok állnak most, 
ezek mondom, ugyan miként engednek a belső természeti ösztön- 
nek ? miként teljesitik az okosság s ker. vallás parancsát ? Roszul, 
igen roszul, s midőn azt hiszik, hogy helyesen cselekesznek, akkor 
emberi természeteket megtagadják, erkölcstelenséget, vallástalan- 
ságot követnek el. Mintha valami nagy érdem s dics volna 
isten s emberek előtt, egy helyben megállapodni, s többre nem tö- 
rekedni I Az ilyenek még csak nem is sejtik, mit jelent * Jé^us mon- 
dása: „Legyetek tökéletesek, mint mennyei atyátok." Az ilyenek- 
ről elmondhatjuk : Atyám, bocsáss meg nekik, mert nem tudják, 
mit cselekesznek ! u Ezekre nézve kötelmünk, hogy ha őket magokat 
már nem lehet is jobbra tanitni, legalább gyermekeik jobb neve- 
lését kívánjuk és eszközöljük. 

S ezzel már átmegyek a világosodás második akadá- 
lyára az irigységre. Tudjuk, az irigység az a vetek, mely- 
nek fő tulajdona, hogy fáj neki, mi jól esik másnak, jól esik ellen- 
ben, mi másnak fáj. Szelidithetlen, makacs ellenei tehát az irigyek 

mindennek, mi hozzájuk közel, s rájuk némi árnyékot vetve, ember- 
társaiknak bármi tekintetben tanitója, jobbra vezetője és boldogítója 
tud és akar is lenni. Mert azt az érdemet, becsületet, tekintélyt és 
kedvességet, mit az igaz ember szerez magának a világ előtt a jó 
terjesztésével, mire ők tehetetlenek, ugy nézik, mint tölök lopott 
kincset. Annyival szegényebb s kisebb érdemtieknek érzik mago- 
kat a világ szemében, minél inkább hódol a közvélemény mások' ér- 
demének. És az fáj nekik. Nem bánják azért ők, maradjon minden 
a régi rósz lábon, legyen a nép tovább is tudatlan, s babonás ; le- 
gyen az ifjak növelése hiányos, sántikáljon az ipar és üzlet, inga- 
dozzon a társadalmi közjólét ; sinlődjön a haza sorsa, nem bánják : 
csakhogy másoké ne legyen fölöttük azon érdem és dics, hogy job- 
bitóbb és boldogitóbb útra vezetés történt általuk a világon. E végre 
mindennemű eszköz, mit csak felgondolhat a pokoli irigység, ked- 
ves előttük r mi által a más indította s terjesztette jót még bölcső- 
iében megfojthatni remélik. Ah ! mennyit szenvedtél ezektől nemes 
lelkű Socrates az alatt míg szép pályádon haladtál ! Mennyi kese- 
rűséget éreztél Columbus miattuk, mig Amerikát felfedező utadra 
elindulhattál, s azután is, mig a nemzetek érdemeidet valóban el- 
ismerték I Mily sokszor nevettettek ki a néppel téged, elcsüggedni 
nem tudott Fulton, mig gőzhajódat a vizén elindíthattad ! Mennyit 
állottál ki ezektől, mennyi tőrt vetettek elődbe, te világ legfőbb vi- 
lágitója, isteni Jézus ! 

Igen, megtámadják az irigyek a felettök érdemesbb jobbitó- 
nak személyét, s előbb csak titkon, kisebb körben, majd többek 
előtt is nevetségessé, gúny tárgyává igyekeznek tenni, hogy hitele s 
befolyása csökkenjen. Gunymosolylyal mondogatják felőle : Ugyan 
miként ió tudna több jót tenni, mint más ? Jól ismertük gyermek- 
sége óta, akkor se nézett sok ki belőle Honnan is tanult volna töb- 
bet, mint más ? Mi is csak tudunk valamit, de még sem tartunk 
olyan sokat magunk felől." — Épen mint a zsidók cselekedtek Jé- 
zussal, lgk ezt mondogatták a nép közt róla : avagy nem Józsefnek, 
amaz ácsmesternek fia ? Nem ismerjük-e rokonait ? Hol vette volna 
mások fölött a tudományt ? Hát származhat-e valami jó s derék a 
csekély Názáreth városából ? — Megtámadják a jobbitónak célzá- 
sát, azt hitetvén el róla másokkal, mint Jézusról irigyei; hogy csak 
hitető és ámitó, ki nem a közjóért fárad, hanem egyéb a célja : te- 

kintélyt, dicsőséget, hasznot akar magának szerezni ; vagy mint 
Lutherről ellenei : hogy csak azért lépett ki a kolostorból, s lett 
reformátorrá, hogy nősülhessen, mit addig, szerzetes korában nem 
tehetett. — Megtámadják a jobbitónak tudományát, s azt hitetik el 
róla másokkal , hogy ördög fejedelemmel, Belzebubbal cimborál, 
tőle tanul, és hogy a mit fel akar állítni, az bizonyosan felbont min- 
den jó rendet, s zavart szül a régi jó rend helyett. — Megtámad- 
ják a jobbitónak legártatlanabb szavait, kifejezéseit, s azoknak bal- 
értelmet adván, ellene vádul fordítják, mint némely zsidók csele- 
kedtek Jézussal, kik, hogy ő magát igen érthetőleg és ártatlanul 
Isten fiának mondta, istenkáromlással vádolták ; kik, hogy ő magát 
királynak nevezte az igazság országában, a császár elleni lazítással 
gyanúsították ; kik, hogy ő a jeruzsálemi templomot, azaz, a zsidó 
vallást, alkotmányt, ha lerontatnék vagy eltöröltetnék, harmadnap 
alatt újra és jobban felállitni mondotta magáról, minden szentség, 
erkölcs, vallás megtámadójának kiabálták. — Megtámadják a jobbi- 
tónak erkölcsi magaviseletét, s azt hitetik el róla másokkal, mint a 
zsidók Jézusról : hogy gyanús életűnek kell lenni, mert gyanús sze- 
mélyekkel, bűnösökkel, utált publikánusokkal eszik, iszik, nem a 
legjobb hirü nőkkel is beszélget, társalog ; vagy mint az ártatlan 
Socratesről rósz akarói, hogy a hozzá seregestől tóduló ifjúságot er- 
kölcsében megvesztegeti. — Ilyeket s több eféléket költnek, mond- 
nak az irigyek minden mód és határ nélkül, csakhogy bevághassák 
útját a mások által indított jónak. Eként nem kevés akadályára 
vannak a józan világosodásnak, az értelmi, erkölcsi s jólléti előha- 
ladásnak. De hála istennek! mind e mellett, habár nehezen is, 
szüntelen halad előbb a világ a jóban. Haladjon is, habár e miatti 
boszujában végkép itt hagyná is az irigység ez oly sok ideig gyalá- 
zott hónát, ezt a világot ! ! 

Szállok már a világosodás harmadik s tán legerősbb 
akadályára, a haszonféltésre. Ez különösen megérdemli 
a szemügyrevételt. Az embereket egy hatalmas rugó mozgatja : az 
önérdek. Miben hasznuk van, azt szeretik és keresik. Miben kártól 
félnek, azt törekednek kerülni. És ez eddig még nem is hiba. De 
hiba a mi következik Mert némelyeknek az önérdek annyira be- 
fogja szemeiket, hogy a mi magános és tetsző hasznukkal ellenke- 
zik, azt^ha jó is, jónak nem láthatják ; a mi pedig hasznot ígér, 

azt ha rósz is, rosznak nem hitetik. S ha valaki tisztán megakarja 
mutogatni nekik, hogy jó az, mit ők haszonféltésből rosznak tárt- 
nak, vagy rósz az, mit ők nyereségért jónak állitnak : szántszán- 
dékkal ki nem nyitják, vagy ha nyitvák voltak is addig, befogják 
szemeiket, hogy az igazat ne is láthassák. 

Mikor már a polgári, vallásos társaságokban vagy egyéb na- 
gyobb s kisebb egyesületekben bizonyos javítások, igazitások in- 
téztetnek : természetes, hogy az ellen kiáltsanats dolgozzanak azok, 
kik a régi állapotból nyereséget húznak, s az ujitás miatt kárt szen- 
vednének. Nem mulatnak el azért semmi eszközt, módot és alkal- 
mat mindannak elfojtására, vagy legalább mig csak lehet késlel- 
tetésére, a mi jövedelmöket rövidítéssel fenyegeti. Ha hétszer eles- 
nek is a viadalban, hétszer ismét felkelnek, mig csak van erejök, 
hogy önérdeküket védjék. . 

Mikor Jézus azt hintegette, hogy istent sem Sión, sem Gari- 
zim hegyén csak ceremóniákkal nem lehet igazán tisztelni, ós az 
áldozatoknál, melyekből nagy jövedelmök volt a papoknak, többet 
érőnek hirdette az igazságot és irgalmasságot, a töredelmes szivet 
és megjobbulást, ekkor sokaknak legérzékenyebb részöket, t. 
i. erszényöket érintette, s azért ezek mindent el is követtek, hogy 
őt uj tudományostól tönkre tegyék. Mikor Pál apostol az egy lát- 
hatlan istent hirdette Efézusban," hol hires temploma volt Diána 
pogány istennőnek, melynek alakjára készitett s egész Ázsiában 
szerte áruitatott ezüst templomkák árából gazdagodtak sok efézusi 
ezüst mívesek : az egész város föllázitatott ellene néhány ezüstmi- 
ves által, kik féltek, hogy ha az ujon hirdetett isten tisztelete lábra 
kapand, jövedelmüktől elesnek. 

És ez világszerte igy van most is. Eredj Afrikába az Ashan- 
tik királyához, vagy valamely más vele rokon hatalmú fejedelem- 
hez ; vidd el az evangéliumot, mutogasd neki belőle mi szépen 
tanitja Jézus, hogy minden ember gyermeke a mennyei atyának ; 
szólj azután ekép hozzá : „ebből láthatja felséged, hogy nem kel- 
lene jobbágyai közül, egynek is, mikor tetszik, egy pillanatban minden 
keresményét elvenni, sem pedig, mikor nagy lakomát akar ütni, 
tizenkét, sőt huszonnégy szolgáját csupa mulatságból megöletni ;" 
eredj szólj eként neki evangéliumod nyomán, vagy * ha nem is 
neki, de alattvalóinak hirdesd uj tudományodat : sokat fel mernék 

tenni, hogy legott félbeszakadna minden jó igyekezeted életeddel 
együtt. Jöjj be a keresztyénségbe, és itt is mily sokan vannak, kik 
oly hasznot aratnak, oly nyerességet húznak, oly gazdagságon híz- 
nak, mellyel más embertársaik tudatlansága, babonája, verítéke, 
vére s nyomorult insége adózik nekik ! Próbálj valamit mozditni 
ezek sorsa könnyítésére : legott ellenségid lennének mindazok, kik 
vesztenének jövedelmökből, ha ezek sorsa valamit javulna. Könnyű 
volna nekem'itt példákat egymásra halmozni, de minek beszélni 
többet ott, hol a dolog világos eléggé ? Nqm gondolom, hogy volna 
közületek egy is ki az iránt meggyőződve ne lenne, hogy a haszonfél- 
tés legátalkodtabb ellensége a legjobb intézkedések, leghas znosabb 
és legbjoldogitóbb újításoknak. 

A józan felvilágosodásnak tehát, mint az emberi boldogság 
egyedüli eszközének, három fő ellensége van, mint hallottátok : tu- 
datlanság, irigység, haszonféltés. Ezekkel vívott Jézus, ezek okozták, 
hogy János evangélistának ezt kellett irni akkor róla: „a világ 
őtet meg nem ismerte és bé nem vette." Csakugyan, ezer hála a 
gondviselésnek ! sok részben diadalt nyert Jézus már rajtok, ha 
szinte ki nem irthatta is egészen. Vív és sokáig vivni fog még ezekkel 
Jézus nyomain járó, felebarátit világitni, jobbitni, boldogitni töre- 
kedő minden nemes lélek. Ezek miatt tán sok igaz ember el. is fog 
bukni földi pályáján. De legyen bizalmunk. Eljő az idő, melyben 
Jézus híveivel együtt, mindezen elleneit tökéletesen le fogja győzni. 
Hozza isten e boldog jövendőt ! Addig pedig imádkozzunk, adja ke- 
gyelmét nekünk, hogy mi sem tudatlanságból, sem irigységből, sem 
haszonféltésből az igazán jónak ellenei ne legyünk ; aanem inkább 
Jézus zászlója alá esküdvén, legyünk vele együtt az ő világosságá- 
nak tehetségünkhez képest buzgó terjesztői, minden akadályok 
mellett is, magunk s embertársaink boldogitására. 

Ámen. 
Péteri! József, 
marosszéki esperes. 

A protestAntismus és a vélemény- szabadság. 

Ha a protestantismus a tudomány me- 
zején nem adja meg az egyes tagoknak a véle- 
t meny szabadságot : akkor csekély felfogásom 

szerint a maga eredetével és mivol- 
tával iszonyú következetlenségbe esik. 

Révész Imre 1862-ben. 

Teljesen igaz állítás, hogy a vallásté- 
nyek felfogására nézve tanegyformaság való- 
sággal soha nem létezett, s nem is fog máshol 
létezni, mint a papíron. Próbálták erőszakolni, 
s a léleknek elibe szabni merre fújjon ; de akkor 
fúvása nem hogy üdített volna, hanem olyan 
volt mint a számum, mely éget és öl. 

Révész Imre 1862-ben. 



A római egyházban, a csalhatatlan egyházi tekintélylyel szem- 
ben, természetesen szóba sem jöhet az egyéni vélemény szabadsága ; 
a katholicismusnak épen az a fő jellemvonása, hogy az egyén feltét- 
lenül hódoljon az egyházi hatalomnak, akaratját még akkor is en- 
nek alárendelje, mikor tudományos és lelkiismereti meggyőződése 
az egyház orthodox tanával ellenkezésbe jő. Ezen elvnek csak kö- 
zelebbről is hathatós kifejezést adtak többek közt a magyar püspö- # 
kök is, kik a római zsinaton a történelemből és az egyház régi tra- 
ditióiból vett számos adattal bizonyították be, hogy a pápa is té- 
vedhet, következőleg ők csalhatatlanságát nem hihetik ; azonban a 
zsinat nyilatkozata után egyenként mint hivők borultak a pápa lá- 

baihoz. Nem igy áll a dolog a protestáns egyházban. Ennek a sza- 
bad yizsgálódá8 adott léteit, ez ád létezési jogot, s e tény annyira 
él a prot., népek öntudatában, hogy az egyházi hatalmat kezében 
tartó orthodoxiának csak ritkán és csak egyes vidékeken sikerült 
az egyén jogát teljesen elnyomni. De a^ért máig is vitatott kérdés, 
s a nyugati protestantismusnak most épen egyik legfontosabb napi 
kérdése az, hogy egyházunkban meddig terjedhet a vélemény- és 
tanitás-szabadság határa, melyen innen a katholicismus, tul pedig 
a congregatiókra szétbomlás kezdődik. E kérdés tulajdonkép soha 
sem is volt letörölve a protestáns élet napi rendjéről, csak hogy oly 
tüzetesen nem vitatták mint most. 

Nem vonakodunk elismerni a kérdés nagy fontosságát, s bá- 
muljuk a két szélsőség férfiainak szerencsés véralkatát, kik az em- 
beriség legnagyobb kérdéseit oly könnyűszerrel tudják eldönteni. A 
valódi igazhivő^ protestáns ép oly feltétlen meghódolást kivan a 
dogmának, mint a katholikus, s a kinek ez nem tetszik, hát patent 
portae, elmehet ; mig az ellenkező szélsőség emberei egy cseppet 
sem törődve az egyházzal, valóban el is mennek, s uj felekezeteket 
alakitnak, vagy minden egyházi összeköttetés nélkül élnek. Azt hi- 
szem, hogy a két szélsőség közül bármelyik jutna általános érvényre, 
az emberiség -fejlődésében jelentékeny fennakadást, illetőleg zavart, 
megoszlást idézni elő. Nem is gondolok e percben arra, hogy hazai 
interconfessionalis, nemzetiségi, sőt politikai viszonyaink sokkal 
tanácsosabbá tennék a protestánsok uniálását, mint még ujabb fele- 
kezetekre szétbontását : csak azon meggyőződésemnek adok kifeje- 
zést, hogy a nagyobb egyházak, feltéve, hogy jó utón haladnak, sok- 
kal egyöntetűbbé tehetik a társadalom fejlődését, és sokkal több 
eszközzel rendelkezhetnek annak előmozdítására. Ha igy vau a dolog, 
ép oly nagyot vét a társadalom érdeke ellen az, ki a máskép gon- 
dolkozót a protestáns egyházból könnyelműen kiküldözgeti, mint 
az, ki eltérő nézetével azonnal uj felekezet alakításához fog. „Ha 
a protestantismus a maga eredetével és mivoltávol iszonyú követ- 
kezetlenségbe esni nem akar", kénytelen a maga körében a szabad- 
ság elve érvényesülését megtűrni, s a dogmatikai eltéréseket nem 
tekintve, tagjának ismerni mindazt, ki tagja akar maradni ; az el- 
térő nézetüeknek pedig birni kell annyi hittel és bizalommal a pro- 
testantismus iránt, hogy az a maga eredetével és mivoltával követ- 

kezetlenségbe esni nem fog, 8 az ellentétes nézetek súrlódását, mint 
a szellemi fejlődés egyetlen eszközét, akadályozni nem szándékszik. 
Jóllehet a vélemény - szabadság kérdése a német protestáns 
egyházban sincs valamely megállapodott elv, vagy egyházi torvény 
áKal eldöntve : de a folytonosan élő és szervesen fejlődő tudomány 
s az élénk egyházi élet ezt is megoldotta a gyakorlatban annyira, 
hogy ámbár a különböző vélemény árnyalatok Feuerbachtól a Hyper- 
lutherthumig teljes szabadsággal nyilatkoznak, mégis csak a ritka 
kivételek közé tartozik az egyházi hatalom erőszakos közbelépése, 
8 mindig erősebbé lesz a protesrtantismus azon öntudata, hogy a 
különböző vélemények nemhogy károsak volnának a prot. egyház- 
ban, hanem épen hasznosak és szükségesek, mert ezek által törté- 
nik annak folytonos fejlődése, a mi a protestantismus életére és lé- 
tezési jogára nézve lényeges dolog. Nálunk pedig kétszáz év óta az 
egyház belső fejlődése teljesen megakadván, e tárgyról is ép ugy 
nem gondolkoztak embereink, mint az egyház egyéb kérdéseiről ; a 
megoldáshoz sem az elmélet, sem a gyakorlat terén nem közelitet- 
tek. A mi egyházunkban legfennebb külső okok hozták néha rán- 
gatodzásba a megdermedt tagokat, de a belső szerves fejlődést még 
eddig sem a mi szabadabb beszédünk, sem a debreceniek eretnekül- 
dözési törekvése meg nem indíthatta ; nekik és nekünk egyaránt 
nincs nagy okunk a tömeg érdeklődésével sokat dicsekedni. A mi 
szabadabb beszédünktől egy cseppet sem rémült el a tömeg, s a 
debreceni atyafiak borzasztó vészharang-kongatására egy lélek sem 
sietett elő a nem égő házat oltani. Ily viszonyok közt a szabad vizs- 
gálódás kérdése is egészen theoretikussá válik, eldöntése talán sen- 
kit sem érdekel. Kekem ugy tetszik, hogy e borzasztó közöny maga 
az egyetlen tény, mely összeköttetésben áll a szabad vizsgálódás 
magyarországi történetével. Majd meglátjuk. 

Révész Imrének mottóul használt szavai kellő tájékozást nyúj- 
tanak az iránt, hogy e kérdést a protestantismus eredetének 
és lényegének, s a szabadság korlátozása következmé- 
nyeinek megvizsgálása után lehet helyesen mogoldani. 



Midőn a keresztyénség a 16-ik századba lépett, az egyházi 
hatalom már tejesen ki volt fejlődve ; Krisztus láthatatlan egyháza 

átalakult látható és nagyon is érezhető földi hatalommá, s az üd- 
vösség feltétele volt a szigorú engedelmesség ezen hatalomnak. . 
Az egyház mozgásba hozta már az inquisitio gépezetét is az enge- 
detlenek és eretnekek megbüntetésére ; az egyén joga végkép meg- 
semmisült a központi hatalom jogával szemben. A baj forrásának 
felismerése kezébe adta a reformátoroknak az orvosszert is. Vissza 
kellett térni Krisztushoz, ki a szentek mögött háttérbe szorult, s az 
egyházi engedelmesség helyére a hit által való megigazulást tenni: 
Ezen utón lehetett visszaszerezni az egyén jogát, melyet az egyház 
jogtalanul elfoglalt. Az egyén- vagy az egyházi hatalom 
joga? ez volt a vitakérdés a protestantismus és a katholicismus 
közt kezdettől fogva a mai napig. A reformátorok önállóságra és 
szabadságra hivták az egyént a vallás terén, kezébe adták ja bibliát 
anyanyelvén, hogy lásson és ítéljen saját maga az üdvösségére tar- 
tozó dolgokban. Ebben is mesteröket követték, ki a zsidó th^ologi- 
kus tételek elismerése helyett az üdvösségre elégnek mondta az is- 
tenben való hitet, s ezért ők munkájokat méltán Jézus müve tovább 
folytatásának s az eredeti keresztyénségre visszatérésnek tekint- 
hették. 

Luthernek nem kis fáradságot okozott azon járom levetése, 
mely iránt élte jobb részén át tisztelettel viseltetett. Kezdetben el- 
ismerte az egyházi atyák és a pápai decretumok tekintélyét, s csak 
a roszul informált pápától a jobban informálandó pápára hivatko- * 
zott. Később a pápa helyett az egyházra, illetőlég annak egyetemes 
zsinatjára felebbezte ügyét, és csak midőn Eckel való vitájában 
kérdésbe jött, hogy mi oknál fogva tartja a zsinatot csalhatatlan- 
nak, és miután Huss iratait valódi keresztyénieknek és evangelium- 
szerüeknek ismerte fel, holott őt 'a konstanci zsinat azokért halálra 
ítélte : csak akkor állította szembe határozottan a mai megromlott 
egyházzal az ős egyházat és annak legrégibb okmányát. De a biblia 
betűjének is fölötte állott előtte Krisztus, kinek életét és tetteit a 
biblia csak emlékezetben tartotta. „A hol mások az> írásra támasz- 
kodnak a Krisztus ellen, ott én a Krisztusra fogok támaszkodni az 
irás ellen" — monda, s valóban ^tz ő hivő léikében élő Krisztusra 
támaszkodva szabadságot vett magának a Júdás és Jakab levelei s 
az Apokalypsis fölött kemény ítéletet mondani. Midőn a protestán- 
sok az augsburgi gyűlésen -hitvallásokat a császárnak átnyújtották, 

ennek azon kérdésére, hogy nincs-e egyéb kívánságok, azon nagy 
jelentőségű feleletet adták : „Mostnincs"; a Helv. Confessio 
bevezetésében pedig ezen gyakran idézett nyilatkozattal találkozunk : 
„Készek vagyunk azoknak, kik az isten beszédéből jobbakra taní- 
tanának, köszönettel mind helyt adni, mind engedelmeskedni az 
úrban". - 

Sem az Augustana, sem a Helvetica Confessio készítői nem 
szándékoztak azon vallástételek által a protestantismus szabad moz- 
gásának és tovább fejlésének útját bevágni, 8 kivált az első mind 
Genf, mind Róma felé nyitva hagyta a kapukat. Reformátoraink 
ugyan, egynek kivételével, a kevésbé hajlítható természetek közé 
tartoztak ; de az ő szilárd meggyőződésen alapuló makacsságok 
épen nem volt egy jelentésű az odahagyott egyház dogmatikai me- 
revségével, ők a vallást nem csak subjective, hanem objective is 
tökélyesedhetőnek tartották, a jobbnak engedelmeskedni készeknek 
nyilatkoztak, sőt az idő folytában valóban módosult is nézetök sok 
tekintetben, a mennyiben Luther Róma felé, Melanchton pedig Genf 
felé tett néhány lépést ; de azért e két férfi, sokban eltérő nézete 
mellett is a legbensőbb barátságban élt egymással, s mindenben 
karöltve tudott működni. 

Azonban a törpébb utódok nem tudtak az első alapítók ma- 
gas álláspontjára emelkedni, ők a protestáns egyházban csak más 
dogmarendszert láttak a rómaival szemben ; féltek a szellemek 
azon szabad súrlódásától, mely főként Németországon a philippis- 
mus és lutherismus közt keletkezett, jól látták, hogy ennek oka a 
fejlődés utjának nyitva hagyása az augsburgi vallástételben ; tehát 
ezt kellett elzárni, a mi végre a Formula Concordiae által 1577-ben 
meg is történt. 

Az uj eszme ezzel bevégezte hódító hadjáratát, letette azon 
fegyvert, melynek eddigi diadalait köszönhette, felöltötte az ellenfél 
régi nehézkes páncélját, — s ezen tény által a hadfolytatás képe 
egyszerre átalakult, a támadókból védők, s a védőkből támadók let- 
tek. — De ne előlegezzük a dolgokat, míg szét nem tekintünk a 
hazai viszonyok közt is, melyek minket közvetlenebbül érdekelnek. 

Hazánkban a reformátió mozgalmában a gyülekezetek és lel- 
készek szabadsága semmiben sem volt korlátozva, s az 1557-i tor- 
dai országgyűlés már törvényben is kimondta, hogy „Quisquetene- 
at.eam fidem, quam vellet, cum novis et antiquis ceremoniis". A 
szabadság e korszakában az előbb lutheránussá lett nemzet köré- 
ben minden akadály nélkül lehetett hirdetni a svájci tanokat, s a 
többség minden rázkódás nélkül lett reformátussá, ugyszinte hábo- 
rítatlanul terjedhetett az unitarismus is a keleti és déli részeken, 
és a szellemek e szabad harcában akkora elterjedést nyert a protes- 
tantismus, hogy midőn őseink 1567-ben a Helvetica Confessiot be- 
vették, már a nemzet nagy többsége a megújított egyházhoz tar- 
tozott. 

Az emiitett hitvallás bevétele, mely csak néhány évvel történt 
a Formula Concordiae megjelenése előtt, jelzi körül-belől a szép 
idők határát. Ekkor volt a protestantismus legjobban elterjedve 
Magyarországon ; itt kezdődik a protestánsok türelmetlensége egy- 
más iránt, s itt kezdődnek $ visszatérések is a romai egyházba. 
Borzadva olvassuk a magyar katholkismus kegyetlenségeit, melyek 
sok tekintetben páratlanok a vallási üldözés történetében ; de azt 
se feledjük el, hogy a mily harc folyt hazánkban a három prot. fe- 
lekezet között : annak épen nincsen több párja a protestáns egy- 
házban, sőt még ugyanazon egy felekezet körében is a vélemény- 
. szabadság korlátozásában egyedül az angol* episcopalis egyház 
multa felül a mi magyar egyházunkat. 

A nagyváradi disputatióban 1569 ben a reformátusok egyene- 
sen felszólították a fejedelmet, hogy a leggyőzött félt véleményeért 
büntesse meg. János Zsigmondnak erre adott fennkölt felelete egy- 
szersmind a helyzet jellemzésére is érdekes vonásokat tartalmaz : 
„Mi tőlünk és a mieinktől ti néktek semmi bántástok nem volt. 
Hogy pedig Mélius Péternek a mi szónkat megmondották, hogy a 
mi birodalmunkban nem pápálkodik, és a ministereket az igaz 
vallásért ne kergesse, a könyveket meg ne égesse, senkit hittel aző 
vallása mellé ne kötelezzen, ez az oka : mert a mi birodalmunkban, 
miképen arról ország végzése is vagyon, mi azt akarjuk, hogy sza- 
badság legyen. Továbbá tudjuk, hogy a hit istennek ajándéka, és a 
lelkiismeret semmire erőszakkal nem vitethetik. Ezokáért, ha ez 

határban meg nem marad, szabadon a Tiszántúl mehet".*) Egyéb- 
aránt Melius debreceni pap és püspök türelmetlensége és üldözési 
dühe még nálunk is páratlan volt. Én csak azon egy adatot emlí- 
tem meg róla melyet „ Debrecen város történelmében" olvastam: „Fel- 
jegyezve maradott az 1571-ik évi városi jegyző könyvben, hogy a 
debreceni tanács előtt Mélius, Patkó Mihály nevű hallgatóját, en- 
nek Blandrata és Dávid Ferenc tanaihozi szitásáért, söt lelkész- 
társát Somogyi Mátét is tévelygő értelméért bevádolta. S az ered- 
mény a lett, hogy a lelkésztárs magát kellőleg igazolta; Patkó irá- 
nyában pedig csak több becsületes emberek közbenjárására, annak 
engedeletiakérése, és azon nyilvánítása után csendesült meg a pa- 
naszló, hogy a panaszlott az eretnekségbeni részesüléstől magát tá- 
vol fogja tartani".**) 

A szabadság szép elve, mely az 1557-i tordai zsinaton nyilat- 
kozott, később nagyon sokat módosult Erdély törvényhozásában is. 
Az Approbata C. 1. R. 1. Tz. 3. cikke márigy szól: „A négy re- 
oepta religiokon kívül, in articulis fidei vagy rfeligionis, se privatus 
akármi rendbeli emberek, se pedig gyülekezetek innovatiot, se pedig 
szakadozásokat behozni vagy cselekedni ne merészeljenek, sub poena 
notae infidelitatis". Tehát a reformatio vívmánya a szabadon fej- 
lődő vallásos élet helyet lett négy megállapodott és bevégzett dogma- 
rendszer. És pedig ugyancsak római szagú dogmarendszer lehetett 
az, melynek papjai 1598-ban Mogioro Benedek superintendenst 
Nagy-Bányán tömlöcbe vettették, mivel a most általános haszná- 
latban lévő Gergelyféle 'naptárt tudományos érvekkel védelmezni 
merte! 

A 17-ik században egy kis egyházjogi vita keletkezett a ma- 
gyar protestáns világban, Szilvás-Ujfalusi Imre nagy-yáradi lelkész 
megtámadta a püspöki igazgatási formát. Ezért Hodászi Lukács 
debreceni püspök 1610-ben Nagyváradon zsinatot tartott, Ujfalusit 
hivatalából kitétette, tömlöcbe hurcoltatta, s később Bethlen Gá- 
bort rávette, hogy száműzetésbe, küldje, hol meg is halt. De az 
egyház-szervezeti kérdés sehogy sem akart elalunni ; nem sokára 
néhány fiatal ember hathatós szót emelt a presbyterianus elvek mel- 



*)"A n.-váradi dispntatio. üj kiadás, 130 1. 

**) Szűcs István : Szab kir. Debrecea város története, 552 1. 

lett. Ezen elvek már akkor reálisaivá voltak a skót, holland és svájci 
ref. egyházakban, s a viszonyok rövid idő alatt a magyar egyházat 
is kényszeritették azok elfogadására : de azért az első hirdetőket az 
1646-i szathmári zsinat vétkeseknek nyilvánította s hivatalaiktól 
megfosztotta, „migmegtérésöknek világos jelét nem adnák". Kilenc 
évvel később a nagy Apácai Cseri Jánosnak kellett megkóstolni az 
üldözést presbyterianus elvei és a Cartesius bölcsész étének terjesz- 
tése miatt. 1673-ban ismét a tudomány üldözésében látjuk szorgal- 
matoskodni a magyar ref. egyházat. Az ekkor tartott radnóthi zsi- 
naton Dézsi, Cserhátoni, Pataki és Hunyadi ültek a vádlottak pad- 
ján a Cartesius philosophiája és a Cocceius theologiája miatt. Dézsi 
ellen egyik vád volt azon állítása, hogy „a kik valamely dolgot egy- 
általában való demonstratio nélkül el akarnak vele hitetni, pápai 
authoritast tulajdonítanak magoknak". A papi gyűlés Patakit rever- 
salissal rendeli kötelezni, hogy többé Coccejus után nem tanit, el- 
lenkező esetben hivatalából elmozdittatik. Dézsit, „mivelhogy dere- 
kasabban a scandalumok Enyedről vettenek eredetet, hogy az ifjú- 
ság ennél is inkább ne corrumpáltassék és hogy másoknál is hire 
legyen, hogy az ataxiát köztünk nem szenvedjük . . . professori 
tisztiből amovealtassék végeztük. Mindazonáltal predicatori tiszti- 
' ben megtartatik. Hunyadi Pál ur is, mijei nagy botránkozást tett 
az enyedi ecclesiában predikálásával : azért ő kegyelme recantalja 
világosan tudós tanításával a mit mondott ; azt pedig közönséges 
helyen egy vasárnapon". Az ítélet berekesztése pedig igy hangzik: 
„His itaque ad extremum non praetermissis : minthogy a Coccejus 
uram munkái szülték hazánkfiaiban a sok egyenetlenséget : rendes- 
nek ismerjük, hogy scholában, tanitó professor uraimék a rendes 
receptus authort megtartsák és a mellől dilabálván megnevezett 
Coccejus írásit ne tanítsák, hanem ő kegyelmek ha olvassák, a kö- 
zönséges értelemtől különböző opinióit tartanák magoknak Philo- 
sophiát pedig olyat tanítsanak, mely ancilláljon a theologiának és 
vele consonáljon, hogy scholáink felől az apostol szava reánk ne sza- 
badéttassék: Nemo vos decipiat per inanem philosophiam". 

A személyek felől hozott ítéletet Apafi fejedelmi kegyelme 
csak dorgálássá változtatta; de „Coccejus felől és a philosophiáról 
irt ő kegyelmek tetszését approbálta." 

Apafi után még pár évtizedig tartott az erdélyi fejedelemség 

végvonaglása, mig 1711-ben, a szathmári béke után teljesen meg- 
szűnt. Itt szakadt meg a magyar protestantismus tudományos fejlő- 
dése is végképen, miután már azelőtt is egy századon keresztül, mint 
néhány futólagos vonásból láttuk, teméntelen akadálylyal küzdött. 
Protestáns irók általában az üldözéseket adják okul ; de meg kell 
jegyeznünk, hogy habár ül. Károly és Mária Terézia uralkodása 
alatt sem pihent egyházunk rózsa párnán : de ekkori bajai távolról 
sem hasonlíthatók a pozsonyi inquisitio, eperjesi törvényszék, val- 
lásháborúk és gályák századáéhoz, — ezen alapon tehát nem csök- 
kenésnek, hanem eg/ kevés emelkedésnek kellett volna bekövetkezni ; 
azonban megfordítva történt. Egyebütt kell tehát az okot keres- 
nünk, és pedig épen abban, hogy egész 1848-ig a gyalázatos VI. 
.Sándor pápa által feltalált censurát a magyar protestáns egyház is 
hivatalosan gyakorolta a maga irodalma fölött. Ezen másfél század 
semmi örökséget nem hagyott ránk, olyan ezen idö, mintha ki volna 
törölve egyházunk életéből, olyan mint egy hosszú lázas betegség az 
egyes ember életében, mely megfosztja eszméletétől, teste -lelke 
erejétől, elfeledteti vele múltjának részleteit, s még az üdülés után 
is meglátszanak borzasztó nyomai. Ki ezen másfél század b e 1 é 1 e- 
t é n e k történetét meg fogja irni, alig hagyhat róla egyebet emléke- 
zetben, mint hogy Sinait, ki ezen korszak legnagyobb egyházi tudósa 
volt, a többségétől eltérő egyházjogi nézeteiért elüldözték debreceni 
püspöki székéből, s a legnagyobb nyomorban engedték meghalni i 
hogy Benkő, a Transsylvania nagy irója, némi csekély tiszteletlensé- 
gét az erdélyi consistorium iránt azzal fizette meg, hogy a kert alatt 
veBzett el éhen ; |és hogy a derék Tarcy Pápán silentiumot kapott a 
Hegel phüosophiája előadása miatt. 

1842-ben Török Pál és Székács József pesti lelkészek megin- 
dították a „Protestáns egyházi és iskolai lapot". Ezen folyóirat je- 
lent meg először, hosszú idők után, a protestáns egyházi censura 
gyámkodása nélkül, bár a közönséges censor ellenőrzése mellett. 
Nem akarom innen következtetni a szabadság azon uj korszakát, 
mely mint hajnalpír derült fel egyházunk beléletében az uj lap meg- 
indulásával. Igaz, hogy a mi egyházi hatalmasságaink nem jó szem- 
mel nézték azon bátor és ügyes harcot, melyet az uj lap sok elavult 
intézmény ellen folytatott, és a lap terjedését tehetségök szerint 
több helyen gátolták ; és az is igaz, hogy az állami censor a lap 

erős rationalistikus, sőt modern szellemének nyilvánulását legke- 
vésbé sem akadályozta : de azért nem következtetem ezt onnan, 
hogy mi saját magunk nagyobb zsarnokai voltunk a lelkiismeretnek, 
mint az a borzasztó pápista helytartó tanács és bécsi kormány. Ám, 
következzék ez a megváltozott időkből I Az a nemzeti szabadságvágy 
általános fellángolásának korszaka volt, midőn a kitűnő szellemek 
egyszerre minden téren munkához láttak^ romboltak és építettek, 
midőn az ész és jó akarat volt a derekak egyetlen nemes levele és 
testvéri jelvénye. A kormány közegei csak kételkedve mertek há- 
borgatni a szabadság nemes harcosait, s én elhiszem, hogy az uj 
idők szelleme egyházunkat is annyira átjárta, hogy habár egyes han- 
gok emelkedtek is körében az uj eszmék hirdetői ellen, de az egye- 
temes egyház nem lett volna hajlandó őket holmi régi dogmákkal, 
és beporosodott kánonokkal üldözőbe venni. 

Kevesen emlékeznek már a régi „Prot. lap" harcaira, melye- 
ket az a véleményszabadság mcellett és a visszaélések ellen folytatott ; 
öreg emberek lettek, kik ott próbálgatták először ifjú szárnyaikat a 
repülésben, s most már csak keveseknek van módja azon régi la- 
pokba pillantani. Pedig a „Prot. lap" megindulása kétségkívül a 
régitől egészen különböző uj időt jelez egyházunk életében. Ez alap 
volt az, mely másfél század után először bátorkodott egyházi ható- 
ságaink eljárására és-régi intézményeinkre észrevételt tenni, s ki- 
mondta, hogy sok mindennek máskép kell lenni jövőben, mint volt 
eddig. A mi jó és üdvös változás a lefolyt harminc év alatt egyhá- 
zunkban történt, mindaz már ott jelezve, indítványozva, sürgetve 
volt ; azért a szíves olvasó elnéző lesz, ha e lap hét évi működésénél 
hosszasabban megállapodom. 

A mai Debrecen elrémül egy oly egyházi egylet létezésén, 
melynek tagja lehet bárki felekezeti különbség nélkül, — s íme az 
1844-i „Prot: lap"-ban (419. 1.) egy „magyarországiprotes- 
tansegyletet" tervez Jeszenszky László, melynek „célja a val- 
lásra, az egyházra és a nevelésre vonatkozó jó könyveknek kiadása*?, 
és a melynek „tagja mindenki lehet, ki célja előmozdításához já- 
rulni akar", — kétségkívül a pápista és unitárius is. 

Ellenünk vádul hozatik fel Debrecenben, hogy a tudományos 
és vallásos világnézlet közt támadt meghasonlásról, a kettő kibéki- 
tésének szükségéről beszélünk, — s ím a régi „Prot. lap a írói már 

látták ezen anomáliát. F. A. az 1844-ki évfolyamban (3. sz.)asym- 
bolicus könyvek kijavításáról értekezvén, így szól : „Óhajtanám, hogy 
a kijavitós a kor tudományosságával versenyt tartó józan exegesis 
szerint történjék. " „Vizsgálni kell a symbolumokat elfogulatlanul, a 
korszerű tudományos előhaladás készületei között/ a protestantás- 
nrasnak „az azokban létezd hibákat el kell hagynia, ki kell igazitnia, 
ha haladási szellemét megtagadni nem akarja." Még világosabban, 
s a modern szellemtől öntuáatosabban áthatva szól a„Helv. hitv. 
Tiszántúli egyházkerületi életképek" szellemdus 
irója : „Igenis — feleli Vezendi Pál — ha a theologia más tudo- 
mányokkal lépést tart, és ezek resulfcitumait mintegy feldolgozza. 
Oh, mert a régi dogmatica theologián keserves, sót gyógyíthatatlan 
sebeket ejtettek a többi előre haladt tudományok." 

„Csak igen rövid szemlét kell e felöli meggyőződés tekinte- 
téből, a tudományok s ezeknek a theologiára kiáradt hatásuk felett 
tartani, s elég Luther és Kálvin korátó kezdenünk, ők az Augustin 
páter philosophitgához ragaszkodtak, s bármint igyekeztek is a szent 
könyv igéihez alkalmazni magokat : Augustin philosophiájának ha- 
tásától menekülni nem tudtak. Ez elfogultság miatt találtak ők a bib- 
liában oly tanokat minők : Ádám esetének imputatiója s az embernek 
minden jóra tehetlensége. A reformatió után minden nevezetesb phi- 
losophiai rendszer, pl. Gartes, Leibnitz, Wolf, Kant, Fichte, Schelling, 
-Hegel rendszereik nem csak a kijelentésnek , csudáknak, titkoknak 
theoriájába vágtak bele : de a régibb dogmatika sok egyes részein 
is nagy reformatiót vittek véghez, mintaz isteni büntető igazság esz- 
méjén, eredendő bűnről, helyettes elég- tételről szóló tanokon." 

„A tapasztalati tudományok még érzékenyebb vágásokat tet- 
tek, mint a speculativa philosophia. Az előtt minden historicus 
Mózes könyvén kezdte a történeti tudományt, s melyik az most, ki 
ezzel megelégednék ? A geológia, összekötve az astronomiávaJ, föld- 
golyóbisunk több nagy változási epocháit tanítja Ha a régi világ 
értelme szerint, mely csak a közép-tengerre fekvő száraz földet 
ismerte, az özönvíz általánosnak tartatott, mely a föld minden he- 
gyeit elborította ; s ha lehetőnek képzelte minden állatok közül né- 
hány párnak a bárkába vitelét : ma már mindez lehetetlen, — mert 
ismerjük a földgolyóbisát, a tenger fölemelkedésének törvényeit, s 
egy oly általános özönvíz, mely minden hegyeket elborított, mathe- 

matice nem lehet. És mikép mutatná meg ma már theologus, hogy 
azon állatok, melyek csak Amerikában, csak Afrikában, csak a pó- 
lus körűi otthonosak, Kis-Ázsiába jöttek Noéhoz, ki őket a bárkába 
fölszedte, s ott a clima és eledelek különbsége dacára, egyiránt 
táplálta? Mikép mutatná meg, hogy azok mindegyike ismét visszatért 

eredeti hónába Ki győzné megemlitni a természetvizsgálók 

s utazók tapasztalatai s cáfolhatlan állásai által megrázkódtatott ré- 
gibb dogmaticai tételeket ?" 

„Bizony a theologusnak, — ha ugyan tudatlan vagy tettető 
lenni nem akar, ha a ker. vallást és ennek következtében a tiszta er- 
kölcsiséget buzgó lélekkel tanitni s terjeszteni kívánja, nem szabad 
ignorálni a philosophia, physica, geológia, geographia, astronomia, 
história, philologia vagy bármelyik tudománynak is resultatumait. 
Nem csak ignorálnia nem szabad pedig, de sőt a theologiába bele 
. kell dolgoznia." 

v Ugyan mit mondanánk, ha egy polgárzat semmit sem akarna 
tudni, a tudományoknak törvényhozásban, katonai dolgokban, finán- 
ciában három század óta tett előhaladásáról ? Ha magát a 16-dik 
század nézetei szerint kormányozná belül, s viselné a külső hatal- 
masságokhoz ? Volt egy ilyen státus, — a lengyeleké — és sorsa 
tudva van. Van még egy másik — az ozmánoké — s erőtlenségét ki 
nem ismeri? A theologia oly viszonyban áll a többi tudományokhoz 
mint Európának egyes státusa a szomszéd státusokhoz. Mikép iso- 
lálhatná tehát magát ? mikép lehetne ignorálni azt, mi más tudomá- 
nyok birodalmában történik, s az ő fennállását oly sok oldalról 
fenyegeti?? ... És ime, a tudományok resultatumainak a*theolö- 
giábani feldolgozását tűzte ki célul a protestáns rationaüsmus." 
(Prot. 1. 1845-ki 274. 1.) 

Geduly Lajos, mosta dunáninneni evang. kerület érde- 
mes püspöke, akkor, és kétségkivül most is a szabad vizsgálódás leg- 
bátrabb harcosai egyike, igy ir : „A protestantismus szabad vizsgá- 
latot hirdet mindenekben, absolut tekintélyt, az, isteni kinyilatkoz- 
tatást kivéve, nem ismer, sőt még ezt is az ész próbakö- 
vének veti alá, megemlékezvén sz. Pál apostol intéséről : 
mindeneket megpróbáljatok, a mi jó, a?t megtartsátok." És imé, 
nemde ezen elv is általános uralmat vivott ki jelenleg magának, 
nemde az emberi ész mozog és forr mindenfelé, vizsgálatát évezre- 



Digitized by 



Google 



109 

dek tiszteletteljes porával zománcozott dolgokra is kiterjeszti és el- 
vét, javai, ront, s épit fáradatlanul." 

„Ezen utolsó elv főleg az, mi a jelenkor embereit mindenek 
felett általhatá, sőt ezen elv az, mely a protestantismusból 
vévén eredetét, most már magára e szülőanyjára nagy erővel 
visszaveté magát. És ezen busuljunk-e ? Én legalább nem búsulok, 
hanem e tüneményt is újra örvendetesnek mon- 
dom minden igazi protestánsra nézve. Hitvallásunk, egyházunk 
maga-magát tagadná meg, ha a szabad vizsgálattól az őt magát il- 
lető dolgokba is visszaijedne, ha tűrni nem akarná, hogy az em- 
beri ész jobb belátása szerint, benne és rajta is változta- 
tásokat, reformokat tegyen. Igenis, változtassunk, reformáljunk 
mi egyházunkban is : erre teljes jogunk, és erre bizony sok részben 
szükségünk is vagyon." (Prot. 1. 1844. 6. sz.) Egyébiránt Ge- 
duly dogmatikai álláspontjára minden magyarázat nélkül is kellő 
világot vett azon körülmény; hogy ő a prot. unió hive és harcosa 
volt. (1846. 25. sz.) 

A jó debreceniek irataiból az tűnik ki, mintha mi találtuk 
volna fel azon istentelenséget, hogy az észnek joga van még az isteni 
kijelentés fölött is itélni, — holott elődeink e tekintetben is felta- 
lálhatók a régi prot. lapban. Széky Béla, a dunántúli kerü- 
letnek közelebbről elhunyt derék főjegyzője e tárgyban igy nyilatko- 
zik : „Megütközhetnék valaki azon, hogy az előadottakhoz hitünk 
alapossága, sőt az isteni kijelentések ránknézvei .érvényessége okos- 
ságunk helybenhagyásától ftiggesztetvén fel, szellemi felsőbb éle- 
tünk egy tévedhető biró ítélete alá rendeltetett : azért nyilváníta- 
nunk kell, hogy ezt nem csak a valódi hit s igaz vallásosság ter- 
mészete kívánja, hanem még az a tagadhatlan körülmény is, mely 
szerint a bölcs teremtő ugy alkotta eszünket, hogy ennek az elébe 
teijesztett tárgyak fölött ítélnie kell," stb. ... „Mi keresztyének 
vagyunk, azért főgondunk az uj szövetségi szent kánon. Mit ta- 
pasztalunk ebben ? azt, hogy tartalmában sok olyan tárgy van — 
mi tanúságot ád ugyan — de nem kijelentés, ixem isten igéje, nem 
vallási igazság." (Prot. 1. 1844. 32. és 33. sz.) 

A közös énekes könyv sem a protestansegylet tagjainak uj 
eszméje, — bár hiszem, hogy ezen egylet sürgetni fogja létesítését, 
— hauem Székács József mondta ki először 1846-ban (Prot, 

1. 629. 1. ) sőt ugyanő nem csak ezt, de egybevágó liturgiát is sür- 
getett a prot. felekezetre nézve ; H o r v á t h János pedig egy kö- 
zös protestáns káté szükségét mondta ki (1844. 24. sz.) „az elta- 
szító dogmák vagy egész elmellőzésével, vagy csak rövid megjegy- 
zésével." 

A debreceni testvéreknél az njabb időben nevűnk „az unita- 
ria popaganda," — mintha előttünk senkinek sem is lett volna 
aggodalma- a magyar protestánsok közt a szent háromság dogmája 
iránti Az 1847 -ki prot. lapban (442. 1.) V ál ka János egyházi 
ev. lelkész igy ir e tárgyról : „E szó „szent-háromság" nincs a bib- 
liában, és különösen nincs az uj testamentumban ; már pedig a mi 
ebben nincs, nem lehet az a keresztyén egység megismertető jele, 
nem egységünk temploma, nem keresztyén seregünk köz-zászlója ; 
hanem azzá lehet egyedül Jézus és az apostolok tanítása ; lehet azzá 
az uj testamentum, de nem a betű, mely megöl, hanem a szellem 
szerint, mely megelevenít, magyaráztatva. Jézusunk előtt a szent- 
háromság ismeretlen, valamint az apostolok előtt is ; Jézusunk is- 
tenéhez, az atyához imádkozott, az ő tanítványai is ; és a midtfn 
ellenségei (Ján. 10, 33 — 36) azt hányták szemére, hogy istenítené 
magát : megmagyarázá nekiek, mely értelemben teszi ; és ha ő az, 
tehát nú is mindazok vagyunk, mert barátinak s testvérinek nevez. 
A szent-Tiáromság tehát, Jézus és az apostolok értelmén kivttl ma- 
gyarázva, nem a keresztyénség közös zászlója ; ez csak a keresztyén 
épületnek, ugy a mint azt a keresztyén igyekezet és buzgóság Jé- 
zusra és az apostolokra nem ügyelvén, felépítette, az egésznek egy 
szárnya, egy részecskéje. Kizárjuk-e hát az unitáriusokat s szám- 
talan másokat?" Ugyanő azon kort sokban meghaladó tiszta látás- 
sal nyilatkozik a dogmákról általában. Kimondja, hogy isten és 
felebarátok szeretete az üdvösségre tökéletesen elegendő, hogy Jézus 
és az apostolok „uj dogmákat nem csináltak", — „a dogmákat s 
hitvallásokat buzgó keresztyén zsinatok fogalmazták ; egyiket a 
másikára rá kényszeritették ; patakokban folyt miattok az emberi 
vér; dühödött az embertelen gyűlölség; kihalt köztilök a Jézus hite, 
— és igy fog az ezentúl is maradni, mindaddig, mig az embéíök 
nem szűnnek meg a hitvallások készítésétől." (Prot. 1. 1847— 
40. szám.) 

Az uj korszak harcosainak sorában látjuk Tóth Mihályt, 

ki akkor losonci lelkész volt, ma debreceni theologiai tanár. „Prot. 
főiskoláink hittani oktatóinak — irja ő — nemcsak szabad, de 
szükségkép a haladás jelen lépcsőjén kell előadni minden theologiai 
tudományokat". „Ha azt akarjuk, hogy a vallásnak az életre, s lá- 
váit magasabb tudományos miveltségü emberekre igazi befolyása 
legyen, meg kell azt tisztitanunk a puszta tekintet porától, mely 
mint a ker. vallás menyei tudományától idegen és annak belső lé- 
nyegére nem tartozó dolog, csak kívülről ragadott arra, és szüksé- 
ges, hogy a mai nagy tökélyre emelkedett prot. theologiai kritika 
állását, mely nemhogy a tiszta vallásos érzelmek s kegyességnek va- 
lamit ártott volna, de sőt inkább a vallást a többi tudományokkal 
kibékéltetvén, magas trónjába vissza ültette, szüntelen szemünk 
előtt tartsuk . . . . E szavakban ki van világosan mondva a protes- 
testantisnras szellemének főelve, a haladás és tökéletesedés." (1844 
— 9. sz.) 

Különösen kedvesen lep meg azon évek férfiainak sorában 
Hajnal Ábel, jelenleg a hatalmas békési tractusnak még hatal- 
masabb föesperese. Oh mily gyakran lehetne őt idézni mostani deb- 
receni barátjai ellen ; de fájdalom még saját maga ellen is.*) Az ész 
jogának, a tiszta rationalismusnak, az ennek alapján létesítendő 
protestáns uniónak buzgóbb, elszántabb és alaposabb tervü harco- 
sa egy sem volt akkor, mint ő, kinek nézete szerint „a mindig tö- 
kéletesbülni törekvő ész eleibe véghatárt, non plus ultrát vonni any- 
nyi, mint a protestantismus életgyökerén halálos döfést tenni*. 
(1844 — 36 sz.) és a ki most mégis anathemát szór „a légvárak 
épitgetésére egyedül alkalmas rajongó ész" ellen. (Figy. 1873. 38. 
1.) Az uniót ugyan akkor nem tartotta kivihetőnek, de tanácsolja, 
hogy „mindenik prot. felekezet kezdje el az uniót önmagában, azaz : 
„rostálgassa, tisztogassa tanait s szertartásait ; előtte tartva, hogy 
Jézus vallásának elve az észszerű egyszerűség. E tekintetből : tá- 
gasb mozoghatási tér a főiskolák oktatóinak". (1847 — 34 sz.) 
De azért nem kell felhagyni a törekvéssel, hanenu szükség „időről 
időre iddogálni az unió ellökött szikráját (u. o. 32. sz.) Az ő félre- 
érthetlen egyenességével megmondja azt is, mikép fogja fel az uniót : 
„Szerintem vallási unió csak a rationalismus lobogója alatt reményl- 

hető" ; (1847 — 32. sz,) ezért „fájlalja", hogy „a józan rationalis- 
mus fáklyája nem oly tiszta fényben lobog Némethonban ma, mint 
csak kevéssel ez előtt. " És mint igazi szélső rationalistához illik, 
kinek a gyakorlati becsületesség és jóravalóság iránt elég érzéke 
van ugyan, de a sziv gyöngédebb vallásos szüksége iránt nem sok, 
ily határozott szókban kiált fel : „Morál, nraiml a templom- 
ban a népnek, sokkal inkább mint dogma" (1844— 
36. sz.) Még akkor nem részesült volt a fiatal békési pap sem az 
esperesi méltóságban, sem azon felsőbb világosságban, mely a mai 
Figyelmezőben felfedeztette vele, hogy „Jézus evangéliuma nem 
csak erkölcsi törvényt s parancsokat, de hitigazságokat is foglal 
magában", melyek közé sorozza „a testi feltámadást" is, jóllehet e 
dogma 1844-ben sem volt „a rationalismus lobogójára" irva. 

Végezzük be idézeteinket a valóban nagytiszteletü vámosi 
Pap Istváü szavaival : „Töröld el az okosság használását a val- 
lásban : azzal együtt eltörlötted a vallásnak a szívbe jótékony be- 
folyását is, — eltörlötted az élő 8 munkás hitet ; mert a mit ennem 
gondolhatok, nem érthetek, s belső meggyőződéssel nem hihetek, 
annak nem lehet ereje megjobbidásom s megnyugtatásomra. Csak 
emlékeztető tehetségemben van az, mint holt hit, melyet hiában 
tanultam. .... Ha nekem csak azt kell hinnem, mit több száza- 
dokkal ez előtt hittek eleim, s csak azért, mert ezek is ugy hitték: 
ugy én nem világosodhatom, és vagy vakul kell hinnem, vagy más 
tudományoktól világosi ttatva, hitetlenségbe kell esnem; és egyik 
szintúgy mint a másik, halála az istenben való életnek, az erkölcsi 
jóságnak. . . . Nem a symbolikus könyvek, hanem magunk bilincsel- 
jük meg kezeinket, hogy a másokét is megbilincselhessük. Magunk- 
nak nem tetszik a Jézus könnyű s gyönyörűséges igája, s önként 
vesszük magunkra az elhordozhatatlan jármot, mitől mind az evan- 
gélium, mind hitvallásunk szabadokká kivánt bennünket tenni, s az 
egyháznak mind belső, mind külső reformjára nézve gátoljuk az is- 
ten országának eljövetelét". (1847 — 7. sz.) 

Kemény beszédek voltak ezek -egy oly egyházbap, mely más- 
fél századon át csak olyan szerű tengéletet folytatott, minőt a keleti 
egyház már ezer év óta él. Egy uj világ volt ez, melyet néhány ava- 
tott ismert ugyan egész történeti kifejlődésében ; de a nagy tömeg 
nem értette, s veleszületett ázsia conservativismusáiiál fogva irtod^ 

zott mind újságától, mind a vele járó nagyobb munkától és mozgal- 
masabb élettől. Természetes tehát, hogy ellene szegült. 

Két igen becses dolgozat van a régi Prot. lapban, mely jel- 
lemzi akkori egyházi hatóságaink magatartását a lapban megin- 
dult szabad eszmeáramlattal szemben. Az egyik: „a magyar protes- 
táns lap krónikája" Dobos János mostani dunamelléki gene- 
rális nótáriustól. Vegyük át ennek érdekesebb részleteit: n És lón 
nagy ingerültség az impertinens lap ellen ! A világi rész megvetette, 
összeszidta, ignorálta ; az egyháziak ellene szövetkeztek, nem az 
igazság és nyilvánosság utján, hanem szokás szerint más utón. A 
nagy Bábel tornya alatti munkások, a helyett hogy egymást kine- 
vették vagy megértették volna, a tolmácsoló szegény lapra fogták 
az egész bajt, megverték, kenyerét elvették. Van kezünk között egy 
hiteles levél, melyben nevezve vannak alföldi gazdag református 
papok, kik többnyire debreceni séniorok, öreg diákok valának, 
kik fogadást tőnek, hogy e gonosz és egyháziatlan irányú lapot nem 
járatják, nem olvassák. Vannak esperesek, kik ott, hol lehetett, 
kötelességgé tevék nem pártolását, stb". . 

. . „Kemény beszédek ezek, kiáltanak a régi kerékvágás embe- 
rei, túl a Tisza, tul a Duna, erősen belerozsdásödva az ordo régi hüve- 
lyébe, zörgött és csikorgott, kínjában a zsinatot hivta segítségül. Né- 
hány anticato esperes és ülnök sehogy meg nem foghatván, ini köze a 
lapnak az ő zárt consistoriumához, kis hiján* hogy le nem k e n d- 
ezte a szerkesztőket, s a jámbor tudósítók és lapbarátok ellen meg- 
kezdé az üldözést". 

.... „így ritkultak, igy fogytak mindig az előfizetők, s míg 
más helyeken győzött a haladás és tisztítás szelleme : a magyar 

protestáns egyházban veszett neve költetett." 

„Debrecen collegialis szelleme még mind ez ideig nem barát- 
kozott meg a nyilvánossággal, 573 lelkész közül egyetlen egy sem 
tudta, merte vagy akarta megírni csak egyetlenegy kerületi gyűlé- 
sét is. Az utolsót, melyről valamit tudunk, az 1842-iki Berliner 
Krzeitung 4-ik számában olvastuk. Ott a függés és tekintély nem 
önként jő, hanem követeltetik, még pedig iskolás fokozat szerint. 
Gonservativ elve hú pártolóit már előre kiszemelve ott állogatja fel 
közel maga körül mint fekete sereget, hogy veszteglő intézet vagy 
zárvám képében leeíessze a sorompót minden egyházi reform előtt, 

vagy elébb — mint a dimamelléki superintendens-választás kérdé- 
sénél — felhányja mindenik uj elvnek útlevelét, táskáját, ninps-e 
benne valami eontrabaüd ? Itt vannak csoportban azon nagytiszte- 
letü férfiak, kik büszkén felfogadták, hogy a lapba nem irnak, azt 
nem olvassák, kik a baranyai és más meteoroktól megijedve, bezár- 
tak ajtót ablakot, hogy hozzájok egy sugarpcska se szűrődjék be. 
Vannak a tisztelendő férfiak közt néhányan, kik Debrecenben én- 
fölöttem is esküdt diákok valának, és nem egyszer idéztek szék 
elébe a sero surrexit-ért ; megfordult a kocka, és ha isten éltet 
visszaadom a kölcsönt — igen uraim 1 a későn ébredésért én idézem 
önöket az intelligentia széke elébe, és nevöket felolvasom. Egy fő- 
pap, káplánját, ki a lapba irni mert, e tettéért megrótta. Egy nagy 
befolyású esperes, azért, hogy róla a lapban olyasmi mondatott, 
mit maga sem tagadott : behajtá ezt és többé nem olvasá. Egy főis- 
kola tudós oktatói nem átallanak azzal dicsekedni, hogy lapunk 
kezöktől soha nem szenynyesedik. És kérdem, csuda-e, ha egy lap 
ennyi malapropos elleneivel küzdeni nem bir, csuda-e, ha a szer- 
kesztőknek nincs kedvök munkájokon felül fizetni is". . . . „Hagy- 
juk veszni a lapot, de egyúttal irjuk rá sirkövére, hogy egyházunk 
még nem birja el az igazságot, és hogy a magyar protestáns egyház- 
nak még egyetemes élete nincs". (1844 — 21. sz.) 

A másik dolgozat, melyről már fennebb emlékeztünk, az: 
„Életképek a hélv. hitv. tiszántúli egyházkerü- 
letből". E szellemdus korrajz egyik legbecsesebb kincse a régi 
lapnak az utókor számára ; de elbeszélési alakja nehézzé teszi be- 
lőle az idézést. Olvasni kell azt egészen, hogy hű képét lássa az 
ember egyházunk nyomoruságainak, a papok közt uralkodó üldö- 
zési szellemnek, s általában papjaink tudományos és társadalmi 
miveltségének ; hogy : „a tiszteletes és tudós hitszónok urak a ma- 
gyar gramatikát sem tudják, s mivelt ember elcsömörlik a grama- 
tikai hibákkal tele lévő, de dologtól, velőtől üres egyházi beszédeik- 
től, ők, mióta post cathedram haza vitték a Catharinát, megfor- 
dítják az ügyet, post Gatharinam. áll a cathedra. Mióta hivataljokat 
elkezdették, azóta tudományos könyvet nem olvastak, sokkal kevés- 
be hozattak. Alig van egész egyházkerületben egy pár vidék, mely 
Alig. Krch Ztg-ot járatna, Litteratur Zeitungot egy sem hozat.. 
Sőt még a Prot. egyh.és isk. lapokra sem jut költsége számos pre- 

dikátorainknak", — — hanem e helyett inkább hajtó vadászatot 
tartanak az esperesek. a lap olvasói és dolgozó társai ellen, stb.stb. 
Érdekes nagyon az ő képök a társaságban, hol mig a világi elem s 
néhány képzettebb pap, áthatva az uj korszak mozgalmától, tervez, 
okoskodik, lelkesül és lelkesit : Boros Márton esperes ur felveszi a 
kancsót és iszik, és a társalgás minden ujabb fordulatát megragad- 
ja és iszik, sorba adja társai közt az „orrost", és a nagytiszteletü 
társaság rákezd egy szellemdus papi nótára : 

„Igyunk, barátim ! csendesen, 

Vágtat az idő sebesen, 

Az órros hadd kerülgessen ! 

Sült lúd járjon e szobában, 

Ugorkát tartson szájában, 

Ezt kiáltván : gi ! gá ! gá ! gá ! a 

De legyen elég azon korszak jellemzésére. Oly viszonyok, mi- 
nőket a magyar egyház teremtett magának iszonyú mozdulatlan 
orthodoxiájával és az eltérő vélemények kicensurázásával és üldözésé- 
vel : csak ilyen tudatlan és miveletlen papságot nevelhettek ! 

Nem sokára a forradalom elsöpörte a Prot. lap alkotását, sőt 
magát a lapot is, s ez csak tiz évi szünetelés után indulhatott meg 
újra. Alig kezdte meg pályafutását, már ötödik évében kénytelen 
volt láncsát törni a vélemény szabadsága mellett, az eretnekités 
ellenében. Akkor nyert fényes diadala néhány évre biztositotta 
egyházi életünk és tudományosságunk szabad fejlődését; de imé 
egészen yáratlanul, épen az, kinek tiz év előtt a szabad eszmék di- 
adalából oly kitűnő rész jutott, ki akkor oly nemes bátorsággal hir- 
dette, hogy ha a protestantismus a tudomány mezején nem adja 
meg az egyes tagoknak a vélemény-szabadságot : akkor a maga 
eredetével és mivoltával iszonyú következetlenségbe esik : most a 
vádlottak padjáról átköltözött a vádlók kényelmesebb karszékébe, 
s egy hozzá nem illő tábor élén szórja régi párthivei ellen az eret- 
nekség vádját s izgatja ellenök az egyházi hatóságokat ! 

Ez futólagos vonásokban nálunk a prot/ vélemény-szabadság 
története, — szomorú és gyászos ez is, mint a magyar történetnek 

minden lapja, s kétszeresen szomorú, mert mi tettük azzá, mert 
csak tőlünk függött, hogy ne legyen az. E téren nem a török vagy 
a német fosztott meg szabadságunktól, hanem a magyar. A helyett, 
hogy ,,a reformátio vívmányainak élő és a lelkiismeret szabadságá- 
val egyező birtoklására és tovább fejlesztésére törekedtünk volna ; 
a helyett, hogy mint a reformátorok élő és valódi örökösei mind- 
nyájan átküzdöttük volna legalább lényegében azon harcot, melyet 
ők vivtak : a római katholikusokhoz hasonlóan anathémát szórtunk 
minden szabad megmozdulás ellen".*) Pedigaprotestantis- 
musban, mind eredeténél, mind lényegén él fog- 
va nem csak szabad, hanem épen szükséges és 
hasznos, hogy különböző vélemények legyenek, 
s a vélemény-szabadság korlátozása valamint a 
múltban mindig kárára vált a protestáns ügynek, 
ugy a jövőben is annak romlását fogja okozni. 



A protestantismus története a 16- ik pzázad végén és a 17-ik 
egész folyamában szomorú visszaesést mutat mindenütt. Szolgai 
módon ragaszkodott nem csak a bibliának, hanem a symbolicus 
kötiyveknek is minden szavához ; a közös keresztyén hitigazságok- 
kal kevesebbet gondolt, de annál nagyobb súlyt fektetett az eltérő 
dogmákra, ós ezekre nézve oly nagy türelmetlenséget tanusitott, 
hogy gyakran a katholikusok is megszégyenítették. Spener, kinek 
nevét ma orthodox és modern protestánsok, sőt még a kevésbé 
elfogult katholikusok is tisztelettel emlegetik, mint mi egy szent 
Bernhardét vagy assisi sz. Ferencet, kénytelen a prot. egyházról 
ily nyilatkozatot tenni : „Ugy látszik, hogy néha egyik vagy másik 
doctor, professor vagy facultás tekintélyét fennebb akarják becsülni, 
mint a pápistáknál magának a pápának és bibornokjainak tekin- 
télyét, mintha azoknak hatalma volna, hogy a ki nem az ő metho- 
dusok szerint tanit, nem az ő szavaikat viszhangozza, s nem ir alá, 
azonnal minden következtetést, a mit ők a symbolikus könyvekből 
kivonnak : azonnal eretneknek nyilvánítsák, s ilyen vagy amolyan 

*) Révész Imre szavai, más vonatkozásban, de nem más értelemben. V. ö. 
Prot. 1. 1863. 965 — 6. 1. és Egyházi Reform 1872. 105. 1. 

névvel felruházzák. Mi volna igazságosabb, mint ha isten egyhá- 
zunkat újból a pápa hatalma alá adná, mivel ennek maximái ne- 
künk oly 'nagyon kezdenek tetszeni." És Zinzendorf, kinek 
hernhuter telepeit ma is a legnagyobb lelki gyönyörrel fogja 
szemlélni mindaz, kiben a szép és nemes iránt fogékony sziv 
lakik, és a kinek bő alkalma volt megismerkedni az egyházak ha- 
talmasságaival,, eként panaszkodik: „Míg a katholikusok szájokban 
hordják az anathemát ellenfeleik ellen, addig gyakorlatban sok 
méltányosságot és szeretetet mutatnak ; ellenben mi protestánsok 
a szabadságot hordjuk szánkban és pajzsunkon, de a gyakorlatban 
a lelkiismeretnek valóságos hóhérai találtatnak köztünk." A pro- 
testantismus midőn igy cselekedett, félreértette saját magát, 
megfeledkezett saját életelvéről, nem tudta felfogni mily nagy 
erő rejlik rá nézve a lelkiismeret szabadságában. Alkotott egy 
dogmarendszert, mely különbözött ugyan a Rómáétól; de ép 
oly feltétlenül kellett hinni mint amazt, sót még azt is meg- 
engedte magának, hogy az ő absolut igazságától eltérő tévely- 
gés nyilvánulását akadályozza, szükség esetén fegyverrel is. 
„Ha a pápisták babonájokat az ártatlan vér kiontásával igyekeztek 
védelmezni : vájjon egy kegyes felsőségnek semmit sem lehet merni 
az igazságért ? u Kálvin e szavai mutatják mily közel állott még akkor 
a protestantismus Rómához. 

Én nem akarom kétségbe vonni, hogy ezen protestáns dogma- 
rendszer még ilyen alakjában is jobb volt a rómainál, sőt inkább 
most utólagosan a történelem világánál látom, hogy a protestantis- 
mus sok és nagy tévedései dacára sem lett soha olyan rosszá, mint 
volt a katholicismus, mert a hit- és lelkiismeret szabadságából nőtt 
ki, s ezen eredeti princípiuma minden ellenállást áttörve töbször 
diadalmaskodott az orthodoxián s ismét felnyitotta a keresztyénség 
bezárult örök forrásait. A reformátort szellem egyes fellángolásai 
mindannyiszor egy-egy hatalmas lépéssel előre vitték az emberiség 
fejlődését, — és ez végkép lehetetlen volt a katholicismusban a 
maga princípiumánál fogva. Ebben állott a protestantismus előnye, 
tévedései dacára is, a mint most negyedfélszáz éves történetéből 
Dieg tudjuk ítélni, s ezen előnye az, miért ragaszkodnunk kell hozzá 
n*ég tévedései korszakában is, áldanunk akkor is, ha anathemával 

sújtana, mert tudjuk, hogy munkánk nem veszhet el benne örökre, 
hanem jőni fog. egy jobb kor, mely után buzgó imádság epedez száz- 
ezrek ajakán ! 

De a sülyedés első időszakában élők ezt nem láthatták, a két 
absolut dogmárendszer közt a különbséget fel nem foghatták, s 
ezért tömegesen tértek vissza a római egyházba, mely legalább ön- 
magával nem versengett. A 17-ik század kezdete óta a protestan- 
tismus Német-, Angol-, Francia-, Magyarországokban, Hollandiában 
és Svájcban egyaránt vesztett, elleDben a katholicismus nyert foly- 
tonosan, egész a mai napig. Magyar- és Franciaországokra nézve 
legalább lehet hivatkozni az üldözésekre, s ezeknek pusztító hatá- 
sát tagadni bizonyára senki nem akarja ; de hát a többi országban, 
hol megfordítva a katholicismus volt üldözött, vagy legalább is 
hátrányos helyzetben, miért találkozunk ugyanazon jelenséggel, és 
miért nem az ellenkezővel sehol ? Azért, hogy a dogmatismus az 
ellenfélnek volt természetes és kipróbált csatatere, mi pedig sza- 
badsági jelszónk mellett folytonos ellenmondásban és belső megha- 
sonlásban állottunk rajta. A dogmatismus mint következetlenségünk 
nézve nem az erő, hanem a gyengeség forrását képezte s állandó bei- 
viták és szakadások okozója lett. Annyi felekezetre oszlottunk, hogy 
azoknak még a számát megmondani sem volna könnyű. Légtöbb 
szakadás történt az anglikán egyházban, s a methodisták, quácke- 
rek, swedenborgianusok mindig az angol egyház merev dogmatis- 
musát adták okul, eredetileg nem szakadásra, hanem csak bensőbb 
keresztyéni élet folytatására hivták fel az embereket ; de a puszta 
formalÍ8mu8ba sülyedt egyháznak csak anathemája volt ellenök, 
még az oly nemes és komoly fiatal methodisták elln is, a mi aztán 
a belső reform-törekvé8t külön egyház alakítására kényszeritette. 

A kath. egyházba visszatérések és a protestantismusnak seo 
tácra bomlása a drága bér, mellyel egyházunk a tiszta és hamisí- 
tatlan orthodoxiát megfizette. 

A mi magyar egyházunk is.adózott mindkettővel nagy mérték- 
ben, s épen jelenleg is alakulóban van kebelében egy nazarenus fe- 
lekezet, melyről annyit legalább tudunk, hogy az egyház orthodox 
dogmáinál és külső formuláinál többre becsüli a gyakorlati kegyes 
életet. E kettőn kivül mi még adózunk az egyedül üdvözítő ortho- 
doxiának az egyházi tudományosság oly nagy pangásával, minőre 

nincs több példa a protestáns világban*), és a gyakorlati egyházi 
életnek is páratlan sülyedtségével. Eddig hazánkban az orthodoxi- 
áé volt az ország és a hatalom, s vájjon legalább orthodox irányú 
irodalmat teremtett-e olyat, minőt három millió embertől méltán 
várni lehetne ? vájjon alkotott-e oly nagyszabású gyakorlati intéz- 
ményeket, minőkre három millió ember képes volna? Nem járunk- e 
koldulni pénzt és tudományt a külföldre, még pedig nemcsak a nagy 
német nemzethez, hanem a kis hollandhoz, sőt az t^lig 800 ezernyi 
scót szabadegyházhoz is ? Még csak annyira sem tudott eljutni, hogy 
egyseget alkosson az egyházban, hanem aref. egyház ugy áll, mintha 
öt külön felekezet volna ^egységes akaratát nemhogy érvényesitni, 
de még megmondani sem tudja. Hogy dolgaink nem jól vannak, azt 
érzik sokan ösztönszerűleg ; de annyira elszoktattak a bátor gon- 
dolkozástól, hogy már segitni sem tudunk magunkon. 

Az ujabb időben néhányan egyesültek a protestáns egyletben, 
hogy a vallási, -erkölcsi és tudományos életnek ujabb lendületet és 
elevenséget adjanak. Ezen egyletben is kétségen kivül lehet hiány, 
mint minden emberi alkotásban, s kénytelen küzdeni egyebeken ki- 
vül még saját fogyatkozásaival is ; de legalább ajánlott valami esz- 
közt bajaink orvoslására, olyant, aminőt ki tu<Jott gondolni és a mi- 
nőhez bizodalma van. De még születése előtt, előbb, mint tudni lehe- 
tett, hogy mi, meg kellett kostolnia a debreceni anathemát. Ne hidd 
szives olvasó, hogy talán a mi kezdeményezésünk hiányait alapos 
tudományossággal s a nagy ügyhez illő erkölcsi komolysággal valaha 
kimutatták. Oh ez hosszú és fáradságos ut volna, — mikor ennyire 
eljut egyházunk, már azt, mint igen nagy előhaladás jelét kell üd- 
vözölnünk. A mi orthodoxaink ennél sokkal könnyebb és rövidebb 
utat ismernek. Avagy olvastátok-e valaha azokat a tudós dolgoza- 
tokat, melyekben a régi prot. lap törekvéseinek hibáit kimutatták 
volna, mielőtt ellene kézalatt az agitatiót megkezdték s iróit és ol- 
vasóit üldözőbe vették? Ismeritek-e azon magyar műveket, melyek- 



*) Sokan szeretik e tárgyban mentségül felhozni nemzetünk és egyházunk 
csekély népességét ; de meg kell jegyeznem, hogy a hollandi protestánsok csak két- 
harmadát teszik a magyar protestánsoknak, s az egész holland nemzet csak pár 
százezerrel több, mint a magyar protestáns, s mégis azon kis népnek virágzó theol. 
irodalma van. 1866-ban pl, 42 írótól 52 önáll* theol. tudományos munka jelent 
meg 1,444 ivnyi tartalommal. Ebben nincsenek beszámitva a folyóiratok ós gya- 
korlati lelkószetre vonatkozó munkák* 

ben tönkre verték a Hegel bölcsészetét, mielőtt Tarcyt kathedrájá- 
tól megfosztották ? Hát Sinay ellen, bát a Coccejus tbeologiája 
ellen, bát a Grregorianum kalendárium ellen ki írt alapos. cáfolatot? 
Ah, biszen sokkal könnyebb egy szegény papot a tömlöcbe dugni, 
vagy e gy professornak silentiumot adni, mint egy csillagászati 
vagy bölcsészeti munkát írni ! Ez németnek való unalmas mester- 
ség, az egyenes magyar emberhez az erőszak illik, na — meg egy 
lós gyanúsítás. 31 ') 



*) Kálvinista magyar embert kivéve, ki az eféléhez szokva van, mindenkit 
nagyon meglepne orthodoxaink azon eljárása, hogy a prot. egylet programmját 
jónak, tetteit (pálya munkák, diasporák és árvaházak segélyezése, bibliák ter- 
esztése) hasznosaknak mondják ; de magát az egyletet mégis veszélyesnek, mirel 
ugy titokban, az 6 szivében bizonyosan valami gonosz felforgatási szándékot for- 
ral. Igen szabatos kifejezését találjuk ennek Hajnal Ábel békési esperes gyűlést 
megnyitó beszédében : „Ki volna például, Jézus evangéliumi világa, s a tiszta 
erkölcsiség érzetétol bensőleg áthatott oly keresztyén, s evangéliumi magvető, ki 
kegyeletes tisztelettel ne hajolna meg im e méltóságteljesen hangsúlyozott irány- 
elvek előtt, melyeket eddig a programmból ismerünk : vallás-erkölcsi élet ter- 
jesztése ; humanistikus célú intézkedések pártolása ; kölcsönös segélyezés ; ke- 
gyeletes irányú, s a szegényeket gyámolító uj intézmények fölállítása ; s a régiek 
adakozás általi pártolása ; s egyéb e féle teendők.* De „bizonyo- 
san csakis azért a programmban az ostromlás s megdöntés végett minden esetre 
kitűzött ama hitigazságok — dogmák — szándékos mellőzése, mert azok nyílt 
bevallása, a mennyiben hitbeli meggyőződést, minden komolyan gondolkozni ké- 
pes főben feltételeznünk kell, gát s akadályul szolgálhatott volna a kitűzött uj 
lobogó alá leendő csoportosulásra.* (Figyelmező 1873. 36—38. 1.) E beszédből 
kitűnik : lrör, hogy Hajnal Ábel ur már a szivek és vesék titkait is látja, s a! 
embereket nem tetteik, hanem titkos gondolatjaik szerint tudja megitélni, ami 
bizony nem csekély tökéletesség ! 2-or, hogy ezen gonosz terv forralóiban, tehát 
legalább azon tizenhat emberben, kik az első gyűlést, mint kezdeményezők, össae- 
hivták, és az erdélyi prot. lap szerkesztőiben, kikkel egy közös programmban ál- 
lapodtunk meg, hitbeli meggyőződést és komolyan gondolkozni képes főt nem 
feltételezhet ; a mi valóban nagy baj volna a szegény magyar protestantismusra 
nézve, mert hiszen a mi kevés egyházi irodalma van, azt legnagyobb részben ez a 
tizennyolc ember csinálta, s az egyedül üdvözítő orthodoxia birtokosainak vagy 
elég buzgósága, vagy elég képzettsége nem volt, hogy a mi nagy erőfeszítésünk- 
kel : három heti lapunkkal, két folyóiratunkkal, pályadijainkkal és könyveinkkel 
szemben hasonló erőt fejtsenek ki az egyház megmentésére. De hiszen, muri 
mondám, erre nincsen is szűkség, az eféle nagyon sok munkába s még egy ke- 
vés pónzáldozatba is kerülne. Ennél sokkal könnyebb izgatni az egyházi hatósá- 
gokat, hogy az egylet tagjait hivatalaikból tegyék ki, mert habár semmi Ítéletre 
méltót nem cselekedtek is, de az ő szívok bizonyosan gonosz. 

Minő jövőt várhat magának oly egyház, mely a múltban és je- 
lenben oly nagy hajlandóságot mutatott a szabad gondolat erősza- 
kos elnyomására? I A múlt és jelen tényeiből nem nehéz következ- 
tetést vonnunk ; de — felvett mottónk is segítségünkre szolgál ebben : 
„Próbálták erőszakolni, s a léleknek elibe szabni, merre fújjon ; de 
akkor fúvása nem hogy üdített volna, hanem olyan volt, mint a szá- 
mum, mely éget és öl. a Láttuk értekezésem folyamában, hogy a 
magyar protestáns egyházon mily kegyetlenül beteljesedett a törté- 
nelem ezen igazsága, hogy erőszakoskodásait legelőször három fele- 
kezetre bomlásával, azután hivei nagyobb részének elvesztésével, 8 
tudományos és gyakorlati élete pangásával fizette meg. Ugyanazon 
oknak a jövőben is ugyanazon eredményt kell létrehozni. Nem szól- 
hatok itt az ujabb felekezetek alakulásáról, bár a nazarénusok léte- 
zését meg kell érintenem ; a protestánsok visszatérésének megítélé- 
sére sem állnak jelenleg elég pontos adatok rendelkezésünkre, bár 
látjuk, hogy a népesedés aránya hazánkban folyvást a katholikusok- 
nak kedvez ellenünkben, és látjuk néhány főbb helyünkén (Debre- 
cen, N.-Várad, Kolozsvár, N.-Kőrös, Sz.-Udvarhely, Sárospatak, Mis- 
kolc stb.), hogy a katholikusok folyvást előnyösebb arányba jutnak, 
8 több városban, hol még egy század előtt alig valának, ma jelenté- 
keny számra, sőt többségre emelkedtek. *) De kétségtelenül számit- 
hatunk arra, hogy a vélemény-szabadság olyan korlátozása mellett, 
minőre a debreceni „Figyelmező" izgatja hatóságainkat, egyházi tu- 
dományosságunk soha lendületet nem vehet, s e nélkül gyakorlati 
vallásos és erkölcsi életünk mostani dermedtségéből ki nem emel- 
kedhetik. Mert szabadság nélkül vizsgálódni, vizsgálódás nélkül a 
tudományt előbbre vinni, és tudomány nélkül a gyakorlati életet vi- 
rágzásban tartani talán senki sem gondolja lehetségesnek ! 



*) Bár hiányosabbak e tekintetben a népesedési mozgalom adatai, mint- 
hogy rajok biztos okoskodást lehetne alapitni ; de a létezőket mégis megemlítem. 
Az 1864-ik év vegén a magyar királyság lakói közt volt : katholikus 48 0% ; 
evang. 1A% ; ref. 13.4% •* unitárius 0.3%. Az 1869 ik év végén : kath. 48-7% ; 
evang. 7.2% ; ref. 13.1% ; unitárius 0.4%. Tehát a katholikusok aránya 0.7° 'g-t, 
az unitáriusoké 0.1 %-t emelkedett; ellenben az evangelicusoké 0.2% t, a refor- 
mátusoké 0.3%-t csökkent. Vagy számokban fejezve ki a szaporodást, 100.000 
lakos után több lett: a kath. 5.376-al, az evang. 1,309%-el, a ref. l,891Wel. 
Egyre-másra a szaporodás a három felekezetben százezer lélek után 2,659. Ennél 

Az előjeleket már itt is láthatjuk. Papnöveldéink ifjúsága 
az ujabb időkben számban és tehetségben feltünőleg megfogyatko- 
zott. Ha egyszer azt követeljük a paptól, hogy esze önállóságát fel- 
adja : akkor csak olyan ember vállalkozhatik e pályára, kinek az 
soha sem is volt, vagy a ki kész az ilyen lealjasodásra ; de az ifjú- 
ság szine-java hátat fordít a theologiának. 1848. előtt még a nem 
nemes papok gyermekei, a székelység és a szabad városok polgárai 
ellátták a papságot jobb tehetségekkel; azután 1867-ig, nem lévén 
más tér nyitva, hasonlókép sok jeles ifjú lépett a theologiai pályára; 
de ma a kinek jó dolga van más pályát választ, hol tudományos 
szabadsága, emberi önérzete kevesebb sérelemnek van kitéve, s 
anyagi előhaladására is nagyobb a valószínűség. Hogy hová fog jutni 
egyházunk, ha papsága az ifjúság salakjából kerül ki, azt könnyű 
belátni. 

Igaz, hogy mindig lesznek olyanok, kik még anyjok méhében 
papokká szenteltettek, s ezek mindeneSetre papokká is lesznek ; de 
az ilyenek száma rendkívül csekély mindenütt, a nagy többség 
nem az ilyenekből telik ki. És mivé lesz az ilyen ember törekvése és 
kedélye is oly egyházban, mely legeszesebb és legmunkásabb tagjait 
nemcsak hogy semmivel megjutalmazni nem tudja, sőt nem is termé- 
szete; hanem még hivatalaikból is kész őket elüldözni, mihelyt nem 
azon nótát fiijják, mely a hatalom birtokosai fülének leginkább tet- 
szik! Ha nekem nem szabad mást tanitni, mint a mit a helv. con- 
fe8sióban megírtak : akkor én a helv. confession kivül nem is veszek 
más könyvet a kezembe ; ha nem számíthatok arra, hogy sok évi 
fáradságos munkám eredményét egyházam jó akarattal megfigyeli, 
sőt arra lehetek elkészülve, hogy tudományos búvárkodásomat nem 



kedvezőbb az arány a katholikusokra nézve 1,717-el, az egész országban 71 szer 
százezer kath.-ra nézve : 121,907-el. Kedvezőtlenebb az evangélikusokra nézve 
1,349%-el, az egész országban 11 szer százezer evangélikusra nézve 14,844*el ; 
a reformátusokra nézve 767%-el, az egész országban 20 szór százezer reformátusra 
nézve 15,350-el ; a két prot. felekezetre nézve 30,194-el. Miután az arány-különb- 
ségre több ok van befolyással, bajos volna azt állítani, hogy öt év alatt 30 ezer 
protestáns lett katholikussá ; de viszont ezen számokat látva, és a köztudomást is 
figyelembe véve, lehetetlen volna tagadni, hogy egyházunk az átállások által foly- 
vást jelentékeny veszteséget szenved. (L. A magyar tud. akadémia statistikai ós 
nemzetgazdasági közleményei 8-ik kötete 1-ső füzetét). 

a tudomány, hanem a hatóság törvényszéke előtt ítélteti meg oly 
. birák által, kik azon tudománynak még a kulcsát 'sem ismerik *) : 
akkor nem nagy kedvet erezhetek a terhes kutatásokra, melyek csak 
romlásomat okozzák a nélkül, hogy az egyháznak használnának. 
Kétségkívül ilyen, és pedig nein jogtalan okoskodás miatt van né- 
künk alkalmunk annyi tudós theologussal dicsekedni papjaink közt; 
ezért kelnek oly nagyon könyveink és lapjaink, még pedig a debre- 
ceniek egy cséppel sem jobban, mint a pestiek, — mert hiszen •— 
cui bono ? A közelebb lefolyt tiz év kétségtelen emelkedést mutat 
egyházi irodalmunkban, több fiatal tehetség nevével találkozunk, 
ki a theologiai képzettség mai színvonalán áll ; de mióta a debre- 
ceni anathemák megvillantak, már többen félrevonultak közülök a 
küzdtérről, melyen virág épen nem nyílik, tövis pedig nagyon bőven 
terem, — és csöndesen szántogatják hálásabb földjeiket. És valóban, 
a makacsság nem kis foka kell hozzá, hogy az ember az asztalba ne 
rógja inkább jó tollát, mintsem ilyen üdvtelen viszonyok közt for- 
gassa! Mindig igy volt nálunk e világi élet, és ha továbbra is igy 
lesz, bizonyára teljes diadalra fog jutni a debreceni orthodoxia — 
az üres templomokban ! 

Egyházunk nyomorult helyzetén nem segíthetünk máskép, mint 
ha az egyház a theologiai tudománynak oly feltétlen szabadságot en- 
ged, hogy az az igazság érdekén kívül más korlátot ne ismerjen. £ 
végből a theologiai tanszékeket foglalják el oly férfiak, kik bármily 
különböző theologiai iskolához tartozzanak is, de abban mindnyá- 
jan megegyeznek, hogy a kutatás szabadsága elé semmi más korlá- 
tot vonni nem akarnak, csak a mi a tudományos és erkölcsi komoly- 
ságbán foglaltatik. Majd aztán az önálló szabad tudomány ki fogja 
mutatni az egyházi hatóságok előtt miben áll az egyház érdeke ; 
mert egyedül a tudomány van erre képesítve, tehát jogosítva is, s 
aem az egyházi hatóságnak áll jogában a tudomány fölött ítéletet 



*) Mindig mulatságomra szolgál olvasni a debreceni Figyelmezőben : „Baur 
romboló kritikája", „Strausz nihilismusa", s több e féle kifejezéseket oly férfiak 
szájából, kik Baur és Strausz müveit i\em is olvasták, s különben is a zsidó és görög 
nyelvben nnics annyi jártasságok, hogy egy bibliakritikai mű fölött Ítéletet mond- 
hassanak. Ezek fogják majd megítélni, mint tanácsbírák, hogy melyik kritikai 
vizsgálódás jutott igaz eredményre ! 

mondani az egyház érdeke szempontjából. Ha a protestantismus a 
tudomány mezején ezen szabadságot meg nem adja, akkor a maga 
eredetével és mivoltával iszonyú következetlenségbe esik ; és ha a 
katholicismushoz hasonlóan a léleknek elibe akarja szabni, merre fúj- 
jon, akkor fúvása nem fog üditni, hanem olyan lesz mint a számum, 
mely éget és öl. 

Kovács Albert. 



EGYHÁZI BESZÉD. 

* A reform. 

Minden írástudó, ki a mennyeknek országában megtanittatottjiason- 
latos valamely gazdához, ki az ö élésházából hoz elő ót és vja&.Mété 

XIIL52. 

Reform ! reform ! e szó hangzik most mindenféle a magán és 
közéletben, a gyűlésekben és társas összejövetelek alkalmával ; ez 
eszme valósitásán az emberi tevékenység valamennyi hatáskörében 
a legélesebb elmék, a legszorgalmasabb kezek, a legnemesebb jelle- 
mek fáradoznak ; ez eszme szolgálatában napjainkban, szemünk lát- 
tára oly mozgalom indult meg, mely nagyszerű tüzáradathoz hason- 
lóan a íársadalom minden rétegeit átjárja, és a mely elöl azok sem 
térhetnek ki, a kik e szóra : reform ! — . mintha valami rósz lélek 
kisértené őket — magokra keresztet vetnek ; ez eszme oly varázs- 
erővel bir, hogy még olyanok is kénytelenek azt zászlójokra írni, 
kiknek tetteik homlok egyenest ellenkeznek azzal, a mit lengő lobo- 
gójukon olvashatsz ! 

Mit mondjunk e mozgalomról ? .... Nyilt.vagy titkos ellen- 
ségeinek van-e igázok, kik ez áradatnak gátot vetni erőlködve igye- 
keznek ? A félénkek vannak-e helyes utón, kik e mozgalmat látva 
szorult kebellel feljajdulnak : vájjon mi leszen ebből ? Vagy e moz- 
galom rokonszenves barátai, bátor előharcosai érdemelnek hitelt, 
kik abban az emberiség üdvét, korunk rákbajainak egyedüli biztos 
gyógyszerét vélik láthatni? .... Mit tartsunk a reformról ? . . • • 
Égből származik-e, vagy a pokolból, a világosságnak, vagy a setet- 
ségnek, az igazságnak vagy a hamisságnak gyermeke-e az ? . . • • • 

Én azt tartom az egészséges reform isten jó és tökéletes ado- 
mánya, — oly bizonynyal, a mily tagadhatatlan, hogy az emberi nem 
fejlődésének igazi iránya ez — előre ! és a mily alapos e kiván?ág 
— több világosságot! — De nem mind arany, a mi fénylik, és nem 
reform mind az, a mi magát anflak kiadja , és sok ugy nevezett re- 
formmozgalom van, a melynél csak a mozgalom van meg, de hiá- 
nyoznak a reform alapfeltételéi. 

Mind ezek igazolják e kérdés felvetését : melyek az egészséges 
reform feltételei ? 



Jézus ez igékben egy írástudónak rajzát adja. De ezen kép 
egészen más, mint a milyent, magunknak az Írástudókról, azon fe- 
lekezet tagjairól alkotni szoktunk, kik a lélek nyilvánulásait szán- 
dékosan elfojtva dohos, okmányok holt betűjén rágódtak, és a rég 
elmnlt idői korhadt intézményein vakbuzgó szerelemmel csüngve, 
minden újításnak esküdött ellenségei valának. A mi írástudónk 
„ujat hoz elő" , és épen ezzel bizonyítja, hogy hivatva van az em- 
beriség szellemi életét előbbre vinni. De „ót is hoz elő", megtartja 
azt, a mi jó ; és ez által oly okosságot tanusit, a mely nélkül egész- 
séges reform nem képzelhető. És mind ezekre kitűnően képesítve is 
van, mert „a mennyeknek országában megtaníttatott"; tehát képes 
törekvéseit az igazság örökké érvényes zsinórmértéke szerint irá- 
nyozni. — Ily embertől soha se féltsd az igazi reform ügyéi! Meg- 
találod benne az egészséges reform, az egészséges reform mozgalom 
kívánatos föf eltételeit ; t. i. : 

1. hogy előhozzunk ujat ; 

2. hogy az „ót", mi jónak bizonyult be, megtartsuk ; ós 

3. hogy megtaníttattunk legyen a mennyeknek országában. 

I. 

A reformnak első feltétele tehát, hogy ujat hozielő. Ez magá- 
tól értetik ; hisz nj at előhozni a reform lényege, fogalma, feladata. 
Hol minden régi állapotában megmarad, hol mindent régi állapotá- 
ban meg akarunk hagyni : ott nincsen reform, sem reform mozga- 
lom, ott a tespedés halott szagát érzed, s a megállapodás síri scend- 

jét észleled. — Ez okból állítom, hogy Krisztus munkája a legna- 
gyobbszerü reform dicső műve, és az általa előidézett mozgalom oly 
reformmozgalom volt, melyhez hasonlót a történelem évkönyvei fel 
nem jegyeztek ; mert ime e munka, e mozgalom által mindenek meg- 
ujultak! Ez okból állítom továbbá, hogy Luthernek és társainak 
munkája is reform vala (a minthogy köztudomás szerint reformátió- 
nak is neveztetik) ; mert valamint a hosszú rideg tél után az üde 
tavaszi szellők, az enyhe tavaszi napsugarak behatása alatt a ter- 
mészet megmérhetetlen háztartásában mindenütt uj élet ébred: 
ugy e hitbajnokok fellépésével a visszaszerzett hit és lelkiismeret- 
beli szabadság, szabad vizsgálódás, szabad kutatás befolyása alatt 
egy uj korszak támad, uj nappal virad, a szellemi élet, a mivelődés 
uj alakot vesz, uj irányt nyer. 

És hogy a reformmozgalom „ujat hoz elő" — ép ebben sar- 
kallik jogosultsága, ezen alapul szükségessége. Megállapodás nem 
dolga, nem szokása az örökké tevékeny, szabad szellemnek ; az em- 
beriség szellemi életére nézve tehát nem állhat meg mindig egy s 
ugyanazon ponton, mint a nap a naprendszer közepén ; hanem az 
folytonos haladásban, örökös fejlődésben van. Mikor gyermek volna, 
ugy szólt mint gyermek, ugy gondolkodott, mint gyermek, ugy ér- 
tett, mint gyermek ; minek utátína pedig férfiúvá lett, elhagyta a 
gyermekhez illendő dolgokat. 

Minden korszak immár saját nyelvén akarja hirdetni az isten 
nagyságos dolgait; minden kornak uralkodó eszméi magoknak meg- 
felelő öltözetet, uj viszonyokat, uj formákat, uj intézményeket te- 
remtenek. Mi csudálkozásra méltó van tehát abban, ha mai úap 
oly fennen hangoztatjuk : reform ! reform ! Az uj bort uj tömlőkbe 
kell tölteni. Mi különös van abban, ha a 19 század fiai vívmányaik 
öntudatában levetni akarják a régmúlt idők elavult öltözetét? Mit 
jajveszékeltek, ha az újkor nemzedéke uj hajlékokat épit magának, 
melyekben kényelmesebben lakhatik, mint a lovagok korának por- 
ladozó váraiban, melyeknek setét termei, dohos levegője csak a 
baglyok seregének kedvesek ? . . . Csak bátran előre, bajnokai a re- 
formnak, dacára a megtámadásnak, dacára az ellenszegülésnek, me- 
lyet tapasztaltok ! Ne csudáljátok, hogy e világ titeket gyűlöl! A 
reform ujat hoz elő ; és minden újítás eleinte sokaknál visszatetszést 
szül , és csak lassan jutnak azon belátásra, de biztosan eljutnak 
ahoz, hogy fejlődés, haladás az emberiség feladata. 

II. 

Korántsem akartam ezzel azt mondani, hogy a reform minden 
létezőt, csak azért, mivel nem uj, elutasít magától ; sőt inkább az 
egészséges reform meg- fentartja azt, a mi az idők folyamatában 

jónak bizonyodott, a mi most is, jövőre is hasznavehető ; — a mi- 
ként az írástudó jeligénk szerint előhoz nemcsak ujat, hanem „ót a is. 

Igaz, a reform szakítás a múlttal. De ez csak annyit j lent, 
hogy a mi a múltból származik, azt minden iránta táplált kegyele- 
tünk mellett sem kell feltetlenül ne nyúlj hozzám virágnak tarta- 
nunk, mintha az már magában véve okvetlenül tökéletes volna, s ja- 
vítást soha nem is igényelhetne, Mind a mellett az egészséges reform 
nem dönt vakon minden régit halomra, mint az oktalan suhanc 
öregének minden intézkedéseit, a nélkül, hogy már tisztában volna 
magával az iránt, valójában mit akar, s mikép akarja azt ? 

Valamint tehát az okos épitők, kik régi épület helyébe ujat 
építenek, nem vetik meg a régi épületben talált jó anyagot : ugy az 
egészséges reform megvizsgálja a létezőt, megtartja abból azt, mi 
használható, javít azon, mi a hogyan van, meg nem állhat, és csak 
azt törli el, a mi sem nem használható, sem nem javítható. Krisztus 
nem vetett el mindent, Init Izraelben Mózes törvényéből érvényben 
talált ; sőt inkább megtartotta azt, a mi abban örök érvényű igaz- 
ság vala ; megjavitá azt, a mi tul élte magát, de javítható vala ; és 
kifejtvén országának alapelveit, sok dolog végbevitelét, melyet kör- 
nyezete, kora még el nem birt volna, azon lelek munkásságának 
hagyta fenn, melyet ő ébresztett. Dacára ennek senki sem fogja tőle 
a reformátor dicsőségét megtagadni. 

Semmi sem árthat inkább az egészséges reform ügyének, 
mint a kíméletlen elhamarkodás, a heveskedő erőszakoskodás. Az 
emberi nem fejlődése a dolog természete szerint legbiztosabban lépés- 
ről lépésre halad előre, és minden rohamos ugrás oly erős rázkodtatást 
idéz elő, mely gyakran a szándékolt mű sikerét hiusítja meg. Mert 
mindig csak egyesek, kevesen látnak élesebben, távolabbra, értik, 
mi hová céloz, hová vezet ; a nagy tömeg a meglevőhez szívóssággal 
ragaszkodik. És a reform, melynek szükségszerűsége, melynek 
alapgondolata a nép öntudatában nem gyökerezik, idétlen gyermek, 
melynek életéhez, szerencsés növekedéséhez kevés a remény. 

III. 

Véleményem szerint tehát az egészséges reform a létezőből 
megtartja azt, a mi jó , és ujat teremt, a mi jobb annál, mi eddig 
létezett. Mert nem minden a mi ó, egyszersmind elavult is, és nem 
minden, mi a viharokkal dacolt, egyszersmind porhatag is : de vi- 
szont nem minden uj dolog jobb az eddig létezőnél, és sok, a mit 
reformnak keresztelnek, tulajdonképen hanyatlás. Tehát mindene- 
ket megpróbálni és a mi jó azt megtartani — ez a reformtörekvésnek 
e gyik fontos, nélkülözhetetlen kelléke. De éhez jó készültség kell. 

A fegyveres, idegen országot meghódítandó, a síkra teljes fegy- 
verzetében száll ki. A ki reformokat akar, idegen országot óhajt 

meghódítani : kellő felkészülés nélkül erre alig lesz képes. Az egész- 
séges reform feltétele tehát végül még az, hogy az ember taníttatott 
legyen az isten országában. 

Korlátolt látkörti férfiak, kik alig látnak messzebb, mint a 
meddig kezök ér ; kik biztos lépéseket tenni nem képesek, vagy épen 
saját lábaikon nem járnak ; kik haboznak s bizonyos megállapodásra 
még nem jutottak ; kik ide s tova hajtatnak a tudománynak akármi 
szele által, az embereknek álnokságok által, és álnokul való elhite- 
tésre megrögzött csalárdságok által ; kiknél a higgadt megfontolás, 
az értelem világossága, a jellem szilárdsága, az akarat kitartó ereje 
hiányzik — rósz reformerek. És jaj/ha ők viszik mindenütt a nagy 
szót, ha döntő befolyást gyakorolnak az ügyekre, és a nagy sokaság 
őket követi ! Ha a vak vezeti a vakot, félő, hogy mindketten a ve- 
rembe esnek ; ha egy járatlan, az úttal és vidékkel ismeretlen em- 
ber tolta fel magát kalauzul, félő, hogy a célt eltévesztjük. 

Pedig a cél magában véve nemes és* dicső, és kár, örök kár 
azt eltéveszteni. E cél nem egyéb, mint az eszményileg szépnél s 
igaznak megvalósítása, megvalósítása az isten országának, az igaz- 
ság, a szabadság, a békesség és boldogság országának. És azért min- 
den reformer taníttatott legyen az isten országában. Ez okból aleg- 
nagyobb reformer, kit a világ valaha látott, Jézus Krisztus, a szelle- 
mek napja, a világ világossága. Azon üdvös tanítás, melyet hirdetett, 
azon örök eszmék, melyeket terjesztett, istenes élete, melyet folyta- 
tott, egész valója mind mind azt bizonyítják, mikóp ő isten or- 
szágában taníttatott, jártas volt inkább, hogy nem mint akármi más 
lakosa e földnek. 

Hozzája, az igazság kiapadhatatlan, tiszta forrásához fordul- 
jatok, kik a reform munkájának akarjátok életeteket szentelni Ta- 
nuljatok ő tőle ! És ha az ő lelkének fénye átsugárzott a ti lette- 
tekbe, ha az ő szelleme rokonszenves szikrát gyújtott a ti kebletek- 
ben : ugy fényljék a ti világosságtok az emberek előtti és mint a* 
igazság rendületlen hivei, npint előítéletektől ment kutatók, mint a 
tökéletesedés hű barátai, legyetek az ő apostolai ! 

Mi pedig hálákat adunk istennek, hogy az ő népét megtelrifl- 
tette .... és követünk . . . . , zászlótok, melyet lobogtattok, a p> 
melyben győzünk. Ámen. 

Kund Samu, 
a R.-Lak csánigi ev. gyülekezet lelkésze. 

ülatatvány, 

Szeremlei Sámuel „Valláserkölcsi s társadalmi élet" cimfl 
300 frt pályadijt nyert müvéből. *) 

///. Rész. Vallás-erkölcsi ellopat az egyházban. 

{Ab alkalmazandó mérték. A kath. főpapság sitiyedése. Életre- 
valóságának bizonyítékai. Hitélet a népnél és hitetlenség a közép- 
osztálynál. A prot. egyház 1848. előtt és 1848-ban. A felvilágoso- 
dás és szabadság fattyuhajtásai. Az egyházalkotmány felfüggesz- 
tése és a gymnáziumi rendszabály. Ennek hatása. Pangás a nép- 
iskolai ügyben. A pesti főiskola.) 

Á vallás-erkölcsiség tüzetes ápolása végett az egyház áll fenn ; 
ennek mezején nyilatkozik az legszembetűnőbben ; virágzása és ha- 
nyatlása itt mutatható ki legvilágosabban. Ugy véljük azért, hogy 
ezen történeti és statistikai rajzolat az egyházi életnek kitűzött szem- 
pontbél való megvizsgálása nélkül igen hiányos fogna lenni. 

Mielőtt azonban a különböző felekezetek életét e célból át 
kutatnám, előlegesen meg kell állapitnom azt a mértéket, melyet a 
végrehajtandó munkánál alkalmazni kívánok. 

A nélkül, hogy akár a külön felekezeti tanok és egyházi in- 
tézmények jogosultságát, akár azon sajátlagos hatás létezését és 
fontosságát, melyet ezek a hivek lelkületére gyakorolnak, kétségbe 
vonnám : kijelentem, hogy szerintem a vallás-erkölcsiség, mint kö- 
zös emberi tehetség, egyetemes természetű, melynek lényeges saját- 

*) A pályázatról a jelentést lásd alább az „Egyleti értesítőben." 

ságai és parancsai minden felekezetnél megvannak ós föltétlenül 
kötelezők. A vallás egy fölény hívesét föltételezi s az ezzel való 
egyességben áll ; beismervén saját elégtelenségét és vétkeit, isteni 
tulajdonokra törekszik, minő a szeretet, irgalmasság, igazság, tu- 
dás, stb. s azok szerint igyekszik magát tökéletesíteni ; abban meg- 
vannak a valásosság és ezzel együtt az erkölcsiség kellékei is. Jé- 
zus vallásának legalább ezekben határozódik sajátlagos természete, 
8 ezek által képezi az ő vallásának legvalódibb magvát az erkölcsi- 
ség, a szerint a mint ezt Mát. ö. 6-ik részei nagyon világosan 
mutatják. 

S ez lesz a szempont, mely engem az egyházak életének vizs- 
gálásában vezetni fog. 

Bármily nevezetes jelenségeket mutatott is fel a magyar kath. 
egyház az utóbbi évtizedek alatt a hittani tudat fejlesztése és ápo- 
lása tekintetében (Hoványi felsőbb kathoücismus elemei, Sa. István 
és Sz. László társulat, Tárkányi-féle uj biblia fordítás) : a mi a hi- 
vatalos, szerinte a sajátlagos egyházat, s különösen annak főnökeit 
illeti, a vallás-erkölcsi hanyatlás, sőt sülyedés a gyakorlati életben 
náluk igen nyilvánosan mutatkozott. 

Midőn az 1848-iki országgyűlés a keresztyén szeretet és igaz- 
ság azon magaslatára emelkedék, honnét a bevett felekezetek közti 
egyenlőséget és viszonosságot törvénybe iktatá : a klérus ellenmon- 
dott ennek, nyilván megtagadva a mester ezen elvét : „valamit akar- 
tok, hogy az emberek cselekedjenek tiveletek, ti is azt cselekedjétek 
azokkal". Majd midőn az akkori magyar kormány férfiai roppant 
vagyonukat kezökben meghagyák : e kiméletességet és nagy lel- 
küségetazzal hálálták meg főnökeik, hogy a harc veszélyében forgó 
nyájat hűtlenül ide hagyva, a nemzet ellenségeivel szövetkeztek. 

Hasonló nemzetellenes vétket követett el a főpapság az is- 
meretes concordatum által, melynek létrejövetele ellen nem tette 
meg mindazt, a mit roppant befolyásánál fogva megtehetett volna. 
— Ezen egyezmény, a magy. kath. egyházat legnevezetesebb jogai- 
tól fosztá meg, s a klérust elválasztva a nemzettől és az állam-ha- 
talomtól, egyenesen Róma alá adta, hogy ezen az utón a korlátlan 
hatalom szolgájává legyen. Az árulás jutalmául, melyet saját hí- 
veik ellen elkövettek, a főpapok szabad kezet nyertek az ifjúság 
nevelésében és a jezsuiták behozatalában. 

Az erkölcsi sülyedés nem csekélyebb jelét adták az 1868-iki 
római zsinat utón. Az alkotmány helyreállta után itthoni egyik 
közlönyük a „Religio", mely azelőtt a felekezeti türelmetlenség és 
gyűlölet magvait szórta, a szerkesztővel együtt elvet cserélt. A 
klérusnál szabadabb szellő kezdett lengedezni. Az egyházmegyei 
papi értekezletek reform-pontokat formuláztak. A püspökök ékes 
beszédeket tartottak a zsinaton a pápai csalhatatlanság ellen. A 
mint azonban a zsinat eloszlása után Romából szigorúan megkíván- 
ták a hódolatot az uj dogmára nézve : nemcsak készségesen megtet- 
tek ezt, hanem mindent elkövettek annak terjesztésére és magasz- 
talására. 

E lelkiismeretlenség nyilt hadüzenet azon fogalmak ellen 
részükről, melyek az evangéliumból kiindulva, a modern állam 
vezérelveivé váltak : minők a jogegyenlőség, az alkotmányos kor- 
mány-forma, a lelkiismereti és vélemény nyilvánítási szabadság, 
miután ezeket a zsinat és a csalhatatlan pápa elátkozta ; másfelől 
pedig bizonyíték arra nézve, hogy a hierarkhiai alap, melyen az 
egyház áll, minő meghasonlásba sodorja a papságot saját lelkiisme- 
retével, a közerkölcsiséggel, a hivek és az állam közjavával ! 

Nem tagadhatni azonban, hogy a főpapság a hatalmában levő 
roppant kincsnél fogva a felvett időszak alatt a jótékfnyság gyakor- 
lására nagyszerű példákat mutatott : templomokat épített, iskolá- 
kat és növelő intézeteket alapított ; valamint el kell ismerni, hogy a 
plebánusok, habár a főpapság intentióinak a legkészségesebb szol- 
gái voltak, s számosan közülök erkölcstelen életmódjuk által nem 
kevés botrányt okoztak és okoznak : a gyakorlati lelki pásztorko- 
dás tisztének teljesítésében rendszerint kellően eljárnak ; s hogy a 
szerzetesek és apácák terjesztik a tudományt, az isteni félelmet és 
az irgalmasságot ! 

A mily valláserkölcsi és társadalmi épülés származik e min- 
denüvé elágazó és serény munkálkodásból, ép oly nevezetes a hatás, 
melyét ezen egyház az emberi lélek természetére és a hivek áhíta- 
tára, töredelmességére és lelki vakságára alapított rítusával és egyéb 
kegyszereivel kifejteni képes meg mindig. — Bármily érzékiek le- 
gyenek is sokszor ezek a dolgok, s bárminő visszaéléseket űzzenek 
is a szentségek sáfárai sokszor a misékkel, a búcsúkkal, a menyből 
aláhullott levelekkel, az ereklyékkel és a könnyező Mária képpekkel 

s t. eff : az alsó osztály legnagyobb részéhek vallásos érzületé el- 
választhatatlanul van azokhoz forrva, mert más nyilatkozási formát 
alig ismer. Azok által táplálkozik. E vallásos érzület egyébiránt 
a nép nagy részénél inkább csak az egyházi külsőségek gyakorlásá- 
ban és nagyra becsülésében áll, mintsem a gyakolati szent életben. 
Merthogy népünk, mely egyénileg és társadalmilag oly nevezetes 
gyöngeségeknek és vétkeknek van alávetve, az egyház terén sem ké- 
pes több vallásosságot és erkölcsiséget kifejteni : az magától érte- 
tik. Legerősebb a ragaszkodás az egyház vallási fogalmaihoz és 
szokásaihoz némely hegyes vidékeken, ugyanazon helyeken, 
hol az irni-olvasni tudó emberek száma legkevesebb s a tömegeket 
erkölcsi vadsággal párosult fanatismus hatja át. 

Egészen másként van a dolog a miveltebb rendnél. Magyar- 
országon a klérus ép oly türelmetlen és vérszomjas volt a többi fe- 
lekezetek irányában, mint bárhol másutt a külföldön. E miatt csak- 
nem két századon át förödtek a honfiak egymás vérébén, mert hogy 
ha a protestánsok egyszer-másszor kivívták jogaik elismertetését 
s a béke helyreállott : a klérus az ármány és erőszak minden esz- 
közeit felhasználta ismét az irott egyezmény kijátszására, és a mél- 
tatlankodás rendszeres tovább folytatására. Az adott szónak, a 
köztörvényeknek, az innepélyes szerződéseknek e gyalázatteljes 
megtörése, a főpapságnak a nemzeti és alkotmányos szabadság el- 
nyomóival való ezen rendszeres szövetkezése, a nyomor és a sötét- 
ség, melyben a klérus a népet átalában hagyá, az erkölcstelen élet- 
mód, melyben egyes főpapok és plebánusok nagy tömege nyilváno- 
san elmerült: a miveltebb osztály kebeléből már régóta kiirtott 
minden valódi tiszteletet ezen vallás szolgák iránt. Ide járult még 
az a körülmény, hogy a felvilágosodás és a szabadsági törekvések 
terjedése s a tudományok fejlődése következtében az absolut ural- 
kodási természetű alap iránt, melyen a hierachia felépült, ellenszenr, 
azon a természeti törvényeknek minduntalan ellenmondó csuda dol- 
gok iránt, melyre a hittan rendszere fektetve van, a leghatározot- 
tabb kétség és ellenmondás fejlődött ki. Még a merőben vallásos 
természetű egyéneknél is legyőzhetetlen idegenkedés fészkelte be 
magát ezen felekezet ellen, melynek képviselőivel és ügyeivel sem 
erkölcsi önórzetök, sem értelmök nem volt kibékülve. Az egyház 
rítusát oda hagyták, vagy a mennyiben olykor-olykor felkeresték, 

csak aesthetikai érzetöket, kíváncsiságukat, vagy esetleg az illem 
szabályát elégítették ki. A korszelleme a vallást a tisztességhez 
számítván, nem léptek ki az egyház kebeléből, de nem is tartoztak 
ahoz lélekből. S ez által azon hazugság és képmutatás, mely tár- 
sadalmunkat jellemzi, rendszeres táplálékot és igen nagy el- 
terjedést vőn. 

A mivelt ember neveti, ha a pap a szentség különös malaszt- 
jára hivatkozik, melyet ő vallása értelmében istentől vesz ; tudja 
hogy ámításon alapul a pápai intézmény, Péter római püspökségétől 
és krisztusi hatalmától kezdve egészen lX-ik Pius csalhatatlansá- 
gáig ; tapasztalásból megtanulta, hogy isten a szellem adományait 
válogatás nélkül osztogatja minden rendű és rangú embernek ; látja 
hogy a vallás és az emberi lélek titkainak értésében egyes világiak 
mennyire tul szárnyalják gyakran a papokat ; érzi, hogy saját lelké- 
ről és hitéről neki magának kell számot adnia mind a világnak, 
mind istennek: s micsoda ha ezen vallást nem látja egyébnek nagy- 
szerű alakoskodásnál, melynek célja az emberiség legszentebb ér- 
zelmeiből jövedelmező tőkét faragni a papi rend számára. 

„Jézus vallását megölték saját szolgái" úgymond napjaink 
egyik kitűnő írója. „A világ belátta ezt az első századok száraz 
dogma-vitáiban, melyek a menykirálynő nemi részeiben mélyedtek 
el, a helyett hogy az emberiség békességét mozdították volna elő ; 
melyek versengést szültek, a helyett hogy szeretetet terjesztettek 
volna. Az emberiség belátta ezt az inquisitio máglyáin, az irgal- 
matlan tollvonásokban, melyeket az első századok fejedelmei, szer- 
zetes kezek által vezetve húztak. A világ belátta ezt Tecel búcsú- 
levél-üzletében, a vallás háborúkban, melyek egy atya gyermekei 
közt folytak, ki ezt monda „szeressétek ellenségeiteket" ; borzalom- 
mal látta ezt be Franciaország bibornok-minisztereinek országaiban ; 
a kath. áldozároknak a csudaképekkel való talizmán kereskedésé- 
ben, a jezsuita iskolák borzasztó kéjvadászási szabadságában ; de a 
helyett, hogy azt ismerték volna fel, hogy e rósz szolgák mennyire 
darálták urokat, a szolgákról urokra vontak következtetést, s ma- 
gát a megváltót dobták el ; mert szolgái börtönné tették a földet, 
melyen csak férgek tengődtek, s melynek boltozatánál semmi táp- 
lálék sem juthatott el az elepedt lelkeknek.* 

„E csalatkozott világon valami szörnyű frivoleág vett erőt. 

Mert semmi sem ront meg annyira, mint az a keserű érzet, hogy 
utálnunk kell azt, a mit egész életünkben legtöbbre becsültünk. Az 
a gyermek, a ki apjában gonosztevőt fedez fel, mélyen sülyed alá az 
élet folyamában ; az a férfi, ki szivének szerelmében hitvány csalót 
tapasztal, elvész végképen és nem fog felemekedni többé. Ennyire 
igaz az, hogy legjobb erőinket csak akkor használhatjuk, midőn 
lelkünk valami magasra és szeretettre tud tekinteni. És oly örök 
igazság van abban, .hogy az ember, a föld ezen legfőbb férge, útját 
fölfelé csak akkor veheti, midőn oda fenn megpillant valamit, a mit 
szeretve tisztelhet. A barát már rég pajtássá lőn, a ki speculálni, 
élvezni vagy hallgatni segit. A kedvesnek többé nem hiszünk, ha- 
nem azért elbolondittatjuk magunkat általa előleges egyesseg sze- 
rint. A hitves gond, vagy baj. És isten? Én istenem, talán könyör- 
günk hozzá, midőn kedvenc gyermekünk haldoklik. S ha meghalt 
azt mondjuk : hiszen tudtam, hogy nincs isten. Hanem azért keresz- 
tyén módra eltemetjük a gyermeket s a holtak innepén koszorút 
teszünk sírjára, Nem hiszünk a lélek fennmaradásában, hanem azt 
véljük, hogy az elszállott gyermeki lélek elhagyatottnak érezné 
magát a sok megvilágított sírok között, ha neki nem lenne világ 
gyújtva. Az atheismus és a természeti szeretet csudás zavara. Val- 
lástalan ! Azt jelenti-e ez, hogy baromnak jelentsük ki magunkat, 
mely egyszerűen megnyalja a kölykét s a természeti ösztön betol* 
tése után oda hagyja ? Vagy csak azt jelenti, hogy nincs kedvein 
gyónásra menni ? Ez utóbbi esetben azonban az elszakadt keresz- 
tyénnek más vallást kellene választania, mert vallás nélküli ember 
hasonlít az őrülthöz nyílt mezőn folyam partján." i) 

Mi alatt az kath. egyház a képmutatásnak, a bigottságnak, jó- 
tételnek, erkölcstelenségnek, és önzésnek vegyesen ekép lőn rend- 
szeres ápolójává, a prot. egyház életében is a legellentétesebb irá- 
nyú jelenségek mutatkozának. 

A prot. egyházra nézve a klérus befolyása által sugalmazott 
állami leigáztatás hosszú korszaka rendkívül pusztitólag hatott. Az 
erdélyi nemzeti fejedelemség elenyészése után az egyház a szenve- 
dett sérelmek megtorlása, a jogok ujabb biztosítása s a benső hit- 
erő felélénkitése tekintetéből nem volt képes többe ösepon- 
to8Ítani a maga erejét, mit szervezeti megosztottsága, anyagi 

"~~ l ) Die Gottesmörder. Pest 1871.471. 

s zegénysége s a lelkészi tekintély sülyedt volta is lehetetlenné tett, 
8 a politikai és társadalmi serviUsmus idejében csak gyéren feltűnő 
jelek mutatták azt, hogy tudatával bir ama küzdelem végzetes vol- 
tának, melybe ő a minden tagját lekötő és elzsibbasztó ellenféllel 
mintegy Laokoón keveredett. 

Azon nemzeti felbuzdulásnak, melyet Széchenyi agitatioi in- 
dítottak meg, egyetlen üdvös következménye volt az egyházra nézve, 
hogy a nemzeti rokonszenv ez elnyomatott iránt országosan erős- 
bödött. Másfelől pedig a megindult mozgalom a lelkek figyelmét 
oly erővel bilincselte le , hogy e miatt az egyházi élet benső ápolása 
és fejlesztése körül még annyi sem történt mint az előtt. 

A kormány üldözője levén a felvilágosodásnak és a szabadsági 
törekvéseknek, ezek az ős idők óta ellenzéki állást követő prote6- 
tantismus kebelére menekültek s annak mintegy hitvallását képez- 
ték. Itt azonban a tömegek tudatlanságánál s nem eléggé mély val- 
lásos érzületénél fogva oly benső bajoknak lőnek okozói, mely még 
a külső szorongattatásnál is nagyobb aggodalomra adott okot. 

A prot. kultusnak aesthetikai hatása igen kevés levén, más- 
felől pedig az egyházi hivatalos hittan a tudományok- és az em- 
beri szellem fejlődésével teljes ellenkezésbe bonyolódván : miután a 
nemzetiségi és ellenzéki törekvések megtalálták saját medröket, a 
templomok tornácai a felvilágosodottaktól egyszerre megüresedtek, 
az alsó osztály csaknem egészen maga maradt itt, hol mint ottho- 
nában a szolgaságából és szegénységéből kifolyó rósz kedvét teljes 
mértékben érezteti a vallás őreivel, kik felett egyedül volt hivatva 
uralkodni a jobbágy is ! A lelkészi állásnak a tömegek szenvedélyé- 
től üy mérvű függése, a nyomorú és alacsony helyzet sanyaruságai 
elölte az apostoli hivatás érzetét a tanítói rendben. Volt rá példa, 
hogy a lelkész rágalmazásért bepörölte a pórt az uriszéken, hol ez 
vétkesnek találtatván, megbüntettetett. A pór ekkor ama tettéért 
bepanaszolta papját saját egyházi hatósága előtt, s ez a lelkészt 
pénzre büntette ! „Többnyire ritkaság a prot. papok arcát, még az 
élet delén is a nyugodt szív küljeleivel sugározni, fejeiket ősz fürtök 
nélkül látni a ugy mond egy kath. iró, kinek könyvéből *) ama példa 
merítve van. Oly korban, melynek szelleme a vallásos érzületnek 
tápot nem adott, melyben mindenki külsorsa javítása felé töreke- 

*) Ne nyúlj hozzám. Eger. 1842. 

dett: igazságtalan és képtelen volt a követelés, hogy a protestáns 
családos egyházi férfi egyedül isten igéjével érje be „Járjátok el" 
úgymond egy közülök „e hon ama viskóit, melyekben szállásol a 
prot. egyházi rend ; nem találtok azokban sorssal, helyzettel, körül- 
ményekkel megelégedést sehol. ** Már régóta semmi fontosabb 
tény nem volt, a mi az egyetemes egyház vallás-erkölcsi életének 
és előre törekvésének nagyobb jelensége gyanánt lett volna tekint- 
hető. A hittani tudat irodalom által, kivéve a lelkészeskedés nél- 
külözhétlen gyakorlati részét, nem volt mivelve ; a biblia fordítás 
a nemzeti nyelv és az exegetikai tudományok fejlődése által tul 
szárnyalva ; a kultus egy némely ágai korhadtság miatt elalélva, a 
közjótékonyság és a szeretet művei hirből is alig ismerve ; az isko- 
lák anyagi szegénység miatt a tudomány fejlődésétől és a közműve- 
lődés igényeitől messze elmaradva; az egyházi épületek legtöbb 
helyt nyomorúságos állapotban, egyes gyülekezetek, főleg Erdély- 
ben, pusztuló félben, vagy teljesen elpusztulva! 1842-ben az „erdétyi 
prédikátori tár a , az egyetlen irodalmi közeg, 9 évi fennállás után 
előfizetők hiányában megszűnik. Ekkor alapitják Törők Pál és 
Székács József pesti lelkészek a Prot. Egyházi és Iskolai lapot, 
mely a szerkesztők minden igyekezete dacára sem lehetett ugyan 
jobb a kornál, mindazáltal a valláserkölcsi ébresztés tekintetében 
az egyház terén igen üdvös szolgálatot tett. A legjobb és leghatal- 
masabb mű azonban, melyet ezen évek fel tudnak mutatni, fáy 
András „Óra-mütató tt -ja volt, ugyancsak 1842-bŐl. Felsorolása 
azon mindenféle nyomorúságnak, melynek az egyház martalékául 
készül esni ; egy tükör, melybe mély pirulás nélkül nem lehetett 
tekinteni ; egész tárháza az életre való reform eszméknek. A benne 
feltárt keserű igazságok és nemes törekvések megtalálták utjo- 
kat a szivekhez. A szerzőt az egyházi hatóságok egymás után vá- 
lasztották meg tiszteletbeli táblabir ájoknak. Hanem 
természetesen csekély orvos szer oly nagy és mindenfélé elharapód- 
zott bajok ellen. 

Az 1848-ik év tavaszát a megváltás hajnalaként üdvözlé a 
protestantismus. Mint kiválóan nemzeti és nép-egyház szívből csat- 
lakozott a nagyszerű polgári és politikai viszonyokhoz ; de volt oka 



l ) Prot. egyh. és Isk. Lap. 1842. 

a különös örömre is, mert az egyházakra nézve kimondott egyen- 
lőség és viszonosság, valamint az egyházi és iskolai terheknek tel- 
jes mérvben az állam utján fedeztetése által régi követelései nem- 
csak valósultak, hanem még tul is szárnyaltattak. Háláját mindjárt 
az által igyekezett tanúsítani az állam iránt, hogy a népet a rend 
és torvény korlátai közti maradásra, később a szabadság-harcban 
buzgó részvételre inté és lelkesité. 

A lelkészek szivei áthatva az öröm és az újjászületés elő- 
érzete által, egyszerre Kitágultak! Némelyek egyházmegyénként 
javítottak a liturgián, felhozták a biblia uj fordításának szükségét, 
sürgették a keresztyénség szabadabb értelmezését, a teljes vallási 
és lelkiismereti szabadságot, a symbolumok félretételét ; egy „ma- 
gyar keresztyén egyházat*, *) s felekezetietlen iskolákat kívántak, *) 
s tiltakoztak az egyházi fegyelem ellen. 4 ) Különösen élénk volt az 
öröm az „uj conventio tf , a „megígért egyedül hatályos ír" felett, 
mert a köznép átalában megunta a papbért, a kepét, s minden név- 
vél nevezendő egyházi illetéket és szolgálatot, melyek teljesítését, 
mint fenteWb emiitők, átalában megtagadta, mi miatt a belső embe- 
rek számtalan helyeken majd nem koldusbotra jutottak* •) Az ön- 
kormányzat zordonsága miatti elégületlenség átalában némi keserű- 
ségben nyilatkozók. „A protestánsoknak", úgymond egyik később 
kitfinő érdemeket szerzett jelesünk, „el kell fogadniok a közállo- 
mány atyai intézkedéseit, s engedni jogaikból oly arányban és mér- 
tékben, melyben ezt a status kormány helyesen kigondolt és össze- 
szerkesztett gépezete igényeli." 6 ) Mások azt fejtegették, hogy az 
autonómiában nincs végrehajtó erély és felelősség. „Egy sok fejű 
pusztító szörnyeteggé válik" az rajtunk ; „vagy a hanyag erélyte- 
lenség mausoleumává fajul". Mindamellett a szept. 1-én összejött 
egyetemes értekezletek kimondották, hogy az egyházi és iskolai 
önkormányzatot az állami kitartás mellett is teljes épségében fenn- 



l ) Prot. Egyh. és isk. Lap. 1848. 501. 

*) U. o. 754. 

•) U. o. 630—749. 

Mü. O.708. 

6 ) Közlöny, hiv. Lap. 1848. 93. szám, 

•) Prot. Egyh. és Isk. Lap. 1848. 912. szám. 

kívánják tartani, i) Általában a jogok fejlesztésének érzéke ekkor 
sem hagyta el az egyházakat. Az egyházközségek és egyházme- 
gyék több helyen önelhatározás utján jijból szervezték magukat, s a 
képviseleti rendszert érvényesítették az eddigi consistorialis helyett. 

A forradalmat bezáró katastrófa a keserű kiábrándulás idő- 
szakát nyitotta meg a hazai protestántismusra nézve is, mely ismét 
felöltötte régi mogorva ábrázatát, és magára szedte az elnyűtt ruha 
darabokat, melyeket oly annyira óhajtott volna ujakkal felcserélni. 
Az egyház ismét teljesen önerejére volt utalva ; de mind pusztítást 
követett el a forradalmi időszak ebben a kevés erőben is ! A hűbéri 
és pátriárchai viszonyok a nép kegyeletét itt-ott legalább még fenn- 
tartották : most annak is egyszerre vége lett. A nép szörnyű józan 
és számító akart lenni ; pedig teljességgel nem fogta fel a világossá- 
got és a tapasztalatokat, melyek a nagyszerű nemzeti bukás tanu- 
ságaiként özönlöttek felé. 

A korlátlan hatalmú kormánynak sokáig egy nyájas pillantása 
sem volt a „lázadó" egyház számára, s mindenféle rendszabályok- 
kal, melyek a papok szakálának nyírására és a magas tetejű kala- 
pokra is kiterjedtek, igyekezett az onnét táplálkozó önkormányzati 
és nemzetiségi eszmék kiirtására. Mindjárt szeptemberben minden 
nemű egyh. gyűléseket eltiltott s az ügyek elnöki intézését rendeli, 
s 1850. febr. 10-én az ev. felügyelők, ugy szintén a ref. egyház ke- 
rületi és egyházmegyei segéd-gondnokok hivatalát megszűnteti, 
minden nemű egyházi választásokat betilt, s rendeli, hogy a kerü- 
leti gyűléseket a superintendens, vagy annak helyettese az espere- 
sek társaságában tartsa meg, kikhez a superintendens még néhány 
világi bizalmi tagot hihat. A tiszántúli reí. kerület 1850. június- 
ban a Fölségre apellált, s esedezett az egyház jogainak helyreállí- 
tásáért. Hasonlót tőnek néhány buzgó protestánsok, kik ez időtájt 
a prot. vallású Mária Dorottya hercegnő közbevetéseért esedeztek. 
Midőn pedig ezen s a többi kerületek részéről intézett hason ké- 
relmeknek semmi foganata sem lett : önmegadással viselték sorsu- 
kat annyira, hogy sok helyt a helyi egyház tanács-ülései sem tar- 
tattak meg, s a gyülekezetekre a superintendensnek rajok kellett 
parancsolnia, hogy ilyen gyűléseket tartani k e 1 1, és szabad is. A 



*) U. o. 1161. A ref. egyház egy értekezletének jegyzőkönyve a tiszántúli 
ker. kiadásában, megjel. 1868-ban. 

világiak a „hazafiúi busulásnak" adták magokat ; az egyháziak az 
idegen hivatalnokok előtt sok helyt a szolgai csúszás-mászásig vitték* 
melyre főleg Szoboszlai P. István superintendens adott példát- 

A kormány közegei mindent elkövettek, hogy az erőszakos 
rendszert 8 annak fő oszlopait a vallásosság színezetében tüntessék 
fel a nép elfltt, s ezért bizonyos név- és születési napok, alkotmány 
kihirdetési évfordulók templomi inneplését szigorúan parancsolták. 
Ez utóbbi féle profanatiói ellen a szószéknek végre is a kath. klérus 
szólalt fel, i) a midőn azok többé nem kívántattak. Az idegen hi- 
vatalnokok a „lázongó" prot. lelkészek ellen számtalan helyeken 
igyekeztek bizalmatlanságot kelteni a hivek között, s örömmel néz- 
hették, midőn politikai lapokban régi divat szerint prot. papok és 
világiak költsönösen szemrehányásokat emeltek egymás uralom-vá- 
gyáért ; de, tagadhatatlanul tettek hasznot is, a mennyiben a kul- 
tus iránt legalább külsőleg tiszteletet tanúsítottak s ezen kívül 
utasítva voltak behajtani az egyházi tartozásokat, a mi a népnél, 
mely az 1848. ígéret következtében már végkép felmentve hitte 
magát a lelkésztartás terhétől, sok megújult keserűségnek lőn 
ismét forrásává. 

A kemény csapás, mely az egyházak és hivek energiáját fel- 
ébreszteni és táplálni alkalmas vala, a gymnásiumi uj szervezet volt v 
1850-ben a kormány rendelet utján kötelezé ennek elfogadására a 
prot. tanodákat, s megszabta, hogy a gymnasium ez után ne 6, ha- 
nem 8 osztályú legyen, állandó 12 tanárral láttassák el, kiknek fi- 
zetése legalább 600 frtból álljon, egyszersmind hogy a jogakadé- 
miában 4 rendes tanár alkalmaztassak, mely kellékeknek ha elég 
nem tétetnék, az intézetek elveszítik nyilvános jellegöket, egyébként 
megígértetett, hogy ha a felekezetek nem érzik képeseknek mago- 
kat ezen foltételek teljesítésére, a kormány pénzbeli támogatására 
számithatnak. 

És most oly nemes áldozat-készség és adakozási verseny fej- 
lett ki á közönség kebelében, minőre az egyház életében sohasem 
volt példa ; tanodáink évről-évre mind nagyobb számban képesittet- 
tek a föltételek teljesítésére ; de többen, s ezek közt főleg a Tiszán- 
innenjek, habár elfogadták is a kormányi „szervezetiből azt, a mit 

*) A nagyváradi közigazgatási kerületben. 

jónak látlak, mind légig megtartották önállóságukat. Egyátalá- 
bán Tiszáninnen ez egész időszak alatt a tanügy terén igen kitűnő 
példával járt elől. Gymnasiumi oktatásunk alaphibáit felismerve/ 
sárospataki iskolájára nézve már 1847-ben gyökeres reformok után 
nézett, t) s az ötvenkilencediki rendszer változások által sem hagyta 
magát megzavartatni; 1857-ben a jánosii gyűlésen statistikai ada- 
tokról gondoskodott a népiskola anyagi és szellemi hiányainak íél- 
ismerhetése végett, sürgété a tanítói értekezletek tartását, egyház- 
kerületi népiskolai választmányt hozott létre, s egyszersmind pedig 
inditványozá a többi kerületek előtt, hogy a népiskolai ügyben kö- 
zösen tanácskozzanak, és tegyenenek valamit, minek következtében 
létrejött a reform, egyház egyetemes tanügyi választmánya, mely 
aztán egy négy évi tanfolyamra szóló népiskolai „ szervezetet u ké- 
szített, s némely kézi könyvek előállítása felől gondoskodott 

Mindezen intézkedésnek nagy ideje volt. A protestantismus 
azon hagyományos nézet és igazság által ringattatván magát* hogy 
tanintézetei a hazabeli többi felekezetekéinél ugy is jobbak, az 
utóbbi évek alatt nem fordított azokra olyan gondot, a minőt az 
az ügy fontossága kívánt. A kormány az alantas közegek utján 
(néhol a csendőrök is meglátogatták az iskolát) a 6 — 12 éves gyér. 
mekeket tanulásra, a félekezeteket rendes iskola tartásra szorította ; 
egyházi hatóságaink azonban pusztán ellenzékieskedésből is nem 
nyújtottak kellő támogatást az efelé törekvéseknek. 8 ) Olyan idő- 
ben, midőn az állam felügyelete alatti kath. iskolák körül általában 
sók előhaladás történt, tankönyvek készültek, s a kir. képezdék 
egymás után szaporittattak ; a protestánsoknál az elernyedés jelei 
mutatkoztak. A tiszántúli kerület már 1847-ben felhívta ugyan 



l ) 1852 -ben a királyhágón innen a protestánsoknak 14 teljes és 23 ajgym- 
nasiumok volt 279 tanítóval s 4,358 tanulóval ; egy gymnasiumi tanuló esett az 
evangélikusoknál 435 lélekre, a reformátusoknál 667-re, a kath.-nál 803-ra a gö- 
rög kath.-nál 1104-re. Hét évvel később, t. i. 1859-ben az evangélikusoknál már 
397 lélekre, a ref.-nál 517-re, a kath.-nál 667-re, a görög kath.-nál 1187-re. 
Ugyanekkor az osztr. bir. 759-re. Porosz orgban. 481. 

») Sárospataki főzetek. 1857. 476. 

•) Hogy a protestánsoknak is kedvüket keresse a kormány, 1855-ben v i- 
1 á g i felügyelőket rendel választatni a felekezeti iskolákhoz, 1858 ban ingyen 
kiosztás végett tankönyveket igór : a Tiszántúli kerület amaz intézményt kipróbá. 
latlanul, a könyveket látatlanul visszautasítja. 

a szakértőket népiskolai tankönyvek készítésére, melyeknek meg- 
vizsgálását és helybenhagyás esetén kiadását ígérte. De ennek 
semmi foganata sem lett. 1854-ben a kormány a „Hármas kistti- 
kört" betüá azon ürügy alatt, hogy az 1849-ig terjed; hasonlót 
tön Erdélyi Indali kitűnő szerkezetű A-B-C-jével. A tanítói állás 
átalában a reformátusoknál nem tekintetett olyannak, melyre saját- 
lagos előkészület szükséges ; változó természete még nem lett volna 
nagy baj, mert hiszen az „Egyesült államok" e rendszer mellett 
kitűnő fokra emelték népoktatás ügyöket; hanem baj volt az a 
könnyelműség és felületesség, melyet ez évről évre vándorló és 
jövő-menő tanítói sereg, hivatala természete és betöltése körül ta- 
núsított. Idejárultak még a felügyelet tekintetében általánosan 
mutatkozó hiányok. A kerületek rendszerint nyilván sem tartották 
az ügy állását, hacsak a névtárak idemutatkozó 2 — 3 rovatát nyil- 
ván tartásnak venni nem akarjuk ; hasonlót mondhatunk az egyház- 
megyéről, noha ezek közül némelyek már apróbb felügyeleti kö- 
rökre 1848. előtt is fel voltak osztva. A helyi ellenőrzés egészen 
patriarkhális volt. „A helybeli pap, hajói van rektorával, gyakorta 
elnézi a hibát, ha roszul, a kákán is csomót keres ; a presbyte- 
rium az exámeni szajkó pettyegésnek örül és ritkán ért a dologhoz." 
*) A tanítók fizetésöket legtöbb helyt magok kéregették össze, köz- 
vetlen a szülőktől, s nyomorúságosan csekély volt *) s általános volt 
a panasz, hogy „népiskola tanítóink teljesen vallás-tudomány és buz- 
góság nélküliek" , ') s hogy annálfogva az iskola nem teszi többé 
azt a szolgálatot, melyet évtizedekkel ezelőtt nyújtott a vallásos 
képezés tekintetében. 

A szellemi elbágyadás ezen idejében meghatólag magaslott ki 
Török Pál pesti lelkész tevékenysége, ki 1855-ben a pesti protes- 
táns főiskolát több mint félszázados tervezgetés után *) létrehozta 
vallásos buzgósága és azon sürgős igyekezet által sarkaltatva, me- 
lyet a katholicismus akkoriban kifejtett a nagy mű létesítéséhez, 

l ) Fáy. Óramutató. 

*) A felső borsodi ref. egyházmegyében 1857-ben a termékeket is pénzre 
átváltoztatva, 50 fkon alul volt 4,50— '00 ft-ig 24, 100— 150 ftdg, 17. 150— 200 
frt.-ig 5, 200 frton felfii 2 állomás, olyan időben, midőn egy köböl búza ára 4— 
10. p. ft. volt ! 

>) Pro*. Egyh. s Isk. Lap. 1858. 69* szám. 

*) Prot Egyh. s Isk. Lap. 1867. 1136. Prot. naptár. 1864. 57. 

kezdetben igen csekély anyagi erővel fogott hozzá, segittetve több 
fővárosi kitűnőbb tudósaink által is, kik az intézetben egyidőre, 
mint maga Török, dij nélkül elvállalták a tanitást. S vállala- 
tát, dacára hogy azzal magában a dunamelleki egyházkerületben 
is erős visszahatást keltett, i) mely csak az u. n* pátens idején csil- 
lapult, le, ~ teljes siker koronázá. 1864-ben a segéd tanárokon kí- 
vül már 4 rendes tanár működött benne, összesen 6000 ft évi fize- 
téssel, 1859— 1864-ig létrehozta a 8 gymnasiumi osztálytis, 8 az 
intézet elhelyezése végett nagyszerű építkezéseket tétetett. 



A régi ésaiuj hit. 

Fennirt cimen jelent meg múlt év végén Strausztól egy meg- 
lehetős vastagságú kötetet tevő „hi tv állomás", mely néhány hó 
alatt számos -kiadásban sok ezer példányban elkelt, s kelendőségé- 
nek megfelelő nagy mozgalmat keltett a mivelt társadalomban. 

Nem csudálkozhatni rajta. Strausz minden nagyobb művének 
megvolt ezen felrázó hatása. Tudjuk, hogy 1835-ben megjelent 
„Jézus élete" cimü munkája valóságos forradalmat idézett elő 
a theologusok seregében. Schwarz nem ok nélkül hasonlítja hatását 
a puska-poros hordóba dobott égő fáklyáéhoz. Mindazáltal ugy 
ezen mivével, mint néhány évvel később megjelent „Dogmati- 
kájával" csak a tudósok álló vizében verte fel a hullámokat, a 
theologusok céhén kivül esők alig vették azt észre. Ugyanily sors- 
ban részesült 1864-ben megjelent ujabb műve „Jézus életé- 
r ő 1", jól tehet ezzel már a néphez fordult, a „német nép" számára 
irta. Általános lett róla a megjegyzés, hogy a tudós unalmas, 
száraz modorát nem tudja levetkőzni, nincs képessége a nép értel- 
méhez és szivéhez szólani. 

Fényesen cáfolja meg e hiedelmet legújabb művével. Strausz, 
a ki csaknem gyermek-ifju korában a legpedansabb öreg tudós 
szárazságával, hideg tárgyilagosságával elemezi, bírálja és ítéli 
meg a legmagasztosabb, a legköltőibb természetű kérdéseket, most, 



*) Erről tesznek bizonyságot Kecském, közi. 1858. 82. 1. továbbá : Török 
Pál, korrajzok, ugy szintén Fördös, rövid válasz Török Pál urnák Kecském. 1858. 

csaknem agg korában, az ifjú élénk képzelő erejével s behízelgő 
modorával, „nagy könnyűséggel és világossággal, mondhatni no- 
vella alakjában tárgyalja a legnehezebb és a száraz számításokon 
alapuló problémákat". Mentől gyakrabban botránkozhatik meg 
előadásán a tudós, látva, hogy még be sem bizonyult hypothozisek 
kicsinált biztos igazságok gyanánt vannak előadva, s azokból a leg- 
merészebb ugrással elért következtetések kivonva : annál inkább 
magával ragadja és elhiteti azokat, a kik hozzá vannak szokva az 
uj, mondhatni pikáns dolgokon kapni, s a kik az igazság kutatá- 
sának fárasztó munkája fölé becsülik az en bloc elfogadott és 
csalhatatlannak hirdetett kész igazságot. Mint egyik kitűnő bírá- 
lója (Reville) megjegyzi, e mű „sok zajt fog még okozni, mert fel- 
fejtett vallásphilosophiájában ragyogó vegyüléke van az igaznak és 
hamisnak, a helyes elveknek és téves következtetéseknek, a mély- 
ségnek és felületes ítéletnek ; ugy, hogy sokaknak értelmét meg- 
zavarhatja." 

A mi ezen műnek kiváló fontosságot és érdekességet kölcsö- 
nöz, az azon körülmény, hogy nem kritika, hanem hitvallomás. 
Hitvallomás, a mi a dolog természete szerint sokkal vonzóbb és 
csábítóbb hatású, mert sokkal melegebb, alanyiasb tárgyalásu is le- 
het, mint a rideg tárgyilagos bírálat. Még fontosabbá teszi az, 
hogy e hitvallomás a Strauszé, a ki 40 évi fényes irodalmi pályája 
végén egy komoly belső hangnak enged, megmondja : „Adj számot 
gazdálkodásodról, mert nem sokáig lesz már gazda." Ezekhez 
járul még, hogy jóllehet e hitvallomás első sorban a Strausz 
egyéni hitét mutatja fel, de mint maga bevallja, ezt azon 
tudattal teszi, hogy nem egyedül áll, hogy egy jelentékeny és te- 
kintélyes párt nevében szól, a mely az ő vallomásában saját hitét 
látja kifejezve és bevallva. 

Azon általános reactioban ugyanis — mondja, — mely ugy 
katholikus mint protestáns részről a régi egyházi hit ellen támad , 
a nagy többség megelégszik a régi javítgatásával, foltozgatásával, 
de ezen többség mellett van egy jelentékeny kisebbség, mely 
„sokat ád az egyházi rendszer összefüggésére s főleg a következe- 
tességre. Azon nézetben van, hogy a ki a klérus és a laikusok kö- 
zötti különbséget, a csalhatatlan tanító egyházat elismeri, az a csal- 
hatatlan pápát sem tagadhatja meg. Hasonlólag, hogyha már Jézust 

nem tartjuk többé isten fiának, hanem embernek, ugy nincs többé 
jogunk hozzá imádkozni, az isteni tisztelet központjának megtar- 
tani s évről-évre róla, sorsáról, tetteiről, szavairól prédikálni ; főleg 
midőn azon események legfontosabb darabjait meséknek, szavai és 
tana nagy részét pedig a mai világ- ós életnézettel egyeztethetlen- 

nek tartjuk ennélfogva nem látja át, mire való még a cultus, 

8 mirevaló még az állam, iskola, tudomány és művészet mellett egy 
oly külön egyesület, mint az egyház" (6. 7. 1.) Ezen „gondolkozó 
kissebbség", mely „tudósokból, művészekből, birtokosokból, keres- 
kedőkből, polgári és katona tisztekből ezereket számlál *, külön 
egyházat nem alkot s nem is akar alkotni, de károsnak tart min- 
den törekvést, a mely a réginek megiyitására, javítására (foltozga- 
tására) irányul, mert annál későbbre áll be az, a mit Strausz és 
pártja, melynek nevében többesben (mint m i, „Wir") szól, várnak 
és óhajtanak, az egyház felbomlása, hogy ez által lehetségessé tétes- 
sék „a népélet eszményi elemeinek uj szervezés e a , a 
mely uj organismus azonban már nem az egyház volna. 

Látni való, hogy e „Wir" (a kisebbség, melynek nevében Str. 
többesben szól) előtt különösen az úgynevezett modern theologia 
emberei a káros és veszedelmes törekvésüek ; azok, a kik a régi 
egyház megújítására, megelevenitésére működnek, a miért is bőven 
kijut a csipős gúnyból a német Protestáns egyletnek. Hogy is ne ! 
mikor akadályozza az egyháznak a Wir által óhajtva várt felbomlá- 
sát ! Csudálatos, hogy más részről meg a német prót. egyletet, va- 
lamint a miénket is, kiknek törekvése amazéval ugyanazonos > az- 
zal vádolják, hogy az egyházat, a keresztyénséget felforgatja, meg- 
dönti ! 

Nem csudálkozhatni, ha Str. műve, miként főleg a modern 
theologusok ellen intézve, ugy ezek részén is keltett legfőbb ellen- 
mondást. Orthodox részről még sok helyt tapsolnak is neki, s tet- 
széssel idézik (mint a debreceni Figyelmező is) velünk szembe 
Strausz vallomását, épen mintha valaki csak azért örvendene az 
összes vagyonát megsemmisítő tűznek, mert ez által gyűlölt testvé- 
rének is némi kára lett. Mert hisz ha modern a theologusok által 
vallott hitet elvetendŐnek ítéli, ez csak azért van, mert még a ré- 
gihez számítja, mert tartott meg valamit a régiből, a mely Str. 
szerint teljesen képtelen. 

Miután- e mű tartalmát már röviden a magyar lapok is ismer- 
tették s igy olvasó közönségünk vett már róla tudomást ; miután 
Strausz ellen egyenes cáfolatot irni nem lehet célom (bizony nem 
sok főfájást okozna az neki) : jelen alkalommal nem annyira Strausz- 
szal, mint inkább azon iránynyal akarok foglalkozni, melynek Str. 
müve kétségkívül a legkitűnőbb kifejezése. 

A mű felosztása nagyon egyszerű. Először bírálja a régi hi- 
tet ; azután előadja a Wir tg hitét, mind kettőt két alrészben, a kö- 
vetkező felosztás szerint : 

I. a) keresztyének vagyunk-e még mi? 
b) Van-e még vallásunk nekünk? 
II. a) Hogyan fogjuk fel a világot mi? 
b) Hogyan rendezzük életűnket mi? 



Keresztyének vagyunk-e még mi? Keresztyének? 
de hát mely értelemben ? Mert e szónak nagyon különböző jelen- 
tése van a különböző felekezeteknél és a különböző irányoknál. 
Hogy „Mi a nem valamely confessionalis értelemben, sőt a szabad- 
elvű keresztyénségnek is csak legelőrehaladottabb iránya értelmé- 
ben lehetnénk — ha lennénk — keresztyének, az önként értetik. 

Ez Str. első felelete a feltett kérdésre. E felelet már némi 
bizalmat önt belénk, mert mintegy kijelölve látjuk benne a főkér- 
dés kielégítő megfejtésére vezető helyes és biztos utat. Ugyanis az 
emiitett bevezetés után alig várhatnánk egyebet, mint azt, hogy fel- 
mutatva a keresztyénségnek legelőrehaladottabb, legmagasabb fel- 
fogását, nyilatkozzék, vájjon "magáénak vallja azt vagy nem ? ha 
nem, miért nem ? ha igen, ugy miért nem érez jogot vagy kedvet, 
magát azon alapon keresztyénnek tartani ; más szavakkal, miért nem 
szabad azon legújabb iránynak a keresztyén nevet bitorolni, mi az 
a minimum vagy maximum, a mi által keresztyének vagyunk s a 
mi nélkül megszűntünk azok lenni ? 

E kérdésekre Strausztól kapni egyenes feleletet, az ő határo- 
zott, őszinte modorában, valóban nagy becsű nyereség lett volna. 
Hanem azt hiába vártuk. A jogosan megkívánt és várt felelet he- 
lyett egy mesterséges oldalugrással oly térre viszi át ügyét, a me- 
lyen célját, ha az csak a keresztyénség befeketitése volt, nagyon 

10 

könnyű munkával érheti agyán el, de legkevesebb meggyőző és cá- 
foló erővel sem bir azon jelentékeny számú és - minőségű párttal 
szemben, a mely magát őszinte meggyőződéssel keresztyének vallja, 
csakhogy keresztyénségét egészen másban helyezi, mint a mit Str. 
ostromol és gúnyol. 

Str. ugyanis az emiitett kérdésre felállitja azon axiómát, hogy 
a vegyüléket csak is a tiszta alapalakbol ismerhetni meg teljesen ; 
a modern keresztyénség pedig vegyülék, s hogy megérthessük a 
tiszta alapalakot kell megismernünk Eddigelé még ezen okoskodás 
ellen sem lehet kifogásunk. De most jő a halálos oldalugrás. Hol 
találjuk fel a keresztyénség azon eredeti tiszta alakját, a melyhez 
a többi csak mint vegyülék (Mischformen) viszonylik ? Erre Német- 
országon ma még tán a -gyermek is gondolkozás nélkül késs volna a 
felelettel, hogy a t keresztyénség eredeti tisztaságában Jézusnál ke- 
resendő, benne található fel ; az igaz keresztyén vallás, a mely Jézus 
lelkében élt, a melyet ő vallót és gyakorolt, S ha ez igy .van, pedig 
logice sem lehet másként, ugy Strausznak a modem keresztyénség 
megértésére és megbirálására vizsgálat alá kellett volna vennie 
azon vallásos elveket és eszméket, melyeket Jézus hirdetett s éle- 
tében felmutatott. Alig van tudós, a ki erre alkalmasabb lett volna 
mint Strausz, ki 1864-ben oly sok ismerettel és éles kritikával tö- 
rekedett külön választani az evangéliumi elbeszélésekből a hitre- 
géhez tartozó alkatrészt a valóditörténettől,^ azon szigorú, nagyon 
is kétkedő természetű különválasztás után is képes volt, szorosan 
a csak tiszta történetieknek elismert adatokból Jézus vallásos tuda- 
tának megragadó teljes rajzát adni. De a régi tudományos komoly- 
ságu Strauszt hiába keressük ! Azon tiszta alakot, a melyikből a 
többi vegyült, nem Jézus saját vallásában keresi, hanem — ki 
hitte volna? az úgynevezett apostoli hit formában!. Mit 
keres itt ez ? Ha az lett volna a kérdés: „hissztik-e még az u. n. 
apostoli hitformát mi ? akkor helyén volna, de midőn a kérdés az, 
hogy keresztyének vagyunk-e még ? akkor csak azon esetben indul- 
hatni az ap. hitformából ki, ha ez és keresztyénség ugyanazon jelen- 
tésűek, a mit még Str. sem állit s tán még orthodox atyánk fiai sem 
mernének teljes, határozottsággal állitani; s mindenesetre tudva van, 
hogy a mivelt társadalom igen jelentékeny része keresztyénnek tart- 
ja magát, jóllehet tudatával bir, hogy hite nem az, a mi az aposto- 

licuinban kifejezve van. És ezután pontról pontra (§. 1 — 13) kigú- 
nyolja annak minden egyes tételét, oly felületes modorban, mintha 
csak a régi Reimarust hallanók szólani. Senki élesebben és tisz- 
tábban ki nem mutatta a régi rationalismus azon főhiháját, hogy 
a régiek képzeteit a jelen kor álláspontjából ítéli meg, mint épen 
Strausz Reimarus életrajzában. Valósággal elkedvetlenítő, midőn 
látjuk őt magát esni azon hibába. Tiz év előtt megragadó ékes 
szólással rajzolta ön maga Reimarussal szemben, hogy a Krisztus 
feltámadásában vetett hit a tanítványoknál valósággal nem volt 
egyéb, mint azon szellemi életelv diadalmaskodó erqjébe vetett hit, 
a mely életelv a keresztyénség által létre fogja hozni a világ átala- 
kítását ; mig most így ír : „történetileg véve, azaz, ezen hitnek (a 
Krisztus feltámadásában) roppant hatását teljes alaptalanságával 
összehasonlítva, a Jézus feltámadásának történetét csak egy világ- 
történelmi humbugnak nevezhetjük. u Hajdan nyomon tudta kö- 
vetni azon mély speculátiv gondolatokat, melyek a 4— 5. század 
keresztyén tudósait a Sz. háromság hitcikke alkotásánál vezérlék, 
most ugy látja, hogy „ mentől tudatlanabbak voltak a régi keresz- 
tyének a természeti dolgokban, annál több gondolaterejök volt ily 
természetfelettiségekre, mert hogy hármát egynek, egyet háromnak 
gondoljanak — minél a mi eszünk megáll — az nekik kicsiség, sőt 
kedvenc foglalkozás volt. " A váltság hitcikke tárgyalásánál elismeri 
a martyrság, az önfeláldozás nagy erkölcsi hatását mindenkinél 
(Socrat, Bruno), csak Jézus feláldozására nézve tagadja meg, 
mert ennek az egyház nem erkölcsi, hanem metaphysikai hatást 
tulajdonit, „ kiengesztelni isten haragját", s a Hegel kitűnő tanítvá- 
nya, a nagy történész nem vonakodik Diderot szavait idézni „Nem 
lenne jó atya, a ki a mi mennyei atyánkhoz akarna hasonlítani." A 
nagy bölcsész ilyen forma „berlini viccekkel, „ — s az első kritikus 
teljes kritikátlansággal tárgyalja vagyis helyesebben gúnyolja ki 
néhány levelén át a koresztyónség hagyományos tantételeit, alapul 
véve az ap. hitformát s ezt illustrálva mindenütt, a hol nem találja 
eléggé képtelennek s gunyjaira alkalmasnak, a későbbi hitvallomá- 
sok valamelyik tételével. így bizonyos az, hogy a „Hiszekegyben" 
szó sincs Sz. Háromságról, esetről, eredendő bűnről, ördögről, örök- 
kárhozatról, de mert mindenik nagyon alkalmas tárgyat nyújthat 
pikant megjegyzésekre, mindeniket sorban felveszi és tárgyalja hol 

az Augs. Confessio, hol a Symb. Athan., tol Luther véleménye alap- 
ján, még pedig ott, a hol a keresztyénséget a maga „alapalakjában" 
akarja felmutatni. Vájjon hozzá tartoznának-e mindezek a keresz- 
tyénség alapalakjához ? hozzátartoznak-e annyira, hogy ezeknek ép 
azon alakú hite nélkül senki sem lehet keresztyén ? Str., ha ezt 
egyenesen nem állítja is, de hajlandó elhitetni. .A nagy Lutherról 
alig tud egyebet mondani, minthogy „teljesen át rolt hatva az ör- 
dög hitétől" s midőn egyfelől állitja, hogy az ördög hite a régi 
keresztyén hit egyik legborzasztóbb és legutálatosabb oldala s 
mintegy a miveltség hévmérőjeül nézhetni, hogy mennyire uralja 
még e veszélyes bohóság az emberek képzeteit vagy mennyire sza- 
badultak meg tőle : másfelől nem vonakodik az ördög hitét a ke- 
resztyénségben lényegesnek állítani s „hogy egy ily lényeges kinek 
kivétele a kesztyénhit egész épületére nézve veszélyes." Ezen egyet- 
len tételből megítélhető volna e mű egész modora s e modor felü- 
letessége, mondhatni könnyelműsége. Az ördög hite kétség kívül 
megvolt a keresztyénségben, mint megvolt többek között azon kép- 
zet is, hogy a föld az universum központja, e körül forog a nap és 
csillagok. De a mennyire világos tény ez, ép oly világos az is, hogy 
jelenleg a keresztyénség 9 tizedrésze tudata szerint a föld egy kis 
csillag a naprendszerben, a mely a maga részéről újra végetlen kis 
alkatrész a nagy mindenségben, világos továbbá ép ugy, hogy az 
ördög hite a keresztyénség nagy többségének tudatából visszahoz- 
hatlanul kihalt, az ujabb ker. hittanok még csak nem is emlékez- 
nek róla, s mindezek dacára a keresztyénség nem halt ki, e s ama 
hittanok ördögről szóló tan (dámonologia) nélkül is lehetnek való- 
di keresztyén vallásos hit rendszerei. Mi következik már ebből? 
Nemde az, hogy a keresztyénség olyan valami, a mi nem függ fel- 
tétlenül sem az ördög hittől, sem valamely kosmologiai elmélettól, 
megállhat azokkal is és azok nélkül is ; sőt miután az ördöghit Str. 
szerint a miveltség hévmérője, még az is következik t hogy a keresz- 
tyénség még a társadalmi vagy tudományos miveltség bizonyos 
x fokától sem függ feltétlenül, hanem olyan valami, a melylyel bír- 
hat a mai kor mivelt tanult férfia 8 a mely boldogítani tudta a haj 
dani Róma nyomorult rabszolgáját is ! Szóval az, a mit már oly 
sokan korunk legkitűnőbbjei közül kifejtettek, még pedig nem 
valamely aprioristikus elméletből, hanem saját belső vallásos ta- 

pasztalatokból kiindulva, hogy a vallás s különösen a ker. vallás 
nem ez vagy amaz tan, sem egy csomó tantétel rendszere, hanem 
mindenekfelett egy az egész életet és életnézetet átalakító, meg- 
szabó életelv, kegyesség. 

Az említettől nem különbözik a teremtés, a sz. írás, a hit ál- 
tali megigazulás, a sacramentumok és a többiek tárgyalása sem. 
Mai napság már az avatatlanabbak részéről is boszantó, ha komoly 
képpel s egész tudományos apparátussal a hat napokoni teremtést, 
a világ élte 6 eZer esztendős voltát tárgyazó bibliai elbeszélést kez- 
dik cáfolgatni, még pedig azon jó hiszomben, hogy azzal valami 
ujat, a keresztyénség sőt a vallás tekintélyét megdöntőt hoztak fel. 
Azon naiv ősrégi elbeszélést ma még orthodox részről sem akarják 
szószerinti értelemben venni. Tudjuk mily önkényes játékot űznek 
azok is, hogy £ hat napot hat periódusra facsarják, s'a „kezdet- 
ben teremte" kifejezésben időileg meg nem határozott kezdetet 
értessenek. Ellenben a theologu&ok legnagyobb része, még a mér- 
sékeltek is, még ezen félremagyarázási fáradságot sem veszik, ha- 
nem nézik azon elbeszélést egy szép gyermekded mythosnak. 
Straosz mintha soha erről nem hallott volna, cáfolgatja mint olyat, 
amelyet a Talódiság elbeszélésének kell tartani "minden keresztyén- 
nek. Egyik tudós bírálója (Rauwenhoft) mondja ide tartozó pikáns 
megjegyzéseire, hogy „azok meglehet nagyon találók volnának azon 
orthodoxia elleni polémiában, a mely a régi egyházi tant és képze- 
teket még most is sértetlenül akarná megtartani, de itt (t. i. a, 
kérdésnél, hogy keresztyének vagyunk-e még ?) joggal kérdezhetni : 
mirevaló mindez, ha nem arra, hogy a keresztyénséget megutáltas- 
sa ? a Én részemről megvallom, hogy még az orthodoxia elleni polé- 
miában is több komolyságot s mindenekfelett több méltányosságot 
óhajtanék ; s nemcsak azért, mert azon egyházi dogmáknak lega- 
lább alapja a legtöbbször lényeges vallásos igazság, az általános 
emberi s különösen keresztyén vallásos tudat nyilatkozik bennök 
— bár hibás alakban — , s nekem mindig ugy jő, hogy midőn kí- 
mélet és méltánylás nélkül frivol módra gunytárgyáva teszik, meg- 
sértik* azt is, a mi benne örök, maradandó, igaz, a mi már minden 
keresztyént egyformán érdekel ; nem, hanem azért is, mert vétkes 
könnyelműségnek tartom másnak szent érzelmeit hidegen, érzéste- 
len kigúnyolni. Ennélfogva mentől inkább megtámadnám az alakot, 

a hibás kifegézésfc, annál inkább törekedném kimutatni méltányla- 
tómat az iránt, a mi az alaktól független. Pedig az, a mi a vallás 
legbelsőbb élete, a mi már nem egy képzet vagy fogalom, hanem 
kedélyállapot, az ilyen, s ebben, bármennyire eltérne/k is különben 
képzeteink, világnézetünk orthodox testvégeinktől, mégis teljesen 
egyezhetünk. Az isten bűnbocsátó kegyelmében való bizalmam ép 
oly erős és megnyugtató lehet, ha azt isten atyai szeretete alapján 
remélem, mintha a Krisztus kiontott véréért várom. Ha ezt meg- 
gondolnék, bizonyosan türelmesebbek tudnánk lenni egymás iránt. 
Pedig ideje volna meggondolnunk. Az ellenség leskelődik, még pe- 
dig a közös ellenség, a mely azt igyekezik megrontani, a mi mind- 
nyájunk előtt egyformán becses ós szent: a vallást, a keresztyénsé- 
get. Ez ellenséggel szemben nemcsak az orthodoxokkal, nemcsak a 
katholikusokkal, hanem minden vallásos emberrel — legyen az 
buddhista T agy mahumedán — szövetségesnek tudom magam. Az 
ellenség ereje pedig épen abban áll, hogy ügyesen el tudja lesni és 
felhasználni azon gyenge oldalunkat, melyet egymással való civódá- 
sunk tár fel előtte. Modern részről sokan bizonyára örömmel olva- 
sandják Strausznak az orthodox képzetek ellen szórt csípős guny- 
jait, nem ügyelve, hogy az ilynemű gúnyolódásnak alapja a keresz* 
tyénségnek s általában a vallásnák megvetése. Orthodox részről 
pedig a modern keresztyének elleni polémia és eretnekités vakí- 
tó hevében gyakran ragadtatnak oda, hogy az igaz keresztyénaéget 
erőnek erejével abban lássák s abban állónak hirdessék, a mi közöt- 
tünk ép az eltérési pont. Az eltérési pontokat pedig netn a belöő 
vallásos élet alakulása és folyama mutatja fel, — hisz e tekintetben 
akárhány egyszerű kegyes lélek keresztyénsége (szeretete, bizalmai 
megnyugvása, szent élete) közelebb állhat a Jézus által gyakorolt 
valláshoz, mint sok hires dogmaticusé, — tle eltérők igenis és foly- 
ton változók magok a képzetek. S ha már most a dologgal érdem- 
legesen nem foglalkozókat azon meggyőződésbe nevelik bele, hogy 
az igaz keresztyénség abban áll, hogy elhigyjük, hogy isten egy 
lényeg, de három személy s e három személy mégis csak egy isten* 
hogy a teremtés ugy és akkor történt, mint a biblia első fejezetei 
leírják; hogy a biblia közvetlen isten által 4ictáltatott az irók tolla 
alá; hogya bűnt a kigyó képbe bujt sátán hitetésére megett alma hoz- 
ta a földre s ez az egész emberiséget annyira megronta, istent annyi- 

ra felharagitá> hogy a gyászos következmények megszüntetésére egy 
emberi alakot felvett istennek kellet vérét ontani — stb, stb., szóval 
ha nem szűnnek meg hirdetni, hogy a keresztyénség nem egyéb 
mint az egész hagyományos hittani rendszer hivő elfogadása : ugy 
ne csudálkozzanak, ha sokan valósággal csakis ebbe helyezik ke- 
resztyénsegöket, kikben, ha a hittől el nem tántorodnak is, nem sok 
haszon volna, de a kiknél a keresztyén hit egész alkotmánya annyira 
fövényre épített ház, hogy egyetlen egy ujabb természettudományi 
vagy bölcseimi tétel szellője szétfújja. Azt hiszem, hogy a Str. mű* 
ve nem fogja megingatni egyetlenegynek is hitét azok közül, kik 
megtanulták, hogy a keresztyénség azon belső életerő, mely 
az isten és az emberek iránti szeretetben áll, a mely szeretet és 
hatása független valamely földtani, csillagászati vagy természettani 
nézettől, megállhat ép ugy a Humboldt oosmologiai felfogásával, 
mint a jelenések könyve írójának phantastikus világnézletével. El- 
lenben hiszem, hogy nagy fog lenni pusztító hatása azok körében, a 
kik — mert mindig azt hirdettek nekik — ugy vélik, hogy a keresz- 
tyénség valamelyik egyház hagyományos tanrendszere elhivésében 
áll; Str. jól tudja ezt, s nagyon ügyes is felhasználásában. Oh, koránt* 
sem az apastolwum vagy az augsburgi hftvaUomás egyes tételei 
azok, a melyek őt a ksresztyénséggel meghasonlásba hozták. Jól 
teája ő, hogy azok nélkül még lehet is, van is keresztyénség. Az ő 
meghasonlásának valódi alapoka még régi philosophiéjában rejlik* 
a melynek igaz következményeit csak most vonja ki. ő ugyanis min* 
dig egyezhetetlennek tartá az absolutság és személyesség fogalmát 
Az absolut (= isten) nem lehet személy, mert a személyesség fogai* 
mánál fogva korlátozottságot feltételez, ha pedig nem személy, ugy 
öntudatosnak sem gondolhatjuk, s ha öntudattal nem bir, ugy szel- 
lemnek sem tartható. Régebb megállott azon tételnél, hogy az ab* 
solut nem személy, most rájött e tétel szükségképi logikai követ* 
keményeire. Már pedig e következményekkel, melyek végeredmé* 
nyül isten megtagadására vezetnek, már igazán teljesen összefér- 
hetlen a keresztyénség, a mi nem is képzelhető a szerető, bölcs 
(tehát öntudatos c= szellem) mennyei atyában való hit és bizalom 
nélkül. Ezért nem keresztyén Strausz, s nem azért, hogy Luther 
hitt az ördögben, vagy hogy a Genesis teremtési mythosa nem lehet 
történeti. Csakhogy azon elvont bölcseimi tétellel az absolutság és 

személyesség egyezte thetlensége felöl az avatatlanok nagy tömegé- 
ben kétségkívül nem sok vizet zavart volna; azoknak, kiknek nevé- 
ben szol; legnagyobb része meg sem értette volna, mig teljesen át- 
értik, röktön sajátjokká tudják tenni a hagyományos hittan tételei 
ellen folytatott polémiáját, s a „Wir" száma kétségkívül tetemesen 
szaporodni fog ! Valóban a Strausz mivé intő jele az időnek azokra 
nézve, a kik a keresztyénbéget még nagyra becsülik, a kik az em- 
beriség jövő tökélyestilését, boldogságát attól várják; intő jel arra, 
hogy szűnjenek meg a keresztyénséget ellentétben tartani a tudo- 
mánynyal, szűnjenek meg „az üdvösséget egy pókháló szálra füg- 
geszteni," 



A „hiszekegy" tételei bírálata után néhány ügyes vonásban 
rajzolja Str. azon reactiot, mely az egyházi hitrendszer ellen a 
múlt században Angol, Francia és Németországon támadt, felmu- 
tatja, hogy miképen tárgyalta a bibliai történeteket Reimarus, 
hogyan törekedett megmenteni a keresztyénség tekintélyét a ~ra- 
tionalismus azon szellemtelen eljárása által, hogy a csudást ki akar- 
ta magyarázni természetszerűen s a régi dogma élesebb pontjait 
ellapitotta. Majd a biblia tisztán történelmi-itészi tárgyalása utat 
nyit a keresztyénség történelmi ismeretére, mig Schleiermacher 
megkísérté ezen álláspontról leírni a keresztyén vallásos tudat tar- 
talmát. Csakhogy — mondja — Schleiermacher a már világnézle- 
te álapján megtagadott csudát a Krisztusról szóló tanban újra visz- 
szaállitja. ő ugyanis a keresztyén tudat postulatuma gyanánt állítja 
fel azon tételt, hogy Krisztusban az istentudat (a magasb, vallásos 
életelv) állandólag és zavartalanul működött s az érzéki tudat felett 
mindig uralkodó volt, ugy hogy az istentudat ezen folytonos ural- 
kodó meglétét tekintve mondhatjuk, hogy „isten volt őbenne;" vagy 
pedig közönségesebb és a bölcsészet előtt is ismeretesebb nyelven 
kifejezve „ő benne a vallásos és erkölcsi legmagasb eszméje telje- 
sen megvalósult. „Úgyde, hogy ez valósággal igaz, az már előre is 
kétségbe vonható, mert az eszme egy egyénben soha teljesen meg 
nem valósulhat (e tétel még a régi hegeli álláspont maradványa) 
utólagosan — történetileg — pedig teljességgel ki nem mutatható. 
Nem mutatható ki, mert kutforrásainkban, azok Jézus . életére és 

jellemére vonatkozó adatainak hitelreméltóságában bízni nem 
lehet. A keresztyénség első korszakában egymással szemben álló 
két párt (pali és péteri) pártérdeke, azon törekvés, hogy Jézust 
mentől magasbra emeljék, istenítsék, hogy a régi messiási jóslato- 
kat rajta beteljesedettnek mutassák fel — mindezek hatalmasan 
bofolytak arra, hogy Jézus élete történetébe számos valótlan adatok 
csuszszanak be, ugy, hogy a valót a történetitől különválasztani 
többé nem lehet. „E téren minden bizonytalan, s még Jézus szavai- 
nál sem lehetünk biztosak sehol, hogy vájjon az ő gondolatait feje- 
zik-e ki, vagy csak később adattak szájába ?• (p. 58.) „Hiu ábránd, 
hogy oly tudósításokból, mint az evangéliumoké, bármely operátio 
által is Jézus természetes, összefüggő emberi és életképét visszaállít- 
hatnék, kit egyszer istenitettek, az emberiségét visszavonhatlanul 
elveszte* (p. 76.) 

Ezen okoskodás folytán azt hinnők, Jézusról sem jót, sem ro- 
szat nem tudhatunk. De ellenkezőleg van. A bizonytalanság dacára 

— a mi ha csakugyan igaz, meg kellene hogy tiltsa S transznak Jézus- 
ról tovább szólani, — nem vonakodik felhasználni mindazon ada- 
tokat, melyekkel a maga módja szerint Jézust befeketítheti, össze- 
hasonlítja Buddhával. Jézns világnézlete á dualismus, Buddháé a 
nihilismus, ennyiben különböznek, de egyeznek abban, hogy mind- 
kettő a fold, a földi érdekek, szóval az élet valódi hatalmai megve- 
tésére, világfájdalomra vezet. Az egyik a Nirvánáért, a puszta sem- 
miért, a másik a menyországért — a mi csak földöntúli élet volna, 

— rajong, A keresztyénségnek, ép ugy mint a buddhismusnak, igaz 
következménye a középkori zárda életrendszer. Mindkettő ellensé- 
ge az industriának és a vagyonnak, pedig — mint Buckle mondja 

— a vagyon szerzési törekvés a miveltség egyik leghatalmasb té- 
nyezője. A keresztyénség és Jézus közönyösök a polgári és hazafiúi 
erények iránt, mint pl. a harci vitézség, a haza szeretet, a tudo- 
mány és művészet iránt. E tekintetben elmondhatjuk, hogy a keresz- 
tyénség „miveltség-ellenes elv" (ein culturfeindliches princip). A 
mi Jézusról legbizonyosabb, az, hogy ábrándozó volt, hogy isten- 
országát angyalok segélyével akarta megalapítani, hogy halála utá- 
ni csudás visszatértét remélte. A mi jót tán hirdetett, pl. az általá- 
nos testvériséget és szeretetet, az nem egyedül az ő tulajdona, előt- 
te is utána is hirdették azt többen, s az igaz humanismus csak a 

múlt századi bölcsészet által gyökereztetett meg a társadalomban* — 
De hát miért ne vennők — kérdi — a keresztyénséget azon alak- 
jában, a melyben még előttünk is használható, s egyeztetnék a 
jelenkori műveltséggel, a midőn még sok jót tehetne ; mert mai mi- 
velt alakjában emberszeretetünket, erkölcsiségünket nemhogy gátol- 
ná, de megeleveníti, a mi az anyagiasság, a féktelen önzés korában 
nagyon is üdvös volna? Azért — feleli — mert nem lehet. A ke- 
resztyénség feltételei ránk nézve elfogadhatlanok .Hogy ezt mintegy 
próba által kimutassa, leirja, hogy mennyi mindent kell megtagadni 
egy modern prédikátornak a keresztyén innepnapokon, hiogy ön 
magát meg ne tágasa, kétségbe vonja, hogy valamelyik ezt teljes 
őszinteséggel merné tenni. A ker. isteni tisztelethez tartoznak még 
a keresztség, az úrvacsora és a kereszt. Az elsőnek — az eredendő 
btin fogalma elestével — semmi jelentése többe ; a második a vér 
italának (sicl) fogalma által ép visszataszító; a kereszt, mint a szen- 
vedés dicsőítésének jelképe, emberi érzelmeinket sérti. 

S ezekből már kivonja a vég következtetést, az egyenes íele- 
letet a feltett kérdésre : 

„És az eredmény? Az már eddig is világos, de tisztán in meg- 
mondom, mert nem szeretnék semmi áron azon színben tűnni fel, 
hogy valamit, akár a legvisszatetezőbb szót is, kikerülök. — : — Te- 
hát az én meggyőződésem ez : 

Ha nem akarunk kibúvó ajtókat keresni, ha nem akarunk el- 
facsarni, félremagyarázni, ha az igent igennek, a nemet nemnek 
hagyjuk; röviden: ha tisztességes, őszinte emberek módjár'a akarunk 
beszélni, el kell ismernünk : „mi nem vagyunk keresztyé- 
nek többé" (p. 90.) 

Ez nagyon rövid foglalatja, a Str. műve első részének. Tel- 
jes átnézetét érvelésének nem adhattam, mert akkor csak nem az 
egészet át kellett volna irnom, miután ő maga is kiválóan ügyes rö- 
vidséggel tárgyalja a gyorsan egymásután feldobott fontosnál fon- 
tosabb problémákat. Abba sem bocsátkozhatom, hogy minden egyes 
tételét bírálat álá vegyem, s még kevésbé abba, hogy részletesen 
kifejtsem, hogy mi az, a mjt én az ő állításaival szembe igaznak 
tartok. Csakis arra szorítkozom, hogy egész okoskodása alapfeltéte- 
lének és kiindulási pontjának helytelen voltát kimutassam. 

Str. egész vizsgálódását azon kérdés körül, hogy keresztyének 
vagyunk-e még, két részre oszthatni. Először vizsgálja a hagyomá- 
nyos hitcikkeket az apostolicum alapján. Erre már megmondtuk 
véleményünket. Ott, hol fejtegetéseiben Schleiermach érhez ér, egy 
uj szempont lép előtérbe, a mely későbbi okoskodását vezeti és meg- 
határozza. Ezen ujabb szempont szerint, a keresztyénség azon val- 
lás, melynek tárgya Jézus személye, s érveléseink gyupontja azon 
tétel, hogy Jézus mint ember nem lehet a vallás tárgya. 

E szempont ép oly hibás, mint az első. Mi jogon állítja, hogy 
a keresztyénségnek, mint vallásnak, tárgya Jézus ? s hogy „a ke- 
resztyénség megítélésénél mindenek előtt Jézus személye jön 
tekintetbe? Tette-e Jézus magát — a 3 első evangélium szerint — 
a vallás tárgyává ? Str. maga elismeri, hogy n e ra. ő maga elismeri, 
hogy bármely más jelenség megítélésénél — pl. a Baco bölcseimi 
rendszerénél, sőt bármely más vallásnál, buddhismusnál, islamnál, 
az alapító személye másodlagos fontosságú ; bölcseimi vagy vallásos 
becsök független a Baco, Buddha vagy Mahumed személyétől. Miért 
van ez egyedül a keresztyónségben másként ? Miért nem kérdjük 
itt is első sorban azt, hogy milyen iránya és szellemű vallás az, a 
mit Jézus alapított ? miért kell itt azt kérdeznünk, hogy ki volt 
Jézus, az alapító? Azért, mondja Str., mert a keresztyónségben az 
alapító a vallás és az isteni tisztelet tárgya ; innepeink, isteni tisz- 
teletünk mind ezen alapon berendezvék. Ez némileg igaz ugyan, de 
az is igaz, hogy Jézus maga nem igy akarta, ő magát a vallás és 
isteni tisztelet tárgyává nem tette, pedig a keresztyénség — mint 
Jézus vallása — megítélésénél, mégis csak az kell hogy irányadó 
legyen, a mit Jézus tett ós tanított ; továbbá az is igaz, hogy jelen- 
leg a keresztyénség egy igen tekintélyes része ezen tekintetben is 
Jézust követi s őt isteni tisztelet tárgyává nem teszi Sőt a régi or- 
thodox re£. dogmatika szerint is Jézushoz mint istenemberhez nem 
kell imádkozni (csak az ő nevében), s isteni tisztelet csak a Szent 
Háromság második személyét (tehát a háromegy istent) illeti, de 
nem „az ember Jézust." S Lessing már 100 év előtt meg tudta kü- 
lönböztetni a „keresztyén vallást" és a „Jézus vallását," értve ez 
utóbbi alatt azt, a melyet Krisztus maga vallott és gyakorolt, a 
melyet vele közösen vallhat és gyakorolhat mindenki ; s a mely már 
nem teszi Jézust magát vallás tárgyává. Következőleg a vizsgálat- 

nak nem azon kérdés körül kellett volna csoportosulni, hogy ki yolt 
Jézus, lehet-e ő vallás tárgya, hanem a körül, hogy milyen azon val- 
lás, a mely Jézus lelkében élt, mi annak ismertető elve, a melyből 
ki lehessen magyarázni az ő vallásos és erkölcsi élte sajátságos tisz- 
taságát ; továbbá, hogy lehet-e még azon vallásos elv — és menyi- 
ben a saját lelkünkben is élő, a mi életünket is megszabó életelv ? 
Azon vallásos elv, mondom, mert egyedül az jön itt tekintetbe 
és nem Jézus személye s még Jézus világnézete sem, minthogy 
ama vallásos elvet oszthatjuk, dacára annak, hogy az ujabb tudo- 
mány eredményei sok tekintetben eltérnek azon nézettől, melylyel 
Jézus a világról birt, pl. a mint már sokszor ki volt fejezve, e té- 
telben: „isten a maga napját felhozza mind az igazakra, mind a ha- 
misakra" a vallásos igazság — isten általános atyai szeretete — 
sértetlenül megmaradhat a Galilei felfedezése óta is.. S ha valaki, 
bár a Jézus vallását osztja, vonakodnék magát keresztyénnek ne- 
vezni csak azért, mert világról és természetről való ismerete eltér 
Jézusétól, ez ép oly oktalanul cselekednék, mint az, a ki hasonló 
alapon nem akarná vagy nem tudná Homer vagy Shakespeare 
költészetét élvezni. „Hadd különbözzék minden dolgokban, a mi 
ítéletünk Jézusétól, a vallásban, a miben az ő természetének mag- 
va, az ő életének ereje volt, a vallásban egyek vagyunk vele, Eze- 
rek és milliók nevezték magokat nevéről, anélkül hogy szelleméből 
valamit bírnának, mi, kik arra törekszünk, hogy az ő szellemét 
mindig tisztábban vegyük magunkba, vonakodnánk-e róla nevezni 
magunkat?" (Opzomer). „M i (egy másféle W i r mint Strauszé), 
kik magunkat meg keresztyéneknek nevezzük, mi nyilvánítjuk, hogy 
erre jogosítva érezzük magunkat, nem azért hogy világnézetünk 
az, a mi a Jézusé, n e m i s azért, hogy Jézus előttünk vallásos imá- 
dás tárgya, n e m i s azért, hogy a Jézus tanításában személyes és 
társadalmi kötelezettségeinkre nézve csalhatlan vezérfonalat talál- 
nánk, — hanem azért, mert az ő vallásában a szabad, szellemi 
szeretetteljes vallásos élet elveit ismerjük fel, a mely meggyőződé- 
sünk szerint az igaz vallás ismertető jegye." (Rauwenhofi). 

Str. szerint azonban forrásainkból Jézus vallásos elveit sem 
ismerhetjük fel biztosan, mert a történeti elválaszthatlanul össze 
van vegyítve a későbbi toldalékkal. Ez állítás sokakat meg csalhat, 
annyival inkább,hogy van is némi alapja. Még a három első evange- 

liumban is sok olyat találunk Jézus szájába adva, a mi — biztosan 
kimutathatólag — általa nem mondatott. Mi biztosit pedig ekkor a 
felől, hogy vájjon azon képbe, melyet Jézus vallásáról alkotunk ma- 
gunknak,nem veszünk-e fel hamis vonásokat,av*gy nem hagyunk-e ki 
belőle igazakat? Mi? Str. nem emliti,és olvasói nagy része kétségkívül 
nem is fogja tudni, hogy az egész ujabb tudós theologus világ óriási 
nagy munkája mintegy 60 év óta mindenekfelett ép ezen térre fordit- 
va,hogye bámulatos szellemi munkának köszönhetjük azt is, hogy 
tudjuk, miszerint az evang. elbeszélésekben és a Jézus szájába adott 
beszédek között sok a nem valódi, de e munkának sikerült kimutatni 
azt is, hogy melyek ezek és melyek a valódiak, kimutatni kiindul- 
va biztos elvekből és bizonyítva szigorú történelmi lelkiismeretes- 
séggel. Nem tehetem, hogy ne hivatkozzam egyik e téren legkitű- 
nőbb tudósunkra. Ez maga Strausz, Strausz, nem 1872-ből, hanem 
1864-ből. Az ekkor megjelent „ Jézus élete" cimü műve két részre, 
oszlik : 1) Jézus élte történeti keretében; 2) Jézus mythicus törté- 
nete előállása és kiképzése. Akkor még meg tudta különböztetni a 
valót a mythostól. Az akkor nyert eredményeket mostani müve nem 
rontja le, 'mert akkor tudományos pontossággal bizonyított, most 
pedig csak állit. Igaz, hogy Strausz már 64-ben is a legkétkedőbb 
természetű kritikusok közé tartozott, de ép ez által válik most ak- 
kori műve kitüuő becsüvéránk nézve a Str. elleni polémiában. Lát- 
hatni ugyanis belőle, hogy még a legkétkedőbb kritika után is lehet 
a Jézus vallásos tudatának egy meglehetősen teljes és megragadó 
képét felmutatni. Bár kissé terjedelmes lesz, de megérdemli, hogy 
ide iktassuk — mint legjobb cáfolatot s különben is becses leírást, 
azon §-t, melynek cime : 

„Jézus vallásos tudata a bárom első evangé- 
lium szerint." 

„Jézus igazi vallásos tudatát a negyedik evangéliumban föl- 
ismerni nem lehet .... hogy ezt megközelíthessük : egészen a sy- 
noptikusokhoz kell fordulnunk. Eleitől fogva méltó joggal tartották 
a synoptikus Kristus-féle^ beszédek magvának a hegyen mon- 
dott beszédet, mint a melynek mindjárt legelején az uj világ- 
nézlet termékenyítő tavaszi erő gyanánt ömlik végig. Legalább az 
ugy nevezett nyolc boldogság (Máté 5, 3 — 10.) kiválólag ama ke- 
resztyén paradoxonokat foglalja magában, a melyek következtében 

az uj nézlet mind a zsidó-, mind a pogány részr 51 kifejlett hasontár- 
gyu elvekkel merő ellentétbe lép. Ezután már nem azok a b o 1 d o- 
g o k, a kik gazdagok, a kik jól laktak és vigadnak, hanem a sze- 
gények, a kik szomorkodnak , a kik éheznek és szomjaznak ; igazi 
boldogságra s valódi birtokra vezető ut többé nem az erőszak, ci- 
vódás, önjogunk makacs védelmezése, hanem az engedékenység, 
békeszeretet és a türelem. A régi világgal szemben ez egy felfor- 
dult világ, a hol nem a külsőt tekintik, hanem csupán a b e 1 s ő t 
tartják igazi lényegnek, a mely képes nemcsak ellensúlyozni az ellen- 
kező külsőt, de sőt épen az ilyenekkel szeret együtt lenni. 

Máté és Lukács közt e tekintetben, tudjuk, az a különbség 
van, hogy ennél egyszerűen csak szegényekről, amannál pedig 
lelki szegényekről van szó ; egyiknél olyanokról, kik most (való- 
ban) éhséget ós szomjúságot szenvednek, a másiknál olyanokról kik 
a megigazulást éhezik és szomjazzák. Én Lukács egyszerűbb elő- 
adását, tartom eredetibbnek, Máté toldalékát későbbr óvszernek a 
félreértések ellen, nehogy Jézus szavait ugy magyarázzák, mintha ő 
az embereket csupán külső szükölködésükért, minden belső érdem 
nélkül, nevezte volna boldogoknak. Átalában Jézus boldognak ma- 
gasztalásai azon alakban, a mint Lukácsnál találjuk, hol a jelen 
világban külső szerencsétlenségben sínylődőknek jövőben szeren- 
cse-, s viszont a jajkiáltásokban a most kényelemben élőknek a 
jövőben büntetés van kilátásba helyezve, nagyon emlékeztetnek a 
későbbi ebionitismus elveire; hanem ezt eléggé megmagyarázza 
Jézus tapasztalata, melyet tanitói hivatala alatt bizonyosan szerzett. 
Hisz miután ugy találta, hogy a magasabb szükségek iránti érzék 
a gazdagabb néposztályoknál rendesen ép anyira el van tompulva az 
érzéki jóllét miatt, mint a mennyire ébren tartja azt a szegényeknél az 
érzéki szükség, bátran nevezhette ezeket ezen lelki fogékonyságra 
való, tekintettel boldogoknak. Hisz minden forradalom alkalmával 
(és a keresztyénség fellépte egyike volt a leghatalmasbaknak) nem 
a jóllakottak, megelégedettek, hanem a szűkölködők s elégedetlenek 
azok, kiknél viszhangra talál. De a mennyiben nem csupán a külső 
nyomorúság az, a miért Jézus a szegényeket, éheseket stb. boldo- 
goknak nevezte, — annyiban Máté toldalékával nem roszul magya- 
rázza mestere szavait ; sőt bizonyosan jobban, mint az ebioniták, kik 
túlhajtott ascetismusok által minden vagyont, már mint magában 
olyant, véteknek tartottak, 

Hogy Jézus a boldogság megvalósulását, melyet a most sze- 
gényeknek ós elnyomottaknak ígér, egy jövő világba a melybe he- 
lyezi, azáltal kora és nemzete álláspontján áll, a honnan kiragad- 
nunk nem is szabad. A belső, érzékfeletti boldogság, a mely már 
énként benne van a magasb iránti fogékonyságban, ugy tűnik fel, 
mint jövendőbeli megjutalmazás, és valóban a belső és a külső kö- 
zötti ellenmondásnak meg is kell szűnni, az emberiségben ébresz- 
tett uj szellemi élet a világ külső állapotát is magához illővé kell 
hogy alakítsa ; de ez természetesen és lassanként következik be, s 
e világon soha sem is teljesen, s csak a vallásos képzet várja a jö- 
vőben mint csudás kiegyenlitést. 

Ezen a külsőtől a belsőbe való behatolásból származik a tör* 
vény azon magyarázata, a mely a külső cselekedeteknél megálló 
farizeusi felfogással szemben mindenütt a belső érzületet, mint az 
egyedül lényegest hangsúlyozza, a gyilkossággal már a haragot és 
gyűlölséget is, a házasságtöréssel már a tisztátalan kívánságot is 
tiltottnak tünteti fel, a hamis esküvéssel általában az esküt is, mint 
az egyszerű igazságossághoz nem illőt, elveti. Ott, hol azt, a mi a 
régieknek megmondatott, szembe teszi azzal, a mit ő mond tanít- 
ványainak, Jézus Mózessel, mint a ki csak a külső cselekedetekre 
adott törvényt, ugy áll szemben, mint az érzület törvényadója, mint 
a ki a betű törvényét szellemileg szándékszik tökélyesiteni. Midőn 
itt a valódi héber s főleg valódi antik alaptételekkel — mint a szi- 
gorú megtorlás, a barát szeretete mellett az ellenség gyűlölete — 
a béketűrés és az ellenség szeretetének elvét állítja szembe, beszé- 
de ezen mondatba éri el főpontját : „Hogy legyetek a ti mennyei a- 
tyátoknak gyermekei, mert ő felhozza a maga napját jókra és go- 
noszakra s esőt ád igazaknak és hamisaknak. u Ha van egy mondat 
az uj testamentumban, mely Jézustól származik s nem később ada- 
tott szájába, ugy ez bizonyára az ; mert az egész Jézus utáni kor- 
szak evangéliumainak szerkesztéséig sokkal ingerültebb, a küzdelem 
és pártszenvedély miatt sokkal elfogultabb volt, semhogy feltehet- 
nők, hogy egy ily derült jószívűségről szóló mondatot előállíthatott 
volna. Ezt tehát ugy nézhetjük, mint Jézus kegyessége egyik alap- 
vonását. Ő a mennyei atyát lelkében ugy érezte és ugy gondolta, 
mint a. különbséget nem tevő szeretetet, s ép ezen az istenségről 
való alapnézetóben rejlik oka annak, hogy istent legszívesebben 
az Atya névvel nevezte. 

Ezen istenről való alapnézletet Jézus kx 6 testamentumból 
nem vehette. Ebben Jehova egy haragos, indulatos, szigorúan meg- 
torló, büntető isten, és habár ezen képzet a későbbi prófétáknál 
szelidült is, de egészen átalakulva nem volt. Oly nemű célzások, 
mint az Ilyes jelenetében, a hol isten nem a zivatarban, földrengés- 
ben és tűzben jelenik meg, hanem a gyönge szellőben (L Kir. 19. 
12.), elszórva maradtak, s már csak a zsidók particularismttsában 
is, mely a pogány népekkel szemben legalább ugy tüntette fel Jeho- 
vát, mint bűntető s boszuló istent — oly akadály volt letéve, mely 
őket szelídebb fogalomra eljutni nem engedte. Azért hivták az Iz- 
rael népet Jehova fiának, és Izrael királyai is ezen értelemben ne- 
vezték magukat, mint istetí helytartói és a nép védői, isten fi ar 
inak; de ugy tekinteni istent, mint általában minden ember 
atyját, az ó testamentumban ismeretlen fogalom. Hogy Jézus ezt 
alapnézetévé tette az istennek emberhezi viszonyára nézve, ezt csak 
önmagából meríthette, s csak onnan eredhetett, hogy ezen különbsé- 
get nem tevő szeretet saját lényének is alaptulajdona volt, a mely- 
ben tudatával birt az ő istennel való egységének. Hogy az emberek 
gonoszsága által béketüresét ép oly kevéssé veszítse el, mint isten 
a hosszútűrő atya, hogy a gonoszt csak jóval, az ellenséget jói- 
tevéssel győzze meg, — ez oly alaptétel volt, a mely saját szivének 
legbensőbb hangulatából folyt. Ha Jézus az övéit utalta, hogy ha- 
sonló magaviselet által mutassák magokat a menyei atya valódi 
gyermekeinek,ha intette őket,hogy tökéletesek legyenek,mint á meny- 
nyei atya tökéletes : ez ellőttünk annyit jelent, hogy ő istent erkölcsi 
tekintetben olyannak gondolta, mint a milyen vallásos élte legma- 
gasb pillanataiban önmaga volt, s viszont saját vallásos életét ezen 
eszménykép szemléletében erősítette. A legmagasabb vallásos hangu- 
lat pedig, mely tudatába élt, ép ezen mindent átfogó, a gonoszt is 
jóval legyőző szeretet volt, a mely jellemvonást, mint saját lényének 
alaptulajdonát magára istenre is átruházta. 

Hogy ha az emberek istennel oly viszonyban állanak, mint 
atya és gyermekek, ugy egymásra nézve testvérek (Máté. 5. 22.) ; 
és ezen testvéri viszonyból foly ama kötelesség, hogy másokkal ép 
ugy bánjunk, mint magunkkal ; ne Ítéljünk felettök szigorúan, ma- 
gunk felett pedig elnézőleg (Máté 7, 3. s k.), szóval mindig ugy 
cselekedjünk másokkal, a mint óhajtjuk, hogy mások cselekedjenek 

mivelünk. (Máté. 7. 12.) Méltán fektettek ezen szabályra, mint a 
keresztyénség főfő erkölcsi princípiumára minden időben fősúlyt ; a 
humanitás alapgondolata van ebben letéve, mely minden egyes egye- 
det az örök emberiség eszméjének alá rendel, mely mindenkiben él, 
mindenkinek föl kell azt a. másikban ismerni s tisztelni. 

És mivel Jézus ezen lelkesült ember szeretetében s abból fo- 
lyó cselekedeteiben az emberi élet minden akadályain, korlátain tul 
emelkedve magát a mennyei atyával egyesültnek érezte, e tudatból 
oly belső boldogsága támadt, a melylyel összehasonlítva minden 
küls6 öröm és fájdalom elveszte értékét. Innen van ama vidám 
gondtalanság, a mely az élelem s ruházathiány szülte aggodalom 
helyett a liliomokra s madarakra mutat (Máté 6, 25.) ; a megelé- 
gedés oly vándor élet mellett, hogy gyakran nincs hová fejét lehaj- 
tania (Máté 8, 20.) ; az egykedvűség a külső tisztelet vagy megaláz- 
tatással szemben azon tudatban, hogy ő isteni eszmék képviselője 
s terjesztője az emberek közt (Máté 5, 11.). Innen ama különös 
előszeretet a gyermekek iránt, kik ártatlan, igénytelen, minden 
kevélységtől s gyülöls égtől ment lényökkel ama boldog, szerető 
hangulathoz legközelebb állanak, annak legméltóbb tárgyát képe- 
zik (Máté 16, 3. s köv.; 9, 14. s köv.). Innen van ama készség; hogy 
annak, a ki jobbról arcul ütötte, a balt is oda nyújtsa ; a ki egy 
mértföldre kényszeríti, azzal kettőt megyén el (Máté 11. s köv.) 
és annak, a ki megbántja, nem hétszer, hanem hetvenszer hétszer 
bocsát meg (Máté 18, 21. s köv.) 

S ha azt kérdjük, hogyan jött létre Jézusban ezen öszhangza- 
tos kedély-állapot : meglevő tudósításainkban sehol sem találjuk 
nyomát azon nehéz lelki harcoknak, melyekből ez előállhatott vol- 
na. E tudósítások ugyan gyermekkora mondáin kivül csak nyilvá- 
nos élete rövid korszakára terjeszkednek, s ezenfelül oly nézpont- 
ból rajzolják, mely minden emberi csalódást kizárt ; a honnan gya- 
níthatnék, hogy önmagával való derült egysége korszakát a setéte- 
sebb küzködés s tán némi tévedés korszaka is megelőzhette. De 
ennek — ha csak minden analógia nem csal — nyoma kellett volna 
hogy fennmaradjon. Mindazon, csakisküz delem-, hatalmas rázkódás 
által megtisztult természetekben, — gondoljunk csak Pálra, Ágos- 
tonra, Lutherre, — a forradás helyei megmaradnak minden idők- 

ben, s éltök végéig valami nyerseség, keménység, komorság tapad 
hozzájok, a mikből Jézusnál semmit sem találunk. Jézus ugy tűnik 
fel, mint egy eredetileg szép természet, melynek csak arra volt 
szüksége, hogy önmaga magát kifejtse, önmagának mindig tisztább 
tudatára jusson, önmagában szilárduljon; de nem kellett még 
megtérnie, előbbi életét először megváltoztatnia ; ez természetesen 
egyes ingadozásokat, sőt tévedéseket s az önmeggyőzésre és ön meg- 
tagadásra való folytonosan erősülő komoly törekvés szükségességét 
sem zárja ki, a mit Jézus maga is elismer, midőn a jó jelzőt nem 
akarja elfogadni. Hogy Jézus belső fejlődése egészében folytonos, s 
ha nem is hatalmas erőmegfeszités nélküli, de legalább erősza- 
kos rázkodások nélküli volt, ez az egyedüli élő és igaz értelme a 
Jézus büntelensógéről való tannak, mely a maga meredt egyházi 
alakjában, mint tisztán negatív fogalom, semmi becsesei és érthető- 
séggel nembir." 

lm egy megragadó szép képe Jézus vallásos és erkölcsi tudata 
tisztaságának, fenségének ; rajzolva a tisztán történetieknek felis- 
mert vonásokból és rajzolva ép maga Strausz által ! S , vájjon már 
ilyennek ismerve Jézust és az ő vallását, mondhatjuk-e, hogy ütött 
a keresztyénség végső órája ? Feleljen meg erre is maga Strausz : 

n „Az egyetlen cultus — ám sajnálkozzunk rajta vagy magasz- 
taljuk, de tagadhatni nem fogjuk — az egyetlen cultus, mely az utób- 
bi idő vallásos bomlásából a mai kor mivelt emberei számára fenn- 
maradt, a genius cultusa. 

„ Hogyan? s hát ezzel a keresztyénség utolsó órája ütött vol- 
na ? — A genius cultusa van napi renden ; ugy de a Krisztus is ge- 
nius és része van azon tiszteletben, mellyel a nagy szellemeknek 
adózunk, kikben a minden szellemek atyja magát az embe riségnek 
kinyilatkoztatta. 

„ Ha a genius sajátságosságául a lelki erők öszhangzatát te- 
kintjük, melyek, bár mindenik magában véve erős és mozgékony, 
a legélénkebb cserejátékban is soha egymást nem zavarják, egymás 
működését keresztbe nem vágják, hanem keresetlenül, nyugtalan- 
kodó válogatás és fáradságos harc nélkül öszhangzólag hozzák lét- 
re azt, a mi minden alkalommal célszerű ; hol találjuk szebben a 
lélek ezen tükörtisztaságát, melyet a leghevesebb viharok megin- 
gatnak ugyan, de meg nem zavarhatják, mint a Jézusnál? 

„Ha a geniust egy nagy eszméből akarjuk megismerni, mely 
életének alaphangját képezi, mely kiindulási pontjául szolgál gon- 
dolkodásának, beszédének és működésének, mely felé törekszik, 
melynek kedvéért minden egyebet, még saját külső jóllétét is ke- 
vésbe veszi : kiben volt nagyobb eszme, fáradhatlanabb munkásság, 
azért való magasztosabb önfeláldozás, mint a Jézusban ? 

„Ha továbbá a genius azon erőben nyilvánul, melylyel környe- 
zetére hat, azon ugyszólva delejes vonzerőben, mellyel mindazokat, 
kik elfogulatlanul közelednek hozzá, magához tucjja bilincselni, 
sőt ha nem kevésbé nyilvánul másfelől azon erős ellentmondásban, 
melyet maga ellen támaszt, a szenvedély és ingerültség ama fekete 
vészfelhőiben, melyeket, mint erősen sütő nap a nedves földről, saját 
maga ellen szí fel ; soha senki sem támasztotta fel kortársaiban ugy 
a szeretetnek minta gyűlöletnek hatalmasabb indulatait, mint Jézus. 

„ Végre ha a valódi genius legbiztosabb próbája azon hatá- 
sokban rejlik, melyeket az utókorra gyakorolnia sikerül : hol léte- 
sített valaha valaki oly müvet, mely nagyobb ember és nép számot 
hoszabb időn keresztül valódibb javakkal magasabb mértékben 
boldogíthatott volna, mint azon mű, mely a Jézus nevét viseli ? 

„Tehát a mily kevéssé lesz valaha az emberiség vallás nélkül, 
ép oly kevéssé lesz Krisztus nélkül ; mert azt akarni, hogy Krisztus 
nélkül legyen vallásunk, ép oly képtelenség, mint költészettel dicse- 
kedni akarni minden tekintet nélkül Homerra, Shakespeare-ra stb. 
Es ezen Krisztus, a mennyiben a vallás legmagasb alakzatától külön- 
választhatlan, történeti, nem mythosi alak, egyéniség, nem csupa 
symbolum. 

„Ezen történeti személyes Krisztushoz életéből csak az tar- 
tozik, a miben vallásos tökéletesedése ábrázolódik : beszédei, erköl- 
csi működése és tűrése. Az, a mi működésében nem függ össze köz- 
vetlenül az erkölcsivel, mint csudái, s még inkább az, a mi, a he- 
lyett hogy belsejéből származott volna, csak külsőleg járult hozzá, 
ugy mint halála mint külső tény, és eltekintve a Jézusnak annál 
megpróbált érzületétől, továbbá mint feltámadása és menybemene- 
tele, mind az vallásos becset csak symbolicus értelmezés által nyer- 
het, mely a kegyesség és gondolkodás különböző fejlődési fokán 
külöubözöleg fog kiütni. 

u* 

„Azért hát nem kell félnünk, hogy elveszíthetjük a Krisztust, 
ha kénytelenek leszünk feláldozni egyet mást abból, a mit eddig 
keresztyénségnek neveztek. Annál biztosabban megmarad nekünk 
és mindeneknek, minél kevésbé ragaszkodunk féltékenyen oly tanok- 
hoz és véleményekhez, melyek a gondolkodásnak lökést adhatnak 
a Krisztustól való elpártolásra, Ha tehát megmarad számunkra a 
Krisztus, és megmarad ugy, mint a legmagasabb, a mit vallásos 
tekintetben ismerhetünk és gondolhatunk, mint olyan, a kinek je- 
lenléte nélkül a kedélyben tökéletes kegyesség nem lehetséges : ugy 
megmarad számunkra benne az, a mi a keresztyénsógben lé- 
nyeges. au (Vergángliches und Bleibendes im Christenthum.) 

lm, hajdan maga Strausz is tudott a keresztyénségben ma- 
radandót megkülönböztetni a mulandótól, és a maradandót az 6 
kiválóan szép, nemesen pathetikus nyelvével oly gyönyörűen rajzol- 
ja, hogy az egész ujabb irodalomban hasztalan keresnők párját ! 
Pedig ő akkor is szigorú, szókimondó tudós volt ; hanem akkor bár- 
mit rablott legyen is el a tudományos kutatás tőle, „megtartotta a 
legjobbat, a világon levő nemes ós nagyszerű iránti méltánylást, az 
isteni legtisztább nyilatkozatára fogékony érzéket ; s ha bár a ter- 
mészetfeletti dicssugár koronáját a krisztuskép feje felett letörölte 
is, azért a történelem Krisztusa szent maradt előtte, s nemcsak 
szent, hanem becses is." Ne csudálkozzék, ha mi ép ugy mint Né. 
metországon, többre becsüljük a régi Strauszt az újnál ; annyival 
is inkább, mert a mit a régi tudós tudományos szigorúsággal okos- 
kodva felállított, azt az uj declamator csak megtagadja, de meg 
nem cáfolja. 

És ezzel be is végezhetnők Strausznak a keresztyénségről való 
nézetei bírálatát. Azonban nem tehetjük, hogy az ő egész felfogását 
az egyházról még egy más szempontból is fel ne mutassuk, még 
pedig egyik régi kitűnő tisztelője Láng Henrik tolla után. 

„Strausz a népek életében az eszményi elemek újra szervez- 
kedését kívánja. Éreznie kellé tehát, hogy azon sztikségérzet, mely- 
nek folytán a különböző egyházak előállottak — maradandó — és 
hogy az a népélet más faktora által ki nem 'pótolható. — Gőthe 
mondása kellett hogy előtte lebegjen, — mely szerint a művészet 
csupán követni, de vezetni nem képes, a minthogy ő a színházat 
és hangversenyt, olvasmányt ós zongorajátékot csak mint előzetes 

pótlékot ajánlja a biblia és templom helyett — addig is, mig az uj 
szervezkedés létrejön. Éreznie kellé, hogy a művészetnek valamint 
teremtésére, ugy megértésére is bizonyos mértékű lelkiadomány 
szükséges, és hogy azt teljesen élvezni lehessen, arra oly feltételek 
kívántatnak meg, melyek a nagy tömeget tekintve talán még év- 
ezredek múlva sem lesznek betöltve. Az a provisorius kápolna, me- 
lyet a maga és „övéi" számára a közönséges templom mellett, emelt 
— nagyon aristokratikus templom, új szentek egyesülete, vasár- 
napi gyerekek temploma. Mindezt Strausznak éreznie kellé. Azért 
hirdeti az eszményi elemek újbóli szervezkedését a népek életében. 

„Bár aztán legalább tetszett volna Strausznak ezen jövendő- 
beli szervezkedés alapvonalait vázlatilag előterjeszteni. — Más 
próféták, ha a dolgok jelen rendjével nincsenek megelégedve és 
romlást hirdetnek, nem hirdetik azt meddő lélekkel, hanem lei- 
kökben egy újabb, jobb rendszernek alapjait érlelik meg, és esz- 
méiket mint érlelő kovászt terjesztik el a közéletben. De Strausz 
megelégszik annyival, hogy az egyházat halomra lőjje, maga me- 
gett romhalmazt hagyjon hátra, és azokhoz, kik kezeiket kétségbeesve 
tördelik, biztatólag odakiáltson : „Segítsetek magatokon egyelőre 
a mint tudtok, századok múlva talán mégis csak jön még valami 
jobb is !" De mi légyen az a jobb ? mikép szervezkedjenek az esz- 
ményi elleniek a népek életében ha az egyház eltöröltetett? Azt 
ugyan Strausz nem mondja meg, azt hiszem ő sem tudja. És épen 
ez képezi az ő agyában azt a csudálatos képletet, melyet egyik ter- 
mészettudós a földtani hiányos alakulásokhoz hasonlítva „Verwer- 
ftmgsspalte a nak nevez ; itt az a hiány, az a tátongó űr, melyet az 
ö kiválólag humán és széptani képzettsége nem képes kitölteni. 

„Nos, én leszállok az űrbe s igyekszem azt kitölteni ama 
Strausznak szellemében, ki állammal, tudománnyal és művészettel 
nem elégszik meg, hanem azonkívül a népélet eszményi elemeinek 
újtól szervezését követeli. Hogy e szervezés megtörténhessék — úgy 
vélem — mindenek előtt szükség lesz elzárt helyekre, oly házakra, 
melyekben az eszményi érdekek együttesen ápoltassanak, házakra 
lesz szükség minden város és faluban, és mindenütt hol emberek 
nagyobb társaságban együtt lakoznak, ha azt akarjuk, hogy ne csak 
egyes kiváltságosak, hanem a nép minden gyermeke eszményi táp- 
lálékot nyerjen. E házak azonban már fennállnak mindenütt; a nép 

nyilván templomoknak nevezi azokat ; rendesen a községnek leg- 
szebb terén állanak, majd egy magaslaton messze láthatólag, majd 
meg fák árnyékában elrejtve, honnan csak égre nyúló tornyuk lát- 
szik ki 8 harangjainak hangja hallszik ki. Ne hagynók meg ezeket 
a népélet eszményi érdekeinek jövendőbeli ápolására ? Az embereket 
sem kell még ezntán összegyűjteni ; tudják, hogy oda tartoznak ők, 
rég ideje megszokták ama házakat ugy tekinteni, mint eszményi ér- 
dekeik megannyi tüzpontjait, mint szembetűnő jelképeit annak, 
hogy nem csupán esetleges és múlékony célokért élnek és lakoznak 
együtt, hanem hogy egyszersmind bensőleg összekapcsolt, eszményi 
társulatot képeznek ; eddigelé még azt is egyháznak nevezték. — 
Szénokokra is ugy vélem szükség leend, lelkesült emberekre, kik 
éles szemekkel látva hiányainkat, bátorságot és elég szeretetet érez- 
nek magokban, hogy minket intsenek és buzdítsanak ; a kiknek 
ajkok elég ihletett leend, hogy nekünk a kötelességérzet komoly 
voltát, az istennek nagyságát nyomatékosan hirdessék ; prófétákra, 
kik jeleket adjanak, lélekből származó jeleket, a nép minden réte- 
gére hatókat. És ezek beszédét még zene, valami orgona féle, vagy 
szép zsoltár és karénekek is támogatnák, lehetne-e Strausznak az 
ellen kifogása ? És miután az eszményi elemek igy szervezve, össze- 
pontositva lonnének, azoknak központja mégis csak vallás maradna; 
a minthogy Str. is azt vallja, csak hogy természetesen a jelenkor 
vallása, mely a most élő emberek miveltsége és szükségeivel ösz- 
hangban áll. Hogy ez a vallás a mellett nem hagyná tekinteten kívül 
mindazt, mit a homályos múlt, vallásos érzések és ismeretek tekin- 
tetében létrehozott, önként értetik ; jelszava ez lenne : Minden a 
mienk, legyen az Mózes, Krisztus, avagy Buddha, és mindenik ak- 
kora mértékben a mienk, a mennyiben minket fejleszteni képes. És 
a múlt által nem engedné magát semmi áron leköttetni, hanem azt 
csak ugy használná mint commentárt, mint színezett képét annak 
a mi az emberi kedély-világban mai napig is él és működik. 

„Dyennek vagy legalább éhez hasonlónak képzelem én a nép- 
élet ideális elemeinek szervezését és lényegileg máskép bizonyára 
Str. sem képzelhette, hacsak komolyan vette a dolgot. Mert az ál- 
lam már szervezve van az összes nép számára, de tudomány és művé- 
szet nem szerveztethető ugy, hogy az mindenkié legyen. Ezen jövő 
szervezkedés alapelemei pedig, a mint azt én vázoltam, nem egyebek, 

mint épen a mostan fennálló egyház alapelemei; miért kelljen tehát 
az egyházat lerontani a helyett, hogy reformálnék azt? £ pontban 
hiába keressük Srrausznál azon higgadtságot, melyet más kérdések- 
ben tanúsít. Hasonszellemü gondolatok és eszmék iránt ő sem volt 
régebben fogékonytalan és érzéketlen, bármennyire éreztesse is a 
jelenben gúnyolódását és ellenszenvét minden oly törekvés ellen, 
mely az egyház reformálására van irányozva. Kisebb iratainak egyik 
gyűjteményében a kölni székesegyház feletti elmélkedését e szavak- 
kal végzi :„ Ha protestáns templomainkból a színesre mázolt ablak- 
üvegek kitakaríttatnának, kitudja, nem lennék-e a legszorgalmasabb 
templom látogató ? De ugyan ki akadályoz bennünket abban, hogy a 
szines üvegeket kihordjuk, vagyis, hogy ezen ősrégi csarnokokba a 
nap teljes fényét, világosságát behatolni engedjük ? Avagy minden 
nemzedék nem szabados ura az 4 templomának ? 

„E pontra eljutva, melyre pedig Strausz követelése, hogy t. i. 
a népélet ideális elemei újból szerveztessenek, szükségkép vezet, ugy 
vélem Strausznak egész máskép kellett volna szólnia elvtársaihoz, 
mint a hogy könyvében szólott. így kellene hozzájok szólnia : „Az 
égre kérlek atyámfiai, bárkik is vagytok, tudósok,kereskedők,jogászok 
8tb. stb. csak ezt ne tegyetek, csak az egyháznak ily előkelő lené- 
zését ne produkáljátok ! Vagy tán azt hiszitek, hogy visszavonulás- 
tok által a szabadságnak és előhaladásnak szolgáltok ? Oh nem. 
Tudjátok meg, hogy az által csak a papoknak szolgáltok. Nemond- 
játok : mit érdekelnek minket a keresztyén egyház ügyesbajos dol- 
gai? Mert ezáltal épen nagyon fontos ügyesbajos dolgaivá teszitek 
azokat, melyek az egész népet fogják érdekelni. Ne mondjátok : Mit 
érdekel minket a templom árnyéka, hacsak épen utunkba nem esik ? 
Mert az által az az árnyék épen óriási mérveket ölt, s mielőtt ész- 
revennétek magatok, elsötétíti egész utatokat. Valameddig a temp- 
lomból kimaradtok, addig a papok nem félnek tőletek, sőt épen 
inyökre cselekesztek, ha a tér egészen nekik van átengedve. De ha oda 
beléptek, ha a templomokba világosságot és fris üde léget visztek 
be ; ha azokban jogos kivánataitokat érvényre iuttatjátok, akkor 
reszketni fognak előttetek, mert elvesztik a nagy tömeg támoga- 
tását, a népét, mely magas eszmék, lelkesült férfiak által kel- 
tett szellemi mozgalmak iránt minden időben fogékony volt. 
^ a gy ugyan mi jót eredményezett a ti, egyházi ügyekben folytatott 
kö önyösségtek az utóbbi 40—50 év alatt ? Azt eredményezte. 

hogy az ultramontanismus és a protestáns orthodoxia a közélet oly 
hatalmasságaivá nőtték ki magokat, hogy azok ellen a társadalom- 
nak most már egész erőfeszítéssel küzdenie kell. Nem úgy atyámfiai ! 
Lépjetek be ! Legyetek egy szóval buzgó tagjai a protestansegylet- 
nek ; ez lenne kötelességtek, ha népetek java és a haladás érdeke 
komolyan sziveteken fekszik. Tény az, hogy a vallás a nép ideális- 
musa ; és ha már így áll a dolog, nem szabad megengednetek, hogy 
az a papok által visszaélésekre használtassák fel ; segédkezet kell 
nyújtanotok, hogy az ápolt assék és a helyes útra tereitessék. -Mmt- 
egyes tagjaira azon nemzetnek, melyhez tartoztok, azon emberi és 
hazafiúi kötelesség vár reátok, hogy ne zárkózzatok el előkelően 
népetek szükségei és bajai elől, és a „sokkal nagyobb részt" ne en- 
gedjétek át a papok önkényes vezetésének, mig ti kedvenc költőitek- 
kel mulattok. Más népek már tapasztalták, és tapasztalják mai 
napig is, mit tesz egy nép tagjainak szétszakadozottsága, megkü- 
lönbözése olyanokra, kik valláson és egyházon felülemelkedtek, és 
olyanokra, kik szolgalélekkel vetik magokat a papság járma alá. a 



„Mit akar elérni a protestáns egylet? Csak egyet akar : azt 
akarja, hogy a vallás az állami és egyházi kényszer alól felmentve, 
szabad elhatározás tárgyává legyen. Ezért küzd az államegyházi 
rendszer hagyományos elve ellen, valamint a jelenleg fennálló egy- 
házkormányzat rendszere ellen is, mert véleménye szerint mind- 
kettő rósz, és gyökerétől fel koronájáig mindkettő rohadt. Ezért 
küzd a hitszabadság teljes keresztülvitele mellett, a szabad gyüle- 
kezetek, valamint az „egyházonkivüliek" jogainak épségben tartása 
mellett ; küzd a polgári anyakönyvek és a polgári házasságnak kö- 
telező alakban való behozatala mellett ; küzd a vallás- szabadság 
mellett, hogy az ne legyen alávetve bárminemű névvel nevezendő 
kényszerdogmának, hogy a tudomány legyen független a türelmet- 
len „igazhitüség" vakmerő kísérleteitől; küzd a gyülekezetekés 
egyházközségek önkormányzati joga mellett , az államnak az egy- 
háztól való függetlensége, a polgári ügyek és jogoknak az egyházi 
ügyektől való elkülönítése mellett, mely utóbbiakra nézve minden- 
kinek teljes szabad elhatározási jogot követel. Egy szóval : a mi az 
államnak az egyházhoz való viszonyát illeti, a prot. egylet „felada- 

tátd tűzte ki ezen viszonyt a közjó és szellemi szabadság értelmében 
szabályozni ; tt — ha ugy mennének a dolgok, a mint az egylet óhajt- 
ja, h%, Bismarck az egyházi Ügyek vezetését habár csak megközelí- 
tőleg i& a prot. egylet kívánalmai értelmében rendelte volna el, ugy 
mindaz, mit Strausz e tekintetben elérni óhajt és követel, már rég- 
óta el lenne érve, és gyakorlatilag már át ment volna a közönséges 
életbe is. 

És vájjon hallatja-e Strausz az ezen egylet iránti elismerés- 
nek egyetlen szavát is ? Nem. Denunciálja azt hivő serege előtt, 
ugy tünteti fel azt, mint egy gyakorlatilag ép oly káros, mint logi- 
kailag eszeveszett szövetséget, és kiönti arra elkeserült lelkének 
egész mérgét. Mi az oka e különös jelenségnek ? Ah ! e férfiak és e 
nők, midőn mindenki számára követelik azon jogot, hogy valamely 
egyházhoz tartózhassák vagy abból kiléphessen, e férfiak és e nők 
magok az egyházban akarnak maradni, és ez egyházat a magok szá- 
mára oly okossá akarják tenni mint csak lehetséges, és azt jelenlegi 
szükségeik szerint akarják berendezni ama közmondás szerint, 
hogy : az élőé a jog, és nem holtaké. E férfiak és e nők azon véle- 
ményben vannak, hogy sokkal háládatosabb dolog anép nagy töme- 
gét együttesen egy nagy világtörténelmi mozzanattal* előre tolni, 
semmint csupán egyeseket állit a mi a felvilágosultság verőfényes ma- 
gaslatára, mig a nagy tömeg a papok sötét üzelmeinek van kitétet- 
ve. E férfiak ós e nők a kéresztyénségben a vallásos igazságnak és 
erkölcsi mivelődésnek k több elemeit vélik feltalálhatni, mint a meny- 
nyit Strausz abban felfedez; dé ők azt hiszik, hogy az elemek csak 
most, midőn eredeti korlátaiktól kezdik azokat megszabadítani, csak 
most juthatnak teljes virágzásra ; és a múlékonyt és időszerintit, 
melynek elvetésére nézve Strauszszal többnyire egyetértenek, oly 
csekélybe veszik, hogy nem látják szükségesnek eddigi nevöket meg- 
változtatni. Jézus személyének is a vallásos emberek fejlesztésére 
nézve nagyobb nyomatékot és befolyást tulajdonítanak, mint a 
mennyi Strausz szemében jónak látszik. Az eddigi egyházakban 
feltűnt mivelődés-ellenes elemeket ők is látják, és Strau^szal egye- 
temben elvetik; csak hogy ők azt hiszik, hogy az egyhá&iasságnak 
mindezen tévelyei megett, melyek persze már jókdtán megkezdőd- 
tek, az újtestamentum okmányaiban az őseredeti keresztyénségnek 
oly romlatlan magvát fedezték fel, melylyel talán még lehetne vala- 

mit próbálni. Ezen közös törekvéseik közepette az dk köreikben 
az egyéniségnek és bármely véleménynek tágas tért engednek, mi- 
vel előttök a vallás személyes meggyőződés dolga, ugy hog& azon 
körökben minden fokozat, elkezdve a dogmatikailag elfogultaktól 
fel a Strauszszal egyetértő nihilistákig, képviselve van. Ez a protes^ 
tang egylet. Mindenki tudja, mily hévvel gyűlöli ez egyletet az or- 
thodoxia, de hogy Strausz is ép oly hévvel gyűlöli azt, az csak on- 
nan kimagyarázható, ha tudjuk, hogy van bizonyos értelmi fanatis- 
mus is, mely elfogultság és mérgesség tekintetében a vallási fana- 
tismushoz hajszálnyira hasonlít. " 



„Régebben szokása volt Strausznak csak azután mondani íté- 
letet a dolgok felett, miután körülményesen megvizsgálta azokat; 
most pedig azon kísérletek felett, melyek a szabad theologia részé- 
ről tétetnek a végre, hogy az egyház az ujabb kor kívánalmaihoz 
képest átalakíttassák, kárhoztató ítéletet mond ki, a nélkül, hogy 
ama kísérleteket közelebbről ismerné. Rendkívül elálmélkodám, 
midőn Strausz könyvéből olvasám, miként kell egy, a tudomány 
mai színvonalán álló protestáns papnak a keresztyén innepeken 
prédikálnia, vagy miként végezné a dolgot ő, ha amannak helyébe 
állíttatnék. „Karácsony innepén azt fogja magának mondani, s ta- 
lán hallgatói közül is az értelmesebbeknek értésére adni, hogy Jé- 
zusnak a mennyei szűztől lett születéséről szó sem lehet. Hogy Jé- 
zus szülőinek egész utazási története Bethlehembe a népszámlálásra 
nem egyéb, mint roszul csinált költemény, miután a Quirinus nép- 
számlálása, mikor megtörtént, Jézus már akkor serdülő gyermek 
volt. Hogy a gyermek legnagyobb valószínűséggel egész csendben 
szülőinek názárethi otthonjában jött a világra. Hogy tehát a jászol- 
lal együtt a pásztorok, a pásztorokkal együtt az angyalok is kies- 
nek a történeti igazság keretéből. Hogy nem lehet azt állítani, hogy 
e gyermekkel csupán békesség jött e világra, mert bizony jött civó- 
dás és háború is bőven ; egyszóval : hogy mi e napon ugyan egy je- 
lentékeny, nagy világtörténelmi szerepre és munkásságra hivatott 
egyénnek, de utóvégre mégis egy embernek születésnapját in- 
nepeljük, ki az emberiség előhaladásában sok mások mellett csak 
munkatárs vala." (1. 86 1.) „Még bajosabb feladat húsvétkor. Ekkor 

ugyanis alig lehetséges egy keresztyén templomban a dolgot valódi 
nevén nevezni; már pedig a nélkül minden, a mit e fölött beszélünk, 
csak szószaporítás.* (1. 88 1.) Mint mondám, Strausz könyvének e 
szakasza bámulatba ejte. Mi nem igy prédikálunk ; nem azért, 
mintha még nem haladtunk volna ennyire, hanem mert mi és hit- 
községeink már rég túlhaladtuk ez álláspontot. „Karácsony innepén 
azt fogja magának mondani s talán hallgatói közül is az értelme- 
sebbeknek értésére adni. a De hisz mi nemcsak megmondtuk ma- 
gunknak, s nem csak értésül adtuk hallgatóink közül az értelmeseb- 
beknek, hanem kimondtuk mindig nyíltan és érthető szavakban az 
egész gyülekezetnek, még pedig nem csak a városokban, hanem a 
falukban is, nem csak a miveltek, hanem a földnép előtt is ; és hogy 
mindezt nem ismételjük minden innepen körülményesen, annak csak 
az az oka, hogy már feltételezzük, hogy azt minden hallgatónk ép 
oly jól tudja, mint mi magunk. „Húsvétkor meg épen alig lehetsé- 
ges a dolgot valódi nevén nevezni. u Alig lehetséges!? az a mi 
száz meg száz templomban már rég teljesedésbe ment ! Strausznak 
mint a néppel közvetlen nem érintkező szobatudósnak fogalma sincs 
arról, hogy korunk theologiai kérdései mi mélyen hatolnak be a 
nép alsóbb rétegeibe is, és hogy egy szabadelvű pap mennyire el- 
vesztené hitelét, ha a szószékről eltagadná azt, a mit épen tőle úgyis 
mindenki tud ; egyházi dolgok feletti ítéletei magokon viselik a nép 
állapotával való tudósi ismeretlenségnek bélyegét. 



„Mi — és ilyen „Mi a sokan vagyunk ám Helvétiában, Hol- 
landiában, Franciaország ref. részében, Amerikában; aránylag keve- 
sebben Németországon bizonyos okokból, vide Sydow ! — mi már 
régóta prédikáljuk a házfödelekről is nyíltan, a mit Strausz még 
titokban is alig tart lehetségesnek. De ugyan szégyelnők magunkat, 
ha ker. innepeinken csak ezt és csak ennyit prédikálnánk. Itt újra 
feltűnik kritikusunk agyában a fatális „Verwerfungsspalte." Nép- 
ségünk a ker. főinnepekhez karácsony, húsvét és pünkösdköz már 
rég óta oly érzelmeket és eszméket kötött, melyek messze túlhalad- 
ják azon csudás eseményeket, melyek eredetileg ez innepeknek alapul 
szolgálnak. A természet és szellem innepeivó váltak azok már rég, 
melyekén maradandó és megújuló tények emlékei innepeltetnek, 

melyek mellett a múlt csak mint színes és becsteljes keret szolgál 
illustratio gyanánt. 

Straiisz tudhatta volna, hogy aker. egyházban nem 
mindenütt ugy áll a dolog, mint ő festi, sőt be is bizonyíthatom, hogy 
ő t u d t a is azt. És mégis miért rajzol hivő serege elé oly egyoldalú 
és hamis képet ? e kérdésre nem akarok feleletet keresni, de hogy 
az helytelen dolog — az igaz. 

A mi Str. azon kérdésre adott feleletét illeti, hogy van-e 
még nekünk vallásunk, ez teljesen attól fiigg, hogy „ho- 
gyan fogja fel Str. a világot és hogyan rendezik be ő ós társai éle- 
töket ? u — ezeket tehát jövő alkalommal együttesen külön fogjuk 
tárgyalni. 

Dr. Kovács Ödön. 



Reform- mozgalmak Svájcban. 

Ugy vélem nem lesz érdektelen az „Egyházi Reform a olvasói 
előtt egy pillantást vetni a svájci reform-mozgalmakra, melyek ott 
is mint mindenütt, a hol a mozgalom megindult, félreértéseknek van- 
nak kitéve és ellenzőkre találnak. 

A svájci reformegylet első gyűlésének megtartására Bernbe 
hivatott meg. Eleve meghatározott sorozat szerint a gyűlésnek az 
ottani Münsterben tartandó egyházi beszéd által kellé megnyit- 
tatnia. A berni egyház tanács azonban ugy vélekedett, hogy az 
egylet gazda nélkül egyezkedett, s egy tanácsülésben elhatározta, 
hogy a templomot ilyen veszedelmes egylet számára át nem engedi. 
Ezen határozat mindenesetre okozott volna egy kis zavart az intéz- 
kedésekben, ha a berni község- tanács viszont el nem határozza, 
hogy a templomot átengedi. Megtartatott hát az első gyűlés a ki- 
tűzött helyen f 1872. okt. 22 — 23. napjaiban. De ez egylet ellen irány- 
zott tényt az egylet berni osztálya hallgatással nem mellőzhette, 
különösen ha az indokokat vette tekintetbe, melyek az egyház-taná- 
csot az emiitett határozatra bírták. Minélfogva Holsten tanárt meg- 
bízta, hogy az egylet ellen emelt vádalqra nyíltan feleljen meg. E 
megbízásnak Holsten nyílt levelekben felel meg, melyek minden re- 
form barátot közelről érdeklő nézleteket s elveket fejtegetnek, s a 
reformegylet ellen emelt vádakat halomra döntik. E leveleket én 

elég érdekeseknek tartom arra, hogy a közlöny olvasói megismerjék, 
s ha szerkesztő ur helyet enged, ezeknek sorozatát ez úttal meg- 
nyitom. 

Nyilt levelek a berni Münstergyülekezet 
egyház- tanácsa elnökéhez Wurstenberger-S tei- 
gerhez, a reformegyletnek berni osztályától, Hol- 
sten tanár által. 

Első levél. A keresztyénség történeti vallás ? 

Mottó. Ha valaki bízik magában, 
hogy 5a Krisztusé, azt viszon- 
tag magában meggondolja, hogy 
miképen 6 a Krisztusé, az önké- 
pen mi is a Krisztuséi vagyunk. 
2. Kor. 10,7. 
Tisztelt Uram ! 

A berni reform gyűlés elmúlt. De a tények, melyek ott történ- 
tek, szilárdul állanak, s szilárdul áll a kötelesség is, hogy azokról, 
melyek ott véghezmentek, nyíltan számot adjunk. 

Ez értelemben fordul alólirott önhöz. De nem a maga nevé- 
ben. Mert bár igaz, hogy a berni nép szolgálatára hivatott, de nem 
polgára e városnak, és ily minőségben nem is szólana önhöz a kér- 
déses dologban. Azonban több tiszteletre méltó férfiak s önnek pol- 
gártársai által azon megbízással tiszteltetett meg, hogy az ő meg- 
győződésüknek ön ellenében'kifejezést adjon. A megbízást elfogadta, 
oly feltétel alatt, hogy engedtessék meg neki saját modorában tenni 
ezt, ki mint a tudomány embere, megszokta a mélyebb kedélyiz- 
galmakat is a nyugodt vizsgálódás komolyságával győzni le. 

És ezzel az ön kívánságának is elég lesz téve, miután tette 
indokainak komoly, részrehajlatlan megfontolását kérte. 

De milyen tett volt ez ? 

ön egy csapat berni embertől, kik ker. szüléktől születtek, 
keresztyén lelkészek által keresztyén keresztségét vettek, és keresz- 
tyén családban, iskolában, gyülekezetben nyerték szellemöknek, 
kedélyöknek, jellemöknek kíképeztetését, egy keresztyén templomot 
vallásos ünnepély tartására megtagadott, ön egy csapat svájci ke- 
resztyén férfitól, közöttök egy csomó lelkésztől, kik Krisztus evan- 
géliumának szolgáivá avattattak, keresztyén egyház kormányzók 

által keresztyén gyülekezetekbe hivattattak, 6 részben magas*- mél- 
tóságokra emeltettek a keresztyén egyházban, egy keresztyén 
templomot vallásos innepély tartására elzárt, ön egy keresztyén 
lelkészt, a ki Svájcnak ker. gyülekezeteiben évek óta hirdeti az 
istennek igéjét, ki a szövetséges szómszód kantonban egy keresz- 
tyén gyülekezet többsége által főtemplomának egyházi szónokául 
választatott ; és ezen szomszéd kantonnak keresztyén, nagy tanácsa 
által egyházi tanácsnokul neveztetett ki, vallásos besaód^tartásától 
egy keresztyén szószékről eltiltott. 

Ezt tette ön mint keresztyén keresztyének ellen, mint protes- 
táns protestánsok ellen, mint református reformátusok ellen. 

Igen komoly és az igazságnak ellenállhatlan hatalmával kény- 
szerítő okoknak kellett azoknak lenni, melyek önt e tettre hatá- 
rozták. 

De a reformerek keresztyénsége „ugy látszik a keresztyén 
névvel való visszaélés l u 

Ezt állítja ön. A reformerek ön előtt nem keresztyének. 

Bizonyára, igen tisztelt uram ! mi is ismerjük a mondást : 
Birod a nevet, hogy élj ; de halott vagy. De ki mondja önnek, hogy 
mi vagyunk a halottak és ön az élő ? 

Mi tiszteljük önnek lelkiismeretét, de ezt megköveteljük mi 
is a magunkénak. Mi szilárdul meg vagyunk győződve tettének igaz- 
elmüségéről, de kétkedünk tettének igazsága felől. 

Mert tisztelt uram, van gyenge, tévelygő lelkiismeret. A mi 
lelkiismeretünk pedig azt mondja nekünk : hogy mi vagyunk az 
élők és ön a halott. 

Ki ítéljen már itt lelkiismeret és lelkiismeret között. 

Nem más, mint a sziveket és veséket vizsgáló isten. 

Igen, de ön mint ember itélt az ember lelkiismerete fölött. 
És pedig emberi okok alapján itélt. 

Vizsgáljuk meg ezeket az okokat, rostáljuk meg azon biró 
előtt, melyre ön is hivatkozik, a tudomány és az igazság előtt. 
Mert ön állitja, hogy „a tudományt a maga sphaerájában nagyra- 
becsüli." A tudomány sphaerája pedig az igazság. 

ön okainak fejtegetését eme szavakkal kezdi: A keresz- 
tyénség történeti vallás. 

Állapodjunk meg itt, tisztelt uram ! 

Mi reformerek természetesen régen tudjuk, hogy a mi elveink 
nem csak a mieink, sőt elleneink közül is sokan osztják, a nélkttl 
hogy tudnák; osztják mindazok, kiknek keblében az élet forrása 
tisztán csurog; osztják mindazok, kik elfogulatlan érzékkel hallgat- 
ják az igazságnak szavát lelkiismeretekben ; de hogy ön, tisztelt 
uram, a reformereknek első alapelvét ily tisztán kimondja, hogy 
ezen alapelvet minden himezés nélkül a magáénak vallja, ez — 
nyíltan kimondva — felettébb meglep. De mégis ezen nyilt vallomás 
fölötti örömemet zavarja egy kissé ama csendes aggodalom, hogy 
talán maga sem értette ön jól azt, a mit ön maga mondott. 

Kisértsük meg hát egy értelemre jutni önnek szavai fölött. 
És kérdezzük meg ne magunkat, hanem kérdezzük a történetet, a 
higgadt, részrehajlatlan bírót. 

Ön tudni fogja, tisztelt uram, hogy eme kifejezés, a keresz- 
tyénség történeti vallás, a reformerek ős elődeinek, a múlt század 
rationálistáinak hitvallása volt. Mert már egy század óta élnek és 
működnek a reformerek magában a protestáns egyházban is. 

Ezen egyház amaz alapelve, mely szerint az Írásban foglalt 
istenige a lelkiismeretben nyilatkozik, eme következtetésig hami- 
sittatott, hogy a szt. lélek az apostoloknak és evangélistáknak az 
ó-és újtestamentomi irást pennáikba mondolta; isten pedig az ő 
mindehatóságának csudájával az írásnak ezen betűjét századokon 
keresztül sértetlenül fenntartotta az egyház számára. Erre alapította 
ezen egyház ama hittételt, hogy az irás betűje maga a közvetlen, 
örök és az ember történeti fejlődésében változatlanul megmaradt, 
csalhatatlan igazság. 

Ezek a következtetések nem esetlegesek. Szükségesek voltak 
ezek olyan egyházban, mely a hit bizonyosságát nem az istenigéje 
által áthatott lelkiismeretre, hanem az irás betűjére alapította. 

Az egyháznak ezen hittétele ellen azonban a kegyesség és a 
protestáns tudomány igazságérzete föllázadt. 

Mert ez a hittétel a keresztyén vallás ős lényegét semmisítet- 
te meg. A szellemek, a szabadságnak, az életnek uj szövetségét a 
betűnek, a szolgaságnak, a halálnak ó szövetségévé változtatta. (2. 
Kor. 3, 6.) És ez a hittétel, mily lelkiismeretes pusztító hatalom- 
mal uralkodott, sőt még ma is uralkodik a protestáns egyházban, 
láthatja minden, a ki történelmet, és a protestáns egyház életét 

elfogulatlan szemekkel nézi. Valóban, a katholikusok azon gúnya, 
miszerint az írás betűje a protestáns egyházban olyan mint a viasz- 
orr, melyet minden lelkész tetszése szerint ide- oda csavarhat, 
jogosult. 

Igen de a hittétel, az egyháznak ama parancsszava kiáltó 
ellentéte is volt az irott betű valódiságának. Mert a hagyomány ezen 
betűt annyira megrontotta, hogy száz meg száz irási helyről senki 
sem tudhatja megmondani, hogy az apostol, vagy az evangélista mit 
irt valósággal. Mikép akarhatja hát valaki a hit bizonyosságát ilyen 
betűre alapítani ? És a legegyszerűbb igazságérzet is kénytelen 
bevallani, hogy az ujtestamentomi könyvek szerzői nemcsak egymás 
után, hanem egymástól eltérőleg, sőt egymással ellenkezőleg is Ír- 
nak ; be kell vallania, hogy azok Jézus szellemét és tetteit koruk- 
nak és hazájuknak nézlete szerint, mindenik a maga tehetségeihez 
és szellemi képességéhez mérten, zsidós vagy pogány-zsidós alak- 
ban adja elő ; be kell vallania, hogy a keresztyén vallás ugy, a mint 
az Írásokban van, történelmileg adott vallás, mely történelmileg 
határozott embereknek jellegét hordja magán, mely vallást e sze- 
rint a végetlen isten szelleme és igéje emberi véges formákban 
jelentett ki. 

Mind ennek tisztelt uram, igy kellé történnie, hogy a protes- 
táns egyház, mely ama hittétellel saját szellemét tagadta meg, a 
téves hittételtől saját szelleméhez térjen vissza és a hitnek bizo- 
nyosságát né az irás betűjére, hanem a hivők lelkiismeretére 
alapítsa. 

Ily módon a múlt századbeli felvilágosodás korának keresz- 
tyén tanítói azon ismeretükkel, mely szerint a keresztyénség ugy, 
a mint az írásban van, történelmileg adott vallás, a melytől minden- 
nek, a mi „helyhez", „időhöz", „zsidósághoz" van köttetve, el kell 
különittetnie, ellentétbe jöttek az orthodox egyház hittételével, 
mely szerint az irás szerű keresztyénség minden történelmen kivül 
áll s közvetlen istentől kijelentett vallás. 

És a keresztyénségnek, mint történelmileg adott vallásnak 
ilyenül megismerése, megtisztítva a bibliában és a keresztyénség 
történetében tett százados vizsgálódás által, a jelenkornak tudomá- 
nyos meggyőződésévé lett. Ennek igazságát, a tudománynak még 

orthodox tanítói sem merik többé vitatni, habár nincs is bátorságuk 
ezt bevallani és következményeivel elfogadni. 

Ez az ismeret egyszersmind alapelve századok óta minden 
reform-pártnak, ez az A létöknek egyedüli, de döntő joga. S mivel 
a keresztyénség történelmileg adatott, egy bizonyos kornak törté- 
neti előfeltételei között származott és fejlődött ; ennélfogva a törté- 
nelem és származás törvényeinek alávettetett és az ellentétekkel való 
küzdés között fejlődött vallás : ebből következik, hogy a történelmi 
törvényeknek alá van vettetve ; következik, hogy történeti lényege 
a jogosult ellentétekkel való küzdésben tisztázás, refomátio áltál foly- 
tonosan fejlődjék és hogy ezen szakadatlan fejlődésében a hivők ke- 
délye fölött történelmileg élő hatalom maradjon. 

És most, tisztelt uram, a reformereknek ezen döntő alapelvét 
ön a magáénak vallja, s azért hangsúlyozza ezt, hogy azon tettet, 
melyet ön a refomerek ellen elkövetett, isten, lelkiismeret és az 
emberek előtt igazolja ? Ugy-e bár, tisztelt uram, ha önnek többi 
okai nem okadatoltabbak, mint ez : ugy oktalan tettet követett el ? 

Engedje meg, hogy több okait a következő levélben vizsgál- 
jam meg. 

K ö z 1 i 
P.K. 

EGYLETI ÉRTESÍTŐ. 

A magyarországi prot. egylet választmányi gyűlése. 

Az egylet központi választmánya június 8-án gyűlést tartott 
Pesten, Fördős Lajos elnöklete alatt. Az ülést a szokottnál ér- 
dekesebbé tette azon körülmény, hogy ugyanakkor folyt a Duna- 
melléki kerület közgyűlése, s ennek tagjai közül is számosan meg- 
jelentek körünkben. Legtöbb vitára adott alkalmat az egylet köz- 
lönyének ügye, A „Keresztyén Család" kevésbe terjedt el a nép al- 
sóbb rétegei közt, melynek számára alapítva volt, mint óhajtandó 
lett volna, előfizetői nagyobb részben a társadalom miveltebb osz- 
tályához tartoznak, mint a melynek a lap készül, a mi ujjmutatás- 
nak tüíiik fel arra, hogy ezen osztály érzi az ily nemű olvasm4ny 
szükségét, s ennek kell lapot állítni. A választmány kiküldte az 

egylet Kolozsváron lakó tagjait, hogy a legközelebbi közgyűlésre 
javaslatot készítsenek az egyleti közlöny ügyében. 

Másik fontos tárgy volt egy protestáns könyvtár megindítása, 
Dr. Kovács Ödön ismeretes javaslata szerint. A választmány elha- 
tározta, hogy egy formaszerü felhívás tétessék közzé e tárgyban, s 
ha ötszáz előfizető jelentkezik, meg kell indítani a vállalatot. Az 
egylet a maga részéről az által fogja támogatni, hogy koszorúzott 
pályamunkáit e vállalatnak adja kiadás végett. 

Az irodalmi bizottság jelentése szerint több munka várja a 
kiadást, s mihelyt némi kiadói zavarok, melyek által az egylet vál- 
lalatai is egy kevés kárt szenvedtek, meg lesznek szüntetve, a már 
beküldött munkák sajtó alá fognak kerülni. A be küldöttek mind 
alkalmasok a kiadásra. 

A gyűlés egyéb tárgyai, minők : a biblia-terjesztés ügye, mis- 
sióügy, parochialis könyvtárak, pénztárnoki jeleütés, sat. a rendes 
folyó ügyek közé tartoznak, s különös feljegyezni való nincs rólok. 

Az egylet által kitűzött két pályakérdés közül a kisebbiknek 
határideje még október 1-én lejárván, s két pályamunka érkezvén 
be, a bírálók : Baksay Sándor, Laukó Károly és Zelenka Pál, bekül- 
dötték bírálataikat. Mindhárman egyhangúlag az 1. számú dolgo- 
zatnak ítélték a jutalmul ajánlott 300 frtot, melynek jeligéje 
volt: „Ábrándozás az élet megrontója." A jeligés levélke felbontat- 
ván, Szeremlei Sámuel hódmezővásárhelyi lelkész 
neve tűnt elő belőle, s a kitűzött 300 frt neki azonnal el is külde- 
tett a postán. A másik jeligés levél a gyűlés színe előtt elégette- 
tett, a munka írója, szerzőségének igazolása után, müvét a titkár- 
tól visszaveheti. 

A hivatalosnak elfogadott bírálat szövege a pályamunkákról 
eként hangzik : 

Biráló jelentés 

a magyarországi prot. egylet választmánya 
által 1871. nov. 14-kén kitűzött pályakérdésre: 

„adassék elő, hogy népünk valláserköcsi és 
társadalmi" stb. stb. beérkezett pályamunkákról. 

Az 1-ső sz. pályamunka „Ábrándozás az élet megrontója" jel- 
igével IV. fejezetben részletezi a kérdést. Maga a prospectus tantw- 

kodik azon méltánylandó gondosság felöl, melylyel szerző tárgyát 
kezeli. Már az átnézetben kitűnik, hogy figyelmét mindarra kiter- 
jeszti, mi a kérdésben foglaltatik vagy azzal összefügg, s szerencsés 
yálasztékossággal érintetlen hagyja, a mi szigorúan oda nem tarto- 
zik. Ezen tervszerű eljárást tapasztalhatni az egész munkán ke- 
resztül. 

A jelenségeket gyakorlott psychologiával viszi vissza eredeti 
okaikra, mindenütt felfedezvén s megkülönböztetvén mind a fejlő- 
dést, mind a hanyatlást, biztosan mutatja ki azok tényezőit a poli- 
ticai-társadalmi viszonyokban, az egyházi szerkezetben, az egyén 
jellemében. Adatai terjedelmesek, kimerítők, tanulmányra s oda 
mutatók, hogy szerző a tárgyat nem a pályakérdés kedvéért, s nem 
is dilettantismusból ragadta meg, hanem szak-egyénként tanulmá- 
nyozta, s mintegy évek óta készült rá. Ide mutatnak felhalmozott 
adatai, számos idézetei a legkülönfélébb forrásokból, nemcsak hazai 
egyházi életünk, hanem a külföldi viszonyok alapos ismeretét is bi- 
zonyítók. Ezt illetőleg csak azon lapokra utalunk, melyeken az 
egyházi és iskolai célokra 14 év óta tett minden alapítványok csak- 
nem teljesen registrálva vannak. 

Szerető gonddal szedi össze a mi vigasztalót constatálhat, 
a sebeket ismét a gyógyítani akaró hűség bátorságával és loyali- 
tásával s egyszersmind gyöngédségével mutatja ki. 

Müve beosztásában igazságos oekonomiaval jár el, nincsenek 
különösen kegyelt részletei, sehol nem túloz, mindenütt a művészet 
nyugalmával szinez. őtet az egész érdekli. 

Látszik ugyan, hogy prot. közönségünk egy bizonyos részét 
s osztályát jobban ismeri a többinél, s ez nem is lehet másként : de 
ebben is szerencsés, mert ez épen azon osztály, mely nemzetünk s 
egyházunk magvát képezi, — az alföldi köznép. 

Egyedül a- IV-ik fejezet tetszik csonkának, a mennyiben a 
javulás- és hanyatlás okai a lelkészi működésre szorítkoznak, s az 
iskolai, tudós iskolai, egyh-áz-szerkezeti, fegyelmi stb. hiányok csak 
mintegy mellékesen érintetnek. A tárgyakat, melyek egyébiránt a 
megelőző fejezetekben tárgyalva vannak, recapitulálni kellett volna. 

Stylja nemes, emelkedett. Gyakorlott kezet sejtet. 

Az egész munka nyeresége egyházi irodalmunknak, s nemcsak 

társához mérten, de absolute tekintve is értékét, méltó a kitűzött 
dijra. 

Vajha hasonló, vagy csak viszonylagos elismeréssel is lehetne 
szólanunk társáról. 

A Il-ik sz. pályamunka : „Ha mindeneket megcselekesztek 
is stb. jeligével. 

Mindig a felszinen úszik. A helyett, hogy a mélyre merülne 
gyöngyökért, tritóni recsegéssel trombitál ütem, öszhang és rend 
nélkül, vagy szórja a vizet sicuti ad buccam venit. A háuy tárgy, 
annyi vessző-paripa,, melyen gyermekes szeszélylyel, de nem gyer- 
meki kellemmel bekalandoz templomot és szemétdombot. 

Szerző maga is érzi ezt, s előre kikéri, hogy művének „az ér- 
tekezés komoly philosophiai köpenyébe való burkolását ne kívánják 
tőle. u Tehát feladatát sem fogja fel. A philozophiát sok helyütt emle- 
geti ugyan, de ugy látszik csak azért, hogy philosophiai iskolázat- 
lanságát álcázza. Nem akar komoly értekezést irni, ámde kellem- 
mel csevegni (a mi célja) nem tud. Midőn népies akarna lenni, lesz 
parasztos. Elmés helyett idétlen. 

Est aliquid inter Tanaim, socerumque Viselli. 

A Loeda tojásánál kezdi a dolgot, s Összehord egy lélekzettel 
mindent, s folyvást viccelve kávéházi modoroskodással, s hivalkodva 
elcsépelt népdalok idézetével, — torz — mondhatjuk hazug alakját 
adja a 48 előtti rendi alkotmánynak. 

Két kútfőnél többet nem ismer : Horváth Mihály 25 éve, s 
Bocsor történelme. Ezeket néha előhúzza, mikor a lelkiismeret 
nyugtalanítja. 

Az 1-ső fejezetben hajlamszerü osztályozgatássalj rikitó szí- 
nekkel rajzolja a nemesség, jobbágyság viszonyait. Azután áttér az 
iskolákra, izetlenül élcelve, kelletlenül adomázva, s néhol „25- 
özve". Azután következik a családi élet szürkankóval s piros csiz- 
mával illustrálva, s végre az ekklezsiai intézmény hamis színekkel, 
felületesen vázolva. E fejezet szerint az egész múlt gonosz, ke- 
gyetlen. 

A Il-ik fejezet a „Liberte egalite, és fraternite" (sic) titok 
•oldojával nyílik meg; megint egy rajz a forradalom alatti » utáni 
időről, a néma temetőről s a bécsi kormány ármányos fogásairól, 
melyekkel a prot. iskolákat el akarta nyomni ; valami a pátens vi- 

Jágról az „egy történész** nyomán ; azután tagosítások, gazdag pa- 
rasztok 2 — 500 hold birtokkal. A nő tegezi férjét ; „szépirodalom**, 
melynek modorában bezárja a fejezetet egy hála a „magyarok is- 
tenének**. 

A Ill-ik fejezet egy hamis syllogismussal azt bizonyítja be, 
hogy a mi logicai, az nem mindig következetesség, s a mi követke- 
zetesség, az nem mindig logicai. Q. e. d. E fejezet érinti az indiffe- 
rentismust elég jól színezve, de pragmatismus nélkül, egy a catho- 
licismusra vonatkozó megjegyzéssel, mely inkább szép mint igaz. 
Prédikátorok, kik a más munkáit mondják stb. stb. 

A IV-ík fejezet az egyházi intézmények, pastoralék, liturgicu- 
mok, iskolafelügyelet, confirmationalis oktatás, körök szervezése, 
parokh. könyvtárak, papi értekezletek, családok látogatása, gyakor- 
latiatlan s néha épen visszatetszést szülő tanácsokkal. 

A külső tünetek felületes megfigyelés utáni jelzése, csekély 
gondolkodási erő, indoktalan orvosszerek, türhetlenül pongyola 
beszéd ez az egész munka. 

A mű értékét rendesen nem annak anyaga, hanem az az 
idő- és erő- mennyiség határozza meg, a melybe a kiállítónak ke- 
rült. Ez a munka igen kevés idejébe és erejébe került kiállítójának. 



Figyelmeztetés. 

A magyarországi protestánsegylet választmánya 1871. nov. 
14-én két pályakérdést tűzött ki. Az egyiknek sorsát fennebb 
láthatja a szives olvasó. A másik pálya kérdés ez : 

„Kívántatik a magyar protestáns egyház történetének meg- 
írása a szathmári békekötéstől a türelmi rendelet kiadásáig. Ju- 
talma 600 forint. Benyujtásf határidő 1873. december 3 l-e. A 
pályázók pontosan nevezzék meg a felhasznált kútfőket és a könyv- 
vagy levéltárakat, melyekben azok találhatók 4 *. A pályázat részletes 
feltételei a mint az „Egyházi Reform" 1871-iki évfolyama 346-ik 
lapján előre kijelöltettek, a következők : 

„A pályaművek a pályázatok ismeretes szabályai szerint 

idegen kézzel leiratra, bekötve és jeligés levéllel ellátva Pestre 
az egyleti titkárhoz küldendők be. A jutalom csak azon esetben 
adatik ki, ha a munka legalább a közönséges irodalmi színvona- 
lon áll. A pályanyertes mú első kiadása az egylet tulajdonát 
képezi, a későbbi kiadások az iró szabad, tulajdonaivá lesznek. 
Az iró a későbbi kiadásokon is használhatja az egylet firmáját, 
de ezen esetben a könyv egyes példányainak ára iránt a választ- 
mánynyal meg kell egyeznie. u 

Ezeket kívántam a pályázók figyelmében megujitni. 

Pesten, 1873. jun. 26. 

Kovács Albert, 
egyleti titkár. 



A/WWWWWWWV 



A magyarországi protestansegylet pénztára. 

Az 187Vj-ik első egyleti évre tagsági dijt fi- 
zettek: Zelenka Pál miskolci lelkész 5 frtöt, Szarvasi Sámuel 
lajoskomáromi lelkész 2 frt, Bélák István 1. komáromi birtokos 2 
frt, Mtihl János 1. komáromi nepisk. tanitó 50 kr. Szász Domokos 
kolozsvári lelkész 2 frt, Szász Béla kolozsvári m. kir. egyetemi ta- 
nár 3 frt, Dr. Jenéi Viktor kolozsvári m. kir. egyetemi tanár 2 frt. 
Dr. Kolozsvári Sándor kolozsvári m. kir. egyetemi tanár és fóegy- 
házi tanácsos 3 frt, Nagy Lajos kolozsvári theol. tanár 1 frt, Tóth 
Pál szent-györgy-völgyi lelkész 1 frt, Illyés Károly marosvásárhelyi 
m. kir. táblái biró 1 frt 60 kr. Dr. Ballagi Mór Pesten 40 frfas ala- 
pítványa kamatját 2 frt 40 krt, Farkas József Pesten 10 frtos ala- 
pítványa kamatját 60 kr, Költő László kraszna-mihályfalvi lelkész 
1 frt, Nagy János barsi esperes 1 frt, Szabó József pesti segédlel- 
kész 1 frt, Gál Sámuel vajdahunyadi lelkész 1 frt. összesen: 
30 frt 10 kr. 

Az J.87v t -ik második egyleti évre fizettek: 
a) Tagsági dijt, Pesten: Dapsi László tanár 1 frt, 
Farkas József theol. tanár 1 frt, Feleki József segédlelkész 2 frt, 
Vámosi Mihály igazgató tanár 1 frt, Szabó József segédlelkész 1 
frt, Polgár Mihály egyházkerületi világi főjegyző 2 frt, Nagy Miklós 
a „ Vasárnapi Újság" szerkesztője lfrt. Vidéken: Zelenka Pál 
miskolci lelkész 5 frt, Szarvasi Sámuel 1. komáromi lelkész 1 frt, 
Bélák István 1. komáromi birtokos 1 frt, Mühl János 1. komáromi 

népiek, tanító 1 frt, Szász Domokos kolozsvári lelkész 2 írt, Szász 
Béla kolozsvári m. kir. egyetemi tanár 2 frt, Dr. Jenéi Viktor m. 
kir. egyetemi tanár 1 frt, Dr. Kolozsvári Sándor kolozsvári m. kir. 
egyetemi tanár 2 frt, Nagy Lajos kolozsvári theol. tanár 1 frt, 
Bognár Endre lovászpatonai lelkész 1 frt, Tóth Pál szentgyörgy- 
völgyi lelkész 1 frt, Apostol Mihály varbói lelkész 2 frt, Illyés Ká- 
roly marosvásárhelyi m. kir. táblai bíró 1 frt, Kovács János dadi 
lelkész 1 frt, Széles Áron kisharsányi s. lelkész 1 frt, Költő László 
kraszna-mihályfalvi lelkész 1 frt, Nagy János barsi esperes, n. 
saJlói lelkész 1 frt, Édes Albert nyugalm. esperes Tisza Tarjánban 
4 frt, Sipos Pál pestmegyei fóesperes 1 frt, Gál Sámuel vajdahu- 
nyadi lelkész 1 frt, Németh Imre nagydobronyi lelkész 2 frt. A 
szépesbélai fiókegylet tagjai 11 frtot, összesen: 53 frt 

b) Hazai missióra: Szász Domokos kolozsvári lelkész 
2 frt, Édes Albert nyugalomba lépett esperes 2 frt. összesen: 
4 frt. 

c) Irodalmi vállalatokra: Polgár Mihály egyház ke- 
rületi világi főjegyző Pesten 2 frt, Szász Domokos kolozsvári lel- 
kész 2 frt, Kovács János dadi lelkész 1 frt 50 kr, Édes Albert 
nyűg. esperes 2 frt. összesen: 7 frt50kr. 

d) Humanisticus célokra: Polgár Mihály egyh. ker. 
vil. főjegyző 1 frt, Szarvasi Sámuel 1. komáromi lelkész 50 kr. 
Szász Domokos kolozsvári lelkész 2 frt, Apostol Mihály varbói lel 
kész 3 frt, Édes Albert nyugalm. espetes 2 frt. összesen: 
8 frt 50 kr. 

A mai közlemény összege : 103 frt 10 kr. 



EGYHÁZI BESZÉD. 

Húsvéti. 

(Elmondatott a nagygeresdi ev. templomban.) 

Midőn a csata tüzében a harc forduló pontján elterjed a ré- 
mes hir:„avezér elesett" sa küzdő sereg látja a vezére mel- 
lett állt zászlót reszketve megingani s elbukni, e rémes hirre leverő 
félelem hatja át a küzdő bajnokok kebleit, a néhány pillanat múlva 

diadalra vitt lobogók a megfélemlítek kezében meginganak ; a 
kardok, mikor néhány óra múlva a győzelem borostyánját aratták 
volna le, megfásulva hullanak alá. A vezér elestének hírére a győ- 
zelem reménye is elesett. 

így álltunk mi testvéreim reszkető félelemmel három nap 
előtt a halál szomorú nagypéntekén. A vezér, hitünk fejedelme, 
Jézus, elesni látszott a nehéz csatában, mely Golgota felett vívatott. 
Szomorún láttuk Golgota felett a szent eszmék, az igazság táborát 
szétveretni, annak vezérét elvérzeni ; fájó szívvel kérdők, miért 
gyúl fel szivünk szent hevületben a magas elvek s az igasság ügyei 
iránt, ha azok hulló csillagok gyanánt elbuknak dőlünk, ha a ne- 
mesb törekvések útja a bukás kereszt-fájánál végződik be ? 

Nagypénteken busán álltunk a kereszt alatt, szomorún álltam 

a gyászszal bevont oltár felett, s ma ma ... . megváltozott a 

látkör, gyász helyett ma minden felől öröm ragyog felém, húsvét 
öröme, a feltámadás öröme. Hová lett az oltárról a gyász ? 
hová lett az igazság bukásán elborult nemes szivek keserve ? Le- 
vette az oltárról, a szivek felől a gyászt, kételyt a húsvét innepe. 
Azt hittük a kereszt alatt : a bün, az ármány lesz a győző, akkor a 
halál látszott hatalmasabbnak az élet fejedelménél, elbukni látszott 
Golgotán a erény hőse, Jézusunk a gonoszág csapásai alatt. De 
csak láts zólagos volt e bukás, csak látszott, hogy elesett a 
vezér, csak látszott, hogy megingott a szent ügyek zászlója, az 
elesni látszott vezér győzedelemmel hagyja ott a csatatért húsvét 
napján a diadal innepén. 

Ki hozza neked ez Örvendetes hirt, kérdezed? mi biztosit té- 
gedet, hogy hited fejedelme feltámadott a sir sötét homályiból? Ki 
hozza neked a győzelem hirét ? A húsvéti hirnök, e hirnök, 
ki a harc mezőről jött, kit Jézus küldött hozzád, a húsvéti an- 
gyal az, az üres koporsó felett. A húsvéti hirnök hirdeti az örö- 
met, kezében lobogtatja a győzelem béke- jelét, afehér szem- 
fedőt, mit Jézus koporsójában ott hagyott, ajkán hangzik az ör- 
vendetes hir: „a kit keres'tek, nincsen itt, feltáma- 
dott". 

Egy felnyílt sir, egy üres koporsó az, melybe a keresztyénség 
üdve, boldogsága van letéve. A földi emberek sírjait fájó szivekkel 
keresik az élők, tört remények, hulló könny-záporok, zokogó ajkak 

látogatják a holtak sírjait ; és a húsvéti sir, Jézus sírja szent 
forrás, miből öröm, élet, vigasztalás fakad fel nekünk. 
Milyen különböző Józ us sirja és a mi sírunk, egyik keservet, 
gyászt, a másik ö r ö m e t ád. Oh menjünk el lélekben mi is a sir- 
hoz, hol örömünk fakad, három ájtatos nő megy előttünk azon, 
kik Jézus sirját keresik ; az ima útja Jézu&hoz vezet, imád- 
kozzunk. 

A 1 ap i g e : Márk. 16. rész 1 — 9 vers. 
Aggódva mennek az első húsvét reggelén az ájtatos nők Jézus 
sírjához, s aggódva kérdezik „ki fordítja el nekünk a követ" ?* És 
kétszeres lesz meglepetésök, midőn a kit kerestek, nem találják 
meg, mert a sir nyitva áll, a koporsó üres. A szent sirhoz zarán- 
dokoló nők rémülve tekintenek a koporsó felett álló angyalra, elfu- 
tának a sírtól, mert féltek vala. Ők féltek Krisztus sírjától. Miért 
féltek, tudod-e testvérem ? mert nem ismerték! A nők k i j ö t- 
t e k a sírboltból, mi menjünk le abba; ők elfutának, mi az 
ész s a vallás szövetnekével vizsgáljuk, tanulmányozzuk a sir mély- 
ségeit, titkait, feleljünk meg a kérdésre : 

„Milyen sir volt Jézus sirja"? 
A feltámadott idvezitőnek sirja volt 

1) i smeretlen sir 

2) kölcsönzött sir 
3)nyitottsir 

I. 

Hová az idvezitő eltemetve lett, a sir egy kertben volt. Azt 
mondja János evangélista 19, rész 41-dik versében: „azon a he- 
lyen hol Jézus megfeszíttetett, vala egy kert és 
a kertben egy uj koporsó, azért abba helyezte- 
tek". Tehát távol a világ feltűnési szinterétől, nem népkegyelet 
által emelt magas emlékoszlop alatt nyugszik az idvezitő, melyre 
ő, a népbarát oly méltán jogosult vala ; nem a néptől megkoszorú- 
zott s a nép hála könnyeivel áztatott sírban alussza a közügy jutal- 
mazott apostolainak álmait. Egy magános kert félreeső 
rejtekében, sötét olajfák titkos árnyékában elrejtve a világ- 
tól, nem ismert, jeltelen sírban nyugszik az idvezitő. Isme- 
r e 1 1 e n, j e 1 1 e 1 e n 11 1 áll a sír, hói a világ megváltója pihent. 

Tudod-e testvér keresztyén-hivem, mi célja volt istennek az- 
zal, hogy szent fiának a legnemesebben futott pálya végénél pi- 
henő helyűi egy magános, ismeretlen, j eltelen sirt ott? Tu- 
dod-e a húsvéti jeltelen sir mire tanit tégedet ? Arra, hogy magasb 
irányú szellemek, kik éltöket a közügynek áldozzák, a világ meg- 
váltó apostolai legyenek készen arra, hogy tetteikért az életben egy 
keresztet és tövis koronát, s a halálban egy elfeledett, a hideg h á- 
látlanság kősziklájába vésett jelnélktili sirt fognak nyerni 
keserű jutalmul. Nézz át a világtörténeten, ezen az óriási temetőn, 
hol letűnt évezrek s ember-milliók mélyen alszanak. Keresd a 
történet lapjain a jelesek sirját, a szellem-óriások, a lángeszű s 
lánglelkü nép-boldogitók koszorúzott pyramidjait, 8 mit találsz ? 
Ajeleseket megtalálod jeltelensir szétdúlt omladványai 
alatt, az életben megkoszorúzott tudósokat tövissel ra- 
kott, elfeledett néma hantok alatt. Ajeleseket elfeledi oly hamar 
a hálátlan világ ! El az életben, s elfeledi a sirban. Nem látod-e, 
hány láng ész, magas szellem, padlás szobában vagy a nyomor szalma- 
kunyhójában étlen hal el ? hány lángeszti művész, tudós, költő a 
kórház bárdolatlan deszka koporsójában temettetik el, kiknek ir- 
galom ásta fel a sirt, s könyörület vette a szegény szemfedélt. 

Mivel fizet a világ az érte küzdött jeleseknek ? Üldözéssel, 
elfeledett jeltelen sirral. Egy méreg pohárral; mint Socra- 
t esnek, egy vérpaddal mint keresztelő Jánosnak; egy ke- 
reszttel 8 feledett sirral mint Jézusnak; feltépett sirral, szétszórt 
hamvakkal mint ViklefJánosnak; égő máglyával mint Húsz 
Jánosnak; koldus kunyhóval mint. JBelizárnak; korházi ko- 
porsóval mint C a m o e n s Lajosnak, s a száműzetés pontus 
parti sírjával, mint a szent elvek zászlóiyal elbukott fejedelem- 
nek. Oh higyjétek el testvéreim, a jelesek ha szólni tudnának fel a 
sir alól, elmondhatnák Jobbal (19, rész 13—15 vers) „az én ba- 
rátim elidegeniték magokat én tőlem, ismerőseim 
elfeledkezének én rólam, az ő szemeik előtt idegen 
vagyok." Szomorú sorsa az erénynek ! Mig a gonoszok hamvai 
fölé fényes pyramidokat emel gyakran a szolgalelkü hízelgés, az 
igazaknak csak rejtett, jutalmazatlan sírokat ád az igazságtalan 
sors, világ. 

Nép-megváltók ! de sokan feküsztök ti rejtett sirok nem is- 

mert mélyében ! Mi vagy te oh hazám ? Egy kert, egy temető ; 
olyan kert, mint a melybe Jézus sirja volt. Hazám, te hozzád is 
mint az idvezitő sírkertjéhez oly közel állt sokszor a Golgota, 
hol elvérzettek jeleseid. Egy szent, de szomorú kert vagy te, 
oh hazám ; völgyeiden, halmaidon, fiad árnyékában a szent elvek 
elesett bajnokainak rejtett sirja van ; de sokan feküsznek szerte e 
haza téréin ismeretlen sírokban koszorutlanul. Igen, én a húsvéti 
rejtett magános sírról azok sírjára gondolok, kik a szent elvek 
zászlai alatt hulltak el, s mentek pihenni ismeretlen keresztnélküli 
sírokba le ; a húsvéti szent sírról rágondolok a bujdosók szomorú 
sírjaira, melyek idegen föld hideg kebelében pusztán elhagyatva 
állanak, s azt hiszem azok is szent sírok i 

Jeltelen sir vár reád, ki közügy s igazság zászlóit lobogta- 
tod kortársaid előtt ! S te tán megijedszenéma, homályos, 
koszorutlan sírtól, mi rád vár egykoron? „Ne félj tőle." Lásd Jé-* 
zus b e n n e feküdt abban a szegény, elhagyatott sírban, őfelszen- 
t el te azokat az puszta magános sírokat, ő. megmutatta, hogy az 
érdem felett határozó mérleg nem a világ kezében van ; hogy a va- 
lódi jutalom hazája nem e föld ; hogy a hol az emberi hálátlanság 
végződik, ott kezdődik az erény fölött az égi jutalom .... a simái. 
Tanulmányozzuk tovább, milyen volt a húsvéti sir? 

II. 

„Kölcsönözött* volt a sir, a koporsó, hol az idvezitő pi- 
hent. Máté evangélista azt mondja 27. rész 59 — 60 versében: 
„József a testet levévén, betakará azt tiszta gyolc 8- 
ba és helyezteté azőuj koporsójába, melyet egy 
kősziklában vágatott vala. u Tehát Jézus más kertjé- 
ben, kölcsön adott, idegen koporsóba temettetett el. 
Jézus szegény volt. Midőn szülétek, távol a szülei háztól, idegen 
lakás szegény jászolának kemény deszkájára hajtja le fejét, s 
midőn a magasztos élet-pálya végéhez jut, ismét idegenek sze- 
retetétől felnyitott kölcsönzött sir kővánkosára festeti a 
gondviselés. Még 8 i r t sem adott neki a világ, még koporsója 
sem volt saját magáé, ajándékozva volt a sir, kegyelettől 
adva volt a koporsó, s beteljesült mit magáról mondott az idve- 
zitő: „a madaraknak van fészkök, a vadaknak bar- 

langjok, deazember fiának nincs hely, hová fejé t 
lehajthatná. 

Mit gondoltok testvéreim, Krisztus feltámadását inneplő gyü- 
lekezet ! mit akart Jézus jelezni azzal, hogy idegennek kölcsönzött 
koporsójában feküdt, egyszerű, pompa nélküli hideg kőkoporsóban. 
Követői előtt egy szent elvet akart felállítani : az evangéliumi 
egyszerűséget, megszentelni akarta a szegénységet, 
melylyel követői majd találkozni fognak. Ki azt mondta : „a z én 
országom nem e világból való", ki nem földi érdek s ha- 
szon, de magasztos eszmék s elvek szent ügyében a szellemet meg- 
menteni jött, ki azt monda razodafenn valókatkeress é- 
t e k" . . . annak a földön nem lehetett semmije. Krisztus az anya- 
got megvetve, a föld csalfa, múlékony dicsőségein fenkölt szellem- 
mel tulszárgyalva, mint az eszmék bajnoka, csak szellemiekért küz- 
dött ; s húsvéti koporsója által felhiv tégedet, hogy ha követője, 
akarsz lenni, tudj szegény lenni mint ő volt, elveidért, meggyő- 
ződésedért tudd feláldozni mind azt, a mit nagynak, dicsőnek mond 
az emberi ajk 

Mért hagyta itt nekünk az idvezitő sírját, azt a kölcsön- 
vett koporsót? Alapkövül hagyta azt itt nekünk evangéliumi 
egyháza számára, a fény nélküli egyszerűség, a kincs, 
gazdagság, ahatalomnélkülierőalapjául. A keresz- 
tyén egyháznak nem szabad keresni s felvenni a fényt, a hatalmat ; a 
mi fénynyel birnia kell, azt a szellem adja neki, a mi erő kell léte- 
zéséhez, azt elveinek hatalma adja meg. 

Kegyelet adott a szegény Jézusnak kölcsönzött koporsót ! 
Szegény volt az egyház, mi e koporsó felett emelkedett^ s az apos- 
tolok utáni kor. Szegény keresztyének, nem volt tinektek sem- 
mitek!! K ö 1 c s ö n kellett kérni mindent. A vadaktól vette 
kölcsön a barlangot, a halottaktóla kriptákat, hogy isteni 
tiszteletet tarthasson azokban. Kölcsönvettea magánosaktól, 
egyes hívőktől a szobát, hogy ott a hivek az urvacsorának áldásai- 
ban részesülhessenek, ugy vitték össze magok az egyesek a kenye- 
ret, a bort áldozat kész lélekkel, szegény hitrokonaik urvacsorájá- 
hoz a hivek ; s halottjaikat a gyülekezetben összegyűjtött pénzen 
vásárolt koporsókba fektették azon titkos sirba, mit a hitrokonok 
keze s kegyelete ásott, késő éjszakán, ismeretlen helyeken. 

8 most tőled keretezem protestáns nép, a te egyházad nem 
hasonlit-e Krisztus húsvéti kölcsön vett sírjához ? Nem olyan sze- 
gények vagyunk e mi is , mint Jézus volt? Van-e a mi egyhá- 
zunknak valamije mit fénynek, hatalomnak, gazdagságnak tart a 
világ ? Nincs ! ! nincs ! 1 Mert mi, midőn kivivtuk vallásszabad- 
ságunkat, a protestáns szegénységgel fogtunk kezet. A 
szabadság és szegénység karöltve jár, a függetlenség nyomai után 
a szegénység szokott lépni mindig. Cratesről mondja a ha- 
gyomány ajka, hogy örökségét eladta, árát a teugerbe vetette, s azt 
monda „szabad vagyok." ő, midőn szegénnyé lett, akkor hitte 
magát szabadnak. így jártunk mi is. Mint a tengerész a 
tenger vihara felett, hogy megmenthesse hajóját , hogy megköny- 
nyitse azt, ki szórja hajójából vagyonát, kiveti, a haragos habok közé 
még rejtett kincseit is, evangéliumi egyházam, te is a hitjavitási kor- 
szak nehéz küzdelmében, csak hogy megmenthesd elveidet, hajódat, 
a szabad egyházat , oda dobtad áldozatul minden vagyonod, a küz- 
delem csatájából, az üldöztetetés tengeréről szabadon jöttél 
vissza, szabadon... de szegényen. Szabad egyház, de sze- 
gény egyház vagyunk ! 

Ne szégyeneljétek e szót : egyszerűek, szegények va- 
gyunk ! Szegények vagyunk s mégis van mindenünk ! Nincs hatal- 
munk, mégis van erőnk! Az apostolként „nohasemmink sincs, 
mégis sokakat gazdagítunk." Ha kérditek: mi az a titkos ; 
biivös erő, mi fenntart, éltet bennünket, mi az a kő, min ev. egyhá- 
zunk három századon át nyugoszik? a felelet az lesz rahusvéti 
sirkő, mely ajándékozva lett, nemes szivek buzgó ado- 
mány a az erős sarkkő, melyen épül evangéliumi egyházad. Az ev. 
egyháznak nincs semmije, de mint Krisztusnak neki is ád nyugvó 
pontot a hivek "áldozat készsége. 

Midőn ma prot. testvér rá tekintesz az idvezitő sirjára, mit 
neki nemes sziv kegyelete ajándékba kölcsönzött, tudod-e, mire hiv 
fel, mire kötelez téged az a szent sir? Adjteis kölcsön Jézus- 
nak! Ma is szüksége van az idvezitőnek nyughelyre. Jézus nyug- 
helye az egyház. Ha az egyházért adsz, áldozol, ő neki adsz ; bizo- 
nyára erre az adakozásra mondta ő : „én velem tettétek." 
Protestáns ember, ne tarsd tehernek az áldozatot, mit egyházad 
fenntartásáért adnod kötelesség. Ne legyen az t e h e r s felpana- 

szolt, de legyen az orom, legyen boldogság." Ke feledd, ka egy- 
házad kér, Jézuskér, ha vallásodnak adtál, Jézusodnak 
adtad. Milyen volt Jézus sírja még ? Tudod-e keresztyén gyüle- 
kezet? 

ül. Felnyitott sir volt a húsvéti sir. Az idvezitő sírja 
elé nehéz követ támasztottak ellenségei azt hitték, az a kő lezárja, 
fogva tartandja az isten-embert ; lepecsételték sírját, hogy hozzá 
ne közelíthessenek barátai A szent sirhoz zarándokoló nők a kő- 
től félnek, ki fordítja el azt nekik? S im a kő lefordítva van, a sír- 
bolt felnyitva áll. Krisztus sírja nyitott sir. 

Mit gondoltok testvérim, mit akar isten példázni azzal, hogy 
szent fiának nyughelye kinyitva, feltárva áll ? Azt akarja példázni, 
hogy Krisztushoz szabadon közelíthetsz, hogy a keresztyén vallás- 
ban, Krisztus e szent íekvő helyén nincs semmi elrejtett, érthetetlen 
titokszerüség. Igen testvérim, a jézusi tudomány nem egy bezárt, 
lepecsételt ajtó, mely nem engedi a vallás mélységeihez kö- 
zelítést, denyitvahagyott, feltárt kapu, isteni kéztől nyitva a 
lelkiismereti szabadság, a szabad vizsgál ódás előtt. 
Nyitott ajtó vezet Jézushoz, a feltárt, szabadon hagyott ajtón beme- 
het az ész, bemehet a tudomány ; s a szabad vizsgálódás megszen- 
telt fáklyájával betekinthet a keresztyénség isteni igazságainak 
szentélyébe a hivő kebel. Nyitott ajtó vezet az idvezitőhöz, sza- 
bad bejárása van oda az észnek, a történetnek, a tudo- 
mánynak. Nyitott ajtók hitcikkeink, nem szabad abban lenni 
semmi mysticismusnak, elrejtettnek, érthetlennek. Nézdd Jézus éle- 
tét s kérdezem, akarta-e ő rejtélyes homályba burkolni vallását, ta- 
nait, elveit ? a mit ő tanított, van-e abban valami érthetetlen, az ész- 
szel ellenkező ? Nincs I oh miért akarjátok hát ti emberek szem- 
ben az isten akaratjával lezárni a tudomány, a józan felvilágosodás 
előtt a Krisztushoz vezető utat? miért akarjátok ti a vallás ajtajá- 
hoz oda támasztani a holt betűk merev tantételek hideg zár- 
kövét?? 

A zsidó népnek előírva volt a hit ; a törvény hideg kőtáb- 
lákra volt felvésve, megállapított tanok, merev külsőségek tették a 
zsidóvallás lényegét ; a függöny, mi a templom szentélyét elválasztá 
a néptől, elzáró kárpit volt a szabad vizsgálódás, az ész előtt. Mi' 

dón nagypénteken a templom kárpitja elszakad, egy láthatlan kéz- 
től hasitya szét, az elszakított templom kárpitjában isten a szabad 
vizsgálódás, az ész szemei előtt emelte fel a hit szentélye fölé vont 
függönyt, szabad utat nyitott bátran közeliteni Krisztushoz, felemel- 
vén a sorompó zárait, mik a lelkiismereti szabadság útját akaszták 
meg. Isten levette a választó, záró függönyt Jeruzsálem templo- 
máról ; és te akarnád-e feltenni azt a keresztyénség s az evangéliumi 
vallás szabadságot lehellő templomaira s elveire ? 

Krisztus sirja nyitott, feltárt, hová szabadon mehet a Krisz- 
tust kereső ; s te akarhatnád-e vakbuzgó elfogultsággal holt betűk 
hideg sírkövével újra bezárni azt, mit isten kinyitott. Ti elitélitek 
a múlt sötét tévedéseit, midőn a vakbuzgóság és roszakarat, börtön- 
bilincseket, kinzó padokat, égő máglyát s fekete vérpadot állított 
fel a lelkiismereti szabadság utjai elé gátló sorompókul ; midőn 
fogva tartva volt a lelkiismeret, ész és tudomány. S mik azok, 
kik ajtót zárnak a felvilágosodás, a szabad gondolkodás eszméi, tö- 
rekvései előtt a betűkhöz vakon ragaszkodó elfogultsággal ; keresz- 
tyéntelenséggel vallástalansággal vádolják azt, ki !a hit mellett 
látni is akar, látni is tud ? kik azok ? olyanok mint a húsvéti sir fe- 
lett álló római katonák, kik őrizték ugyan a sirt, defogvatar- 
tották benne az idvezitőt, kik a feltámadástól féltek, 
kiknek csak ahalottKrisztus kellett. Krisztus szellemét le- 
zárni akaró vakbuzgó, elfogult emberek, ti is fogvatart játok 
az isten-embert, kik nem a szellemet, de a betűt őrzitek, véditek, 
tudjátok meg, csak az üres, hideg koporsót vittétek, nem magát az 
idvezitőt, csak koporsóját, a melyre azt mondja az angyal „nin- 
csen itt. u 

Tudom sokak szivében titkon, ajkán nyilván az aggodalom 
kérdése van feltéve, az a kétely : a felvilágosodás, a szabad vizsgáló- 
dás előtt nyitva hagyott ajtó s ut nem fogja-e az egyházat egy szo- 
morú sirhoz, a bukás, a megsemmisülés sírjához vezetni ? Vájjon a 
láng, a tudomány fáklyája mivel a haladás barátai a hit szent orszá- 
gának templomába bevilágítanak, vájjon az a láng nem fogja-e 
gyujtó kanócként lángba borítani a krisztusi tan szent épületét ? 
Nem 1 nem 1 utasítsuk vissza a kételyt, utasítsuk vissza a támadók 
vádjait. 

Szeretlek vallásom, hitem tégedet, lángolón . . . véghetetlenül, 

elvem azonos a nagy apostol elvével : „az én életem is nem 
drága az én Uram Jézusomért . . . a de hiszem azt, hogy 
a valódi miveltség, az igaz tudomány csak világosabbá teheti a hit 
templomát, s drága oltár kincseit még magasb fényben tüntetheti 
fel. Én nem féltem a keresztyénséget a szabadság, a felvilágosodás 
mindig nagyobb tért foglaló győzelmétől s fegyvereitől. Igen, elfog 
esni az egyház, mely az előrehaladás előtt sorompót zár ; mely fel- 
venni nem tudja, nem akarja a miveltség követelményeit ; mely a 
korszerű haladás eszméivel nemcsak lépést nem tart, de azokat 
átkaival sújtja ; mely mint hideg, süket sir semmi nemesb eszmére 
viszhangot nem ád . . . de a protestantismust ne féltsétek. Hiszen 
attól féltenétek, a mi eddig alapja, fenntartója, éltető szelleme volt ! 
Nem féltem én az egyházat a miveltség, haladás fegy véritől, sőt 
ezektől v á r o m a protestantismus erősb diadalát a jövőben. Nem 
félek, sőt megáldom azokat a fegyvereket 1 hisz azok épen a prot. 
egyház fegyverei, miket fájdalom oly sokszor kivert kezeinkből 
a sötétség fekete tábora; átvette tőlünk a fegyvert, a lobogót, a 
küzdelmet egy nálunknál erősebb hatalom, szerencsésebb kéz a 
kor szelleme s viv ki egy szebb jövőt az emberiségnek, azon 
jézusi jelmondat alatt : „legyetek tökéletesek, minta ti 
mennyei atyátok tökéletes. 

A húsvéti sirt lepleztem fel, megmutattam milyen volt a sir 
hol Jézus feküdt. Láttad, hogy azrejtettsir volt, láttad, hogy a 
világ-boldogitók sorsa koszorutlan sir, elfeledett halom ; tanuld meg 
e sirtól önzéstelen jutalom reménye nélkül küzdeni másokért, tudd 
meg, hogy az erény jutalma nem a hálátlan világ kezében, de a ne- 
mes küzdőnek önszivében van. Láttad, hogy a húsvéti sir a j á n d é- 
k o z o 1 1 volt egy nemes sziv kegyelete által ; tanuld meg ma, hogy 
ha nemes célokért, szent elvekért, egyházadért hozsz áldozatot, az 
áldozatban mindig Jézusodnak készitél menhelyet ; láttad a sirt, 
hogy az nyitott vala, s ajtajáról a kő elvéve volt ; tanuld meg e sír- 
nál : te is hivatva vagy az igazság, a hit ajtai elől elhárítani az aka- 
dály-köveket ; ne feledd el szabad az ut Jézusodhoz, szabad egyház 
szabad tagja vagy ; nyitva, megszentelve van az ut a tökéletesedésre. 
Ámen. 

Trsztyeuszky Gyula, 
evang. esperes. 

3-ik évfolyam. ©| j. sz. §& Pest, 1873. július. 



A convent szerkezete és hatásköre. *) 

I. Szerkezete. 

1. A convent a magyarországi református egyház öt kerületé- 
nek egyetemes közgyűlése. 

2. Tagjai : hivataloknál fogva mindenik egyházkerület püspö- 
ke és főgondnoka, — az erdélyi egyházkerületből, mint ilyen, a vi- 
lági főgondnokok egyike ; választás által : tekintettel részben a 
gyülekezetek, részben a lelkek számára a Dunántúli kerületből (>, a 
Dunamellékiből 6, a Tiszán inneniből 6, a Tiszán túliból 14, az 
erdélyiből 8 — fele részben egyházi, fele részben világi képviselő. 

3. A conventi képviselőket a különben is képviseleti alapon 
álló egyházkerületi közgyűlés választja szavazattöbbséggel, három 
évi idő tartamra. Uti költségeikről s napidijaikról illető egyházke- 
rületeik gondoskodnak. 

4. A képviselők az egyházkerületektől egyenes utasitást ugyan 
nem kapnak ; azonban minden egyházkerület irányadás végett, a 
conventen tárgyalásra kitűzött fontosabb ügyek felett nézeteit ki- 
fejezheti. 

5. A convent kettős elnökségét a jelenlevő püspökök és főgond- 
nokok közül szabadon választja, három évi időtartamra. 

6. A convent a maga jegyzőjét három évre szabadon választja. 

7. Az egyetemes egyház pénzeinek kezelésére nézve a conyent 
intézkedik, s utasitást állapit meg. Minden fizetés a végrehajtással 
megbízott elnök utalványára történik. 



*) A pesti ref. conventen elfogadott alapszabályok. 

8. A convent üléseit illetőleg mind az i (Ifire, mind a helyre 
nézve esetről-esetre másra a convent intézkedik. 

II. Hatásköre. 

9. A convent a magyarországi református egyház legfőbb kor- 
mányzó és igazgató testülete, s mint ilyen jogosítva van az egyete- 
mes ref. egyház nevében és tekintélyével szólani. 

10. Képviseli a magyar református egyházat mind az állam, 
mind a többi vallásfelekezetek irányában minden oly ügyben, mely 
az egyházat egyetemesen érdekli. Azonban az egyes egyházkerü- 
letek autonómiája jövőben is teljes épségben fenntartandó, minél- 
fogva azon ügyek, melyek az egyházkerület, belügyéhez tartoznak, 
conventi intézkedésnek tárgyát nem képezhetik. 

11. Az egyház törvényes jogait bár honnan jöhető megtáma- 
dás ellenében védelmezi. 

12. Intézkedik azon egyes sérelmi ügyekben is, melyeket a 
kerületek közgyűlései önként felterjesztenek. 

13. Mint legfőbb közigazgatási testület őrködik a fölött, hogy 
az egyház cultusában és szervezetében az egyöntetűség és a protes- 
táns jellem fenntartassák. 

14. A felső-, közép- és népiskolákról az egyes egyházkerületek 
a conventnek évenként jelentést tesznek, s a mennyiben célszerű 
intézkedéseket életbe léptetni látna szükségesnek, azokra az egyes 
egyházkertileteket figyelmezteti. 

15. őrködik azon közpénztárak és alapítványok felett, melyek 
az egyetemes református egyház tulajdonai, akár a hazában, akár 
a külföldön legyenek. 

16. Segélyezését eszközli azon szegény gyülekezeteknek és 
népiskoláknak, melyeknek fenntartása az egyetemes egyház érde- 
kében szükségesnek bizonyul. 

17. Közpénztára javára akár önkéntes, akár bizonyos kulcs 
szerint meghatározott adakozásra hívhatja fel az ország összes re- 
formátus lakóit ; de uj teher kivetésénél az egyházkerületek bele- 
egyezését kinyernie szükséges. 

18. Intézkedik minden oly közigazgatási vagy peres ügyben, 
melyet valamelyik egyházkerület közgyűlése ide felterjeszt vagy 
felebbez. 

19. Ezen szabályzat 17-ik pontjában fenntartott eset kivéte- 
telével, a convent végérvényesen intézkedik minden hatáskörébe 
tartozó ügyben. 

Jegyzés. E javaslat törvénynyé válására nézve azt hatá- 
rozta a convent, hogy véleményezés végett küldessék le az egyházke- 
rületek közgyűléséhez. A kerületek felhivatnak, hogy véleményeiket 
még ezen év folytán tartandó őszi közgyűléseik alkalmával tegyék 
meg, s azonnal küldjék be a convent elnökéhez. Mihelyt a vélemé- 
nyek a kerületektől beérkeztek, az elnök haladéktalanul hivja ösz- 
sze a most elnapolt conventet ülései folytatására. A convent a kerü- 
letek megjegyzéseinek figyelembe vételével véglegesen megállapítja 
a szabályzatot, s még üléséből az uj alapon összehivja a conventet. 

(A gyorsírók feljegyzése után.) 



Kovács Albert beszéde, 

melyet a ref. egyház conventjén tartott aszerve- 
zeti kérdésben. 

Mélyentisztelt generál convent ! 

Mint a szervezet készitő bizottság előadója szólok e tárgyban, 
hogy indokoljam a bizottság javaslatát, mely itt felolvastatott. 
Óhajtottam volna leirni indokolásomat azzal a szabatossággal, hogy 
annak minden szava mint az egész bizottságé állhasson ezen zöld 
asztalon ; de arra idő nem volt, s igy előadásomat nem lehet ugy 
tekinteni, hogy annak minden szaváért a bizottság minden tagja 
külön és együttesen elvállalja a felelősséget. Azonban igyekezni fo- 
gok t. közgyűlés, hogy minél hűbb képét tárjam itt fel a bizottság 
tanácskozásainak; igyekezni fogok megemlitni mindazon indokokat, 
melyek tanácskozásainkban felmerültek, s a tagokra több vagy ke- 
vesebb befolyást gyakoroltak. 

A bizottság mindenek előtt három kérdést tett fel magának : 
1-ör van-e szüksége a ref. egyháznak olyan conventre, mely végér- 
vényes határozatokat hozhasson ; 2-or van-e joga az egyháznak ezt 
zsinat nélkül létesíteni, és miután e kérdésekre különböző okok 

alapján igennel felelt, 3-or azon kérdést kellett megoldani : milyen 
legyen jövőre a convent szerkezete és hatásköre ? 

A mi az első kérdést illeti, hogy „van-e szükség határozatho- 
zatalra képesített conventre ?" — e tárgy a bizottságban alig adott 
alkalmat a szóra, mert mindenki meg volt győződve a felől, hogy a 
magyarországi református egyház egy egyház, és egy is akar ma- 
radni, s nem szándékszik olyan különálló öt kerületre szétbomlani, 
mintha öt felekezet volna; meg voltunk győződve mindnyájan, hogy 
az egység az egyháznak erőt ád, s szavának tekintélyt és nyoma- 
tékot kölcsönöz kifelé az állammal és hatóságokkal, valamint a többi 
vallás felekezetekkel szemben, befelé pedig megsokszorozza azon 
eszközöket, melyek által belső vallásos-erkölcsi és tudományos éle- 
tét emelheti, szervezeti ügyét fejlesztheti, s különösen uj és gazdag 
segély forrásokat fog megnyitni a testvéri szeretet gyakorlására a 
szűkölködő egyházak és iskolák irányában. És ha ez igy van, akkor 
elkerülhetlenül szüksége van egyházunknak egy oly központi orgá- 
numra, mely végérvényesen intézkedjék minden ely ügyben, mely 
az egyházat egyetemesen érdekli, s épen azért az egyes kerületek 
célszerűen el nem intézhetik. Olyan convent, melynek intézkedései 
öt különböző kerület tanácskozásai esélyeitől függenek, csak vélet- 
lenül és hosszú utón, néha idő után jöhet egységes megállapodásra; 
ilyen természetű intézmény talán a világon sincs több, és nem is 
vezet semmi célhoz. 

A második kérdést, hogy van-e joga az egyháznak ily conven- 
tet zsinat nélkül létesitni, a bizottság nem elvontan tekintette, 
mert ily szempontból kétségkivül joga van az egyháznak azt tenni 
a mit jónak lát, s alkothat teljesen uj intézményeket is, . mihelyt 
azokat célszerűeknek tartja ; hanem főkép és túlnyomóan históriai 
kérdésnek nézte, mely azt foglalja magában : vájjon az egyetemes 
convent volt-e valaha egyéb, mint a minek most tartják némelyek; 
vájjon mindig csak amolyan barátságos eszmecsere volt, s nem in- 
tézkedett-e ugy, mint egy legfőbb képviselő és igazgató testület 
szokott? Egy szóval : mi a convent múltja ? I 

A convent intézménye, ugy a mint e folyó század első felében 
tényleg fennálott, az 1791-i budai zsinat határozatain alapszik. A bu- 
dai cánonok IV. fejezete szól : „De Generáli Superintendentiarum 
Conventu seu Generáli Consistorio", —se fejezetnek mindjárt a? 



Digitized by 



Google 



197 

elejéjj, a 19-ik cánonban a convent hatáskörét — magyar fordí- 
tásban — általában igy határozza meg : 

Bud. C a n. 19. „ Hogy az egyházi kormányzásban, a lénye- 
ges dolgokban, az egyházkerületek által az egyformaság fenntar- 
tassék ; a fontosabb esetekben, hol a kerületek határozatai szétágaz- 
nak, véleményeik és szavazataik egyesittessenek ; hogy a dolog kö- 
zös határozattal döntessék el, hogy az egyh. kerületi törvényszék 
által revideált pereknek utolsó folyamodási törvényszéke legyen ; 
hogy azon dolgokban, melyek bármi tekintetben az evangelicus 
egyházak közös ügyére vonatkoznak közös vagy együttes tanácsko- 
zás történhessék ; végül hogy az ország hatóságaival a közlekedés 
és ügyvitel fenntartassák : az Aug. vagy Helv. hitv. superintenden- 
tiák egyetemes közgyűlést vagy fő consistoriumot is fognak 
tartani." 

Igaz ugyan, t. közgyűlés, hogy a budai cánonok a felsőbb 
megerősítést soha sem nyerték meg, s igy a törvényhozás alaki kel- 
lékével is ellátott kötelező törvénynyé nem váltak ; de azért e szá- 
zad elején egyházi hatóságaink magokra nézve kötelezőknek tekin- 
tették, viszonyaikat annak szabványai szerint rendezték be ; intéz- 
kedéseikben mint fennálló törvényre hivatkoztak rá, s a conventek 
jegyzőkönyvei szerint mind az egyetem, mind az egyes kerületek 
gyakran kérelmezték megerősítését, egészen a negyvenes évekig, 
midőn már a jegyző könyvekben azon óhajtással találkozunk, hogy a 
budai cánonok a zsinat által „az idő sok részben változott kivána" 
taihoz képest célszeüileg módosíttassanak." Mindezen állításaim 
igazolására, ha talán szükség lenne rá, a convent Jegyzőkönyveiből 
az adatok egész halmazát leszek bátor a tanácskozás folyamában 
a gyűlés zöld asztalára letenni. 

Miután a budai cánonokat az egyház magára nézve kötelezőknek 
ismerte, nagyon természetes, hogy a conventet is annak tartotta a 
mivé a 10. fejezet kijelölte, t. i. a négy egyházkerület legfőbb kép- 
viselő és közigazgató testületének és fő törvényszékének, s egyálta- 
lában nem olyan barátságos eszmecserének, a melynek intézkedé- 
seit még le kellet volna küldeni az egyházkerületekhez, s csak ezek 
hozzájárulása után váltak volna érvényesekké E féle felfogásnak 
és eljárásnak, t. közgyűlés, a 48 előtti conventek jegyzőkönyveiben 
semmi nyoma ; hanem igenis van az ellenkezőnek ! Tekintse át bárki 

a régibb jegyzőkönyvek bármelyikét, s a bennök levő hangból és 
intézkedésekből azonnal meggyőződhetik, hogy egy főhatóság szo- 
kott ugy beszélni, 8 nem egy kedélyesen conversáló társaság ! 

De hogy az áttekintés hosszas munkáját kissé megrövidítsem, 
magam leszek bátor állitásom igazolására néhány adatot felsorolni. 

Igazolja ezen állítást : 

I. Már maga az elnevezés. A budai zsinat Generális 
Conventusnak, Generálé Consistoriumnak nevezi, a mi épen az a fo- 
galom, a mi superintendentiale és tractuale consistorium. Mikor 
ezt magyarra fordították, 1818-tól 1820-ig „közönséges consisto- 
riumnak", 1841-óta „egyetemes közgyűlésnek u nevezték, épen mint 
a kerület és tractus hatóságait, mig végre 1867-ben már „egyete- 
mes értekezlet" lett belőle, tehát a régitől lényegesen különböze uj 
nevet nyert. Meg kell említenem, hogy az 1860-i convent j. köny- 
vét ezen alkalommal nem láttam, 

II. Hogy régebb minden évbentartott gyűlést 
meghatározott időben és helyen, mint a rendes hatóságok szoktak. 
Kivételt képez csak az 1831., 33., 34., 35., és 36-ik éy, midőn az or- 
szággyűlések miatt összejőni nem lehetett ; de néhány évben két- 
szer is volt ülés, 1821 ben pedig négyszer; 

III. Kitetszik továbbá állitásom igazsága aconventegyes 
intézkedéseiből. 

1. Köztudomású dolog, hogy az összessérelmiügyek- 
b e n, melyeknek száma igen nagy volt, a convent intézkedett, még 
pedig közvetlenül; azok tárgyában a kormányhoz felirt, épen nem 
várva előbb a kerületek beleegyezését. Sőt ilyféle tárgyakban az 
evangelicus atyafiakkal közös conventeket is tartottak, s még innen 
sem terjesztettek a megállapodások a kerületek jóváhagyása alá. 
Számos eset van feljegyezve, hogy magánosak és egyes gyülekeze- 
tek a hatóságoktól vett sérelmet, az alsóbb közegek kikerülésével 
egyenesen ide terjesztették fel, mert az állammal és felekezetekkel 
szemben felmerült ügyek közvetlen fórumának mindenki a generál 
conventet tartotta. Erre a példák sokkal számosabbak, és sokkal 
ismeretesebbek, semhogy szükségesnek tartanám csak egyet is 
felhozni. 

2. Egyik kerületben felmerült bajt a másik- 
nak férfiaival megvizsgáltatta. Pl. 1819. septemb. 

Conv. j. k. 11. sz. „Oly forma esetek, melyekben némely debreceni 
collegiumunkban tanuló diákok az oskolákból való kijövetelek al- 
kalmatosságával, erkölcsökkel s magokviseletökkel nem egyező 
bizonyságlevelet nyertek volna, jővén nem épen fundamentom nél- 
kül ezen consistorium eleibe : Hogy ezen dologról egyenesen Ítéle- 
tet hozni és ha szükségesnek találtatik, a hiba orvoslására is rende- 
éseket tenni lehessen" ... az ügy megvizsgálására kiküldetik 
Báthori Gábor Duna melléki püspök, jelentése a legközelebbi con- 
ventre beváratván. Ilyen van még több is. 

$. A kertiletek intézkedéseiről rendes jelen- 
tést ki vánt, azokat helybenhagyta, vagy módosí- 
totta. Pl. 1823. januári Conv. 16. sz. „A Tiszán túli superinten- 
dentia oda utasittatik, hogy a még hátralevő két tractusok coordi- 
natióját is minden időhaladék nélkül munkába vévén, mind ezen, 
mind a több tractusok elrendelése felől is végső jelentő tudósítását 
a jövő Generál Conventnek múlhatatlanul adja be. u Hasonlókép az 
1821. márciusi Conv. 18. sz. „Ahoz képest a Tul a Tiszai superin- 
tendentiának ezen, valamint a Protocollumok bátorságban való 
helyheztetése eránt tett rendelései heiybenhagyattatnak." Ugyan- 
azon Conv. j. k, 19. sz. „Olvastatott azon (Tiszántúli) gyűlés 68-ik 
pontja, melyben a tractualis tisztviselők miképen leendő választása 
módja meghatároztatik. Mely határozatok azzal az észrevé- 
tellel, hogy ha a candida tusok közül valakire mindjárt az első 
voksolás alkalmatosságával az eklézsiák fele részénél több voksol, 
tovább a voksolásra szükség ne legyen, a Gener. Conv. által is hely- 
ben hagyattattak." Ez tehát módosítása a kerület intézkedésének. 
Egész azon határig gyakorolta a Convent felvigyázását, hogy pl. 
1821-ben még abba is bele szólt, hogy a Tiszántúli kerület tartson 
magának alkalmasabb levéltárt. 

4. A budai cánonok fennebb idézett szavai a conventet leg- 
főbb törvényszékül is kijelölik, s valóban az is volt minden 
ide felebbezett ügyben. Nem is említve, hogy az 1821-iki mind a 
négy gyűlése egészben véve egy nagy kiterjedésű törvényszéki eljá- 
rás volt az episcopalis irányú papok ellen, csak egy pár adatot ho- 
zok fel más évekből és más ügyekben, megemlítvén, (hogy hasonló 
adatodat nagy számmal lehet találni a jegyzőkönyvekben. Pl. 1823- 
iki januári Conv. j. k. 11. „Ugyancsak a Tiszántúli superintenden- 

tia bemutatta a kebelében levő békési tractus k. tárcsái ecclesiájában 
szerencsétlenül megbetegedett s onnan ugyancsak ki is maradott 
Tar János prédikátor papi ügyét a hozzá tartozó actákkal, s külö- 
nösen a panaszolkodó utolsó rendbeli esedezésével is együtt, melyben 
ügyét bővebb megvizsgálás végett ezen Generális Convent eleibe 
felküldetni kérte. — Mely ügy itt is voltaképen megvizsgáltatván, 
a Tiszántúli superintendentia ezen tárgyban hozott ítélete a Gener. 
Conv. által is helyben hagyattatott, oly hozzáadással, hogy ha 
Békési esperes Juhász István a Tiszántúli superintendentia Ítélete 
végrehajtásában továbbra is engedetlenkedne, mint engedetlen szol- 
ga, s igy még veszedelmesebb előljáró, hivataljából azonnal elmoz- 
dittasson, egyéberánt pedig eddig való engedetlenségiért is a Ti- 
szántúli superintendentia Gen. Consistoriumábamegpirongattasson 

sat. sat. Mely ítéletnek végrehajtása végett ezen appellalt 

papi ügy a hozzá tartozó minden actákkal együtt az illető Tiszán- 
túli superintendentiának visszaküldetni rendeltetett." Ugyan- 
ez e n ü g y ismét felkerült még azon év septemberében tartott 
Conv. re, hol a j. k. 17-ik száma alatt ez áll: „Meghagyatika 
Tiszántúli superintendentiának, hogy az esedező papi ügyébe a köze- 
lebb tartott Gen. Conv. ülésében hozott végsőitéletet haladék 
nélkül hajtassa végre. * Hasonlókép : az 1828. márciusi Conv. j.k. 
22. sz. „Pándi reform, prédikátor Tiszt, bártfai Szabó József a 
Tractuaüs s Superintendentialis assessorságból a Dunáninneni su- 
perintendentia által lett kitétele ügyét felsőbb ítélés végett ahoz 
.tartozó irataival bemutatja. — A panaszolkodó cselekedetét a je- 
lenvaló Gen. Convent is büntetést érdemlőnek találja, m ege lé- 
gelődvén mindazonáltal a superintendentialis assessorság- 
ból lett elmozdittatása, Tractualis assessorságába ezennel visszaté- 
tetik." De t. közgyűlés : világosrendeletis van a felebbezésre 
nézve : 1821. oktob. Conv. j. k. 15 sz. „Kik a presbjjerianum regi- 
menhez alkalmazkodni nem akarnak, hivatalaikból mozdíttassanak 
el, fennhagyatván mégis azon jussa, hogy ügyét a ft. 4 superinten- 
dentiák Gen. Conventjére intra domínium appellálhassa.* Még 
általánosabb: azl 821. oktob. Conv. j. k. 10. sz. szerint a Hely- 
tartó tanács elrendelte, hogy „Az ecclesiák kebelében támadható 
kedvetlenségek a gradualis apelláta utján elsőbben a tractuale, 
onnan a superintendentiale Consistoriumokra, s innen pedig végzetre 

a, 4 superintendentiák Gen. Conventjére appelláltassanak" erre 
végeztetett: „Mely kegyelmes parancsolat ezen Gen. Conv. által is 
háládatos tudományul vétetvén, ezennel közhírré is tétetni rendel- 
tetett." Köztudomású dolog ezen ügy története, hogy t. i. az előtt 
a helytartó tanács igen szívesen fogadta, ha a mi gyülekezeteink, 
az egyházi hatóságok kikerülésével, egyházi ügyben egyenesen hoz- 
zá folyamodtak, s ez állandó sérelmét képezte egyházunknak. A 
helytartó tanács idézett intézvénye ezt az anomáliát szünteti meg, 
8 elismeri a felebbezés azon módját, mely az egyházban tör- 
vény volt. 

Att mondhatná talán valaki, hogy mindezen felebbezéseket 
tették a kerületek intézkedéseivel elégedetlen emberek, s a Con- 
vent hatáskörén túllépve fogadta el azokat ; de a kerületek a con- 
vent ezen jogát el nem ismerték, s hivatalból soha sem felebbeztek ! 
T. közgyűlés, ismét csak unalmas idézeteimhez folyamodom, hadd 
feleljenek azok helyettem: pl. az 1820. septemb. Conventre (j. k. 
9. sz.) a Tiszáninneni kerületi gyűlés feljelentette a szikszói pro- 
fessorokat, hogy nem lehet köztök jó rendet tartani, mivel hol a 
Tiszáninneni, hol a Tiszántúli iskolai rendszabályokhoz akarnak 
ragaszkodni. A Convent emlékezetébe hozta az iskolának, hogy a 
Tiszáninneni kerülettói függ. Hasonlókép: 1821. mart. Conv. j. k. 
11. sz. Tiszántúl felebbezte némely tractusoknak az egyesség ellen 
tett ellennmondását. Hasonlókép : 1821. oktob. Conv. 9. sz. „Előa- 
dódott a debreceni városi ref. ecclesia nevében a Tiszántúl levő su- 
perintendentia consistoriumának beadott, az által pedig ezen Gen. 
Conventre igazitott, s itt közönségesen felolvastatott magakinyilat- 
kozta tág a. a — Az 1823-iki septemberi Convent j. k. 12. száma sze- 
rint a Tiszántúli kerület még a tractusok közigazgatási költségeiről 
intézkedni sem tartotta magát illetékesnek, hanem a Conventre 
felebbezte az ügyet, s a Convent intézkedett is. Hasonlókép a Du- 
namelléki kerületi gyűlés beleegyezésével történt, hogy a nagy kö- 
rösi egyház 1832-ben a conventre apellálta a kerület azon végzését, 
hogy főiskoláját Kecskemétre fogja átteni. A convent végzése (j. k. 
11. sz.) e tárgyban igy hangzik : „Oda utasittatik az illető Dunán 
inneni superintendentia, hogy ezen oskolák dolgát illető ajánlatokat 
mindegyik városi ecclesiától mindenek előtt Írásban vétesse ki" s 
azután szavaztassa meg gyülekezeteit a helyre nézve. 

5. Kiválóan ismerteti a régi convent hatáskörét az, ,hogy 
minő állást foglalt el az összes közép és felsőbb is- 
kolákirányában.A convent többször kinyilatkoztatta, hogy ő az 
iskolák főfelügyelője; hogy az iskolák nem egyik vagy másik kerületé 
vagy gyülekezeté, hanem az egész ref. egyházé; többször felkivánta 
azok számadásait, vagyoni kimutatását, sat. Pl. az 1821-iki márciu- 
si Convent j. könyve 22. száma igy szól: „Azon kérdéseknek pe- 
dig, melyek magokat a debreceni oskolára nézve előadták, megvizs- 
gálása, mivel valamint a többi anya oskolák, ugy a debreceni is sem 
nem egyedül a debreceni ecclesiáé, sem nem a Tiszán tul lévő su- 
perintendentiájé, hanem az egész országban helyheztetett Helv. 
vallástételt tartó ecclesiáké* ... a legközelebbi in facie loci tartan- 
dó Conventre halasztatik. Ezen Conv. meg is tartatott még azon 
1821-ik év októberében, s a j. könyve 20-ik száma alatt e tárgyra 
vonatkozólag ez áll : „Azon jusnál fogva, melyet magának ezen Ge- 
neral Convent az ország minden vallásunkbeli oskoláira nézve két- 
ségen kivül fenntart, kívánta ezen hibák orvosoltatása végett meg- 
határozni azt, hogy : 1. Állíttasson egy senatus scholasticus, vagyis 
directio scholastica, sat. 3. Ha valamely professor hivatalát elhagy- 
ni akarná, azt félesztendővel előre elöljárójának jelenteni kötelez- 
tessen. 5. A professorok hivása eránt a nemes debreceni ref. eccle- 
siával tett egyezés szorosan megtartasson (t. i. a T. túli superinten- 
dentia részéről, a miről mindjárt szólni fogok.) 6. Azon illetlen és 
helytelen szokás pedig, mely szerint a debreceni ecclesia eddig a 
professorokat minden esztendőben marasztotta, tökéletesen eltöröl- 
tessen." Az 1825-iki septemberi Conv. j. k. 3. sz. szerint a helytartó 
tanács kérdést intézett az egyházhoz, hogy „az oskolákra lejendő 
felvigyázás végett nem kivánnának-e egy Generális inspectort kine- 
vezni ?" erre azt felelte a Convent : „az iskoláinkra való főfelvigyá- 
zás General Conventünk által gyakoroltatván . . -. Generális inspec- 
torra szükségünk nincs." 

Különösen kiterjesztette felügyeletét és befolyását a papnö- 
veldékre, mint az egyház legfontosabb intézményeire. Az 1822-iki 
februári Convent a jegyzőkönyv 2. száma szerint ^,az ország minden 
oskolái iránt fennlevő törvények fő jussánál fogva" ugy intázkedik 
a debreceni theologiae professorok választásáról, hogy az ürességbe 
jött helyre mindenik superintendentia candidáljon egyet, a Tiszán- 

túli is csak egyet, s ezek közül válaszszon azon Tiszántúli e. kerületi 
és debreceni férfiakból álló vegyes bizottság, mely akkor állíttatott 
fel a Conventen, smaig is fennáll. Hasonlókép az 1840-ikiseptemb. 
Conv. j. k. 8. sz. szerint Kecskemét folyamodván, hogy főiskolai 
rangja elismertessék, s a supplicatiora a többi főiskolához hasonló 
jogot nyerjen, megnyerte kérését, „Oly hozzátétellel, hogy ezentúl a 
kecskeméti collegiumban is a hittudományt tanítók választása a 
többi collegiumokban eddig is gyakorolt mód szerint mind a négy 
Főtisztelendő egyházkerületek előleges befolyásával történjék." Sőt 
arra is van eset, hogy az evangélikusokkal közös Convent intézke- 
dett a papnöveldék ügyében, pl. 1804. febr. közös Conv. 4. sz. alatt 
elrendeli az egyházi jog taníttatását. Gondoskodott a Convent arról 
is, hogy apapi szigorlatok mindenik kerületben egyformán 
tartassanak, még pedig az 1813-iki septemberi Convent j. könyve 
13. száma szerint oly sajátságos részletességgel, hogy a candidatu- 
sok vizsgájára kérdéseket szerkesztett az összes^theol. tudományok* 
ból, 8 e kérdések egy példánya most is megvan a levéltárban. 

Ennyire ment a Convent főfelügyelete az iskola ügyben, a mi- 
nél a beterjesztett javaslat bizonyára jóval kevesebbet kivan. 

De nem fárasztom tovább a t. közgyűlés becses figyelmét ily 
száraz tények unalmas felsorolásával. Csak egy adatot, egy tényt 
említek még, mely a convent jegyző könyveiben sehol sincs megírva, 
s épen ezáltal egymagára olyan erős, mint a felsoroltak, és az azok- 
hoz hasonló nagy számúak, melyeket meg nem emiitettem, együtt- 
véve. E tény az, hogy sehol a régibb conventek jegyző könyveiben 
nincs említés arról, hogy a convent csak barátságos eszmecsere 
volna, hogy intézkedéseit köteles volna a kerületekhez felebbezni, 
hogy ezektől a jóváhagyást kinyerje. Semmi se mutat arra, hogy az 
1867-ikihez hasonló eljárás követtetett volna a convent és a kerü- 
leti gyűlések közt ; ellenkezőleg a convent a maga megállapodásait 
alkalmazkodás és végrehajtás végett közli a kerületekkel, pl. ilyen 
záradékokkal : 1823. septemb. Conv. j. könyve 9. sz. alatt : „Tudo- 
mányul vétetik, s a szükséges alkalmaztatás végett mind a négy 
superintendentiáknak megküldetni rendeltetett." 

Egyetlen egy esetet emlitnek a jegyzőkönyvek, hogy a kerület 
tiltakozott a Convent intézkedése ellen. Ugyanis az 1822-iki sep- 
temberi convent állandó elnökül megválasztotta Péchy Imrét ; de a 

Tiszáninneni püspök *nég a gyűlésen kifogást tett az elnökség ál- 
landósítása ellen, mivel az előtt a budai 19-ik cánon értelmében az 
elnököt minden gyűlés újra választotta a főgondnokok közül. Azon- 
ban a convent sem az ő kifogását, sem a Tisszáninneni kerület ké- 
sőbbi felírásait az 1823-iki septemberi Conv. j. könyve 11. száma 
és az 1824. septemberi conv. j. könyve 5. száma szerint figyelembe 
nem vette. Péchy meghalván, az 1841-iki septemberi convent gr. 
Teleki József Tiszáninneni főgondnokot választotta meg elnökül, 
ismét állandólag. ő a választást elfogadta, de mint a Tiszáninneni 
kerület főgondnoka kijelentette, hogy azon kertilet most is, mint 
1823-ban, óhajtja, hogy az elnökök évenként változzanak. Köztudo- 
mású dolog, t. közgyűlés, hogy ezen protestationak és óhajtásnak 
mind e mai napig nem lett sikere, mint nem volt hajdan a várme- 
gyék protestatioinak az ország ellenében. 

Ezen egy adathoz hasonló nincs több a convent jegyzököny- 
veiben 1812-től 1841-ig. 

Egy adat van arra is, hogy a convent tagjai az akkori curia- 
tim szavazási mód mellett magok közt megállapodni nem tudván, 
az ügyet nem a kerületekhez, hanem a felsőbb helyekre apellál- 
ták : 1821. octób. C. 16. sz. több tagja azon okból, „mivel a debre- 
ceni ecclesia már a néhai Sinay Miklós idejében is az egyenetlenség 
kovászának neveztetett a , s most is onnan indulta lárma: elrendelni 
kivánta, hogy az újonnan választandó püspök ne lakhassék Debre- 
cenben. Ennek a két Dunai kerület ellentmondván, a két Tiszai a 
kormányhoz felebbezett. 

. Egyes pontoknál fordul elő olyan intézkedés, hogy azon tárgy 
megvitatás és véleményadás végett leküldetik a kerületekhez, de 
mivel ez az illető pontra nézve különösen ki van téve, épen azt bi- 
zonyítja, hogy a többire nézve kerületi vitatásról szó sem volt. 
Ilyen átküldés és véleménykérés az evangelicusokkal szemben is 
gyakran történt, s történik most is akárhányszor a kerületi gyűlés 
és a tractusok, sőt az egyes gyülekezetek irányában is, a nélkül, 
hogy valakinek eszébe jutna a kerületi gyűlést nem tartani felsőbb 
hatóságnak, hanem csak a tractusok barátságos eszmecseréjének. 

Ezen történeti adatok, t. közgyűlés, világot vetnek arra, 
hogy milyen volt a convent hatásköre 1848 előtt, és épen nem 
azok mellett bizonyitnak, kik ugy vélik, hogy a convent egyházunk 

szervezetebe beillesztve soha sem volt. A régi convent ép azon mu- 
nicipalis alapon volt szervezve, mint a régi országgyűlés, követei 
ép ugy utasítással voltak ellátva, mint az országgyűlésiek ; de meg- 
állapodásait ép ugy nem terjesztette a kerületek ujabb megvitatása 
alá, mint az országgyűlés nem a maga törvénycikkeit a vármegyék 
jóváhagyása alá. És ezen adatok megfelelnek egyszersmind azon 
kérdésre is, hogy van-e joga a conventnek önmagát, zsinat nélkül 
újra szervezni. E kérdésre egyházunk még 1860-ban is igennel fe- 
lelt, — hiszen egyházunk egész mai szervezete, alapjátóra tetejéig, az 
1860-iki debreceni convent határozatán alapszik. A mihez jogunk 
volt 1860-ban zsinat nélkül, ahoz jogunk van 1873-ban is. 

És ezzel áttérhetek a harmadik kérdésre, hogy milyen legyen 
jövőre a convent szervezete és hatásköre. 

Kétségtelenül állott a bizottság előtt, hogy a convent mostani 
alakjában nem helyes képviselete a magyar ref. egyháznak, és épen 
innen származott 1848 után a bizalmatlanság hatásköre iránt. 
Ugyanis, az 1848-iki események teljesen átalakították a képvisel- 
tetésről századokon át fennállott jogi felfogást az országos ügyekre 
nézve. Addig a parlamentben a municipiumot, mint erkölcsi sze- 
mélyek voltak képviselve, a 48-iki országgyűlés proclamálta, hogy a 
jog az egyéné, s azóta országgyűlésünk az egyéni képviselet alapján 
áll fenn. Ez a felfogás szükségkép áthatott a protestáns egyház 
terére is, mely alkotmányát mindig öszhangzásban szereti tartani 
az állam alkotmányával. Most már az lett volna a feladat, hogy az 
egyház, meghagyván conventjének régi hatáskörét, alakítsa át annak 
régi municipalis szervezetét az ujabb jogi fogalmak szerint ; de e 
helyett mind e mai napig meghagyta régi szervezetét, ellenben 
átalakította annak hatáskörét semmivé. Megengedem, hogy az első 
eljárásra az idő és alkalom hosszasan hiányzott ; de ha meg vagyunk 
győződve, hogy az egyház egységének érdekében conventre szüksé- 
günk van, és ha hisszük, hogy annak újra szervezéséhez jogunk 
van : akkor kötelességünk azt szervezni olyanná, a mint létező 1 
szükségeinknek és fennálló viszonyainknak legjobban megfelel. 

A bizottságnak e tárgyra vonatkozó nézetét azon szabály- 
javaslat foglalja magában, mely itt már felolvastatott. Ezen javas- 
latban uj csak egyetlen egy pont, t. i. a képviseltetés aránya ; min- 
den egyéb pontja részint a convent régi jegyzőkönyvein, részint 

egyházunknak az alsóbb közegekben tényleg fennálló szervezetén 
és intézményein alapszik, tehát szilárd történeti alapon, s épen 
azért bővebb indokolása fölöslegessé válik. Ellenben az uj pontra 
nézve el kell mondanom : minő elv vezette a bizottságot. 

T. közgyűlés, a képviseltetésnek két elve ismeretes. Egyik a 
municipalis, a mely szerint szervezve van most a convent, és szer- 
vezve volt 1848 előtt a magyar országgyűlés ; a másik az egyéni 
elv, a mely szerint szervezve van mostani országgyűlésünk. Kétség- 
kívül igen tetszetős gondolat és igen szépen lehetne mellette szóno- 
kolni, hogy valamint az ország alkotmánya az egyéni jog alapján 
áll fenn, aként alakíttassák át a convent szervezete is, annyival 
inkább, mivel ez épen ős protestáns princípium, s a protestantis- 
musból ment át a modern államok életébe ; de t. közgyűlés, a bi- 
zottság ugy vélekedett, hogy nem azért küldetett ki, hogy valamely 
szép theoreticus elvet részletezzen, hanem hogy a gyakorlati élet 
számára dolgozzék, és igy az egyházban tényleg fennálló viszonyo- 
kat figyelmen kivül nem hagyhatta. A mi egyházunk alkotmánya 
még ez idő szerint a gyülekezeti elven alapszik, minden gyülekezet 
egy erkölcsi személyt képezvén. Ezen elven alapszik a tractusok és 
a kerületek szervezete, s ezt figyelembe kell venni a legfelső fórum 
szervezeténél is, mert nem mutatkozik célszerűnek most egy egészen 
uj elv inauguralása által oly nagymérvű változtatást eszközölni, 
mely rövid idő alatt egyházunk egész szervezetére lényegesen vissza- 
hatna. De másfelől lehetetlen teljesen mellőzni az ujabb jogi 
felfogást, sőt ennek bizonyos határig való felvétele által elő kell 
készitni az utat egyházunk szervezetének az állam alkotmányával 
öszhangzásba hozatalára. Tekintetbevette tehát a bizottság egyház- 
zunknak részben még mindig municipalis szervezetét s ennek adott 
kifejezést az által, hogy a kerületi elnökök, t. i. a püspök és főgond- 
noki hivatalaiknál fogva legyenek a convent tagjai. Ezen intézmény 
tényleg fennáll az alsóbb forumoknál is, ott is mindenik felsőbb ha- 
tóságban a közvetlenül alatta állónak elnökei hivatalaiknál fogva sza- 
vazattal birnak. A választott képviselők arányánál tekintetbe vette a 
bizottság egyfelől a gyülekezetek számát, másfelől a lelkek számát, s e 
kettőnek combinatiojából kerültek ki azon számok, melyeket a bizott- 
ság a kerületek képviseltetésének arányára nézve javaslatba hozott 

T. közgyűlés, a bizottsági dolgozat többi pontjának részlete, 

indokolását fölöslegesnek tartom a már kifejezett ok miatt, s nincs 
egyéb hátra, mint kérnem a t. közgyűlést, hogy javaslatunkat a 
tárgyalás alapjául elfogadni méltóztassék. 

(A gyorsírók feljegyzése után), 



Enekügyünk. 

Nehogy agyon hallgassuk ez ügyet, mely bizony sokkal fon- 
tosabb, mint némelyek hiszik, kénytelen vagyok, talán több jóaka- 
rattal, mint tehetséggel fordított s irott egypár éneket a t. olvasók- 
nak újra bemutatni. 

Az elsőre nézve teljesen egyet értek e havi közlöny t. szer- 
kesztőjével, a ki igy ir róla (1. Egyh. Ref. 1. sz. 2. lap) : „alapgondo- 
lata szép, a keresztyén ember megnyugvását és bizalmát istenben 
egy énekünk sem fejezi ki oly szépen, mint ez, egyes részletei kitű- 
nően sikerültek ; de az egész sem ezen, sem az Erd. ref. (25. dics.) 
igazítása szerint nem használható, s ujabb átnézést igényel. u 

Ezért és azért is, mert ez éneknek a dallama is meghatóan 
szép, megpróbáltam ezt kijavítani. 

A javításban szemem előtt tartottam a győri, a dunántúli és 
a régi énekes könyvet ; de mindenek előtt az eredeti szöveget. A 
német ének- gyűjteményben már öt versszak kihagyásával közölte- 
tik e klasszikus ének, szerintem helyesen ; mert a legszebb részek 
megmaradtak, mig a győri fordításban vagy átdolgozásban az utol- 
só remek strófa kihagyatott. Tizenöt versszakot — a régi énekes 
könyvben ennyiből áll ez ének — sem tüdő, sem sziv nem igen bir 
meg. „Mikor imádkoztok — " stb. stb. mond Jézus; s ez az énekre 
is áll, mely szerintem nem más, mint ima, versben. Tartozom még 
megemlíteni, hogy ez ének, az általam használt Knapp-féle ének- 
gyűjteményben tíz versszakból áll, s én az 5-diket kihagytam, mely 
különben is a 4-diknek bővítése. 

A fordításban igyekeztem' nem annyira szó- mint inkább érte- 
lem hűségre (tartalom) törekedni P. o. mindjárt az ének kez- 
detét : Gib dich zufrieden und sei stíllé In dem Gottes deines Le- 
bens ! a dunántúli énekeskönyv igy fordítja : Légy csendes szívvel 

és békével Életednek Istenében ! Sokkal magyarossabban a gyÓri, 
melyet én is megtartottam. 

A hűséghez számítom még azt is — mire szintén ügyeltem — 
hogy a forditás az eredetinek mértékét megtartsa. Erre ez ének- 
nek fordítói, javítói nem figyeltek. Az eredetiben a versszakoknak 
2-ik és 4-ik sora trochaeus, a többi jambus. 

Egyébiránt ha más, jobb fordításban mutatja be e szép éne- 
ket, akkor az enyém egyszerűen félrevonul. 

A 2-ik éneket a régi énekeskönyvből dolgoztam át ; a német- 
ben nem találtam ; hihető, hogy eredeti. Sem a győri, sem a dunán- 
túli é. k. nem vette föl. Kár volna, gondolám, ha e mélyérzelmü, 
igazhangú énekünk elveszne. A régi é. könyvben ez ének saját dal- 
lamra megy, de amelyet én nem ismerek, s bizonyosan csak kevesen 
ismernek, mert a régi é. k.-et csak egy-két gyülekezetben használ- 
ják még. Átöntöttem tehát olyan dalamú énekké, mely több féleképen 
énekelhető, s melynek egyik dallama a bűnbánati érzést szépen 
kifejezi. 

A 3-ik énekre, minthogy ez sajátom, nincs mondanivalóm. 

1. Ének (Gerhard után.) 
Saját dallam. 

1. Légy csendes szívvel és békével, 
Bízzál, ember, az istenben ! 

ő bir örömnek bőségével, 
Véle boldogulsz mindenben, 
ő kútfőd és szép napvilágod, 
Naponként tőle jön vigságod ; 
Légy.'csendes szívvel! 

2. Ha elhagy e világon minden, 

S nincs kiben már bíznod többé : 
Hű pártfogód marad az isten, 
S békességed mindörökké, 
ő ismeri titkos keserved, 
S leemeli rólad a terhet. 
Légy csendes szívvel ! 

3. ö hallja panaszát szírednek, 
S figyel lelked sóhajára ; 

S mit nem mondhatnál embereknek, 
Néki mondd, 6 hallgat rája. 
Soha sincs 6 távol mitőlünk, 
Hallja s megadja, a mit kérünk. 
Légy csendes sziwel ! 

4. Miért aggasztna élted terhe, 

A szegénység oh mért nyomna ? 
A ki mindeneket teremte, 
Eltart téged, van rád gondja ; 
Áldásit látod bő kezének, 
Mindenek ő általa élnek. 
Légy csendes szívvel ! 

5. Ne mondd csüggedten : hova menjek ? 
Csak bánat van itt és inség ! 

Az dicsősége istenemnek, 
Hogy ő nála van segitség. 
Hol utad mély sötétbe téved, 
ő ott is véd 8 vezérel téged. 
Légy csendes sziwel ! 

6. Bár késik a segedelemmel, 
De bizonynyal eljön végre ; 
Bár nehéz várni türelemmel, 
Ez válik majd üdvösségre. 

A mi lassan jön, bizonyosabb, 
A mi késik, kívánatosabb. 
Légy csendes sziwel ! 

7. Ne bántson az, ha ellenednek, 
Rád is törne mérges tőre ; 

. A vett sebek majd behegednek, 
Mert számot vesz az Úr tőle ! 
Ha isten a te jó barátod. 

Nem lehet emberektől károd. 
Légy csendes sziwel ! 

8. Van isten-népének szombatja, 
Az isten, majd ha kimúlunk, 
ínségünk láncát elszaggatja, 
S végképen megszabadulunk. 
Üt egykor majd a végső óra, 
Hol béke vár a bajvivóra.. 
Légy csendes sziwel ! 

9. Ott lesz hazánk, hol te vagy, isten I 
Üdvözültek seregében. 

Kik békével költöztek innen, 
örvendeznek fenn az égben ; 
Ott, ajkán menny s föld istenének, 
Ott, mindörökké zeng ez ének : 
„Légy csendes sziwel ! u 



t. Bűnbánó ének. 

(Egy régi énekből átdolgozva) 
Dallam : Ki csak istenre dolgát hagyja 

1. Szegény fejem ! hová hajtnálak, 
Ha a vallás ölére nem ? 

S ha téged nem ohajtnálak, . 
Mivé lennék, ón jptenem ? 
Kérlek téged istenemet, 
Bocsásd meg minden vétkemet ! 

2. Szemeim könyhullásba estek, 
Siralmas Qsetem miatt ; 

Eget- földet vétkemmel festek — 
Nyugtot nekem oh már mi ad ? 
Ne bántsatok, oh emberek, 
Nehogy ti is elessetek ! 

3. Lelkem vádol, bűneim marnak, 
Lépten- nyomon ugy rettegek ! 

Ah ! ugy tetszik, hogy rám szakadnak 
A tiszta, a magas egek. 
Nyugalmam, békém mind oda — 
Kisér a bün mindenhova ! 

4. Anyám, anyám ! ki szültél régen 
És dajkált anyai kezed, 

Ha sirba tettél volna mélyen, 
Még kis koromban engemet : 
Nem jött volna a bün reám, 
Megvolna égi koronám ! 

5. A szép nap is homályban kél fel 
Már nékem, hogy bűnös vagyok ; 
Atyám ! irgalmad szent kezével 
Kötözz be és meggyógyulok. 
Nyújtsd felém segitő karod, 

S megtisztíthatsz, ha akarod. 

6. Emlékezzél a Golgotára, 
Hol kicsordult a drága vér. 
Nem ez volt-e bűneimnek ára? 
A melylyel semmi föl nem ér ; 
Tekintsd, Atyám, e drága vért, 
S bocsáss meg nékem, Fiadért ! 

7. Teste sebekkel mint virágzik, 
Mint szomjúhozik, mint eped, 
Szeme a sirástól mint ázik — 
Oh mondhatatlan szeretet ! 

Ki elveszett — érzem, tudom — 
Azért jöttél te Jézusom ! 

8. Bizom benned, én istenemben, 
Hogy nem veted meg hitemet ; 

Karjaidra emelsz te engem, 
S megbékéltedet szivemet 
Bizom benned, nem magamért, 
Hanem megváltó uramért ! 



/WWXVW*WW^>/W\ 



3. Ó-év esti ének. 

Dallam : Ki csak istenre dolgát hagyja. 

1. Szent isten ! meghatott kebellel 
Veszem ajkamra nevedet ; 

; Bár érzem, hogy nincs szó, a melylyel 
Megbeszélném kegyelmedet ; 
De kedves nálad az, tudom, 
Ha szivem ül az ajkamon ! 

2. Ez évben is ki volt vezérem, 
Az élet zajló tengerén ? 

S hogy sajkám el nem ült a vészben. 
Ezt is kinek köszönjem én ? 
Kinek másnak, ha nem neked, 
Oh mondhatatlan szeretet ! 

3. S oh nemcsak én, ezreknek ajka 
Zeng hálát néked, istenem 1 

A hála és a köny harmatja 
Ég s fénylik e szent estvelen. 
S ima és köny igy emleget : 
Áldott legyen a te neved ! 

4. Áldott legyen neved, ki védted 
A védtelent és a szegényt ; 

Ki megbocsátál annyi vétket, 
Nagy irgalmasságod szerént; 
Ki árvák s özvegyek jaját, 
Trónod előtt meghallgatád ! ' 

5. Dicséret térjen szent nevedre, 
Hogy adtál vigaszt és erőt, 
Annak, ki kedvesét temette 
És sírva állt a sir előtt ; 

S e szent reménynyel tért haza : 
Van égben még egy jobb haza ! 

6. Légy áldva, szent Atyánk, örökké, 
Minden jótéteményidért ; 

Az igéért, mely a bűnt feddé, 
S a jónak koronát igért, 
A mely szeretetet teremt, 
És mennyországot ide lent. 

7. Oh légy áldott a boldogságért, 
Melytől szivünk fenndobogott ! 
Légy áldott a búért s csapásért, 
Melytől szivünk felzokogott : 
Mert a kik félnek tégedet, 
Javokra lesznek mindenek. 

8. Immár, Atyánk, a nap leszálla, 
S egy év lejár, oly hirtelen : 
így jön el a sir éjszakája — 
Azért Uram maradj velem, 
Hogy érjek majd boldog halált, 
S nyugton mondjak jó éjszakát ! 



Sántha Károly. 



EGYLETI ÉRTESÍTŐ. 

Meghívó 

a magyarországi protestansegylet harmadik 
közgyűlésére. 

A marosvásárhelyi elvrokonok szíves meghivása, és az egylet 
központi választmánya f. évi június 8-án tartott gyűlésének mégha 

gyása folytán egyletünk ezen évi rendes közgyűlését ezennel össze- 
hívjuk Maros-Vásárhelyre, augusztus 24-ik és 25-ik napjaira. 
A gyűlés teendői a következők lesznek : 

Augusztus 24-én reggel nyilvános isteni tisztelet tartatik, mi- 
dőn imát mond Fördős Lajos egyleti elnök és kecskeméti főesperes, 
s egyházi beszédet tart Baksay Sándor kun-sz.-miklósi ref. lelkész 
és soltmegyei alesperes. Isteni tisztelet után a gyűlés tagjai a ta- 
nácsterembe vonulnak, s az elnöki megnyitás után megkezdődik a 
tanácskozás. 

Az egyházi függő kérdések a lefolyt egyleti év alatt jelentéke- 
nyen közeledtek a megoldás felé mind a külföldön, mind hazánkban. 
Az európai államok majdnem kivétel nélkül jogos és méltányos állás- 
pontot [foglaltak el e tárgyban, egyfelől igazságot szolgáltatva 
minden irányban, másfelől feltétlen elvül tűzve ki az állam békéjé- 
nek és biztonságának sérthetetlenségét mindenféle felekezeti hata- 
lomvágy és kicsapongás ellenében. De a törvényhozás csak az irányt 
és célt jelölheti ki, s az egész modern társadalom feladata lesz, több 
évtized bölcs és kitartó munkája által azt megvalósitni. E tárgy kö- 
rül való eszmecserék fogják képezni a marosvásárhelyi találkozás 
egyik tárgyát. 

A2 egylet irodalmi vállalatai körül két év alatt szerzett ta- 
pasztalatok arról győzték meg a választmányt, hogy a népirodalmat 
más eszközök által kell felkarolnia ; ellenben közlönyeit át kellala- 
kitnia a társadalom azon miveltebb osztálya szükségeihez, melyekből 
áll most is azok olvasóinak jelentékenyebb része. E tárgyat véle- 
mény- és javaslatadás végett a jun. 8-iki választmányi gyűlés kiadta 
az egylet Kolozsváron lakó tagjainak, kik dolgozatjokat a közgyűlés 
elé fogják terjeszteni. 

Még a mttft közgyűlésen indítvány tétetett egy theologiai 
könyvtár megindítása iránt Ezen ügy a gyűlés utasítása értelmében 
annyira haladt, hogy csak a mostani közgyűlés végleges intézke- 
désére vár. 

Mint rendes folyó ügyek tanácskozás alá jőnek : a titkári je- 
lentés az egyletnek és fiókegyleteinek évi működéséről; a múltévben 
felkarolt missiói állomások ujabb segélyezése ; a Maros- Vásárhelyen 
tervbe vett székely árvaleány- ház ügyének erélyes felkarolása és 
támogatása ; valamint a fiókegyletek és egyesek által netalán teea- 

dő indítványok. Végül előterjesztetik a pénztári kimutatás és meg- 
választalak az elnök és a 30 tagú választmány. 

E tárgyak felosztatnak a gyűlés két napjára, s alkalmas időre 
fog beillesztetni két felolvasás, napi renden levő egyházi kérdé- 
sek fölött. 

Egyletünk tagjai remélhetőleg az idén is részesülni fognak 
azon kedvezményben, hogy a gyűlés helyére és vissza a vasutakon 
és gőzhajókon féldijon utazhatnak, a mi az illető vasúti igazgató- 
ságok válaszának megérkezése után közhírré fog tétetni, az utazás- 
ra ésgyülés helyén tartózkodásra vonatkozó egyéb részletes tudni 
valókkal együtt 

Augusztus 23-án délelőtt 10 órakor a központi választmány 
gyűlést tart Maros- Vásárhelyen. 

Kelt Pesten, 1873. jul. 20. Az igazgató választmány jun. 8-án 
tartott gyűlése megbízásából. 

Fördös Lajos 

alelnök. 

Kovács Albert 

titkár. 



Kérelem a fldkegyletek titkáraihoz. 

A fiókegyletek titkárait tisztelettel felkérem, hogy az illető 
fiókegylet évi működéséről szóló jelentést készítsék el, s legfennebb 
augusztus 10-ig nevemre címezve küldjék el Maros- Vásárhelyre, 
hol én meg fogom kapni, s azok alapján a közgyűlés elé teendő je- 
lentésemet *elkészitni. A jelentésben szíveskedjenek mégemlitni, hogy 
a most bezáródó 187 */ 9 -ik egyleti évben hány tagja volt az egylet- 
nek, hány gyűlést tartottak, azokon minő intézkedéseket tettek, hány 
felolvasást tartottak és minő tárgyakról, mennyi pénzt szolgáltattak 
be az egylet központi pénztárába, és mennyit fordítottak a fiókegy- 
lét különös céljaira, sat. szóval mindazon adatokat, melyek az egy- 
letnek egy évi tevékenységét jellemzik. 

Pesten, 1873. július 20-án. 

Kováét Albert 
egyleti titkár. 

Aláírási felhívás 

a protestansegylet által megindítandó „ Theologiai könyvtárra. 

A „magyarországi protestánsegylet" alapszabályaiban a val- 
lástudományi irodalom felvirágzásának előmozdítását is feladatai 
közé sorozta, s e célból mindjárt legelső választmányi gyűlésén, 
akkori anyagi erejéhez képest két érdekes pályakérdésre 900 forint 
jutalmat tűzött ki. Később szükségesnek mutatkozott az egyházi 
tudományos irodalomnak még nagyobb mérvű felkarolása és rend- 
szeres fejlesztése, s az 1872-iki pesti közgyűlés elrendelte az elő- 
munkálatok megtételét egy protestáns theologiai könyvtár megin- 
dítására. A közohajtás egy ilynemű vállalat iránt oly hangosan 
nyilatkozott, hogy mielőtt a választmány a szükséges előmunkála- 
tokkal és számításokkal elkészülhetett, s hivatalos aláírási felhívá- 
sát közzé tehette volna, a szándék egyszerű hírlapi jelzése folytán 
már mintegy kétszáz aláíró, s illetőleg előfizető jelentkezett. 

£ kedvező és nálunk eddig szokatlan körülmény felbátorította 
a prot. egylet választmányát, sőt épen kötelességévé tette, hogy 
a vállalat megindítását f. évi június 8-i gyűlésében elhatározza, s 
ahoz szükség esetén anyagi támogatását is felajánlja. 

A protestáns theologiai könyvtár 1874-ben fog megindulni, 
az egyleti évkönyvek és az „ Egyházi Reform" alakjában. Előfizetési 
ára lesz évenként 4 frt ; de az előfizetők három évre kötelezik mar 
gokat. Ha a vállalatnak 500 előfizetője lesz, évenként 40 iv könyvet 
fog adni, s azon tul minden 100 előfizető után 10 iwel emelkedik 
a könyvek tartalma, ugy hogy ha ezer előfizető lesz, a mennyit há- 
rom millió protestáns könnyen kiállíthat, az egylet körülbelől 90 
ívnyi könyvet adhat évenként. A protestánsegylet valamint egyéb 
irodalmi vállalatain, ugy ezen sem akar nyerni, hanem inkább kész 
ezt is anyagi támogatásában részesíteni. Az írók tiszteletdija e 
könyvtár részéről nyomtatott ivenként egyelőre 20 forintban állapít- 
tatott meg. 

A prot. theol. könyvtár adni fogja a külföldi egyházi irodalom 
legkitűnőbb termékeit, gondos fordításban, valamint oly eredeti 
magyar műveket is, melyek a külföldi egyházi irodalom színvonalán 
állanak ; még pedig nemcsak szorosan szaktudósoknak való theologiai 
munkákat, hanem minden mivelt embernek hasznos és szükséges 
egyház-társadalmi müveket is. 

Azon kitűnőbb müvek, melyek a választmány ítélete szerint a 
magyar irodalomba átültetésre méltók volnának a következők : 

1) Schenkel: „ Charakterbild Jesu", vagy Keim: „Ge- 
8chichte Jesu nach den Ergebnissen heut. Wissenschaft, übersicht- 
lich erzahlt". Természetesen a kettő közül csak az egyik. 

2) Hasé: „Handbuch der protestantischen Polemie gegen 
die römisch katholische Kirche". 

3) Pfleiderer: „ Die Religion, ihr Wesen und ihre Ge- 
schichte". 

4) Opzoomer : „De Godsdienst". 

5) Halaszthatlan szükséggé vált egy magyarázatokkal ellá- 
tott uj tetamentumot közzé tenni, melynek szövege a Károlyi- 
féle forditás kijavítása volna a Tischendorf-féle kritikai görög szö- 
veg alapján. A magyarázathoz alapul felveendő volna : „Protestan- 
ten Bibel des neuen Testaments" (Leipzig., 1872. és 1873. két 
kötet, 1451. lap, dolgozva a legkitűnőbb német theologusok — 
Holsten, Holtzmann, Lipsius, Láng, Pfleiderer stb. által), valamitít 
az ép ily szellemű és minőségű holland uj testamentum. £ nagy 
munkát aként gondoljuk kivihetőnek, ha az irók páranként vállal- 
koznak bizonyos részlet elkészítésére, s minden párnak munkáját egy 
másik pár még egyszer szigorúan átnézi. 

6) A „Bibliotheque de philosophie contemporaine"-ből válo- 
gatott füzetek pl. : 

a) Paul Janet: „Le materialisme contemporain". 

b) Re vili e: „Histoire du dogme de la divinité de Jesus 
Christ a .g 

c) B o s t : „Le protestanisme liberal*. 

d) C o q u e r e 1, f ils : „De premiers transformations du Chris- 
tianisme". 

e) Ugyanattól: „La consciensce et la foi. a 
f)Ugyanáttól: „Histoire du credo. 4 * 

Eredeti művek közül első helyen fogjuk adni Szeremlei 
Sámuel: „Vallás-erkölcsi és társadalmi élet 1848 óta Magyar- 
országon" cimű dolgozatát, mely a protestansegylettől 300 forint 
pályadijat nyert ; valamint e vállalatban adjuk ki az egylet na- 
gyobbik pályakérdésére remélhető dolgozatot, „A magyar protes- 
táns egyház történetét a szathmári békétől a türelmi rendelet ki- 

adásáig. „És talán' nem túlzás azon óhajtás és remény, hogy a 
debreceni levéltár egyháztörténetünk érdekében át fogja 
engedni lefordítás és közlés végett az ott elhelyezett Sinay-féle pert ; 
ha ottani körök közelebbről hasonló célra felhasználni nem akarnák. 

Előleges tájékozásul ennyit most elégnek tartunk ; de ismerve 
a külföldi egyházi irodalom élénkségét, valószintinek látszik, hogy 
három év alatt oly művek fognak ott megjelenni, melyek az objec- 
tiv tudományos becsen kivül napi érdekkel is bírnak. Ha ezek elő- 
leges tervünkön változtatást tesznek, az csak olvasó közönségünknek 
válik előnyére. 

Az egyleti választmány meghagyásából tisztelettel felkérjük 
mindazokat, kik a vallástudományi irodalom iránt érdekkel visel- 
tetnek, s az emberi szellemnek e téren való fejlődését is figyelemre 
méltónak tartják, hogy a protestáns theologiai könyvtárra előfizetni 
és előfizetőket gyűjteni szíveskedjenek. Egyelőre csak az aláíráso- 
kat kérjük beküldeni, pénz nélkül, f. évi október 1-sőjéig Pestre 
(szénatér 6. sz.) az egyleti titkárhoz, hogy a vállalat terjedelme 
iránt tájékozhassuk magunkat. Az előfizetési pénz évenként 4 forint, 
mindig előre, január 1-ső felében lesz beküldendő. Gyűjtőknek 
10 előfizető után az egylet tiszteletpéldánynyal fog szolgálni. 

Kelt, Pesten 1873 július 20-án. FArdös Lajos 

. alelnök, 
Kovács Albert 
titkár. 

EGYHÁZI BESZÉD. 

A szabadságról. 

A hol pedig az Umah ama lelke vagyon, ott a szabadság* 
2. Kor. 3, 17. 

Te neked szenteljük az órát — szabadság t a mely után vá- 
gyódik még a csecsemő gyermek is, midőn pályájának kötelékeit 
ártatlan kis kezeivel elszaggatni törekedik. És volna-é valaki 
közöttünk, keresztyén hivek, ki nem szeretné a szabadságot 
és a felszabadulást ? De a midőn nincs ember, kinek szive a szabad- 
ságért meleg szeretetben nem dobogna : vajha az isten képére 
teremtett emberek között ne találkoznék egy szolga lélek is ! Pedig 

elég vau ! . . . A hányféle neme van a szolgaságnak, oly sokan 
lesznek rabjaivá bizonyos dolgoknak. Sőt egyik rabja saját magá- 
nak ; saját testében hordozza a szeszélyes zsarnokot, ki őt a bű- 
nöknek mélységébe taszítja. Egy másik a sorsnak igája alatt nyög ; 
körülményei megakadályozzák, hogy tetszése szerint cselekedjék. 
Egy harmadik boldogtalan azért, mert a szükség, a szegénység s 
az emberek szivéből utált munkára kényszeritik. Egy negyedik . . • 
de hát számláljak -e elé többet? Rámutassak-e arra, a kit kétségei 
folyton szorongatnak ? ki a balsorsnak kis fuvalmára megátkozza 
születés-napját? ki a közvéleménynek nyomorult labdája? kit 
megszokásai szánandó és nevetséges géppé aljasitottak ? kinek a 
pénz ragyogványai megvakítják látását, hogy áruba bocsássa lelki- 
ismeretét, meggyőződését, s szolgálja azt, honnét jobblét árad reá? 
De mi elfordulunk tőletek, szolgalelkek ! 

Jer hát, tanuljunk szabadok lenni, hogy ne jussunk a rabság 
szánandó állapotjába ! A szabadság példányképe gyanánt Pál apos- 
tolt állítom lelki szemeitek elé. Jertek," függeszszétek rá lelkiismere- 
teknek figyelmes pillantásait, s az ő ajakáról halljátok meg a szabad- 
ság hymnusát, mely azt mondja nektek hogy : 

A hol vagyon az Urnák lelke, ott van a sza- 
badság. 

íme, k. h., Pál apostol feltárja előttünk a szabadság isteni 
forrását. Hogy szabadok lehessünk, az Ur lelkével kell bírnunk : 
ugy kell éreznünk, mint Jézus ; ugy kell gondolkodnunk, mint Jézus, 
akaratunkat ugy kell isten akaratjához mérnünk, mint Jézus csele- 
kedte. De ezt nem tehetjük, a mig a fennt megérintett szolgaság 
valamelyikének igája alatt nyögünk. 

Mikor leszünk hát szabad keresztyének? 
I. Ha nem vagyunk szolgái saját természetünknek. 
JL Ha nem vagyunk szolgái más embereknek. 
Hl. Ha nem vagyunk szolgái az eseményeknek. 

Ha felszabadítod magadat a szolgaság ezen állapotaiból, akkor 
mint szabad keresztyén állasz isten és emberek előtt; akkor az 
Urnák lelke lakozik benned. 

L 
Az ember, ki rabja rósz természetének, hasonlít az elhajított 
kőhöz, mely a természet vak törvényeinek végzetszerűen enged • 

aként leszünk mi is babjaivá a nyomorult véletlenségnek, ha egy- 
szer nem vagyunk magunknak urai, ha többé nem tudunk paran- 
csolni a lázongó indulatok és a mohó szenvedélyek légióinak. Hatá- 
rozgatásnak, tanácskozásnak nincs többé helye, ha egyszer gátot 
szakithatott természetünk országában az indulat folyama. Az ész 
pedig és a szabadakarat, ha a szenvedély uralja helyzetünket, 
hasonlóvá lett az ostromlott városhoz, mely tanakodik ugyan, .... 
de a kikerülhetlen feladás fölött. 

Ezen állapotban az ember rabja szenvedélyeinek, indulatainak. 

De hiszen ez kivételes állapot, melyben csak azok szenveleg- 
nek, kik szenvedélyes és indulatos embereknek születtek ! Vajha 
kivételes állapot volna ! De hány ifjú van, kinek élete virágait, 
melyhez annyi öröm, annyi remény fűződött, elhervasztotta a 
szenvedély égető szele?! És később az élet delén a férfiúi nagyra- 
vágyásnak, kevélységnek, a női hiúságnak és tetszvágynak, a pénz- 
szerelmének, e lázas állapotnak, hányan lettek nyomorultá rabjaivá? 

Ezek mindnyájan szolgái saját természetüknek. 

Az igazi keresztyén nem esik e szánandó állapotba ! Neki is 
vannak — de szent szenvedélyei ; benne is ég a tüz , de ez az Urnák 
szerelmében és isten ügyéért való kész önfeláldozásban lobog ma- 
gasra. Lelkét égi törekvések, képzeletét magasabb eszmék foglal- 
kodtatják. Azért nem is fér hozzá a kisértő, s ha megrohanja el 
nem esik. Mert ha összehasonlítja a világ durva és múló örömeit 
ama tiszta és örökkévaló evangéliumi élvezettel, mely Jézusnak 
eledele volt : undorral fordul el a földnek csábétkeitől, mely után a 
lélek örökké éhezik és szomjúhozik, mint a dúsgazdag Lukács 
evangélistánál. 

Az igazi keresztyén, kiben az Urnák lelke lakozik, nem lesz, 
nem lehet rabja szenvedélyeinek. *. 

Azonban e szenvedélyek vad rohamok helyett kigyói csúszás- 
sal nyernek bemenetelt a szivnek hajlékába. Ezt megszokásnak ne- 
vezzük. Lehetnek ezen megszokásaink ártatlanok, de veszélyt hoz- 
nak elébb vagy utóbb. Zsarnok módjára uralkodnak felettünk, 
hatalmuk alá vetik szabadakaratunkat, megbénítják lelki fejlődé- 
sünket, bevágják előttünk az utat a haladáshoz, és tökéletesbülós- 
hez. Mintegy örökös gyermekségre kárhoztatnak bennünket. Be- 
széljenek csak előttünk jobbról, tökéletesebbről .... mereven ra- 

gaszkodunk a régihez, lelkünkbe a világosság nem hathat. Az ilye- 
nek ellenségei istenországa terjedésének, és nem azért, mert más 
meggyőződés hatja át szivüket, hanem mert rabjai megszokásaiknak. 

Azt mondják a szolgalelkek : nehezüljen csak rád az eszten- 
dők súlya, barna fürtjeidét őszitse meg az idő hatalmas fuvalma, 
csak hajtsa meg egyenes derekadat egy haszontalan világ küzdelme : 
majd lelkesedésed is lelohad, majd eszed is mozdithatlanabb 
lesz és nem emelkedik egy fenséges eszme hallására ; szived pedig, 
mely most melegen feldobog az igaz és szent ügyért, tompa érzé- 
ketlenségbe sülyed, hol a megszokás bűzhödt légköre kezdi körül 
övezni. . . . Oh, ha ilyen öreg kor várakoznék reánk, oh, ha elébb- 
utóbb a megszokás nyomorult szolgáivá kellene törpülnünk : kérem 
istenemet, hogy még most vegyen magához. 

Az igaz keresztyén nem fél a megszokás hatalmától, mert ke- 
zében van a csudaszer, melylyel lelkét naponként rugékonyabbá te- 
heti, 8 mert szüntelen szeme elé állítja eszményképét a Krisztust, 
mely isteni tükörben meglátja s levágja kinövéseit és siet a töké- 
letesség felé. Egyetlen megszokás parancsol neki, s ez az előre és 
mindig előbbre való törekvés. S ez az isteni megszokás azután azt 
cselekszi, hogy lelke ifjúságát megőrzi ; hogy öreg korából is előtör 
a láng, melyet e világ nem, csak isten olthat el. Ez a láng a fiú- 
ságnak, lelke, melyet vettünk nem a szolgálatra, hanem a szabad- 
ságra. 

H. 

A ki igy meg tudja őrizni szabadságát, az szabad lesz 
szemben embertársaival is ; mert a mint láttuk, a szolgaság második 
neme, mely szerint szolgái vagyunk más embereknek. 

Mit jelentsen az , midőn egymás szolgálatára utal bennünket 
isteni mesterünk ? Ne jelentsen egyebet rfélrene hagyjuk ma- 
gunkat mások által vezettetni — hogy ne legyünk 
rabjai a tekintélynek, avagy emberi véleménynek ; mert ez ellen- 
keznék a fiúságnak lelkével, s ez megsértése lenne Megváltónk 
isteni méltóságának. Mert Máté evangélista megírta a XXlU-ik 
részben, hogy : egy a mi mesterünk, egy a mi doktorunk a Krisztus. 
Annak okáért valaki erkölcsi, értelmi vagy vallásos füg- 
getlenségét emberi kezekre bízza, nem méltó a keresztyén nevezetre. 
Oh, vajha millióknak mennydöröghetném ezt most a határozatlanság 

ezen napjaiban, midőn legtöbben valamely tekintélynek háta mögé 
húzódnak, és annak szemeivel néznek és annak lelkével gondolkod- 
nak ! Akadjon ezeknek más urok, meglátjátok, hogy ezeknek is 
betanulják és hangoztatják elveiket. Haza, nemzet, emberiség s 
ezeknek erdekeik nem zavarják meg életöknek tavát ! De az ilyen 
szolgalelkek leghamarább megtagadják földi urokkal együtt meny- 
nyei urokat, istenöket. Nem igy a Jézus igaz tanítványa ! Nem sze- 
gődik ő sem Pálnak, sem Péternek, sem Apollósnak zászlója alá, és 
végetlen imádását istennek nem kapcsolja ez vagy amaz hitcikkely 
betűkkel körülövezett tekintélyéhez. Jézushoz, ama Krisztushoz és 
annak tanításaihoz szabja magát. Inkább enged isten öröktől fogva 
nyilatkozó szavának, mint a hatalom és emberi tekintély szavának ! 
És még sem botránkoztatja meg az együgyűeket. Jézus megfizette a 

dehárt ; a zsidók templomában résztvett azoknak innepein 

így tesz az igaz keresztyén ; meghódol ő is a közszokásnak, hogy 
meg ne botránkoztasson valakit az Ur kicsinyei közül. De 
mihelyt ezen hódolása istenországának magasabb érdekeibe ütkö^ 
zik, ugy tesz mint Jézus, ki megszegte a szombatnap tilalmát, 
hogy megmentse az eltévedt juhokat. 

Ilyen a szabad keresztyén képe ! Ilyen szabad keresztyén az- 
után bátran vallja meggyőződését, hitét királyok és császárok előtt. 
Ilyen volt a XVI-ik században Luther, — hisz az Urnák lelke mun- 
kált ő benne ! Császár előtt, egy világhatalom előtt kimondja ő 
félelem és rettegség nélkül eme szavakat: „én máskép nem tehetek, 
isten engem ugy segéljen". Jusson eszetekbe, hogy a wittenbergi 
Márton barátnak is, ugyanazon küldetése volt, mint a mi nektek 
van ma : a lelkiismeret missiója, melyet magas hivatal 
nélkül, egyszerű öltönyben, de szolgai félelmet nem ismerő szivsuga- 
latára kezdett meg a hatalmas római udvar ellen ! És jussanak 
eszetekbe azok a dicsőült lelkek A kik a szabadságnak lelke által 
felbuzdulva a hitért, mit meggyőződésük vallott, még az életet is 
kevésbe vették azon öröklő javak reményében, melyeknek bizonyos- 
sága felől a bennük élő istenség kezeskedett ! 

III. 

Nem kétlem, hogy a szabad keresztyén arculatján azt a har- 
madik vonást is feltalálhatjuk, mely szerint nem hajt fejet az ese- 

menyek előtt sem. Pedig mily sokan szolgái az élet eseményeinek ós 
véletlenségeinek I Mily sokan kis fuvalmára a szenvedéseknek meg- 
átkozzák születésnapjukat ! 

A valódi keresztyén, mert benne az Urnák lelke van, nem 
csak a fájdalomnak, a keserűségnek, — hanem még a halálnak is 
elveszi erejét. Pedig neki is van érzékeny szive, mely könyeket hoz 
fel a szemekbe, ha legdrágább kincsét, gyermekét, szeretett gyerme- 
ket, jó apját, vagy édes anyját, hü nejét, vagy édes jó testverjét veszi 
el ölelő karjaiból a kegyetlen halál. Neki is van érzékeny szive, a 
mely fáj és vérzik, ha megsérti a fájdalom és szenvedés ; mely 
feljajdul, ha váratlanul érinti hideg kezével a balsors. Igen, én mint 
keresztyén is ember vagyok, s a fájdalomban osztoznom kell em- 
bertársaimmal. Csakhogy e fájdalom nem zúzhat össze, ha engem 
igazán Krisztus szelleme lelkesít. E szellem ajakamra hozza a zsol- 
tár szavait : „az Ur az én hü pásztorom, azért meg nem fogyatkozom. u 
Eszellem, kezemben a keserű pohárral, azt mondatja velem : „legyen 
Uram a te akaratod, hisz a te akaratod nélkül egy hajszál sem 
eshetik le fejemről, és te csak javamat munkálod az által is, ha 
sűrűn hullanak életem poharába a keserű cseppek. u Jézus szelleme 
ad nekem erőt és békességet, mit a világ nem adhat. A múltra 
nézve megnyugtatja lelkemet kötelességeim hü teljesítésének tu- 
data, melynek kifolyása, hogy a jelenben békében vagyok az örökké- 
valóval, a jövőre nézve pedig biztat hitem, hogy akár élek, akár 
halok, mindenkor az Uré vagyok. 

Mily fenséges kép a valódi keresztyénnek képe ! 

Olvastátok-e vagy hallottátok-e, mikért e kép megistenült a 
hit ós az igazság martyrjaiban ? Nem említem a kínzások vérlá- 
zasztó nemeit, melyeket a hitüldözés korszakában őseinknek szen- 
vedniük kellett : csak azt kérdem, hogy e rettenetes szenvedéseket 
és fájdalmakat vájjon mi tette könnyűvé és elviselhetőkké ama 
szánandó vértanukra nézve ? Bizonyára nem más, mint az Urnák 
lelke, mely Jézust a keresztfán is oly nagygyá tette, kit a fájda- 
lom nem zúzhatott össze. 

A valódi keresztyén nem hajt fejet az élet eseményeinek. 

Hűséggel ugy futja meg pályáját mint a nap, mely nem sem- 
misül meg azért, hogy nehéz felhők tolulnak útjába. Nézd, hogyan 
izzad, és arcán nincs csüggeteg vonás ! Nézd, hogyan húzza a napter- 

hét reggeltől estig .... pedig munkája gyümölcse nem áll helyes 
arányban szorgalmához, alig tudja tengetni életét szegény keresmé- 
nyével. Nem méltatják illő jutalomra. Mikép őrizheti meg magát az 
elfásulástól ? Hálátlan életpályája, szegény, alárendelt hivatása mel- 
lett mikép őrizheti meg szellem-szabadságát ? Csak ugy, ha a 
szabad léleknek mindennap csak egy parányi részét védi meg a 
sors e szeszélyes zsarnoka elől ; ugy, ha az élet értékét nem a 
külső szerencséhez, hanem azon megelégedéshez köti, mely az em- 
bert igénytelen helyzetében a szegény kenyér mellett is boldoggá 
tudja tenni. S a valódi keresztyén, mert sorsával megelégszik, 
azért hiven betölti azt a munkakört, hova helyzete őt gondviselő 
mennyei atyja. S ki hü a rábizottakban, az birja a valódi nemesség 
zálogát és pecsétét azon szellemi fensőbbségnek, melyet Jézus ala- 
pított e földön. 

Jer, befejezésül szemléljük a szabadság legszebb hősét Pál 
apostolt, ki alapigéket irta. Tanuljunk magasztos képe előtt. 
Ő ura volt szenvedélyeinek annyira, hogy a Megváltó iránti határ- 
talan gyűlöletét átváltoztatta határtalan szeretetté ; független volt 
minden emberi véleménynyel szemben, mert szakitott tudós meste- 
reivel, á zsinagóga embereivel. Nem hajtott fejet az élet eseményei- 
nek ; nem hagyta magát összezúzatni és Jézus ügyétől eltántorittatni 
a sok s nehéz szenvedések által, pedig igen sokszor fázott, éhe- 
zett, szomjúhozott, fogságba vetetett .... de lelke meg nem 
törött, szive el nem csüggedett. 

Keresztyének ! Mi is ez alá a zászló alá esküdtünk, midőn a 
confirmatio alkalmával elrebegték ajakaink, hogy hivek leszünk 
urunkhoz, vezérünkhez a Krisztushoz. Ha valamely zászló alá eskü- 
szöl, az alatt kell élned és halnod ! Vészben, viharban elhagynod 
azt nem szabad. Keresztyének! nektek sem szabad elhagyni a sza- 
badság zászlóját, melyen az Urnák lelke lobog, különben árulói lesz- 
tek Jézusnak és saját üdvötöknek. Ámen. 
(Colani után): 

Takács Ferenc 
réthi lelkész. 

A természeti csapásokról. 

(Csiskó János felolvasása a kassavidéki fiók- 
egylet körében.) 

A legközelebbi múlt szomorú tapasztalatai : Chicago égése, 
Persia éhínsége, a rettentő vízáradások s a legközelebb uralkodott 
járvány szolgáltatták kezeimhez e tárgyat. 

Egy város, egy szép, gazdag, nagyszerű város terül el szemeim 
előtt ; az ipar, kereskedelem, tudomány és művészet felütötték benne 
fényes csarnokaikat , az utcákat büszke palotasorok képezik, a köz- 
helyeken élet zsibong; a falak közt jólét és kényelem uralkodik. Éj 
van. A gazdag város a jólét álmát aluszsza. Ekkor megkondul a 
harang baljóslatú szava , az álmodó felriad , az ébren levő kirohan, 
a szép város lángban áll , a büszke paloták inognak , meghasadnak, 
összeomlanak, a közintézetek lángokat okádnak, az omladékokból 
sürü füstfellegek törnek elő, — irtóztató látvány ! Egy rövid óra 
alatt százezerén vannak tönkre téve, koldusbotra juttatva s boldog- 
nak mondható az, Iá áldozatul esik e hajmeresztő szerencsétlenség 
tudata nélkül. A dühöngő lángokkal dühöngnek a féköket vesztett 
gonosztevők vad csoportjai. Rémület mindenütt, hová a szem tekint. 
Dübörgő lángok , füstölgő romok , siránkozó gyermekek, elrémült 
nők, kétségbeesett aggastyánok az irtózat kifejezésével arcukon, — 
borzasztó látvány ! 

Előttünk egy gyönyörű vidék, egy kies völgy ; a buja növény- 
zet és az emberi szorgalom valódi paradicsommá változtatták. A 
földmivelő még ma örömmel jártatja szemeit e gazdag vetéseken, e 
hullámzó kalásztengeren s édes reménynyel gondol a közelgő 

aratásra. A reménynyel szivében, a hála érzelmeivel keblében 
bajija le fejét az éji nyugalomra. De mi az ? mi háborítja a hiv 
munkás édes nyugalmát ? oh az a tompa moraj, mely az álmodozót 
felriasztja, ez a zúgva, üvöltve, rombolva jövő ár vérfagyasztó ordí- 
tása. Hallatára mindenki megretten és a szabadba siet ; a kétség- 
beesés erőfeszítésével küzdenek a halandók a pusztító elemmel , de 

hiába a munka, a küzdelem az ár fekete hullámaival feltar- 

tózhatlanul nyomul előre , elborítva rónát, völgyet, eltemetve eze- 
rek reményét és boldogságát, meghiúsítva ezerek szorgalmatos 
igyekezetét. 

Itt egy ország vagy község, a polgárok háboritlanul folytatják 
napi munkájokat ; a családtagok békében és szeretetben élnek egy- 
mással, az arcokon a megelégedés és boldogság verőfénye tündöklik. 
Egyszer csak hirtelen elsápadnak a mosolygó arcok, a zsibaj elhal, 
az utcák megnéptelenednek. Mi történt ? Még eddig semmi sem, de 
a csend a közelgő vész előhírnöke. Majd megszólalnak a harangok, 
búsan, félelmesen. . . . Most már mindenki tudja, hogy itt a látfrat- 
lan rém, kinek lépése temető, az irtóztató angyal, kinek megjelenése 
gyász, a rettentő halál, a cholera. Az emberek kerülik egymást, 
kitérnek egymásnak ; a kik még tegnap együtt örültek, együtt 
izzadtak, most futnak egymástól, mintha megátkozva volnának. A 
rémület kivetkőztető az embereket emberi érzelmeikből. Mindenütt 
a természet korlátlan önkénye uralkodik. 

Honnan vannak e csapások ? Okos világrend-e az, a hol ez 
megtörténhetik ? vagy a vak végzet az úr a világban ? Istentől jön- 
nek-e ezen szerencsétlenségek vagy mástól ? Látja-e az isten az 
általok okozott nyomort vagy nem? Ha látja, miért nem könyörül? 
vagy haragja oly nagy volt-e, hogy csak e lázasztó inség látására 
múlik el ? Mint háborgó tengerből a hullámok, ugy emelkednek ki 
ezen kérdések a fájdalomdult kebelből. S ha valami képes e világon 
az embernek hitét és vallásos életét megrendíteni , ugy e szomorú 
tapasztalatok bizonyára megingatják azt. Hány ily szerencsétlen- 
ségtől sújtott meghasonlott már önmagával , hitével, istenével ós a 
világrenddel ? Méltó lesz tehát ez alkalommal azon kérdéssel fog- 
lalkoznunk : 

Honnan erednek a csapások s mi jelentősé- 
gök van a világrendben? Miután a mi feladatunk : a té- 

velyeket, babonákat és előítéleteket eloszlatni, az igazságot pedig 
felderíteni, — engedjék meg, hogy 

1. „a csapásokról ápolt téves nézeteket s 
azok forrását feltüntessem; azután pedig 

2. „a csapások eredetét s jelentőségét a tudo- 
mány ujabbkori felfedezései szerint tárgyaljam. 

A tárgy fontos. Ez okból kérem önöket, hogy egy órára be- 
cses figyelmökkel s türelmökkel engem megajándékozni szíves- 
kedjenek. 



Az ó korban az emberek a csapásokat az istentől származtat- 
ták. Ezen felfogás a pogányságból eredt, onnan ment át a zsidóságba, 
s innen végre a keresztyénségbe is. A görögök szerint az éj leánya, 
Moira nevű istennő az, a ki az emberek szerencséjét és életét fel- 
dúlja. S a rómaiak „fátuma" nem egyéb, mint az isteneknek ítélete, 
mely szerint az embereket szerencse vagy szerencsétlenség, élet 
vagy halál érje. A pogányság mindent az istenektől származtatott 
s minden betegségben , földrepgésben, fagy- és vizáradásban isteni 
büntetést látott, melyet az emberi vétkek által megharagított iste- 
nek mértek az emberekre. A csapások addig tartanak, a meddig az 
istenek haragja tart, s megszűnnek, ha az istenek kibékülnek &z 
emberekkel. Kibékittetnek pedig az istenek áldozatok által. 
Azért áldoztak a pogányok mindannyiszor, valahányszor őket 
valami csapás érte. Ezen nézet a vallásos fejlődés legalsóbb fokán 
áll. Innen ment át a zsidóságba. Jehovah megbünteti törvényeinek 
áthágóit harmad és negyedíziglen. A vízözön, Sodorna és Gomora 
tűz általi elpusztulása, Egyptom csapásai, az aszály, a jégeső^ a 
ragály mind ugy adatnak elő, mint Jehovah büntetései az emberek 
bűneiért, megátalkodottságáért és hitetlenségeért. A zsidónép min- 
den csapásban isteni büntetést lát, melyet az úr azért mért reá, 
hogy a népet bűneiért megfenyítse ; azért böjtöl a szerencsétlenség- 
ben az izraelita, azért öltözik zsákba, azért ül por és hamuba, azért 
szaggatja, tépi haját, verdesi mellét , hogy önkinzása által a meg- 
sértett Jehovah büntetését megrövidítse, megszüntesse. Ezen nézet 
csúszott be a keresztyénségbe is. Még nem régen általános volt a 
hit, hogy minden, a mi az embert éri, istentől közvetlenül jön, s 

hogy a csapások isten fenyítékei az emberek gonoszságáért. Ha 
szántófölded nem terem, ez isteni büntetés, mit hiteüenséged vont 
maga után ; ha házad beszakad, ez isteni fenyíték, a miért a reg- 
geli vagy esteli imát elmulasztottad ; ha betegség terít ágyra, ez 
isteni végzet, mert az isteni tiszteletet elhanyagoltad. így gondol- 
koztak elődeink s még napjainkban is találkoznak olyanok, kik a 
szűk és rósz aratást az emberek vallástalansága, istentől való el- 
szakadása miatti isteni büntetésnek tartják. Szolgáljon itt a sok 
példa helyett egy illustratióul. Egy szép telek van előttünk. A lakók 
rajta istenfélő emberek, ők a hétköznapi munka után a vasárnapot 
meginneplik, megszentelik. Az egész héten át arattak. Egészen 
azonban el nem készülhettek. Sok kötött kéve kunt maradt a me- 
zőn. 7 Vasárnap délután az ég borulni kezd, a tikkasztó hőség, a 
rekedt levegő zivatart jósol. A gazda megérzi azt, s hogy kötött 
kévéi kunt ne veszszenek, parancsot ád szolgáinak, hogy a kévéket 
röktön takarítsák a csűrbe. Az öreg nagyanya ellene van a vasárnap 
ilyetén megszentségtelenitésének. De a gazda nem hallgat e tilta- 
kozásra. A kévék szerencsésen a fedél alá kerülnek. Akkor kitör a 
zivatar s az első villám, mely a levegőn átcikázik , a csűrbe csap le 
s néhány óra múlva az . egész gazdaságból nem marad egyéb, mint 
egy hamurakás. „Világos, kiált fel az ó világnézletben gyökeredző 
hivő, világos, hogy itt az isten ítéletet tartott azon kettős bűnért, 
melyet a^ gazda nagyanyja ellenésavasárnap megszentségtelenitése 
által elkövetett. Kétségtelen, hogy a vészthozó természeti esemény 
büntető ostor isten kezében az ő törvényei áthágásának megfenyi- 
tésére." De ha az isten a természeti eseményeket akaratja szerint 
intézi, akkor a vészthozókat el is távolithatja. S ezen hitből szár- 
mazott azon babona, mely szerint a köznép a harangokat félre veri 
égi háború alkalmával, hogy a jég a vetéseket el ne verje és a pap- 
ság tart miséket, mond imákat, hogy a csapás, betegség, dögvész, 
háború eltávolitassék a határról. Ezen egész vallásos felfogása 
pogányságból ered , s a pogányságnak megújulása, feltámadása a 
keresztyénségben. 

Mit szóljunk ezen pogány vallásnézlethez ? Fellázad ellene 
lelkünk minden nemesebb érzete. Megcáfolja azt már a világnak 
felületes megtekintése is. Hisz a csapás az ártatlant ép ugy sújtja, 
mint a vétkest, az oktalan állatot ép ugy, mint az embert, a kiskorú 

gyermeket ép ugy mint a megátalkodott gonosztevőt. Ha tehát ezek 
dacára is isteni büntetéseknek vétetnek a csapások, akkor az isten 
igazságtalan, mert a büntetés az emberek erkölcsi állapotával sem- 
miféle összeftiggésben nem áll. A tengeri vihar nem kérdezi, vájjon 
a hajó, melyet a hullámok közé temet, rablókat visz-e vagy hitté- 
rítőket s a zivatar nem kutatja , vájjon a mező, melyet jégesővel 
elpusztít, hivőé vagy hitetlené? De ama vallásos Telfogás megszün- 
tetné a könyörület és irgalom gyakorlását is. 

Itt van például egy vak. Az első érzés, a mit iránta érzünk, a 
részvét és szánalom. De ha azt hiszszük, hogy vakáága isteni bünte- 
tés valamely bűnért, akkor e hivés elfojtja keblünkben a részvét 
meleg érzetét s megakadályoz, hogy a szerencsétlen sorsának eny- 
hítésére egész odaadással szenteljük magunkat. Ott van egy sze- 
gény, ki segedelemért könyörög ; szived adásra ösztönöz, de hited 
azt mondja, hogy a szegénység isteni büntetés s e gondolat : ezen 
ember sorsát megérdemelte, megzsibbasztja kezedet, mely már 
segedelem után nyalt. Ott van egy vidék , melyet nagy csapás ért ; 
a hitetlennek nevezett siet segíteni, menteni, s a hivő ? oh ez kezeit 
összekulcsolja, szemeit égre emeli, isteni izgazságosságról beszél s 
tétlen marad. íme, ama pogány felfogás eredménye. 

De fellázadt ezen felfogás ellen a vallásos kebel már az ó 
korban is. Már az ó testamentumban van egy könyv, mely ama po- 
gány felfogás megcáfolására íratott. Jób könyvét értem. Ez egy 
nagyszerű költemény, melynek hőse a szenvedő Jób. A szerző isme- 
retlen előttünk, de tény az, hogy ő egy fenkölt lelkű izraelita volt. 
ő előtte kezdett először isten nagyságának és végtelenségének sej- 
telme derengeni, ő kezdett először a vallás mysteriumának mélysé- 
gébe behatolni. Az ő magyarázatával kilépett az isten világkor- 
mányzásának talánya a gyermekkorból ; az ő megfejtésével kezdődik 
izrael népének sajátszerű hivatása, a vallásnak és vallásos eszmék- 
nek klassikus kifejtése. De lássuk, hogyan fejti meg ő a csapások 
eredetét és jelentőségét? Ő a világban levő roszat, bajt, szerencsét- 
lenséget nem az istentől származtatja, hanem az ördögtől. De sze- 
rinte az ördög még nem azon kézzel fogható, megtestesült gonosz, 
melylyel később az egyházi tanban találkozunk. Szerinte az ördög 
még az isten fiainak és angyalainak sorában van, mint a többi jó 
. lelkek isten trónusa előtt áll és az isten udvari személyzetéhez 

tartozik. Szerinte az ördög a világi kém és hirhordó, kintk hivatása 
az, hogy az embereket kövesse , kikémlelje és isten előtt bevádolja. 
„Sátán, honnan jösz ? u — szólitja meg öt az úr, midőn az angyalok 
seregével előtte megjelenik. „A földön voltam s ott jártam szerteszét 11 
válaszol ő. „Vetted-e szolgámat, Jóbot figyelembe?" Kérdi tovább 
az úr, „mert nincs oly feddhetetlen, becsületes és istenfélő ember 
a földön. u Könnyű neki feddhetetlen , becsületes és istenfélőnek 
lenni, a mig szerencsében van ; de vedd el ő tőle csak, a mije van, 
s meglátod : káromolni fog" — viszonzá a sátán. Erre az isten 
Jóbot a sátán kezébe adja, hogy ez őt megpróbálja, azon kikötés- 
sel, hogy életét megkímélje. Ebből látni, hogy itt a csapás nem 
isteni büntetés többé, hanem eszköz , melyet az úr megenged , me- 
lyet használ, hogy az embert próbára tegye, hogy általa az emberbea 
levő fensőbb természetet kifejtse, a jót előmozdítsa. Ezen alakban s 
értelemben a sátánról való képzelet nem csak szép és nagyszerű 
költészet , melyet Goethe is felhasznál Faustjában , hanem mara- 
dandó igazság is, melyet e szavakkal fejez ki : 

„Des Menschen Thátigkeit kann allzuleicht erschlaffen, 

Er liebt sich bald die unbedingte Ruh ; 

Drum geb ich gern ihm den Gesellen zu, 

Der reizt und wirkt und muss, als Teufel, schaffen." 

S ezzel rátértünk a helyes útra, melyen a csapások jelentőségének 
megfejtése keresendő. Mielőtt azonban ezen megindulnánk, még 
egyszer ki kell térnünk s néhány vonásban ki kell mutatnunk, hogy 
mivé lett a Jób könyvében rajzolt költői eszme a gonoszról. 

A mi Jób könyvében jelkép, az nemsokára teljes valóságnak 
vétetik. A későbbi felfogás előtt a sátán már nem eszköze istennek, 
hanem istennek ellentéte, ellensége , ki az isten műveinek megron- 
tására törekszik. Az ördög a későbbi felfogás szerint a sötétség 
fejedelme, ki saját országgal bir, kinek rendelkezésére a gonosz 
lelkek légiói állanak. Saját székhelylyel bir a pokolban, de nyitva áll 
előtte az egész világ, melyen ide s tova bolyong mint ordító orosz- 
lán, és szolgái a mindenséget betöltik. Az ördög isten világtervét 
meghiusítja, jó szándékait kijátsza, bölcs céljait megakadályozza^ 
konkolyt hint az istentől szépnek és tökéletesnek teremtett világ- 
kertbe; ő halálos ellensége minden jó és szerencsés embernek és az 

isten teremtményeinek kínzásában leli kegyetlen örömét. Az isten 
jónak teremte az embert, de a sátán elcsábítja és megrontja azt ; 
isten örökkévalónak teremte az embert, de az elküldi reá a halált, 
mely az embereket nemzedékről nemzedékre elsodorja. Ő minden 
nyavalya, csapás és szerencsétlenségnek okozója. S hogy ezen 
ördöghit korán ment át a keresztyénségbe', mutatják az uj testa- 
mentom számtalan példái, hol a betegségek, nyavalyák ördögök 
általi gyötörtetéseknek mondatnak. Ez ördöghit nagy szerepet ját- 
szik a keresztyénségben egész a legújabb időkig. Luther idevonat- 
kozva a többek között ezt mondja : „a pogányok nem tudják , hogy 
a szerencsétlenség honnan jön, de mi tudjuk; ez az ördög müve. 
Neki buzogányai, bárdjai, szuronyai és puskái vannak , melyekkel 
közénk lő, csap és döf. Ha tüz támad s valamely ház vagy falu 
leég, ezt az ördög eszközlé, s ő fújja, éleszti a tüzet , hogy még 
jobban lángoljon. Ha valaki járványban elhal vagy vizbe fúl, ezt is 
az cselekedte. A keresztyénnek tudni kell , hogy ördögök között 1Ü, 
s hogy az ördög még ingénél is közelebb van ő hozzá." Ezen ördög- 
hitből könnyen kifejlődött később a boszorkányhit. Boszorkány oly 
nő volt, ki az ördögnek adta el lelkét s helyébe viszont az ördögnek 
szolgálatát nyeré. Ünnepeiket a boszorkányok régi várakban, 
sziklacsucsokon s erdőtéreken tartják éjjeli időben. Megölt keresz- 
teletlen gyermekek testéből készített mázzal magokat bekenve, 
seprőre, vagy guzsalyszárra vagy vasvillára ülnek s a kéményen 
keresztül, hegyen, völgyön át, gyülhelyökre repülnek. Ott lakoma 
várja őket, mely nem táplál, miként a pénz, melyet az ördög ád, 
sárrá változik ; miért is a boszorkányok soványok és szegények. Ha 
a boszorkányok az emberekkel érintkeznek , ez az utóbbiakra csal- 
hatatlanul szerencsétlenséget hoz , mert a boszorkányok egyedüli 
öröme az, hogy az embereket bántalmazzák, ők jósolnak, leheiletök 
betegséget hoz állat és emberre ; szavukra előállanak egerek, pat- 
kányok ós egyéb csúszó mászó férgek ; érintésök a házassági életet 
meddővé teszi, átváltoznak macskává vagy más állattá , hogy céljo- 
kat annál háboritlanabbul elérhessék. 1484-ben VHI. Ince pápa 
egy bullát adott ki , melyben elősorolja, hogy a boszorkányok az 
ördög bujtogatására az embereket nyavalyákkal gyötrik, a szülése- 
ket megakadályozzák, az állatokat megrontják, a növényeket, mező- 
ket, kerteket elpusztítják, a hitet eltagadják stb., s azután felszó- 

litja a híveket, hogy a boszorkányokat irtsák ki. Ennek a legszigo- 
rúbb következményei lettek. Mert nemsokára megkezdődött a bo- 
szorkányok elleni hadjárat oly hajmeresztő módon, hogy nem 
túlozunk, ha azt mondjuk, miszerint a boszorkányok korszaka a 
történelem egyik legsötétebb lapját képezi. Ha meggondoljuk, hogy 
a kis Szicíliában magában 30,000 boszorkány lön máglyán meg- 
égetve, akkor elképzelhetjük, mily nagy lehetett a vérengzés , mely 
a 17. századon keresztül fennakadás nélkül egész Európában dü- 
höngött. 

íme a boszorkány és ördöghit szomorú következményei. Vol- 
tak ugyan már az akkori időben is egyes fennkölt lelkek, kik meg- 
borzadva az álhittől, ellene és következményei ellen' leikök minden 
erejével küzdöttek. így Becker Baltazár amsterdami ref. lelkész a 
17. század közepén egy könyvet adott ki, melyben ezt mondja : „ha 
az ördög isten, akkor védelmezze magát, ha őt megtámadom s oltá- 
rait ledöntöm. A seregek urának nevében vivők e goliáttal, látni 
akarom, ki jön segítségére ? „ Ezért a derék és felvilágosodott lel- 
kész számkivettetett ; a háládatos amsterdami gyülekezet azonban 
egészen haláláig betöltetlenül hagyta megüresedett helyét. Csak 
egy századdal később sikerült Thomasiusnak a boszorkányhitnek 
haláldöf ést adni. Az ördöghit még csak később döntetett meg a 
bölcsészet által, mely kimutatta, hogy az isten nem volna isten , ha 
maga mellett oly ellenséget tűrne, mely művét megrontja ; hogy 
isten nem volna mindenható, ha nem tudná azt elhárítani és meg- 
semmisíteni. De e téves felfogást végkép csak a természet ujabb és 
mélyebb ismerete szünteté meg, mely egészen uj világnézletet tárt 
fel szemeink előtt. 

Az eddig rajzolt kettős felfogás a csapásokról az ó kor világ- 
nézletéből nőtte ki magát. Az ó világnézlet főbb vonásai ezek : A 
mindenség középpontjában áll a föld, a világ ; felette van a légkör, 
melyben a felhők, nap és csillagok mozognak ; az azok felett dom- 
borodó szilárd boltozat az ugy nevezett ég, hol az isten a jó lel- 
kekkel együtt él és uralkodik, a honnan minden percben leszállhat 
a földre, az embereket megáldandó vagy megfenyítendő. A fold 
alatt elterül a gonoszok országa, a pokol, az ördög, az elesett an- 
gyalok és elkárhozott lelkek lakhelye , mely folytonosan megnépe- 
sittetik a hitetlenek nagy száma által, kik haláluk után ide vándo- 

rdnak. Az egységes világegyetem a képzelet merész álma által két 
ellentétes, egymást kizáró világgá lett szétszakítva. Az ég a jó szel- 
lemek, a pokol a gonosz lelkek birodalma. Ott az isten, itt az ördög 
az űr. Minden, a mi az istentől jön, isteni ; minden , a mi az ördög- 
tói származik, ördögi. E kettő között pedig van a föld, hol az em- 
ber él, ki szelleménél fogva az égé , testénél fogva az ördögé. Szel- 
leme az istentől, teste az ördögtől vonzatik. A föld felülete a küzd- 
tér, hol az ellentétes szellemek egymással viaskodnak, hol a vilá- 
gosság országa a sötétség birodalmával tanúskodik. Isten harcol a 
sátánnal az emberek lelkeiért ; mindketten kiküldik angyalaikat, 
amaz a jókat, emez a gonoszokat, hogy az embereket meghódítsák 
birodalmuk számára. Az anyag, a természet csak eszköz, melylyel 
az ellentétes szellemek kényök kedvök szerint bánnak. Világegye- 
temről, mely örök és változhatatlan törvények szerint kormányozta- 
tik, itt még csak sejtelem sincs. A természet és annak jelenségei 
az ellentétes szellemeknek szolgálatára állanak. Ő rajok nézve nem 
léteznek a tér korlátai , a nehézség törvényei ; a természet vakon 
engedelmeskedik nekik, és amely embernek sikerül azon szellemeket 
szolgálatába vonni, az aáok segítségével szinte uralkodik a termé- 
szet felett; a pap, ki az éggel lépett szorosabb összeköttetésbe, szavá- 
val átváltoztathatja a kenyeret emberi testté ; a boszorkány pedig, 
ki a pokollal lépett szövetségre, szinte mivelhet csudákat. A lég- 
ben röpkedő szellemek az uralkodók, ök a természet folyását meg- 
változtathatják és megszüntethetik, ők tesznek, a mit akarnak. 
Csillagokat és jeleket támasztanak az égen ; hoznak esőt, havat, 
vihart és fergeteget ; ők küldenek járványokat, terméketlenséget, 
pestist és éhínséget ; minden, a mi van, ő tőlök van. 

II. 

A mig ezen világnézlet sértetlenül állott fenn, addig a csapá- 
sokról ápolt s fentrajzolt kettős véleményen nem ütközött meg 
senki. De felébredt a kutató szellem, mely meghasonlva a létezővel, 
a dolgok fennálló rendét ujabb vizsgálódás tárgyává tette ; feltá- 
madtak a tudósok, kik meg nem elégedve a látszattal, bemélyedtek 
a természet titkainak vizsgálásába s az eredmény az lett, hogy az 
ó világnézlet mint ködkép szótfoszlott merész tekintetök előtt. A 
hol az emberek eddig fantasztikus szellemeket hittek röpkedni és 

intézkedni, ott most vaskövetkezetességgel működd törvényeket 
fedeztek fel. A képzelet ezernemü szüleményei babona és tévelyekké 
törpültek a komoly ismeret előtt. Hol van itt ama földöntúli ég és 
ama földalatti pokol ? Mióta Eopernikus amaz óriási szemet fölta- 
lálta, mely betekintenünk enged az ég végtelenségébe, azóta tudjuk, 
hogy amaz ég és ama pokol nem léteznek sehol, azóta tudjuk, hogy 
ama szilárd boltozatnak látszó ég végtelen, határnélküli űr, mely- 
ben megszámlálhatlak világtestek keringenek örök rendben, s föl- 
dünk egy parányi vízcsepp a megmérhetlen óceánban, egy porszem 
a végtelenségben. S mind ezen világtestek összesen s együttvéve 
egy világot képeznek, mely örök törvények és változhatatlan rend 
által kormányoztatik. Ezen örök törvények szerint változnak az 
évszakok, támadnak a viharok, hullanak a kövek a földre, mutat a 
delejtü észak felé, virágzanak és hervadnak a fák , születnek és 
halnak az emberek. És nincs teremtmény, mely ezen törvényeket 
megváltoztathatná. Minden, a mi történik a természetben, a termé- 
szetben rejlő okok szerint történik. Ha szántófölded kevesebbet 
terem mint szomszédodé, ennek oka nem az isten haragja e vagy 
ama bűnért, hanem restséged ; ha házad beszakad, azt nem imádsá- 
god elmulasztása, hanem a gerendák korhadtsága vagy az alap ingo- 
ványossága okozá ; ha szegény vagy, ez nem isteni büntetés, mert 
káromkodtál, hanem mert nem gazdálkodtál , mert nem használtad 
fel a kedvezd alkalmat ; ha a villám felperzseli házadat, annak oka 
nem a vasárnap megszentségtelenitése , hanem a villámhárítónak 
hiánya ; ha betegség terít ágyra, ez nem onnan van, mert a temp- 
lom-látogatást elhanyagoltad, hanem mert mértékletlen és elővi- 
gyázatlan voltál. így gondolkozik korunk ; így gondolkozott Pal- 
merston is, midőn a hozzá folyamodó lelkészeknek azon kérelmökre, 
hogy a cholera eltávolítása végett egy közös imanapot rendelne el, 
azt válaszolta : „a nép tisztán és mértékletesen éljen , ez jobban 
segít a cholera eUen, mint a tétlen imádkozás." Ezen felelet egé- 
szen az uj világnézlet értelmében van. Minden, a mi történik, s igy 
a baj, a csapás, a szerencsétlenség is természetes okokból történik. 
Hol van immár az az isten, ki az emberek bűneire küldi a csapást? 
s hol van amaz ördög, ki a világrendet az emberek megrontására 
használja fel ? „Átkutattam az eget, de az istent nem találtam sehol* 
— mond egy bölcsész, ő e szóval „sehol" azt akarja mondani : a 

térben, -kézzelfoghatólag sehol sincs. Nincs világon túli tér, a hol ő 
székelhetne, a honnan követeit kiküldhetné vagy maga is leszáll- 
hatna a földre. A tér végtelen, a kiterjedés határtalan és e határ- 
talan világ mindenütt, a legszélsőbb végletekig anyagi, testi és 
sehol sincs oly tér, mely a világon tul volna, a hol az ég kezdőd- 
hetnék, melyről a múlt emberei álmadoztak. De ezen határtalan 
anyagi világ a legszélsőbb végletekig , minden ponton át van hatva 
szellem-, alakító és rendező szellemtől. E végtelen anyagi világban 
nincs tárgy, mely érintetlen , áthatott nem volna a mindenséget 
mozgató és fenntartó ős erőtől. Mindenben, a roppant világi tes- 
tekben ép ugy, mint a parányi fűszálban a világszellem lehellete él, 
hat és működik. E világszellem az isten. 6 mindenütt jelen való ; a 
világ az ő teste és az ő gondolatai a törvények, melyek a világban 
uralkodnak. Gondolatai öröktől fogva változhatlanok. Mert ő nem 
gyermek, ki most igy, majd amúgy cselekszik ; hanem minden, a mi 
történik, azon összefüggésben történik, a mint azt öröktől fogva 
akarta és rendezte* Benne nincs munkásság és nyugalom közti 
változás, hanem törvényeinek változhatlan uralkodásában nyil- 
vánul az ö akarata, ő maga nem anyag, nem természet, de az 
anyag, a természet vakon engedelmeskedik törvényei vas kénysze- 
rének. A természet nem tud semmit az ő céljairól , de azoknak ön- 
tudatlanul hódol. Az ő célja az emberi nem tökélyesbitése. Azért a 
természet ugy van rendezve, hogy az embernek nem esak a létezhe- 
tés eszközeit — a tápot — szolgáltatja kezeihez , hanem a szüksé- 
ges ingereket ós ösztönöket is nyújtja szellemének kifejtésére, 
erkölcsi céljainak elérésére. S ez okból a természet és annak jelensé- 
gei, habár az erkölcsi embervilággal semmiféle összefüggésben nem 
állanak is, hanem a bennök működd örök törvényeknek hódolnak : 
mégis az ember erkölcsi céljainak valósítására hathatósan közre- 
működnek. S itt tűnik ki az örök szellem bölcsesége, hogy mind 
abban, a mi az embert éri , a mit örök törvényei a természet kebe- 
léből reá küldenek, ő neki csak egy szándéka, egy célja van, az 
tudniillik, hogy az embert a maga hasonlatosságára kifejtse , ren- 
deltetésének elébe vezesse, szellemének aranyát az érzékiség salak- 
jából kiforraszsza. Vagy képiesen szólva, azt mondhatjuk, hogy 
minden, a mit a természet reánk mér, az öröm és bánat, az áldás 
és csapás, istennek ujja , melylyel minket alázatosságra, önisme- 

rétre és erőmegfeszitésre int; istennek szózata hozzánk, hogy 
szellemünket tökéletesítsük. De ha igy áll a dolog, akkor a c s a- 
pásoknak a világrendben fontos szerepök, nagy 
jelentőségök van. 

Mi liát a csapásoknak jelentősége a világrendben ? Már Jób 
könyvében megtaláltuk arra a választ költői alakban. Erre válaszol 
Jézus is, midőn a farizeusok tőle azt kérdezik : „Rabbi, melyik 
vétkezett, ez-e vagy ennek szülei, hogy vakon született?" mondván: 
„sem ez nem vétkezett , sem ennek szülei , hanem, hogy az isten 
cselekedetei nyilvánuljanak"; s ezzel azt akarta mondani, hogy a 
természeti csapás és nyomor nem isteni büntetés, hanem hozzánk 
intézett isteni felszólítás, hogy a szeretet szellemében hassunk, a 
bajt elhárítani igyekezzünk, természetünk nemesebb oldalait ki- 
fejtsük, hogy az „isten cselekedetei nyilvánuljanak." Ugy van; a 
csapások nemünk előhaladásának nélkülözhetlen feltételei, a rugók, 
melyek folytonosan sarkalnak a tökéletesedés ösvényén előre ha- 
ladni, a nevelő eszközök az emberiség minden oldalú kiképzésére. 
De ítéljünk magunk. 

Azt mondom először, hogy a csapások felköltik az 
emberi értelmet és elősegítik a tudomány előha- 
lad á s á t. Az ember tunya teremtmény természeténél fogva ; ha 
helyzetével meg van elégedve, lemond minden kutatás, haladás és 
küzdelemről ; ha nem érez fájdalmat, nélkülözést, meg sem mozduL 
Az ember éhség nélkül nem gondolna az eledelre, fagy és forróság 
nélkül nem épített volna magának lakásokat, betegség nélkül nem 
fürkészte volna a természet gyógyerőit. De a természet mostohasága, 
az ellenszegülő világ, az ellenséges elemek , melyek rá minden lép- 
ten-nyomon a fájdalom kelyhét kitöltötték , minden lépten-nyomon 
uj szükségbe és zavarba ejtették — azok okozták, hogy eszkö- 
zök és módokról kezdett gondoskodni, a melyekkel amaz ellen- 
séges természeti erőket ártalmatlanokká tehette. Olvassátok el 
nemünk nagyjainak, dicsőinek életleirását s meglátjátok, hogy 
nagygyá, dicsővé csak az lehet, ki a szenvedések iskoláján megy 
keresztül ; meglátjátok, hogy a dicsőség útja a szenvedés. Oh mily 
nagyot, dicsőt létesítettek már a csapások az emberi életben ! A 
legszebb, leghasznosabb találmányokat azoknak köszönjük. Hogy 
nemünk a miveltség azon magas fokára eljutott, a melyen most áll* 

hogy a- természetet napjainkban oly nagy mértékben legyőzn 
tudjuk, hogy a fold kezünk által magát mivéltetni engedi, hogy a 
bércek megnyitják előttünk kincsterhelt kebleiket, hogy a villá- 
mok romboló erejét megfékezzük, hogy a völgyeket áthidaljuk, a 
hegyeket rónákká tesszük, hogy a téreket gőzszárnyakon áthasítjuk, 
hogy a tenger bősz viharok dúlta hátán türelmesen hordozza hajóin- 
kat .... honnan van mind az ? A felelet erre igy hangzik : a szük- 
ség, a nyomor, az inség eszközölte azt. A természet ellenséges 
elemei, melyek az emberi életet fenyegették, háborgatták és gyö- 
törték, f elköltötték az emberi kebelben nyugvó oroszlánt, élesítették 
az emberi elmét, edzették az emberi akaratot. Hány vaknak nyit- 
tatnak ma fel széniéi , kik előbbi időkben hiában remélték volna, 
hogy a nap édes világát egyszer meglássák. A baj indította az 
embert, hogy a romboló természettel szemben ellentálló erejét ki- 
fejtse és a természetnek gyógyerőit kifürkéssze. Ha kérdem, hogy 
a cholera első dühöngő fellépése mit eredményezett ? azt kell felel- 
nem : ezen betegség kényszeritette a tudományt, hogy az emberi 
organismust újból és ismét vizsgálat alá vegye ; e vizsgálat pedig 
egész sorát az uj felfedezéseknek hozta napvilágra ; azután pedig 
hány társadalmi és községi kóros állapotra irányzá az emberek 
figyelmét s a közönség javát és jóllétét célzó és előmozdító hány uj 
intézkedést és javítást léptetett életbe ! — Hát a halál, mely foly- 
tonosan megzavarja az emberiség nyugodt fejlődését, mely minden 
nemzedéket a fejlődést újból elölről kezdeni kényszeríti, — hát ez 
mi jót eredményezett ? hisz az emberiség gyorsabban érné el vég- 
célját, gyorsabban haladhatna a mivelődés és tökélyesbülés végte- 
len ösvényén előre, ha ugyanazok az emberek maradnának a világ 
színpadán s az elsajátított ismeretekhez ujakat csatolnának, * a 
kivívott tökélyeket tovább kifejtenék ? Minek tehát a halál, — ez 
irtóztató csapás ? Eltekintve attól, hogy a halál nélküli emberek 
egészen más testi szervezetet szükségeinének, azt mondom, hogy 
épen az emberiség fejlődése kedvéért szükséges a halál. Csak az 
által, hogy a történet a maga feladatait egyik nemzedékről a má- 
sikra átviszi, fejthetők ki azok teljesen és minden oldalulag. Már a 
tapasztalás mutatja, hogy mily nehezen esik az egyes embernek, a 
ki bizonyos gondolkozás- és cselekvésmódba magát beleélte, abból 
kilépni s magát uj irányba beletalálni, s volna bár ez uj irány tulaj- 

don müvének közvetlen folytatása, az általa felismert elveknek kö- 
vetkezetes kifejtése. Ki hiszi , hogy az évek folyama által Lutherből 
egy Lessing vagy IL Rákócyból egy Széchényi fejlődött volna ? 
Hogy a vizsgálódás egy pontról a másikra átvitessék és egy kor- 
szak törekvéseinek más, uj irány adassék , ahoz uj , a , szokás nyű- 
gétől ment nemzedék kívántatik. Erre csak az ifjúság képes, vagy 
inkább nincs is szüksége arra, hogy az apák által tört kerékvágá- 
sokat elhagyja és uj pályákat kezdjen. Mert azon percben, midőn 
az élőkor szellemi örökségét magába felveszi, azt egyszersmind 
revisió alá is veti és önállólag feldolgozza. Ebből világos, hogy a 
halál az emberiség fejlődésére nézve egy nagy fontosságú tényező. 
Ezentúl elveszti reánk nézve azon borzadalmas kinézóst, a melyet 
neki az ó kor kölcsönzött, megszűnik isten büntetése lenni , hanem 
lesz isten világrendének egyik eszközévé, hogy nemünk szellemi 
fejlődését elősegítse és emelje, hogy az emberiség folytonos újjászüle- 
tését és megújhodását lehetővé tegye. Mind meg annyi bizonyíték, 
hogy a természet romboló eseményei nemünkkimivelésére szolgálnak. 
De a csapások az emberi jellem és akarat tisz- 
tító eszközei is. A háboritlan jólét, a tartós öröm oly kísér- 
tők, melyeknek az erősebb szellemek is csak nehezen tudnak 
ellentállni. Mindnyájunkban megvan a hajlam a természet örömei- 
nek buja élvezetébe bemerülni. A hol pedig az ember e hajlamnak 
hódol s a földi javak korlátlan élvezetébe elsülyed, ott elkietlenül 
a kebel, elpuhul az akarat. Ama társadalom, mely tartós béke és 
háboritlan jólét ölében ringatja magát, önzővé lesz, melynek kísérői 
az egyik oldalon fényűzés, másik oldalon a nyomor. Oly időben, 
midőn mindenki csak arra tekint, a mi érzékeit csiklandozza s 
azokat kielégíti, elveszti a tudomány teremtő erejét és eredetiségét 
s a művészet is csak arra szolgál , hogy a rothadásba menő társa- 
dalmi életet csillogó takaróval elfedezze s a fensőbb javak sírját 
kifehérítse. Minden az önzés szolgálatába lép s a szellem örök vá- 
gyai mint vérző sebek gyógyitatlanul tátonganak. Azon nemzedék 
pedig, mely ily sikamlós ösvényre lépett, menthetlenül el van Teszve, 
ha még idejekorán erőszakosan fel nem rázatik, A mi a természet- 
ben a mennydörgés, villámlás és vihar, mely a levegőt dögleletes 
páráitól megtisztítja, az a csapás és szerencsétlenség az erkölcsi 
világban. Ha megdördül felettünk a vész fergetege, s psapásai alatt 

összeomlanak javaink, élveink fellegvárai, akkor az ember ismét 
tudatára ébred annak, hogy „nemcsak kenyérből él a , hogy hivatása 
nemcsak a föld sarában fetrengeni, hogy lelke fennsőbb javak bírása 
után áhítozik. A kiket a közös jólét korszakában az önzés és önér- 
dek szétszaggatott, azokat a közös nagy szerencsétlenség ismét 
egyesíti ; s a kik azelőtt nagy társadalmi válaszfalak által voltak 
elválasztva, azok most a közös nagy szerencsétlenség napjaiban 
ismét egyenlők és testvéreknek érzik magokat. Uj lendületet, jóté- 
kony szellemi mozgalmat idéznek elő a csapások. Ha nem volna 
betegség, kicsoda kímélné meg egészségét ? Ha nem történnének 
vasúti szerencsétlenségek, melyik gépész fáradoznék még azon, 
hogy szilárd gépeket készítsen, s melyik mozdonyvezető volna még 
ébren őrködő ? Ha nem volnának gyomorbajok, kicsoda volna még 
mértékletes ? Úgyde a baj, a szerencsétlenség és csapás lemondásra, 
éberségre tanít, megtisztítja lelkünket a földi salaktól. 

És végre a csapások keblünk legszebb érzelmét, a 
szeretetet is ébresztik sa jótéteire ösztönöz- 
ne k. Miként fellegtelen nyári időben az égető nap leforrázza a 
föld gyöngédebb növényeit, a szünteleni jólét is elfonnyasztja a ke- 
bel nemesebb érzelmeit. A tartós jólét önzővé, rideggé tesz ; az 
önzés elöli a könyörületet ; az önzés kísérője, a hiúság és ragyogni 
vágyás elöli a szemérmet és gyöngédséget. De a szenvedések azon 
jótékony erők, melyek a sziv kiaszott földét újból megtermékenyí- 
tik. A csapások súlya alatt felébred azon leleményes erő, mely a 
szeretetnek sajátsága, s a mely nem pihen addig , mig a szenvedést 
el nem hárította vagy mérsékelte. Kicsoda épített volna országuta- 
kat, ha a rögös és feneketlen utakon ép oly kényelmesen lehetne 
hajtani ? Ki jött volna a takarékpénztárak gondolatára, ha sok 
ember öreg napjaiban éhen nem halt volna ? A csapásoknak kö- 
szönhetjük a biztosító intézetek áldásteljes működésót, a kereske- 
delem és ipar üdvös gondoskodását , a kórházakat szegény betegek 
számára, az árvaházakat neveletlen gyermekek részére , az ápoldá- 
kat siketek és némák sorsának enyhítésére. Hogy a vakok sorsa nap- 
jainkban elviselhetőbb , mint hajdanta, midőn a részvét és gondos- 
ság kötelessége ismeretlen volt — kinek köszönhetjük ezt ? Ha egy 
vidéket nagy szerencsétlenség ér, akkor az onnanról jövő segély- 
kiáltás fogékony füleket, résztvevő kebleket és munkás kezeket 

talál, melyek sietnek a sújtottak sorsának enyhítésére. Ha csapás 
nem volna a világban, akkor hiányzanak a valódi szeretet , a hősies 
tűrés, az önmegtagadó és önfeláldozó ápolás is , melyek csak. a sze- 
rencsétlenség termékeny földéből sarjadnak ki. Csapások nélkül a 
világ szegény volna a mentő szeretet dicső műveiben. Csapások 
nélkül a szeretet még hidegebb , a könyöríüet még kifejletlenebb, 
az önzés még fagyasztóbb volna ; de az ezer változatokban felhangzó 
segélykiáltás és nyomor szülte nyöszörgés ébredésre, tettre hív, fel- 
ráz érzéketlenségünk merevségéből s szüli a részvétét és könyö- 
rületet. 

Ugy van. Ha sikerülne az emberek életéből mind a szenvedé- 
seket eltávolitanunk, melyek a csapások , az éhség, szomj, fagy és 
hévből erednek , akkor egy csapással megsemmisítettük volna a 
tudományt, az ipart, kereskedelmet, a szellem és test élénkségét és 
ruganyosságát ; a belénk oltott tehetségek kifejtését s magát az 
erkölcsiséget is. De mennél több a fájdalom, annál több a munka, 
annál nagyobb az elővigyázat és haladás, annál szilárdabb az erő- 
megfeszítés a csapások rettentő következményeit elhárítani. És 
kérdem : lehetséges volna-e az, ha a csapások isten büntetései vol- 
nának ? Micsoda isten lenne az, kinek kezéből kiragadja a fenyítő 
eszközt az emberi dac ? Az oly isten remegő nevelővé törpülne, ki 
nem bír növendékei makacsságával, kinek minden igyekezete azok 
szilárd ellenállásán hajótörést szenved. A csapások isten örök vi- 
lágrendéből folynak s eszközök az emberi nem neveltetésére, intő 
jelek, melyek azt a hozzánk intézett isteni felszólítást tartalmazzák, 
hogy az értelmet kifejtsük, a jellem és akaraterőt kiépítsük és a 
könyörtilet érzelmét ápoljuk, vagy Jézus szavaival : „hogy isten 
cselekedetei nyilvánuljanak." 

Csisko János, 

lelkész. 

Reform-mozgalmak Svájcban. *) 

Nyűt levelek a berni Mümter gyülekezet egyháztanácsa elnöké- 
hez Wtirstemberger-Steigerhez , a reformegyletnek berni osztályától, 
Holsten tanár által. 

Második levél. Isten kijelentése az irás szavaiban és a refor- 
merek. 

Mottó : Ha valaki bízik magában, hogy 
6 a Krisztusé, azt viszontag 
magában meggondolja, hogy 
miképen ő a Krisztusé, azon- 
képen mi is a Krisztuséi va- 
gyunk. 2. Kor. 10. 7. 

Tisztelt Uram ! 

Menjünk tovább ! 

„A keresztyénség történeti tényeken és az irás szavaiban ki- 
fejezett isteni kijelentésen alapszik ! a 

Mit bizonyit ez igazság ? Azfce, hogy a reformerek nem ke- 
resztyének ? 

Minden esetre. Mert „minden keresztyénség azonkívül, melyet 
az uj testamentumi szentirások tanítanak — mondjuk ezt bár sza- 
badnak, vagy bármi névvel nevezzük is — önmagávali ellenmondás- 
nak és a keresztyén névveli visszaélésnek tűnik fel." 

Ezen állitásnak magva ez : A „szabad keresztyénség/ melyet 
a reformerek zászlóikra irtak, ön előtt nem más, mint a keresz- 
tyénség alapjának, t. i. történeti tényeknek és az irás szavaiban 
nyilatkozó isteni kijelentésnek megtagadására vett szabadság. 

A szabad keresztyénség ön előtt nem keresztyénség. 

Nem tudhatjuk, minémü reformerek állhattak önnek képzelete 
előtt akkor, a mikor ezeket nekünk irta, de mi, valódi reformerek, 
és mindazok, kik méltók arra, hogy reformereknek neveztessenek, 
önnel együtt valljuk és bizonynyal épen oly őszintén mint ön , hogy 
a keresztyénség történeti tényeken és az irás szavaiban nyilatkozó 
isteni kijelentésen nyugszik. 

Lehetséges volna-e ez másként ? ! Lehetséges volna-e nekünk, 



*) Lásd „Egyh. Ref. tt 1873-iki évf. 172. 1. 

kik előtt a keresztyénség történelmileg adott vallás , történelmileg 
adott még a bibliában is ? ! 

És, tisztelt Uram, tényeket tagadni csak esztelennek ténye 
lehet. Tébolygó képzetei által megfogattatva, nem birja felismerni a 
valót. Az isteni kijelentést kitagadni az írás szavaiból , csak vallás- 
talannak tette lehet. Ki az élő istent elvetve, nem ismerheti el az 
élő isten kijelentését. 

De a reformerek nem esztelenek. Csak esztelen előtt lenné- 
nek azok. S nem is vallástalanok a reformerek. Csak olyanok előtt 
lehetnének azok, kik a magok keresztyénségében megszűnnek val- 
lásosak lenni, és a vallástalan keresztyénség mértékével mérik a 
reformerek keresztyéni vallásosságát is. 

És mégis uram, itt van a nagy rés ön és a reformerek között, 
mely — fájdalom — majdnem fenékig lehat. 

Ez természetesen nem abban áll, hogy mi reformerek azon 
történeti tényekkel szemben, melyeket ön is a keresztyénség alap- 
jának vall , fenntartjuk magunknak a történeti vizsgálódás (Prü- 
fung) szabadságát, melynek alapján mi hihetőleg sokat nem fogunk 
elismerni történeti tényeknek azok közül, melyeket ön azoknak tart. 

Mert nekünk protestáns jogunk — nem ! protestáns köteles- 
ségünk nem hinni tényékül mindazokat , melyeket az egyház mint 
tényeket hagyott reánk, hanem csak azokat, melyeket a történeti 
nyomozás valódi tényeknek bizonyít. 

És e protestáns kötelességünk teljesítését ön kárhoztatni nem, 
csak tisztelni fogja. Mert protestáns akar lenni ön is , vagy ha ne- 
talán megszűnt volna, ismét az akar lenni. 

De a másik, a mit ön mond, félek, mélyen elválaszt minket 
egymástól. „A keresztyénség isteni kijelentés az írás szavaiban " 
Nem azért, mintha talán a mi nézetünket a keresztyénségről és a 
bibliáról nem ugyanazon szavakkal fejeznők ki és kellene kifejez- 
nünk, melyekkel ön kifejezi, mivel a vallás nyelvezete más szavak- 
kal nem rendelkezik. Hanem, mert ön ugyanazon szavakhoz egészen 
más gondolatokat köt, mint mi. 

önre nézve, tisztelt uram 1 — ha szabad azok után ítélnünk, 
a miket nyíltan vallott magáról, t. i. ön azon kornak hitnézleteit 
vallja, a melyben a reformatió elvei legelőször történeti valósulást 
nyertek, — ön az isteni kijelentést isten közvetlen tényének tekinti. 

Isten a maga szellemét az apostolok és evangélisták belsejébe le- 
hellette és ezek, mint az isteni szellem pennái — ily vastag képze- 
letet kivan az egyháznak kijelentésrőli fogalma — bizonyos summa 
igazságot irtak le isten üdvözítő akaratáról és üdvözítő munkájáról 
a Jézus Krisztusban, hogy a keresztyének ezen igazságok summája 
iránti engedelmes hittel az örök üdvét megnyerhessék. Az írás 
szava azonban ezen leírásnak eredménye. Közvetlenül az egységes 
szentlélektől származott , ennek önmagában egységes, ellenmondás 
nélküli igazságtömegnek kell lennie, minden szava , minden betűje, 
minden kommája az isteni szellem kifejezése, örök, változhatatlan 
igazság, melyet az emberiség nemzetségről nemzetségre változhatla- 
nul örököl. Mert minden szót, minden betűt, minden vonást ez írás- 
ban az isten az ő mindenhatóságának csudatette által tartott és 
tart fenn változatlanul minden idők számára. Ennélfogva tekintély 
az írás. A ki egy szótól, egy betűtől, egy jotától eltér, az elszakad a 
szentlélektől, elszakad az istentől 

Ilyen az irás szavaiban foglalt isteni kijelentés a történelmi 
protestantismus föltevése szerint — szükségképeni és ennyiben ok- 
szerű következése ez ama követelésnek, hogy a hit bizonyossága ne 
az istenségre a lelkiismeretben , hanem egyedül az irás betűjére 
alapittassék, — ez volna az eszményi biblia, a milyet istennek 
teremtenie kellett volna, ha az embernek lelki üdvét valamely irás 
betűjére akarta volna alapítani. 

A bibliának ezen ideálját őseink alkották, anélkül azonban, 
hogy a biblia valódiságát ismerték volna. A honnan ők,et semmi 
vád sem terheli. De annál nagyobb vád terheli azokat, a kik ezen 
ideális bibliát ma is fenn akarják tartani, miután már a biblia való- 
diságának ismerete és ezen ideál valótlansága napnál világosabban 
be van bizonyítva. 

Mert kinek volna a mi korunkban elég bátorsága és arca amaz 
ideált, mint igazságot tovább is fenntartani ? 

És mégis, mily sokan vannak a jelenkorban, kik bűnül rójják 
föl a reformereknek, hogy bátorságuk van amaz ideál valótlanságát 
valótlanságnak vallani. 

S mi más vétkök volna a reformereknek, mint az, hogy ők a 
protestáns egyházat, mely amaz ideál valótlanságának beismerése 
által szilárd alapját vesztette el, ismét szilárd alapra, és pedig az ő 

eredeti alapjára, t. i, a lelkiismeretre, és a Jézus Krisztusra a lelki- 
ismeretben visszahelyezni akarják. 

Ez által az „isteni kijelentésnek az irás szavaiban" a refor- 
merek előtt más értelme lett. Szerintünk az isteni kijelentés nem 
más, mint a Jézusban élő isteni szellemnek hatása. Nem más, mint 
e gy uj valláseszmének fölébredése Jézus öntudatában, uj nézpont 
az embernek istenhezi vallásos viszonyáról , istenbeni életéről. Á 
Jézusban történt isteni kijelentésnek tartalma azonban az evangé- 
liumi hagyomány szerint ama jelentés , miszerént az ember benső- 
leg lélekben istenneli egységét, melyet a bün által elvesztett, ismét 
feltalálja, ha a Jézusban lett kijelentésbe és isteni szeretetbe vetett 
hittel önakaratát szabadon, önkéntesen föláldozza isten akaratá- 
nak. Mert önakaratának ezen szabad feláldozása által visszanyert 
istenneli egységének gyümölcséül, az istenneli békét hordozza újó- 
lag lelkében, és e békességben van életének és boldogságának tel- 
jessége. És ezen uj isteni kijelentés a Jézusban lett életcsirája* egy 
uj világnak. 

A biblia azonban különböző alkatrészeivel reánk nézve a 
Jézusban történt isteni kijelentésnek kifejezése, közvetítve az apos- 
tolok és evangélisták hagyományai által ; kifejezése a kijelentés 
életének az apostolok és első hivők szellemében és lelkületében ; 
kifejezése azon átalakító hatalomnak, melyet a Jézusban történt 
kyelentés azon kornak zsidó- és pogány öntudatára gyakorolt, mely 
korban az apostolok és első hivők a zsidó- és pogány irilággal 
küzdve, győzelemmel készítettek helyet ama kijelentésnek. 

A biblia azonban nemcsak 'kifejezése a keresztyén szellem 
első és tökéletlen kezdetleges megvalósulásának a világban, hanem 
reánk nézve mindennek* a mi keresztyéni, szabálya, elve, mértéke. 
Csakhogy nem gépies betüértelem szerint, mint önnek uram,. ha- 
nem szellemi értelemben. Nem az irás betűje határozza meg a ke- 
resztyénit, hanem Jézusnak vallásos öntudata. Nem az a nem keresz- 
tyén, a ki a betű szolgaságától megszabadult. Előttünk csak az nem 
keresztyén, ki a Jézus tudatában nyilatkozott vallásos elvet elveti. 

És ebben nincs-e igazunk, tisztelt uram ? ! Szabad nekünk 
vallásosabbaknak, szabad keresztyénebbeknek akarnunk lenni ma- 
gánál Jézusnál ? ' 

De mégis mindenesetre mély szakadás választja itt el önt a 

reformerektől. És könnyen megfogható, hogy oly pillanatban, mi- 
dőn a szenvedélyes harcban a szeretet visszavonul, midőn a sze- 
retetlen szem előtt az egység, mely minket egybekapcsol, láthat- 
lanná lesz, ön minket reformereket mint nem keresztyéneket 
megbélyegez, mi reformerek ön felett csak ama fájdalmas kiáltást 
ismételjük : Hadd temessékelahalottak az ö halott- 
jaikat. 

De füröszszük csak a szeretetnek tiszta forrásába a megho- 
mályosult szemeket, azonnal felismerjük újra az egység pontját, a 
mely mégis mint testvéreket, mint keresztyéneket egyesit minket 
egymással. Nekünk ugy, mint önnek, Jézus az uj kijelentésnek kö- 
zéppontja ; nekünk ugy, mint önnek, a Jézusban történt isteni 
kijelentésnek mérvadó okmánya a biblia. Mert senki sem ismeri az 
atyát, csak a fiu és a kinek a fiu ki akarja jelenteni. Ez ige mind- 
kettőnknek igéje. És eme másik is : Tudakozzátok az írásokat, mert 
azok, a melyek én rólam bizonyságot tesznek. 

Ha pedig a szeretetnek szeme mindkettőnket Jézus lábainál 
lát, az életnek beszédét lesve ajkairól hivő lélekkel, mi ok inditja 
önt arra, hogy minket Jézus lábaitól eltaszítson ? 

A lelkiismeret ? 

De csak a szeretetlen, a keresztyéntelen lelkiismeret ! 

Valóban uram, ha önnek többi okai nem alaposabbak, ugy 
még mindig alaptalan tettet követett el. 

Kisértsük meg önnek több okait a következő levelekben ros- 
tálni meg. — Kész szolgája Holsten/ 



nAWWUWWww. 



Harmadik levél. Az egyházban 18 század óta egyetemes hit- 
vallása lett keresztyénség és a reformerek. 

Mottó : Ha valaki bízik magában, hogy 
ő a Krisztusé, azt viszontag 
magában meggondolja , hogy 
miképen ő a Krisztusé, azon- 
képen mi is a Krisztuséi va- 
gyunk. 2 Kor. 10. 7. 

Tisztelt Uram ! ' 

És továbbá! 
„Más keresztyénség, mint a melyet az uj testamentumi szent- 

írások tanítanak, a mely 18 század óta az egyházban egyetemes 
hitvallássá lett — nevezze bár az ember szabadnak , vagy bármi 
más néven — önmagávali ellenmondásnak és a keresztyén néweli 
viszszaélésnek látszik. u 

Határozzuk meg szorosan e tétel értelmét. 

ön tehát uram, állítja, hogy az uj testamentumí szentírások- 
ban különbözés nélküli keresztyénség, a Jézus Krisztus evangéliu- 
mának különbözés nélküli formája taníttatik; állítja, hogy az 
evangéliumnak ezen egységes formája 18 század óta egyetemes 
hitvallásává lett a keresztyén egyháznak. 

Ez az értelme a szavaknak, ez önnek értelme, ez önnek 
állítása? 

Minden bizonynyal ! Mert mit jelenthetnének ezen szavak 
mást a reformerek ellenében ? ! 

És mégis be kell önnek bizonyítania, hogy a reformerek sza- 
bad keresztyénsége nem más, mint az uj testamentumí szentírások- 
ban tanított egységes evangéliumnak megtagadása, megtagadása 
az egyházban 18 század óta egyetemes hitvallássá lett keresztyén- 
ségnek; be kell bizonyítania, hogy a reformerek szabad keresztyén- 
sége, némely tévtanitóknak egy a 19- ik században minden alap 
nélkül keletkezett roszakaratu elszakadása az egyetemes keresz- 
tyén hittől, 8 még emellett megbizonyítania, hogy a reformerek 
nem keresztyének. 

Nyíltan megvalljuk uram, hogy önnek ezen állítása legjobban 
megdöbbentett, legmélyebben megszomorított. Legjobban megdöb- 
bentett ! Mert ez a szentirással és a keresztyén egyháznak történe- 
tével szemben merőben igaztalan. Legmélyebben megszomorított ! 
Mert ez a protestáns egyház jelen állapotával szemben minden 
reményt kizár. Mikép lesz lehetséges jelen egyházi életünknek fáj- 
dalmasan gyötrő békételen szakadozottságából magunkat máskép 
kiküzdenünk, mint az által, ha mi a szentírást és az egyháznak 
történetét a maga igazságában és a maga valódiságában megismer- 
jük, és az igy megismert írásban és történetben nyilatkozó élő 
isten kijelentésének magunkat vallásos érzülettel alávetjük s előtte 
magunkat megalázzuk ? I 

önnek állítása a szentirással szemben teljesen igaztalan! 

Mert hol van ebben az evangéliumnak egységes, különbözés nél- 
küli formája? 

Igen, ha ön reformer volna ', tisztelt uram, ha ön is épen ugy 
mint mi, a Jézus szellemében történt isteni kijelentést fejlődő és 
szakadatlanul munkás elvnek tekintené , akkor szabad volna önnek 
is igazán és joggal beszélni az uj testamentumi szentírásokban 
foglalt egységes keresztyénségről. Mert bármennyire különböző is 
ez Írásokban a Jézus evangéliumának formája — mindeniket egy 
szellem halja át s mindenik ugyanazon egy elv uralma alatt áll. 

De ön orthodox* ön előtt isten kijelentése a Jézusban nem 
szellem, hanem az írásnak betűje, nem magában fejlődő elv, hanem 
egyszer mindenkorra az irás betűjébe zárt s bevégzett tény. 

Ezen nézpontból azonban ön nem beszélhet igazán és igazsá- 
gosan Jézus evangéliumának az uj testamentumi szentírásokban 
foglalt egy és különbözés nélküli formájáról. Mert a betű és tény- 
leges valóság szerint az uj testamentumi szentírásokban ezen evan- 
géliumnak legalább három alapformáját kell fölismernie : jelesen a 
zsidós-kerésztyén formát János jelenéseiben és a Máté szerinti 
evangeliomban, mely ha nem is eredetileg, de hagyományosan 
lényegében legalább fölismerhetőleg az élő Jézus szavaira és mun- 
káira van alapítva ; a Pál-féle formát, mely ezen apostolnak nagy 
leveleiben van hirdetve, és a Messiásnak egyedül kereszthalálára 
alapítva ; a János- féle formát, mely a János szerinti evangéliumban 
van letéve, melyben a zsidós keresztyén forma a Pál szerénti hirde- 
tés által van megszűrve és tisztázva. 

Mély a különbség e formákban, a szellem egysége mellett is, 
éles ellenmondások vannak e különbségekben, annyira mélyek, 
annyira élesek, hogy majdnem ellentétekre széthullással fenye- 
getnek ! 4 

Ön ezt épen oly jól tudja, mint mi. Mert hiszen „ön a tudo- 
mányt becsüli a maga sphaerájában" tehát a tudós spaerájában. A 
tudománynak pedig efelől többé semmi kétsége nincsen, magának 
az orthodox tudománynak őszinte képviselői sem kétkednek többé 
efelőL 

S e szerint önnek állítása az uj testamentumi szentírásokban 
foglalt evangélium különbözés nélküli formájáról mi? ! 
Talány! 

És önnek állítása a keresztyén egyház történetével szemben 
igaztalan ! 

Az uj testamentomi szentirások keresztyénsége tehát 18 szá- 
zad óta egyetemes hitvallása az egyháznak? ! 

Emelkedjünk fel a tudomány szemeivel azon magaslatra, 
honnan a keresztyén egyház történeti fejlődését láthatjuk , hogy 
ezen egyetemes hitvallást fölfedezhessük. 

Ezen fejlődés kezdődik az evangéliomnak zsidós keresztyén 
és Pál szerinti formája fölött támadt civódással, s pedig oly mély 
civódással, hogy a két formában más szellem és más Jézus miatt 
történtek szemrehányások, oly szenvedélyes és csípős viták voltak, 
hogy a jelenéseket iró János Pálról azt mondja az efézusi gyüleke- 
zetnek : megkísértetted azokat, a kik apostolok- 
nak mondják magokat, holott nem azok, és hazu- 
goknak találtad őket lenni. (Jel. 2. 2.) Pál pedig a 
zsidós-keresztyén evangéliom hirdetői felől a korinthuöi gyülekezet 
előtt így kiált fel : Mert az ilyen hamis apostolok ál- 
nok munkások,kik Krisztus apostolivá változtat- 
ják magokat. Nem csuda pedig: mert a sátán is 
elváltoztatja magát világosságnak angyalává. 
Nem csuda azért az is, ha igazságnak szolgáivá 
változtatják magokat az ő szolgái is, kiknek vé- 
gok leszen az ő cselekedeteik szerént. 2 Kor, 11., 
13—15. 

Lát ön uram, valamely egységes egyetemes hitvallást? 

Alighogy ama civódásból az ellentétek meggyengítése által az 
ó katholika egyház megalakult, azonnal megkezdődnek a nagy, és 
századokon keresztül tartott küzdelmek, melyek folytán az arianis- 
mus és athanasianismus, pelagianismus és augustinismus mély 
ellentéteiből a láncaikról leoldott szenvedélyek harcában a kárhoz- 
tatás és eretnekités, elátkozás és kirekesztés, börtön és halál között 
megszületik az ókori egyház dogmája. 

Ebben látja ön az egységes egyetemes hitvallást uram ? 

Alighogy az ókori egyház dogmája a hatalom szava és a szel- 
lemi kimerültség által megállapittatott, a középkor földén ujabb 
küzdelmek támadtak, melyekben azon ellenmondásból, mely magá- 
ban az egyházban ennek öntudata és élete között van, és a mely 

van az állam és egyház között, a katholika egyház alkotmánya 
létre jő. 

Ebben találja ön uram az egy és egyetemes hitvallást ? 

Alighogy elérte a katholika egyház életének tetőpontját az 
átalánosan uralt pápaságban , megkezdődnek a reformatiót előké- 
szítő küzdelmek, melyekben az öntudat és élet közötti legélesebb 
ellentétekből máglyák/ gyilkolások, háborúk és pusztítások között 
végre megszületik a reformatió, mely az egyházat két nagy hitte- 
rületre osztja el, melyek mind e mai napig kibékithetlenül harcol- 
nak egymás ellen. 

Ebben van talán uram az egy és egyetemes hitvallás ? 

De ha nem találjuk is föl az első 15 században, bizonynyal 
az utolsó három században, és pedig a reformált egyházban felta- 
láljuk ezen egységes hitvallást ! 

Ezen egyháznak vajúdó szülemlése alatt kezdődnek már a 
küzdelmek, melyekben az öntudat mély ellentéteiből, melyek kü- 
lönböző vallásos világnézletből indulnak ki, a reformált egyház 
két ellentétes hitformára szakad, melyek mind e mai napig sem 
egyesülhettek. 

Van ebben uram, egységes egyetemes hitvallás ? 

És mielőtt még ama küzdelem . szenvedélyei kitombolták 
volna magokat, a lutheri és reformált egyházban kifejlődik a pie- 
tismu8 az orthodoxiával, a rationalismus a pietismus- és orthodoxiá- 
val szemben, oly ellentétek, melyek miatt a reformált egyház a 
jelen időkig meg van szakadozva, oly küzdelmek, melyekben a ke- 
délyek szenvedélyes izgatottsága alatt az ó egyház egész dogmája, 
mely zsidó és pogány öntudatból növekedve, talajának ezen ele- 
meit magában rejti, föloszlik, hogy egykor megtisztulva a keresz- 
tyén elvekből uj és tisztább formákkal, uj és tisztább életben 
álljon elő. 

Ez volna talán az egységes egyetemes hitvallás ? 

A tudomány szemei e 18 században mindenütt csak egység 
nélküliséget és az egyetemes hitvallás nem létét látják ; mindenütt 
csak a keresztyén elv fejlődésére alapított, ennélfogva jogos ellen- 
téteket látnak, melyeknek harcából és amaz elvveli kibéküléséből 
sok oldalú vallási vüágnézlet alakul. 

Állitja ön továbbá, hogy Jézus Krisztus evangéliomának egy- 

séges formája az, mely ezen 18 század alatti fejlődésben az egy- 
háznak egyetemes hitvallását képezte, ön tudni fogja uram, hogy 
az orthodox hitvallás két alapdogmán nyugszik, t. i. a háromság- 
nak athanasiusi dogmáján, mely szerint Jézus Krisztus személyé- 
nek emberi tulajdonaira nézve is fölvétetett az isteni lényegbe ; és 
az eredendő bűnnek augustinusi dogmáján , mely szerint isten az ő 
igazságának haragjában Ádám egy bűnének büntetésével az összes 
emberiséget a bün szükségképeniségének, végetlen adósságnak és 
kárhozatnak vetette alá. 

Ha valamely orthodox ezen két alapdogmát előterjesztené 
Jézusnak, mint Jézus vallásos öntudatának kifejezését — ugyan 
mit felelne erre Jézus ? 

Mi a feleletet Jézusnak csak az evangéliomban előadott be- 
szédeiből és munkáiból következtethetjük, azt azonban biztosan 
állithatjuk, hogy ő végetlen szelid lelkületénél fogva e hitvallást 
istenkáromlásnak nem mondotta volna, de bizonyosan nagy szemei- 
vel a kérdezőt meglepő tekintettel nézve felkiáltott volna : Te, ki 
egyedül vagy isten és kívüled más nincsen, te, szeretetnek és kö- 
nyörületességnek atyja, kit én a világnak kijelentettem, bocsásd 
meg nekie, mert nem tudja mit beszél. 

Ly mély, épen ennyire mély a különbség Jézusnak vallási 
öntudata és az egyháznak kifejlett hitvallása között. 

És igy önnek állítása uram, hogy az írásokban foglalt evan- 
géliom 18 század óta egyetemes hitvallása az egyháznak? 

Talány ! 

De talán csak önre nézve talány, reánk nézve nem ! 

Szabad lesz nekünk e talányt megfejtenünk ? Vagy inkább a 
költőnek ama mondását választaná ön uram : 

Nur der'Irrthum ist das Lében, 
Und das Wissen ist der Tod ? 

(Csak a tévelygés az élet, és a tudás a halál?) De mégsem ! ez a 
mondás a pogányliő szájában csak pogánynak való. ön pedig ke- 
resztyén, sőt protestáns, ki megszokta már az igazságot kutatni. 

Fejtsük meg hát a talányt. 

Volt egy egyház uram, a mely magát egyedül üdvözítőnek ne- 
vezte, mivel egyedül neki adatott istentől az igazság a hivő sziv 

számára, azon igazság, melyet mint egyetlent mindenkor, mindenütt, 
mindenkinek hinnie kell. De ennek az egyháznak volt annyi belá- 
tása , hogy igényeit nem az írásra , hanem a maga által alkotott 
faitszabályokra alapította, volt annyi őszintesége és elfogulatlansága, 
hogy a későbbi kor hitformáit mindig a kezdetre vitte visssza ; 
volt annyi hatalma, hogy a hit ellentéteit még méhökben megsem- 
misítse az eretnekek kirekesztése s megégetése által. És a belátás, 
elfogulatlanság és hatalom ezen keveréke által a hitvallás egységé- 
nek és egyetemességének látszatát megtudta őrizni, mignem a 
reformatió ezen látszatot széttépte, és a protestáns tudomány az 
egység és egyetemességnek e látszatát az öntudatra megsemmi- 
sítette. 

Ezen egyháznak szellemében beszélt és tett ön is. ön katho- 
likus magaviseletű protestáns protestáns katholikus öntudattal és 
akarattal, a nélkül azonban, hogy a katholika egyház belátásával, 
elfogulatlanságával és hatalmával bírna. - 

Ez a talány megoldása, ön lényének és tettének nyilt titka. 
De egyszersmind jogi alapja-e ön tettének, melyet mint pro- 
testáns ellen elkövetett ? 

Valóban tisztelt uram, ha önnek többi okai nem alaposabbak, 
még mindig alaptalan tettet követett el. 

Engedje meg a többi okokat egy következő levélben vizsgál- 
nom meg. Közli : P. K. 

Dr. Heinrich Láng : Das Lében Jesu und die kirche der 
Zükunft. Berlin 1812. C. Habéi. 

A fennebbi mű első füzetét képezi egy a múlt évben alapított 
irodalmi vállalatnak, melynek egyik főcélja a korunkban vitatott 
legfontosabb kérdések körül 'tájékozást nyújtani a német nemzet 
számára. 

A mit itt Láng, a hírneves zürichi lelkész és iró nyújt, az 
rövid 8ommázata azon felfedezéseknek, melyekkel az ujabbkori 
német tudományosság az evangéliumi eseményeket, a világtörté- 
net ezen homályos részét földeritette. A mű minden tudós apara- 
tus nélkül azon vonzó és erőteljes nyelven van írva, mely szerzőnek 
sajátja, inkább a nagy közönségnek, mint a szekembereknek szánva. 

Tartalmát a következőkbea kívánjuk a magyar olvasó közön- 
séggel megismertetni. 

Láng, mint Jézusnak legtöbb életirója, a források vizsgála- 
tával kezdi meg előadását, kijelentvén, hogy e források természe- 
tének, eredetének és egymáshoz viszonyának megfejtése körül a íí 
érdem Baurt, a genialis tübingai tanárt illeti. 

Pálnak az ujtestamentumi iratok közt négy levele van, 
melyek igaz eredetéhez kétség nem fér, t. i. a galaciai, a római 
és a korinthusi első és második. Ezeket egy kortárs irta, habár 
húsz évvel Jézus halála után, de az események színhelyén, a vezér 
szereplőkkel személyesen érintkezve, olyan vonásokkal, melyek 
szerzőjök jellemét és életét is alkamasan rajzolják. 

Itt volt a legbiztosabb a kiindulási pont az elfogulatlan íté- 
sz étre és történelem-irásra nézve. Itt kellett először tájékozódni; 
sem jobbra sem balra nem tekintve, megválva minden korábbi ha- 
gyományos nézettől, ezen okmányokat kellett önmagukból megma- 
gyarázni s belőlök azt érteni ki, a mi épen bennök volt. 

Nagy meghasonlás felől szólottak ezek a levelek. Szerzójök 
minduntalan egy olyan keresztyénséget ostromol bennök, mely az 
övétől alapjában eltért, a mely „más evangélium" volt. Ennek a 
másnemű keresztyénségnek voltak hirdetői mindazok, kik ő előtte 
prédikáltak, t. i. a jeruzsálemi egyház fejei : Jakab, Jézus vérsze- 
rinti testvére, — Péter és János apostolok. Az ellenkezés nyilt 
harcban tört ki, midőn első térítő útjából visszament Antiochiába, 
hol zsidó-keresztyének fogadták, kik a községet ellene és az i 
„ugymondatott evangyélioma" ellen fellázították. „A pogány nem 
üdvözülhet előbb", ugymondának ezek, „míg zsidóvá nem lészen, 
s Pál, ki ezzel ellenkezőt tanít, szakadár, ki Jézus ellen s az ó 
valóságos tanítványai ellen tör". A jeruzsálemi gyülekezet na- 
gyon fel volt háborodva és erősen kikelt az ujitó ellen. Pál ekkor 
személyesen indult a zsidó fővárosba, 8 előadta, hogy mi az, a mit 
ő hirdet a pogányoknak. Viharos jelenetek fejlődtek ki, mindaz- 
által Pál térítéseinek rendkívüli sikerét meggondolván, a három 
apostol kezet adott Pálnak, s megegyeztek abban, hogy ez menjen 
továbbra is a pogányok közé prédikálni, ők pedig a zsidók közt 
fognak működni. Elvi kibékülésről azonban szó sem volt, s csak- 
hamar ez után, midőn Péter látogatóba jött Pálhoz Antiochiába, Pál 

kénytelen* volt keményen rátámadni, képmutatást és állhatatlansá- 
got hányni szemére. 

Az ellenségeskedés ezután csakhamar minden ponton kitört. 
A galaciai egyházakban Pál apostoli méltóságát megtagadják 
és zsidós szokások mellett buzgólkodnak. Korinthusban Kephas 
elsőségére hivatkoznak, becsmérlik Pált, ki nem is látta az Urat, 
s e mellett nagyon igénytelen külsejű. Rómában is határozott 
bizalmatlanság nyilatkozik ellene. Pál ekkor, hogy pogány gyüle- 
kezetei és a jeruzsálemi egyház közt a testvéri békét létrehozza, 
éveken át gyűjt az utóbbik javára s tekintélyes pénzsegélylyel siet 
a Sión városába. Azonban igen rósz fogadtatásra talál, „ládd-e a 
igy kiáltanak rá, „mily sok^ezer keresztyén van itt, kik mindnyájan 
hivek maradtak a törvényhez." „Átkozott légy te pénzeddel együtt, 
te samaritánus pogány ; azt hiszed-e, bogy pénzért meg fogod vá- 
sárolni az apostolságot ! ?" A zsidók és a zsidó-keresztyének gyű- 
lölete folytán ekkor a katonai hatóság foglyává lón s mint olyan 
Caesareába, majd Rómába szállíttatok, hol életét is bevégezé. 

íme az apostoli korszak képe az elfogulatlan buvárlat szerint. 
Merőben uj világ, telve mozgékonysággal, élettel és természetes- 
séggel. 

Most már hasznát kellett venni az ekép nyert szilárd talaj- 
nak ; meg kellett ismerkedni a környezettel és a tájékozás világát 
mind belebb és belebb vinni az eddigi sürü sötétségbe. 

Az apostoli levelek legközelebbi környezetében a Cselekede- 
tek könyve volt, ugyanazon időszak történetéről szólva, a melyek- 
ről a levelek is épen értesítettek. 

Hanem mennyire más kép ez, a mely itt feltárul I 
Az emberi természetes erők és tényezők, melyek Pál levelei- 
ben szerepelnek, a Csel. könyvében a képzelem csuda-világa által van- 
nak helyettesítve. Az egész menny belevegyül a földiek harcába. An- 
gyalok szolgálnak Péternek, s Pálnak a földrengés jő segítségére, 
hogy Filippiből menekülhessen. Mindkét apostol csak ugy szórja 
a csudákat. A jellemek és események a fölismerhetlenségig át 
vannak változtatva. Péter egyszerre csak pogányok apostolává lé- 
szen. Ugyan ő Jakabbal és Jánossal egyben, Pál evangyéliomát 
oltalmába veszi s ráüti arra a helyeslés pecsétjét. — És ilyen szel- 
lemben át van alakítva az apostoli kor egész története, még pedig 

oly ügyesen, hogy a keresztyén világ 18 századon át a Cselekede- 
tek szemüvegén át nézte és ismerte Pál apostolt. 

Mi indíthatta a későbbi ismeretlen szerzőt arra, hogy ily át- 
dolgozásban tüntesse fel az eseményeket ? E volt a további kérdés, 
melynek nyomozása ujabb felfedezésekre vezetett. 

Az ellentétek élességeit le kellett tördelni. 

Minden kornak meg voltak közvetítői, kik egyik szélsőségtől 
a másikig futkostak, az érdest, a kiállót elsimitgatták, a távolságo- 
kat és hézagokat elenyésztették és kitöltötték. 

Az ellentétek ama feszültsége, mely az apostoli korszakokban 
kifejlődött, igen hamar a legnagyobb veszedelembe dönthette volna 
a kisded és védtelen keresztyén egyházat* Minden erőt öszhang- 
zásba kellett hát hozni, hogy az ellenséges ellemek elleni harczban 
a keresztyénség megállhasson, ki kellett egyenlíteni a viszályt és a 
feszültséget. 

S ezt a feladatot hajtotta végre a Csel. írója az első század 
végén vagy a második elején. 

Nála ügyesebb közvetítőt nem ismer a világ. Mily tapintato- 
san és finomul jár el mindenben ! Az antiochiai kemény összetűzést. 
Pálnak Péter feletti győzelmét nemcsak hallgatással mellőzi, ha- 
nem helyébe Pál vitáját tűzi a különben vele tartó Barnabás ellen 
(15, 36—40), hogy annak a kellemetlen eseménynek nyoma is el- 
veszszen az emlékezetből ! A zsidó-keresztyének Pálra ezen gúny- 
nevet ragaszták. „Simon, a samaritanus varázsló**. 
„Simon", azaz ál Simon, hogy őt a valódival szembe állítsák ; „ Sa- 
maritanus", hogy ezzel a zagyvalék népség nevével kicsúfolják az 
ő rokonszenvét a pogányokhoz ; és „varázsló", mert a zsidó min- 
denféle pogányságot a varázslás fogalma alá zárt. A vallási gyű- 
lölet ezen nevek alatt egész regényt költött Pálra, főleg ennek 
könyör-gyüjtelókére, melyre azt fogták, hogy megvesztegetés akar 
lenni. Ez az egész kellemetlen visszaemlékezés is el van torülve 
tökéletesen az emlékezetből. „Simon varázslódból egy történeti 
személy lesz, ki Pétertől pénzen akar szentlelketf'venni ; de világo- 
san meg van mondva, hogy mindez régen, még Pál keresztyénné 
létele előtt történt. (8, 14—25). 

A közvetítés és kibékítés fő szabálya, hogy a két főapostölt, 
Pétert és Pált, egyénlősitni kell tanitmányaik, életök és jellemök 

tekintetében. Ennélfogva mindkettő egyformán pogány apostol ; s 
minthogy Pál a damaskusi látmány következtében lett azzá, Péter- 
nek már előzőleg kellett mennyei látványban részesülnie — Joppé- 
ban. (Csel. 10,). Azon beszédekben, melyeket e könyv Pál szájába 
ád, alig van valami nyoma az ő sajátszerű gondolkozásának ; ellen- 
kezőkép ő egészen ugy szól mint Péter, Pál sokkal zsidóbb mint 
lehete ; kiszámított ravaszságot, félelmet és képmutatást találunk 
nála (péld. 23,1—10 ; 21,23 - 17,), a melyre ő képtelen volt. Az a 
férfi, ki a Krisztustól vett megbízatása önérzetében megtérése után 
3 évre Jeruzsálembe megy, hogy ismeretséget kössön apostol társai- 
val és csak Pétert találja : itt egy alázatos tisztelkedő képében lép 
fel, ki a teljes szentség fényében tündöklő apostoloknál (5,13) más 
által kopogtat be, esedezvén, hogy őt fogadják be magok közé ; ezek 
oldalán tartja első prédikációit Júdeában (9, 28 s köv.) 

Péter és Pál nemcsak tetteikben, hanem még élettörténetük- 
ben is hasonlítanak egymáshoz. Mint Zieller „die Apostelgeschichte 
stb." cimü könyvében kimutatja, Péternek nincs egy csuda tette 
sem a könyv első részében, mely meg ne találná Pálra nézve a 
maga alkalmaztatását a másodikban. Csudaorvos, halott támasztó, 
ördögűző mindkettő egyforma mértékben. Még a tiszteletet is 
egyenlően kapják mindketten. A valódi történelem a föld kereksé- 
gén hol engedhet meg olyan ismétlődéseket ? Látni való, hogy azok 
az író és nem a történet művei. 

Most már a titok fátyla fel van lebbentve . 

A Cselekedetek nem az esethü történetet, hanem az egyházi 
öntudat fejlődését és menetét tükrözi vissza a második század ele- 
jéig azon két férfi életrajzában, kik a vezér szerepet vitték. 

A Jézus halálára következő idő éles ellentétekben volt gaz- 
dag. Péter és Pál, törvény ps hit, tekintély-hit és személyes meg- 
győződés, hagyomány és haladás. A törvényhez s a régihez való 
ragaszkodás a zsidó-keresztyénség, melynek képviselője Péter volt, 
ez vergődött túlsúlyra a gyülekezetekben. Más felől pedig a Pál- 
féle irányzattól sem lehetett a jogosultságot megtagadni. A zsidó- 
ság mind inkább elzárkózott és ellenszegült Jézus messiásságával 
szemben; más felől pedig a pogány térítés mindinkább nagyobb 
mérvet öltött. Az első keresztyén gyülekezet székhelye Jeruzsálem 

70-ben Er. u. elpusztíttatott, s ennélfogva az isteni ítélet a megátal- 
kodott zsidó népre kimondatott. Akarva nem akarva el kellett 
ismerni, hogy a zsidóságtól különszerü keresztyén hit, a pogányok 
evangyélioma Jézus Krisztusnak szándékában volt. E megváltozott 
nézetet az ifjú egyház azzal fejezte ki, hogy Pétert, az urnák tulaj- 
donképeni nagy apostolát, pogány apostollá teszi, s Páltól elveszi 
saját szerepét. De a sokáig gyűlölt Pálnak is igazságot kellett 
szolgáltatni, meg kellett adni neki is a díszhelyet az egyházban, 
különben eszmei tartósságára hogyan lehetett volna számítani ? S 
így látjuk, hogy a Csel. könyve, miután az első részben Pétert 
innepélyesen pogány apostollá avatja fel s a jeruzsálemi zsidó egy- 
házat Pállal a legszebb viszonyban tünteti elő: azután átmegy 
tulajdonképeni céljára, hogy Pált apostoloskodása teljes fényében 
ábrázolja 8 az ő dicsőséges útját a világ fővárosába leirja. Ettől 
fogva Péter és Pál egy sorban állanak, mindenben egyetértenek ; 
az erősbödő egyház jelszava pedig ez lesz : Péter és Pál, hit és 
cselekedetek, az általános — minden ellentéteket magában kibé- 
kítő — azaz katholikus egyház. 

A mint egyszer erre az ösvényre tértek, vége-hosza nem 
szakadt a történeti költeményeknek. Levelek keletkeztek most a 
Péter, majd a Pál neve alatt, itt vagy amott lakó — néha csak kép- 
zeletben élő-hivekhez. Sőt az u. n. Péter második levele „a sze- 
relmes atyafi Pál" igazhitüségéről formaszerü bizonyítványt is állit 
ki (3, 15. 16.). Minden nevezetesebb egyház a történelmi valószí- 
nűség dacára azzal kezd dicsekedni, hogy a két nagy apostol egyike 
vagy másika alapította. így Eorinthus, Róma, Antiochia. A híres 
gyülekezetek első püspökeiket rendszerint e két apostol egyikének 
kezéből nyerik, habár, mint ki van mutatva, az apostolok korában 
még nem voltak püspökök. „Mindkét apostol a hagyomány szerint 
Rómában végzi pályáját. Péter az úrhoz hasonlóan és nem hason- 
lóan, Pál a keresztelő János halálnemével. Péter a Vatikánban, 
Pál elég jellemzően a városon kivtil eltemetve. 

Valódi élvezet nyomról nyomra kisérni azt a diadalmas elő- 
haladást, melynek következtében az utolsó évtizedek vizsgálódásai a 
Péter és Pál-féle hagyomány hálózatát feloldották, s látni, hogy mi- 
ként lestek el Kelemen martyrról, az egyházi fictio ezen kedven- 
céről, a Pál második fogságáról, a Péter 25 éves püspökségéről szóló 

mondák keletkezését s ennek indokait, miként fedezték fel a ben- 
nök rejlő ellenmondásokat s mutatták ki képtelen voltaikat. 

Még egy név szól hozzánk az ős egyház korából titokteljes 
fénybe burkolva : János, az Ur kedvence ! Három ujtest. munka 
áll az ő nevén : a Jelenések, a negyedik evangélium, és a három 
levél ; ezeken kivül az egyházi atyák sok mindenféle értesítést kö- 
zölnek felőle. 

A kutatás előtt ez is igen szép tér volt s nem kevésbé hálá- 
datos, mint az előbbiek. Mindenek előtt a Jelenések könyve vonta 
magára a kíváncsiságot, ez a mű, melyet az első keresztyének szeret- 
tek, nagyra becsültek és értettek ; a későbbiek ellenben hét pecsét- 
tel lezárva találtak, mely a közhiedelem szerint isten sugalta pró- 
féciát tartalmazott a világtörténet egész folyamáról, Krisztustól 
kezdve a legújabb időkig. 

A kulcs csakhamar éhez is fel lett találva. 

A hét halmú város a parázna „Babylon", mely 64-ben a 
Nero-féle üldözések alatt a keresztyének vérét itta, a hét fejű, vagy 
a mint maga a próféta megmagyarázza (17, 9.) a hét hegyen ülő 
asszony és a hét király kiléte, a mennyit t. i. a látnók életében 
számlálhatott (Augustus, Tiberius, Cajus, Claudius, Nero, Gálba, 
Vespasian) elvitázhatlanul kitűnt; és a fenevad, mely egyszers- 
mind a hét fejnek (császárok) egyikét képezi, halálra sebezve, de 
sebeiből meggyógyulva, most többé nem császár, de csakhamar 
mint nyolcadik császár újra fellépendő : ki ne ismerne rá ebben 
Nerora, ha visszaemlékezik, hogy a keresztyének ezen ördögi 
hóhéra egy római néplázadásban megöletett, de a ki egy igen el- 
terjedt s főleg a keresztyének közt örömest hitt monda szerint elrej- 
tőzve él és még egyszer előjő. Midőn pedig a 666 számban, melybe 
a szerző, mint maga jelzi, könyvének egész titkát elrejté, az akkori 
szokás szerint a betűket egyszersmind számjegyek gyanánt is hasz- 
nálva, Nero császár neve felfedeztetett és a némely kéziratokban 
előforduló 616 számmal megfejtés helyes volta kipróbáltatott ; a 
könyv többi pecsétéi magoktól felpattantak." 

A Jelenések nagybecsű könyv a tudomány előtt. Pál 
levelei mellett ez a legrégibb és legfontosabb okmány a keresz- 
tyénség első életkorából, s amazoknak teljes ellentéte. Amazok 
a Pál-féle pogány-keresztyén nézetnek, ez a Péter-féle zsidó-keresz- 

tyén iránynak klasszikus forrása. E két forrás segélyével lehetsé- 
gessé vált történelmi biztossággal vissza tükröztetni a keresztyén 
szellem fejlődését Jézus halálától az apostoli korszak végéig* mint- 
egy 30 — 70. K.u. AJelenése kben egészen eredetiségben és ter- 
mészetes módon nyilatkozik még az a visszatetszés és gyűlölet, 
melyet Pál föllépése előidézett az első keresztyének között A zsidó 
keresztyén utál mindent, a mi pogány. A pogányokra nem vár egyéb 
erőszakos legyőzetésnél. A hitetlen Izrael az Ur intő szózatának végre 
engedni fog, de a pogányság mint a cserépedény szét fog zúzatni „mi- 
képen én vettem az Atyától", (2, 27.) Jeruzsálem lesz a szent város,ezt 
isten mint saját szemefényét fogja megvédeni a pogányok dúlásától. 
Pál ellen, a pogány apostol ellen, sem igen titkolja a szerző boszszu- 
ságát, habár azt hihetnők, hogy annak időközben Rómában szenve- 
dett martyr halála az atyafiak gyűlöletét eloszlatta. Az efézusi gyüle- 
kezet megdicsértetik, a miért leálcáztá azokat, kik apostoloknak 
nevezték magokat, habár nem azok. A mit Pál megengedett a 
keresztyéneknek, hogy t. i. pogányok asztaláról és mészárszékéről 
egyenek s a pogányokkal házasságra lépjenek : az itt mint Bileám- 
és Jezabel-féle tan el ván kárhoztatva. A hamis prófétának voná- 
sai, a ki Nero császársága előtt meghódol ós ezzel együtt a pokolra 
vettetik, lényegileg Pálra emlékeztetnek. A 12 apostol- név közt, 
melyek az uj Jeruzsálem trónján láthatók lesznek, hiányzik a Pálé. 
Az irányzat ezen különbözése és ellentétisége dacára is azon- 
ban a családi hasonlatosság a kétféle iratok között félreismerhetet- 
len. Mind kettőjöknek, Pálnak és a Jelenéseknek, lényegileg egy 
Krisztusok van ; nem a történeti, hanem a hit ós a képzelet Krisz- 
tusa, a mennyei isten-király, a ki trombiták harsogása közt eljő 
nem sokára megitélni ezt a< hitetlen világot, stb. 

Miután a vizsgálatok ennyire haladtak, a 4-ik evangyéliomnak 
és a Jelenéseknek szerzőjét többé ép oly kevéssé lehetett egy sze- 
mélynek tekinteni, mint a Pál-féle levelek ós a Csel. iróit. „A 68. 
év, melyben a Jelenések keletkeztek,^ nem esik oly messzire a 150. 
évtől, mely tájon a 4-ik evangéliumot irták, mint a két szerzemény 
szelleme. A 4-ik evangyéliom a legvégén áll annak az ösvény- 
nek, a melyet Pál nyitott. Ezen szerző előtt a zsidóság ugy te- 
kintetik, mint a mely régóta tul van szárnyalva ; mint a múlt idők 
álma. A keresztyénség nem léteért küzd már, mint egykor Pálnál. 

Szerzőnk ugy beszél a „zsidók törvényéről", mint Talami igen távol- 
esőről. Nincs a világon az az esztelenség, makacsság, gyűlölet, go- 
noszság, melyet el ne mondjon a zsidókról Jézussal való érintkezé- 
söknél. Maga Jézus sem zsidó, hanem az „örök ige.** Nem Júdeá- 
nak, hanem az egész világnak világossága ; lett élet és igazság mind- 
azoknak a kiknek kell. „Azon zsidó-keresztyén álmok, melyeket 
Pálnál és elenfeleinél látunk Jézus külső eljövetelét s ezer éves 
országlását illetőleg, szép csendesen félre vannak téve. Jézus csak 
lélekben jő el, melyet ő mint helyettesét e földön hátra hagyott, a 
mely minden igazságra vezérli a híveket, a mely elmondja nekik 
azt is, a mit földön jártában maga el nem mondott apostolainak 
ezek gyarlósága miatt ; erősítni és vigasztalni fogja őket ezen a vi- 
lágon, mely az isteni eszmének soha sem fog megfelelni. Szó sincs 
többé arról, hogy isten országa ezen a földön bevégeztessék. 
Krisztus az égben van , ott is marad, s a hívek vágya oda van irá- 
nyulva. A hitben elhunytak nem várhatják többé azt az órát, mi- 
kor eljő a Messiás, hogy őket visszahozza ez életre s velők együtt 
uralkodjék, mint Pál hitte, nemcsak a világ felett, hanem az angya- 
lok felett is 1 Az elhunyt most egyenesen az Úrhoz megy, az Atyá- 
nak hajlékába, melyet övéinek készített, hogy ott legyenek, a hol ő 
van. Az én országom nem e világból való. Ez azon- 
ban ép oly kevéssé volt gondolata Jézusnak, mint az első keresz- 
tyéneknek. Egy keresztyén platonikus beszél itt a második század 
közepéről." Egyik jellemző vonása, hogy eleitől fogva hadat foly- 
tat az érzéki csudák ellen ; az utolsó csudánál, Jézus feltámadásá- 
nál, melylyel könyvét berekeszti, az egész munkán végig húzódó 
polémiát e szellemdus csattanóssággal fejezi be : „Boldogok a kik 
nem látnak és mégis hisznek" ; azaz hisznek a lélekben, az eszme 
igaz voltában a nélkül, hogy e végett a feltámadott test érzéki hü- 
velyére szorulnának ; hiszik, hogy Krisztus ut, élet és igazság, a 
nélkül, hogy a feltámadás érzéki csudájára szorulnának ! 

Baur, Scholten Strauss és Keim ide vonatkozó munkáik foly- 
tán a 4-ik evangyéliom felől ma már egészen tisztában van a tudo- 
mány. Egy hellén miveltségü, szellemdus keresztyén író műve az 
a második század közepéből. Jézus életére nézve merőben haszna- 
vehetetlen, de a keresztyén szellem fejlődésének az egész ujtesta- 
mentumban legmagasabb és legtisztultabb lépcsője. * 

Még hátra van a többi három evangyéliam s illetőleg azon 
kérdés, hogy ezek mennyiben szolgálhatnak forrásokul a Jézus éle- 
téhez, s mit kell tartanunk ezek elbeszélései felől ? 

Ugyanazon kulcsokkal, melyeket a Jézus halála utáni dol- 
gokról szóló iratoknál felfedeztek, ezen evangyéliomok titkai is 
szépen felnyíltak. 

Ezekben is minden lépten-nyomon az apostoli korszak har- 
cias irányzatával és jelszavaival találkozunk. „Mikor az egyik 
(Máté) Jézus nemzetség-lajstromát közli Dávidig, a második (Lu- 
kács) felviszi egész Ádámig ; azt akarván ezzel mondani az egyik , 
hogy Jézus a zsidók messiása ; — a második : hogy minden emberé, 
tehát először is a pogányoké. Az egyik (Máté) szerint nemcsak 
azt mondja az Ur tanítványainak : Az útra, mely a pogányok közé 
viszen, ne menjetek, és a Samaritánusok városába se menjetek 
(10, 5), és : Ne vessétek a gyöngyöt a disznóknak és ne adjátok azt, 
a mi szent, a kutyáknak, — hanem ugyan ez a szerző azt sem en- 
gedi meg, hogy Jézus Samáriába menjen s vele annálfogva a zarán- 
dokok szokott utjának kikerülésével Pereán keresztül téteti meg a 
jeruzsálemi utat ; a másik (Lukács) ellenben épen a pogány földet 
Samáriát választja az Ur működésének sajátlagos szinteréül, sem- 
mit sem emlékezvén ama nyilatkozatokról, — a tanítványoknak a 
Jelenésekből ismert abeli fanatismusát, mely szerint tűzzel és 
kénnel akartak elpusztítani mindent a mi pogány, ama rendreuta- 
sító szavakkal igazítja ki : Nem tudjátok, minő léleknek fiai vagy- 
tok. Ugyan ez a szerző Jézus követése felől három képet ád, me- 
lyekből kitűnik, hogy ez, a zsidók által gyűlölt nép mennyire haj- 
lik ez evangyéliomhoz, s épen ezen a földön történik, hogy Jézus 
70 apostolt választ és küld ki (a föld népeinek száma az akkori 
számítás szerint 70 volt), kik aztán valósággal a legkedvezőbb hirt 
hozzák az általuk kivívott siker felől." 

Mindazon harci jelszók, melyek alatt az apostoli korszakban 
elkeseredéssel küzdöttek, át vannak vive az evangyéliomba s Jézus 
életébe is, oly formán, hogy azok a nehézségek, melyek miatt a 
következő nemzedék majdnem fölemészté egymást, már itt szépen 
el vannak hárítva. A búcsúzó Jézus ezen parancsolatot adja az 
apostoloknak : Elmenvén mind a széles világra, prédikáljátok az 
evangyéliomot minden teremtett állatnak. A ki hiend ós meg- 

keresztelkedik, Üdvözül," (Márk. 16, 15, 16), egészen ugy a mint 
Pál tanitá. Hit és nem a törvény cselekedete volt az üdv feltétele 
keresztyénség és nem körülmetélkedés volt a külső ismérv. A tör- 
ténelem tanúskodása szerint a zsidók és zsidó keresztyének azon 
botránkoztak meg, hogy Pál a pogányokkal együtt evett, elárulván 
ezzel, hogy velők életközösséghen akar lenni. Még az 50-es években 
is a jeruzsálemi gyülekezet elöljárósága, Jakab az Urnák valóságos 
testvére és az ő követői, a pogánykeresztyénekkel együtt étkezést 
meg nem engedhetőnek ítélték, s Péternek, ki elég gyönge volt 
Antiochiában magáról megfeledkezni, ezért bűnbánatot kellé ki- 
állnia. A Cselek, szerint is csupán rendkívüli mennyei jelenés után 
szánhatta el magát arra Péter, hogy egy pogánynak hajlékába 
lépjen s annak asztalához üljön, miért kemény szemrehányásokat 
is nyert gyülekezetétől. Pedig, lám, az evangyéliomok szerint már 
Jézus maga elhárított e tekintetben minden akadályt. Imé Márk 
2, 14 szerint ő maga „a bűnösök és publikánusok közt" ült, s velők 
együtt étkezett ; ő maga kimondja az e miatt rátámadóknak* hogy 
„az egészségeseknek nincs szükségök orvosra, hanem a betegek- 
nek ; nem jöttem hogy az igazakat hívjam, hanem hogy a bűnösöket." 
És így tovább. 

Kétséget nem szenved, hogy^Jézus igy nem szólhatott és nem 
cselekedhetett s hogy az evangyéliomok Jézusa nem a történelmi. 
Ugyanaz a Pál-követő, ki a Cselekében átalakította a Jézus utáni 
korszak eseményeit a Pál szellemében, átalakította Jézus életét is a 
maga evangyéliomában, hogy a Pál-féle tanok igazságát a mester 
tekintélyével támogassa, követve ebben korának irodalmi szokását, 
s Pál azon feltevését, hogy a mi igazság, az egyszersmind Krisztus 
igéje is. 

Jézus élete megírásánál az alapvonásokon s némely egyes- 
részleteken kívül, melyeket a hagyomány megőrzött, a szerzőkre 
nézve minden egyéb ismeretlen volt. Az ő élete és dolgai legna- 
gyobb részben nem a világ nyilt piacán, hanem teljes félrevonult- 
ságban folytak le. Nyilvános működése némelyek szerint három, 
mások szerint csak egy évre terjedt. S ez az idő is, bármily meg- 
mérhetetlen következményei lettek később, az első keresztyénekre 
nézve sokkal csekélyebb fontosságú volt, mint közönségesen fölten- 
nők. Az ő gondolataik és vágyaik nem annyira a múlton, mint in- 

kább a jövőn csüggöttek. Rajok nézve az ismét megjelenendő 
Krisztus volt a fő. Még egy pár év, s aztán romba döl ez a világ ! 
ki gondolt volna ilyenkor történetírásra ? Jézus életét egyetlen egy 
apostol és szemtanú sem irta meg ; a mit , ha egyébként nem tud- 
nók, Lukács evangélioma élőbeszédéből világosan olvashatjuk. 
Egy eféle mű szerkesztésére a Pál-féle körök érezték legelőbb in- 
díttatva magokat, szükségök lévén nézeteiket ép ugy a Jézus tekin- 
télyével támogatni , mint ellenfeleik tették ; meg voltak győződve, 
hogy Jézus szellemében cselekesznek és szólnak, s azért azt a nagy- 
szerű szándékot, melyet a pogányokkal el akartak éretni , a Jézus 
életebeli képekbe és nyilatkozatokba öltöztették. 

Ezen anyaghoz , melyet az apostoli korszak tevékenysége és 
küzdelmei szolgáltattak, járultak még az ótestamentumi hagyomá- 
nyok. Ha egyszer Jézus Messiás volt , be kellett rajta teljesülni 
mindannak , a mit a próféták az akkori Írásmagyarázat szerint a 
Messiásról megjósoltak. A próféták és zsoltárirók szavai, Mózes és 
Illyés, mint előképek, történetei, számos adatokat és vonásokat szol- 
gáltattak Jézus életéhez. Ily úton-módon lett Bethlehem az ő szü- 
letéshelye, igy állapíttattak meg a halála jelentőségéről, feltámadá- 
sáról és mennybemeneteléről szóló tudósítások, a szerint, a mint ezt 
Pál 1. Kor. 15, 3. 4 és a pünkösdi prédikációban Péter igen tanu- 
ságosan előadják. 

így állván a dolog az evangéliomokkal , be kell vallani , hogy 
Jézus életéből igen kevés biztos adatunk van. Hanem ez a kevés is 
elég arra nézve , hogy neki mindent felülmúló világtörténelmi és 
vallási jelentőséget biztosítson. 

Mindenekelőtt az általános keret , melyben e páratlan élet 
lefolyt, egészen bjztos. A szülőföld Názáreth , a kézműves család, a 
számos fiu- és leánytestvér, a nyilvános föllépés ker. János munkás- 
sága következtében, a Jordánban megkeresztelkedés , a János elfo- 
gattatása utáni működés elkezdése , Kapernaum mint a messiási 
munkálkodás központja, a tanítványok köre, a nagy feltűnés, melyet 
föllépésé a lakosságnál előidézett, a jeruzsálemi ut s a keresztfa 
halála. 

A jellemkép is, mely e külső viszonyok közt kiemelkedik, lé- 
nyeges vonásaiban biztos. Kétségtelen , hogy Jézus magát Messiás- 
nak tartotta, hogy küldetését először a zsidókra, aztán minden 

népekre ohajtá kiterjeszteni. A Messiás országát ugy értelmezte, 
mint a próféták, t. i. mint isten uralmát ezen a földön, melyben le 
fognak győzetni az ellenszegülök , s fájdalom és halál többé nem 
lészen stb. Az első keresztyének, az evangéliumok iróit is ideértve, 
ezen eszméhez csakugyan hivek maradtak s várták a Krisztus újra 
eljövetelét. A Messiás-eszmének alapja Jézus szivében volt, az 
Atyával egyesség tökéletes tudatában, határtalan isteni bizodalmá- 
ban , önmegtagadásában és emberszeretetében , követőit a szentek 
egyességében akarta szervezni. 

Az apostolok ezen országba csupán a zsidókat akarták befo- 
gadni. Jézus egészen nyilt kérdésnek hagyta azt, hogy az áttérni 
akaró pogányok köteleztessének-e a zsidó életmódra, vagy sem ? 
Pál e kérdésre tagadólag felelt , min a többi apostolok felháborod- 
tak. Innét a vita közöttök. Egyébkint mjndkét félnek volt elég oka 
ragaszkodni álláspontjához. A keresztyénség megmentője azonban 
mégis Pál lőn. * • 

Az , a mit a jelenkori tudomány az uj testamentumban fel- 
fedezett : a csuda nélküli keresztyénség, épen az a vallás^ 
melyre korunknak szüksége van. A megirt csudák felett azonban 
nem könnyű volt az eligazodás ; míglen arra a megállapodásra ju- 
tottak , hogy „az evangéliumi elbeszélések írói szabad compositió 
termékei, keresztyén élmények és nézetek megtestesitései látható 
képekben , annak ábrázolatai, a mit Jézusnak a gyülekezetekben 
folyton élő lelke az ő halála után előidézett , olyan jelenetekben, 
melyeket idővel Jézus életébe szőttek bele. 

A legnagyobb csuda a feltámadás tekintetében van elfogadva, 
hogy Pál, mint visionarius, elragadott lelkében s izgékony idegrend- 
szerénél fogva testi szemeivel is látta a megdicsőült Krisztust, ki a 
mennyből jelent meg neki. Egészen hasonló látmányban részesültek 
a többi» apostolok és atyafiak is , kiknek az Ur megjelent. A testi 
feltámadást , a sírból a korábbi testtel kilépést, mely újra eszik és 
iszik, megtapogatható 8 földiek módjára utazik Jeruzsálemből 
Emmausba stb., Pál után a tudomány határozottan elveti. Ebből 
folyólag nem lehet szó a mennybemenetelről sem , mint a feltáma- 
dástól különböző tényről. Mennybemenetel és feltámadás Pál sze- 
rig e gy> a minthogy az evangéliumok is egy napra teszik a kettőt. 

„Lessing kérdésbe tette, hogy mikor lesz a keresztyén világ 

elég nagykorú és elég eszes, hogy megkülönböztesse Jézus vallását, 
mely olyan világosan és érthetően van az evangéliumban előadva, 
a mint csak lehetséges, s a melyre nézve minden keresztyének egye- 
sülhetnének , a Jézusról szóló vallástól , mely. oly homályos és oly 
bizonytalan, hogy két ember sem érthet felőle egyet s civódással és 
gyűlölettel töltötte a világot. Ez idő, ugy látszik közelget. A tudo- 
mány a lehető legnagyobb biztossággal és világossággal kezünkbe 
adta az eszközöket , melyekkel azt a különböztetést megtehetjük. 
Azon harcok és ellenkezések mögött, melyek Jézus személyét ille- 
tőleg az ő halála után keletkeztek, páratlan nagyságban magaslik 
ki az ő képe , ki teljesen áthatva az isten-eszmétől, magát isten 
küldöttének s Messiásnak érzé , s eljött isten országát alapitni e 
földön , mely minden embert magába foglaljon. A miért az utána 
következő évek alatt küzdtek , a mit kivivtak , szóltak és irtak, az 
első keresztyén sortól kezdve , melyet a Galatákhoz irt levélben bí- 
runk, az enemü legérettebb és legszellemibb termékig , mely a 4-ik 
evangéliumban fekszik előttünk, mindezek csupán arra való kísérle- 
tek voltak , hogy azt a benyomást visszatükröztessék , melyet ez a 
roppant tünemény bennök hátrahagyott, s kivonják a következtetést 
abból az alapból , melyet ö tőle kaptak ; — és a mi nagyot és ma- 
radandót vallási téren az emberiség létesíteni fog, az , mint Rothe 
magát kifejezi, utóhangja fog lenni annak a maga nemében párat- 
lan szózatnak, melyet 1800 év előtt egy — csak szűk körben ismert 
férfi, hatalom, méltóság, birtok és tudós készültség nélkül szokat- 
lanul rövid életidő alatt a maga isten- és emberszeretetének 
ereje és mélysége által nemünkhöz intézett. Az uj testamentum 
minden iratán, mely felőle emlékezik, a megváltás sokszo- 
ros örömriadala vonul keresztül 3 valami kimondhatatlan elragad- 
tatás annálfogva, hogy benne feltalálták egyszer mindenkorra azt, 
ki után az emberi sziv sokáig hiába várakozott. Ebben az érte* 
lemben ezek az iratok ránk nézve is ihletettek, mint emberi bizony- 
ságok nagyszerű isteni kinyilatkoztatás felől , a mely bejárta a vi- 
lágot, mint egy úttörő korszaknak istentől sugallt jelszava, mely 
Írásban és cselekedetben , költészetben és valóságban törekvék 
kifejezni és formába önteni azt, a mi által szive mélyében meg vala 
hatva. De míg általuk , mint minden úttörő és klassikus szózat 
által, bármily téren tűnjék is az fel , meg vagyunk hatva , s annak 

szellemteljéből meritoi törekszünk : egyszersmind újra felszabadul- 
tunk annak betűi alól, miután tudjuk , hogy mily szabadon bántak 
az irók maguk, is az anyaggal, mint alakították át jóhiszemüleg a 
meglevőt, mint pótolták ujakkal , miket a magukéból tettek hozzá. 
Az ily módon felismert és kibuvárolt iratokra soha sem lehet többé 
olyan egyházat ráépiteni, minő a múlt idők egyháza volt ; a betű- 
höz ragadt szolgaság és a symbolumok kényszere el fog tűnni, s a 
keresztyén szellem azon szabad és vidám fuvallatától , mely e tisz- 
teletreméltó iratokban lengedezik : uj szellem és uj forrás fog 
támadni az egyház akadozó ereiben.* 4 

Szereiiilei Samu. 



EGYLETI ÉRTESÍTŐ. 

A protefttansegylet dolgai. 

Egyletünk Maros- Vásárhely re tervezett közgyűlését, az or- 
szág legnagyobb részében uralkodó kholera miatt meg nem tart- 
hatta , s kétségkivül ezen évről, az előrehaladt időszak miatt, már 
végkép elmarad a közgyűlés. így hát az előttünk álló évre a választ- 
mánynak kell megállapitni a teendők sorrendjét. 

Mint hiteles forrásból értestilünk , az elnök november 5-ére 
hivja össze a választmányi gyűlést, Pestre, a szokott helyre. 

Ezen gyűlésre egy nagy fontosságú tárgy elintézése vár , az 
egylet összes irodalmi ügyeit újra kell rendeznie. Már a tavaszi 
választmányi gyűlésen felmerült azon két év alatt tett észrevétel, 
hogy népünk még neín áll a fejlettség azon fokán, mely a rendszeres 
hiriapjáratáshoz kívántatik , az egyleti tagok pedig — fájdalom — 
sokkal kevésbé vettek magoknak fáradságot az egylet néplapjának 
terjesztésére , mint tőlök várni lehetett volna. így aztán a néplap 
előfizetői a téli félévben kevéssel haladják tul az ezerét, a nyáriban 
pedig el sem érik , és ezeknek is nagyobb része a közönségnek sok- 
kal miveltebb osztályából telik ki, mint a melynek a lap szánva és 
szerkesztve van. Oly olcsó ár mellett, minő a „Keresztyén 
Család" etófizetése , az egyletnek okvetlenül rá kell fizetni, s erre 
az egylet el is volt készülve azon reményben , hogy a nép kezébe jó 
olvasmányt fog adni ; de lapja a néphez el nem juthatott. A most 

összeülő választmánynak tehát el kell határozni, hogy vájjon fennr 
tartja-e tovább is néplapját. 

Továbbá véglegesen határoznia kell a „Theologiai könyvtár" 
sorsa fölött Ennek megindítását attól feltételezte a tavaszi választ- 
mányi gyűlés, ha lesz-e ötszáz előfizetője. Az előfizetők száma jelen- 
leg hatszáz lévén, a vállalat anyagilag biztosítva van , s az elsJ 
kötetet, Szeremlei Samu pályamunkáját már sajtó alá lehet adni 
E vállalatnál a bibliafordítás ügye az, mely részletes megvitatást 
igényel, hogy a vállalkozó munkások a nagy feladat megoldásához 
kezdhessenek ; mert egyebeket már a múlt gyűlés megállapított, s 
az előfizetési felhívásban a közönségnek tudtára is adott. 



VA^vVwwww^v 



Kassavidéki egyházi reformegyleti gyűlés. 

(Jegyzőkönyvi kivonat.) 

Kassa vidéki egyházi reformegyletünk f. é. jul. 30-án tartá 
meg azon közgyűlést, melyet az országos egylet — ez idő szerint 
Aug. 24-ére Marosvásárhelyre tervezett — közgyűlését megelőző- 
leg rendesen tartani szokott. 

Ezen közgyűlésen mélyen tisztelt elnökünk Nagys. Bárcay 
Ödön ur egy mélyen átérzett elnöki beszéddel nyitá meg a gyűlést, 
melyben miután melegen üdvözlé a kevésszámú bár, de ügybuzga- 
lom által összehozott közönséget ; s miután méltánylattal szól az 
egylet azon intentióiról, melyeknek megvalósítása a vallás-erkölcsi 
élet felelevenítése mellett az igazi humanismus és józan democratia 
diadalra segítése is leend: ezek után a megállapított ügyfolyamot 
véve figyelembe, a titkárt jelentése felolvasására hivja fel. *) 

A közgyűlés a titkári jelentésből a választmány s a község 1 
egyletek évi működéséről vesz tudomást. A választmány működé- 
sét illetőleg tudomására jut a közgyűlés annak, miszerint múlt köz- 
gyűlésünk óta három választmányi ülés tartatott. Az első febr. 
8-án elhatározta és rendezte a felolvasásokat ; a második apr. 
29-én beszámolt az eredménynyel, melynek folytán köztudomásra 
jutott, hogy Csisko János, Timko József, Möszl Gusztáv, Bogsch 
Albert és Ujj István egyleti tagok által tartatott öt felolvasás. 



*) E jelentés egész terjedelmében megjelent a „Kassa- Abauji Közlönyben 
i a „Prot egyh. és isk. lapban." 

Ezen felolvasásokból bejött a Fröbel-kert javára 48 frt. A harma- 
dik választmányi ülés jun. 15-én tartatott meg, mely elrendelé a 
közgyűlés határidejét. 

A titkári jelentés eként előadván a választmány évi műkö- 
dését, áttér a községi egyleteket illető jelentéstételre. S itt valódi 
elismerő méltáuylattal lehet megemlékeznie ngy a Weisz Antal és 
Zundel Károly dobsinai lelkészek által alapított „Árva segély- 
egyletről, mint a Kállay Miklós bereti lelkész által alapitott 
„Polgári olvasó-kör a -ről, melyek közül mig az első csak egy év 
alatt is 308 frt 72 kr. bevételt volt képes összehozni gyámolitási 
alapul : addig a másik ez év folytán több érdekes olvasmányokkal 
gazdagitá egyleti könyvtárát. 

Ugyancsak a titkári jelentésből jutott tudomásunkra, misze- 
rint múlt évi szept. 3-án tartott közgyűlésünk 7. sz. a. határozá- 
sával elrendelt s a Németországból kiűzött jezsuita had hazánkat 
fenyegető betelepítése ellen szóló kérvény sz. k. Kassa város febr. 
7-én tartott gyűlésében kedvező fogadtatásban s eredményben 
részesült. 

A titkári jelentés után alólirott tartott felolvasást, értekezvén 
ezen tárgy felett : „ A teremtés történetének mózesi leirása kiegyez- 
tetve a természettudomány mai felfogásával", s melynek lefolyása 
után azon értekezleti tárgy vétetett fel megbeszélés alapjául: 
„ Célhozvezető-e az isteni tisztelet mostani berendezése mellett a 
gyermekeknek templomba járásra való kényszerítése ?" Ezen köz- 
érdekeltséget keltő kérdés megvitatásánál általánosan elfogadottá 
lőn a nézet, miszerint kényszerítésnek nem lehet helye ott, hol ez 
által a gyermeki kebelben csak a templom iránti kidegséget növel- 
jük s azon roszul felfogott világnézetnek szolgáltatunk tápot, 
mely szerint ha egyszer valaki jó templomgyakorlóvá lőn, ezzel 
ker. köteleséégének immár eleget tett, akár vitt, akár nem onnan 
magával valami nemesebb elhatározást. — Miután tehát általáno- 
san be lőn ismerve, hogy egy oly isteni tiszteletben való részvétel, 
melyet a gyermek nem ért s koránál fogva nem is érthet, mivel ott 
nem az ő nyelvén, nem az ő szellemi felfogásához mérten szólnak : 
nem lehet áldásos a gyermekre nézve ; ezen bajon segítendő hatá- 
rozattá lőn emelve a gyermeki isteni tiszteletek felállítása. 

A könyvtárt a mi illeti, az a következő müvekből áll : 1. Bun- 

sen . „Bibel a -je. 2. Schwarz K. „Adalékok a legújabb theologia tör- 
ténetéhez" Koyács Albert fordításában. 3. Vögelin S. Jézus törté- 
nete Dömötör B. fordításában. 4. Eraw Moses und die Materialisten. 
5. Észrevételek Ghiczy K.-nak a kultusminiszterhez intézett inter- 
pellatiójára. (E három utolsó mű alólirott ajándékából.) 6. Balogh 
Ferenc „ Egyház történelme." 

Jegyzetté : Ujj István, 
kassai ref. h. lelkész. 



A magyarorsiági protestáns egylet pénztára. 

Az egylet javára az utolsó közlés óta (1. Egyh. Ref. 5. 6. sz.) 
a következő adakozások folytak be : 

1) Tagdíj az 187%-ik egyleti olső évre: Kármán 
József, uj-verbászi lelkész 1 frt, Buzogány Áron miniszteri titkár 
Budán 2 frt, Baksay László sámodi lelkész 1 frt, Fejes István sá- 
toraljaújhelyi lelkész 1 frt, Egytid István váci lelkész 1 frt, Takács 
Ferenc enesei lelkész 1 frt, Bisztricsányi József Veszprém-Palotán 
1 frt, Weisz Antal dobsinai lelkész 2 frt, Cundel Károly dobsinai 
lelkész 2 frt, összesen : 12 frt. 

2) Tagdíj az 187y 3 -ik egyleti második évre: 
Kármán József uj-verbászi lelkész 1 frt, Buzogány Áron miniszteri 
titkár Budán 2 frt, Baksay László sámodi lelkész 1 frt, Kocka 
József jászkiséri tanító 1 frt, Fejes István sátoralja-ujhelyi lelkész 

1 frt, Együd István váci lelkész 1 frt, Sylvester Domokos vízaknai 
lelkész 2 frt, Takács Ferenc enesei lelkész 1 frt, Bisztricsányi 
József Veszprém-Palotán 1 frt, Dr. Vécsey Tamás eperjesi jogtanár 
és orsz. gyűlési képviseld 2 frt, Vörös Károly Pesten 1 frt, A kassa- 
vidéki fiók egylet 45 tagja 22 frt 50 kr. összesen 36 frt. 50 kr. 

b) Irodalmi vállalatokra: Buzogány Áron miniszt 
titkár 2 frt. Citó Dániel birtokos Kassán 2 frt 50 kr. Együd István 
váci lelkész 1 frt, Bierbrunner Gusztáv ó-kéri lelkész 1 frt. össze- 
sen : 6 frt. 50 kr. 

c) Hazai missióra: Buzogány Áron miniszteri titkár 

2 frt, Garzó Gyula gyomai lelkész 1 frt, összesen : 3 frt. 

d) Humani8ticus célokra: Buzogány Áron miniszt. 
titkár 2 frt, Citó Dániel kassai birtokos 2 frt 50 kr. Csiskó János 



Digitized'by 



Google 



269 

kassai lelkész 2 frt 50 kr. Gadnai Károly bőödí lelkész 2 frt 50 kr. 
összesen : 9 frt. 50 kr. 

A mai közlemény összege : 67 frt 50 kr. 



EGYHÁZI BESZÉD. 

Jéius tanainak ereje. 

„Mondd azért Jézus a tizenkettőnek : nemde el akartok-e ti is menni ? 
Felele Simon Péter: Uram kihez mennénk f örök életnek beszéde 
van te nálad. u János VI. 67. 68. 
Félelem, aggódás, kétség kel szivemben, 
Mert Jézus szavára viszhang alig felel . . . 

így sóhajtott a költő. 

Valóban k. h. ha igaz az, a mit a költő mond ; ha igaz az, 
hogy Jézus szava erőben s tisztaságban megfogyott : akkor okunk 
van megdöbbenni s elfedni arcunkat. Azonban a költő nem ugy 
érti, miszerint Jézus szava fogy, bágyad, haldokol, hanem hogy az 
emberiség nem hallgat, nem figyel többe reá ; szerencse azonban, 
hogy nem ugy van az/a mint a költő képzelte. Igaz ugyan, más 
színben tűnik fel Jézus ma, mint három századdal ezelőtt, mint a 
közép korban ; igaz az is, miszerint akadunk felütetes és téves gon- 
dolkozású emberekre, az elfogultságnak s előítéleteknek számos ál- 
dozataira, kik azt hiszik, hogy ők többé nem keresztyének ; ismét 
olyanokra is, a kik akár önhittségből, akár erkölcsi fogyatkozásból 
minden vallást megvetnek s kik az evangéliumot is azért vetik meg, 
mert az vallás. Azonban jegyezzük meg, ez csekély befolyást gya- 
korol a dolgok egyetemes fejlődésére, s ne feledjük, miszerint gya- 
korta hanyatlásnak tetszik az, mi nem egyéb, mint bizonyos rend- 
szernek elvetése, s megszűnése azon tanoknak, melyeket szokva 
voltunk, a keresztyóns éggel azonosítani. 

Tekintsünk a multakba, hogy a jelent megérthessük. 

Ismerjük azon forrongást, melyet a középkor zárpontján ama 
merész és tudományszomjas lelkek keltettek, kik koruk egyháza 
romlotságát siratván, a szentírás tanulmányozásában kerestek me- 
nedéket; csakhamar felismerek, miszerint az egyház és a keresz- 

tyénség között nagy különbség létezik. Ezen ismeret szülte a hit- 
javítást. Ha a nyomozás folytán azon meggyőződésre jutnak, mi- 
szerint Jézus akarata az, hogy követői a papságnak legyenek alá- 
vetve, legyen e hatalom meg oly zsarnoki, korcs és erkölcstelen, 
a mit keltettek, nem javítás, hanem dúlás és pusztulás leendett. Hála 
az égnek, művök kijavítás volt. De épen azért ez nem lehetett egy 
nap müve. Ne kicsinyeljük apáinkat, mi törpék vagyunk hoz zajok 
képest. Ha tekintjük azon bátorságot, erőt és lelkesülést, nem 
melyet az üldözések alatt tanúsítottak, hanem melyre a javítások 
keresztül vitelénél szükségök volt, hogy a papra, e természet feletti 
lényre, ki századok óta kezeiben tartotta a mennynek és pokolnak 
kulcsait, elmondhassák : ember vagy mint mi, és sem meg nem tart- 
hatsz, sem el nem veszíthetsz bennünket ; hogy a pápaságnak, azon 
hatalomnak, mely istentől szármoztatta magát s annak felségí jo- 
gaiban s örökkévalóságában osztakozni vágyott,, megmondhassák 
emberi intézmény vagy, mulandó s elkeli múlnod ; hogy az ostyára 
e látható és kézzel fogható istenre, melynek láttára milliók térde ha- 
jolt meg — elmondhassák : kenyér vagy és kenyér maradsz — ha 
mint látjuk és tudjuk, őszintén be kell vallanunk: soha több szabad- 
ság, soha több kegyesség nem volt együtt s megérthetjük, miért 
keltezi a keresztyén világ újjászületését a reformáció óta. 

S valamint Jézus korában azok voltak a próféták édes gyer- 
mekei, kik a reményeik valósulását várták, ugy korunkban is azo- 
kat eleveníti a reformáció szelleme, kik azt tovább fejleszteni ipar- 
kodnak. A nélkül, hogy részletekbe bocsátkoznánk a tényezőket, 
emeltyűket s nyomozásokat illetőleg, melyek az utolsó évtizedek 
alatt vágyat gerjesztettek reformálni, a reformátioban csak azon 
tüneményre hivatkoznak, mely a biblia tanulmányozásában nyilat- 
kozik, s azon aggodalmas kíváncsiságra, mely igy szól : ha ez, meg 
ez a tanulmányok eredménye : mit higyjünk a keresztyénség jelene, 
jövője felöl ? Az enyészet hullámai csaptak-e össze felette, vagy 
csak most emelkedik föléje a hajnal ? S azon határtalan bizalom, 
melylyel eddig Krisztus személye ós igéje iránt viseltettünk, uj 
nyomozások által igazoltassék-e ? Mert fontoljuk meg, ha nem volna 
Jézusunk, kihez mennénk, kitől vennők az örök életnek beszédét ? 

Röviden válaszolok. Tagadhatlan, az evangéliumok tanulmá- 
nyozása kitartó eréiylyel foly, s ezek folytán a mi eddig össze volt 

keverve, sok szétválasztatott ; egyéb, mit a múlt meg nem oldott, 
tisztáztatott; sok a mi eddig külön volt választva, együvé illeszte- 
tett; s mindenek felett Jézus személye és beszéde az evangéliumok 
központjává tétetett. És bár a nyomozások folyamatában számos 
egyéni elhájtás, szomoritó körülmény és félreértés merült fel, 
legyen azon értelmi mozgalomnak dicsőségére mondva, hogy ered- 
ményében annál tisztább és fenségesebb alakban tüntette fel Jézust 
és beszédét, mennél jobban eloszlatta a homályt s mind azt, a mi 
eddig nevéhez kapcsolódott. Tény az továbbá, miszerint egyházak 
megváltoznak, átalakulnak, a melyek ily átalakulásra alkalmatla- 
nok, elenyésznek ; számos rendszer és tan száüand a feledés sír- 
jába : de Urunk Idvezitőnk, Jézusunk evangéliuma, az emberfiának 
beszéde, emelő és vigasztaló lelke, Jézusunk vallása mulhatlan, 
enyészhetlen ; s távol attól miszerint beszédének viszhangja fogyna, 
gyengülne s haldokolna közöttünk, bátran mondhatjuk, hogy az 
tisztább, erősebb és érthetőbb soha sem volt, mint épen korunkban ; 
s azon igéket, melyeket szövegünk az apostol szagába ád : „Uram 
kihez mennénk, örök életnek beszéde van tenálad u , a mai keresz- 
tyénség is vallja és elfogadja. Azonban nem elég állítanunk, állí- 
tásunkat igazolni is szükséges. S e végből törekedni fogok Jézus 
tanáról tiszta képet nytytani s kiemelni azon vonásokat, melyek 
azokat örök becsüekké teszik. 

I. 

Jézus tanai evangéliumi okmányainkban nincsenek rendszerbe 
foglalva azon egyszerű oknál fogva, mert azokat a mester ily alakba 
soha sem öntötte; előadásának jelleme, tanításának módja azzal 
ellenkezett ; s tana isteni igazságának, valódi fenségének mértéke 
épen az, hogy az nem volt összeállított, egybe illesztett, körül- 
határolt rendszer, hanem istennel tett békének közvetlen és kere- 
setlen viszhangja és kifolyása. Mégis tekintve a három első evan- 
géliumot, a hol tanai legeredetibb s ennélfogva a történeti hűseget 
leginkább megközelítő álakban adatnak elő, nem lesz nehéz bizo- 
nyos gondolatokat, alapvonásokat kiemelnünk. 

Mindenek előtt,s ebben nincs semmi különös, Jézus bizonyos fo- 
galmakat, meggyőződéseket tesz fel, melyeket az istenbe vetett hittől 
elválasztani lehetetlen; p. o. nemcsak istennek egységét, hanem az 

ő mindenhatóságát, igazságosságát és j ós igát ; továbbá egy maga- 
sabb rendeltetést, jövő hivatást, legyen annak alakja bárminő: 
végre istenországának, a jövendő békének, a megigazulásnak esz- 
méit, melyeknek megvalósításáért esedeznünk s közre működnünk 
mindnyájunknak szent kötelessége. 

Ezen az alapon halad tovább ; s mint az isten-tudatnak hor- 
dozója, nem nevezheti az istent más névvel, mint „mennyei atyának*. 
S mint az isten és emberek közti szeretet-viszony feiéraője, meg- 
semmisíti mind azon képzeteket, melyeket az örök boldogság felté- 
teleiül az emberek magoknak alkottak. 

Mert jegyezzük meg jól, minden vallásban, mely egy maga- 
sabb hivatást, leendő üdvözülést feltételez, az a fő : mire alapittatik 
az üdvözülés feltétele, vagy máskép mik azon eszközök, me- 
lyek által az ember az örök élet birtokába jut. Valóban ezen 
kiválólag fődolog mellett a többi csak másod rendű, járulékos. 

Ha Jézus vallásának lényeges vonásait tekintjük, felesleges 
kérdenünk, hogy minden pontra nézve mit tanított ; mit tanított 
p. o. a próféták eme vagy ama helyét, az ördög természetét, az 
isten országának korábbi vagy későbbi eljövetelét illetőleg. Hanem 
tudnunk kell mifélék azon feltételek, melyektől ő a lelkiüdvösséget 
függővé teszi. Ez a fő. 

A szentírás egyszerű olvasgatása, ha szinte hiányzanak is 
nálunk a többrendü sajátosság megértésére szükséges előismeret, 
egyről meggyőz benünket: hogy Jézus a lélek üdvét nem tette 
ftiggővé olyasmitől, a mi a szív és lelkiismeret kívánalmaival ellen- 
keznék. Ez igen fontos, lényeges és világos, s mégis ez az, mit kö- 
vetői leginkább elfeledtek. 

Mutassatok a három első evangéliumban csak egy oly józusi 
szót, mely például ezt : „ha a szertartás ezen szabályát nem teljesí- 
tetted veszve vagy ; avagy emezt : ha elveted ,e tantételt, nem lehetsz 
az örökéletnek részese" legtávolabbról is megközelítené. De igenis, 
találunk ellenkezőt ; a tizenkilenc százados tanokban valóban oly 
igazságokra találunk, melyekről elmondhatjuk, miszerint azok ko- 
runk bajaira irányult célzattal mondattak. Ha volt valami, a mi a 
zsidó és pogány vallások központját képezte s mint ilyen követői- 
nek főkötelessége, ugy bizonynyal az áldozás volt ez. Mit mond az 
áldomásról az Ur ? „Ha a te ajándékodat az oltárhoz akarod vinni 

és ott meg emlékezel arról, hogy a te atyádfiának vagyon valami 
panasza ellened, hagyd ott az oltár előtt a te ajándékodat és menj 
el, békélj meg először atyádfiával s azután eljővén, ugy vigyed fel 
a te ajándékodat." 

Épen ugy, ha volt valami tan, melyet elfogadni kívánatosnak 
s bizonyos értelemben szükségesnek is tarthatott Jézus, ez bizony- 
nyal nem egyéb, mint az ő vallási fenhatóságának, mint istenor- 
szága alapitójának elismerése és bevallása lett volna. íme, a nél- 
kül, hogy az emberfia elleni bűnre vonatkozó igéiről, mint a mely 
különbözik a szt.-lélek elleni bűntől, szólnánk, halljad mit mond 
azoknak, kik azt hiszik, hogy az igazság bevallása és elfogadása 
által már megtartatnak. „Nem minden, a ki azt mondja nekem : 
Uram, Uram, megyén be a mennyeknek országába, hanem a ki cse- 
lekszi az én mennyei atyámnak akaratját. Sokan mondják nekem 
azon napon : Uram, Uram, nemde nem a te nevedben tanitottunk-e 
és nem a te nevedben öztünk-e ördögöket és a te nevedben sok ha- 
talmas dolgot nem cselekedtünk-e ? Akkor én vallást teszek nekik : 
soha sem ismertelek titeket, távozzatok el tőlem, álnokságnak 
cselekedői ! 

Ennélfogva az irgalmasság felebbvaló mint az áldozat, mint 
a szokás, mint a szertartás ; az isten iránti engedelem felébb, mint 
a hitvallás, sőt az igazságnak bátor és „hangos bevallása ; ime Krisz- 
tus tanainak egyik lényeges része t 

De nem maradhatunk ezen, ugyszólva tagadólagos állítások- 
nál ; sokkal világosabb Jézus beszéde, hogysem félre értenők. 

Küldetésére vonatkozólag azt mondja : „Ne gondoljátok, 
hogy jöttem a törvények ós próféták eltörlésére, nem jöttem , hogy 
eltöröljem, hanem inkább, hogy azt betöltsem. Miben áU azonban 
a törvények és a próféták örök , isteni tartalma , melyet meg kell 
tartani és betölteni , s a mitől minden egyéb függ ? Világosan tud- 
tunkra adja az írástudóhoz intézett feleletben : „Szeressed a te 
Uradat Istenedet teljes szivedből, teljes lelkedből és teljés elméd- 
ből." Ez az első és nagy parancsolat ; a második pedig hasonlatos 
éhez : „Szeressed felebarátodat, mint tenmagadat. u 

K. h. vagy szemrehányással kell illetnünk Urunkat, hogy a 
vallásigazságot , melyet hirdetni jött , sem teljesen fel nem fogta, 
sem helyesem nem fejezte ki, vagy be kell vallanunk , hogy a profé- 

ták betöltése által, mi kifejezett célja volt , oly vallást akart alapí- 
tani , melynek alapja az isten és emberek iránti szeretet. S mig a 
világ ezen eszmét meghaladó elvet nem talál, addig biztosak lehe- 
tünk , hogy a keresztyénségnek , mely épen ezen elv, ezen eszme 
vallássá avatva ós életté szentelve , az idő viszontagságai nem árt- 
hatnak ; avagy hiszitek-e , hogy felségesebb valami is van ennél : 
istent szeretni és szeretni embert ? 

De hallom a kétkedők szavát : Az evangélium épen azért, mert 
oly magas, eszményi valóval állit bennünket szembe , gyenge, mél- 
tatlan és bűnös voltunkra emlékeztet. Igaz , mondhatnók , istent 
szeretni, embert szeretni, e kettős szeretetből és szeretetnek élni, 
ez a kívánalom. De ki az, a ki így szeret közöttünk ? Nem angyalok^ 
sem nem oly lények, kiknek csak akarniok kell s azokká leendenek, 
a kiknek az evangélium hirdettetik, hanem emberek; s vájjon ily 
kívánalom hallatára szabadulhatunk-e tehetetlenségünk kínzó 
tudatától? 

Halljad ismét Jézust. Igaz, ő az isten és emberek iránti sze- 
retetét a befejezett tökély magaslatára emeli; de jól ismeri az 
ember erkölcsi fogyatkozásait is , azért is isten országának bírását 
vagy az üdvösséget nem a befejezett tökéletességtől , hanem azon 
vágytól teszi függővé , mely szívvel-lélekkel szünetlenül annak ke- 
resésében foglalatos. „Boldogok — mondja — a lelki szegények !" 
azaz , az olyanok , kik hiányaikat ismerik s vágyva vágynak isten 
által gazdagokká lenni. „Boldogok a tiszta szivüek," azaz az olya- 
nok , a kiknek vágya a tiszta isteni , mennyei dolgokra irányul s 
ellenszenvvel fordulnak el az alacsony és nemtelen kívánalmaktól 
„Boldogok, a kik éhezik és szomjúhozzák az igazságot." Értitek-e? 
A kik éheznek és szomjúhoznak ! t Nem az igaztalanok , ilyeneknek 
nem szabad lenni, nem az igazak, ilyenek nincsenek , hanem a kik 
éhezik és szomjúhozzák az igazságot. íme őszinte törekvés a töké- 
letesedés után , folytonos és kitartó nyomozás — mi az isten és 
emberek * iránti szeretetben valósul — föltétele az üdvösségnek 
Jézus Krisztus szerint. 

A mi tévedéseinket, elkövetett bűneinket illeti, ha a mennyei 
és isteni felé fordulunk , az isten atya — s megbocsátja azokat. 
mint isten bocsát meg , nem mint emberek, kiknek ítélete a rokon 
és ellenszenv szerint változik , mint isten, kinek jósága mindig 

ugyanaz , változhatlan. Istennek bűnbocsátó kegyelme abban áll, 
hogy a ki hozzá a jóhoz, a szeretethez fordul , bár mennyire sülyed 
is, mindenkor biztos lehet , miszerint elnyeri az istenfia cimét s 
mennyei rendeltetését. így bocsát meg isten Jézus szerint ; és ha 
vonakodnátok hinni, figyelmeztetlek benneteket azon atyára , kinek 
két fia volt, s kiknek ifjabbika így szólt : „Atyám, add ki öröksége- 
met, s miután megnyerte a mit kívánt, elment idegen tartományba, 

a hol bőségben élt a többit tudjátok ! Ám kérdezzétek önmaga. 

tokát, és lenne az ember még oly gonosz , ki az , ki gyermekének 
követ adna, ha az tőletek kenyeret kér. Bizalom , bizalom isten és 
kegyelme iránt. S ha mégis isten kegyelme felől lelkiismeretetek 
üdvös mardosása lecsillapítására csalhatlan jelt kívánnátok , Jézus 
egyszerű utasítása szerint azt mondom : bocsássatok meg azoknak, 
kik ellenetek vétettek ; 8 azonnal felérzenditek, hogy isten bocsána- 
tát kiérdemeltétek , nem , kiérdemleni azt nem lehet, hanem : hogy 
azt elnyertétek. 

íme folytonos törekvés a mennyei atyába vetett bizalommal, 
üdvösségünk feltétele s az evangéliumnak veleje. S nem érzitek-e, 
hogy ezen elv, ezen vallás , ezen erő a magános és nyilvános élet 
mozgató központjába helyezve , hivatva van , a világot átalakítani ? 
Valóban, lehetetlen , hogy valamely szakadatlan vágy és irány még 
akkor is , ha saját gyengeségünkben folytonos korlátokra akad, ne 
forduljon kifelé. Ily elvből , mint a sugaraknak a napból , a kegyes- 
ségnek s gyakorlati erkölcsiségnek, ki kell hatniok. Az istenre 
irányult életnek a vallás "áldása lett gyümölcse s a kötelmek telje- 
sítése mindennapi kenyere. Hy vallás ama láthatlan, de éltető erő, 
mely életünk fáját áthatja s rajta üditö gyümölcsöt termel. íme ez 
örök evangélium. 

II 

Azt mondám, örök evangélium. Ez oly igazság, melynek való- 
ságáról meg kell győződnünk. 

Mindenek előtt megemlítem azon fenséges jogot , miszerint 
Jézus evangéliuma , annak dacára , hogy a sziv és akarat bizonyos 
változhatlan irányát a lelkiismerettel bizonyos mulhatlan állapotot 
feltételezi és követeli tőlünk , szabadságot enged mindazoknak , kik 
azt elfogadják, a formát és tantételeket , akár az ókat akár az uja- 

18* 

kat illetőleg — értelmi és tudományos vizsgálat alá venni, alakitni 
és tovább fejleszteni. így alakitottak az ős keresztyének isten 
országa valósítására vonatkozó oly képzeteket , melyek ma felette 
korlátoltaknak tűnnek fel; a remény és félelem oly képzeteivel 
táplálkoztak, melyeket ma felette gyermekeseknek ítélnénk. A ke- 
resztyénség ezen első alakja letűnt, feledtetek, — de a keresztyén- 
ség megmaradt. A középkori keresztyének ismét saját felfogással 
birtak a keresztyénségről ; elhallgatom ama korcs tüneteket romlott 
és ferde nézeteket , ezen második alak, ha nem is tűnt el egészen a 
keresztyénségből, de az önzéstelen gondolkozók elhagyták , s a ke- 
resztyénség megmaradt. Ezen egyetemes sors vár reánk is. Az utó- 
kor mosolyát mi sem kerülendjűk el. Feltűnnek a jövendő századok 
s szánó tekintetet vetnek a 19-ik század tehetetlenségére, babonája 
és elfogultságára , nem csak azon kortársakra , kik megettünk van- 
nak, hanem reánk is, kiknek dicsősége a világ nevelésében első 
helyen állhatna. Ez a történet törvénye, ezt elkerülni lehetetlen. De 
vájjon hiszitek-e, hogy a keresztyénség is megszünend ? A tiszta 
szívűeknek , az igazságot szomjazóknak s az istent szeretőknek ke- 
resztyénsége ? Nem , bizonynyal nem ! Mire azon napok feltűnnek, 
uj felfedezések szoritandják ki a mieinket, uj kívánalmak gazdagít- 
ják az emberi nemet , de felségesebbekkel soha , mint : tökéletese- 
dós , kötelesség és isten ; felségesebbet a jövendő sem kivan, mint 
kötelmeink teljesítésére törekedni ; fenségesebbre a jövendők sem 
vágyódhatnak : mint az evangélium. A rendszerek, a tantételek , az 
egyházak az idő változásának alá vannak vetve s elmúlnak, a ke- 
resztyénség nem, mert az több mint a rendszer, több mint a tanté- 
telek, több mint az egyház. Azonos és egy ez az emberi természet- 
nek örök kívánalmaival az igazság , szentség és szeretet iránt, s 
elébb el kell az emberiségnek múlnia, mielőtt az evangélium 
elmúlnék. 

Jézus vallásának abban áll ereje, hatása , hogy az nincs bizo- 
nyos rendszerhez kötve, hanem idomítja az értelmi fejlődést s ido- 
mul az emberi nem értelmi és erkölcsi fejlettségéhez. Ennélfogva 
minden igazság keresztyéni , mert Jézus nem ezt vagy amazt az 
igazságot, hanem az igazság lelkét adta nekünk, és bár döbbentsen 
meg vagy szomorítson el valamely igazság, azt elvetni tagadása 
volna e léleknek. 

De más előjogot is említek, mely az elsőnek kifolyása, misze- 
rint az evangélium a lelki üdvöt sem a papságtól, sem a hitvallá- 
soktól nem teszi függővé. 

A reformátió felszabadított a papság uralma alól. Mi k. h. 
őreitek és tanítóitok , mi nem vagyunk áldozárok. Nekünk nem áll 
hatalmunkban akár megtartani, akár elveszíteni a lelkeket. Mi 
azok vagyunk , kikre az általános papság elvénél fogva választási, 
nem mintegy születési jog folytán, az igehirdetés és a vallásvezetés 
szent tiszte átruháztatik. Segédkezünk, hogy istenhez közelebb jus- 
satok, viszont segedelmetekre szorulunk mi is, hogy hozzá közelebb 
juthassunk, de nem ékelődünk közétek és az isten közé. íme a lénye- 
ges különbség, mely van a papság és az evangélium szolgája között* 
Ezeo evangéliumi felfogást a reformátió állította vissza ; Jézus sze- 
rint minden embernek közvetlenül kell a mennyei atyához fordulnia 
s senkinek nines joga az atya és gyermek közé helyezkedni s az 
üdvösség feltételéhez , az istenhez való bizodalmas közeledéshez — 
bármely papságnak is — épen nincsen köze. 

Kevésbé törte meg azonban a reformátió a betű uralmát, s 
be kell vallanunk, hogy ez gyakorta nyomasztó volt ; s ez az , a mi 
még mai nap is gátolja valódi haladásunkat , elhomályosítja az 
evangélium tisztaságát ; milliókat tart távol Krisztustól , kik ha 
ismernék örök életről szóló beszédét, üdvösségüket lelnék fel nála. 
A szolgaság befolyása alatt vagy ember, vagy betű korlátoz. Mert 
mihez mérjük ma is a keresztyén jellemet? Tán az evangéliumi üdv- 
elvhez ? Nem, rendszerekhez, melyek változnak, de melyeket elvetni, 
egy volna az evangéliumra kimondott halálitélettel. Ha Jézus isme- 
retlenül közénk lépne s tanszékeinkről egy uj hegyi beszédet intézne 
hozzánk , hányan volnának , kik mondanák , szép, fenséges — de 
nem keresztyéni, mert sokat hagyott el, a mihez szokva voltunk, oh 
ez nem vallás! Hála , miszerint Jézus keresztyénsége nem azon 
órtelembeii keresztyéni, melyet e fogalomhoz kötnek. Ha ezen értel- 
mű volna , akkor a világ alakjával el kellene múlnia ; mert a dog- 
mák elenyésznek , a rendszeresített keresztyénség elenyészik, de a 
szeretet keresztyénsége, mely egyik rendszert a másik után túléli, 
soha el nem enyészik. A papok és írástudók ám elenyészhetnek, Jézus 
a ki sem pap, sem írástudó nem volt, megmarad. 

És ebből k. h. Jézus Krisztus keresztyénségénel* harmadik 
jellemvonása következik, mely kiváló figyelmet érdemel. Azt értem, 
hogy ez a szabadság vallása. Azoknak, a kik Jézus nevében a szol- 
gaságot, zsarnokságot, tespedést s mindazon átkos kórokat magasz- 
talják, melyek az emberi nemet egy élettelen hullává törpitik : 
Jézus nevében válaszolok : helyet, helyet isten fiai szabadsága szá- 
mára. Krisztus vallása, Krisztus lelkének vallása — a szabadság 
lelke. S e lélek ösztönöz , hiv , indit és emel fel a mennyei atyához 
8 oly tiszteletet gerjeszt, mely ép feltété a szabadságnak. Többet 
tesz. Bármily kívánatos és üdvös is a szabadság önmagában, félel- 
met és borzalmat kelt azoknál , kik önző és fegyelmetlen szenvedé- 
lyeik folytán vele visszaélnek s erkölcsi kiskorúságuknál fogva, 
nem képesek azt a közjólét és saját boldogságuk szolgálatára for- 
dítani. Ekkor a keresztyén érzület, miután életre keltette, védőjévé 
válik a szabadságnak. Ez erősiti meg az erkölcsi egyensúlyt, ez 
teszi a törvény iránti engedelmességet szent és önkéntfolyó köte- 
lességgé, ez szenteli meg a nemzeti öntudatot. A szabad keresz- 
tyén ellensége a zavarnak , erőszaknak és fejetlenségnek, nem mert 
büntetéstől tart , hanem mert a zavar, az erőszak, a fejetlenség 
ellenszenvet és borzalmat kelt fel benne , a hol Krisztus lelke ural- 
kodik, ott szabadság van , valódi erkölcsi , békeszerető szabadság 1 
Nyomában áldás és üdv emelkedik. Ha szemlélhető képbe foglalhat- 
nám a szabadság történetét , idéznék egy tündérmesét ! Egy tün- 
dérről, mely természetének valamely csodás titka folytán arra volt 
kárhoztatva, hogy bizonyos időszakban mint ijesztő és mérges kigyó 
járjon az emberek között. Azok, a kik eltorzított állapotában bán- 
talmazták, örökre megfosztattak azon áldásoktól, melyekben az 
embereket részeltetni szokta ; de azok , kik undok alakja dacára 
kímélettel voltak iránta , miután mennyei szépségét visszanyerte, 
bőséggel áldattak meg, szeretetben és győzelemben boldogokká 
lettek általa. K. h. e tündér a szabadság lelke. Néha csusz-mász, 
mar és sziszeg, s jaj azoknak , kik ellene támadnak ; de boldogok, 
ezerszer boldogok azok , kik elég bátrak voltak istápolni , dicsősé- 
gének és felmagasztalásának napjaiban, bő jutalmat nyernek.*) A 
szabadság által ütött sebeknek csak egy gyógyszere van : ez a sza- 



•) Macaulay Essays cim. m. I. k 19. lap. 



Digitized by 



Google 



279 

badság. Midőn nyirkos börtönét először hagyja el a régi rab, 
szemét a napfény elvakítja s mentőjére nem ismer. De gyógyszere 
nem az , hogy vezettessék ismét a börtönbe , hanem szoktassék a 
napfényhez. Az igazság és szabadság fénye elvakítja a szolgaságban 
nevelt népeket , de ám szoktasd őket, felüdülnek s értelmi fejlett- 
ségre emelkednek. K. h. ezen szabadság , mely világosit és nevel, 
Krisztnsnak, a keresztyénségnek szelleme ! 

Végre, hogy teljesen megérthessük miben áll Krisztus vallá- 
sának hatása, tekintsük mint vezérel kételyeinkben, mint vigasztal 
bajainkban. 

Haladásunkat, tökéletesbülésünket mindig drága áron sze- 
rezzük meg. Láttuk a középkort; boldogok, hogy e vaskorban 
nem éltünk. Mégis valljuk be : sebesen rohanó s hullámokat verő 
korunkban, vannak oly pillanataink, hol a gyengeség és fáradság, 
zsibbadtság és kimerülés vesz rajtunk erőt, s óhajtva "nyugalmas 
békét visszakívánkozunk ama könnyenhivő korba , midőn az embe- 
rek a gondolkozásnak legkisebb homlokredője , a kételyek legcse- 
kélyebb szúró tövise nélkül, teljes bizalommal voltak a lelki üdvü- 
ket gondozó egyház iránt. Folyton csudákban úsztak. Hogy bethesda 
hullámai üdvös mozgalomba nem hozták a lelkibeteget , nem tesz 
semmit, az üdvösség, gyógyír külsőleg lett vele közölve. Az ember 
hitte, hogy testestül-lelkestül égbe száll s az örök életet ugy élendi 
át, mint a templomok ablakaira festett angyalok. 

Eme képzetek eloszlottak , mily keveset tudunk azonban ma 
is valódi hivatásunkról, mint vallja be a kutató értelem erőtelensé- 
gét ama kérdésekkel szemben, melyek lelkében felmerülnek. Ki az, 
ki panaszra hajló ajkait zárva tartaná ama megoldhatlan kérdések 
felett, melyek istenre s önmagunkra vonatkoznak ? 

K. h. a felvilágosodásnak csak egy közege van, s ez Jézus 
evangéliuma. Az evangélium az eszmény tudatát , a haladás szük- 
ségét s az istenhez való emelkedés vágyát kelti fel bennünk , örö- 
münket, boldogságunkat a tökéletesbülésbe helyezi, lecsillapítja 
keblünkben a nyugtalanságot s felérezteti közellétét az atyának, a 
ki hív és vonz ; s mi a varázsnak, mely lelkünkre hat, nem állhatunk 
ellen. Megnyugszunk azon, hogy mindent, hogy sokat nem tudunk ; 
8 e megnyugvás nem kínos arra nézve, ki istenben bízik, mert hiszen 
ki azt istent keresi, már félig meg is találta őt. 

így vagyunk a vigasszal is. Az evangélium szivünket , lelkin- 
ket istenhez emelvén , fájdalmainkat magasabb szempontból tanit 
szemlelni és viselni ; s mennél magasabb szempontból tekintjük, 
annál világosabb lesz előttünk , hogy a földi javak változásnak van- 
nak alávetve. S ha végre ama légkörbe érünk, hol a földi panasz 
halgát , füleinkbe a világalkotó öszhangos zenéje hat, s a mit mond, 
8 a mit hallunk, felszikkad általa szemeinkben a könny , beheged 
szivünkben a seb, elcsendesül a kétség és a bú, s nyugalmunk van 
istenben. Emelkedjél hát, a levegő ott tiszta és éltető, a hangok 
varázsa édes és andalító, — oh mennyei atyám, mily jó tehozzád fel- 
emelkedhetni 

íme ez a keresztyénség hatása, azért oly mulhatlan a keresz- 
tyénség. Magába zár ez mindent mi üdvös és kívánatos reánk nézve. 

Csak még azt jegyzem meg, hogy ezen keresztyénségnek ben- 
nünk erővé, életelwé, valóvá kell lennie. Ne éljünk csalódásban, — a 
világ csak félig, 8 szivünk tán félig sem keresztyén. Legyünk azon, 
hogy a világ teljesen az legyen, s miután ez nem egy nap műve, 
mindenekelőtt legyünk azon , hogy szivünket alakítsa át. Tegyük 
sajátunkká az örök élet beszédét , melyet lelkéből vett Jézus, s me- 
legedjünk fel rajta mi is ; ez legyen erőnk, vigaszunk és örömünk. 
Tápláljuk azon reményt, melyet ő a törekvők lelkébe olt, s örömein- 
ket ki sem rabolhatja el. 6 nyújtja azokat — vegyük el kezeiből — 
Ámen. — Dr. Reyüle nyomán 

Jeskó Lajos* 

EGYHÁZI BESZÉD. 

(Elmondatott Sz.-Fejérráron, az ev. gyülekezet templomának felszentelésekor, 

1873. szept. 7.) 

Le kell vetkeznetek ama Hgi élet szerint való 6 embert, mely 
megveszett a csalárd gonosz kívánságok miatt. És meg kell újulná- 
tok a ti elméteknek lelke szerint. És fel kell öltöznétek amaz uj embert, 
mely isten szerint teremtetett az igazságra és a valóságos szent életre. 
Efez. IV. 22—24. 

Kedves atyámfiai ! Kétséget sem szenved* hogy a mai kor a 
haladás kora. Egyházban és polgári társaságban nagy gondolalok 

forrongnak. Semmi sincs, a mi e haladást megállíthatná ; de igenis 
Tan, a mi e haladást késlelteti. 

Egyrészről ugyanis még ma is vannak, a kik akár haszonle- 
sésből, akár vakságból ellenségei minden józan haladásnak s felvi- 
lágosodásnak, kik a hitet — és sokszor milyen hitet ! — mintegy 
erővel kötik az emberre, uralkodván a lelkiismeret fölött. E tévely- 
gésnek gyümölcse a tudatlanság, a vakhit. Ezek , mig ama más 
életre függesztik szenteskedő szemeiket, feledik ezt az életet, ez 
életnek nemes küzdelmét, s nem élvezik boldogságát azon menny- 
országnak, mely üdvözítőnk szerint már itt is van a mi sziveink- 
ben, t. i. a tökéletességre törekvő embernek tiszta szivében. 

Másrészről ismét vannak, kik büszkén sorakoznak a haladás 
zászlaja alá , de a véges értelemnek pislogó mécse mellett feledik 
ama mennyei világosságot, melyre a názáreti bölcs tanit, s a földi 
érdek és világi gond zajában nem hallják amaz égből lézengő tit- 
kos varázsszózatot, mely ugy a lélekhez szól, hogy az odafennvaló- 
kat keresse. E tévelygésnek következése korunkban a vallási lágy- 
melegség, közönyösség és hitetlenség. 

Nincs okunk, hogy a több tekintetben előrehaladó kor fölött 
siránkozzunk ; de lehetetlen szemet hunynunk kettős tévelygése 
előtt, mely egyrészről a vakhit, másrészről a hitetlenség. Mind a 
kettő késleltetik haladást az egyházban , de késlelteti azt a polgári 
társaságban is ; mert egyház és polgári társaság egymással annyi- 
ban mégis csak összefügg, hogy ez a belső , erkölcsi törvény szerez 
érvényt a külső, polgári törvénynek, s hogy mégis csak a vallásos 
szívből fakadó erkölcs a valódi, tiszta erkölcs, mely minden ország 
támasza, talpköve, s mely ha megvesz, Róma ledül s rabigába 
görbed. 

Nekünk, prot. keresztyéneknek, kiknek a vallás dolgában 
jelszavunk a szabad vizsgálódás, s ennek nyomán a haladás, kik a 
vallásnak nem a külsejét, hanem a magvát , nem a betűt , hanem a 
lelket keressük, kik az istent, a ki lélek, lélekben és igazságban 
kívánjuk imádni, nekünk, mondom, nincs valami sok közünk és 
bajunk a vakhittel ; de igenis van , fájdalom , van elég bajunk a hi- 
tetlenséggel. Mert ugyanis hányan vannak napjainkban, a kiknél 
az a divatos miveltség kapott lábra , hogy előttük egyház, vallás és 

hit puszta álomképek, üres szavak csak , kik előtt a templom ide- 
gen hely, és ismeretlen valami az a vallásos buzgóság, mely apáink 
keblében égett, mely igaz méltóságot s égi boldogságot nyujt az 
embernek, mely megszenteli az életet é ennek minden viszonyait 
Ezek nem tudják, hogy ők, kik a felvilágosodás fiainak tartják ma- 
gokat, ezen tévelygésök által útját állják a valódi haladásnak, az 
igaz boldogságnak s miveltségnek, a mely miveltség korántsem 
csupán az ész kimivelésében áll , hanem ezzel együtt még inkább a 
léleknek nemességében , fennkölt&égében s a sziv tisztaságában, 
melyre pedig egyedül a vallás képes az embert elvezérelni. S még 
hagyján, ha az úgynevezett mivelteknek egy része gondolkoznék 
igy, mert vigasztalásul mondhatjuk, hogy csak egy része gondol- 
kozik igy, de a példa ragadós, s az egyszerű nép gyermekded szent 
hite is kemény próbára van téve, annyira, hogy igaz vallásosság 
dolgában bizony-bizony messze hátramaradtunk csak apáinktól is. 
Hát korunkban elvesztette volna-e a szivekre a maga égi, vonzó 
erejét a vallás ? a Krisztus vallása, az a vallás, mely a nagy apos- 
tolnak, s utána annyi millió és millió léleknek édes tanúbizonysága 
szerint istennek hatalma volt minden hívőnek üdvösségére ! Nem! 
az evangéliom még ma is és mindörökké istennek hatalma mind- 
azoknak üdvösségére, a kik hisznek. Sőt inkább a mi szivünk ke- 
ményedett meg, a mi lelki szemeink homályosodtak el, a mi korunk 
tévelyeg a hitetlenségben. De az ur szolgáinak résen kell állaniok, 
hogy megismervén a tévelygést, az istentől nekik adatott kegyelem 
mértéke szerint útba igazítsák a tévelygőket , s figyelmeztessék 
őket az egy szükséges dologra. Egyre van a mi korunknak szük- 
sége. S most, midőn ez uj templomot istennek szenteljük, alkalmat 
veszek magamnak, becses figyelmeteket kikérve , hogy ez egy szük- 
séges dologról beszéljek, mely nem más, mint az, hogy meg kell 
újulnunk a belső ember szerint. Uj templom - 
uj ember. 

Ezen uj embert, ezen megújulást sürgeti Pál apostol a szent 
igékben. Ugy tetszik nékem, hogy ezen uj templom is ezen meg- 
újulásra emlékeztet bennünket. Ez a megújulás pedig áll : 

1. Uj hitben, 

2. Uj életben. 

Uj hitre van korunknak szüksége , hogy a mi uj emberünk 
olyan legyen , mely isten szerint teremtetett az igazságra; 
mert a vallási igazságot a hit fogja fel. De mi a hit és uj hit ? A 
hit szellemi kapocs, mely a látható világot a láthatatlannal össze- 
fűzi. Az ebből származó édes viszony isten és ember közt : a vallás ; 
ez a szent hely pedig, hol a vallásnak javai velünk közöltetnek. 
Továbbá, a hit az olyan dolgoknak valóságok, a melyeket remélünk, 
és a mely dolgok nem láttatnak , azoknak bizonyos mutatójuk. De, 
boldog isten , hányan hisznek ma már olyan dolgokban, a melyek 
nem láttatnak ? ! hisz a mai világ csak a láthatót öleli , a tapogat- 
hatóban hisz, mint a kétkedő Tamás ! Ezért mondám, hogy hitre 
van szükségünk, hitre, mely hisz istenben, aj ézusi erény- 
ben és az örökéletben. 

Van isten ! Ezt prédikálja a nagy természet, melybe isten 
fényesen felöltözött. Az egek hirdetik az erős istennek dicsőségét. 
Oh isten ! Nevedet fényletik az örök csillagok, s a kicsiny porszem- 
ben dicsőséged ragyog. 

Van isten ! ezt vallja szivünkben minden nemesebb érzelem, 
s egy elutasithatlan magasztos vágy. Oh, ne tagadjátok, mindenitek 
életében voltak s vannak oly szent pillanatok, midőn ugy szomjú- 
hozik a lélek az istenhez, az élő erős istenhez ! 

Van isten ! ezt bizonyítja a népeknek története és saját éle- 
ted, hol egy láthatatlan, de érezhető kéz , a gondviselésnek, isten- 
nek keze működik ! 

Ez az isten, mint Jézus kijelentette , lélek , mindnyájunknak 
édes atyánk, ki véghetetlen szeretettel öleli körül e világot. Nem 
kiáltasz-e fel boldogan : hiszek tebenned, oh isten ! 

Ezen hitre van szükséged, oh világ, hogy higyj istenben, — s 
hogy higyj 

azon erényben, melyre Jézus tanit. Mi az, a mi az embert 
igazán emberré teszi , ha nem az erény ? főkép azon erény , melyet 
Jézus oly felségesen tanított, s még felségesebben mutatott meg 
saját példájával. Legyetek tökéletesek I Legyetek szentek ! Tehát, 

tökéletesedés mindabban, a mi jó, szép és igaz, s boldogság e tö- 
kéletesedésben : ez a mi rendeltetésünk, s ennek megközelítése az 
erény. Oh mily nagy az ember, ha értelmében oszlik a sötétség s 
terjed a világosság, ha szivében tisztaság lakik, ha lelke az isten- 
es felebaráti szeretetnek lesz tűzhelye, ha ugyanazon indulat 
van benne, mely volt a Jézus Krisztusban ! 

De az erény, mint neve is mutatja, erőbe, lelki erőbe kerül 
Próbaköve : a küzdelem, a szenvedés. S dicsőség legyen a mi vezé- 
rünknek, a ki itt is előlment példájával , ki az ő mennyei atyjának 
akaratján megnyugodott, ellenségeinek megbocsátott. Mily felséges, 
e szenvedéssel rakott földi pályán ez égi szenvedőnek példáját kö- 
vetni : szenvedni, s nem csüggedni , hanem megnyugodni , tűrni, 
bízni, megbocsátani s nemesedni a fájdalomban ! 

S minthogy az erény kiküzdése tart a sírig, s a bün meg- 
megújítja harcát ellenünk : oh mi vigasztaló az igaz bűnbánat 
könnyeit hullatni annak keresztje alatt, ki váltságul önmagát adta 
érettünk halálra ! mily fölemelő a szent példából erőt meritni a 
jóra, hogy újonnan szülessünk a lélek által ! oh mi boldogító vissza- 
szerezni igy a léleknek békességét , melyet e világ nem adhat s el 
sem vehet. 

Ezen hitre van szükséged , oh világ , hogy higyj a jézusi eré- 
nyekben, — s hogy higyj 

az örök életben, a léleknek halhatatlanságában. Szent vallá- 
sunk tanítja , hogy ez az élet csak készülődés egy tökéletesebb 
életre ; tanítja, hogy a sírnak éjszakája után örök életnek szép haj- 
nala hasad ; tanítja, hogy a lélek , mely itt szent vágygyal kereste 
az odafennvalókat, megtér istenéhez, a ki adta volt, hogy tökéletes- 
ségben cselekedje az ő szent akaratját. Oh , de mi is volna ez a 
földi élet ezen vigasztaló reménység nélkül ? Pályafutás volna cél 
nélkül , küzdés volna koszorú nélkül , szent vágy teljesülés nélkül ! 
Mily nagy az ember ezen nemes hitével , ha az apostollal lelkének 
édes meggyőződéséből mondhatja : hol van halál a te diadalmad? 
hol van koporsó a te fullánkod ? ! 

íme , körülbelől ezek a mi hitünknek alapvonalai , mintegy 
sarkpontja, hogy t. i. hiszünk istenben, hiszünk a Jézus Krisztusban 
s a benne gyökerező erényekben , hiszünk a Szentlélekben , melyet 
isten kitöltött mireánk bőséggel a Jézus Krisztusnak , a mi megtar- 

tónknak általa, hogy az ő kegyelméből megigazulván, örökösök le- 
gyünk az örökélet reménysége szerint. 

Hát elhagyjuk-e, megváltoztassuk-e, felforgassuk-e ezt az 
alapot, ezt a régi hitet ? kérdhetné valaki, midőn én uj hitet sür- 
getek. Távol legyen ! Sőt azt mondjuk az apostollal , hogy más fun- 
damentumot senki nem vethet azon kivül , a mely egyszer vettetett, 
8 mely a Jézus Krisztus. Azt mondjuk vele , hogy nincsen más 
evangélium ; de ha szinte mi is , avagy a mennyei angyal hirdetne 
néktek valamit azon kivül, a melyet néktek hirdettünk, legyen átok. 

Ah ! midőn mi uj hitet sürgetünk, épen a régi hitnek, a Krisz- 
tusi igaz , tiszta hitnek megújulását sürgetjük, megújulását azon 
hitnek, mely az apostoloknak s apáinknak erős vára volt, felhőosz- 
lopuk az öröm nappalában, tüzoszlopuk a szenvedés éjjelében. Ezen 
régi hitnek megújulását sürgetjük mi , mely a mai időben már so- 
kaknál vagy végkép kialudott, vagy alvófélben van. Mily kevesen 
vannak ma, a kik őszinte , boldog sziwel vallhatnák : az isten né- 
kem mindenem, ő benne nyugszik meg szivem ! Mily kevesen, a kik 
mennek a Jézus nyomdokán : a szentségnek , a jellemnek , a becsü- 
letnek, az őszinte szeretetnek és igazságnak utján , mely vérrel és 
könynyel van ugyan jelölve, de a mely végre is való boldogságra és 
égbe vezet ! Mily kevesen vannak , kik a halhatatlan léleknek örök- 
kévaló javait keresnék, kik mondják : kihez, oh kihez mennék más- 
hoz, oh uram ? örökélet beszéde van tenálad 1 

Ellenben mily sokan vannak, kik a világot imádják, a kikre 
illik a zsoltáriró szava : a balgatag azt mondja az ő szivében, nin- 
csen isten ! Mily sokan vannak, kik előtt a Krisztus és az ő tudo- 
mánya újra botránkozás és bolondság , és nem istennek hatalma, 
nem istennek bölcsessége ; mert nem hisznek benne , nem hisznek, 
mert nem ismerik az isteni tudományt 1 Mily sokan vannak^ kik igy 
szólnak : együnk és igyunk, mert holnap meghalunk, s a lélekkel 
nem törődnek I Mennyi köztünk a közönyösség , a hidegség, a hitet- 
lenség ! Hát nincs-e okunk felkiáltani ós kérni , buzgón kérni iste- 
nünket : adj nékünk uj hitet ! Uj hitet : a Krisztusnak szellemét ! 
Uj hitet : az apostoloknak lángoló hitét ! Uj hitet : a reformátorok- 
nak tüz-lelkét, apáinknak buzgóságát , vallásunk , egyházunk iránt ! 

Engemet erre emlékeztet ez az újtemplom, hogy uj hitet kér- 
jünk, s az uj hittel 

II. 

Másodszor uj életet, hogy a mi uj emberünk olyan legyen, 
mely isten szerint teremtetett valóságos szent életre, ügy 
van ! az élet a hit próbája. Hordozhatod a hitet ajkadon, matathatod 
is, mint a farizeus ; mit használ az neked, ha hited nem őszinte, 
nem élő, nem munkás? Legyen hited őszinte. Hiszed, hogy az 
isten egy : jól cselekszed, az ördögök is hiszik és rettegnek tőle. Ha 
hiszed az istent, szeresd őt. Oh fogózkodjál hitednek karjaival iste- 
nedhez erősen , teljes sziwel és bizodalommal az életnek minden 
körülményei közt ! teljesítsd szent akaratját hiven a sírig , s akkor 
majd ezen te őszinte hited boldogít tégedet ! Legyen hited mint az 
«lőfa, mely jó gyümölcsöt terem ; mert mit használ , ha valakinek 
hite van, cselekedetei pedig nincsenek ? Ha így szólsz a szűkölkö- 
dőknek : menjetek el békességgel , melegedjetek meg és egyetek 
eleget ; mindazáltal nem adod nekik azokat , a melyek szükségesek 
volnának az ő testöknek tápláltatására — mi haszna van annak? 
Legyen hited, mely szeretetben munkás; mert ha angyaloknak 
nyelvén szólanál is, szeretet pedig nincsen tebenned, olyan vagy 
mint a zengő érc és a pengő cimbalom. Olyan hitre van szüksé- 
günk, mely kegyes és szeretetteljes életben nyilatkozik, hogy el- 
mondhassuk : élek többé nem én , hanem él énbennem a Krisztus. 
De milyen ma sok ember élete ? Épen olyan mint a hite. Hite 
ingadozó, hite nem valódi , ezért nem valóságos szent élet az 6 éle- 
tök is. Hol van a sziv , mely igy fohászkodnék fel : jobb nékem, ok 
uram, egy nap a te pitvaridban, hogynem másutt ezer nap I Sok 
embernek a pénzintézet ma a temploma. Sokan a kamatlábak sze- 
rint imádiák már magát az istent is ! Hidegen mennek el az ur 
hajléka mellett , s mint hajdan Jeremiás idejében, ugy ma is : Sión 
útja fölsír fájdalmába, — nincs, ki menjen az ur templomába! S 
mert a templomok üresednek, azért üres az élet is jótettektól, azért 
van ez tele bűnnel és nyomorúsággal ! Ézsaiásokra van szükségéé 
kornak, kik sírva ostorozzák a bűnt nagybátran : ime, minden fejet 
elfogott a betegség és minden szivet az erőtlenség ! Igen bizony, 
mert az igaz felebaráti szeretetnek gyökere sokaknál kiszáradott, 
az igazságnak levele elhullott, a tökéletességnek gyümölcse meg- 
rothadott, s a lélekről istennek képmását egymásután törli le a 
bűnöknek sokasága ! 

Ne mondjátok nekem ezek ellenében , hogy hiszen sok szép 
humánus tettel találkozunk az életben , én ezt nem tagadom ; de 
ugy látom, hogy több bűnnel találkozunk ott. Ne mondjátok , hogy 
a vallás szerepét az előrehaladott kor szelleme veszi a kezébe, 8 
majd ez teremt erényt, erkölcsöt, miveltséget, boldogságot ! Lehet-e 
ott valódi erény, valódi erkölcs, miveltség és boldogság, hol a lelki- 
ismeret alszik, hol az isten már-már kitörölve a szivekből , hol a 
földet az éggel összekötő hitnek aranyszálai szétszakadoznak, hol a 
templomnak és szívnek oltárán nem ég többe a buzgóság szent tüze ; 
hol az erkölcsi törvény lábbal tapodtatik, hol a léleknek hímporát 
letörli a százkezü világi érdek , hol az emberek legfolebb csak arra 
néznek már tetteiknél, hogy mit mond rajok a világ, s nem arra, hogy 
mit mond rajok a lelkiismeret, s még egy, az isten! Erényeid, oh világ, 
igen sokszor csak fényes, vakitó bűnök, hiúságnak, érdeknek, önzés- 
nek szülöttei, miveltséged sokszor csak álnok simaság, felvilágosodá- 
sod a világosságnak árnyéka, igazságod az igazság palástjának rongya 
csak, kegyességed sokszor csakbetanult, farizeusi kegyesség! A fényes 
külső, e festett koporsó iszonyú sötétséget, siralomra méltó romlást 
zár magába. Cáfoljatok meg, hogy nincs igazam, s én örülni fogok; de 
épen ti, a kiket még egy szent érzelem, a buzgóság hozott ide, ti mond- 
játok velem együtt, hogy fájdalom, pusztulunk, veszünk erkölcsileg, 
vallásilag is ! Oh, nincs-e okunk felkiáltani és kérni istent teljes szív- 
ből : adj nékünk uj életet ! Uj életet : ama Szentnek, ama Jézus- 
nak tiszta életét ! uj életet : azoknak életét , kik inkább meghaltak, 
semhogy vétkezzenek, 8 az igazság útjáról letérjenek ! uj életet : 
egyszerű erkölcseit a régi apáknak , kik nem ismerték ugyan a mai 
kornak sima miveltséget, de mégis miveltek voltak , mert volt jóért 
lángoló, istent és embert szerető, tiszta, nemes szivök. 

Engemet erre emlékeztet ez az uj templom, hogy uj szivet, uj 
életet kérjünk istentől. 



De azt kérdhetné, és megvallom , méltán kérdhetné tőlem va- 
laki : mit sorolod elő ezeket a bajokat épen itt és épen most ? Hiszen 
ez a templom , melyet most istennek szentelünk , épen ezen meg- 
újult hitnek , megújult életnek fényes tanúbizonysága , s mi azért 
jöttünk ide, hogy örüljünk nagy örömmel ! 

Igazatok van , édes testvéreim. S én is azért jöttem , hogy 
örüljek veletek. S örülök szivemből, mert teljesedve látom Üdvözí- 
tőm szavait : ha annyi hitetek volna mint a mustármag , és azt 
mondanátok ime a hegynek, menj el innét amoda, elmenne és semmi 
lehetetlen nem volna néktek, örülök , mert a számban mustármag- 
nyi kicsiny fejérvári evangélmi szent gyülekezet lélekben , hitben 
buzgóságban erős. Bizonyítja ezt az új szent hajlék. 

S midőn én mind ennek dacára ama bajokat elősoroltam, ezt 
tettem azért, hogy örömünket annál teljesebbé tegye az az édes 
tudat, hogy istené legyen a hála ! nem halt még ki mindenütt, nem 
halt még ki minden szívből az élő hit s ennek munkája 1 

Fölemlítem e bajokat , hogy ez a szent hely még senkit se 
tegyen elbizakodottá , hanem érezvén fogyatkozásainkat , megaláz- 
zuk magunkat isten előtt , kinek kegyelme működött itt , s az ő 
kegyelme nem hiábavaló. 

Fölemlítem e bajokat , hogy látván ezeket , most e .szent he- 
lyen mint élőkövek építtessetek föl, hogy legyetek lelkiház, istennek 
élő templomai, s a jó példának mindenható erejével építsétek azo- 
kat is, a kik istennek nem élő , hanem hitben gyenge , ingatag, ros- 
kadozó templomai. Oh mert midőn csak ez évben is érezzük , hogy 
mennyi kísértettel, mennyi keserűséggel teljes ez az élet : mi tart 
még fenn bennünket , ha a szív még istenétől is elfordul , a kinél 
van egyedül a megtartásra való erő , kegyelem és béke ? ! Mi tart 
fenn bennünket, ha elfordulunk szent vallásunktól , mely , mint égi 
angyal , letörli könnyeinket és szól : küzdj és bizva-bizzál ! — Az 
isten legyen nékünk mindenünk, mindenben, mindvégig ! 

Ez az isten adja meg néktek az ő gazdag dicsőségeért, hogy 
ez uj templomban állhatatosan erősödjetek meg az ő lelke által a 
belső emberben, hogy lakozzék a Krisztus hit által a ti sziveitek- 
ben. Annak pedig, a ki véghetetlen bőséggel mindeneket megcse- 
lekedhetik feljebb, hogynem mint kérjük vagy elménkbe befogjuk, 
a mibennünk munkálkodó erő szerint : az istennek dicsőség legyen 
az anyaszentegyházban a Jézus Krisztus által minden időben és 
mindörökkön örökké ! Ámen. 

Sántha Károly. 
v.-palotai év. lelkész. 

A convent kérdéséhez. 

„Ab egyházkerületek egyetemes értekezlete kormányzati és bírói 
szék egyszersmind. Kormányzati , vagy közigazgatási szék az oly 
ügyekre nézve, melyek az egyházkerületek egyetemét, vagy többségét 
illetik, de természetöknél fogva sem egyes kerület, sem a zsinat 

körébe nem tartoznak, vagy halasztást nem szenvedhetnek Birói 

szék pedig ezen főértekezlet annyiban , a mennyiben az egyházmegyei 
és egyházkerületi törvénysaékeken kezdett perekben mint felyebbviteli 
törvényszék itéL" stb. 

Bévész Imre 1857-ben. 

El voltain rá készülve, hogy a debreceni Figyelmező 
erős támadást fog intézni mind a convent eszméje , mind az én 
conventi beszédem ellen. Révész ur ugyan néhány év előtt, mottóul 
felvett szavaiban, s azoknak még bővebb kifejtésében,*) ép oly con- 
ventet ajánlott a magyar egyháznak, minőt a folyó évi nyári gyűlés ; 
de akkortájban ő sok minden más eszmét is hirdetett , a minek 
most egészen az ellenkezőjét vallja, s akkori álláspontjába ép ugy 
beillett a convent eszméje, a mennyire ellenkezik az a mostanival. 
Aztán nálam is volt neki egy kis lefizeteüen adóssága t 

A támadás be is következett, és pedig oly határt nem ismerő 
szenvedélylyel és gyűlölködéssel, minő még az odiosus theologusi 
vitákban is csak a reformatio századában , és akkor is talán csak 
egy Melius Péter vagy Sámbár Mátyás műveiben fordul elő. Meg- 
vallom , engem ez a féktelen düh és gyűlölet Révész Imre úrtól 
ezen alkalommal igen kellemesen lepett meg, s optimistikus néze- 



*) Vélemény a magy. prot. egyh. alkotmány főpontjai felett. 74. lap. 

19 



Digitized by 



Google 



290 

temben, melyet a szivekbe vésett erkölcsi érzék hatalmáról 
alkottam , ismételve jelentékenyen megerősített. Révész ur érzi és 
tudja, hogy nekem felelettel tartozik másfél év óta , az a szivekben 
lakó biró nem hagyja nyugodni, másfél év alatt sem tudta elaltatni, 
pedig a kábító tömjénfüst sem hiányzik körülte, — talán még a 
magyarázatot váró nagy közönség szavából is behatolhattak a vi- 
lágtól elzárt múzeumába egyes töredékhangok : azonban az egyenes 
kérdésre egyenes feleletet azon a téren nem adhat. 

Most megjő erre a kedvező alkalom. A szó ugyan mindössze 
néhány históriai adat valódisága körül forog, s e téren a szenve- 
délynek semmi helye ; azonban a végcél , melyért ezen adatok vizs- 
gáltatnak, egy nagy fontosságú intézmény , mely ellen szenvedélye- 
ket lehet ébreszteni. £ kedvező alkalmat feltűnő mohósággal 
ragadja meg Révész ur , hogy megfizessen nekem a multakért, — 
hiszen olyan sokkal adósom ! Valóban nagy ügyességgel oldja meg 
feladatát. Hogy a beszédemben felhozott adatok hamisítottak vol- 
nának , azt egyről sem állítja egyenesen , mert hiszen bárki saját 
szemeivel meggyőződhetnék azok valódiságáról a convent jegyzö- 
könyveiből ; még azt sem vitatja tüzetesen , hogy az általam vont 
következtetések azon adatokból nem folynak ; sőt egyáltalában ugy 
irja meg a convent történetét , hogy az ide vonatkozó legfőbb és 
minden mások felett döntő forrásokat , a jelen század első felében 
tartott conventek jegyzőkönyveit , gondosan kikerüli, jóllehet én 
csak ezeket használtam , s csak ezekből lettem volna leverhető , ha 
nincs igazam ; hanem mindezek helyett valami egyenesen ugyan ki 
nem fejezett, de annál nagyobb dolgokat sejtető lappangó gyanúsí- 
tásokkal rakja meg támadását, azután felzaklatja a sziv legsötétebb 
üregeiben lakó szenvedélyeket , felidézi sírjaikból mindazon réme- 
ket, melyek valaha egyházunk életében borzasztók valának, s végül 
a felzaklatott szenvedélyeknek szabad kitörést enged a convent 
ellen ós ellenem. E műtéthez aztán összehordja a legkülönbözőbb 
természetű adatok oly nagy halmazát , hogy a szegény járatlan 
ember elvész bennök, mint valami ismeretlen erdőben , s azt hiszi, 
hogy históriát kapott, pedig kapta egy embernek legyőzhetetlen 
szenvedélyét históriai szószban feltálalva. Mily nagy kár a jobb 
sorsra érdemes lángolásért ! Hiszen oly jó historicus mint Révész ur 
igen jól tudhatja, hogy ha csak egyetlen egy adatomról bebizonyítja, 

hogy hamis : én tönkre vagyok téve , s még igaz adataim is elvesz- 
tették élőket. Erre pedig , ha ugy van, nem volna szükség íveket 
összeírni, az egész kitelnék talán három sorból. Miért nem teszi hát 
ezt? Azért, mert itt nem a historikus Révész felel nekem , hanem 
az, a kit én másfél év előtt saját jobb meggyőződésével szembe állí- 
tottam ; az a legyőzhetetlen gyűlölség, melylyel azon kör iránt 
viseltetik, melyben én is élek , és a mely őt oly szép múltjának 
megtagadására vezette : az beszél itt, és nem a történeti igazságot 
kereső Révész Imre. Csakis így érthető, hogy azon férfi , a ki köz- 
tünk az egyház múltjának részletes ismeretében legjártasabb , és a 
ki a történeti okmányok bizonyító erejének megítélésében máskor 
annyi helyes belátást tanúsított : most ugy járhatott el , a mint 
eljárt, a mint alább ki fog ttinni. 

Nekem azonban, mint határozott optimistának, nagy vigasz- 
talásul szolgál azon tény, hogy egy erős ember , ki elég bátorsággal 
birt egyszerre, minden indokolás nélkül ugy lépni fel a világ előtt, 
mint alig nyolc- tiz éves múltjának teljes ellentéte ; ki elég maga- 
san képzeli magát arra , hogy midőn múltjával szembe állitják s 
tőle ezért magyarázatot várnak, semmit nem felel, hanem a dictator 
és oraculum hangjával vezényel és jövendöl tovább : azért magában 
még sem nyugodt, s alkalmatlan ellenfelét, ki őt apostasiája miatt 
kérdőre vonta, s ez által hangot adott számosak lelkében feltámadt 
kérdéseknek, adandó alkalommal nagy szenvedélye egész gyűlöleté- 
vel szétzúzni igyekszik. Azt hiszem sikerülni fog e dolgozat folya- 
mában kimutatnom , hogy ép oly eredménynyel , mint a dühében 
elvakult viador, ki kardjával önmagát sebesiti. Voltaképen nem én 
vagyok az , a kit ő conventi cikkei által elnémitni akart , hanem az 
az ellenség saját tanulószobájában , melynek felébresztése körül 
némi érdemet magamnak is tulaj donitok. Innen magyarázható ki az 
is, hogy bennem az ő támadásának eszközei semmi haragot, semmi 
indignatiót nem keltettek , — sőt ellenkezőleg azon édes érzéssel 
tettem le könyvét, melyet ébreszt bennünk mindig az erkölcsi világ- 
rend diadala. Azért szíves olvasóm ne is várd tőlem , hogy én az ő 
személyes támadásait valami erélyes méltatlankodással visszauta- 
sítsam, — kár volna értök, ezek a fénypontjai az ő dolgozatának, 
— de annál inkább várd , hogy a kérdéses történeti tény mibenléte 
felől hü és igaz adatokat adjak. 

Még egy szót, mielőtt a tárgyaláshoz fognánk. Én a reformá- 
tus egyház egységének, s ezen egység egy közös főhatóság vagy 
convent általi kifejezésének igenis barátja vagyok. De ezen con- 
ventet nem azon oknál fogva óhajtom , mivel egyszer már volt , ha- 
nem a jelen szükségéért, a mit a közelebbi gyűlésen a dunamelléki 
püspök ugy fejezett ki, hogy „ha soha nem lett volna is conventünk, 
most meg kellene azt teremteni," a mely indokot a debreceni püspök 
azonnal magáévá tett , s utána nyomban az egész' gyűlés ellenmon- 
dás nélkül elfogadott. A jogalkotásnál a történeti alap alatt csak a 
jelenben létező viszonyt értjük , s nem egyszersmind azt is , a mi 
valaha volt ugyan , de többé nincs érvényben , mert ennek életbe- 
léptetése ép oly ujitás volna , mint egy egészen uj intézmény léte- 
sitése. Tanúságért elmegyünk ugyan nem csak a félszázados, hanem 
a sokkal régibb múlthoz is ; de parancs-szóért csak a jelenhez. Mi- 
vel a convent az utolsó negyedszázadban valósággal nem volt egyéb, 
mint barátságos eszmecsere : annak létesítése most ujitás volna, 
habár azelőtt félszázadon át létezett. Az eszélyes ujitó az efélét a 
törvényes állapotra visszatérésnek szokta ugyan nevezni, — igy 
nevezte még Luther és Kálvin is a maga reformatioját, jóllehet 
bizony ujitás volt az, még pedig ugyan radicalis. 

Nekem tehát ezen állásponton tökéletesen mindegy akár volt 
valaha convent, akár nem ; a kérdés előttem mindig csak az , hogy 
van-e rá szükség most. A mire szükség van, azt létesitni kell ha soha 
nem létezett is ; a mire pedig semmi szükség többé , azt meg kell 
szüntetni, habár háromszor háromszáz éves múltja volna is. Luther 
dejében már több mint ezer éves múltja volt a coelibatusnak, sőt 
épen bibliai alapja is erősebb mint az oltárképeké, azért azon nagy 
szellem még sem habozott szétrombolni őseinek ama régi intézmé- 
nyét. Kálvin előtt több mint ezer éven át nem volt befolyása a vi- 
lági elemnek az egyház igazgatására , azért ő mégis befolyást adott 
annak. 

Ne gondold szives olvasóm, hogy ezen okoskodást már előre 
kibúvó ajtóul állitottam fel , hogy általa a kérdést más mezőre 
tereljem, melyen többé nem az irott okmányok, hanem a mindkét 
oldalról vég nélkül vitatható egyéni meggyőződések szerepelnek. Az 
ellenkezőt be fogod látni dolgozatom folyamában. Köztem és Révész 
ur közt ezen alkalommal nem arról van szó , hogy melyiknek minő 

meggyőződése van az újításokról, az egyház szükségeiről, a convent 
lehető, de előre nem tudható eredményeiről, stb. Ezek fölött persze 
két jó dialektikus elvitázhatna élete végéig , s mégis mindkettő 
megtarthatná a maga „meggyőződését." Sokkal egyszerűbb és egé- 
szen biztosan megállapítható dologról vitázunk mi, — csakis néhány 
történeti adat valódiságáról. Igenis , vitat ő egyebeket is , s már 
most én is hozzá fogok szólani azon egyebekhez is ; de azokat nem 
ellenemben vitatja, mert én azokról még soha sem nyilatkoztam, — 
épen kérdésben lévő beszédem pedig mind csupa idézetekből áll. 
Ezen idézetekről, s ezekkel szemben az övéiről van köztünk szó ; 
tehát a múltról, mely fölött nem lehet két különböző vélemény, 
hanem csak egyféle biztos tudás , a mely nem függ r attól , hogy me- 
lyikünknek minő véleménye van a jelen és jövő számára teendő 
alkotásokról. Szólani fogok én ezekről is ; de a történeti vizsgáló- 
dástól egészen elkülönítve. Nem keresem tehát a kibúvó ajtót állás- 
pontom előleges jelzésében. Erre talán okom sincs. 

I. 

Ha a convent történetét, vagy helyesebben kifejezve : a m a- 
gyár ref. egyház szervezkedési mozgalmainak 
történetét, s ebben a szemeink előtt mozgó jeleneteket is töké- 
letesen megérteni akarjuk : még messzebb kell visszapillantanunk 
mint Révész ur teszi, t. i. nem csak a bodrogkereszturi conventig, 
hanem épen egyházunk alakulásáig. 

Mikor a református egyház hazánkban szervezkedni kezdett, 
akkor már Magyarország három különböző , s egymással többnyire 
ellenséges lábon , sőt épen harcban álló fejedelem közt volt fel- 
osztva. A magyar egyházat tehát a kedvezőtlen viszonyok már első 
alakulásánál három részre szakították. E részek ugyan, — valamint 
a politikailag háromfelé vágott országrészek is, — szellemben> 
törekvésben és célban egy egésznek érezték magokat ; de egy közös, 
s az egésznek egységes szervezetét megállapító nemzeti zsinatban 
soha össze nem gyűlhettek. Az egyházi egység fenntartója az erdé- 
lyi fejedelem volt, az ő birodalmában alakult egyház volt az irány- 
adó a török és a német uralom alatt élő hívekre nézve is, kik 
amazokhoz képest rendkívül sok zaklattatást és üldözést szenved- 
tek, úgyannyira, hogy beléletökben semmi intézmény meg nem szi- 

lárdulhatott, s igazán el lehet rólok mondani, hogy csak a szentlélek 
tartotta őket össze. 

Az ország szétdaraboltsága megszűnt részben a törökök ki- 
űzése által , véglegesen pedig az erdélyi fejedelemség néhány évi 
vonaglása után a szathmári béke által 171 l-ben. Ezzel elenyészett 
a ref. egyház szétdaraboltságának fennebb emiitett politikai oka, 
s egyházunk jobbjai azonnal gondoskodni is kezdtek az egyház 
sokképen megrongált hajójának kijavításáról. Azonban a munka 
nem ment oly könnyen, sőt számtalan nehézségbe ütközött minden 
lépésnél, nem csak kívülről, hanem — fájdalom — belől is. A kor- 
mány betiltott mindenféle protestáns egyházi gyűlést , a törvényes 
hatóságok nem működhettek ; ellenben az üldözések, bár most gyil- 
kolások nélkül , nagyobb élénkséggel és határozottsággal indultak 
meg a védtelenül maradt egyház ellen, mint valaha , míg az erdélyi 
fejedelmek kardja , ha nem is volt elég hosszú arra , hogy halálos 
sebet ejtsen, de minden esetre elég éles volt arra, hogy némi tiszte- 
letet parancsoljon. 

A dolgok ily helyzetében a szegény és befolyás nélkül való 
papok többé nem voltak képesek segitni a bajon, s csakis leghatal- 
masabb világi uraink szerezhettek még az egyháznak némi enyhü- 
lést. És ők, — hogy Révész ur szavaival fejezzem ki magam, — „a 
mindenfelől végromlással fenyegetett egyháznak rendszeresen segít- 
ségére jöttek, s különben is az evangéliumon s az ős keresztyén 
egyház példáján alapuló jogaikat ténylegesen gyakorlatba vették* 
a bodrogkereszturi conventen.*) Azaz : talán mindenki előtt tudva 
van, hogy miután az egyháznak semmiféle törvényes hatósága nyil- 
vánosan nem gyűlésezhetett, s különösen nem lehetett a csak imént 
lefegyverzett kuruc protestánsoknak még gondolni sem egy nemzeti 
zsinat tartására : néhány derék világi férfiú a „szüret* címe alatt 
összegyűlt Bodrog-Kereszturon, s elhatározta, hogy minden püspök 
mellé főkurátor és minden esperes mellé coadjutor curator adas- 
sék, és jövőben a püspökök és főgondnokok évenként jöjjenek össze 
közös tanácskozásra. Ez képezi a bodrogkereszturi convent határo- 
zatainak lényegét. 

Ha már a b. keresztúri conventet az akkor érvényes jogszem- 



*) Figyelmező 1873. 366. lap. 

pontjából tekintjük, bizonyára törvénytelennek és illetéktelennek 
kell tartanunk, mert : 1-ször a világiak addig az egyház kormány- 
zásából teljesen ki voltak zárva , s tehát törvényes jog és usus sze- 
rint nem csak az egyetemes egyházról, de még a legkisebb tractus- 
nak legcsekélyebb dolgáról sem intézkedhettek; és 2-szor mivel 
addig az egyetemes egyháznak semmiféle alakú közös főhatósága 
nem volt, és nem is lehetett , mivel a magyar ref. egyház három 
külön fejedelem birodalmában élt ; tehát az egész egyházra kiható- 
lag sem papi, sem világi, sem vegyes gyűlés nem intézkedhetett a 
törvényes ususban gyökerező hatóságok speciális megbízása nélkül. 
Az a régi kánonainkban gyakran emlegetett nationalís synodus 
voltaképen soha sem létezett, soha együtt nem ült, még Szathmár- 
Németiben sem , hanem csak mint kegyes óhajtás szerepelt tör- 
vénykönyvünkben. Azonban világi uraink Bodrog-Kereszturon ösz- 
szegytiltek azon jognál fogva , melyet az egyház buzgó szerelme 
adott nekik, és azon kötelességnél fogva , melylyel mindenki tarto- 
zik az üldözöttnek ügye iránt, és összegyűltek azon nehéz viszonyok 
közt ugy, a mint lehetett, nem vitatva a jogokat , nem várva össze- 
dugott kézzel, mig lefoly a patak ; hanem keresve csak a köteles- 
séget. Sőt Révész ur ezen gyűlésnek még nagyobb jogosultságot is 
megenged, azt t. i, hogy a világi elem itt voltaképen csak tényle- 
gesen gyakorlatba vette az evangéliumon és az ős egyház példáján 
alapuló jogait ; s ugy itél felőle , hogy intézkedéseinek (kivévén, ter- 
mészetesen a convent létesítését) „alapeszméje, indoka és célja he- 
lyes, üdvös és jogosult volt." *) 

„Ámde — folytatja tovább Révész ur, — azon korbeli lelkészi 
elődeink különösen a reformált egyházban, nem igy gondolkoztak. 
Ők a bodrogkereszturi intézkedéseket az egyház törvényes szerve- 
zete s a papság jogai elleni merényletnek tartották .... végzemé- 
nyeit pedig elfogadni és életbe léptetni, darab ideig a leghatározpt- 
tabban vonakodtak. u Igaz , ugy történt, s az irott jog és a másfél 
százados törvényes gyakorlat az ő részökön volt. Hanem azért ezen 
tényökkel egyházunk beltörténetének legszomorúbb lapját kezdet- 
ték megírni azon korbeli lelkészi elődeink, mely — fájdalom — 
máig sincs még tele írva, s mi is azt töltögetjük most Révész úrral. 



*) Figyelmező 1873. 366—7. lap. 

Sajnálom, hogy Révész ur, a ki ezen egész conventi cikkében 
oly bőkezű még a jelen kérdésre semmi fontossággal nem biró ada- 
tok felsorolásában is , le egész addig , hogy ki mennyivel járult az 
ágens fizetéséhez : ezen lényeges pontnál mind az adatokban, mind 
az okoskodásokban nagyon fösvény. Pótoljuk a hiányt mi, a meny- 
nyire lehet. 

A szives olvasó a bodrogkereszturi convent határozatából 
megláthatta, hogy egyházunk szervezkedési történetében az egye- 
sítési törekvések és a világi elemnek a szervezetbe illesztése , s ez 
által közvetve a papság addigi jogkörének szűkebb térre szorítása, 
egyszerre karöltve léptek fel. Itt tehát nem csak valami jogelmé- 
letről, pl. centralizatioról vagy decentralizatioról volt szó , hanem 
első sorban nagybecsű érdekről , a hatalomról ; érdek ellen pedig 
nem létezik argumentum sem az evangéliumban , sem az ős keresz- 
tyén egyház példájában. £ körülmény okozta azt, hogy a bodrog- 
kereszturi gyűlés óta „némely" hierarchicus törekvésű papok a 
világiak jogosultságával együtt, mikor szerét ejthették, a convent 
jogosultságát is megtámadták, — hierarchia és particularismus ez 
órától kezdve hű szövetségesei lettek egymásnak egyházunkban; 
valamint másfelől a hierarchia-ellenes törekvések is mindig jelen- 
tékeny támaszt nyertek a convent intézményében. Ennek könnyen 
belátható oka az, hogy a convent szerkezetébe már a bodrogkeresz- 
turi gyűlés a paritás elvét hozta be, s ezt még tökéletesebben ke- 
resztülvitte a budai zsinat. Itt tehát a világiak is tényleg befolytak 
a határozatok hozására , mig a kerületeken és megyéken részint 
nem, részint csak később, részint csak kisebb mértékben. 

A bodrogkereszturi gyűlés határozatai, — mind a világiak 
jogára, mind a convent intézményére vonatkozók, — minden nehéz- 
ség nélkül léptek életbe a két dunai és a tiszáninneni kerületben; 
de nem ugy a Tiszántúl. Ott még évtizedek múlva sem volt min- 
denütt curator, a papság nagy szívóssággal védte kizárólagos kor- 
mányzói jogát a világiak ellenében, minden positiót uj ostrommal 
kellett tőle elfoglalni, még pedig néha oly magyaros jelenetek közt, 
hogy az esperes az először bemenő és leülni akaró segédgondnok 
alól hirtelen kikapta a széket, ez hányat vágta magát, mire a nagy- 
tiszteletű ur rákiáltott :ott a kendhelye! Mint a negyven évi 
pusztai vándorlásnál : ki kellett előbb halni a régi embereknek, s 

csak az uj nemzedék tudta — nem annyira megszokni, mint inkább 
csak kényszerűségből tűrni , hogy a gyűléseken egy világi ember is 
helyet foglaljon. 

£ kétféle magatartásnak oka az, hogy a b. -keresztúri határo- 
zatok a három kerületre nézve nem tartalmaztak oly nagy ujitást, 
mint a tiszántúliakra nézve, részint mivel ezen sok üldözést látott 
szegény lelkészi elődeink körében , mint fennebb is jeleztem , a 
török és német uralom alatt semmiféle régibb intézmény nem ver- 
hetett oly mély gyökeret, s nem birt a hosszas traditio azon vará- 
zsával, mint a tiszántúli részekben , melyek nem csak üldözést nem 
láttak , hanem a fejedelmek alatt épen előjogoknak örvendettek ; 
részint mivel ezek már addig is szokva voltak a kissebb és számo- 
sabb patronusokhoz, s szokva ahoz is, hogy a hatalomban ezekkel 
osztozzanak, sőt gyengeségök tudatában talán még az egyesülés 
szükségét is jobban érezhették, mint a hatalmas és erős Tiszántúl. 
— Ellenben a tiszántúli papok hajdan nem szorultak semmiféle 
nagy ur pártfogására, mert őket a legnagyobb ur , az ország feje- 
delme pártfogolta. Ennek aztán szivesen átengedtek annyi jogot, a 
mennyit igényelt, de másnak semmit, s most sem akartak, midőn 
már a fejedelemség nem létezett. Hogy a viszonyok az erdélyi feje- 
delemség bukása által nagyon megváltoztak , hogy jövőre az egy 
hatalmas fejedelem pártfogását több kisebb patrónus támogatásá- 
nak, 8 főként az egész tömeg egyesült erejének kell kipótolni : azt 
ők megérteni hajlandók nem valának ; hanem folyvást csak a pap- 
ság jogait, a világiak illetéktelenségét és a régi kationokat emleget- 
ték. Hogy ez alatt a rom. kath. clerus minő jó halászatot folytat a 
zavarosban, a gyengébb dunántúli és felső-magyarországi részeken, 
s mértföldekre terjedő vidékeken részint a misére kergeti , részint 
földönfutókká és bakonyi zsiványo kká űzi a szegény kálvinistákat 
s helyökbe pápista tótokat és németeket telepit : azt természetesen 
a debreceni nagy torony miatt látni nem lehetett ; ott pedig nem, 
volt semmi baj, mert Debrecen olyan privilégiummal birt, hogy ott 
a pápistának megtelepedni sem volt szabad. 

Azon egész belküzdelemben, mely 1734-től 1821-ig folyt, sőt 
egyes utólövései most is hangzanak : a hierarchia ügyéért , s mel- 
lékesen a convent létjoga ellen is , csak a tiszántúli papok harcol- 
tak ; de koránt sem valamennyien, s annál kevésbé az egész kerület, 

hanem csak „némely papok," a mint alább ki fog tűnni. De 
ezen küzdelemnek főtárgya épen nem a convent volt , mint Révész 
Imre dolgozata után gondolnók, hanem az episcopalis , yagy helye- 
sebben a hierarchiai rendszer harcolt ott a presbyterialismus , vagy 
— ezt is helyesebben kifejezve — a k világi elemnek az alkotmányba 
illesztése ellen , s e harcnak igen találó traditionalis neve is a 
hierarchia és küriarchia küzdelme, s nem a centra- 
listák és municipalisták harca. Ez csak egyes oldaltámadásokban 
jelenkezett. Reméllem, hogy a történet fonalának tovább gombolyi- 
tásánál ezen állitásom is kellőképen meg fog világosodni. 

Sok küzdelem után, végre mégis midőn az 179% -ki ország- 
gyűlés megnyilt, a curatori intézmény már mindenütt keresztül 
volt vive, — azonban a nyomban bekövetkező események megmu- 
tatták, hogy némely tiszántúli papok még akkor , több mint fél- 
század múlva, sem voltak megnyugodva az újításban, s csak az 
alkalomra vártak, hogy ellene fellázadjanak ; valamint a világiak 
sem érezték még elég szilárdnak állásokat. 

Ugyanis, az 179%-iki országgyűlésen a világi protestánsok 
megkisértették a vallásügyi törvénycikkbe becsúsztatni a világi 
elemnek egyházjogi állását is. Alig értesült erről Sinay Miklós , az 
akkori debreceni oraculum ós a tiszántúli hierarchicus törekvések 
vezére, azonnal a püspök és néhány esperes közreműködésével 
folyamodást készitett és nyújtott be a királyhoz a törvényjavaslat 
ellen. E hires folyamodvány veleje az , hogy az egyház törvényei 
szerint a világiakat semmi jog nem illeti az egyházban , tehát nem 
lehetnek tagjai a consistoriumokuak, nem lehetnek iskolai gondno- 
kok, mivel az iskolákat fokozatosan a helybeli pap, esperes és püs- 
pök igazgatja, és igy még az iskolai alapítványokra való felügyelet 
sem illeti a világiakat, valamint az egyházi könyvek censurájában 
és a házassági törvényszékeken sem vehetnek részt. 

E folyamodványról azt irja Révész Imre 1862-ben, (A magyar 
prot. egyház szabadságának védelme, stb. 87. lapján), hogy a benne 
foglalt tételek „nem csak az országgyűlésen oly nemes elszántság- 
gal küzdött magyar protestáns nemesség közvéleményével, nemcsak 
a magyar protestáns egyház történeti múltjával és érdekeivel, 
de átalában a tiszta keresztyénség és protestantismus elveivel is 
igen nagy mértékben ellenkeznek. Szűk látkör és nyomorult egy- 

oldaluság , uralkodásvágy s a nemesség iránti gyanakodás , félté- 
kenység és irigység indithaták a tiszántúli superintendenst és espe- 
reseket, ezen soha eléggé nem kárhoztatható s megmérhetlen vészes 
következésü hierarchiai törekvésre, a melyben , hogy titkon a 
rém. kath. klérus által is buzdittattak és gyámolittattak, 
biztos történeti nyomok mutatják ; a klérusnak tudniillik érde- 
kében állott, minden eszközöket felhasználni, hogy a törvényterve- 
ket, s a magyar protestáns egyháznak azok által biztositni kivánt 
szabadságát és consolidaltatását vagy egészen, vagy részben meg- 
hiúsítsa." 

Eddig Révész Imre. 

A klérus és az iránta barátságos bécsi kormány sietett ki- 
vonni a hasznot a tiszántúli papok fellépéséből, s a felterjesztett 
törvényjavaslatok közül egyik sem nyerte meg a királyi megerősí- 
tést, és pedig a királyi leirat épen ezen folyamodványra hivatkozva 
tagadja meg azt : (Cum tamen medio tempore nomine Superinten- 

dentiae Tibiscanae diversae reflexiones exhibitae forent ). 

A megerősítést nyert XXVI-ik törvénycikkben már nem fordul elő 
ugyan a világiakra hivatkozás , csak egy helyen és nagyon melléke- 
sen a 4-ik §-ban ; de kimaradt belfile sok más lényeges pont is, 
mely az egyház szabadságának és önállóságának biztosítását cé- 
lozta. Révész ur ítélete szerint (A m. pr. egyh. szabadságának 
védelme, 89. 1.) „még a római katholikusok törvény tervei is teljes 
mertékben biztositni kívánták e részben a prot. egyház autonó- 
miáját ; és valóban biztosítva is lett volna az , ha a tiszántúli su- 
perintendens végzetszerű folyamodványa be nem adatik. tt 

Világi uraink tehát csak részben nyerték meg a csatát, de 
nem adták fel a győzelem reményét. Képzelni lehet azonban, hogy 
a tiszántúli főbb papok ezen szerencsétlein fellépése teljes mérték- 
ben elkeserítette őket a papság ellen, s most már nem elégedtek 
ineg az egyetlen curator befolyásával, hanem a teljés paritás elvét 
akarták keresztül vinni, a mi nekik sikerült is a budai zsinaton. 
„Azonban — irja ismét Révész ur 1862-ben, ugyanazon könyvében 
— e zsinatok kánonai ellen egyfelől a protestáns hierarchia, más- 
felöl a római katholikus klérus, — tehát épen azon érdekek, me- 
lyek az országgyűlés folyamán a törvény tervek ellen, — erélyesen 
küzdöttek és ki is vitték azt, hogy a zsinati kánonok a felség által 

nem sanct ionáltattak. Itt önként egy kérdés merül fel — folytatja 
tovább Révész ur,— az t. i. hogy igazságos és törvényes dolog 
volt-e a felség részéről a budai és pesti zsinatnak szótöbb- 
séggel és a törvényes formaságok megtartásával alkotott kánonait 
nem sanctionálni azért, mert azok ellen egyes papok folyamodtak. 
Ha egy pártnak vagy töredéknek bármely társadalomban s bár- 
mely törvényhozásnál ily nagy súly tulajdoníttatik: akkor min- 
den rend és minden törvényhozás merőben kép- 
telenség fogna lenni." 

És ezzel a történet fonalán eljutottunk azon ponthoz, mely 
fölött a tulajdonképi vita foly, hogy t. i. mi volt a convent e 
század első felében. 



Conventi beszédemben azt állitám, hogy jóllehet a budai ká- 
nonok a felsőbb megerősítést soha sem nyerték meg, de azért e 
század elején egyházi hatóságaink magokra nézve kötelezőknek 
tekintették, viszonyaikat azok szabványai szerint rendezték be, 
intézkedéseikben mint fennálló törvényre hivatkoztak rajok, gyak- 
ran kérelmezték megerősitésöket, — és igy a zsinat után a conven- 
tet is annak tartotta az egyház, a mivé azt a budai zsinat kijelölte, 
t. i. a négy egyházkertilet legfőbb képviselő és közigazgató testü- 
letének és fő törvényszékének. *) Egész conventi beszédem ezen 
állitásom második felének a bizonyítása, mert épen arról volt szó, 
hogy mi volt a convent hatásköre e században, 1848-ig, de első 
felét annyira köztudomású dolognak tartottam, hogy bizonyítására 
egy adatot se láttam szükségesnek felhozni. Tudtam én azt nagyon 
jól, hogy a budai kánonoknak is, a convent intézményének is voltak 
ellenségei ; de azt is tudtam kik valának azok. Nem az egyház, nem 
a törvényes hatóságok, hanem egyfelől a római katholikus klérus, 
mely nem óhajtotta, hogy a ref. egyház viszonyai cotisolidalodja* 
nak, hanem hogy azon zavarban maradjanak, melybe a háromfelé 
daraboltság, az erdélyi fejedelemség bukása és az üldözések által 
jutottak, mert a zavarosban könnyebb volt az ellenségnek halászni; 
különösen nem óhajtotta pedig az egésznek erejét kifejező centra- 
lis hatóság létesülését ; másfelől pedig voltak azon együgyűek, ki- 



•) 1. Egyházi Jteform 1873. 7. füz. 

ket a klérus lépre csalt a hierarchicus mézes madzaggal, a Sinay 
Miklós lelkének és eszközeinek egyenes örökösei a tiszántúli kerü- 
letben. Épen olyan tudomásom volt és van e tárgyban, mint Révész 
urnák volt 1862-ben, néhány sorral fennebb közlött szavaiban ; *) már 
pedig az ilyen „egyes papok" és „töredékek" sőt épen az ellenség 
practikáit nem tekinthettem az egyház fellépésének, s „nem tulaj- 
doníthattam néki semmi súlyt" a „törvényes formaságok megtartá- 
sával alkotott kánonokkal szemben", mert igy „minden rend és 
minden törvényhozás merőben képtelenség fogna lenni." Azonban 
Révész ur ezen köztudomásuaknak vélt, s mint látszik, jobb nap- 
jaiban általa is eként tudott állításaimra most azt mondja, hogy 
„mindez, ugy a mint itt áll, merőben alaptalan állítmány ! Nagyon 
érdekes lesz bebizonyítása." **) Nem tudom mennyire lesz érde- 
kes; de megkísértem a bizonyítást; azonban részéről is minden 
esetre érdekes és érdemes lett volna megemlitni azon ujabb törté- 
neti felfedezéseit, melyek tizenegy év előtti tudását eként módosí- 
tották. Mert a dogmatikai téren még el lehet mondani minden 
köpenyforditásnál, hogy megváltozott a meggyőződésünk, a mi néha 
meg is történik, ámbár ott is a köz Hiedelemre valamit adó tudós 
nyilvánosan számot szokott adni azon okról, mely rá oly nagy ha- 
tással volt, bogy meggyőződését átalakította, ezt még Frecska ur is 
megtette ; de a históriai adatok körében nem az egyéni meggyőző- 
dések szerepelnek, hanem a tárgyilagos tudás. Tapasztalván már 
Révész ur mily jól ismerem én minden betűjét a mit irt, conventi 
beszédemet olvasva mindjárt elgondolhatta volna, hogy régibb röp- 
iratainak is lehetett valami része az én félrevezetésemben, s útba- 
igazításomra, valamint saját régibb tévedése helyreigazítására is, 
többet mondhatott volna, mint hogy ez merőben alaptalan állítmány. 

Azonban, nem akarok azzal takarózni, hogy ő is ugy tudta 
ezt, mikor a históriát még csak azért tanulna, hogy ismerje. Van- 
nak nekem ennél erősebb, tárgyilagos okaim is, s azokat előadom. 
Bizonyítandó állításaim a következők : 

1) A budai zsinat határozatait, dacára, hogy felsőbb megerő- 
sítésben nem részesültek, egyházi hatóságaink magokra nézve mégis 
kötelezőknek tekintették, a mi kitetszik onnan, hogy : 



*) A m. prot. e. szabadságának védelme. 89. lap. 
**; Figyelmező 1873. 413. lap. 

a) viszonyaikat azok szabványai szerint rendezték be ; 

b) intézkedéseikben mint fennálló törvényre hivatkoznak rajok ; 

c) mind az egyetem, mind a kerületek gyakran kérelmezték a 
megerősítést. És : 

2) Hogy az egyház ennélfogva a conventet is annak tartotta, 
a mivé a budai zsinat kijelölte. 

Lássuk ezen állításokat rendre, és pedig hosszas okoskodások 
helyett okmányokban olvasható száraz adatokból. 

a) Első kérdés : vájjon igaz-e az, hogy egyházi hatóságaink a 
budai zsinat határozatait magokra nézve annyira kötelezőknek tar- 
tották, miszerint viszonyaikat is azok szabványai sze- 
rint rendezték be, azaz : hogy a budai ujitások tényleg életbe 
léptek? 

Azon szervezetnek, melyet egyházunknak a budai zsinat adott, 
alapeszméje az egyháziak és világiak coordinatiója a közigazgatás 
és törvénykezés mindenik fokozatán. Ez a budai zsinat legfőbb újí- 
tása, a többi mellékes, s itt fölösleges volna felsorolni. Ezen eszmét 
a zsinat egyenesen is kifejezte a 3-ik kánonban, *) s a részletekben 
is keresztül vitte, néhol egy kevéssé kedvezve a világiaknak. 

E szerint már a 4-ik kánon elrendeli a községi presbyteriu- 
mok felállítását, melyeknek a pap nem fölötte áll, hanem csak egyik 
tagja; a következő kánonok pedig mindazon jogokat, melyeket ad- 
dig a felsőbb hivatalnokok választásánál, s a legtöbb helyen, főként 
hol a reformátusok kisebbségben voltak, a gyülekezet közvetlen 
kormányzásánál is maga a pap gyakorolt : jövőre ezen presbyteriu- 
mokra ruházzák. 

A 8-ik kánon a tractus szervezetét aként állapítja meg, hogy 
elnöke a világi gondnak és esperes legyen/ kik mellé a gyülekezeti 
presbyteriumok szavazatával választassanak egyenlő számú egyházi 
és világi tanácsbirák ; de rendkívüli esetekben a gyülekezetek is 
küldhetnek képviselőt. A 9-ik kánon szerint az egyház látogatásban 
az esperesen kivül a curator is részt vehet. Az eddigi szervezetben 
nem voltak meg a világi tanácsbirák, a gyülekezet képviselői és a 
curatorok vizitálási joga. 



*) Quia ecclesiae ex auditoribus, et doctoribus constant, cuivis roembro 
aequale ad potestatem ecclesiasticam jus esse debet. 

Az egyházkerületi közgyűlés tagjai a 15-ik kánon szerint : a 
püspök, főgondnok, egy egyházi és egy világi jegyző, a tractusok 
gondnokai és esperesei, s minden tractusnak egy egyházi és egy világi 
követe. Ezekhez járul a 16. kánon szerint négy egyházi és négy 
világi tanácsbiró. A régi szervezetből hiányoztak : a világi generá- 
lis nótárius, a tractusok képviselői és a tanácsbirák. 

A 18-ik kánon elrendeli a tractusok célszerűbb felosztását. 

A convent szervezete a 21 -ik kánon szerint a következő : tagja 
minden püspök és főgondnok hivatalánál fogva ; ezeken kivűl min- 
den egyh. kerületből egy egyházi és egy világi követ, egy évre vá- 
lasztva. Addig a bodrogkereszturi határozat értelmében csak a püs- 
pökök és főgondnokok voltak tagjai. 

A további intézkedésekben mindazon jogok, melyeket addig az 
esperes és püskök részint személyesen, részint a maga papi consis- 
toriumával gyakorolt, most átadatnak ezen mixtum consistoriumok- 
nak, tehát részt nyernek belőlök a világiak is, különösen az iskolák 
felügyelésére a Sectio ÜL cap. I. szerint. 

Kérdés : életbe léptek-e valaha ezen intézkedések ? Azt hiszem 
minden olvasóm tudja, hogy igen, hiszen nagy részint bennök élünk 
most is ; de én nem akarok a köztudomással bizonyitni, hanem csak 
hivatalos okmányokkal. 

Hogy a conventre vonatkozók életbe léptek, azonnal meggyő- 
ződhetünk, ha a conventi jegyzőkönyvekből elolvassuk a jelen vol- 
tak névsorát. A legrégibb jegyzőkönyv, mely birtokomban van, az 
1812-iki. Ezt már a budai zsinat által kijelölt tagok alkotják, és 
attól kezdve valamennyit, mind végig. Ettől csak 1867-ben 
és 1873-ban történt eltérés. Nem tudok e tárgyban egyébre utalni, 
mint hogy a convent jegyzőkönyvei itt a pesti levéltárban, s tudo- 
másom szerint a debreceniben is, mindenkinek rendelkezésére álla- 
nak, s azokból saját szemeivel meggyőződhetik a valóságról. *) 



*) Általában kénytelen vagyok itt némi méltatlankodással megjegyezni, 
hogy más népek protestáns egyházában egy ilyen vitánál, két ezer pap és két 
millió világi közt ezóta legalább ötven ember vállalkozott volna arra, hogy feljöj- 
jön ide Pestre saját szemeivel meggyőződni a convent jegyzökönyveiből vájjon 
annyira tele van- e az én conventi beszédem ferdítésekkel, tehát meghamisítva 
közlött adatokkal, a mint Eévész ur állítja a Figyelmező 412-ik lapján ? avagy 
talán ngy áll a dolog a mint én állitom, hogy egyetlen egy betű ferdítés^ sincs 
abban ? Hiszen az itélethozás itt rendkívül könnyű, csak fel kell keresni és elol- 
vasni az idézett jegyzőkönyvi pontot, s ha az szórul-szóra megegyezik az ón idéze- 



Digitized by 



Google 



304 

Nem ment ily gyorsan és ily könnyen a kerületek és tractusok 
újra szervezése, vagy az akkor használt kifejezés szerint : coordina- 
tiója. Itt szórul-szóra, bár rövidebb idő alatt, lejátszták azon jelene- 
teket, melyeket a bodrog keresztari hasonló szellemű határozatok 
életbeléptetésénél láttunk. A tiszán inneni és dunai kerületekben 
semmi baj nem volt ; ellenben Tiszántúl, bár Sinay az 6 practicáival 
együtt megbukott, de az ö szelleme hatalmasan dolgozott némely 
papokban, volt tanítványaiban, a világiak befolyása ellen. Nincs 
kezemben minden tiszántúli tractusnak minden jegyzőkönyve 
1791-en kezdve, — de talán a világon sincs többé, — hogy láthat- 
nám melyik tractusban mikor lépett életbe az uj szervezet ; de az 
1821-iki convent jegyzőkönyvéből kitűnik, hogy némelyek már azon 
hires convent előtt a szerint voltak berendezve, némelyek pedig csak 
azután, de azután valamennyi, és rövid idő alatt. Ellenben a tiszán- 
túli kerületi jegyzőkönyvekből néhány birtokomban van, s ezekből 
kitűnik, hogy a kerületi gyűlés ott is már 1818 ban a budai káno- 
nok szerint alakult össze, a tractusok képviselőiből is, s azóta foly- 
vást az 1860-iki uj intézkedésekig. 

Azonban némely hierarchicus papok a Tiszántúl épen nem 
nyugodtak belé ezen újításokba, s 1819-ban egy névtelen folyamo- 
dást nyújtottak be ellenök a helytartó tanácshoz. Ebben, mindjárt 
az első mondatban sietnek bevádolni főgondnokjokat, ki akkor az 
államnak is egyik főhivatalnoka, alnádora volt, s a budai újítások- 
nak főmozgatója, nem kevesebbel, mint felségsértéssel. 
(Suppremus noster Curator Dominus Emericus Pechy obligationum 
officii sui et fidei subditalis Sacratissimae Vestae Majestati debitae 
non satis memor). Azon „Péchyana innovatiok", a melyek ellen ki- 
fogásuk van, a következők : 1) a tractusoknak célbavett uj felosz- 
tása, 2) a locale presbyteriumok szervezése a budai kánonok sze- 



temmel, akkor az én beszédemben egy ferdítés sincs. Fogadja itt szíves köszöne- 
temet azon „Dunántúli" férfiú, ki a szervezetkószito bizottságnak tagja 
volt, a miért elbeszélte a közönség előtt a Prot. lapban, hogy én beszédem felol- 
vasásakor a bizottság asztalára tettem a convent jegyzőkönyveit, s felkértem a 
bizottság tagjait, hogy idézeteimet azokban nézzék utána. Nem tetto meg egy 
sem, mert csak nem tehetett fel senki rólam oly őrültséget, hogy ferdítésekkel 
ámítsam a közönséget, midőn másfelől kezébe adom az eredeti hivatalos okmá- 
nyokat, hogy azonnal beláthassa a, csalást. Ily vakmerőséget a józan emberek kö- 
zül csak Révész ur tud feltenni ellenfeléről ; s csak ő merószkedhetik kimondani 
bizonyitatlanul. K. A. 

rint, 3) a világi assessorok létjoga, 4) a tractualis curatornak az 
egyházlátogatásban részvétele, 5) a világiak befolyása a papok dis- 
locatiójára. Hasonló szellemű folyamodványt nyújtott be nem sokára 
Benedek Mihály püspök is, melyben a mondottakon kivül azt is 
elpanaszolja, hogy most már a budai kánonok szerint némely ese- 
tekben a tractuale és superintendentiale consistoriumokon kivül né- 
pesebb közgyűlések (conventusok) is szerepelnek.*) 

Látható ezen pontokból, hogy a pór akkor épen a budai ká- 
nonok életbe léptetése ellen és mellett folyt. Ezen pör elintézésére 
ült össze az 1821-iki convent, mely a debreceni szótárban darab 
idő óta delegatum judicium nevet visel. A nevezett convent 
helybenhagyta a budai kánonok értelmében tett ujitásokat minden 
itt elsorolt pontra nézve, s elrendelte a coordinatio keresztülvitelét 
minden tractusban, a mi rövid idő alatt meg is történt. Az 1821-iki 
convent jegyzökönyve különös királyi megerősítésben is részestilt, 
s igy bár a budai kánonok felsőbb helyen megerősítve nincsenek ; 
de a bennök foglalt intézkedések ily utón megvannak. Azóta nem 
volt többé lárma a budai újítások ellen, s tényleg azokban élt a ma- 
gyar ref. egyház 1860-ig. Nem volt ez oly nagyon rég, hogy számo- 
san ne emlékezhetnének rá, s én azt hittem, hogy ezen nagyon is- 
meretes dolgot nem fogja kétségbe vonni Révész úr. Avagy kérdem : 
min alapszik a kerületi és megyei világi tanácsbirók létjoga s a ke- 
rületi gyűléseken a tractusok képviseltetése, valamint a közgyűlés 
és consistorium megkülönböztetése már 1821 előtt is, ha nem a 
budai zsinat határozatain ? És min alapszik a conventnek 16 tagból 
álló szerkezete, mellyel birt folyvást e század első felében, ha nem 
a budai zsinat 21-dik kánonján? Én erre nézve semmi más jogfor- 
rást nem ismerek, s azt hiszem Révész ur sem. 

Egyébaránt hajdan, jobb napjaiban, ezen tárgyra nézve is, 
hogy t. i. mennyire léptek életbe a budai kánonok, máskép tudta ő 
a históriát, mipt most. Sokszor idézett könyvében (A magy. prot. 
egyh. szabadságának védelme. 1862.) a 90-ik lapon ezeket irja : 
„Látván a magyar protestáns egyház tekintélyes világi tagjai, hogy 
a budai és pesti zsinatok kánonainak sanctionaltatásához remény 



*) E két folyamodvány hiteles másolatban olvasható a convent levéltárá- 
ban, az 1821-iki Convent actái közt. E. A 

20 

nem lehet : 1818 táján ama kánonokban foglalt egyházalkotmányi 
intézményeket, s illetőleg magukat a kánonokat, (Épen mago- 
kat a kánonokat ? !) az egyes egyházkerületi közgyűlések utján és 
által törekedtek életbeléptetni, éspedig sikeresen. (Dehogy?!) 
Ekkor némely papok (Csak ezek? s nem a tiszántúli kerület?!) 
ismét a felséghez folyamodtak (Láttuk mily nemes bevezetéssel !) 
A viszálkodás, valamint kezdetben a reformált egyház kebelében 
támadt : ugy most is annak kebelében pusztított leginkább, (Az én 
tudomásom szerint csak a tiszántúli kerületben, némely papok 
által). A felség tehát a magyar királyi helytartó tanácsnak 1821. 
január 16-án 1525 sz. a. kelt leirata szerint, a viszálkodások elinté- 
zését, a négy reformált egyházkerület köz konventjére bízta. Ezen 
convent egészen antonomice meg is alakult és működött ; (Auto- 
nomice ? Honnan vette az autonómiáját, ha az egyház szerve- 
zetébe beillesztve nem volt?) a budai zsinat kánonai szerinti 
újításokat helybenhagyta, kanonizálta, s a magyar ref. egyház 
mostani törvényes alkotmányának főbb intézményeit megálla- 
pította. A konvent határzatait a felség a magyar királyi helytartó 
tanácsnak 1821. július 31-én, 20263 sz. alatt kelt intézménye által 
helybenhagyta, sanctionálta. Ezek szerint voltaképen az 1821-ik évi 
generál convent oldotta meg az 1791-ki XXVI. t. c. 4. §-ában fog- 
lalt feladatot, ez állapította meg (?) az egyházi fokozatos felsőséget 
8 a helytelenül ugy nevezett egyházi és világi elemek egymáshozi 
jogviszonyát és egyensúlyát az egyházalkotmányban" . . , „A köz- 
lött okmányokból és kétségtelen történeti tényekből önként és szük- 
ségképen következik, hogy . . . 1822 óta 1849-ig volt a magyar prot. 
egyháznak s törvényesen még ma is van oly alkotmánya, mely az 
egyház által a communis consensio szerint maximé congruusnak s 
viszonyainkhoz és vallásos elveinkhez alkalmazottnak ítéltetik." 

Révész urnák itt idézett szavai minden pontban a valódi tör- 
téneti igazságot foglalják magokban, azon csekély kivétellel, hogy 
az 1821-iki convent csak helybenhagyta a budai zsinat kánonai sze- 
rinti újításokat, de nem állapított meg semmi uj fokozatos felsősé- 
get. Azon convent jegyzőkönyvében mindenütt csak helybenhagyás- 
ról s nem uj megállapításról van szó. Azon convent csak bevégezte 
a budai kánonok keresztülvitelét, de nem kezdeményezte, s annyi- 
val kevésbé állapított meg valami ujat. Egyébaránt e két dolog fo- 

galmilag annyira különbözik, hogy Révész urnái is csak egy kis sza- 
batossághiánynak tulajdonithatjuk a „megállapítás" és „helyben- 
hagyás" kifejezések összekeverését. 

Már ha Révész ur is ugy tudta 1862-ben, hogy egyházunkban 
magukat a budai kánonokat sikeresen törekedtek életbeléptetni 
1818 táján, és hogy később az 1821-iki convent a budai zsinat 
kánonai szerinti újításokat kanonizálta, s eszerint 1822 óta 1849-ig 
ez volt a magyar prot. egyház alkotmánya : akkor talán még sem 
lesz merőben alaptalan állítmány azon én állitásom, hogy egy- 
házi hatóságaink viszonyaikat a budai kánonok 
szabványai szerint rendezték be. Ezen rendezkedés 
nem ment ugyan minden zaj nélkül, s a mint láttuk a „némely 
papok" még a felségsértés vádját is papírra tették tíriatta főgond- 
nokjok ellen ; de azért mégis csak megtörtént biz az ! Révész ur 
conventi dolgozatában nagyon bőven táplálkozik azon zajnak egyes 
töredékhangjaiból, de nagyon szűken, vagy épen nem is a valódi 
hivatalos adatokból. A mit ő megirt , az a „n é m e 1 y papok" 
története, kik az 1 79 1-iki törvényterv ellen protestáltak, kik a 
klérus hálójában evickéltek, kik főgondnokjokat felségsértéssel 
árulták be, ezek,.igaz hogy a hierarchismus érdekében ép azon har- 
cot folytatták a convent és a budai kánonok ellen , a melynek tör- 
ténetét ő megírta ; de a hivatalos egyháznak más története van , az 
a melyet én itt és conventi beszédemben megírtam ! 

Azzal hizelgek magamnak, szíves olvasóm , hogy az első két- 
séges pont bebizonyítása, írói gyengeségeim dacára is, anyagjánál 
fogva nem volt épen érdektelen. 

b) A második bebizonyítandó állítás az , hogy : egyházi 
hat ós ágai ak intézkedéseikben mint fennállótör- 
vényre hivatkoztak a budai kánonokra. E tárgyra 
nézve kétségkívül elég lesz a jegyzőkönyvekből kiírni egy, pár olyan 
pontot , melyben a budai kánonokra aként történik a hivatkozás, 
mint fennálló törvényre. 

Az 181 8-iki septemberi convent j. k. 9-ik sz. alatt ez áll : 
„Mind a felsőbb rendeléáek , mind a budai zsinat kánonjai által 
meglévén márhatároztatva, hogy a sátoros ünnepek csak két napon 
tartassanak : ajánltatik a ft. superintendentiáknak, hogy stb." 

Benedek Mihály debreceni püspök fennebb emiitett panaszló 

20* 

levelében a budai kánonok érvényessége ellen is kikelt. E tárgyban 
az 1821-ki márciusi conventen, az elnök Vay József ezen kérdést 
intézte a conventhez : „Ámbár az evangelica vallás princípiumai 
szerint senkinek különös magános vélekedését erőltetni nem lehetne, 
helyben lehetne-e mindazáltal hagyni azt, hogy a Tul a Tiszai 
superintendens Benedek Mihály ur , a Budai Zsinat Canonjai ellen, 
melyeknek királyi megerősittetését nemcsak magának a zsinatnak 
végével jelen volt ugyanazon superintendentia követjei is alázatosan 
kérték, hanem azután is maga a Tul- a Tiszai superintendentia is 
több izben sürgette , ő Felsége előtt kikelni hivatalom kötelességé- 
vel ellenkezőnek nem tartotta? : Melyre egyező értelemmel megál- 
lapittatott, hogy magános vélekedését superintendens urnák magá- 
nak hagyván ; — másrészről lépéseit hivatalos kötelességével meg- 
egyeztetni annyival kevésbé lehetne, mivel ha minden választott 
superintendesnek, vagy főcuratornak jussa volna az elébb köz- 
megegyezéssel tett rendeléseket kérdésbevenni, 
s azoknak ellenére dolgozni, ugy minden akár superin- 
tendens akár főcurator választásával az eddig fennállott rendnek 
fel kelletvén foggesztetnie , ezen bizonytalanság, s a bevett rend 
felforgatása a függetlenségnek , az igazgatói hatalom meg nem 
esmérésének egyenes útját nyitná fel." (j. k. 7. sz. b. pontja.) 

Az 1821-ki októberi conv. j. k. 12. sz. alatt ez áll : „Kívánja 
ezen G. convent mindenek előtt a tractuale consistoriumokra nézve 
meghatároztatni azt , hogy a budai zsinat 10-ik canonja értelme 
szerént is a tractuale consistorium tagjai számának meghatározása 
magokra a tractusokra bizattatván , itt csak annyi jegyeztessen 
meg a .... stb. Ugyanezen convent j. k. 15. sz. h. pontja alatt ez 
áll : „A professorok , mivel a budai zsinat canonjai szerint is a 
Locale consistoriumhoz is csak eligibilisek , választhatok , just ma- 
goknak a superintendentiale consistorium assessorságához ne tart- 
hassanak, hanem ha odavalósággal kiválasztatnának. * És az i. 
pont alatt : „Az újonnan választottak a budai zsinat actáiba kitett 
esküvés formájával eskettesenek meg." Végül, ugyanazon convent 
j. k. 20. sz. a. ez áll : „ A budai zsinat 4. cánonja , s ennek követ- 
keztében az 1818-ik esztendei július 18-án tartott superintendentia- 
lis gyűlés itt is felolvastatott 33 pontjába, a professorok hívása 

eránt a nemes debreceni reformata ecclesiával tett egyezés szorosan 
megtartasson. " 

Azt hiszem , hogy miután az előbbi pontban láttuk , hogy a 
budai zsinat intézkedései tényleg életbe léptek : itt e néhány adat 
túlságosan is elég annak bebizonyítására, hogy egyházi hatóságaink 
intézkedéseikben mint fennálló törvényre hivatkoztak a budai ká- 
nonokra. 

c) Harmadik bebizonyítandó állítás, hogy mind az egye- 
tem, mind a kerületek gyakran kérelmezték a bu- 
dai kánonok megerősítését. 

Hogy az egyetem kérelmezte , a végre elég legyen megemlíte- 
nem, hogy 1820-ban á decemberi conv. j. k. 1. sz. szerint, miután 
már a király Pesten járása alkalmával is kérte , most e tárgyban 
-újból deputatiot nevezett ki Bécsbe. 

Sokkal érdekesebb ennél e tárgynak története a tiszántúli 
kerület közgyűlésén, mely egyszersmind a convent és a többi kerü- 
let körében lefolyt történetére is elég világot derít , és a melyet 
ezennel azon kerület jegyzőkönyveiből történeti rendben ide irok. 

1794. novemberi gyűlés j. k. 92. sz. a. „Felhozódott Tiszt. 
Superintendens uram által a napokban itt megfordult B. Prónay 6 
nagysága ezen tudósítása, hogy nem csak minden augustai valláson 
lévők, hanem a vallásunkon lévő három ft. Superintendentiák is már 
megegyeztek benne , hogy a budai zsinat kánonjainak megerősíté- 
sek Ágens uraimék által a felső udvarnál sürgetődjön. — Ebben 
ezen consistorium is megegyez, szükségesnek tartván azt is kérni, 
hogy említett kánonainknak megnyerendő megerősitetése a mint 
legelőször is kérődött, e végre gyűjtendő zsinatban hirdettessék ki. 

1795. apr. gyüL j. k. 40. sz. „A múlt ^sztendőbeli 92-ik szám 
szerént elvégeztetett, hogy a budai zsinat kánonjainak megerősítte- 
tése a felső udvarnál sürgettessék, és e végre íródjon mind a három 
ft. superintendentiának, hogy az ezt magába foglalandó instantiár 
nak feltevődéséről tétessék rendelés. 

1795. jul. gyűl. j. k. 57. megemlíti*, hogy „a budai zsinat 
kánonjainak megerősödése felől mind a három ft. superintenden- 
tiáknak íródván a 40. szám szerint, a a főcurator jelenti , hogy a 
beadandó instantia elkészítésével a tiszántúli kerület bízatott meg* 

a szöveg végleges megállapítására pedig a kerület követeket nevez 
ki Pestre. 

Az 1795. augustusi gyűlés j. k. 61. és 74. sz. alatt arról téte- 
tik emlités , hogy a mostanában történt változások miatt jó lesz a 
megerősítés sürgetését halasztani, mig a dolgok avagy csak vala- 
mennyire megállapodnak. Az 1796. januári gyüL j. k. 16. száma 
hasonlókép utasítja a főcuratort , hogy a pesti conferentiában is 
igyekezzék a halasztás mellett lenni. Az itt emiitett „mostanában 
történt változások/ nyilván az akkori kül-politikai események. 

De már az 1797-iki márciusi gyűlés j. k. 17. sz. a. ez áll : 
„Mivel továbbá félő, hogy ha a budai zsinat kánonjai most nem 
confirmálódnak, ezután azoknak confirmatiojához annyival kevesebb 
reménység lehet. Sőt ha azoknak confirmatioja el találna maradni, 
az 1791-dik esztendőbeli törvény is , mely a vallás dolgában hozó- 
dott, lassan lassan az erejéből kivevődnek : szükség lészen ezen 
consistorium nevével Méltóságos cons. Vay József urnák írni , hogy 
a zsinat kánonjai megerősitődését minél jobban lehet sürgesse.* 1 

Ugyanezen év szeptemberében ismét gyűlése volt a kerület- 
nek, midőn a j. könyv 55-ik sz. szerint jelentés történt az iránt, 
hogy a budai kánonok megerősítése közeli kilátásban lévén , idő- 
közben gr. Rédeinek, a főgondnoknak részére kiállították a meg- 
kívántató credentionalist, hogy a bécsi deputatioban részt vehe ssen. 

Azonban a megerősítés most is csak elmaradt, s az 1798-iki 
áprilisi gyűlés j. k. 36. sz. szerint ismét felmerülvén, „hogy a zsi- 
nat confirmatiojának sürgetésére Bécsbe deputatusok küldödjenek," 
a kerület azt végezte , hogy többé nem deputatiók , hanem instan- 
tiák által kell sürgetni. 

Végül rendkívül érdekes e tárgyban az 1820-ki januári gyűlés 
j. könyvének néhány pontja. Az 5. sz, szerint : „Felolvastatott a 
M. országi helvetiai vallást tartó ffc. superintendentiák 1819-dik 
esztendőben sept. hava 1-ső és második napján Pesten tartott con- 
ferentiája protocolluma. Melyre e következő észrevételek tétettek : 
3-szor Hogy ámbár a protocollumban nyilván ki nem tevődik, 
mind azáltal előre is gyanítani lehetett, most pedig tudva van, hogy 
a Bécsbe rendelt deputatioval főcél a budai zsinat kánonjának meg- 
erősítésiért leendő esedezés volt. Melyben hasonlókép ez a superin- 
tendentia meg nem egyez ; nem tartván a budai zsinatban hozott 

kánonokat sem a sz. írással, sem a Helv. vallástétellel, sem a refor- 
matio ideje olta hazánkban készült kánonainkkal, sem külsőországi 
hitünk sorsosinak egyházi rendtartásaival, sem hazánk törvényeivel, 
nevezetesen az 1790, 26-dik articulus 4-dik §-ával (mely ezt tartja, 
hogy Principiis evangelicorum religionis ordo accommodatus con- 
stabiliatur), sem polgári állapotunkkal , ekklesiánk javával meg- 
egyezőknek." 6-szor „Nem hagyjuk jóvá, hogy a conferentia magát 
protocollumában Generálé Consistoriumnak nevezi. A mi protocol- 
lumunkban eleitől fogva csak Conferentiának neveződik. Ha ez az 
uj név arra való, hogy a conferentia magát a budai zsinat canon- 
jaiban leirt generálé consistoriummá tegye : abban egyáltaljában 
meg nem egyezünk." 

J. k. 6. sz. „Főtiszteletü Superintendens ur közlötte a con- 
sistoriummal a deputationak ő felségéhez benyújtott instan- 
tiáját." — „Sajnálkodását és kedvetlenségét jelentette consistoriu- 
munk mind az eránt, hogy az emiitett instantia , noha superinten- 
dentiánk nevében is szól, annak hire, tudta és megegyezése nélkül 
készíttetett és adódott be ő felségének ; mind magának az instan- 
tiának formája és némely kifejezései eránt , mind az eránt , hogy 
abban a budai zsinat actáinak megerősítése kérettetik ; mind végre 
kivált az eránt , hogy a budai zsinat kánonjai megerősittetésének 
könnyebben lehető megnyerése végett egész felekezetünknek , sőt 
mind a két vallást követő hazabeli evangelicusoknak állapotja ugy 
adatik elő, mintha abban se rend, se függés nem volna , és ennek a 
függetlenségnek a polgári társaságra nézve is káros következései 
volnának ; mely baj és fogyatkozás törvényes kánonainknál fogva a 
mi superintendentiánkban ugyan teljességgel nincsen. Mert , hogy 
itt az 1818-ik esztendőbeli október hava 4 és 5. napjain a budai 
zsinat kánonjaihoz képest tétetett rendelések el nem fogadódtak, 
az nem a rend és függés nem létét mutatja, hanem a törvényes 
rendhez és függéshez való ragaszkodást, melyet hogy az ő felsége 
által meg nem erősített budai zsinat rendeletének behozása meg- 
zavarna, bizonyosnak tartják tractusaink. u 

Eddig az érdekes jegyzőkönyv , és meg kell vallani , hogy ez 
roppant erős argumentum ellenem, melyet Révész ur is gondosan 
felhasznált. 

Lássuk közelebbről. 

Idézett adataim elsőbbjei minden kétségen kívül Tálévá teszik 
azon állitásom alaposságát , hogy a budai kánonok megerősítését 
mind az egyetem, mind a kerületek gyakran kérelmezték. Szükség- 
telennek tartom a többi kerület jegyzőkönyveiből is idézni , mert a 
tiszántúlié indirecte ezekre nézve is bizonyit. Ellenben az 1820-iki 
gyűlés jegyzőkönyve feltűnő erős fellépést foglal magában ezen 
kerület részéről a kánonoknak mind tartalma , mind megerősítése, 
mind — mellesleg — a convent hatásköre ellen. Valóban feltünó 
és meglepő az ellentét ezen gyűlésnek és a korábbiaknak magatar- 
tása közt mind a megerősítés kérdésében , mind a kánonok tartal- 
mának megítélésében ; mert míg az 1797-iki márciusi (és 1798. 
áprilisi) gyűlés ezen kánonokban egyszersmind az 179%-iki vallás- 
ügyi országos törvény védbástyáját is látja, s épen ezen oknál fogva 
megbízza Vay Józsefet , hogy megerősítését minél jobban sürgesse : 
addig ezen 1820-iki gyűlés , ugyanazon Benedek Mihály elnöklete 
alatt, ki az előbbi pontot mint generális nótárius fogalmazta, már 
azt veszi észre, hogy ezen kánonok ellenkeznek — egyebek közt — 
épen a nevezett 179%-iki 26-ik törvénycikkel is. Meglepő az is, 
hogy míg régebb a rom. kath. klérus akadályozta a kánonok meg- 
erősítését, a minek az 1792-iki tiszántúli gyűlés j. könyvében is 
nyoma van : most épen ezen tiszántúli kertilet vette át a klérus 
szerepét. 

Honnan e nagy fordulat , egyszerre , minden fokozatos előz- 
mény nélkül ? 

Onnan szíves olvasóm , hogy ezen 1820-iki gyűlés is egy kis 
töredék a„némely papok" történetéből. 

E merész állításomat bővebben megvilágosítja, s annak igaz- 
ságát is bebizonyítja maga Eévész Imre ur, — nem a mostani, ha- 
nem az 1862-beli, — már fennebb is idézett szavaiban : „Látván a 
magyar protestáns egyház tekintélyes világi tagjai, hogy a budai és 
pesti zsinatok kánonainak sanctionaltatásához remény nem lehet : 
1818 táján ama kánonokban foglalt egyházalkotmányi intézménye- 
ket, s illetőleg magukat a kánonokat , az egyes egyházkerületi köz- 
gyűlések utján és által törekedtek életbe léptetni, és pedig sikere- 
sen. Ekkor némely papok ismét a felséghez folyamodtak." 

Láttuk fennebb a 304—5. lapon e névtelen folyamodvány tar- 
talmát. Nem sokára felment oda a Benedek Mihály debreceni püspök 



Digitized by 



Google 



313 

folyamodványa is , melyben kikél ezen újítások és a budai kánonok 
célbavett megerősítése ellen. És azután csakhamar összehívott „né. 
mely papokat/ kik Debrecenhez közelebb laktak, névszerint : a sza- 
bolcsi, debreceni, békési, érmelléki espereseket, továbbá a n.-kunsági 
és szolnoki tractusok jegyzőit, egy debreceni közpapot, három debre- 
ceni professort és a generális nótáriust Ezen tizenkét pap, — kik 
közül hét debreceni volt, és csak öt vidéki, — elnevezte magát superin- 
tendentiale consistoriumnak, akkor, midőn már több mint félszáza- 
dos gyakorlat szerint a kerületi consistorium kettős elnökség alatt 
állott, s a megyei gondnokok is tagjai voltak , — nem is emlitve, 
hogy közelebb már a tractusok képviselői is megjelentek ott, a 
budai kánonok értelmében. Itt felolvasták a Benedek Mihály folya- 
modványát, és „azt a consistorium nem csak jóvá hagyta, hanem 
magáévá tévén, meg is köszönte ;" azután pedig hozták azon mér- 
ges határozatokat , és még egy pár azokhoz hasonlót, a budai káno- 
nok és a convent jogköre ellen. És épen midőn ezen kis revolutiot 
röktönözték, midőn a főgondnokjok ellen beadott folyamodvány 
szövegét felolvasták és elfogadták : egyszersmind azt irják jegyző- 
könyvükbe , hogy az ő superintendentiájokban ugyan teljességgel 
nincs semmi rendetlenség ! 

Ez a gyűlés tehát még a bodrogkereszturi convent előtti 
állapotok szerint is törvénytelen volt, az azutániak szerint pedig még 
törvénytelenebb, mert egyetlen világi ember sem volt ott jelen. És 
Révész ur mégis felhasználja határozatait a convent ellen, a mi mu- 
tatja, hogy ő nem az egyház történetét, hanem a „némely pa- 
pokét" akarta megírni. 

Egyébaránt, ezen adat miként felhasználása az ő viadori nagy 
ügyességének legszebb bizonyítványa , — Lojola tanítványai meg- 
irigyelhetnék mesterségét. Előbb beilleszti adatai közé minden 
megjegyzés nélkül ; azután több mint egy féllapon át vitt csűrés-csa- 
varás, s a közbeszúrt mondatok és históriák nagy halmaza és egy pár 
pont után, midőn már a kevésbé kritikus olvasó a harmadik mondat 
elejét el is felejtette, végre kisüti, hogy ezen gyűlésen világi férfiú 
egy sem volt jelen. Igen ügyesen számított arra , hogy ha e körül- 
ményt történetesen más is észre találja venni, ellene ne érvénye- 
síthesse. De azt , hogy a gyűlés ezen körülmény által voltaképen 
törvénytelen volt , a világért sem magyarázza meg , sőt felhasználja 

jegyzőkönyvét ^ mint kifogástalan jogforrást, holott az csak mint 
történeti adat használható a „némely papok" mesterkedései- 
nek megvilágosítására. Érdekes ezen csűrő-csavaró műtét adatai 
közt az , hogy mostani tudása szerint már „a tiszántúli ref. lelké- 
szek tetemes nagy része" volt az ellenálló ; holott 1862-ben még 
ugy tudta, hogy csak „némely papok," s miután én most szám- 
szerint megmondtam kikből teltek ki azon papok, ugy vélem , hogy 
12-őt a több mint félezer ellenében mégis csak inkább lehet „némely 
papoknak," mint a papok „tetemes nagy részének* nevezni. Most 
ugy tudja, hogy e papok ellenállása „igen hatalmas és sikeres volt 
egyideig," — akkor a sikert a budai kánonok életbeléptetőinek 
tulajdonítja. Lássuk milyen hatalmas volt azon ellenállás , és mit 
kell érteni az „egyideig" alatt : 

Hire menvén ezen mérges conventiculumnak , közbeléptek a 
gyűlésnek többi tagjai is , s e tárgyat még azon év augusztusában 
tartott gyűlésen szőnyegre hozták. E gyűlés j. könyve 52-ik számá- 
ból látjuk, hogy az „igen hatalmas" ellenállók közt most azon név- 
telen folyamodványnak teljességgel nem akart gazdája akadni, és 
senki semmit nem akart róla tudni, — és aztán a főcurator sem 
fürkészte tovább, jóllehet azt hiszem neki is feltűnt az , a mit most 
én észrevettem, hogy az öreg Benedek Mihály a maga felterjesztése 
3-ik pontjában hivatkozik ezen névtelen irat tartalmára, s azt 
mondja róla, hogy irói a curátortól való féltökben akartak névtele- 
nül maradni (Ob metum vindictae Curatoralis anonymi esse volue- 
runt) ; tehát neki ismernie kellett ezt ; de tudott róla a conventicu- 
lum azon tizenkét papja is, mert gyűlésében Benedek Mihály folya- 
modványa felolvastatott, „s azt a consistorium nem csak jóvá 
hagyta, hanem magáévá tévén, meg is köszönte." (j. k. 7. sz.). 
Azonban a curator , alkalmasint a püspök öreg kora iránt való 
kiméletből, nem kutatta tovább a szerzőt , s a versengő felek kibé- 
kültek, és „ezen egyháziak és világiak nagyon népes gyűlésében a 
legalázatosabban kinyilatkoztatták, hogy a budai zsinat határoza- 
tainak, melyek a királyi jogokkal ós a hazai törvé- 
nyekkel megegyeznek, s már 29 év előtt a legfelsőbb 
átvizsgálás alá terjesztettek , megerősítését kérjék." (ex 
hac frequentiore tam ecclesiasticorum , quam secularium congrega- 
tione , actorum synodalium Budensium, jam a 29 annis Altissilnae 

revisioni substratorum, juribus regiis, et legibus patriis conformem, 
approbationem petére, humillime declaremus). — „így az egyezség 
megkészülvén — folytatja a jegyzőkönyv — Mélt. Főispán Lónyay 
Gábor ur ő Nagyságának, a ki ebben első eszköz volt, hasznos taná- 
csáért, ós munkálkodásáért, háládatos szívből származott köszönetét 
nyilatkoztatta ki consistoriumunk, kiváltván, hogy a felséges isten 
hazánknak és sz. vallásunknak javára és díszére számos esztendőkig 
nyújtsa ő nagysága becses életet, és vegye körül minden áldásival.* 

Ilyen hálálkodással ért véget azon igen hatalmas és sikeres el- 
lenállás egy idő múlva, t. i. félesztendő múlva I Miért halgatta el Ré- 
vész ur ezen fontos adatot ? 1 Ugy látszik nem számított arra , hogy 
ezen tiszántúli jegyzőkönyvek, melyek minden józan feltevés szerint 
csak azon egy íevéltárban lehetnek meg, melynek kulcsa az ő zsebé- 
ben áll : mégis megvannak még egy embernél, és az épen én vagyok I 

Ezután a budai kánonok megerősítése kérelmezésének nincs 
tovább története, mert a kánonok tényleg életbe léptek, a hierar- 
chicus ellenállás lecsendesült , sőt azon kánonok intézkedései indi- 
recte a felsőbb megerősítést is megnyerték az 1821-iki conventek 
jegyzőkönyveiben. 

Már : ha egyházi hatóságaink a budai kánonok megerősítését 
folyvást kérelmezték, mind addig, mig végre ebbe beleunván, azokat 
tényleg életbe léptettók,és akkor ezek indirecte a felsőbb megerősítést 
is megnyerték : világos, hogy azon kánonokat, — : saját magok alko- 
tásait, — magokra nézve kötelezőknek tekintették. De ezen esemé- 
nyek idejében nem is volt olyan egyházunkban a közgondolkozás, 
hogy a királyi megerősítést az egyházi törvényekre nézve oly lénye- 
ges kelléknek tartották volna , mint az országos törvényekre nézve. 
Iin a komjáti kánonok soha semmiféle királyi megerősítésben nem 
részesültek, s azért mégis érvényben voltak a dunai két kerületben 
közel kétszáz esztendeig. Sőt még az 179%-iki 26. t. c. 4. §-a sem 
kívánja a megerősítést, (confirmationem), hanem csak a felülvizsgá- 
lást (superinspectionem) , vagy a Révész ur fordítása szerint „átné- 
zést," a mire ő is nagy súlyt fektetett 1857-ben (Vélemény, stb. 
54. 1.) ; de azon törvénytervben, melyet a protestáns rendek készí- 
tettek, még ez sincs a törvényalkotás kellékei közé iktatva , sőt 
nincs még a katholikus rendekében sem, hanem csak a mixta depu- 
tatio vette fel , de bizon nem a protestánsok óhajtása szerint. Az 

országgyűlési rendek magok közt megegyezni nem tudván, a felségre 
bízták, hogy a különböző javaslatok közül válasszon. A közben 
megérkezett oda a Sinay Miklós és néhány Debrecen-vidéki pap 
felterjesztése is , s ez aztán döntő befolyással volt az uralkodóra, 
hogy leiratát a mixta deputatio nekünk legkevésbé kedvező tene 
szerint készíttesse, s később a törvénycikket is ennek alapján szer- 
kesztesse, így jutott be a királyi átnézés , de nem a megerősítés 
szüksége az 179%. 26. t. cikkbe. Azóta egyházunknak mind az öt 
kerülete megváltoztatta a régi kánonoknak talán minden pontját, s 
meg az 1821-iki konventek határozatait is, a nélkül, hogy valakinek 
eszébe jutott volna ezen ujabb határozatokra királyi megerősítést 
kérni, vagy ezeket, — saját akaratunk alkotásait, — nem tartani 
magunkra nézve kötelezőknek , mivel felsőbb megerősítésben nem 
részesültek. Aztán nem is vettem én csak ugy a levegőből , sőt még 
nem is csak a fennebb elősorolt tényekből vontam el azon egyenes 
állításomat, hogy a magyar ref. egyház a budai zsinat kánonait , az 
alaki hiány dacára is, magára nézve kötelezőknek tar- 
tó 1 1 a. Ha az ember Révész Imre dolgozatát olvassa, azt hinné, hogy 
eddig soha senki efélét nem mondott és nem hallott Magyarorszá- 
gon; pedig vitatták e kérdést egyházunkban egész 1821-ig, pro et 
contra, A hierarchismus természetesen ugy vélekedett , hogy nem 
kötelezők, s ez által is igyekezett elodázni a neki nem tetsző világi 
befolyás érvényesülését ; de hogy nem ez a párt alkotta egyházunk- 
ban a többséget, hanem valóban áll róla Révész Imre régibb kife- 
jezése, hogy csak „némely papok" tartoztak hozzá : azt eléggé 
bizonyítják a későbbi események , s talán eléggé kitűnt ezen dolgo- 
zat folyamából is. Magában a tiszántúli egyházkerület jegyzőköny- 
vében is van nyoma ezen kérdés vitatásának , az 1798 -ik esztendó- 
ből, midőn „részszer int Domokos Lajos , részszerint Consiliarius és 
főcurator Vay József urak" ezen kérdést vetették fel : „Nem lenne-e 
jó a zsinat rendeléseiből , melyek reánk nézve a királyi megerősítés 
nélkül is kötelezők , a mit jó móddal és erőltetés nélkül lehet, be- 
hozni apródonként?" A gyűlés ekkor „nem a -mel felelt a kérdésre, 
de később , 1818-ban, mégis életbe léptette azokat. Tehát még a 
Tiszán tul is, a hierarchismus fészkében, voltak kik azon kánonokat 
királyi megerősítés nélkül is kötelezőknek tartották, a többi kerü- 
letben pedig még többen voltak ilyenek, a három kerületről a 

Péchy felelete, melyet az ellene emelt vádakra adott, már ugy szól, 
hogy rég a budai kánonok szerint igazgattatnak ; s idővel , minél 
tovább késett a megerősítés , annál élénkebbé vált egyházunkban 
azon tudat, hogy a fejedelem megerősítése nem épen lényeges kel- 
léke az egyházi törvényeknek , mig végre az általános diadalra 
is jutott. 

Azt hiszem nem is szükség már kivonnom a végső következ- 
ményt, mert a szíves olvasó maga is belátja , hogy épen nem alap- 
talan állítmány az , miszerint a budai zsinat kánonait e század 
elején egyházi hatóságaink magokra nézve kötelezőknek tekintették, 
viszonyaikat azok szabványai szerint rendezték be, intézkedéseikben 
mint fennálló törvényre hivatkoztak rajok. És igy Révész ur táma- 
dásából ezen a ponton csakis két grammatikai hiba kegyes meg- 
jegyzése marad dönthetetlen alaposságú igazság ! 



2) Menjünk a kérdés második felére , mely ez : „Miután a 
budai kánonokat az egyház magára nézve kötelezőknek ismerte, 
nagyon természetes, hogy a eonventet is annak tartotta , a mivé az 
V-ik fejezet kijelölte, t. i. a négy egyházkerület legfőbb 
képviselő és közigazgató testületének és főtör- 
vényszékének." Erre is azt mondja Révész ur , hogy merőben 
alaptalan állítmány. Lássuk. 

Mig előbbi állításomat conventi beszédemben egy szóval sem 
igazoltam : addig egész beszédem ezen utóbbinak igazolására ké- 
szült, kizárólag a conventi j. könyvek alapján. Azon nézetben vagyok, 
hogy ha meg akarjuk ismerni valamely hatóságnak hatáskörét, meg 
kell néznünk 1-ször azon törvényt, melyen az alapszik. Ez a mi 
conventünkre nézve e század első felében nem más volt, mint a 
budai 19—24. kánon, mert — bármikép vélekedjék is valaki ezen 
kánonok érvényéről és a convent jogosultságáról, — annyi kétség- 
telenül meglátszik a convent jegyzőkönyveiből , a jelenvoltak név- 
sorából , hogy ép azon elemek alkották, melyeket a budai zsinat 
kyelölt , valamint az is kétségtelen , hogy a budai zsinat előtt nem 
azok, tehát e változást csak a zsinat eszközölhette. 2-szor meg kell 
néznem azon hatóságnak jegyzőkönyveit is , mert a törvénynek szo- 
kott általános és rövid meghatározásai az életben felmerült rend- 

* 

kívül sokféle eseményekre való alkalmazás által nyernek bővebb ma- 
gyarázatot. E tárgyra nézve nincs más használható forrás , csak ez 
a kettő. Magánosok véleményei, hírlapi tudósítások , s még a szak- 
tudósoknak nyugodt , tárgyilagos elmélkedései is , azon eredeti for- 
rások világos tételei ellenében soha sem érvényesíthetők Vagy 
concret példát véve fel : ha én látom , hogy a conventet legfőbb 
törvényszékül jelöli ki azon törvény, melyen az létjogát alapítja , és 
ha a convent jegyzőkönyveiből is saját szemeimmel meggyőződöm, 
hogy az valósággal bíráskodott is több esetben a kerületi consisto- 
riumoktól felebbezett pörökben : akkor én azt legfőbb törvényszék- 
nek fogom tartani , bármit mondjon is Fényes Elek, Fáy András, 
Révész Imre, vagy bármilyen fényes egyéniség. 

Én a convent jegyzőkönyveiből kiirt tényekkel bizonyitottam 
be, hogy az : 1-ször az összes sérelmi ügyekben közvetlenül cor- 
respondealt a polgári hatóságokkal, s nem terjesztette ily tárgyú 
határozatait a kerületek jóváhagyása alá ; 2-szor hogy az egyik ke- 
rületben felmerült bajt a másiknak férfiaival megvizsgáltatta ; 3-or 
a kerületek intézkedéseiről rendes jelentést kivánt , azokat helyben 
hagyta vagy módosította ; 4-szer legfőbb törvényszéki ítéleteket 
hozott, s azoknak haladéktalan végrehajtását szigorúan meghagyta 
a superintendentiának ; 5-ször magát az összes iskolák főfelvigyá- 
zójának mondja több izben, s e tisztet gyakorolja is ; 6-szor hogy a 
kerületek magok önként felebbezték ide a nehezebb ügyeket ; és 
7-szer hogy az összes jegyzőkönyvekben csak egy eset említtetik 
arra, hogy a kerület tiltakozott a convent intézkedése ellen; de a 
convent ezt sem vette figyelembe. — Ezen adatok ellen csak egyet- 
len egy döntő argumentum létezik, az t. i. hogy azok nem léteznek 
a jegyzőkönyvben , és Révész ur ugy futólag ki is mondja, hogy 
beszédem „temérdek ferdítésekkel teljes;" de ugyan 
egyik idézetemben sem mutat ki bár egy betű ferdítést sem, ő, ki 
oly gondos még a grammatikai hibák registrálásában is. Sőt álta- 
lában feltűnhetett a Révész ur lapja olvasóinak , mily nagy gonddal 
elkerüli a budai zsinat után tartott conventek jegyzőkönyveit , jól- 
lehet birtokában vannak azok, míg a régibbekét és a 48 utániakat 
ugyancsak bőven használja. Historizál ő azon legérdekesebb félszá- 
zadból is a convent felől eleget; de minden kigondolható más for- 
rásból merit, csak a convent jegyzőkönyveiből nem, — kiyéve 

természetesen azon egyedül álló adatot , melyben egy kerületi tilta- 
kozásról van szó. Azután lapja következő füzetében felhoz ellenem 
egy rakás hírlapi cikket, épen akkor, midőn első cikkét azzal kezdi 
hogy mennyire nem ád ő a hírlapokra semmit, — természetesen 
mikor ellene nyilatkoznak. Nem kétlem , hogy maga is jól tudta 
mekkora értéke van egy hírlapi tudósításnak vagy véleménynek egy 
hivatalos jegyzőkönyv ellenében, s azért a Révész Imre történetírói 
reputatioját a szegény ártatlan „Tiszántúli" bőrével sietett 
megváltani. Sőt még ennél is ügyesebb viador ő ! Még szerkesztői 
reputatiojára is gondja van, még azon álnév alatt is épen nem teszi 
azt, hogy egy hírlapi cikket egyenesen és határozottan szembeállít- 
son egy hivatalos okmánynyal. Pl. midőn kimutatom, hogy a convent 
királyi megerősítés által is legfőbb törvényszék lett, midőn felhozok 
a j. könyvekből néhány adatot, melyek szerint mint ilyen ítélt is, 
épen a tiszántúli kerületből önként felebbezett perben is, s 
épen ezen kerületnek „meghagyatik, hogy a conventen hozott végső 
ítéletet haladék nélkül hajtassa végre" : nem mondja , hogy ez nem 
lehet igaz, mert Fáy András valamikor azon reményét fejezte ki 
egy hírlapban, hogy a convent óvakodni fog a bíráskodástól a duna- 
mellóki perben. Meglehet , hogy jámbor hívei némelyikének erős 
természete még ily otrombaságot is bevenne ; de vannak nagyon 
kritikus emberek is, a kik előtt nem jó ilyet egyenesen kimondani. 
Tehát egy ügyes fordulatot tesz, és az én egyéniségemmel állit 
szembe néhány embert, s kérdése voltaképen azzá válik , hogy váj- 
jon melyik különb ember, Kovács Albert-e , vagy Fáy András és a 
többi, -t a midőn természetesen én is kénytelen vagyok ezen utób- 
biaknak adni az elsőséget. Igaz, hogy köztünk nem erről van a szó, 
hanem néhány történeti adat valódiságáról , ezek körében pedig , a 
hivatalos jegyzőkönyv ellenében nem lehet bizonyitni egy hírlapi 
polémiával, a milyen a Fáyé ; de a nagy közönség nem veszi észre a 
finom fogást, azt hiszi, hogy történeti adattal történeti adat áll 
szemközt, s Révész ur elérte célját. 

Ugyan milyen historicusnak tartaná Révész ur azt, ki a 48-ki 
forradalom történetét az akkori hírlapok tudósításaiból akarná 
megírni, még pedig annyira, hogy a hol azok ellenkeznek a minisz- 
teri és haditanács jegyzőkönyveivel , ezek ellenében azoknak adna 
igazat? És milyen jogásznak azt , ki meg akarván ismertetni pl. a 

delegatio hatáskörét, az ezt megalapító tőrvényt és a delegatio 
jegyzőkönyveit figyelembe se venné, hanem a hírlapok polémiáiból 
3 Bihar vármegye jegyzőkönyveiből állítna össze felőle egy képet? 
Avagy pondolja-e Révész ur, hogy ha én egy Symbolica theologiát 
akarok irni , a római egyház ismertetésénél tekintetbe vehetem a 
Hoványi „Felsőbb katholicismus elemeit," jóllehet Hoványi azon 
egyháznak egyik főpapja volt, — s nem kell-e visszamennem épen 
a tridenti és vatikáni zsinat eredeti jegyzőkönyveihez ? És ha ezen 
eredeti forrásokból dolgozván , Hoványival gyakran ellenkezésbe 
jövök : szabad lesz-e engem Hoványiból corrigálni , azon alapon, 
hogy ő mégis csak jobban ismerhette a katholicismust , mint én, 
mert annak szolgálatában őszült meg , mint főpap ? Ha az én dol- 
gozatomban netalán tévedés van , az csak az eredeti forrásokból 
megigazítható, s nem pl. az olyan furcsa hírlapi okoskodásokból, hogy 
a conventet „ugyanazon kánonok, melyek felsőbb hatóságának alap- 
jait teszik 8 léte biztosítására hozattak , veszélyesnek s szabályozó 
tekintélylyel fenn nem áühatónak jellemezték, midőn megbuktatá- 
sának módját .... kimutatni szükségesnek látták. " Talán magya- 
ráznom sem szükséges , hogy ez azt teszi , hogy : a budai zsinat, 
mely a conventet megalapította, maga is veszélyesnek és fentart- 
hatlannak nyilvánította azt, a mi kitűnik onnan, hogy lehető módo- 
sítása vagy megszüntetése törvényes útját kijelölte. Ugyan mini 
belátást feltételezhetünk a dolgokba azon embernél , a ki igy tud 
okoskodni ? És e sületlen beszédből Révész ur mégis argumentumot 
csinál ellenem, mert egy adat van benne arra, hogy egy pap élt 
1843-ban a Dunán tul, aki a conventet nem szerette ! Az e tárgy- 
ban producált egész bizonyítási eljárása is olyan , mint a minit 
közelebbről a magyar protestansegylet irányában követett. E 
akarván mutatni annak borzadalmas voltát , a vüág minden nyelvű 
tudósaitól vett idézetekből összeállított egy nagy doctum opust, 
csak a magyar prot. egylet tagjainak nyilatkozataiból nem idézett 
semmit, s az eként nyert kép alá mégis oda irta, hogy az a magyar 
protestansegylet. De hát jó gyomor és üres fő mellett az efélével is 
sikert lehet aratni, — az pedig van Ázsiában mind a kettő ! 

Igen ügyes fogás Révész úrtól az is , hogy midőn azt akarjak 
megtudni, vájjon hozott-e a convent régebb végérvényes határoza- 
tokat, vagy megállapodásai csak a kerületi felülvizsgálás után lettek 

kötelezők : ő az egyenes kérdést mellőzve azt mutogatja, hogy a 
conventi követet utasítással voltak ellátva. Ez igaz, s észrevétele- 
met megtettem rá conventi beszédemben ; de ha egyéb adata nincs, 
ebből ép ugy nem következik a kerületi felülvizsgálás , mint nem a 
vármegyei utasításból az, hogy az országgyűlésnek a maga törvény- 
cikkeit a vármegyék jóváhagyása alá kellett volna terjeszteni. Az 
utasítás megelőzte, a jóváhagyás követte volna a gyűlés határozatait, 
ha létezett volna. 

Az is ügyes dolog, hogy a régi conventnek az utasításból szár- 
mazó fü ggését oly módon állítja előtérbe , mintha most oly 
conventet akarna valaki szervezni, mely kerülettől és mindentől 
függetlenül parancsol, mint a budai basa a maga idejében. Nincs 
oly ártatlan intézmény vagy elv, melyet borzasztó szélső alakban is 
felfogni és eként gyűlöletessé tenni ne lehetne ; de vájjon megfelel-e 
ezen felfogásnak a téúyleges igazság ? 

Azonban e sok rendbéli polemista ügyességek talán megjár- 
nak a prókátorok civódásaiban , kik nem az igazságot, hanem a 
sikert keresik ; de komoly tudós, ki a történelem által oktatni akar, 
visszautasítja magától. Keressük mi a történelemben az igazságot, és 
találjuk is meg azt, akár mellettünk, akár ellenünk bizonyít. Hiszen 
különben is, jelenleg már csak a római egyház az, melynek körében 
a történeti argumentumok feltétlenül kötelezők, mert ott mindig 
annak kell lenni, a mi volt száz meg száz év előtt ; de oly szabad 
társulatban , minő a protestantismus, szabad megszűnni annak , a 
mi van, és létesülni annak, a mi még nem volt. Itt valamely intéz- 
mény mellett vagy ellen az észokok becsesebbek a történetieknél, 
sőt még az is jogosult argumentum, hogy — „nem kell, mert nem 
kell, u azaz : a személyes rokon- és ellenszenvek. 

Egyébaránt, azon hierarchico-particularisticus törekvés, mely- 
nek ötven év előtt földre hullott zászlóját Révész ur most ismét 
felemelte, mint láttuk, máskor sem volt nagyon válogatós az eszkö- 
zökben. Az 1821-iki okt. conv. j. könyve 15. száma is következőleg 
ismerteti : „Előre néztek és dolgoztak mindenkor ; az oly rendelések, 
melyekből a külső rendnek az eklézsiák igazgatásába való befolyá- 
sok kitetszett , az archívumból elvesztek, a protocollumból kiha- 
gyódtak, nem magok, hanem mások nevek alatt beszéltek (igy Sinay 
és a névtelen folyamodvány , melynél már most azt állítják , hogy 

liirök tudtok nélkül késztilt). Az 1767. esztendei superintendentialís 
constitutionak ki kellett a protocollumból maradni. A studiorum 
systhemából a superinspectioról szóló §-nak ki kellett maradni, s a 
protocollatio a superintendens megegyezésével megváltoztatott. Ezen 
esztendei g. convent idejétől olta is kimaradott post authenticatio- 
nem protocolli az a §-us , a melyben rendelés tétetett az archívum- 
ról és a superintendens pecsétjéről , s nem minden fundamentom 
nélkül lehet gondolni , oly végből , hogy a protocollumban annak 
nyoma ne légyen, hogy a superintendens halálával a pecsét a í5cu- 
ratornál állott és az archívumot elpecsételtette." 

De térjünk a felvett kérdés bizonyítására. 

Midőn e helyen ismét arról van szó , hogy mi volt a convent 
hatásköre e század elején, — vájjon igaz-e, hogy az a négy egy- 
házkerület legfőbb képviselő és közigazgató 
testülete és főtörvényszéke volt, a budai káno- 
nok értelme'szerint:a fennebb mondottak után tulajdon- 
képen elég volna olvasómat egyszerűen csak utasitni conventi 
beszédem adataira, 8 Révész úrtól várni előbb , hogy azok valame- 
lyikében mutasson ki valamely ferdítést , vagy hibás következtetést, 
— és ezt ezennel teszem is. Azonban, mivel e füzetet arra is szántam, 
hogy néhány száz példányban szétosszam azok közt, kik lapomnak 
nem rendes olvasói : bocsássanak meg rendes olvasóim , ha talán 
egyik-másik ott is látható adat ismétlésével fárasztom. Távol vagyok 
egyébaránt a nagy ismétlési szándéktól, teljesen mellőzni fogom itt 
a részletekbe bocsátkozást , a mire ott szükség volt , s szorítkozom 
csak azon nyilatkozatokra és intézkedésekre , a melyek elvi fon- 
tosságuak. Mellőzni akarom egyelőre az 1821-ki conventek j. 
könyveit is, bár alább azon „delegatum judicium" féle képzelödésre 
lesz valami észrevételem; de ezen jegyzőkönyvek nélkül is atöb- 
biekből kétségtelenül kitűnnek a következő elvi fontosságú 
tételek : 

1) A régi jegyzőkönyvek oly hangon szólanak , mint egy főha- 
tóság j. könyvei, s nem mint egy javaslattételre kiküldött szerény 
conferentiáé ; intézkedéseik alkalmazkodás és végrehajtás végett 
küldetnek a kerületekhez. 

Meg lehet erről győződni bármelyik jegyzőkönyvből ; de mutat- 
ványul magam is ide iktatok néhány adatot. Pl. 1817. szept. conv. 

j. k. 4. sz. „A jelentő ft. superintendens s ágens urak ezennel meg- 
hatalmaztatnak, hogy, stb." 18 19. szept. conv. 9. sz. „Mely jelentő 
levélnek mássá a szükséges tudomány s alkalmaztatás végett a ft. 
superintendentiákkal közöltetni rendeltetett." 1823. jan. conv. 10. 
sz. „Az eféle privatus kiküldöttek által lejendő kéregetés közönsé- 
gesen az ország minden superintendentiájiba megtiltattatik. u 1823. 
szept. conv. 9. sz. „Tudományul vétetik, s ezen jelentő levél mássá, 
a szükséges alkalmaztatás végett , mind a négy superintendentiák- 
nak megküldetni rendeltetett." Ugyanez a 15. sz. a. „A superinten- 
deijtiák megyéjében közhírré tétetni rendeltetett." 1832. szept. 
conv. 13. sz. „Ezen egyesség az illető három superintendentiák 
részéről megkészíttetni rendeltetik." 

Már eképen mégis csak egy felsőbb hatóság szokott beszélni 
az alsóbbakhoz , s nem valami kedélyesen conversáló privát confe- 
rentia egy törvényes hatósághoz ; és ez semmiesetre nem a javas- 
lattétel azon alázatos hangja, melylyel az ujabb conventek j. köny- 
veiben találkozunk. Szándékosan válogattam különben azokból, me- 
lyek afélremagyarázhatlan „rendeltetik" kifejezést használják, jólle- 
het a „megtenni ne terheltessék" kifejezés is aj. könyvek nyelvén 
ugyanezt teszi, s jelen gyöngédebb korunk már csak akkor „rendel" 
valamit, mikor a szelidebb kifejezések többé nem használnak. 

2) Határozottan kimondott elvül van felállítva több helyen 
a j. könyvekben, hogy az összes felsőbb iskolák nem valamelyik 
kerületéi, hanem az egyetemes ref. egyházéi, s igy azok főfelvigyá- 
zója a convent. 

Erre nézve épen a tiszántúli kerület 1818. júliusi közgyűlése 
j. k. 34. sz. a. is ez áll: „Minthogy a debreceni collegium az egész 
országbeli reformata eklézsiáké, a tisztelt superintendentiának (a 
dunamellékinek) arra és annak professoraira tartozó consideratiói 
mindenkor tekintetbe fognak vétetni. u Az 1825-iki szept. conv. 3. 
sz. szerint a helytartó tanáGS kérdést intézett az egyházhoz, hogy 
„az oskoláikra lejendő felvigyázás végett nem kivánnának-e egy 
generális inspectort neveztetni ?" — mire a convent azt felelte, hogy 
„az oskoláinkra való főfelvigyázás g. conventünk által gyakoroltat- 
ván . . . részünkről generális inspectorra szükségünk nincs. (Itt 
zárjelben meg kell jegyeznem, hogy a ki az 1821-iki conventeket 
delegatum judiciumnak tartja, ós a melyik olvasóm előtt alább se 

sikerülne bebizonyitnom az ellenkezőt : arra nézve a következnék, 
hogy azon conventeknek a fennforgott kérdésben hozott határoza- 
taiból elvi következtetéseket elvonni nem lehetne ; de a mennyi- 
ben azon conventek egyenes elvet mondtak ki, ezek még sokkal in- 
kább bizonyitnak, mint a többiek hasonló természetű nyilatkozatai, 
mert felsőbb megerősítés által törvénnyé váltak. Helyben hagyja 
ezt Révész Imre is a legfőbb törvényszék kérdésére nézve, s taláB 
nem fogja tagadni az iskolaügyre nézve sem. E tárgyban már ai 
1821. mára conv. 22. sz. a. ez áll: „Valamint a többi anyaoskolák, 
ugy a debreceni is sem nem egyedül a debreceni ekklésiáé, sem nem 
a Tiszántúl lévő superintendentiáé, hanem az egész országban hely- 
heztetett Helv. vallástételt tartó ekklésiáké." Az 1821-ild okt. 
conv. 20. sz. nem azon jogon tesz némely intézkedéseket a debre- 
ceni iskolára nézve, melyet mint delegatum judicium kapott, hanem 
„azon jusnál fogva, melyet magának ezen g. convent az ország min- 
den vallásunkbeli oskoláira nézve kétségen kivül fenntart. a ) 

A convent nem csak kimondta ezen elvet, hanem tényleg gya- 
korolta is a főfelvigyázást. Pl. az iskoláknak tantervet készíttetett 
(1823. jan. conv. 5. sz) ; vagy az otthon késztilt tantervek jóváhi- 
gyás végett ide felterjesztettek (1812. aug. conv. 1. sz.) ; vágyom 
kimutatásaikat, számadásaikat felkérte és megvizsgálva (1817. no?, 
conv. 4. sz; 1818. dec. conv. 1. sz. 1819. szept. conv. t. sz. sat.) ; a 
papi szigorlatok módját a legnagyobb részletességgel megállapította 
(1813. szept. conv. 13. sa.); s főként a papnöveldéket annyira az 
egyetemes egyház tulajdonainak tartották régebb, hogy a theol. ta- 
nárok választására a kerületek kölcsönösen befolytak mindenik isko- 
lánál, s még 1840-ben is Kecskemét főiskolai rangja és joga „oly 
hozzátétellel" ismertetett el a convent által (sept. conv. 8. sz.) „hogy 
ezentúl a kecskeméti kollégiumban is a hittudományt tanítók vá- 
lasztása a több kollégiumokban eddig is gyakorolt mód szerint mind 
a négyet, egyházkerületek előleges befolyásával történjék." Eztis 
a 48-iki árvíz seperte el, mint sok egyebeket 1 

3. Ép igy az egyetemes egyház tulajdonainak tekintették az 
összes alapítványokat, s a convent azok felett főfelügyeleti jogot 
igényelt és gyakorolt. 

Pl. az 1822. szept. conv. 2. sz. „a mennyiben a hitünk sorsosi 
számára tétetett fundatiókra való felvigyázás ezen Gen. convent 

legfőbb kötelességei közül való volna u — felkérte a Szondi-Kenessei 
alapítványok minden ágáról a jelentést, a mi fel is küldetett az 
*1823. jan. conv. 15. sz. szerint, hol viszont az mondatik : „a jelen- 
lévő négy superintendentiák, kiket a törvény szerint mindennemű 
fundatiókra lejendő felvigyázat illet." Ez is elv, a mely ott tényleg 
alkalmaztatott is, s még máskor is (pl. 1815. szept. conv. 13. sz. ; 
1817. szept. conv. 5. sz,; 1830. aug. conv. 11. sz; 1832. szept 
conv. 4. sz.) 

4. Az összes egyház-politikai és sérelmi ügyekben közvetlenül 
érintkezett a kormánnyal és megyékkel, nem várván megállapodá- 
saira a superintendentiák jóváhagyását ; s nem ritkán egyes sérel- 
mek közvetlenül ide terjesztettek fel, az alsóbb hatóságok kikerü- 
lésével, magánosok és gyülekezetek által, mivel a convent volt a 
sérelmek specificus rendes hatósága. 

E tárgyat még most is sokkal általánosabban ismertnek tar- 
tom, s az egyes esetek sokkal nagyobb számai fordulnak elő a jegyző- 
könyvekben, semhogy adatokat felhozni szükségesnek tartanám. 
Csak azt említem meg, hogy a bécsi és budai ágensi hivatal, mely 
közvetlenül a conventtől függött, épen az ilyen természetű ügyek 
intézésére volt fel4Uitva. (Egyébaránt a részletekre nézve meglehet 
tekinteni az 1813. sept. conv. 8. sz ; 1816. sept. conv. 9. sz; ugyan- 
ennek 12. sz. nem a kerületekhez, hanem a két felekezet közös con- 
ventjéhez teszi át a sérelmet; 1818. sept. conv. 5. sz. sat.) Voltaké- 
pen most is, még 1873-ban is, ide relegálták a kerületek az eféle 
dolgokat; de most célt nem lehet érni bennök, mert ha a convent 
megállapodását még egyszer őt helyen egészen szabadon tanácsko- 
zás alá veszik, még a legjobb akarat, és még sokkal nagyobb közös- 
ségérzet mellett is, mint a milyennek mi örvendünk, állanak elő kü- 
lönbségek a határozatokban, sa minister nem tudja melyik kerületre 
halgassan, és inkább egyikre se halgát, mintsem a másikat egyene- 
sen megbántsa ; vagy ha talán nem nagy kegyében állunk, épen ta- 
karodzóul használhatja fel a mi különböző és ellenkező határoza- 
tainkat, hogy ügyünket elintézetlenül hagyja. 

5. A convent legfőbb törvényszék volt. 

Miután e tárgyra vonatkozólag még Kévész ur is elismeri a, 
„Figyelmezője" 380-ik lapján, hogy „annyi mindenesetre történt, 
hogy a generál convent, peres ügyekben legfőbb felebbezési törvény- 

széknek nyilváníttatott" — tehát én nem is idézek rá példákat, a 
rövidség kedvéért, hanem csak utalom a szives olvasót az „Egyházi 
Reform" 7-ik füzete 200-ik lapjára, hol találni fog ilyeneket. Révész* 
ur ugyan ezen „nyilvánítás" körülményeiben is valami megrendítő 
autonómia-sértést és árulást lát, s az előzmények ismerete nélkül a 
szóban lévő jegyzőkönyvi pont külszine kedvez is az ő magyarázatá- 
nak, valamint a H. t. tanácsnak köztünk fennmaradt gyászos emléke 
is hajlandókká tesz, hogy felőle minden roszat elhigyjünk : azonban 
most az egyszer még sem történt ellenünk semmi szörnyű és bor- 
zasztó, mert itt a H. t. tanács egy régi visszaélésről mondott le, s 
egyházunkat, legalább nagy részben, birói jogába visszahelyezte. 
Ugyanis, a mi perlekedő fajunk, látván hogy a H. t. tanács örömest 
avatkozik be egyházi pereinkbe, s nagyon szives kedvezéssel fogadja 
a hozzá folyamodót alperese rovására, folyamodott is oda sűrűn, 
minden egyházi fórum kikerülésével, a mint ezt épen a kérdéses 
jegyzőkönyvi pontban lévő, s Révész ur által is kiirt példa, valamint 
a tiszántúli püspök, a névtelen tiszántúli papok és sok mások esete 
is mutatja, kik egyenesen a H. t. tanács előtt akartak megkezd©*/ 
egy tisztán egyházi természetű pert. És aH. t. tanács egész 1821-ij 
itélt is ezen pörökben, a mi rendes fórumaink meghallgatása nélkül 
Most a nevezett hatóság egyházi pereinket az egyházi gradualis 
apelláta útjára igazítja, s mintegy megígéri, hogy maga csak azután 
avatkozik a dologba, ha ezeken a per végig járván mégis hozzá apel- 
láltatnék. Nem volt ugyan ez autonóm bíráskodási jogunknak teljes 
visszaállítása, de mégis jobb volt az addigi szokásnál, s egy száza- 
dos sérelmünknek szüntette meg jelentékeny részét. És ha ezt a 
convent „háládatos tudományul" vette, sőt még a következő (1821 
okt conv. 11.) szám alatt is „kecjvező kegyelmes parancsolatnak" 
nevezte : talán még sem követett el semmiféle autonómia árulást és 
jobbágyi görnyedezést. Nem kétlem, hogy Révész ur is eként ismeri 
a mi egyházi perlekedéseink történetet, s csak a gyengébbek kedvé- 
ért mutat fel egy régi dolgot a mai felfogás világításában. Persze 
most nem mondjuk a kormány leiratát „kegyelmes parancsolatnak** 
hanem egyszerűen csak „leiratnak" ; de akkor az aféle „kegyelmes 
parancsolat", „alázatos felírás" a rendes hivatalos kifejés volt, mely 
még ama hires és mérges debreceni conventiculum jegyzőkönyvében 
is előfordul. Vagy látunk még azon korból ilyeneket is : „Pro . . . 

Regimifc€Lpraecibus adDeum fusis." (Imádkozom istenhez a felséged 
kormányáért, — a tiszántúli püspök folyamodványában-) vagy : „De 
genu detegere cogimur" (térden állva fedezzük fel fő curatorunk 
hűtlenségét a király iránt, — a tiszántúli névtelen papok.) Nem 
kell hát minden kis fekete pontocskában a falon azonnal az ördö- 
göt látni. 

6. Magok egyházkerületeink is a conventet legfőbb közigaz- 
gató hatóságnak és főtörvényszéknek tartották, s önként, hivatalból 
felebbeztek hozzá. 

Erre nézve elég legyen csak egy pár közigazgatási ós egy tör- 
vényszéki adatot idéznem, épen a tiszántúli kerület eletéből. Az 
1823. jan. conv. 10. sz. szerint: „A tiszántúli superintendentia" egy 
kéreget esi ügyet „oly célból előadván, hogy a g. convent által az 
eféle alamizsnák szedése eránt az egész országban egyforma és ál- 
landó rend határoztasson meg" — a határozat a lett, hogy 
„az eféle kéregetés közönségesen az ország minden superintenden- 
tiájiba megtiltattatok." Ugyanazon évi sept. conv. 12. sz. alatt ez 
áll : „Olvastatott a t. túli superintendentia 1823-iki . . . cikkelye, 
melybe a tractusok költségére való fundus meghatározása a g. conv. 
tanácskozása s itólete alá terjesztődik", — és a convent kijelölte a 
forrásokat. Továbbá az 1823. jan. conv. 11. sz, szerint „a tiszántúli 
superintendentia bemutatta" a Tar János perét, „Mely ügy itt 
is voltaképen megvizsgáltatván, a Tiszántúli superintendentia ezen 
tárgyban hozott Ítélete a Gener. Conv. által is helyben hagyatta- 
tott, oly hozzáadással, hogy ha békési esperes Juhász István 
a Tiszántúli superintendentia Ítélete végrehajtásában továbbra is 
engedetlenkedne, mint engedetlen szolga, s igy még veszedelmesebb 
elöljáró, hivataljából azonnal elmozdittasson, egyébaránt pedig ed- 
dig való engedetlenségiért is a Tiszántúli superintendentia Gen. 
Consistoriumába megpirongattasson sat. sat. Mely íté- 
letnek végrehajtása végett ezen appellált papi ügy a hozzá tartozó 
minden actákkal együtt az illető Tiszántúli superintendentiának 
visszaküldetni rendeltetett. " Ugyanezen ügy ismét felkerült 
még azon év septembei'ében tartott Conv.-re, hol aj. k. 17-ik száma 
alatt ez áll:„Meghagyatik a Tiszántúli superintendentiának, 
hogy az esedező papi ügyébe a közelebb tartott Gen. Conv. ülésé- 
ben hozott végsőitéletet haladók nélkül hajtassa végre." És 

végül : a Kőrös és Kecskemét közt folyó ezer éves viszály és ide ke- 
rült 1832-ben, s a körösi felterjesztésben ez áll: „Minekutánna a 
It. superintendentia kérésünknek ide való feljebb vitelébe megegye- 
zett, ezáltal a Mólt. és Ft. gen. conventnek e részben activitását és 
felsőbbi bíráskodását önként elesmérte." Erre a convent 
végzése ez: „Oda utasít tátik az illető Dunáninneni superin- 
tendentia, hogy ezen oskolák dolgát illető ajánlatokat mindegyik 
városi ecclesiától mindenek előtt írásban vétesse ki. a sat. 

lm ezek az okaim, melyek alapján állítom, hogy nem csak az 
alsóbb közegek rendezték be viszonyaikat a budai kánonok szab- 
ványai szerint, hanem azon zsinatnak a conventre vonatkozó intéz- 
kedései is tényleg életbe léptek , annak mind szerkezetét, mint ha- 
táskörét illetőleg. A convent „rendelt" és „megtiltott," mintegy 
felsőbb hatóság szokott ; az iskolák és alapítványok főfelvigyázását 
mind elvül kimondta, mind tényleg gyakorolta ; az állammal és 
idegen felekezetekkel szemben az egész egyházat képviselte ; leg- 
főbb felebbezési törvényszéknek nyilváníttatott még Révész Imre 
állítása szerént is , s e jogot tényleg is gyakorolta ; és — mint né- 
hány példából láttuk — magok a kerületek is önként elismerték a 
convent ilyen hatáskörét. Mikép lehet tehát merőben alaptalan 
állítmány az, hogy a convent a négy egyházkerület legfőbb képvi- 
selő és közigazgató testülete és főtörvényszéke volt? 



Mielőtt dolgozatomnak ezen történeti részét befejeznem, jöj- 
jünk tisztába röviden még egy pár felvetett kérdéssel. 

a) Mi igaz van abban, hogy az 1821. és 1822-iki conventeket 
lényegesen meg kellett volna különböztetnem a többitől, „mert 
azok egy jogosnak mondható királyi rendelet folytán d ele g a- 
tum judiciumok valának ?" 

E kérdésben is csak az eredeti okmányok világosíthatnak fel, 
mert az az „egyházi köztudat," melyre Révész ur egy helyen (Figy. 
461. 1.) ellenemben hivatkozik , nagyon bizonytalan valami egy 
ötvenkét év előtt történt oly eseményre nézve, melynek actái soha 
ki nem nyomattak , s talán az egész világon csak két példányban 
vannak meg. Eredeti okmányok e tárgyban az illető királyi leirat 
és % kérdéses conventek jegyzőkönyvei ; de azok efélét nem i 

Digitized by LiOOQ IC 



329 

nek, a delegatum judicium kifejezés , vagy ezzel egy értékű , sehol 
bennök elő nem fordul, pedig ily fontos körülményt lehetetlen lett 
volna elhalgatniok. Ellenkezőleg az 1821. márc. conv. j. k. 2. pontja 
azt mondja, hogy itt a király „a kebelünkbe támadott egyenetlen- 
ség eligazitását magunkra bizni méltóztatott. u Ez a „magunkra" 
inkább értelmezhető ugy, hogy „a mi rendes forumunkra, " mint 
ugy, hogy „közülünk egy rendkivüli ad hoc törvényszék alakítását 
rendelte el, melyre a maga saját törvényes birói jogát ráruházta," — 
mert ezt teszi az a delegatum judicium. 

Szóval, az e tárgyban keletkezett hivatalos actákból egyálta- 
lában nem tűnik ki , hogy azon conventek delegatum judiciumok 
lettek volna, sokkal előbb az, hogy ő felsége egy közvetlenül hozzá 
beküldött egyházi pert a maga rendes egyházi forumára visszakül- 
dött. De ellent mond azon állitásnak a dolog természete is. 
Ugyanis, — hogy egy debreceni embert beszéltessek , kinek talán 
nagyobb hitele lesz oda át, — Kovács Ferenc debreceni jogtanár a 
maga „Egyházjog alaptanai" 2-ik kiadása 181-ik lapján a delegált 
bíróságokra nézve ezeket mondja: „Csak rendes birák ruház- 
hatják át egy harmadikra a jurisdictiot." Ha tehát a királynak 
joga volt ref. egyházi perben törvényszéket delegálni , ebből az 
következnék, hogy neki a mi egyházi pereinkben rendes birói joga 
volt, s joga lett volna a saját birói jogát nem csak a mi conven- 
tünkre, hanem a királyi táblára vagy akár az esztergomi érseki 
székre átruházni. Azt hiszem, hogy Révész ur e jogok egyikét sem 
ismerné el ! Szerencsére maga is nyilatkozott e tárgyban 1857-ben 
(Vélemény, stb. 76. 1.) „Tagadhatatlan, — mondja — hogy mind a 
régibb, mind az ujabb időkben több esetek voltak arra , hogy az 
államhatalom, a magyar reformált egyház peres ügyeiben birói 
tisztet gyakorolt, .... de tudtommal legalább, egyetlen egy orszá- 
gos törvény, vagy kánon és zsinati végzés sincs , mely elvileg vagy 
tényleg, közvetve vagy közvetlen kimondaná s megállapítaná azt, 
hogy az államhatalom az egyháznak kebeléből és saját beléletéből 
keletkezett peres ügyeiben birói tisztet gyakoroljon." Való igaz; 
csak hogy igy vájjon min alapítja Révész ur azon nyilatkozatát, 
hogy a kérdéses conventek „egy jogosnak mondható királyi 
rendelet folytán" voltak delegatum judiciumok ? Hol fedezett fel 
azóta egy olyan országos törvényt vagy kánont és zsinati végzést, 

mely a királynak rendes bírói jogot adott volna, hogy azt később 
egy delegatum judiciumra is jogosan átruházhassa? 

Azt mondja tovább Kovács Ferenc , hogy „az átruházás terje- 
delmét a meghatalmazvány határozza meg, melyet a megbízott (de- 
legátus) semmiség terhe alatt át nem léphet." E szerint azon con- 
venteknek nem lett volna szabad más ügybe avatkozni, csak a 
tiszántúli perbe; már pedig látjuk a jegyzőkönyvekből, hogy ép ugy 
intézkedtek az egyház folyó ügyeiről akkor is, mint máskor szoktak > 
pl. a pesti kántor négyhangu kótáiról , az udvari ágens rendes évi 
jelentéséről, az iskolai vacatiokról, a házassági perek visszakérésé- 
ről, a bibliáról , külföldi egyetemekre menésről, a makói céhbeli 
mesteremberek sérelméről, stb. Már ha ezen conventek delegatum 
judiciumok voltak , épen nem lehet feltenni rólok , hogy ne tudták 
volna micsodák, 8 ne ismerték volna hatáskörük természetes hatá- 
rát is ; valamint nem lehet feltenni azt sem, hogy a judex ordinarius 
a határon túllépést nekik elnézte volna. 

Egy szóval, ón a delegationak sem az ide vonatkozó okmá- 
nyokban, sem a dolog természetében semmi nyomát nem találom ; 
sem a királyi, sem a conventi acták nem nevezik annak , sem a 
convent, sem az állítólagos delegáló eljárása nem felel meg a dele- 
gátio szabályainak. De épen ellenkezőt bizonyító nyomokat találok 
mindenütt. Azonban megengedem , hogy Révész ur kezében erre 
vonatkozólag igen fontos okmányok léteznek , talán a vámospércsi 
presbitériumnak egy határozata, melyben autonomice kijelenti, 
hogy ő minek tartja ezen conventeket , vagy valami öreg papnak 
egy vidéki levele, vagy valami eféle ; mert fontos okok nélkül ily 
nagy dolgot csak nem állit, — és reméllem, hogy velem is közli 
azokat , midőn én szívesen meggyőződöm az ellenkezőről , addig 
pedig legyen szabad nekem ezen egész találmányt csak a „némely 
papok" elmeszüleményének tartani, s Révész ur dolgozatában is 
ugy tekinteni, mint egy legújabb adatot ezek történetéből ; de nem 
az egyházéból. Egyébaránt ezen alkalommal a convent hatásköré- 
nek ismertetésénél nem használtam ezen jegyzőkönyveket, — ezek 
nélkül is teljesen bizonyos a dolog. 

b) Felhozatik ellenem néhány adat a Dunamelléki kerületi j. 
könyvek alapján készült statútumokból is, Az első egy 1833-beli 
határozat, mely szerint a nevezett kerület a g. conventet felebb- 

viteli törvényszéknek nem tartja. Itt nyilván tévedésben volt a tisz- 
telt egyh. kerület , mert hiszen még Révész ur állítása szerint is 
„annyi mindenesetre történt, hogy a g. convent legfőbb felebbezési 
törvényszéknek nyilváníttatott" 1821-ben, s e nyilvánítás a királyi 
megerősítést is megnyerte. De, mint fennebb részletesebben kimutat- 
tam, épen a dunamelléki kerület is ide felebbeztette á Kőrös-kecs- 
keméti pert 1832-ben, tehát azon határozat előtt egy évvel, „s ez 
által a conv. felsőbbi bíráskodását önként elesmérte. u De máskü- 
lönben is, közöttünk a kérdés nem az, .hogy mikép vélekedett egyik 
kerület a convent bíráskodási jogáról , hanem hogy van-e annak a 
convent múltjában valami jogi alapja, és volt-e a convent annak 
gyakorlatában ? Kétségtelen , hogy igen. Aztán tudnók én a mi 
rendezett és virágzó egyházi életünk mellett a tractusok és gyüle- 
kezetek j. könyveiből annyi dacolást idézni a felsőbb hatóságokkal 
szemben, hogy egy vastag könyv kitelnék belőle ; mert a kerületek 
szerepét a conventtel szemben igen gyakran eltanulták és lejátszot- 
ták a tractusok is a kerülettel szemben, s körül-belől az utolsó 
jelenetet is meg fogják csinálni , — és azután a gyülekezetek kö- 
vetkeznek. 

A további idézetek azt tartalmazzák , hogy a dunamelléki ke- 
rület a „convent világi elnökének hivatalára nézve idősb főkurátort 
kívánja, egyházi elnökének pedig kíván jaa legidősb superin- 
tendenst." Azaz : kivánjaa fennálló gyakorlat módosítását, a 
mi bizon nem csak egy kerületnek , de egy becsületes kálvinista 
harangozónak is jogában áll. Hanem azért ezen kívánságot 
Révész ur néhány sorral hátrább ugy commentálja, hogy „annak 
elnökségére nézve is másként intézkedik mint a budai zsinat. u 
Már akár mennyire a convent fölött állónak tartja is Révész ur a 
kerületet, de azt csak még sem hiszi, hogy egy kerület otthon i n- 
tézkedhetett volna annak elnökségéről, — és ezt az a kerület 
nem is tette, csak kívánta, hogy tétessék. Azonban az ő kíván- 
sága soha meg nem tétetett, mert a kettős elnökség a conventen 
soha életbe nem lépett, csak az idéni javaslat vette fel. 

c) Hírlapi tudósításokon alapuló támadásaira fennebb általá- 
nosságban megtettem észrevételemet. Azok között csak egy van, 
melyet a tiszáninneni kerület iránt tartozó tiszteletnél fogva rész- 
letesen meg kell vizsgálnom, mivel abban a tudósító ezen kerület 

szájába adja a mit mond, 3 utána híven Révész ur is, és velem 
szemben ugy teszi fel a kérdést : Vájjon ki mondott igazat, K. A., 
vagy a tiszáninneni kerület ? Helyes volna a kérdés, ha az ott idé- 
zett dolgokat nem egy hírlapi tudósításból, hanem a kerületi jegy- 
zőkönyvből szórul-szóra irta volna ki ; de igy az első kérdés még az 
lehet : vájjon az a vidéki levelező hiven tudósitotta-e a Prot. lapot 
a gyűlésen történt dolgokról, vagy pedig — a mint 100 eféle tudó- 
sításból 99-nél történni szokott — a maga észjárását irta meg tény 
helyett a lapnak ? 

Itt is csak maga a hivatalos okmány, a kerület jegyzőkönyve 
igazithat útba. Lássuk ezt. 

A levelező és Révész ur szerint a vértesaljai tractus tudósít- 
ván a tiszáninneni kerületet a Duna mellékén támadt püspök válasz- 
tási zavarokról : „felkérte azt ez ügyben a bíráskodásra (s ítélete 
hozásra, — teszi hozzá a levelező). Ellenben, a tiszáninneni kerü- 
let 1843. májusi gyűlése j. k. 117. száma alatt, a dunamelléki zavar 
elbeszélése után ez áll : A vértesaljai egyház vidék „megkeresi egy- 
házkerületünket : lenne szíves ezen az egyházi rendszerre ártalmas 
következéssel folyható kellemetlen helyzetnek megszünteté- 
sére egy minél elébb még e folyó évi januáriusban megtartandó, 
és a képviseleti rendszer veszélyeztetése nélkül 
nem is halasztható egyházi Conyent közbejöttével segéd- 
kezet nyújtani." Tehát a hírlapi levelező mindjárt a legelső lépés- 
nél, magát a tényállást hűtlenül közli. És pedig mily roppant nagy 
különbség származik e hűtlen tudósításból épen a most fennforgó 
kérdés lényegére nézve ! Egy tractus, mely magát saját kerületi 
gyűlése által jogában megsértve érzi, ez ellen a conventre mint fel- 
sőbb hatóságra apellál, s egy igével sem kéri a szomszéd kerületet 
„ez ügyben bíráskodásra és itélethozásra", hanem a convent által 
nyújtandó segítségre. Ha tehát a vértesaljai tractus nem kérte bíró- 
nak a tiszáninneni kerületet, világos, hogy a bíróság el- és el nem 
vállalása fölött ott vita sem keletkezhetett, s végzéskép elnöki- 
leg ki sem mondathatott, hogy a kerület nem érzi magát jogosítva 
a bíráskodásra, a mint ezt a tudósító elbeszéli. Ez az egész részle- 
tesen leirt história kétségen kivül csak a hírlapi levekző agyában 
történt meg ; de a jegyzőkönyvben sem a vitának, sem az ebben 
hozott állítólagos végzésnek semmi nyoma, és nem is lehet, 

miután a vértesaljai tractus nem a kerület, hanem a convent bírás- 
kodására apellált. „Hasonlókép nincs semmi legkisebb nyoma az 
illető tiszáninneni jegyzőkönyvben N. G. alispán „e tekintet- 
ből" tett azon indítványának, hogy „a négy egyházkerület 
törvényes fórummá szerkesztessék s alakittas- 
sé k* ; és semmi nyoma annak, hogy a többség „nem osztozék a 
conventnek törvényes fórummá alkotásában, sat. a De hogy is le- 
hetne, mikor a valamennyinek alapját képező incidens, a vértesaljai 
tractus részéről, vaJymi lényegesen máskép történt, mint a levelező 
előadja ! 

Ugyanazon tiszáninneni jegyzőkönyv következő 118. száma 
alatt, ezen tigygyel kapcsolatban ez áll : „Fölvétetett a külső so- 
mogyi nt. egyházvidéknek is, tartalmára nézve az imént felolvasott- 
hoz egészen hasonló, attól csupán annyiban eltérő levele, hogy eb- 
ben a kedvetlen állású ügy elintézésere barátságos közben- 
járása által venni részt kéretik egyházkerületünk; midőn a 
vértesaljai convent tartásától vár orvoslást." És erre követke- 
zik a j. könyvben egy minden kálvinista egyházkerületi jegyzők 
által valaha produkált bombasztokon tul tevő hosszú órátió, telve 
remény felzöldüléssel, éltető lehellettel, varázs hatalommal és több 
efélékkel, melynek veleje, a mennyire ki lehet venni, az, hogy nem 
a convent, hanem ezen testvéri szózat által remélli a tisztelt kerü- 
let a dunamelléki zavarok lecsendesitését. De ezen pontban sincs 
semmi nyoma sem a kinált bíráskodás el vagy élnem fogadása fölött 
támadt vitának, sem az el nem fogadás elnökileg végzéskép ki- 
mondásának, sem az N. G. alispán indítványának, sem az erre vo- 
natkozó ellenmondásnak, sem az ő felségéhez a zsinattartás ügyében 
intézendő kérés megrendelésének ; de nincs az egész jegyzőkönyv- 
ben sem, és nem is lehet, mert a somogyi tractus is nem bírásko- 
dásra, hanem barátságos közbenjárásra kérte a kerületet, a mit ez 
azon cifra jegyzőkönyvi szózatban teljesített is. 

A kérdés tehát, kedves Révész ur, nem az, hogy vájjon ki 
mondott igazat a conventrŐl, Kovács Albert-e, vagy a tiszáninneni 
kerület ; hanem az, hogy vájjon hiven közölte-e a hírlapi levelező a 
tiszáninneni gyűlésen történt dolgokat, és ha nem : vájjon neki és 
utána Révésznek van-e igaza, vagy a hivatalos jegyzőkönyvnek, — 
illetőleg a tiszáninneni kerületnek ? 

Ha köztünk históriai baklövésről lehet szó, az mindenesetre 
azon a részen van , hol a hivatalos okmányokat ilyen hazug hirlapi 
tudósításokkal akarják megcáfolni. De én távol állok attól , hogy 
Révész urnái históriai baklövéseket feltételezzek ; ő sokkal jártasabb 
történész annál, s ha dolgozatában a száraz hivatalos okmányokat 
az élénkebb formájú vidéki levelezésekkel helyettesíti, azt ő bizo- 
nyosan csak a gyengébbek kedvéért teszi ; tejnek italával táplálja 
őket csupa jó indulatból , hogy szegényeknek unalmat ne okozzon, 
hanem inkább a lehetőségig egy kis tudós mulatságot szerezzen. 

Egyéb támadásai Révész urnák az egész világ gyatíusitásán 
és ellenem való személyes kifakadásokon alapulnak. Az elsők nem 
nagy főfájást okozhatnak a világnak ; az utóbbiak pedig engem nem 
érdekelnek. „Jól ismerem a stylus Romanust!" Arról? 
hogy milyen tudatlan és milyen fiatal vagyok , irhát akármennyi 
dissertatiot, részemről bizonyosan replica nélkül fog maradni, — 
jóllehet alkalmasint az én fiatalságommal is ugy van ö , mint egyéb 
világi dolgokkal. Egykor fiatalnak látott , azóta évek teltek el , s a 
fiatalból őszbe csavarodott férfi lett ; de az eféle változásokra ő be- 
zárt múzeumában r^flectálni nem szokott, s boldog azon hitben, 
hogy most is minden ugy van mint régen volt. 



Végezzük be dolgozatomnak ezen történeti részét. A szíves 
olvasó megismerhette és megbírálhatja a Révész ur adatait elle- 
nemben. Egyszerű állitások és tagadások azok bizonyítás nélkül ; 
sophÍ8mák és dialektikai fogások ott, hol tényekről van szó ; a haj- 
dan kárhoztatott „némely papok" történetének az egyház történe- 
téül árulása ; a kerületi kívánságoknak intézkedésekké csavarása ; 
jegyzőkönyvi adatokkal szemben hirlapi levelezések ; és meglepő 
ellenmondás saját régibb tudalmának és meggyőződésének. Minó 
ügy lehet az , melynek védelmére ilyen eszközökhez kell folya- 
modni ! ? 

Igyekeztem a szives olvasónak kezébe adni mindkét törekvés 
ismeretéhez az adatokat, hadd bizonyítsanak azok mellettem vagy 
ellenem ; de mindenesetre az igazság mellett. Mert nem reám és 
nem Révész Imrére van szüksége az egyháznak , hanem múltja igaz 
képére, hogy belőle okuljon. 

Tagadhatatlan tény az, hogy a convent hatásköre e század 

elején nem az volt a mi most, nem volt az csak olyan privát confe- 
rentia, melynek megállapodásait a kerületek aként superrevideálták 
volna mint most ; hanem főhatóság és főtörvényszék , mely a maga 
jogkörében végérvényesen intézkedett. Ellenben tagadhatatlan az 
is, hogy hatásköre mindig sokkal szűkebb volt a kerületekkel szem- 
ben, mint ezeké a tractusokkal szemben ; de bizon az sem kétes, hogy 
a kerületeké is mindig szűkebb volt és most is szűkebb a tractusokkal 
szemben, mint ezeké a gyülekezetekkel szemben, és viszont a gyüle- 
kezet önrendelkezési joga vagy autonómiája is nagyobb, mint a trac- 
tus rendelkezési joga a gyülekezet fölött ; és végül az egyén önren- 
delkezésijoga is nagyobb,mintagytilekezetrendelkezési jogaaz egyén 
fölött. Ez a protestantismus természetéből foly , melynek elve sze- 
rint a jog az egyéné, s minél felsőbb fokú az egyének társulása a 
gyülekezetben, tractusban, kerületben , nemzeti egyházban és végül 
az egész protestáns világban : annál kevesebb tárgyra szorítkozik 
a hatáskör lefelé , mig a legfelső fokon, az összes protestantismus 
egyetemében, végkép megsemmisül, és csak erkölcsivé válik. Ezzel 
ellenkezőleg a katholicismusban a jogkör felfelé mindig szélesbül, 
mig legfelül, az egyetemet képviselő pápaságban absolut hatalommá 
lesz, ellenben legalól az egyénnél végkép megsemmisül , s a jog 
helyét a feltétlen engedelmesség foglalja el. Azt hiszem , hogy n 
legújabb conventi javaslatból is kétségtelenül kitűnik, hogy a con- 
vent szűkebb hatáskört óhajt magának a kerületekkel szemben, 
mint a mekkorával a kerületek élnek a tractusokkal szemben , sőt 
szűkebbet, mint a mekkorával birt e század első felében. 

A kérdés e szerint mi közöttünk csak az lehet : vájjon van-e 
a magyar református egyháznak olyan közös ügye , mely mindenkit 
egyaránt érdekel, s nem csak egy bizonyos kerületet, vagy tractust ? 
Ha ilyen nincs, akkor a conventet nem szabad létesitnünk , sőt ha 
léteznék is meg kellene szüntetnünk ; és ha ilyen soha sem is volt : 
akkor a convent létezése a múltban — bár történetileg bizonyos, 
de jogilag abusus volt. Ha pedig mégis volna ilyen egyetemesen 
érdeklő közös ügyünk , akkor a kérdés az , hogy mit tarthatunk 
ilyennek, — és ha ezzel tisztába jöttünk magunk közt : akkor többé 
nW kérdés az, hogy azt csak egy helyen lehet elintézni és nem öt 
helyen, mert az öt fővel gondolkozás valami oly kiáltó fogalmi és 
jogi képtelenség, a melyet az emberek még soha sehol ki nem talál- 

tak, hanem csak mi jó magyarok próbálgatjuk 1860 óta. így pró- 
bálgatjuk mi egyébaránt a parlamentaris rendszert is kiegyeztetni 
a municipalis intézményekkel ; holott ez is ép oly képtelenség és ép 
oly magában álló, mint a mi egyházszervezetünk. Egymástól egé- 
szen független öt egyházkerület, s voltaképen egyház, minden közös 
ügy nélkül , nagyon jól képzelhető ; igy volt eddig az erdélyi és 
magyarországi egyház , és valami ilyenforma a svájci szövetséges 
kantonok ref. egyháza is , bár Erdélynek régibb politikai külön- 
állása és a svájci egyes kantonoknak politikai nagy önállósága 
lényegesen különböző állapot Magyarország mostani politikái hely- 
zetétől ; de feltétlenül önálló öt kerület, mely mégis egy egészet 
alkosson , olyan közgyűléssel , melynek kötelessége volna valamit 
tenni az egésznek javára, de nincs joga semmit tenni vagy bár elha- 
tározni : logicus főben össze nem férhető ellentétek, a gyakorlatban 
pedig kivihetetlen absurdum. Aut — aut ! Tertium non datur ! 

Valami fájdalmas érzés az : nézni és halgatni napokig, mikép 
vitatják a mi conventünken okos emberek, komolyan , azon képte- 
lenséget , s miután a jó békesség kedvéért ezt győzni engedik a 
kisebbség óhajtása szerint : mikép egyeztetik , közvetítik vélemé- 
nyeiket, s mikép igyekszik az elnök páratlan finom tapintatáva/ 
ugy formulázni a határozatokat, hogy azok a lehetőségig mindent 
és semmit se jelentsenek, — és mindez azon előleges tudattal törte'- 
nik, hogy az egész erőfeszítésnek nincs semmi practicus haszna, a 
református egyháznak még sem lesz egységes véleménye és határo- 
zata, hanem lesz öt kölönböző. Nem , ily intézmény nem élhetett 
félszázadon át ; az emberi józan ész következetessége ily hosszú 
időn át le nem bilincselhető nyomorék theoriák által ; a komoly 
kalvinismus nem vállalkozhatott félszázadon át majdnem évenként 
ily üres szalma csépelésre. Ebből ötven év alatt a tények deter- 
ministikus logikája szerint vagy a teljes szakadásnak, vagy a teljes 
egyesülésnek kellett volna kifejlődni. 

E gondolat vezetett a convent levéltárába , hogy a leghitele- 
sebb forrásokból közvetlenül győződjem meg az ügy miben léte 
felől. És örömmel láttam ott igazolva az emberi ész következetes- 
ségébe vetett hitemet. A convent intézménye sok támadásnak volt 
ugyan kitéve a szűk agyú és önző hierarchismus részéről ; de az uj 
absurdum csak 1860-ban oltatott be először hivatalosan annak tes- 

tébe. Mint a gyilkos méreg dolgozik azóta e képtelen gondolat egy- 
házunkban, szakadatlanul forr és pezseg a rothadás, mit bele vitt, 
már az alsóbb rétegekben is, s szétszaggatással fenyegeti egyházun- 
kat öt, és talán ötször öt felekezetre ; de az egésséges testrészek is 
dolgoznak. A mely órában az uj eszme a convent jegyzőkönyvébe 
iktattatott, az ellenmondás is nyilt harcba lépett ellene. Nem Pál 
Péter ellen harcol itt többé, hanem az eszme eszme ellen, s az 
e gyss jelenetek, melyek felszínre vetődnek, a miskolci jubilaeum, 
a pesti convent, a tiszántúli gyűlés conventre hivatkozásai, az élénk 
feljajdulások az egyesülés mellett, és egy lázas agynak borzasztó 
fegy vercsörtetése saját torzalkotása érdekében : többé nem elkülö- 
nözve ítélhetők meg, hanem mint egy nagy eseménynek determinis- 
ticus következetességgel fejlődő részei. Egyházunk kétségen kivül 
jelentékeny átalakulás küszöbén áll; a következetes kálvinista agy 
nem tudja megszokni a beleplántált ósztajii képtelenséget, s ki 
fogja dobni magából. Nem Pál és nem Péter eszközli már itt a ki- 
fejlést, hanem a tények logikája, mely erősebb és eszesebb, mint az 
egyes emberek agyrémei. 

Minél képtelenebb az ügy, annál makacsabbul viv érte annak 
fő megalkotója. A közel múlt idők szerencsétlen eseményei és a je- 
len abnormis politikai helyzet néhány üres jelszóval is gazdagítot- 
ták a debreceni szótárt, minők : centralizatio, Pest, megvesztegetés, 
kormány, Oberkirchenrath, autonómia-árulás, s több e félék, me- 
lyek fájdalom ott még kelendőségnek örvendenek. Legújabban pe- 
dig Révész Imre, bár egyelőre egy csomó mentegetődzés közt, a 
hierarchismus rémét is felidézte sírjából, hová azt az 1821-iki con- 
ventek temették, hogy most adja vissza a particularismusnak azon 
szolgálatot, mit egykor ettől nyert. Azon ember, ki még tiz év előtt 
a Sinay Miklós folyamodványát és törekvését aként jellemezte, hogy 
az „a tiszta keresztyénség és protestantismus elveivel is igen nagy 
mértékben ellenkezik/ hogy „szűk látkör és nyomorult egyoldalú- 
ság . . . indithaták a tiszántúli superintendenst és espereseket 
ezen soha eléggé nem kárhoztatható s megmérhetlen vészes követ- 
kezésü hierarchiai törekvésre, a melyben titkon a róm. kath. klérus 
által is buzdittattak és gyámolittattak" : *) ezen ember most mind- 



*) Révész I. A magyar prot. egyház szabadságának védelme. Sárospatak 
1862. év. 87, lap. 

ezekről, s főként önmagáról megfeledkezve, igy tud irni: „Minden- 
kor fájdalommal tekintettem azon ingatagságra és hűtlenségre, 
a melynél fogva egykor, az egyben másban tévedhetett, de minden- 
esetre tiszta szándékú Sinayt és Benedeket, illetőleg az azok 
által képviselt eszméket, elveket és érdekeket, a tiszántúli 
református papok, mindjárt a küzdelem komoly fordulatának kez- 
detén, elhagyták". És azután igy buzditja tovább paptársait a cse- 
lekvésre: „Mégis lakoltak és lakolunk érette, mert a Sinay és 
Benedek eleste után, az egykor oly hatalmas tiszántúli református 
papság kebelében semmi méltó testületi önérzet és közszellem nincs 
többé ; pedig a tisztes lelkipásztori karnak mint ilyennek, minden- 
esetre birnia kellene bizonyos egyetértéssel és 
közszellemmel, a nélkül, hogy legtávolabbról is hierarchiára 
ásítoznék" *) Ez egy uj kétségbe esett eszköz, mely a küzdelembe 
vonatik ; de hihetőleg nem sokára ez is a többi üres jelszóval együtt 
visszatér azoú sirba, hová a politikai küzdtérről a haza árulás, föld- 
osztás és a többi alászállott, s magával fogja vinni régi fegyvertár- 
sát, a particularismust is. Ez az uj hierarchia harca olyan lesz már 
csak, mint Kaulbach genialis festményén a hunnok harca, melyben 
az elesett hősök árnyai még egyszer újra kezdik a csatát — a 
levegőben ! 

(Yege köv.) 

Kovács Albert. 

EGYLETI ÉRTESÍTŐ. 

A magyarországi protestansegylet választmányi gyűlése 

nov. 10-én. 

Egyletünk választmánya június 8-ka óta nem tartott gyűlést, 
mert az augusztusi marosvásárhelyi gyűlés a kholera miatt elma- 
radván, természetesen elmaradt az azzal összeköttetésben tartatai 
szokott választmányi gyűlés is. Mivel az idén nem volt közgyűlé- 
sünk, a most összejött választmánynak a közgyűlés teendőit is vé- 
geznie kellett. 

Első tárgy volt a pénztári kimutatás , mely örömre is, szomo- 
rúságra is adhatott okot. Örömre azért, hogy jóllehet az egylet már 

*) Révész I. Figyelmezne, 1873. 382—3. 1. 

tetemes kiadásokat tett irodalmi vállalataira , valamint missiói és 
humanisticus célokra, mindazáltal most is talált készen egy kevés 
pénzt, melyből a legszükségesebb folyó kiadásait fedezhette. És 
szomorúságra azért, hogy az egylet tagjai között még mindig na- 
gyobb számmal vannak azok, kik eddig a szükség fedezéséhez sem- 
mivel sem járultak. Ha az egyletnek egy tagja sem mulasztaná el 
kötelességót, ezóta vagy öt-hat utazó lelkipásztori állomást lehetett 
volna alapitni vagy segélyezni az idegen népek közt szórványban 
élő magyar protestánsok megmentésére. A pénztárnoki részletes 
számadást e folyóirat közzé fogja tenni, mihelyt a kiküldött bizott- 
ság megvizsgálja. 

A „Keresztyén Család" heti lap ügyeben végleges határozatot 
hozott a választmány. Két évi tapasztalat után kitűnvén, hogy a mi 
népünk még nem ismer más irodalmat , mint a melyet a ponyván 
pár krajcárért megszerezhet : elhatározta a gyűlés , hogy néplapja 
kiadását egy időre félfüggeszti , ellenben az irodalmi vállalatokra 
befolyó pénzből, a skót egyházi társulatok példájára apró és olcsó 
könyvecskéket ád ki és azokat ugyanazon skót társulatok példája 
szerint a ponyván áruitatja , és csak akkor indítja meg újból nép- 
lapját, mikor már a népet a butitó és erkölcsrontó ponyvairodalom- 
nál egészségesebb táplálékhoz szoktatta. 

A theologiai könyvtár ügyében jelentette az elnök, hogy a gyű- 
lés által megrendelt felhivás közzététetett, s eddig mintegy 600 
aláiró van. A gyűlés elhatározta, hogy a vállalat 1874-ben okvetle- 
nül indittassék meg. Az erre vonatkozó részletek alább egy felhí- 
vásban olvashatók. 

Intézkedés törtónt a Károlyi-féle biblia fordítás hibáinak ki- 
javítása iránt is, aképen , hogy a Károlyi fordítása mindott válto- 
zatlanul hagyassék, hol teljesen hibátlan, s az igazítás csak a 
fordítási hibákra, s a később eszközölt számtalan avatatlan igazítás 
által becsúsztatott ferdítésekre szorítkozzék, az eredeti kritikai 
szöveg alapján. Az egylet előbb csak a biblia szövegét fogja kiadni, 
és azután egy oly magyarázatos bibliát, melyben a szöveg szebb 
részei nem csak jegyzetekkel ellátva , hanem teljesen fel lesznek 
dolgozva a vasárnap délutáni biblia magyarázás számára. A fordítás 
javítása már munkába is van véve , és remélhető , hogy egy része 
már az első évben megjelenik, valamint az is remélhető , hogy kia- 

dásában a Theol . könyvtár előfizetőire nézve igen kedvező szerző- 
dést lehet kötni. 

Az egylet pénztárában lévő készpénzből , a mennyiben a „Ke- 
resztyén Család" deficitje igénybe nem veszi , utalványozni lehetett 
ezen évre is 100 forintot a tiszántúli kerületben lévő beregraegyei 
bilke-komlós-ilosvai prot. lelkész segélyezésére az ott szórványban 
élő protestánsok házankénti megkereshetése céljából, és ezen összeg 
a tiszántúli ft. püspök ur kezéhez is el fog küldetni , honnan az 
illető lelkész ur meg fogja kapni. Az egylet által a múltévben fel- 
karolt többi missiói állomás is elő van jegyezve a tavaszi gyűlésre. 
Hasonlókép a humanisticus célokra gyűlt összeget az egylet pénz- 
tára 50 frtra kipótolva, a pesti protestáns árvaház alapítói közé 
lépett, s az alapító tagsági jogok és kötelességek gyakorlására För- 
dős Lajos elnök urat kérte fel. 

Végül örömet keltett a gyűlésben a titkár azon jelentése, 
hogy az egyleti évkönyvek elárusitása be van fejezve , s mind a két 
évi folyam az egyletnek tiszta jövedelmet hozott. Nem sokat az 
igaz ; de ez az első tiszta jövedelem, mert eddig ugy a mi egyletünk, 
mint a magános protestáns irók csak anyagi veszteséggel adhatták 
ki munkáikat. Ez a jövedelem is az irodalmi vállalatok erősítésére 
fordittatik, mert a mit az egylet egyik csatornán bevesz a köny- 
veiből, a másikon visszaadja a közönségnek, s még egy kevéssel meg 
is pótolja. 

Ezek voltak a gyűlés fontosabb tárgyai, a többi a rendes ügy- 
kezelés körébe tartozott. 



Jelentés a „Protestáns theologiai könyvtár" ügyében. 

A magyarországi protestansegylet f, évi november 10-iki gyű- 
lésében véglegesen elhatározta, hogy a theologiai könyvtárt 1874-ben 
meg fogja inditni, s annak szerkesztésével engem bízott meg, mint 
az egylet titkárát. 

Ennélfogva van szerencsém tudatni a Theologiai könyvtár 
előfizetőivel az egyleti választmánynak a vállalat érdekében tett 
következő intézkedéseit. 

1. Az előfizetők száma jelenleg 600, a mi lehetővé teszi, hogy 
évenként 45 — 50 ivnyi könyvet adjunk. 

2) Az első 1874-ik évi kiadásra kijelöltettek a választmány 
által : első kötetnek Szeremlei Sámuel: „Vallás-erkölcsi és 
társadalmi élet 1848 óta Magyarországon" cimfi munkája, mely a 
protestansegylettől 300 frtos pályadijat nyert, s már sajtó alá is 
adatott ; második kötetnek Hasé: „Handbuch der protestantischen ' 
Polemik gegen die römisch katholische Kirche" cimű szellemdús és 
emelkedett álláspontu művének magyar fordítása ; harmadik kötet- 
nek egy magyar prot. egyház történelmi munka, még pedig remél- 
hetőleg „A szathmári békétől a türelmi rendelet kiadásáig" terjedő 
korszak leírása, melyre a protestansegylet 600 forint pályadijat 
tűzött ki ; ha pedig a bírálók véleménye szerint egyik pályamunka 
sem volna a kiadásra alkalmas, azon esetben Bod Péter latin 
kéziratban lévő egyháztörténelmének gondos magyar fordítása. A 
mennyiben ezeken kivül még több is szükséges volna, utasítva va- 
gyok valamely kisebb theologiai munkát, a lehetőségig a bibliai tu- 
dományok köréből kiadni. Ez pedig körül-belől lesz Z i 1 1 e 1 : „Die 
Entstehung der Bíbel" cimü igen becses kis könyvének a fordítása, 
A későbbi évek programmjára nézve mind az egyletnek, mind a 
közönségnek irányadóul szolgál az előfizetési felhívásban közzétett 
könyvjegyzék. 

3. Minthogy egy ily vállalat életében idő folytán olyan vélet- 
len körülmények is merülhetnek fel, melyek előre el nem láthatók, 
minők lehetnek valamely nagy fontosságú mű megjelenése a kül- 
földön, vagy valamely becses eredeti magyar munka felajánlása ; 
azonban a választmányi gyűlés uj intézkedésre hirtelen összehívható 
nem volna, a nov. 10-i választmányi gyűlés egy bizottságot nevezett 
ki Fördős Lajos elnöklete alatt Ballagi Mór, Farkas 
József és Kovács Albert tagokból, s utasított engem, hogy a dolgot 
ezen bizottság megfontolása alá terjesszem és annak utasításá- 
val éljek. 

4. Minden akár eredeti akár fordított művet a szerzőn, s il- 
letőleg fordítón kivül még egy más ember is át fog nézni, s a könyv 
címlapján a revisor neve is ki fog tétetni. 

5. Minden itt megjelenő munkát a vállalat díjazni fog. Az irói 
honorárium a pályaművekre nézve az előre kitűzött pályadíj az egy- 
let pénztárából ; más művek honorálásában nyomtatott ivenként 
20 forintig vagyok felhatalmazva. 

6. A Theologiai könyvtár keretében fog megjelenni a javított 
biblia fordítás is, de reméllem, hogy erre nézve sikerül az egyletnek 
oly kedvező szerződést kötni, hogy előfizetőink az uj fordítást a 
megígért könyvilletményen felül, tehát egészen ingyen fogják kapni, 
A javítás munkáját az erre legalkalmasabb egyének már meg is 
kezdték. 

Tisztelettel felkérem a Protestáns Theologiai könyvtár meg- 
rendelőit, hogy az előfizetési pénzt ,az első évre 4 forintot, 
egyszerre az egész évit, a felhívás értelme szerint legfennebb j a- 
nuár 15-ig beküldeni szíveskedjenek, mert az addig, sőt előbb is, 
bizonyosan megjelenő első kötetnek postai utánvét mellett küldése 
kiadásaikat tetemesen szaporitná. 

Fel vagyok hatalmazva január 15-éig az újonnan jelent- 
kező előfizetők elfogadására is ; de az azontúl jelentkezők a 
már megjelent köteteket csak a jóval magasabbra tett bolti áron 
kaphatják meg, s némelyik kötetet talán ugy sem, miután nem 
Bzándékszunk sokkal többet nyomatni, mint előfizetőink száma. 

Az előfizetési pénzek az ismeretes és olcsó postai utal- 
ványok által küldendők be, az én nevemre címezve. Költség kí- 
mélés kedvéért a „Protestáns theologiai könyvtár" és „E gy házi 
Reform" előfizetési dija, valamint a protestáns egyletnek szánt 
tagsági dijak, ugyanazon egy postai utalványon beküldhetők- 
Ezeken a szállítási dij 10 frtig terjedő összegért 5 krajcár, s a pénz 
rendeltetésének megírására is elég hely van rajtok. 

Gyűjtőknek a Theologiai könyvtár tiz egyszerre bekül- 
dött előfizető után tiszteletpéldánnyal szolgál; ellenben a 
könyvárusoknak percentet engedélyezni nem fog, s a netalán 
előre levont percentnek az előfizető által kipótlását kí- 
vánj a. 

Szerkesztő és kiadó hivatal Pesten, szénatér 6. sz. a. 

Kelt Pesten, 1873. nov. 25-én. 

Kovács Albert 

prot. egyl. titkár, 
mint a Theol. könyvtár szerkesztője. 

Silves kérelem a protestansegylet tagjaihoz. 



Az egyleti harmadik 187%-iki év október 1-én elkezdődvén : 
tisztelettel kérem egyletünk tagjait, hogy a harmadik évi tag- 
sági dijat hozzám beküldeni szíveskedjenek. 

A tagsági dij az 1872-iki közgyűlés határozata szerint, azokra 
nézve r kik egyszersmind valamelyik fiókegyletnek is tagjai , egy 
évre 50 krajcár, s ennek beszedéséről és a központi pénztárba jut- 
tatásáról az illető fiókegylet pénztárnoka gondoskodik ; azokra nézve 
pedig, kik fiókegyleti összeköttetésben nem állanak , a tagsági dij 
évenként 1 frt, mely közvetlenül hozzám küldendő. 

A rendes tagdíjon kivül külön aláírási rovat áll nyitva önkén- 
tes adakozások számára, az irodalmi vállalatok javára, missiói és 
humanistikus célokra. Kiknek tehetségében áll : szívesen kérem, 
hogy ezen rovatokról ismegemlékezni kegyesked- 
jenek. 

Az irodalmi vállalatokra szánt adományokból részint ujabb 
pályadijak fognak kitüzetve egyházunk története valamely másik 
szakaszának megírására , részint a népirodalmi vállalatok fognak 
gyámolittatni. 

A hazai missió javára befolyó pénzekből , mint eddig , ugy 
ezután is az idegen nemzetiségek közt szórványban élő magyar 
protestánsok megmentésére utazó lelkipásztori állomások fognak 
segélyeztetni. 

A humanistikus célú adományokból, mig az egylet önálló 
intézetet alapithatna , a már létező hazai intézetek fognak segé- 
lyeztetni. 

A hozzám küldött pénzekről az „Egyházi Reform" utján nyil- 
vánosan számolok. 

A tagsági dijak a „Protestáns theologiai könyvtár" és „Egy- 
házi Reform" előfizetésével egyszerre, ugyanazon postai utal- 
ványon beküldhetők. 

Kelt Pesten, 1873. nov. 25, 

Kovács Albert 

egyl. titkár. 

A magyarországi protestáns egylet pénztára. 

Egyletünk pénztára az utolsó közlemény óta (1. „Egyh. Ref. tí 
9. füz.) a következő adományokkal szaporodott : 

Alapítványul: Tolcsvai Nagy Gedeon végrendeletileg 
hagyott 500 frtot. A boldogult volt az első , ki egyletünk ügyét 
mindjárt indítványozása után felkarolta , ő vezette be e kis folyó- 
iratot is élénk „Buzdító szózatával," ő volt az első , ki végrendele- 
tében egyletünkről megemlékezett , hogy az ő harmincszoros tag- 
sági díja, melyet életében mindig legelőször befizetett , örök időkig 
befolyjon. Legyen áldott köztünk emlékezete ! 

Tagsági dijt fizettek az l87V 3 -ki egyleti első évre : 
Bód Károly székely-udvarhelyi tanár 1 frtot , Fábián Mihály harká- 
nyi lelkész 1 frtot , Nagy Soma jándi lelkész 1 frtot , Szakácsy Dá- 
niel országgyűlési képviselő Pesten 1 frtot. összesen 4 frt. 

Az 187 a / 3 -iki egyleti második évre fizettek: 

a) Tagsági dijt: Dr. Arányi Lajos nyűg. egyetemi tanár 
Pesten, 5 frtot ; id. Kandó József vértesaljai egyházmegyei algond- 
nok Pesten 2 fii;, Szakácsi Dániel orsz. gyűl. képviselő Pesten 1 
frtot, Bód Károly tanár Székelyudvarhelyen 1 frtot, Fábián Mihály 
harkányi lelkész 1 frtot, Kiss Gábor tatai esperes 1 frtot, Nagy 
Soma jándi lelkész 1 frtot , a kecskeméti fiókegylet 67 tagja 33 frt 
50 krt. összesen 45 frt 50 kr. 

b) Irodalmi vállalatokra: Szeremlei Sámuel hód- 
mezővásárhelyi lelkész 8 frtot. 

c)Humanistikus célokra: Kiss Gábor tatai espe- 
res 1 frt 50 krt. 

A mai közlemény összege 559 frt. 

Az 187%-iki uj évre már befolyt adományokat és tagsági 
díjakat csak a legközelebbi füzetben nyugtázhatjuk. 



E füzet boritékán lévő 

Előfizetési felhívásunkat 

lapunk 1874-diki negyedik évfolyamára, olvasóink figyelmébe 
ajánljuk. S z é r k. 

EGYHÁZI REFORM. 

Megjelenik havonként 2 Íven. £ Kiadó és felelős szerkesztő : 

Elftizetéftiára: J^ KOVÁCS ALBERT, 

egész évre 2 frt ; egyes számok ára 20 kr. £j Pesten, Szónatér 6. SZ. 

3-ik évfolyam $g VI. M . |& Pest, 1813. dec^inb 

A convent kérdéséhez. 

n. 

Igaz ugyan , hogy a közmegegyezés a prot. egyházalkotmány 
alapelvei szerint legcélszerűbben nyilvánulhat egy képviseleti egyete- 
mes nemzeti zsinatban ; de vájjon nem nyilvánulhat-e 
az egyházkerületek és egyházmegyék közgyűléseiben is, a mint- 
hogy a magyar reformált egyház kebelében, — mely az egyetlen 
egy budai zsinaton kivtil, egy példáját sem mutathatja fel egész 
háromszázados múltjából az egyetemes nemzeti zsinatnak, s melynek 
jelen positiv szervezetében is, az egyetemes nemzeti zsinat csak óhaj- 
tás tárgya, nem pedig ténylegesen létező valami , csakis ezek- 
ben nyilvánult és nyilvánulhatott. 

Bevéss Imre 1857-ben. 

A convent kérdésében a mai helyzet mindenki előtt ismeretes. 
1860-ban sikerült a széthúzó elemeknek hivatalosan bevinni a jegy- 
zökönyvekbe, hogy a convent csak barátságos eszmecsere, s hatá- 
rozatai csak akkor bírnak kötelező erővel , ha a kerületi gyűlések 
helybenhagyják. Csak rövid hét évnek kellett eltelni , hogy ezen 
álláspont képtelensége kitűnjék, s az ellenkező nézet, támaszkodva 
a históriai jogra és a józan okosságra, ellene sorompóba lépjen ; sőt 
voltaképen már az 1863-iki gyűlésen volt egy kis halvány előjátéka 
azon éles vitának, mely 1867rben a convent hatásköre fölött kelet- 
kezett, és a „Prot. lap" már akkor refiectált rá, hogy a mostani 
convent különbözik a korábbiaktól , mert azok „ha szükségesnek 
látták, a közös ügyekben mint a négy egyházkerület egyetemes 
képviseletei, az állami kormányhoz fölirásokat is intéztek," s az uj 
gyakorlatot csak az 1860-ki convent határozatából származtatja (1. 
1863. évf. 1360. 1.) 

1867-ben magam is figyelmes hallgatjS valék a convent ülé- 
sein. Az első kérdés , mely ott vita alá került, épen az volt , hogy 
vájjon az akkor fennforgó egyházpolitikai és interconfessionalis 
ügyekben véglegesen fog-e az a convent határozni, vagy ez is csak 
olyan „barátságos eszmecsere" lesz? Az utóbbi nézet 
győzött, és a convent cserélgette néhány napon át az eszméket, bár 
nem a legbarátságosabban, és azután szétoszlott , és otthon a kerü- 
letek határoztak ötféleképen, és a törvényhozás számba se vette 
ezen önmagában meghasonlott ország véleményét, és nem is vehette 
még a legjobb akarat mellett sem , mert nem volt olyan kérdés, 
melyre egyik kertilet fehéret , a másik feketét ne mondott volna. E 
gyászos emlékű convent az addig hatalmasnak hitt és tisztelt kal- 
vinismust sajnálkozás és gúny tárgyává tette a hazában, és a mik 
köztünk azóta történtek , csak arra szolgáltak , hogy hová-tovább 
ellenünk forditsák a hon különböző vallású jobbjainak közvélemé- 
nyét. Mi , ez ország középosztályának és magyarságának jobbik 
fele, többé sem elég hasznot, sem elég kárt nem tudtunk okozni 
semmiféle törekvésnek, nem csak öt, hanem ötvenöt felé futottunk; 
a politikai kalandorok minden fajtái, a legszélső forradalmi és nem- 
zetiségi izgatók, hitvány földosztók és népámitók , sőt pláne ultra- 
montanok is a mi jó kálvinista magyarjaink közt találták fel leg- 
jobb korteseiket. Nem akarom még hinni, hogy az a processns folyt 
egyházunkban , mely a fejétől megfosztott cadaverben , midőn a 
sírok legundokabb férgei marcangolják szét a tehetetlen tagokat; 
de legalább is az, a mi a vezető nélkül maradt gépben, melynek 
kerekei a hasznos munka helyett egymást' tördelik szét. 

Ez alatj; egy compact elem tűnt fel Magyarországon, mely 
egy század óta folyvást vesztett a közvéleményben ; egy testület, 
melylyel még tiz év előtt mindenki megtagadta a közösséget : a 
rom. kath. £ 1 ó r u s. Szolgálatát giost sem kereste senki, s csak 
kevesen hitték értékesnek ; de maga önként adta azon pártnak, 
melyé a hatalom volt. Az uj alkotmányos viszonyok nem tetszettek 
neki, elvben gyűlöli azokat ; de megmutatta , hogy azokkal is meg 
tud alkunni és azok közt is hasznossá tudja magát tenni. Szolgá- 
latai által előbb csak erkölcsileg, később, a mi szakadozottságunk 
folytán politikailag is kényszeritni tudta a többséget, hogy iránta 
tekintettel legyen, — és ma a kath. klérus nem csak lábra állott 

a 48-iki és 67-iki nagy esésből , hanem bölcs mérséklete által nagy 
részben visszaszerezte már azon tiszteletet is , melylyel két gene- 
ratio alatt nem birt. Számosan, kik még néhány év előtt csak gyű- 
lölettel és megvetéssel beszéltek róla , kik dogmáiból ma sem hisz- 
nek semmit , sőt politikájára is egészben véve félve gondolnak : 
azért nemcsak vele megalkunni kényszerülnek , hanem ugy kezde- 
nek róla beszélni , mint fontos tényezőről a nemzetiségek és pro- 
testánsok által támogatott destructiv törekvésekkel szemben. Még 
nem értek meg annyira a dolgok, hogy e körülmény a hazai tör- 
vényhozásban positiv kifejezést nyerjen, de megértek annyira, hogy 
a klérus kiváltságos helyzetének megszüntetése , melyet az uj aera 
megkezdett volt, darab idő óta abban maradt, és a liberális és pro- 
testáns férfiaknak a kormányban kitelt a levele. 

Nem csak én látom és constatálom a dolgok ilyen fordulatát, 
hanem maga Révész Imre is tisztán fogja fel. „Az én meggyőződé- 
sem szerint — mondja ő — hazánk politikájára nézve oly válságos 
fordulat állott be, hogy mig az elmúlt századok folyamán" (sőt még 
ebben is 67-ig) „a hazai ellenzék folyvást kitűnő mértékben támasz- 
kodott a protestantismusra is : most, ha az ellenzék kormányra 
jutna, az is a klérus szövetségét keresné." „A r. kath. klérus ha- 
zánkban ma, az időkhöz és viszonyokhoz képest épen oly hatalmas, 
mint bármikor a multak folyamán volt." Legcsudálatosabb pedig 
az, hogy ezen ténynek az okát is helyesen látja Révész ur , hogy t. 
i. „van pénze és van következetes centralistikus szervezete." *) A 
római egyház compact egysége a felekezetekre és önálló kerületekre 
szakadt protestantismussal szemben , visszaszerezte neki Magyar- 
országon előbb a nemzet többségét , mely két századon át a pro- 
testantismu8é volt , és azután a vagyont , melynek legnagyobb 
részét a mohácsi vész után elvesztette, s e hatalmas tényező most 
is, a neki nem kedvező parlamentarismusban képessé tette régi 
hatalma és tekintélye helyreállítására. A régi jelmondat , hogy az 
egység erőssé tesz, a szakadozottság gyengít , mindig és mindenütt 
igaz volt a történelemben, csak a legújabb debreceni história fe- 
dezte fel, hogy minket a szakadozottság mentett meg. Nem akarok 
most a fölött vitázni , hogy vájjon mennyire lehet megmentésnek 



*) Figyelmező 1873. 412. 1. 

nevezni azt, hogy mi a négyötöd résznyi többségből egyötöd rész- 
nyi kisebbséggé devalválódtunk épen azon század alatt, melyben az 
egység ellen az egymással szövetkezett hierarchia és particularis- 
mus az ismeretes harcot vívták ; de azt látom , hogy ez idő szerint 
szakadozottságunk miatt többé senki sincs ránk semmi tekintettel, 
mert mi nem egy hárommilliós testületet , hanem csak hárommillió 
egyet alkotunk. 

Sokan látták egyházunk jobbjai közül a veszélyt , melybe a 
protestantismus bekötött szemmel rohan, s igyekeztek megelőzni a 
végső katastrophát a belső szakadozottság megszüntetése által. 
Hosszasan várni, készülődni, lassanként érlelni : az ujabb korban 
nem igen van idő, mert most az események is gőzerővel és tele- 
graphon járnak. Jó lehetett ez a halogató politika hajdan , mikor 
mindenki azt követte ; de most, mikor többé senki sem követi , mi- 
kor minden ember és minden intézmény felhasználja az idő minden 
percét a cselekvésre : okvetlenül vészt fog hozni azon egy intéz- 
ményre, mely a világ törvénye alól kivételt akar képezni. 

A miskolci jubilaeumon egyházunk főbb emberei nagy szám- 
mal voltak jelen, s magánconferentiában elhatározták, hogy a leg- 
közelebbi conventen javaslatot fognak előterjeszteni a convent 
újraszervezése, s illetőleg a ref. egyház szorosabb egyesítése iránt. 
Az a convent össze is jött nem sokára, s készítette az ismeretes 
szabályjavaslatot és azt a kerületi gyűlések véleménye alá ter- 
jesztette. 

Még csak a hírlapok utján ismeretes előttem , hogy két kerü- 
let, a tiszántúli és dunántúli ugy nyilatkozott , hogy a conventet 
csak a nemzeti zsinat szervezheti; ellenbea a más 
három kerület még nem szólott a kérdéshez. Valószinü, hogy e há- 
rom kerületnek a dolog lényege ellen nem lesz kifogása ; azonban 
az már nem fog változtatni a helyzeten, a convent szervezésének 
ügye azért mégis el van halasztva , s még most , talán egy pár évig, 
a magyar református egyháznak sem teljes egyesülése , sem teljes 
szétszakadása nem lesz egészen bevégzett tény. Még az az utolsó 
esemény, mely a két alternatíva közül egyiket ránk fogja kénysze- 
ríteni, nem történt meg ; de már nem messze lehetünk tőle. Isten a 
megmondhatója mi lesz a végkifejlés, mert a két kerület határozata 
kivette azt az emberek intéző kezéből , s a vak események determi- 

nismusa alá helyezte ; de egy bizonyos, — a közeli kifejlés. Addig 
azonban szóljunk a tárgyhoz, mint függő kérdéshez, s vizsgáljuk 
meg az ellenvéleményt, főkép azon ujabb tételt , hogy a conven- 
tet csak a zsinat hozhatja létre, bár vizsgálódásunk- 
nak többé semmi practicus haszna nem lehet. 

Legcélszerűbb és legillendőbb volna ezen vizsgálódásomat a 

tiszántúli és dunántúli közgyűlések vitájához kapcsolnom, ha azok- 
ról pontos gyorsírói naplók vezettettek volna, vagy bár az egyszerű 
jegyzőkönyvi határozatokat ismerném ; de igy kénytelen vagyok e 
kérdésnél is Révész Imre ur észjárásával foglalkozni, mert ő ezen 
eszmének egyedüli ügyvéde az irodalomban, s talán a felfede- 
zője is ő. 



Révész ur nézete szerint „egy oly országos egyházi főhatósá- 
got, mint a milyenről most szó vagyon, egyesegyedtil egy 
tiszta népképviseleti alapon álló országos zsi- 
nat állithat fel," más ut, s névszerint épen a szándékolt ellen- 
kezik 1) egyházjogi alapelvekkel és igazságokkal, 2) positiv törvé- 
nyekkel, 3) sérti a vallásszabadságot , és 4) ellentétben áll a 
kerületek nem régi tényeivel. Lássuk ezen okokat rendre. 

1) Az egyházjogi alapelvek azon okoskodásban rejlenek, hogy 
az egyház közakarata csak a zsinaton nyilvánul- 
hat, tehát csak ennek lehet joga egy országos főhatóságot felál- 
litni, a kerületi és megyei gyűléseknek erre sem külön, sem együtt 
legkisebb joguk sincs. 

Én nem vonom kétségbe , hogy az egyetemes egyház köz- 
akarata nyilvánításának leghelyesebb módja egy népképviseleti 
nemzeti zsinat. Való igaz ez elvontan tekintve ; de vájjon mi kö- 
vetkezik belőle, ha ezt a mi positiv egyházszervezeti viszonyainkra 
alkalmazzuk ? A magyar ref. egyháznak egyetemes nemzeti zsinatja 
még soha sem volt, még a legegyetemesebb budairól is hiányzott 
Erdély, s valamennyi kisebb-nagyobbról hiányzott a „népképvise- 
let." Sőt : nemcsak hogy tényleg soha sem volt egyetemes zsina- 
tunk , és igy annak szerkezetére nézve semmi gyakorlat, semmi 
praecedens nincs ; de még törvénykönyveinkben sincs a zsinat 
iránt semmi részletes intézkedés, vagy a mi kevés van is, sem a mai 



Digitized by 



Google 



350 

népképviseleti fogalmaknak meg nem felel, sem egyházunk mai tény- 
leges szervezetével és egyéb viszonyaival öszhangzásban nem áll. A 
kérdés már az, hogy ilyen helyzetben vájjon mikép tudnánk mi egy 
„tiszta népképviseleti alapon álló országos zsi- 
natot" előállítani ? Mert mielőtt az a zsinat összejőne , még előbb 
el kellene határozni, hogy összejöjjön, azután meg kellene állapítani 
tagjainak számát, a tárgyalandó ügyeket , a zsinat helyét és idejét, 
és ezeket az 179%. 26. t. c. 4. §-a értelmében király ő felségének 
jóváhagyás végett előlegesen bejelenteni ; azután meg kellene 
állapitni a képviselők választásának módját , be kellene végezni az 
Erdélylyel való uniót és össze kellene hivni a zsinatot. Kétségtelen, 
hogy mindezen nagy fontosságú intézkedéseknek meg kellene tör- 
ténni, mielőtt a zsinat physikailag összeülhetne egy teremben , va- 
lamint kétségtelen az is , hogy mindezen intézkedések nem csak 
egyik-másik kerületet vagy megyét , hanem az egész ref. egyházat 
s annak épen legfontosabb ügyét érdeklik, s következőleg az egye- 
temes ref. egyház nevében és tekintélyével kell elintéztetniök. Hol 
és miként intézhetjük el ? 

Révész ur álláspontja szerint a conventen semmi esetre sem, 
mert ez csak privát conferentia, nincs joga határozatokat hozni, 
nekünk pedig nincs jogunk zsinat nélkül ezen változtatni , egyház- 
jogi alapelveknél fogva. De a kerületi vagy megyei gyűléseken sem, 
mert Révész úrral szólva : „Senki sem szólhat és intézkedhetik 
olyannak nevében, a kitől a végre felhatalmazva nincs. Az egyház- 
kerületek gyűlései semmi szin alatt nincsenek felhatalmazva arra, 
sem külön, sem együtt nem birnak azon joggal , hogy a hazai egye- 
temes ref. egyház nevében és tekintélyével intézkedjenek, mert 
ezen jogot soha senki nem adta nekik ; sőt arra sincs joguk, 
hogy ilyen jogot másra átruházzanak, (pl. épen a conventre), mert 
senki sem adhat másnak oly jogot, a melylyel maga nem bir , vagy 
nagyobb jogot, mint a milyennel maga bir. A ki ily egyetemesen 
érdeklő intézkedéseket akarna tenni , annak nem mástól , mint 
egyesegyedül magától a hazai egyetemes ref. egyháztól kell e végre 
megbízatást és felhatalmazást nyernie ; már pedig a hazai egyete- 
mes re£ egyház akaratnyilvánításának egyedül helyes és törvényes 
közege : az országos zsinat." Nem kétes tehát ezen alap- 
elvek szerint, hogy a zsinatnak kellene mindezeket elintézni , vagy 

elintézésükre valakit felhatalmazni, — ugy de miként tehetné azt, 
midőn ezeknek a zsinatot okvetlenül meg kell előzniök , hogy a 
zsinat összeülhessen ? Vagy talán ugy vélekedik Révész ur , hogy 
a kerületeknek nincs ugyan joga a conventet szervezni , habár ez a 
zsinatnál sokkal kisebb jelentőségű , s szervezetére nézve bizonyos 
usus is fejlődött ki ; de van joga szervezni-a zsinatot, bár ez sokkal 
szélesebb jogú hatóság és semmi történeti múltja nincs ? Ez a véle- 
kedés ugyan homlokegyenest ellenkeznék az ő egyházjogi alapel- 
veivel ; de az ő fejeben, a mint látom , az eféle apró ellenmondások 
és képtelenségek jó barátságban megférnek egymás mellett 

De, nevezzük a dolgot a saját nevén ! Oly logikai absurdum, 
minő az egy reí. egyház teljesen önálló öt kerülettel, és olyan 
közgyűléssel , melynek nincs joga határozatokat hozni : minden 
további fejtegetésében csak ujabb logikai absurdumo- 
kat eredményezhet. A convent csak eszméket cserélhet az 
egyetemes érdekű ügyek fölött, de megállapodásai csak a kerületek 
jóváhagyása után lesznek kötelezők ; azonban a kerületeknek nincs 
joga egyetemes érdekű dolgokban határozni, mert erre megbízatást 
nem nyertek ! Ez egészen oraculum-szerü gondolat, s nagy elmek- 
nek dicsőségére válik ilyet szülni ; de mi kis elmék az ilyen mély- 
ségekbe behatolni nem birván, erőtelen nyelvünkön csak „ci r cu- 
lus vitiosusnak* tudjuk nevezni, s hogy kibontakozhassunk 
belőle, kénytelenek vagyunk egy ujabb kérdést feltenni, hogy ki- 
nek van hát joga az egyetemes érdekű dolgokban 
határozni? Erre azt feleli Révész ur, hogy : „Csak a zsinatnak, 
mert az egyetemes egyház akarata csak itt nyilvánulhat törvénye- 
sen." Nagyon helyes, ezt már meg is tudjuk érteni; hanem nyug- 
hatatlan véralkotunk ujabb kérdésre sarkal : Hogy tudnók mi meg- 
adott és fennebb vázolt egyházszervezeti viszonyaink közt az első 
zsinatot összehozni, hiszen ez a factor ismeretlen a mi egyházunk 
történetében, csak kegyes óhajtás annak positiv szervezetében, 
nincs felőle kimerítő és hasznavehető intézkedés törvénykönyveink- 
ben, nincs oly közegünk, mely által az egyház közakarata nyilvá- 
nulhatna még sokkal csekélyebb hatóság szervezésére nézve is, 
nem hogy erre, mely nekünk legfontosabb ügyünk ? Pedig bizonyos 
főfontosságu egyetemes érdekű dolgokat előre el kell intéznünk, hogy 
a zsinat physikailag összeülhessen , — ki teszi meg azokat , midőn 

csak a zsinat van jogosítva az egyetemes egyház nevében szólni és 
intézkedni, és senki élő embernek vagy testületnek nincs zsinati 
megbízatása ? Ugyan mikép juthatunk tehát ezen egyházjogi alap- 
elvek pontos követése mellett , törvényes utón , minden horribilis 
octroyálás nélkül valaha országos zsinathoz ? 

Én kész vagyok Révész ur egyházjogi alapelveinek határtalan 
bölcsességét elismerni, mihelyt találkozik egy ember széles e vilá- 
gon, a ki nekem ezen kérdésre feleletet tud adni ; addig pedig 
ezen egész zsinatra hivatkozás, a mi viszonyaink közt „petitio 
p r i n c i p i i a nevet visel, a mi ép oly logikai szörnyeteg, mint a 
circulus és az öt bevégzett egészből álló egy egész. 

Szerencsére azon helyzetben vagyok , hogy e kérdésre nézve 
is : vájjon az egyház közakarata „csak egyedül zsinaton nyilatkoz- 
hatik"-e, a mint most Révész ur állítja , vagy pedig nyilvánulhat a 
kerületek és megyék gyűlésein is : Révész urat saját hajdani jobb 
meggyőződésével állithatom szembe. 

1856-ban az osztrák kormány egy törvénytervet készített a 
magyar ref. egyház számára , s azt a kertiletek véleményezése alá 
terjesztette. Ezen alkalomból irta Révész ur „Vélemény a magyar 
prot. egyházalkotmány fő pontjai felett" stb. cimü könyvét , mint 
maga előadja : oly célból, „hogy hitfeleit egy oly pontra helyezze, 
a melyről saját magyar protestáns egyházunk főbb érdekeinek szem- 
pontjából, bármely egyházalkotmányi törvényterv felett saját meg- 
győződéssel nyilatkozhassanak." E könyvben is van szó arról, hogy 
vájjon a kérdéses törvényterwel szemben a kerületeken az egyház- 
nak valódi közakarata nyilatkozott-e, vagy talán ez egyedül csak a 
zsinaton nyilatkozhatik ? És erre feleletül mondta Révész ur mottóul 
felvett szavait : „Igaz ugyan, hogy a közmegegyezés a prot. egy- 
házalkotmány alapelvei szerint legcélszerűbben nyilvánulhat egy 
képviseleti egyetems nemzeti zsinatban ;de vájjon nem nyil- 
vánulhat-eaz egyházkerületekés egyházmegyék 
közgyűléseiben is, a minthogy a magyar reformált egyház 
kebelében, — mely az egyetlenegy budai zsinaton kivül egy példá- 
ját sem mutatja fel egész háromszázados múltjából az egyetemes 
nemzeti zsinatnak, s melynek jelen positiv szervezetében is az egye- 
temes nemzeti zsinat csak óhajtás tárgya, nem pedig 

ténylegesen létező valami, — csakis ezekben nyilvánult 
és nyilvánulhatott."*) 

Épen csak ezt állitjuk mi is , hogy ámbár a közakarat legcél- 
szerűbben nyilvánulhat a zsinaton ; de nyilvánulhat a kerületek és 
megyek gyűlésein is, a minthogy a mi egyházunkban még eddig a 
nyilvánulásnak csak ez a módja ismeretes, mert a zsinat a mi szer- 
vezetünkben nem is ténylegesen létező valami. 



2) Azon positiv törvények, melyek a conventnek zsi- 
naton kivűli felállítását tiltják, Révész ur szerint a Geleji XII. can., 
és az 179%. 26. t. c. 4. §-a. 

A mi a Geleji kánonokra hivatkozást illeti : nagyon szorult 
helyzetben lehet az, ki maga mellett csak ezen régi, több mint két- 
száz esztendős törvénykönyvet tudja idézni. Csak jogtörténeti forrás 
az már, és nem az egyház valóságos törvénykönyve, mert abból már 
csak az van érvényben, a mi mindig és mindenütt érvényben volt és 
lesz, de semmi többé a speciális intézkedésekből. 1646 óta, midőn 
ezen kánonok keletkeztek, nemcsak a különös részletes törvények 
változtak meg sokszorosan és változnak most is folyvást az usus és 
a kerületi jogalkotás által ; hanem maga az egyházalkotmány alap- 
eszméje is kétszer lett egészen mássá , először midőn a világi elem 
felvétetett az alkotmányba, és másodszor midőn a képviseleti rend- 
szert behozták. Ezen ujabb egyházalkotmányi alapeszmék nem csak 
valami kis részben különböznek a Geleji kánonokban foglalt alkot- 
mány alapeszméjétől , hanem ennek teljes és merő ellen- 
tétei, úgyannyira, hogy az 1821 -ki convent az uj presbiteri 
rendszer érdekében kitevéssel fenyegette a Geleji kánonokra hivat- 
kozó episcopalis papokat. Hogy lehet már mint valóságos törvény- 
könyvre hivatkozni azon codexre, melynek még az alapeszméjét is 
rég elvetette az egyház ? Nem is teszi ezt senki komolyan, s én nem 
emlékszem, hogy az utóbbi tiz év alatt a mi törvényszékeink erre, 
vagy a dunai kerületekben a komjáti kánonokra birói ítéletet ala- 
pítottak volna. 

Egyébaránt, ha ezen komoly ügyből én is csak léha dialec- 



*) Vélemény, stb. 24—25. 1. 



Digitized by 



Google 



354 

ticai játékot akarnék űzni , megemlíthetném : 1-ször hogy a XIL 
kánont, még ha érvényben volna is , a fenforgó szervezeti kérdésre 
alkalmazni nem lehetne, mert ez egy szóval sem említi az egyház- 
szervezeti ügyet , hanem a Geleji Katona szokott részletezésével 
elszámlálja, hogy : in articulis fidei , ac fundamentalibus religionis 
Christianae capitibus, vei in ritibus, ac ceremoniis externis, 
Sacramentorumque administrationibus, — tehát a hitcikkeken és a 
liturgián senki a maga vagy kevés társai tekintélyével ne változtas- 
son ; és 2-szor ezek változtatására nézve is a világért sem zárja ki a 
kerületi gyűlést (provinciális synodust) hanem csak előnyt ad e 
fölött a nationalis synodusnak. (A változtatás in provinciaJi vei 
verő nationali synodo fiat, — a kerületi, vagy még inkább 
a nemzeti zsinaton történjék.) Inkább alkalmazhatók ide a káno- 
nok zárszavai, melyek a kánonok módosításáról szólanak ; de ezek 
is egészen mást rendelnek, mint a mit Kévész Imre kiol- 
vas belőlök, elhalgatván a neki nem tetsző szavakat egy odavetett 
etcaeterával. Ezen zárszavak megtartandóknak mondják a kánono- 
kat „donec diversum a Nationali, vei saltem Pro vinciali Synodo, 
decretum fuerit u (mig a nemzeti vagy legalább a kerületi 
zsinat ellenkezőt határozna). A Geleji kánonok tehát, nem hogy 
eltiltanák a kerületi gyűléseket attól, hogy a szervezeti ügybén változ- 
tassanak, hanem épen felhatalmazzák erre, s még a dogmaticumok 
és liturgicumok elintézését sem tartják fenn kizárólag a nemzeti 
zsinatnak (XIL can.) 

Ezen intézkedésnek teljesen megfelelt a gyakorlat is, mert 
kérdem : melyik nationalis synoduson módosítottuk mi egyházal- 
kotmányunkat, melyiken vetettük el a szatmár-németi alkotmány- 
nak még az alapeszméjét is , hol inauguráltuk a képviseleti rend- 
' szert ? Semmiféle nationalis synoduson nem , hanem részint a con- 
venteken, részint a kerületi vagy provinciális synodusokon. 

Sokkal érdekesebb ennél a másik tilalom , mely állítólag az 
179%. 26. t. c. 4. §-ában foglaltatik. Persze Révész ur az ő ismere- 
tes módja szerint ebből azt olvassa ki, hogy „egy ily egyházi főható- 
ság felállításától eltiltja a kerületeket" stb., s már várnók a tör- 
vény félreérthetlen tilalmának ránk olvasását, a mely előtt aztán 
valóban le kellene tennünk a fegyvert ; e helyett azonban nyerünk 
egy ily okoskodást : „mert az evangélikusok közmegegyezése ós a 

felség általi kihallgattatása csak egyedül országos zsinaton jöhet 
létre. így értették ezt magok az evangélikusok , mind 1791-ben, 
mind azóta a legújabb időkig." 

Szerencsére ismerek én egy nagy férfiút, a ki egykor épen 
specialiter ezt a 4-ik §-t, és ezt is épen specialiter az egy- 
ház közakarata nyilvánulásának szempontjából teljesen el- 
lenkezőleg értette. Ezen nagy törvénymagyarázó sem 
más , mint Révészimre. Ugyanis , midőn a Bach kor- 
mány 1856-diki törvénytervéhez szólván, ama fennebb közlött 
szavait monda, hogy a közmegegyezés ugyan leghelyesebben a zsi- 
naton nyilatkozhatik \ de a mi viszonyaink szerint eddig tényleg a 
kerületeken nyilatkozott, — közvetlenül ezt tette utánok : „És igy 
a magas kormány egészen a positiv jog értelmében járt el, 
midőn a törvénytervet az egyházkertiletek elé terjesztette ; s mel- 
lettünk, kik zsinatot óhajtunk, az lenne a legdöntőbb, ha a törvény 
szövege (t. i. az 179%. 26. t. c. 4. §. a.) a communis consensio nyil- 
vánulásának egyedüli eszközéül határozottan a zsinatot jelölte 
volna ki s állította volna fel." *) Hát nem ezt jelölte ki? És pedig 
annyira nem , hogy a kerületek elé terjesztés történik egészen a 
positiv jog értelmében ? És igy önöknek zsinatra hivatkozása mel- 
lett nem döntő a 4-ik §. szövege ? Lám, lám, — milyen szerencsés 
vagyok én az én hajdani kedves, derék Révészemmel, a ki nekem 
mind az egyh. jogban , mind á dogmatikában legjobb mesterem 
volt, hogy az ő tekintélyére hivatkozva, ily röviden bevégezhetem 
a kérdés ezen legelhatározóbb fontosságú pontjának tárgyalását, 
azon hitben, hogy a ki a Bach kormányról elismerte, az a mi 
választottinkból, legkitűnőbb embereinkből alakult conventtől sem 
fogja megtagadni , hogy koránt sem tett és kivánt olyat, a mit a 
positiv törvények eltiltanak, hanem „egészen a positiv jog 
értelmében járt el, midőn a törvénytervetaz e g y- 
házkerületek elé terjesztette;" kivált ha méghozzá 
gondoljuk, hogy a zsinat elé nem is terjeszthette , mert az a mi 
szervezetünkben nem is ténylegesen létező valami. Menjünk 
tovább I 



*) Révész : Vélemény, stb. 25. 1. 

3) A vallásszabadság sérelme aként foglaltatnék a 
convent felállításában, hogy az idézett 179°/,. 26. t. c. 4. §-a „azt 
is mondja, hogy az egyházszervezetnek megállapításánál á vallás- 
szabadságnak sértetlenül kell maradnia ; már pedig az egyes gyü- 
lekezetek , lelkészek , illetőleg az egész egyház vallásszabadsága 
lényegesen meg van támadva és sértve akkor, hogy ha az ő törvé- 
nyes és csak egyedül zsinaton nyilatkozható akaratjok és befolyá- 
sok nélkül állíttatik fel egy olyan nagy hatalmú egyházi főha- 
tóság." 

A mi a közakaratnak csak egyedül zsinaton nyilatkozhatását 
illeti : arra azt hiszem, a mondottak után nem szükség többé visz- 
szatérnem. Kétségkívül sértené a vallás szabadságát, ha valaki az 
e gyház befolyása nélkül akarna az egyháznak törvényt adni ; de az 
egyház befolyása és akarata, mint a régi Révész Imre nekünk meg- 
magyarázta, a kertileteken és megyéken is nyilvánulhat, s nálunk 
tényleg még eddig csak ott nyilvánult. Sértené azt is , ha pl. most 
a kerületek és megyék akarata általában a convent intézménye ellen 
fogna nyilatkozni, és mégis valaki, de nem képzelem ki , s még ke- 
vésbé azt, hogy minő eszközök által — a conventet felülitná ; de e 
miatt nyugodtan alhatik mindenki, mert az eféle absurdumok 
kigondolása nem a convent és az egyesülés barátainak a mestersége. 

De hát azzal a 4-ik §-al hogy vagyunk ismét ? Ugy látszik 
annak már ez idő szerint az a rendeltetése, hogy mindent jelentsen, 
a mire Révész urnák szüksége van ; persze egy kis magyarázat 
után. Az a szabadság-sértés itt ugy jő elő, hogy a törvény bizonyos 
jogokat ád egyházunkkal szemben a királynak , de kiköti , hogy 
azokat a vallás szabadságának sérelme nélkül gyakorolja, ő felsége 
kormánya ezen jogokat 1856-ban nem a zsinat, hanem csak a ke- 
rületek megkérdezésével akarta gyakorolni , s akkor Révész ur nem 
hogy vallássérelmet látott volna benne, hanem ugy vélekedett, hogy 
a magas kormány egészen a positiv jog értelmében járt el , mert a 
törvény szövege nem mondja , hogy a közakarat csak a zsinaton 
nyilvánulhat. Hogy lehet hát most ugyanezen törvény alapján a 
vallásszabadság sérelmét kikovácsolni ? — nem is említve azon 
nevezetes körülményt, hogy az épen nem is alkalmazható saját ma- 
gunk eljárására, hanem csak a felségi jogok gyakorlásával állítta- 
tik szembe. 

4) Végül „eltiltja áz egyházkerületeket az emiitett egyházi 
főhatóság felállításától , sőt ezen ügynek még csak tárgyalásába 
való bocsátkozástól is, az ő saját nem régi tényeikre 
való tekintet." 

Ennek bizonyítására felhozza Révész ur a kerületek azon 
nyilatkozatait, melyeket 1856-tól 1860-ig a Bach kormánynyal 
folytatott egyházalkotmányi harcban tettek, melyeknek egybehangzó 
értelme az, hogy az egyház a fennforgó alkotmány-kérdés elintézé- 
sére zsinat engedélyezését kéri a kormánytól , mert csak ez a jogos 
és illetékes közeg a közakarat nyilvánulására. 

Nem akarom ezzel szemben újból ismételni Révész urnák csak 
néhány sorral fennebb közlött szavait ; sőt inkább elismerem, hogy 
egyházunk akkori őrállói nagyon bölcsen és eszélyesen cselekedtek. 
De két dolgot kell megjegyeznem, mely őket Révész Imrétől, a 
mostanitól, lényegesen megkülönbözteti, s igazolja azon közmondást, 
hogy si duo faciunt idem, non estidem. Az egyik az, hogy azon köz- 
vetlen elődeink kérték a zsinatot azonnal, s nem tették 
oda felterjesztéseik végére, hogy : „a mi pedig magát a zsinattartás 
kérdését illeti : erre jelenleg sem magunk nem vagyunk készen, 
sem az idők nem alkalmasok" *), pedig 15 — 18 év előtt sem lehet- 
tek jobban készen, mint most vagyunk , és talán a Bach korszakot 
sem lehet a magyar kálvinistaság szabad mozgására alkalmasabb 
időnek tartani a mostaniaknál. A másik pedig az , hogy ők védel- 
mezték ezen álláspontot az ellenséggel szemben ; de bölcsességöket 
nem csak a harcban , haneip a békében is kitüntették, mert alig 
szűnt meg a nyomás az ország és az egyház fölött , a félévi rövid 
szabadságot gyorsan felhasználták és ugy átalakították az egyház 
szervezetét minden zsinat nélkül , hogy azt egészen uj alapra, a 
a népképviselet eszméjére fektették. Nem jutott akkor eszébe sen- 
kinek, még Révész Imrének sem az ő legsajátabb s még sokkal 
kevésbé régi tényeikre való tekintet , a jó barátnak nem vagdalták 
a fejéhez azt a kérdést, a mivel az ellenséget kiéheztették, magok 
közt nem emlegették a zsinatot, hanem cselekedtek 
gyorsan, mert érezték, hogy kevés az idő. Sőt még túlságosan is 
tul tették magokat saját házi bajaikon/még annyi bizalmatlanság- 



*) Figyelmező 1873. 400. lap. 

gal sem voltak egymás iránt , a mennyi szükséges lett volna, — és 
a győzelmi mámor ezen felmagasztalt pillanatában meglepetni en- 
gedték magokat a particularismns mindig éber önzése által, mely 
az alkalmat felhasználva , becsempészte jegyzőkönyveinkbe a „b a- 
rátságos eszmecser e" képzetét. Az ellenség nem tudott 
kárt tenni egyházunkban, a jó barát megtette azt. 

Egyébaránt, ha elődeink azon nyilatkozatokat nem oly rend- 
kívüli időben, minőt alig ért meg nemzetünk, és nem az ellenséggel 
szemben tették volna, hanem egészen rendes viszonyok közt a saját 
házi körükben , akkor is kénytelen volnék azt mondani , hogy ők 
bölcsek voltak a magok számára a saját viszonyaikhoz képest ; de 
az élő nemzedéknek is kötelessége bölcsnek lenni magáért, mert 
ha talán a mi apáink mind meg annyi szellemóriások voltak is : 
azt, hogy miképen állnak a dolgok ma , s mi a teendő ezekben, ne- 
künk, az élőknek, mégis jobban kell tudni mint ők előre kiszá- 
mithaták. 

Azt hiszem szíves olvasó , hogy sikerült bepillantanunk ezen 
zsinatra hivatkozás egész mivoltába/s indokainak erejéből és igaz- 
ságából átláthattuk annak alaposságát. Egy oly testüjpthez utasítja 
Révész ur a magyar ref . egyház legfontosabb ügyeit , mely sem 
annak múltjában soha nem létezett , sem annak positiv szervezete- 
ben tényleg nem létezik, melyről maga sem tudja , hogy mi, hanem 
csak azt mondja róla, hogy egy „óhaj tott valami;" és azon 
közegektől akarja elvitatni , hogy bennök az egyház közakarata 
nyilvánulhatna, melyekben eddig tényleg nyilvánult ós nyilvá- 
nulhatott. Teszi pedig ezt nem tévedésből és tudatlanságból; 
hanem a tényállás teljes ismeretével és öntudatával. Ily joggal akár 
a holdlakók zsinatjára utasíthatja ügyeinket, mert annak és az 
országos zsinatnak tökéletesen egyenlő múltja van egyházunk tör- 
ténétében , annak szerkezetéről , tagjai számáról stb. ép annyit 
tudunk mint ezéről , az és ez egyformán van beillesztve egyházunk 
positiv szervezetébe. 

Ennek a szegény magyar egyháznak tehetetlen állapotával 
még soha senki oly kegyetlen játékot nem űzött, mint Révész Imre 
a zsinatra hivatkozás ilyen módja által. A beteg ember magával 
jóltehetetlenségének arculütése ez, — pedig Balog Ferenc és Ká- 

mory szerint „Révész Imre a magyar református egyháznak lángoló 
szivü és hithű barátja, híve és védője/ „a protesjtantismus zászló- 
vivője s a protestáns tudományosság fáklyája." Fájdalom, ez a de- 
rek fáklya ezen kérdésben is , mint áftalában egyebekben, egészen 
más világosságot terjeszt most , mint néhány év előtt ; ezen kérdés- 
ben is saját maga a leghatalmasabb vádlója mai álláspontjának. 
És annál nagyobb az ő bűne, minél világosabban megírta 1857-ben, 
hogy a mi egyházunk közakarata még eddig csakis a kerületi és 
megyei gyűléseken nyilvánult és soha sem a zsinaton , mert az a 
zsinat nem is ténylegesen létező valami ; és az 179%. 26. t. c. 4. 
§-ből most kiolvasott tilalom annál nagyobb visszaélés a tömeg 
járatlanságával, minél világosabban megírta néhány év előtt , hogy 
azon 4. §. szövege nem jelöli ki határozottan a zsinatot a közakarat 
nyilvánulása egyedüli eszközéül , s következőleg a törvénytervnek 
az egyházkerületek elé terjesztése egészen a positiv jog értelmében 
történik. 

Még inkább kitűnik ezen zsinatra hivatkozás perfidiája Ré- 
vész azon nyilatkozatából, hogy „az ő határozott meggyőződése és 
tapasztalása szerint, a zsinattartásra , jelenleg sem magunk nem 
vagyunk készen, sem az idők nem alkalmasok." *) Itt az ő valódi 
indoka, és nem egyházjogi alapelvekben, melyek absurdumra vezet- 
nek, vagy a positiv törvények tilalmában , mely nem létezik. Nem 
azon töprenkedik ő, hogy mikép nyilvánulhat az egyház közakarata, 
hanem hogy mikép lehetne megakadályozni annak nyilvánulását. 
Nem kell neki se convent, se zsinat , hanem kell particularismus , s 
tán még egy kis hierarchia is annak védszárnyai alatt. 

De uraim, mi is legyünk tisztában a helyzettel ! Az a zsi- 
natra hivatkozás, a mi tényleges viszonyaink közt és azon mód sze- 
rint$ a mint Révész által történt, nem egyéb, mint .-álnév alá 
bujtatott egyházszakadás, és a mely órában nálunk 
közérvényre emelkedik az ő fejetlen okoskodása s bemegyünk azon 
circulusba, melybe ő be akar bonyolitni : attól kezdve kisebb-na- 
gyobb református secták lehetnek még Magyarországon , de refor- 
mátus egyház nincs többé I 



*) Figyelmező 1873. 400. lap. 

Méltó okunk Tan annak óhajtására, hogy a magyar- és erdély- 
országi reformált egyház a lehetőségig egyesittessék 

Könnyű helátni, hogy ezen egyesülés által mily nagy erőt és 
hatáskört nyerne a magyar reformált egyház , mind az 
isten dicsőségének terjesztésére, mind önjogának és tekinté- 
lyének megalapítására és fentartására. 

Bevéss Imre 1867-ben. 

Csak kevés mondani valóm van még azon eszméről , melyet 
Révész Imre ezen mottóul felvett szavaiban kifejezett. Ne féljen a 
szíves olvasó , nem fogom visszavezetni azon gondolatzagyvalékba, 
melylyel most ennek az ellenkezőjét igyekszik bebizonyitni. A cen- 
tralizatio ellen és az alsóbb testületek autonómiája mellett a fel- 
sőbbekkel szemben mindig tetszetősen és sikerrel lehet beszélni, 
ha méltó ok van a szólásra ; de nem azon szerteszét kalandozó 
Ö8szefüggetlen fecsegessél, a mint ő beszélt. Maga az argumentatio 
szegénysége , sőt épen kikerülése legjobb argumentum a mellett, 
hogy csak vak lárma az, a mint ő csinál, melynek a fennforgó eset- 
ben nincs semmi alapja. Ellenben arról , hogy a convent ellenkezik 
a zsinat-presbyteri eszmével, sehogy és semmit nem lehet mondani, 
. mert ez nem igaz. Végül arról, hogy a convent fog-e jobb jövőre 
vezetni, én nem tudok semmit mondani, — a jövőtje látni csak az ur 
istennek és az ő oraculumainak adatott. 

Az emberi intézmények általában soha sem absolute jók és 
absolute roszak ; hanem mindig csak a megadott viszonyok közt, 
mig azon viszonyok állanak, többé vagy kevésbé jók. A mely intéz- 
kedések és harci vagy védelmi jelszók jók voltak egyházunknak, 
mig más politikai és társadalmi viszonyok közt élt , azok meglehet 
nem jók most , midőn a világ arculata egészen megváltozott. A 
svájci, németországi, angol prot. egyházalkotmány hihetőleg otthon, 
az ottani viszonyok közt nagyon jó ; de vájjon oly absolut igazság 
az, hogy irányadó vagy épen kötelező lehet egy oly országban is, 
melynek viszonyai lényegesen különböznek ? 

Való igaz az , hogy Északamérikában az egyházakban hiány- 
zik minden nagyobb mérvű centralizatio , még pedig nem csak a 
protestánsoknál, hanem a katholikusoknál is. Ott az állam törvénye 

- nem ismer országos vagy nemzeti egyházakat, hanem csak vallásos 
társulatokat, melyeknek határa a polgári község határán tul nem 
terjedhet. Minden gyülekezet, mely egy templom körül alakul, még * 
a katholikus is, az állami törvények szerint teljesen bevégzett ege- / 
szét alkot, s bizonyos megszabott mennyiségű vagyonnál többel 
nem bírhat. Ezen fölfii a gyülekezetek nagyobb fokú együvé tarto- 
zása inkább csak erkölcsi lehet, mint jogi. Mindenesetre legnagyobb 
a katholikus egyházban , mert ez elég ügyes arra, hogy ezen kedve- 
zőtlen állami törvények közt is a maga szigorú egységét fenntartsa 
és sokszorosan nagyobb vagyont tudjon összegyűjteni, mint a meny- 
nyivel birnia szabad. 

És mi következik ezen tökéletes decentralizatióból ? Egy 
felől következik a- nagyon élénk vallásosság, mert a közönyös és 
hitetlen semmiféle gyülekezethez nem csatlakozik, hogy rósz páldár 
jávai benne kárt tegyen , hanem teljesen kivül marad minden egy- 
házi összeköttetésen, s igy kevesebb kárt okoz ; ellenben a vallásos 
kedélyű ember oda csatlakozik a hová tetszik , vagy egésze *uj 
gyülekezetet alakit , s igy a vallásos élet folyvást azon üdeségéoen 
van, mint a reformátori időkben , mint az uj felekezeteknél. Ott 
állandó a reformatíó. Ez az előnye kétségen kivül megvan , s csak 
irigyelhetjük az amerikaiakat azon szerencsés helyzetökért, hogy 
nem kénytelenek egyéb következményekre valami kiváló tekintettel 
lenni. De másfelől a tapasztalás azt is kétségtelenül bizonyitja. 
épen Amerikában , hogy minél szorosabb egysége van valamely 
felekezetnek, annál jobban terjed az, és igy legjobban, sőt az ujabb ' 
időben épen megdöbbentő mérvben a katholicismus ; ellenben a 
tiszta decentralizatióban élő independensek és congregationalisták 
legjobban apadnak. í - ■> * ' 

Ugyanezen jelenséget tüntetik fel a katholikusok és congre- 
gationalisták Angliában isi De az már nem való, hogy Skóciában 
a reformátusoknak nincs egységes országos egyházok. Értsük meg 
csak jól ezt á dolgot ! „Skót ref. egyház" voltaképen nem létezik, 
hogy „több önálló és egymástól független testületekre" le- 
hetne oszolva, mint Révész Imre irja, mert ez valami olyanformát 
tesz, mintha azon testületek csak geographiai határok által volná-' 
nak elválasztva, mintha pl. a magyar ref. egyház öt kerülete alkotna 
egymástól fiiggetlen testületeket. Hanem ott a ref. vallású 

emberek több valóságos önálló felekezetre vagy egyházra 
vannak oszolva, nem a geographíai határok szerint, mert mindenik 
el van terjedve az egész Skóciában , minden nagyobb községben 
van kettőnek, háromnak s többnek is külön temploma, presbité- 
riuma, vagyona, csak ugy , mint nálunk a három külön prot. fele- 
kezetnek. És ezen egyházak mindenike nagy belharcok folytán 
kifejlett szakadás által jött létre, s nem „a centralizatio iránti 
határozott ellenszenvből oszoltak kisebb testületekre." De aztán 
minden ilyen egyes felekezetnek megvan a maga centrális hatósága, 
mindenik egy országos egyház. Sőt ezeknek épen aféle esperességei 
és superintendentiái , tehát erős municipiumai nincsenek , hanem a 
gyülekezetek közvetlenül csak az országos centrumban vannak 
egyesülve. A szabad skót igen jól tudja, hogy a szűkebb municipalis 
centralizatio a maga kis zsarnokaival egy kicsivel még roszabb a 
szabadságra nézve , mint a nagy testület központjának nyomása. 
Mert nem csak az neveztetnék centralizationak , ha a magyar ref. 
egyház kerületei egy országos központi hatóságot alakitnának, ha- 
nem a mi superintendentialis intézményünk is oly valóságos és 
tökéletes centralizatio, kivált a tiszántúli és erdélyi kerületben, a 
milyennel már valóban nem bir egyik nemzet ref. egyháza sem. A 
külföldi reformátusoknál a hatalom súlypontja valóban az önálló 
gyülekezeteknél van, s az a különböző neveken előforduló központi 
hatóság csak azon ügyeket intézi, melyek az összes gyülekezeteknek 
és az egész országos felekezeti egyháznak közös ügyei ; de ezeket 
végérvényesen, s nem csak mint „barátságos eszmecsere." Ez az 
igazi presbiter-zsinati egyházszervezet. Aféle pipázó conferentia az 
éú tudomásom szerint a világon sehol sincs , hanem vagy valóságos 
főhatóság, vagy semmi, azaz : independens congregatiók. Ellenben 
nálunk az egyházi hatalom súlypontja a superintendentialis köz- 
gyűlésben van, s ott volt e század elején is , midőn conventtel bír- 
tunk. Ez igazság szerint csak zsinati szervezetnek nevezhető, és 
szintén valóságos centralizatio. A presbiter-zsinati szervezetből mi 
csak a zsinatit birjuk, a maga főbb és legfőbb pásztoraival ; a pres- 
biterivel pedig csak ámítjuk magunkat , mint pl. a mi sárospataki 
kollegáink az egyetemi rendszerrel ; csakhogy megfordítva. Nálok a 
rendszer ugyan megvan, de az egyetem sehol sincs ; nálunk pedig 
presbitériumok volnának, de a rendszer hiányzik. Azt az állapotot, 

a melyben mi vagyunk , nem hívják sem presbiter-zsinati alkot- 
mánynak, sem decentralizationak ; hanem „vármegyei parti- 
cularis mus nak," 

Nagyon nehéz nekünk a külföldi reformátusok példáját min- 
denben szabályozóul venni, mert vájjon amerikai , skót és svájci 
állapotok vannak-e nálunk ? Mind ezen országokban a reformátusok 
túlnyomó nagy többségben vannak, annyira, hogy egyéb felekezetek 
velők szemben tekintetbe sem jöhetnek. Ám szakadozzanak tehát 
annyi municipiumra vagy épen felekezetre, a mennyire tetszik, — 
kétségtelen, hogy ezen állapotnak is vannak előnyei, s ők helyze- 
teknél fogva jogositva vannak az előnyöket a hátrányok felett túl- 
becsülni. Azon skót különválások által , oly lényegtelen egyházjogi 
kérdések miatt , melyek iránt mi -itthon még fogékonyságot se 
tudnánk ébreszteni, ismét csak ref. egyházak jöttek létre , és azon 
sok cifra metbodista, baptista, wesleyan, ranter stb. amerikai név 
alatt mind egy-egy tökéletes puritán kálvinista felekezet lappang. 
Ott még a levegő és a csillag is kálvinista, még a hitetlen is puritán 
hitetlen, és Kalvinusnak ez is édes gyermeke. 

Mennyire máskép állnak a mi dolgaink ! Mi még teljes össze- 
tartás mellett is csak egy kis töredéke vagyunk e nemzetnek, s 
magunkra, szövetségeseknélkül, annak intézményeire még 
egyesült erővel sem tudunk elég befolyást gyakorolni. A mi felada- 
tunkat és teendőnket a saját országos és nemzetiségi viszonyaink 
szabják meg, s nem valami theoretikus egyházalkotmányi rendszer, 
vagy a külföldi hitrokonok példája. Annak a rendszernek mi paran- 
csolunk, hogy olyanná legyen, a milyenre nekünk szükségünk van, 
s nem a rendszer parancsol nekünk. 

lm Németországon a protestáns egyház még pár év előtt vagy 
30-r-40 önálló egyházra volt szakadva a souverain országok határai 
szerint, és kormányoztatott általában a consistorialis ren dszer sze- 
rint. És a német protestansegylet, melyet Révész ur egy- 
házalkotmányi törekvéseiért oly szépen megdicsért, már tiz év előtt 
meginditotta a harcot nem csak a consistorialis rendszer ellen, 
mint Révész ur szavai után vélnők, hanem a szakadozottság ellen 
is, a német nemzeti prot. egyház érdekében. Céljául tűzi, mint 
alapszabályai legelső pontjában mondja, „a német ev. egyházak 
építését a községi elv alapján" (ez a consistorialismus 

24* 

ellentéte) . . . „valamint a tartományi egyházak szerves ös'z- 
szeköttetés ének előkészítését." Ez a tartományi vagy ma- 
gyarországi nyelven szólva „ egyházkerületi" particularismus meg- 
szüntetésére törekvés, s e tekintetben a Protestanten-Verein alig 
érdemelte meg Révész ur dicséretét. Olyan argumentum ez is, mint 
a többi a mit produkált, egészen mást bizonyít , mint a mit ő ki- 
olvas belőle. Schenkel a prot. egylet ismertetésére irt müvében 
több helyen fájdalmasan említi fel a német prot. egyház szakado- 
zottságát az egységes katholicismussal szemben , mely baj kétség- 
kívül annál súlyosabban nehezedik a protestantismusra, minél 
hatalmasabb a katholikus egyház, melylyel egy országban él. 

A Protestanten- Vérein ezen egyesítési törekvése egészen 
jogosult Németországon, és az egyesítés kivitele életkérdés a német 
birodalomra nézve , mert a német nemzet nincs azon kedvező hely- 
zetben mint a fennebb emiitett népek, hogy oka ne volna tekintetbe 
venni a római egyházat. Az ujabb időben Németország sorsában 
történt nagy változás még jobban kitüntette mind az egységes 
romanismus veszélyes voltát, mind a protestáns szakadozottság 
hátrányait; s az okos német, bár mi theoretikusnak gúnyol- 
juk, nem sokat bölcselkedett egyházalkotmányi theoriák , amerikai 
vagy zsinat-presbiteri vagy nem is tudom miféle rendszerek fölött, 
nem „érlelgetett lassan lassan;" hanem gyorsan mint a villám csa- 
pása csinált magának egy mai szükségeihez való uj rendszert, a 
milyen még soha sem volt. Ugy hívják , hogy — „Bismarck 
rendszer," de a névvel ott nem sokat törődnek. 

Nekem minden külföldi prot. alkotmányok közt leginkább 
tetszik a „holl and rendszer.* Ez az okos nép mindjárt a 
reformatio századában alaposan nyakára hágott a maga hierarchiá- 
jának, és többé semmiféle egyházalkotmányi theoria kedvéért nem 
szakadozott szét független congregatiokra és kerületekre , hogy a 
kisebb, de compact ellenség egyenként győzze le apró testületeit ; 
hanem szoros egységben maradt, mert mindig látta azt, a mit egy- 
kor Révész Imre könnyen beláthatónak mondott, most pedig többé 
látni nem akar , hogy „az egység mily nagy erőt és ha- 
táskört ád az egyháznak mind az isten dicsőségének terjesz- 
tésére, mind önjogának és tekintélyének megalapítására és fenn- 
tartására." És valóban az egyetlen holland nemzet az, melynek 

körében a katholicismus sem most nem terjed, sem . a reformatio 
után többé foglalásokat nem tett. Ezt a magyar , német , svájci, 
angol és amerikai népekről elmondani nem lehet. 

Ha mi valamely néptől tanúságot vehetünk, az csak a holland 
lehet, mind a nép kisebb száma miatt , mind azért , hogy a holland 
ref. egyház alkotmánya, az országos egység kivételével , minden 
további rétegében leginkább hasonlít a mi egyházunk mai szerve- 
zetéhez. A gyülekezetek önállóságának mértéke, hatásköre, pres- 
bitériumaik szervezete körülbelől megfelel a miénknek. A gyüleke- 
zet fölött áll a megye , mely még jobban megfelel a mi tractusunk- 
nak. Tagja minden pap és ugyanannyi világi. Ép oly hatáskörű 
közigazgatási testület mint a mi tractusunk, és ép ugy válik ki 
belőle az első folyamodási törvényszék , mint nálunk. Harmadik 
hatóság a tartomány , melybe minden megye küld egy papi s két 
megye egy világi képviselőt. Ez mind közigazgatási, mind törvény- 
kezési tekintetben lényegesen megfelel a mi superintendentiánknak, 
csakhogy e forumpn a közigazgatás és törvénykezés még annyira 
sincs elválasztva, mint nálunk. Negyedik és legfelső hatóság a köz- 
zsinat, melybe mindenik tartomány (összesen 11) küld egy papi 
képviselőt, a vallon és az indiai egyház is egyet, mindenik theolo- 
giai facultas egyet s a tartományok rendre három világit , kik 
mindnyájan a tartományi gyűlés által választatnak. Van rendes 
állandó titkára és pénztárnoka , ugy hogy az egész 21 tagból áll. 
Elnökét a rendes papi tagok közül szabadon választja egy évre. „A 
zsinat gondoskodik az egyház általános javáról, felvigyáz a vallás- 
tanitásra , erkölcsiségre , az egyház lanára , egyházi hatóságokra, 
szerkeszti az egyházi törvényeket , melyek csak királyi megerősítés 
után kötelezők, s második törvényszék azon esetekben , melyekben 
a tartományi kormány az első. A szervezeten csak a közzsinat vál- 
toztathat a tartományok kétharmada előleges beleegyezésével. 
Ha valamely tartományra vagy megyére vonatkozó határozatot akar 
hozni, meg kell kérdenie az illető hatóság véleményét. Ha valamely 
tartomány, vagy megye akar csak reá tartozó dologban változtatni, 
a legközelebb fölötte álló testület megegyezésével teheti ; ez meg-^ 
egyezését csak azon esetben tagadhatja meg, ha a változtatás az 
általános törvényekkel ellenkezik. A zsinat határozatait időközben 
végrehajtja s a folyó ügyeket vezeti a zsinati bizottság , melyet a 

zsinat nevez ki. Tagjai az elnök, alelnök, titkár, három pap, három 
világi és egy theol. professor a zsinat tagjai közül választva.*) Ez a 
legfőbb hatóság ugyan „zsinat" nevet visel, s nem hívják „convent"- 
nek ; de látható, hogy epén aként alakul össze a tartományi gyűlé- 
sek által választott képviselőkből , mint a mi tervezett conventünk, 
sőt még annyira sem felel meg a képviselet eszméjének , mint a 
miénk, azonban hatásköre sokkal nagyobb, mert legfőbb törvény- 
hozó is. 

Ezen szervezetben megvan az egység, a municipiumok nagy 
önállósága mellett , és a külföldi alkotmányok között ez az egy van 
csak, mely a miénkkel párhuzamba tehető, épen kifejlett munici- 
piumai miatt. Hollandia régibb politikai viszonyainak a ref. egy- 
házban is a municipiumok kifejlődésére kellett vezetni ; de az egy- 
ség akkor is mindig megvolt benne. Később a provinciák politikai 
szorosabb egyesítése vamivel nagyobbá tette az egyház egységét is, 
ugy azonban , hogy a tartományok az önállóság fennebb vázolt 
mértékét megtartották. % 

Kisértsük meg mi is , nem tudnánk-e oly okosak lenni , mint 
hollandi hitrokonink valának , kik municipalis szervezetöket az 
egyház egységével ki tudták békitni. „Könnyű belátni , hogy ezen 
egyesülés által mily nagy erőt és hatáskört nyerne a magyar refor- 
mált egyház, mind az isten dicsőségének terjesztésére , mind önjo- 
gának és tekintélyének megalapítására és fenntartására ! u 

Debrecen városára nézve ugyan nem nagy különbséget fog 
tenni az egyesülés, mert ott minden ember magyar és kálvinista, 
még pedig azt hiszem, hogy teljes tökéletes igazhitű. De próbáljuk 
a lehetőségig megerőltetni szemeinket, hogy aliortobágyi porfelle- 
gen keresztül láthassunk ! Azon innen is terjed még Magyarország, 
és pedig a mondott szempontból egészen más viszonyok vannak 
benne, mint Debrecenben. Azon innen a lakosságnak csak a kiseb- 
bik fele magyar, és csak egy hetede református. És e készülettel 
nekünk két nagy harcot kell megharcolnunk , hogy e hazát még 
egyszer sajátunknak mondhassuk. Az egyik már harminc óv óta 
foly a nemzetiségekkel, s éhez a harcosok jobbik felét a tiszta ma- 
gyar és értelmes kalvinismusnak kellene szolgáltatni ; de még eddig 



*) L. Prot. lap. 1865-iki évf. 26. és 27. számaiban bővebben a hollandi 
ref. egybázalkotmány ismertetését, tőlem. K. A. 

nem tett annyit benne, a mennyi tőle kitelhetett volna, ha egy aka- 
rat vezérelné és több anyagi erő állna rendelkezésére. 

A másik hadjárat teljes hevességében folyamatban van már 
egész nyugati Európában a modern jogállam és a hierarchia közt, 
és meg fog érkezni hozzánk is rövid időn. Nem lesz szükség ne- 
künk provocalni, mert ő fog minket. Csak azon állam számithat 
ebben biztos győzelemre , mely erős protestantismusra támaszkod- 
hátik, a többi Spanyol- és Franciaországok sorsára, az állandó bel- 
háborukba fog jutni. A francia ref. egyházat épen akkor szakították 
ketté az orthodoxok, forceirozott erőszakkal, midőn az állam és a 
hierarchia harca kitört, — ki tudja nem áll-e ezen orthodoxokról 
is az, a mit Révész irt a mi régibb orthodox hierarcháinkról , hogy 
„titkon a r. kath. klérus által isJbuzdittattak és 
gyámolittattak?*) 

A francia protestantismus talán számaránya csekélységénél 
fogva elég erőt nem adhatott volna a küzdő jogállamnak ; de a 
magyar protestantismus erre épen elég erős volna. Magára ugyan 
ez sem, s ha szövetséges nélkül inditná a harcot, bizonyosan elvesz- 
tené ; de a modern állameszmének még ma sok barátja van nálunk 
minden felekezet fiai közt, s az ultramontanismus még nem végezte 
be szervezkedését. Nekünk őszintén és utógondolat nélkül meg kell 
kötni a szövetséget azokkal , kik velünk hasonló módon szövetkezni 
akarnak. Nem kell oly nagyon remegni attól a gondolattól, hogy 
valaki még a mi szűz vállainkra is talál támaszkodni , mert hiszen 
támaszkodtak és támaszkodnak arra most is elegen, és valakire 
mindenkinek támaszkodnia kell, — ha nem reánk, hát ellenfeleinkre. 
De mi mostani szétdarabolt állapotunkban senkinek sem tudunk 
tekintetbe vehető hasznot vagy kárt okozni ; az ellenségnek nincs 
oka tőlünk félni, barátinkra nézve nem vagyunk elég megbizhatók. 

Hyen elemmel semmit sem lehet kezdeni. Ilyen elem , mely 
magában meghasonlott, nem hogy erőt tudna kifejteni kifelé, ha- 
nem magában is meg nem állhat és elpusztul. A mai nap szüksége 
nekünk a szorosabb egyesülést és egyöntetű cselekvést parancsolja, 
főként az egyház-politikai és interconfessionalis kérdésekben. Én 
nem állitom, hogy a convent által készitett szabályjavaslat a leg- 



*) Révész : A m. prot. e. szabadságának védelme. 1862-ben 87. lap. 

alkal masabb ezen cél elérésére, nekem is lesz erre a kerületi gyű- 
lésen néhány lényegre tartozó észrevételem, — de hiszen csak raj- 
tunk áll olyat csinálni, a milyen nekünk tetszik, — csak hogy éhes 
pisitiv javaslattal kell előállani, nem elég az aféle „nem akarom." 
„nem tűrhetem." 

Még kevésbé állítom azt, hogy midőn egyházunk alkotmányát 
a változott viszonyok szerint módositni akarjuk , annak mai positiv 
szervezetét ignoráljuk s egy üres lapot tegyünk magunk elé, melyre 
valami theoretikus elvet felirván, abba mint egy öntőformába bele- 
szorítsuk és kinyújtsuk az élő tagokat. A mi egyházunk mai kerü" 
leti szervezete, ha csak a második Carolina resolutiotól datáljuk is, 
másfél százados ; de lényegében egykorú magával az egyházzal. Ily 
hosszú idő alatt erős érdekek fűződtek hozzá , melyek nekünk job- 
ban parancsolnak, mint a világ minden alkotmányi theoriái, jobban 
mint a „legtökéletesebb zsinat-presbiteri elv" vagy az indepen- 
dentismusnak azon ügyesen becsempészett eszméje Révész 
urnái, hogy a „legkisebb vallási társulat is egy valódi eklézsia, egy 
teljes tökéletesen bevégzett önálló gyülekezet lehet, ha valóban az 
Ur neve tartja össze ;" és „nincs más szabályozó és vezérlő centrur 
műnk, csak az Ur Krisztus, — egyházmegyéket, kerületeket, espe- 
reseket, püspököket .... az isten országának sérelme nélkül mel- 
lőzni lehet, mihelyest szükség nem lesz rajok." *) 

Hiszen lehet biz azokat, s Amerikában , Skóciában mellőzve 
is vannak ; hanem — isten országának legfőbb érdekét minden 
esetre szem előtt tartva — : előbb a protestantismus egyesitett 
ereje által emeljük oda ezen mi földi országunk és egyházunk állar 
potát, a hol azon boldogabb országok állanak, s mikor ez meglesz : 
ám szívesen ráállok , vitassuk meg akkor ketten a püspökök és lát- 
ható centrumok mellőzését. Hiszem , hogy akkor isten országának 
titkaiba is jobban be leszünk avatva mind a ketten, mint most 
vagyunk, s egyéb egyházjogi és dogmatikai differentiák is elenyész- 
nek közöttünk. 

Kovács Alberi. 



*) Figyelmező 1873. 403. lap. 

Reformmozgalmak Svájcban/) 

Nyílt levelek a berni Münstergyülekezet egyháztanácsa elnöké- 
heti Wwrsteriberger-Steigerhez , a reformegylet berni osztályától, 
Holsten tanár által. 

Negyedik levél. Alaptényei és alaptanai az 
eredeti keresztyénhitnek és a reformerek. 

Mottó ; Ha valaki bízik magában, 
hogy 5 a Krisztusé , azt 
viszontag magában meg- 
gondolja, hogy miképen 5 
a Krisztusé , azonképen 
mi is a Krisztuséi va- 
gyunk. 2. Kor. 10. 7. 
Tisztelt uram ! 
És tovább ! 

„Minden egyháznak vagy egyházi pártnak , mely elismerésre 
igényt formál , meg kell bizonyitania , hogy az eredeti keresztyén 
hitnek alaptényeivel és alaptanaival megegyezik , jelesen , hogy a 
szentírás tekintélyét a hit zsinórmértékéül és az evangéliumot — 
mely a Jézus Krisztusról mint istennek fiáról , szent és igazról, a 
mi bűneink engesztelőjéről, a világnak halálból feltámadott és, 
mennybeemelkedett uráról és üdvözítőjéről szóló örvendetes izenet, 
elismeri." 

A mi a dolog lényegét illeti : e szavakban foglalt vádra a 
második levél megfelelt. Mert az a mi álláspontunkat az ujtesta- 
mentumi szentirások , és a Jézus Krisztus iránt — ugy gondolom 
ezt véli ön — nyíltan kijelöli. A honnan egyszerűen ama leyélre 
utalhatnánk. De ha nem csalódunk , ön épén az e szavakban foglalt 
vádra különös súlyt fektet. Ezekben akarja ön, mert kétségtelenül 
— ez önnek meggyőződése ? — élesen és határozottan megjelölni 
a reformerek tévelyét és jogtalanságát. Miután ők az eredeti ke- 
resztyénaég alaptényeitől és alaptanaitól elestek, micsoda orcával 
merik mégis magokat keresztyéneknek nevezni ? ! 

A honnan méltatlanságot követnénk el ön ellen és önmagunk 
ellen, ha e vádra meg nem felelnénk. 



*) Lásd „Egyh. Kef. 44 1873-iki évi. 172. és 241. 1. 

Tehát a reformerek az eredeti keresztyén hit alaptényei- és 
alaptanaitól elestek ! 

Szabad legyen mindenekelőtt egy kérdést föltennem. 

Az eredeti keresztyén hit alaptényei és alaptanai alatt két- 
ségtelenül azon tényeket és tanokat érti ön , melyek az eredeti 
keresztyén hitnek alapját képezik ? 

Ne vegye rósz néven e kérdést ! Fájdalom önnek tulajdon 
szavai teszik kétségessé , hogy vájjon az alap alatt nem azt érti-e a 
mi épen nem alap ? 

Értsük meg hát egymást. 

Mi az alapja a vallásnak, közelebb a keresztyén vallásnak ? 

Nemde uram az ember tényleges életviszonyban áll istennel ? 
És nemcsak kívülről a'külső világból tapasztalja az isten szellemé- 
nek hatását önmagára ; hanem mélyen, lényének alapjáig behat ez 
a tényleges életviszony. Az ember, mint természeti szellemes egyén, 
kinek életközéppontja saját én-jében van, bár tényleg különvált a 
végetlentől, az istentől ; mégis az ő lényének szellemi alapjában 
tényleges egységben van a végetlen istennel. Mert ő benne élünk, 
mozgunk és vagyunk, az ő képmására teremtettünk. Az istennek 
ezen tényleges viszonya az emberhez előfeltétele minden vallásnak. 

A vallás pedig akkor áll elő, ha az ember a közte és isten között 
fennálló viszonyt, mint saját életfeltételét, érzi és, éli, s a mit ő érze- 
lemben átél és a mint azt átéli , ugyanaz a gondolkodó lélekben az 
ember istenbeni életének öntudatává alakul. Midőn az ember tulajdon 
énjét az eredeti istenneli életegységtől , azaz istentől elszakítja, a 
midőn ő bűnösségében ezen elszakadást öntudatos és önakaratu 
istenneli ellentétté változtatja ; midőn ezen elszakadást az istentől, 
mint saját lényegének alapjátóli elidegenedését fájdalmasan érzi, 
és ebben bűneinek büntetését tapasztalja, és midőn bünbánólag az 
istenneli újra egyesülésére küzd, vele ismét egyesül, s vele élettel- 
jességet és boldogságot élvez : ez egyszerű vonásokban vázolva a 
vallásos emberéletnek mindenütt egyenlő története. 

De mégis ezen alapvonások az emberiség vallástörténetében 
különbözőkép fejlődnek. Mert az isten különbözőleg jelentette ki 
magát térben és időben az emberi öntudatnak ; különbözőleg ismer- 
te meg az ember saját ó n-jét : éhez képest különbözőleg fejlő- 
dött az embernek istenhezi viszonya , ennélfogva az emberiség 

vallása is. És pedig a folytonos fejlődésben minél mélyebben és 
tisztábban ismerte fel az ember a véges, világnak lényegét és magát 
mint véges valóságot ; minél inkább óva volt ez által, hogy a végest 
a végetlennel összekeverje : annál mélyebben megismerte istennek 
lényegét és annál tisztábbá leit a vallásos élet az emberi öntu- 
datban. 

E szerént az embernek eredeti vallásalapja ugy tűnik föl a 
történelemben, mint a vallás bizonyos formáinak emelkedő sorozata 

Mi hát a vallás alapja, egy bizonyos meghatározott vallásnak 
az alapja? 

Láthatja uram, hogy a vallásnak alapja azon érzület, mely- 
ben az ember kedélyének mélyében reális életviszonyt érez isten- 
hez, mely érzület öntudattá alakul. Egy bizonyos vallásnak alapja 
pedig ezen istenbeni életérzésnek és életöiítudatnak történetileg 
különböző formája. 

Mi hát végre a keresztyén vallásnak alapja ? 

Nem más , mint az ember istenhezi viszonyának , az ember 
istenbeni életének azon határozott formája, melyet Jézus saját 
érzületében átélve erezett, saját öntudatában fölismert. 

Nem mást hirdetett ő az embereknek, mint istennek kijelen- 
tését saját lelkületében, nem mást, mint saját evangéliumát, azért, 
hogy a hivők átéljék a mit ő élt, s mint ő életteljességet és boldog- 
ságot érezzenek és nyerjenek. 

És miképen hangzott ez az evangélium ? 

Kérdezzük meg Mátét, azon forrást , melyből Jézus eredeti 
alakját és hirdetését legtisztábban fölfoghatjuk. 

Uj öntudat és uj életérzés volt ez a pogányokkal és zsidókkal 
szemben. Egy az isten, és ez az egy isten szellem és szent akarat. 
Az ember is a maga lényének alapjában szellem és 'erkölcsi akarat 
szentté lenni , mint isten. És szellemében s benső lelkületében 
találja íöl istenneli egységét. De isten atyja az emberfiának. Ha a 
gyermek szabadon. önmegtagadó szeretettel aláadja magát az atya 
akaratának, egygyé lesz ő vele, békesége van és boldog. Ha azon- 
ban a gyermek lényének érzékisége által űzetve , önző akarattal 
elszakítja magát az atya akaratától , ha a véges érzéki világba be- 
levész, még ekkor is kinyújtja az atya szerető kezeit az elveszett 
gyermek után. Mihelyt pedig ki nem elégíttetve a világ által béké- 

telenséget érez önjnagában, 8 önakaratával szakítva visszatér az 
atyához, könyörül az atya az elveszetten , a bűnbánónak megbo- 
csátja a bűnt, ismét megadja neki a békét, boldogságot. 

Ez, természetesen a lelkület nyelvén, a Jézus evangéliuma. 

Ez, és csakis ez az alapténye és alaptana az eredeti keresz- 
tyén hitnek. 

Mert más alapot senki nem vethet azonkívül, amely vettetett, 
mely a Jézus Krisztus. 

Mit tekint ön uram az eredeti keresztyén hit alaptényeül és 
alaptanául ? 

A szentírás tekintélyét, mint a hitforrás zsinórmértékét? 
Igaztalan és megfordult álláspont. 

Igen , ha ön a protestáns keresztyénhit alaptanát az ő első 
történeti valóságában akarta volna kifejezni, akkor önnek állitása, 
nem volna ugyan igaz, de legalább nem lenne helytelen. Mert ezen 
keresztyén hitnek is mérvadó forrása csak az isten igéje lehet. De 
isten igéje és szentírás ezen hitre nézve összeesnek egymással. 

Mégis igaztalan önnek "állitása már a reformátorok eredeti 
hitével szemben is. Rájuk nézve a hitnek mérvadó forrása csak a 
szentírásban foglalt isten igéje volt. És a törvény, mely szerént az 
isten igéjét a szentírásból kiszemelték, nekik ugy, mint a reforme- 
reknek, a Krisztus volt, ugy a mint ő az ő vallásos lelkületűkben 
tanúbizonyságot tett. Csak a hol tisztán és világosan a Krisztus 
taníttatott, az volt az isten igéje az írásban. Ezen törvényt tartva, 
vetette el Luther János jelenéseit , a zsidókhoz irt levelet , Júdás és 
Jakab leveleit. „Nem akarom, úgymond, Jiogy ezek bibliámban 
legyenek ! u 

De egészen visszafordult önnek állitása az eredeti keresztyén 
hittel szemben. 

Feledi uram, hogy az eredeti keresztyén hit legalább is húsz 
évig gyakorolta hatalmát , mielőtt a kezdetleges szentírás előállott 
volna, feledi , hogy száz , sőt több éven át élt az eredeti keresztyén 
hit, mielőtt a szentírás befejeztetett volna ; feledi , hogy ismét fél- 
század múlt el, mielőtt a szentírás , mint mérvadó hitforrás lénye- 
gesebb részeiben elismertetett volna ; feledi, hogy négy század múlt 
el, mielőtt a szentírás főbb részeinek kánoni tekintélye megálla- 
pittatott volna. 

Nem uram f Jézusnak hirdetése saját szájából, és a tanítványok 
hagyományai képezik az eredeti keresztyén hit alapját. 

ön pedig a nem létezőt tette a létezőnek alapjává, és az ala- 
pot a következménynyel fölcserélte. 

Ha tehát a reformerek elvetették volna is a szentírást , mint 
a hitnek mérvadó forrását, a mit hogy nem tettek, a második levél 
megbizonyította, még akkor sem tagadták volna meg az ős keresz- 
tyén hitnek alaptanát. 

Továbbá önre nézve az ős keresztyén hit alaptana „a Jézus 
Krisztusról, mint isten fiáról , mint igaz és szentről, mint bűneink 
megváltójáróli örvendetes izenet." 

Ha e szavakban valami vád akar lenni a reformerek ellen, ugy 
ön a Pál által hirdetett Krisztusról szóló evangéliumra s ezen evan- 
gélium alaptanára gondolt, hogy a Messiásnak kereszthalála mint 
helyettes engesztelő áldozat vált bemutatva a mi bűneink miatt 
jogosan haragvó istennek , hogy ezen engesztelő halál alapján az 
emberek isten kegyelméből megigazulást nyerjenek. Tudta ön, hogy 
a protestáns egyháznak nem orthodox tagjai száz év óta, mint ma 
a reformerek Pálnak ezen ó testamentumi zsidó, s a mi vallási és 
erkölcsi öntudatunknak ellentmondó tanától eltértek ; de csak azért, 
, mivel maga Jézus az ó testamentumi igazság és harag istenének 
helyette, az uj szövetségben a szeretet istenét jelentette ki. 

Igen, de Pálnak evangéliuma a Jézus Krisztusról alaptana-e 
az ős keresztyén hitnek ? Pál evangéliuma a Jézus Krisztusról egy-e 
a Jézus Krisztus evangéliumával ? 

összetéveszti uram a keresztyén hitnek a Jézus halála utáni 
kifejezését az ős keresztyén hitnek alapjával. 

Vagy egy volna a Pál evangéliumának alaptana a Jézus 
Krisztus evangéliumának alaptanával ? Jézus tulajdon ajkaival is 
ezt a tant vallj a-e ? 

Ott bizonyára nem, a hol az evangéliumot hirdeti. Olvassa 
meg csak első föllépését Jézusnak. Emliti-e csak egy szóval is a 
kereszthalált, mint engesztelést a bűnök bocsánatjára ? Nyissa 
fel a hegyi prédikációt. Hol említi csak egy betűvel is a kereszt- . 
halált, mint a bűnök bocsánatáért isten igazságos haragjának nyúj- 
tott engesztelő áldozatot? Térjetek meg , kiált a bűnbe merült 

emberiségnek ; és bocsásd meg bűneinket , igy tanit imádkozni a 
szeretetnek és könyörületességnek istenéhez. 

Lehetséges volna-e ez, ha a kereszthalál, mint engesztelő 
áldozat a boszuságban elkárhoztatott emberiség bűneiért, alaptana 
vagy csak tana volt is az ő evangéliumának ? 

Azonban csakugyan a Máté szerinti hagyománynak két helyén 
(20., 28 és 26, 26—28) beszél Jézus az ő halálkínairól , mint a bű- 
nök bocsánatáért való engesztelésről. 

Mily értelemben, mi célból ? 

Tudnia kell uram, hogy a halál gondolata kezdetben mindjárt 
nem tűnik föl Jézus öntudatában , hanem csak működésének ké- 
sőbbi folyamában. Ezen talányos halála a Messiásnak mind Jézus- 
nak, mind a tanítványoknak öntudatába magyarázatot kivánt. 
Jézus megadta a magyarázatot egy ótestamentumi zsidós nézlet 
után. De ez a nézlet Jézus öntudatában az ő evangéliumának tana 
sohasem volt, habár Jézus halála után az apóstol Jézus Krisztusról 
szóló evangéliumának alaptanává lett is. 

Eltérve a reformerek a helyettes engesztelő áldozat zsidós 
tanától, azért az ős keresztyén hitnek alapjától el nem tértek ; 
mert a Jézus Krisztus evangéliumától nem távoztak el. 

Végül az ős keresztyén hitnek alapténye ön szerént uram, „a 
feltámadott és menybement ura és üdvözítője a világnak." 

Kétségtelen, hogy ez a nézet , mint valóságos tény a szónak 
vastag bettiszerénti értelmében, a keresztyén hitnek tartalma volt 
Jézus halála után ; mig a reformerek szerént a szellemnek ténye 
ez, mint ez az apostoloknak és Pálnak is a szellemi látás ténye volt. 

De bármily mélyen válasszon is el sok reformert a meggyő- 
ződés ezen első keresztyen hittől , azért alaptana lesz-e ama nézlet 
az ős keresztyén hitnek V- 

Bizonyára nem. 

Mert micsoda jelentősége van ennek Jézus evangéliumában; 
Jézusnak az emberistenbeni igaz életéről tett uj kijelentésében ? 

Semmi. 

És mi jelentősége van az első keresztyén hitben ? 

Ez kezdettől fogva csak bizonyítékul szolgált a kereszten 
meghaltnak Messiás voltára , de soha Jézus evangéliumának tana 
nem volt. 

A honnan helyesen mondja Schleiermacher — a kinek ke- 
gyességét és keresztyénségét bizonyára ön sem vonja kétségbe — 
„Krisztus feltámadásának és menybemenetelének tényei, valamint 
ítéletre eljövetelének megjövendölése, önszemélyéröl szóló tanaival 
közvetlen összefüggésben nincsenek. u Ön pedig uram, itt a bizo- 
nyítékot fölcserélte az ős keresztyén hit alapjával. 

Azért, ha sok reformer Schleiermacherrel az ős keresztyén 
hitnek Jézus messiásságára vonatkozó bizonyitéktól eltávozott, 
ezzel még az ős keresztyén hit alapjával nem szakított , mindaddig, 
mig Jézus Krisztus evangéliuma mellett megmaradt. 

így hát uram ezen vádjának sincs alapja. 

S ha önnek utolsó oka nem alaposabb, még mindig alaptalan 
tettet követett el. 

Önnek utolsó okát a következő levélben vizsgáljuk meg. 

P. K. 



V\ÍVMMA/>A«rt«/W\< 



EGYLETI ÉRTESÍTŐ. 

Évi jelentés az alsó soproni fldkegyletr&l. 

A soproni alsó ágostai ev. egyházmegyei „lelkészi értekezleté- 
ről, mint a „protestáns egylet* egyik fiókegyletéről következő 
jelentést teszem az 1873-ik évi mozzanatainkról 

1. Tagja van 9 lelkész és két káplán. 

2. A tagok fizetnek ez évben is 5 forintot. 

3. Az egylet szépen gyarapodó könyvtárral bir , melybe főkép 
a szabadabb irányú ujabb munkák szereztetnek meg. A meghozatott 
könyvek elsőben köröztetnek az egyes tagok közt, csak aztán tétet- 
nek be a könyvtárba , mely az egyházmegye központján van Be- 
ledben. 

4. Ez évre is beküldi egyletünk a tagsági dijt az egylet köz- 
ponti pénztára számára Pestre. 

5. Az évenkint kétszer tartott értekezleteken a tagok által a 
theologiai tudományok elméleti s gyakorlati részét érintő felolvasá- 
sok tartatnak, s megbiráltatnak, s eszmecserék fejlődnek ki egyes 
kétségesebb kérdések felett. Ez alkalmakkor tartatnak a lelkészi 

gyónások is. Ez évben alólirt és Horváth Dávid farádi lelkész ur 
tartottak felolvasást. 

6. Elnöke az egyletnek ez évben is : Trsztyenszky Gyula es- 
peres ; tiszteletbeli elnöke nt. Horváth János vadosfai lelkész ; pénz- 
es könyvtárnok Gombótz Miklós beledi lelkész ; jegyző Tóth Sándor 
szilsárkány i lelkész. 

Mely jelentésem után a magyarhoni reform egylet nemes 
törekvésére isten legszentebb áldásait óhajtom, s fiókegyletünk 
meleg üdvözletét küldöm. 

Nagy-Geresd, oct. 20. 1873. 

Trsztyenszky Gyula, 
evang. esperes. 



A „Protestáns theologiai könyvtár" ügyében. 

Van szerencsém a „Theologiai könyvtár" előfizetőivel tudatni, 
hogy a könyvek bekötésére nézve sikerült egy pesti könyvkötővel 
öly előnyös szerződésre lépnem, mely szerint egy darab könyv, egész 
vászonba és oly díszes aranyozással ós metszéssel, mint a szalonok 
asztalára való disz-könyvek, csak ötven krajcárba fog kerülni. 
Az előre látható tömeges megrendelés által válik ez lehetségessé, 
holott egyenként kötve a legegyszerűbb papir-tábláju kötés is be- 
lekerül ennyibe. 

Felkérem tehát azokat, kik könyveiket innen ily díszesen 
bekötve óhajtják kapni, szíveskedjenek a 4 írt előfizetési áron felül 
minden kötet után még 50 krt, és így az első . évre három kötet 
után 1 frt 50 krt beküldeni. A kik azonban csak egyszerűen fűzve 
kivánják, azok csak 4 frtot küldjenek. 

Pest. 1873 dec. 10. Kovács Albert 

szerkesztő. 

A magyarországi protestáns egylet pénztára. 

Egyletünk pénztára az utolsó közlemény óta (1. „Egyh. Ref. a 
10. 11. füz.) a következő adományokkal szaporodott : 

I. Az 187 V 2 -ki egyleti első évre tagsági dijt fizettek: 
Boér Sándor orsz. főszámvevőszéki hivatalnok Pesten 1 frt, Ócsvay 

Ferenc legfőbb törvényszéki biró Pesten 1 Ért, Rozsnyai Mátyás 
Zombán 1 frtot. összesen 3 frt. 

II. Az 187%-iki egyleti második évre fizettek: 
a) Tagsági dijt: Fflep Kálmán, legfőbb törvényszéki 

tanácsjegyző 1 frt, Madas Károly, országgyűlési képviselő 5 frt 
kamatot, és készpénzben befizette 100 frtos alapítványát , Ócsvay 
Ferenc Pesten 1 frt, Szilágyi Sándor, miniszteri titkár Pesten 1 frt, 
Törő Lajos rákos-csabai lelkész 1 frt, Szenté János csőszi lelkész 
1 frt, Rozsnyai Mátyás Zombán 1 frtot. összesen 111 frt. 

III. Az 187 8 / 4 -ik egyleti harmadik évre fizettek : 

a) Tagsági dijt: Pesten: dr. Barsi József, az orsz. 
statistikai tanács tagja 1 frt, Farkas József tanár 1 frt, Filep Kál- 
mán 1 frt, Komáromi Lajos tanár 1 frt, Kandó József vértesaljai 
egyházmegyei algondnok 2 frt, Kovács Albert tanár 2 frt, Laki 
Dániel tanár 1 frt, ócsvay Ferenc 1 frt, Polgár Mihály dunamelléki 
egyh. kerületi világi főjegyző 2 frt, Somogyi Rudolf tanár 2 frt, 
Szakácsy Dániel orsz. gyűlési képviselő 1 frt, Szilágyi Sándor 1 frt, 
Vámossy Mihály tanár 1 frt. Vidéken : Göncy Benő gödöllői 
lelkész 1 frt, Szenté János csőszi lelkész 1 frt, Törő Lajos rákos- 
csabai lelkész 50 kr., Édes Ábrahám borsod-ábrányi lelkész 1 frt, 
Váradi József izsnyéti lelkész 1 frt, Szemes László sz.-jánosi lel- 
kész 1 frt, Apostol Mihály varbói lelkész 2 frtot. összesen 24 frt 
50 krajcár. 

b) Irodalmi vállalatokra: dr. Barsi József Pesten 2 
frt, Farkas József Pesten 1 frt, Kovács Albert 2 frt, Polgár Mihály 
1 frt. összesen 6 frt. 

c) Hazai missióra : dr. Barsi József 1 frt, Farkas Jó- 
zsef 1 frt, Kovács Albert 2 frt, Polgár Mihály 1 frt. Összesen 5 frt. 

d) Humanistikus célokra : dr. Barsi József 1 frt, 
Farkas József 1 frt, Kovács Albert 2 frt, Polgár Mihály 1 frtot. 
összesen 5 frt. 

A mai közlemény összege : 154 frt 50 kr. 

SZEMÉLYETEK. 

Az a mód , a hogy sokan Jézust felfogják , a hogy sokan róla 
beszélnek, rá emlékeztet engem arra, a mit gyakran lehet látni ka- 
thoükus helyeken, a hol a babonás papság és nép azt hiszi, hogy 
Szűz Máriának tiszteletet tesznek akkor , a mikor képét ragyogó 
drága gyöngyökkel s pompás köntösökkel felékesítik. Ez eljárás az 
ép izlésü protestánst az első látásra megdöbbenti, s mintegy pro- 
fanationak tekinti a Jézus szelíd, szerény, nemes, tiszta és gyön- 
géd 8ZÍTÜ anyjának ezt a szinészies felcicomázását. S nekem ugy 
tetszik, hogy valami hasonló vakhit nyilatkozik a bámulás ama ha- 
tározatlan , fellengő jelzőiben is, a melyekkel Jézust sokan elhal- 
mozzák , a minek természetes eredménye aztán, hogy az ö jellemé- 
nek szelíd ós egyszerűen megható szépségét nem lehet látni. Az 6 
fönséget, a melyben nincs semmi cicoma vagy vakító fény, a mely 
tiszta és minden követelés nélkül való , nem érzik és nem hiszik , 
vagy kereken tagadják , hogy Jézus az emberiség példányképe le- 
hessen. 

Channing. 



A keresztyén vallás dicsősége abban a tiszta és emelkedett 
tevékenységben áll, melyet az emberi léleknek kölcsönöz. Nem le- 
heli az emberbe félénk és aljas szellemet ; ha azt tenné , nem ér- 
demelne semmi magasztalást. Erélyt , bátorságot , szilárdságot ád 
az akaratnak; szeretetet, önzéstelenséget , kiható rokonszenvet 
a szívnek; józanságot, tisztaságot és erőt az értelemnek. Megsza- 
badítja azt , a ki felveszi , a bűntől , a szenvedélyek hatalmától ; 
legjobb tehetségeinek teljes és szabad használatára juttatja; fel- 
tünteti és tündökölteti benne az isteni képet, a melyre teremtetett, 
és ez által a menny üdvét nemcsak megígéri, hanem meg is kezdi. 
Ebben áll a keresztyén vallás dicső volta. 

Channing. 

Előfizetési felhívás 

az 

5 B gyházi ífc e for m* 

havi közlöny 
1874-ik^ negyedik évfolyamára. 

Megjelenik minden hónap közepén , két ivén. — Előfizetési ára 

egész évre 3 frt. 

Midőn lapom előfizetési felhívásával negyedikszer lépek olva- 
sóim elé, nagyobb aggodalomban vagyok , mint a midőn ezt mint 
ismeretlen tevém. Aggodalmam egyik forrása az , hogy kénytelen 
vagyok lapom előfizetési árát 3 forintra emelni. E 
folyóirat a megindulásakor létezett nyomdai viszonyok közt 
is a legolcsóbb lapok közé tartozott, s szellemi munkásai még 
tömegesebb pártfogás mellett sem számíthattak anyagi haszonra; 
de ezt nem is igényelték. Azóta azonban a nyomtatási költségek 
annyival fennebb emelkedtek , hogy az eddigi előfizetési árból a 
nyomdai kiállítást semmi esetben sem lehet fedezni, s épen azért 
már a múlt évben valamennyi hazai lap tetemesen fennebb emelte 
előfizetési árát. Sem én, sem dolgozótársaim nem nézünk munkánk- 
nál a jutalomnak fizetésére ; de kénytelenek vagyunk nézni arra, 
hogy munkánk tiszta anyagi kiállításának költsége fedezve legyen. 
A másik ok, mely miatt aggódva lépek olvasóim elé, az, hogy a folyó 
évben az egyes füzetek megjelenési határidejét nem tudtam mindig 
oly pontosan megtartani, mint óhajtottam volna. Gátolt ebben mind 
a magam, mind legszorgalmasabb dolgozótársam gyakran ingadozó 
egészsége. De reméllem , hogy e baj a jövő évben el lesz hárítva, 
mindent el fogok követni , hogy elhárittassék, s olvasóim biztosan 
számithatnak minden hónap közepén a füzet megjelenésére. 

Erre kényszerit már azon kis változtatás is, a mit lapom tar- 
talmában tenni szándékozom. E lap eleitől fogva a nagy egyházi 
kérdések közlönye volt , s az fog lenni ezután is. Mint eddig , ugy 
jövőben is azon igyekszünk, hogy a közönség mind a hazai , mind a 
külföldi keresztyén világ legfontosabb mozgalmainak színvonalán 
tartassék , hogy folytonos figyelemmel kisérhesse a nagy egyházi 
eszmék azon forrongását , mely pár évtized óta a keresztyénség 
mindenik rétegében észlelhet^. De eddig ugyanezen feladatot leg- 
inkább csak elvont értekezések által igyekeztünk megoldani , köz- 
tudomásuaknak tekintve magokat az eseményeket ; jövőre azonban 
az ilyen szabású eseményeknek az ismertetését is bevonjuk lapunk 

körébe , ugy hogy ez mintegy krónikája legyen az egyházi eszme- 
harcoknak. Ellenben mint eddig nem foglalkoztunk az egyház apró 
administrationalis ügyeivel , ugy nem tehetjük jövőben sem ; nem 
engedi ezt lapunknak sem terjedelme, sem havi megjelenése. 

A mi a hazai ügyeket illeti : ezek közül is csak az olyanok 
fognak helyet találni lapunkban , melyek elvi fontosságúak és az 
egész egyházat vagy annak tetemes nagy részét érdeklik ; de ezek 
jövőre minden esetre fel fognak vétetni, holott eddig csaknem egé- 
szen mellőzve voltak. 

Miután a protestansegylet által tervezett „Protestáns theo- 
logiai könyvtár" a jövő évben valósággal meg fog indulni : a terje- 
delmesebb és elvontabb tudományos kérdések abban bő közlönyt 
fognak nyerni, s e folyóiratból kimaradhatnak. Ellenben az olyan 
tudományos napikérdések rövid megvitatása és ismertetése, 
melyek a gyakorlati élet fejlődésével közvetlen összeköttetésben 
állanak, továbbra is helyet talál lapunkban. 

Különösen részletes figyelemmel fogjuk kisérni a „Magyar- 
országi protestansegylet* működését, s e felől az olvasót 
mindig körülményesen értesítjük. Ha netalán az egylet a maga 
„Évkönyvét" nem szándékoznék többet az eddigi terjedelemben 
kiadni, gyűléseiről olyan terjedelmes ismertetést adunk , mely az 
évkönyvet fölöslegessé teszi. 

Kiválóbb egyházi beszédek jövőre is helyet foglalnak lapunk- 
ban, a mennyire terünk engedi. 

Azon reményben , hogy e kis folyóirat egy szükséges helyet 
tölt be egyházi irodalmunkban , bizalommal fordulok olvasóimhoz 
azon kérelemmel , hogy támogatásokat attól jövőre se vonják meg. 
Igyekezni fogok ezt jövőre is ugy szerkeszteni, hogy ne csak theolo- 
gusok, hanem mivelt világiak és értelmes polgárok is sikerrel olvas- 
hassák, s a vallási és egyházi reformeszmék mozgalma és fejlődése 
fölött, ugy a hazában mint a külföldön, ez által mindig tájékozva 
legyenek. 

Az előfizetési pénzeket kérem az ismeretes postautalványok 
utján, a könyvárusok mellőzésével, közvetlenül hozzám 
beküldeni, legfennebb január 15-éig. 

Az „Egyházi Reform" és „Protestáns theologiai 
könyvtár" előfizetése, valamint a protestansegyletnek szánt 
tagsági dij is, a postai költségek kimélése tekintetéből ugyan- 
azon utalványon egyszerre beküldhetők. 

Gyűjtőknek az „Egyházi Reforméból hét egyszerre 
beküldött előfizető után tiszteletpéldánynyal szolgálok 

Lakásom Pesten, szénatér 6. szám. 

Kovács Albert, 

kiadó és felelős szerkesztő- 

